
КАКО СУ УМИРАЛИ ЈУНАЦИ 


1 


На пространим ширинама Овчег Поља, у пуковском биваку 
испод Дорфали, све је више стезала студен априлске вечери. Ми 
пригрнусмо брижљиво своје шињеле око себе, а посилни пот- 
„стаче ватру и принесе нам чај. Официр ме љубазно понуди, 
осмехну се и поче обећану причу. 

„То је било једне страшне ноћи. Ниједна звезда није про- 
вирила кроз намрштено небо на окрвављену земљу. Пук је био 
у води до колена на самом бојишту; тек што је ноћ прекинула 
"борбу. Било је тамно као у бурету. Водена површина, џиновски 
висови око нас и батаљони у смакнутом поретку ћутали су под 
једноставним мрким покровом. Једва се на три корака распо- 
знавао човек. Војници су се премештали с ноге на ногу и тра- 
жили по торбама мрвице и празилук, који су за време борбе 
ишчупали успут из бара, под којима су сахрањене баште обли- 
жњег села. Ретко се чула реч у глухој ноћи. Хладноћа је осва- 
јала и ћутање се зацари на испуцалим уснама гладних људи. 
Нагонски се осећало како наступа ноћ, коју ваља пребродити 
са пуно опрезности, да би се дочекало јутро за које се не зна 
шта коме носи. И у колико се више улазило у ноћ, било је све 
теже. У мислима се и нехотице јавише они, с којима се прошле 
ноћи вечерало, а који сада леже на дну Шемнице. 

„Часови се отегнуше као године. Дуга зимска ноћ свали 
нам се на душу свом својом грозотом. Изнурени, гладни, мокри 
и полусмрзли једва смо мицали ногама, које су се почеле ко- 
чити. Бар да је један гутљај коњака и мало ватре! Но о томе 
се може само сањати. А издржати се мора до краја. Ни поноћ 


није близу, а колико ли је тек до зорег И тако у тим тешким 
1“ 

тренуцима не умемо да нађемо ниједну реч која би нас могла 
утешити.. 

„Ко зна колико је часова прошло у мучном очекивању! 
Стање у пуку остало је непромењено, само се чешће осећало 
неко подрхтавање, као да се огромна животиња стреса после 
неочекиваног пљуска. С времена на време усиљено падне по- 
нека реч и умре брзо још на уснама. Негде крај мене кресну 
жигица, војници су палили цигару. Учинило ми се да се те црне, 
живе лесе почињу ругати смрти. Нисам им бранио. Близина 
смрти углачава дисциплину. М сам од мало труња направим. 
цигару и запалим као и они. Неколико димова и струк каљава 
празилука права је посластица за ову ноћ. Учини ми се да ме 
дуван успављује те коракнем брзо неколико корака напред. 
ООсетим одмах да је вода плића, те се помакосмо. сви и избисмо 
на друм, који дотле нисмо видели. Оцедисмо се мало и наслони- 
смо леђа у леђа, да би се колико толико згрејали и одморили. 

„На небу нигде ниједне звезде. Облаци се мргодно оти- 
скују један за другим преко Шемнице у правцу истока. Понеки 
се расцепи и покаже парче бледа неба, затим се опет згужва,. 
нагомилава се један на други и отичу споро у мрачну ноћ. Са 
снеу них врхова Перистера бахне на махове ветар, те нас поду- 
хвати дрхтавицом преко целог тела. Војници ћуте, кашљу, по- 
неки задрема и клоне у блато. И ми, официри, ћутимо. Све 
мисли уперене су у једну једину тачку: сутра. Шта ће нам до- 
нети зора2 Јутрог Да ли ће успети јуриш на висове са којих. 
нас вреба смртг Хоће ли нас бар данас помоћи артиљерија, 
која је остала тако далеко у левог М стотина других питања 
укрштају се у глави, која би тако радо један тренут сна. 

„Дигнем се да мало прошетам, јер ми се ноге укрутиле 
од мраза. Тешко, као на дрвеним моткама, одмичем корак 
по корак друмом у лево. Трупкам ногама о земљу и то ме 
згрева. Вода, задржана у обући, пишти и отиче кроз шавове. 
Грозничава неизвесност суши ми усне, а црна празнина између 
Црнобока и Кјеро-Марице тајанствено улире своје огромно, 
тамно око у мене... 

„Одједном, ту крај мене, чујем шум. Помислим да је кло- 
котање воде, што отиче, и кренем даље. Но шум се понови ја- 
сније. Као да се нешто мицало и кркљало у тами испред мене,. 
— „Ко је туг“ — упитам полугласно. Нико не одговори. Раз- 
грнем шињел и упалим жигицу. Предамном на низбрдици лежао“ 

је човек. Приђем ближе и познам нашег каплара, а већ сам се 
„досетио да је рањеник из јучерашње борбе. Лежао је потрбу- 
шке, био је жив, а испод њега су се пружали млазеви усирене 
крви. Крв је отицала ко зна откад, пошто несрећника није имао 
ко превити и направила је испод њега читаву бару. Рањеник је 
био жут као восак, затворених очију и само се још по слабом 
кркљању могло познати да је жив. Науснице су му тек избијале, 
једва ако је прешао двадесету. Дохватим га пажљиво да га по- 
дигнем. Рана је била на грудима и није се могла видети од крви 
која се нахватала по кошуљи испод раскопчана копорана. 

„Покушам да му марамом затворим рану, са које се дизала 
пара, и тада, при слабој светлости жигице, опазим да је отво- 
рио очи и да ме гледа мирно без иједног знака бола или молбе. 

— Откуд чак овде2 — упитам га и нагнем се према њему. 
Он не одговори. У његовим очима, које су имале боју пролетњег 
неба, не видех ни искре страха и туге. Оне су биле прозрачне, 
ведре и хладније од смрти која се огледала у њима. Покушам 
да га угодније наместим и подметнем му торбу под главу. Тада 
он скупи последњу снагу и гласом, који се једва чуо, прошапта: 
„Турци су оступили... батерија... побијена... слободно... идите“. 
Ја га загрлих, „Оста-ви-те-ме... свршено“... доврши он и покуша 
да се насмеје. Али му болови извајаше грчеве по лицу, и он мирно 
заклопи очи као човек који није дуго спавао. Кркљање се понови, 
мишићи под очима умрежише се и осташе укочени као бронза, 
али рањеник не пусти гласа од себе. 

„Дигнем се. Без завоја не иде, а ја га немам. Морао сам звати 
војника, те похитам. Спотичући се, размишљао сам о јунаку који 
је забасао тако далеко испред трупе и остављен сам себи умирао 
"полагано, минут по минут, упорно, без јаука, не давши знака од 
"себе и ако нас је осећао целу ноћ у близини. 


П 


„Тада се сетих. Другог новембра, под само вече, налетели 
"смо из армијске резерве у први борбени ред на последњи огра- 
нак црнобочке косе над Шемницом, под јаком унакрсном арти- 
„љериском ватром са турских положаја. Скупљени у гомилу на 
шиљатом, стрмом ћувику повијали смо се као презрело жито под 
"тучом од челика и олова, очекујући ноћ која се споро провла- 
чила. Напослетку магла уви све и последњи шрапнели, као ва- 
-тромет обојише жутим и црвенкастим бојама ноћ која нас покри. 

Сав разломљен од умора, ослонио сам плећа о стену покрај мене 


и затворио очи. Спавало ми се.. Али сан не хте одмах на очи. 
Нешто ме је боло под трепавицама и било је хладно на неравном 
камену. На другом месту било је горе, морало се дакле остати ту. 
Нисам имао ни ћебета ни сламе, а земља је била влажна и брег 
тако окомит да бих се одмах скотрљао чим заспим. Стена је била 


наоко сува и доста угласта да би се преко ње могло котрљати.. 
Али очи... залуд сам их отварао и затварао, трљао и гњечио. 


прстима, не поможе ништа. Као да су тринама од сена напуњене. 
Погледам низ падину. Војници су потпаљивали суве стабљике 
хајдучице и грејали се. Дим — сену ми кроз главу. И заиста 
дуга, једва приметна трака шуњала се уз саму земљу право на 


мене. Нека их нек се греју, ко би им кварио то последње и је- 


дино задовољство пред смрт. Само се малко померих у страну. 


Минути су одмицали споро као мртвачки спровод. Било је 


нечега тужног у муклом прикрадању ноћи... 

Страшна пуцњава напуни ми изненада уши и уста, а десна 
рука као да прште у комаде. Тргнем се и почнем зверати око 
себе. Није било ничега. На руци ни капи крви. Дремао сам. Камен 


који се однекуд скотрљао пригњечио ми је мало шаку. Више мене 


на стени жаморили су војници четвртог батаљона, који је те ноћи 
сменио предстражу трећег пука. 

— Дижи се! — шаптао је неко одозго. 

— Немој молим те, болестан сам. 

— Ти увек болестан кад треба у патролу. Дижи се без речи! 


— Како ћу кад ме граната свог умецала земљом. Имамо, 


божем, каплара из нашег села, а овамо нама најгоре. 

— Не мрнџај! Нема овде сељака, има само војника, људи... 
одговара мирно први глас. 

— Идем ја, не спава ми се! — јави се неко. 

— Хајде, соколе! А на вас ја пљујем, нисте ви никакви људи... 

Два три камичка скотрљаше се озго испод нечијих ногу, 
чији се кораци изгубише у шумарку на вису. Наста тишина. Од- 
некуд је дувао ветар и нагонио пластове влажне магле која је 
штипала за грло. 

— А он је из твог села2 — гласну се опет неко. 

— Ја. 

— Какав је човек 2 


— Не умем ти казати. Код куће је био као бубица, могао“ 


си га тући кад хоћеш. Баци се у вече, иза плота, за њим бу- 

сеном сломиће врат преко складова. И неће ти се у колу побити 
за Бога. А од како омириса барут, промени се са свим. Насрће 
на смрт и онде где је нема. Тражи је. Где је најгоре, он први. 
Ослободио се као курјак. Да се небеса ломе, неће устукнути. Сад 
оде у патролу, а сутра ће први у воду, јавио се добровољно да 
прегази оно море и да извиди Турке. 

— Јуначина нека! А онај другиг 

— Не знам га добро. Од Љубовије, а воли мрачну ноћ као 
да се родио на Рашкој или Преполцу... 

„М опет тишина. Студен је угризала, по брковима се купио 
лед. ћувик се увлачио у ноћ, са кржљава рашћа је капало и 
негде у думцу рзали су рањени коњи. Неко ме је викнуо. Зурим 
избуљено у мрачну ноћ. Тамо у позадини отварају ватру. На 
кога 2... Не није ме викнуо нико, дува само ветар и развејава 
ражарене остатке утуљених ватрица. Опет сам дремао. Боже, 
зашто су ноћи тако влажне и мрачне пред борбу» 


1 


„Јутро ме затече буновна на врху косе над Шемницом. Чекао 
сам наредбу па да јурнем стрмоглав голом падином брега на до- 
маку турских топова. Магла је кренула уз брдо и бојиште се ви- 
дело као на длану. Четврти батаљон био је већ под селом на 
обали. Лево са Кукуречана једна турска батерија налазила је 
тачно водне колоне шћућурене између сеоских кућа. Патрола 
преко Шемнице одмицала је живо. Ја сам пратио сваки покрет 
тројице наших храбрих војника, који су газили воду и одмицали 
напред. Пред друмом, иза једног трњака, изненада је одјекнуо 
пуцањ и проломио се многократно до на врх Кјеро-Марице, која 
је подмукло ћутала под теретом смрти. Један наш војник поведе 
се и бућну у воду. Друга два одговорише брзом ватром. Један 
се врати рањенику, подиже га и опет спусти у воду. Био је мртав. 
Оштра пуцњава учеста поново. Две војске гледале су рад ових 
људи и као да су у њиховим напорима очекивали своју судбину. 
Вођ патроле корачао је напред, прескочио трновиту међу и, са 
затуреном шајкачом на потиљак, гађао право у месо. Ја се сетих: 
то је он... и коса ми се диже у вис. 

„Неколико тренутака доцније турско стражарско одељење 
нагрнуло је ка шанчевима, а једна њихова батерија с десна под 
брегом, осу шрапнелима на цигло два војника. Они избише на 
друм, приклекоше за насип и са обе стране продужи се огорчена 

борба. Водови испод села загазише у реку, батерија са Кукуре- 
чана осу брзом паљбом у бок и мало за тим магла поново пре- 
вуче поплављену раван у којој је трештало од пуцњаве и уз- 
витланог челика. 

„Сјурио сам у брзо и сам под село, али се није могло много 
унапред. Турске батерије, које су нас успешно налазиле, и хладна 
вода успорише наше кретање. Добро заклоњени у своје сигурне 
ровове на коси, Турци су нас гађали са даљине од неколико сто- 
тина метара. Њихови митраљези бљували су смрт у наше редове. 
Вода је шљискала од зрна, а наши стрељачки низови растезали 
су се и грчили под ударцима челика као раскомадана глиста. 
Овда-онда чуо се испред нас у магли учестан пуцањ. То се бо- 
рила наша патрола која није хтела оступити. 

„Тако је наступило вече и у општој грмљави и трештању на 
патролу се и заборавило а ноћ нас је довела под саме ровове. 
Чекала се само зора. 

„О, ти наши јунаци! Колико их је нечујно умрло и како су 
лепи у својој верности ! 


М 


„Нађем брзо два војника те похитам натраг. Подигосмо ра- 
њеника пажљиво на једно шаторско крило и изнесемо га на оце- 
дито место. Ну кад хтедосмо превити, спрам слабе светлости во- 
штане свећице заклоњене шињелима, видесмо да је све свршено. 
За неколико тренутака угасио се и последњи пламичак који је тињао 
у овом намученом телу. Његове замрзле очи упола отворене, гле- 
дале су изнурено негде у ноћ, а на лицу му се згрчила непоколеб- 
љива упорност према последњим боловима који су га стезали. 

„Спустисмо га са поштовањем, угасисмо светлост и пипајући 
потражисмо његове другове. Нађосмо само једног. Заваљен до 
пола у воду лежао је наузнако погођен у чело. Преко груди му 
је лежала брзометка чврсто стегнута скамењеним прстима... 

„У томе пред нама припуцаше. Пук се ускомеша, а први 
куршуми пропишташе изнад нас. Ми похитасмо у строј, где се 
већ чула команда. Нисмо имали кад ни име забележити незна- 
ним јунацима... 

„На истоку је провејавала светлост и ноћ се издвајала из 
тешке магле. Брзо смо претрчали друм и угазили у борбу пу 
жући се уз стрмен, а зора нас је затекла на турским рововима. 
Идућег дана сишли смо у Битољ. 

Официр заврши. Његов поглед лутао је негде око ватре, 
која је догоревала. По искрајцима су се гасили огњеви и међу 
шаторима се стишавало. Понеки усамљен војник с рукама у џе- 
повима бесциљно би промилио изнад нас као сенка. На бата- 
љонском зборишту скупљали су се значари пред повечерје. 

Ја сам ћутао. Нешто светло разгревало ми се у души тра- 
гом приче која се урезала у мене са сваком реченицом. Осећао 
сам велико време на које се чекало шест векова. Оно је дошло 
и оживело џинове из прича који су у часу гнева раздерали за- 
мрачено небо над собом. 

— Да ли се за те незнане јунаке могло ма шта урадити> 
— упитах полугласно официра. 

Место одговора, он зовну најближег војника. Једна тамна 
"сенка приђе и поздрави. 

— Шта је дужност патроле пред непријатељем 2 

Војника изненади питање, но убрзо се прибра а очи му 
синуше: 

— Господине поручниче, дужност патроле пред неприја- 
тељем састоји се у томе: да га тајно извиди, да шаље на време 
тачна извешћа и да изгине као патрола на Шемници, кад треба 
сачувати част српског оружја. 

— На своје место! — 

Војник поздрави и оде, а официр заћута. Мени замаглише 
очи. Било је нечега узвишеног у тим мрачним сенкама које су 
се кретале кроз ноћ незнане и невиђене и од којих су многе, 
проневши високо на бајонетима славу ове земље, ишчезле у су- 
тону какве паклене ноћи по гудурама крваве Маћедоније. 

Ватра је пуцкарала, на небу су се гасиле звезде и све је 
било тише. Деца славе и смрти опружала су се без роптања на 
тврду испуцалу земљу под шаторима, и у сновима призивали своје 
миле и драге, које су давно оставили далеко, далеко на северу... 


Жив. ДЕВЕЧЕРСКИ. 

Да је био гори, он би сигурно боље прошао. Али он није 
био рђав; волео је да чита, да буде у малом кругу својих по- 
знаника, да расправља велике проблеме; био је наклоњен некој 
врсти размишљања, некој врсти савести, и тако је дотерао до 
двадесет година државне службе, до петоро деце и до двеста 
петнаест динара и четрдесет осам пара месечне плате. То је до- 
вољно да човек не дигне главе. И заиста, г. Петровић се увек 
виђао оборене главе, уједначена корака, на истоме путу од куће 
до канцеларије, од канцеларије до кафане и куће, па опет тако, 
свакога дана и у исто време. У кафани и канцеларији бавио се 
дуже но што је морао, код куће мање но што је требало. И не- 
осетно, из дана у дан, у суседству и у околини створило се уве- 
рење да је г. Петровић врло савестан чиновник, али да воли да 
пије и да не мари за своју породицу. Њега је то болело; али 
се није жалио. 

Он се у опште није тужио ни на малу плату, ни на огромну 
скупоћу, ни на своју запостављеност ни на своје претпостављене. 
Лице му је имало благ, развучен, готово насмејан израз. Кад год 
је разговарао, нарочито са својим старијима, са странцима и са 
публиком, он се увек смешио... Био је оличена скромност, сни- 
сходљивост и помирљивост. Свој посао је радио марљиво, своје 
мишљење није исказивао, увреде је ревносно гутао. Ако би га 
ко похвалио, он се смешио; ако би га неко покудио, он се опет 
насмешио; кад би га ко напао, он би одговорио далеком, бла- 
гом, разводњеном алузијом, која је личила на сметењаштво и на 
ограниченост. 

А г. Аксентије Петровић није био ни мало ограничен човек. 
Он је био притиснут животом, и имао страх од људи, нарочито 
од људи који су имали власт, и од којих је он зависио заједно 

са својом малом платом и великом породицом, са својим дуго- 
вима и са својом „будућношћу“, у коју други нису ни мало ве- 
ровали, али у коју се г. Петровић ипак нешто надао. Та нада 
и тај страх владали су покретима, идејама и говором г. Петро- 
вића. Он је ишао скромно, са овешталим, меким жућкастим ше- 
широм на глави, у пунијем „иберциеру“ или тањем зимском ка- 
путу готово целе године; његови су покрети били преплашени; 
он је мислио онако како су мислиле његове старешине; он је 
увек говорио као чиновник, а никад као човек. 

То није долазило отуда што он није волео истину. Он само 
није смео да је каже. Али, кад би други рекао оно што је он 
мислио, он би се задовољно насмешио и понудио тако ретког 
човека чашом пива, ако су у кафани, кафом у канцеларији, ци- 
гаретом на ком било месту. Седео је са свима, поздрављао уч- 
тиво свакога, али је најрадије седео у друштву неколико младих 
људи, који нису били ожењени, који су говорили слободније не 
марећи хоће ли се то коме допасти или не, не страхујући за своју 
службу, јер су били млади, а пред њима је стајао живот. Они су 
њега волели јер им је био занимљив као „тип“, и сажаљевали 
га, показујући вољу да му буду на услузи, да га почасте, да буду 
предусретљиви. Сви, наравно, нису били такви. Било је врло 
много савремених младих људи који су се гурали лактовима кроз 
живот, младића посувраћених појмова и ногавица, високих јака 
и ниског морала, који су чекали да их старији први поздраве, 
ако од њих нису зависили, а клањали се само пред онима од 
којих су чекали неку корист. Они су се на обичну публику, на 
послужитеље и на г. Петровића избрецивали, гледали у таваницу 
кад с њима разговарају, презирући оне који су „пропали“, јер 
су добри, а немају новаца јер су били поштени. 

У кафани код „Плавог Ангела“, у једном углу поред про- 
зора, г. Петровић је имао свој сто, управо своју столицу. Он је 
ту редовно свраћао, сваког дана пре вечере, на чашу-две пива. 
Довољно заклоњен од улице којом је врвео свет, он никад није 
мењао своје место. Зими, кад је кафана била пуна гостију и ду- 
ванског дима, он се осећао најугодније у своме повученом куту. 
Лети, кад су столови са белим чаршавима изношени на улицу, 
испод неколико старих багремова, кад је с вечери ваздух постајао 
свежији, и кад су сви гости седели пред кафаном, г. Петровић 
је остајао на свом старом месту. Очевидно да је и за њега у јун- 
ским и јулским вечерима пријатније било седети на пољу; али је 

њему била непријатна изложеност публици; он се знојио у своме 
куту, прочитавао дневне листове, а нарочито се задржавао на 
службеним вестима, на страној политици и домаћој полемици. 

— Господине Петровићу, да изађемо напоље, много је при- 
јатније, ословиле би га његове младе колеге, они ретки људи 
који су били љубазни према њему и још ређи чиновници који 
су по каткад говорили и оно што мисле. 

— А, не! одговорио би он готово одлучно. Изволите... 
овде је боље, ја мислим. 

И тврдоглаво би остао на своме месту, ма и сам, поже- 
левши „пријатно“ онима што га остављају. Али често би ти 
његови пријатељи разговор и ћаскање са г. Петровићем прет- 
поставили лепом вечеру и чистом ваздуху. И онда би се између 
њих развијао разговор о унутрашњој политици и партиским 
борбама, о литератури и пиротским ћилимима, о изјавама го- 
сподина Аскита, о руском цару и лесковачким ћевапчићима, о 
скупоћи животних намирница и ситним догађајима у канцела- 
рији; а нарочито о поступцима појединих важнијих или споре: 
дних личности са којима су долазили у додир, о индивидуалној 
психологији старијих и млађих људи, њихових познаника, колега 
и пријатеља. За то је било увек материјала у тако званој школи 
живота, коју су они учили и у којој нису имали бог зна каква 
успеха. Г. Петровић је говорио доста одређено, са неким позна- 
вањем ствари, готово са ауторитетом, о јачини европских флота 
у Северном и Средоземном Мору, о приликама у Сирији, о ин- 
тересу на менична дуговања код појединих новчаних завода ио 
цени кромпира и лука на пијаци. Али о ономе што је сваки знао 
у земљи Србији, у његовој канцеларији и за кафанским столом, 
"он није хтео рећи ништа, и ако је знао све законске одредбе 
боље од свог шефа, све текуће послове у надлештву боље од 
ма кога, све канцелариске тајне боље од свог министра. Он је, 
управо, од свега, што се тицало појединаца, правио тајну, у не- 
престаном страху да се не помисли да је штогод потекло од њега, 
да му се не замери или не пребаци; и био је својевољно и спон- 
тано најповерљивија личност у својој брбљивој околини и про- 
ливеној земљи. 

Кад се указала потреба за извиђај и процену једног зем- 
љишта, што је повлачило додатак и дијурну из државне касе, 
од чега би г. Петровић могао зарадити бар пристојан пар одела, 
њега, као стручног, нису послали за тај посао, него његовог не- 

стручног али окретног колегу са добром кесом и добрим везама, 
познатог са вештине да прави добре послове, који је стално за- 
виривао у партије и позиције државног буџета, интересујући се 
предвиђеним кредитима за разне ствари и непрестано се стара- 
јући да држави, односно државној каси, стави на расположење 
своје скупоцене услуге. 

— Дакле, ваш колега Добрић је опет отпутовао, г. Петро- 
вићу2 питали су га радознало пријатељи једне вечери код „Пла- 
вог Ангела“. 

— Није отпутовао, процеди г. Аксентије неодлучно. 

— Како да није! Знамо и ми нешто. Него где је> Кажите. 

— Ту је, опет ће г. Петровић. 

— Којешта!... Па опростио се јуче на подне с нама и отпу- 
товао. Ту ће опет пасти пара. Потребит је човек. — Збиља! и ви 
сте били ту. 

— Званично није отпутовао, завршио је г. Петровић, пра- 
већи и од тога „канцелариску тајну“ и знајући да Добрић не 
жели да се његови послови и потанко знају и претресају. 

Смех друштва и збуњено осмејкивање г. Петровића пре- 
кинуше разговор... 

Једном речи, он је званично мислио, осећао и говорио, не 
дотичући се никад критике канцелариских и званичних послова. 
Он је ту критику остављао другима, који нису радили; он је 
радио, али није критиковао. На свако питање којим би ко од 
њега тражио какав суд и о таквим стварима, он је одговарао 
обичним и безбојним: „Ја не знам“, чудећи се и дивећи сва- 
коме који би смео управити примедбу на тако неприкосновено 
место као што је канцеларија, и на висок појам о државној 
служби. 


Али тога дана, када је после дуге и оштре зиме, букнуло 
пролеће; када је Сава ваљала санте леда, а сунце први пут за- 
сијало на потпуно плавом небу; када су се Теразијама појавили 
млади снобови у новом пролетњем оделу, а ученице са љуби- 
чицама у руци и на грудима, господин Петровић је био веома 
тужан. Раније но обично, тачно у дванаест часова, он је изашао 
из канцеларије. Оборене главе, као обично, он је лаганим ко- 
раком ишао својој кући. Можда први пут у своме животу био 

је толико расејан да није опажао кад га неко поздрави и да је 
заборављао да се осмене и љубазно отпоздрави. 

Тога дана је умрла једна нада г. Петровића. После про- 
мене у влади и успеха у спољној политици, пала је блага киша 
одликовања и авансмана на цело чиновништво отаџбине г. Пе- 
тровића. Унапређени су и одликовани готово сви из реда, као 
дајсе више мислило на севап него на праве заслуге. Само г. Пе- 
тровић није добио ништа, али баш ништа; а он се надао да ће 
и њега захватити та општа радост, и радио је савесно и пре- 
дано све, сем што није обигравао око „меродавних“, знајући да за 
то унапређење има не само моралног него законског права. Али 
се десило друкчије. Да ли га је неко оклеветао 2 Да није когод 
радио против њега2 Или је просто заборављен То је било тешко 
знати. Главно је да је он био као громом погођен тога лепога 
пролетњега дана. У једном тренутку је помислио да протестује, 
да иде своме начелнику, министру, да се обрати јавности. Из- 
гледао је сам себи прегажен, јадан, одвратан. Зажелео је хра- 
брости и — истине. Кроз главу му прођоше мисли о роковима 
меница које треба регулисати, о жени и деци која су очекивала 
да их отац обрадује пријатном вешћу или поклоном, о томе да 
је тек 24 фебруар, а да у новчанику има свега пет динара и не- 
колико пара; и његово иначе доброћудно, плаво лице добило је 
изглед куване жуте крушке. Дође му да заплаче. 

Кад је ступио на кућни праг, деца истрчаше пред њега. Он 
примети да су најстаријем, ћерчици од осам година, исцепане ци- 
пеле. Он их редом помилова не говорећи ништа; поздрави жену 
која је постављала сто и рече: 

— Ја нећу данас ручати. Уморан сам. Одморићу се. Ви ру- 
чајте без мене. 

— Да ниси болестан упита га жена. 

— А, не. Хоћу да продремам до три сата, до канцеларије. 
Немам апетита. 

— Па одмори се. Ено ти дивана. Да ти се није што десило 

— Није ми се ништа десило, одговори он меко, готово 
тужно, и уђе у своју собу, у којој је био обичан сто са књи- 
гама, једна столица и стари диван, донесен још од куће његова 
оца, старог и угледног трговца са Зерека, који је умро као си- 
ромах пре петнаест година. 

Г. Петровић уморно седе на свој диван, опружи се, леже 
и отвори јучерашни број „Званичног Дневника“. Са уздахом он 

поново поче да чита последњу серију указа. Имена су му била 
позната ; знао је скоро све те чиновнике, познавао карактер, за- 
слуге и односе свакога од њих. Напрезао је памћење, да се сети 
свих ситуација и тренутака у којима је познао те људе. И сети 
се много прљавих ствари из живота тога срећног, одликованог 
и унапређеног света. 

— Боже мој! Боже! промрмља меланхолично и склопи очи. 

Напољу је био весео и сјајан дан. Чуо се цвркут у дворишту 
и жагор на улици. Осећао се нагли одлазак оштрих зимских дана. 

Аксентије Петровић је лежао на своме дивану. Али његове 
мисли нису имале мира. Он ослушну, јер неко закуца на вратима. 
Скочи и отвори. На прагу је стајао разносач новина. С улице 
се чула удаљена вика и ларма, као да је варош у узбуни. Ви- 
дело се црвено небо преко кућних кровова, као да гори огро- 
ман пожар. 

— Шта је тог упита г. Петровић тихим гласом. 

— Протести, одговори разносач брзо, ћушну му у руке нови 
број новина и ишчезе. 

Г. Петровић отвори лист. Он је мислио да је то „Званични 
Дневник“, који је редовно читао и примао. Али, гле! Великим, 
црвеним словама стојало је штампано „Истина“. 

— Нов лист, помисли г. Петровић. 

Он оста на прагу, рашири новине и прочита: 

„Привремена влада Народне Воље (Зашто воље помисли 
г. Аксентије) објављује свима и свакоме да је режим мрака, лажи 
и корупције оборен. Позивају се сви грађани да данас, у два часа 
по подне, дођу на трг Слободе, где ће се прочитати проклама- 
ција права свакога човека и упутства за срећан живот индивидуе. 
Нико не треба да се боји; сваки ће доћи и рећи што мисли. 
Право поштене речи је неприкосновено. Живела Слобода !“ 

Одмах затим био је „Преглед дана“. Ту се јављало да су 
министри пређашњег режима затворени, да ће им се судити јавно 
и да ће, по свој прилици, бити осуђени на смрт. 

— На смртг Грозно! рече у себи г. Петровић. 

Он зграби свој жућкасти шешир и штап без дршке и журно 
изађе на улицу. 

Видео је људе који су журили, чуо је неке нове, разуздане 
и слободне песме, видео носила са рањеницима, наоружане руље 
грађана. 

— То је преврат! сину му у глави. — Како су смели самог 

На зидовима су биле прилепљене објаве разне боје и вели-- 
чине. Поглед му паде на једну дугачку белу објаву, на чијем је 
врху крупним словима стајало: „Обустава плаћања“. 

— Ово је за мене. Врло добро! рече, осврнувши се, г. Пе- 
тровић. Он прочита да су плаћања и рокови обустављени због 
рата у земљи; али да ће се продужити на праведној „основици“, 
а без штете за повериоце. Хтео је видети колико ће трајати то. 
повољно стање; али огромна маса света која се, као река, ваљала 
улицом, наиђе на њега и понесе га. 

— Ево чиновника старог времена! зачуше се претећи гла-- 
сови, кад руља наиђе на њега- 

— — Није унапређен! Није био у мипости ! чу се још јаче 
из неколико грла 

— Живео! грмну маса. 

И господин Петровић виде одједном да га та маса понесе: 
на плећима, изнад својих глава, у тријумфу, поздрављајући га. 

— Нека иде испред свога шефа! викну неко. 

Г. Петровић се уплашено окрену, пребледе, и хладан зној 
га обли. Иза њега, на дугачкој мотки, руља је носила одсечену 
главу његовога шефа, из које је још капала крв на оне што је 
носе. И ако су очи биле затворене, г. Петровић скиде шешири 
поклони се пред том главом. 

— Хоћете ли у канцеларијуг упита га глава. 

— Да, у канцеларију, одговори г. Аксентије збуњено и као: 
без главе. 

— Хе! ха! хо! То је дисциплина ! смејала се гомила грохо- 
том и подругљиво. 

— То је подлац! Збаците га! Он поздравља главу нева- 
љалца, — викнуше опет неки. 

И заиста, светина га пусти; али му не би ништа; он пође 
задихан с њом, не знајући куда. 

На једном пространом, широком тргу, који му је личио на 
пијацу где је сваког јутра куповао намирнице за кућу, само про- 
ширену и очишћену, он спази велику трибину, опкољену светом, 
са које је суд (суд Народне Воље ваљда 2) изрицао пресуде. Нешто. 
даље чуло се гроктање пушака. Осуђени су гинули. 

Г. Аксентије покуша да се споразуме са раздраженом, оду- 
шевљеном, или пијаном гомилом народа, распитујући шта се 
дешава. 


— Врши се правда, — објасни му један младић. 

— Кога то стрељају > 

— Многе. Чујмо! 

Са трибине је наизменично одјекивало објављивање имена 
и речи „На смрт!“ 

— Арсић — на смрт! 

— Зар и он2 — упита г. Аксентије. 

— И он. Покрао је државну касу, — рече неко. 

— Џилић — на смрт! 

— О! — учини опет г. Аксентије. 

— Он је оштетио своје муштерије. 

— Господин Љутић — на смрт! 

— То није могућег — рече г. Аксентије. — Он је добар човек. 

— То није истина. Он је упропастио двадесет и два човека. 

Ређала су се имена многих и многих. Г. Петровић их је све 
познавао. Сви су они уживали глас „угледних људи“, колико се 
он сећао. Али су сви оптуживани за преваре, злочинства, издај- 
ства, за убиства, упропашћивање породица и појединаца, за крађе 
и неваљалства. И сви су једногласно осуђивани на смрт. Што је' 
изгледало најчудније, све су пресуде вршене „у име истине“, као 
некад „у име Краља“ или „у име закона“. 

— Ја никад нисам чуо ове истине, — мислио је г. Аксентије. 


— Живело ново време! — тутњало је их хиљаде грла. 
— Грозно, грозно, — мрмљао је г. Петровић. 

— Аксентије Петровић! — чу се са трибине. 

— Ја! 

— На смрт! 


Г. Петровићу се одсекоше ноге. Брже но што је могао за- 
питати „Зашто 2“ он је поведен огромном масом изван овог круга. 
Очевидно су га водили на губилиште Он се прибра и бришући 
самртнички зној упита: 

— Зашто сам оптужен 2 

— За злочин кукавичлука, — одговорише му. 

И пре но што је могао ма шта разумети, он се видео пред 
водом наоружаних људи. Стављен уза зид, гледао је извршиоце 
чудновате пресуде са напереним пушкама. Поред њега је стајао 
други осуђеник, у коме г. Петровић познаде господина Добрића. 

Чу се команда. 

Г. Петровић заклопи очи. Плотун груну. 

У томе тренутку он се трже и паде с дивана. 

На вратима се заиста чуло куцање. 

Дело, књ. 71. 2 

Г. Петровић отвори. 

— Једно писмо за вас, — рече писмоноша. 

— Аксентије! Пола је четири. Ти ћеш одоцнити за канце- 
ларију, — чу женин глас из побочне собе. 

Ишао је убрзаним кораком. Погледа на писмо које је још 
држао у руци, отвори га и прочита. Било је врло кратко: „Ме- 
ница од 420 динара, на којој сте ви акцептант, протестована је. 
Изволите је у року од два дана регулисати, да не би била ту- 
жена Суду.“ 

На самој капији Министарства г. Аксентије се срете са 
својим шефом. Он застаде, да пропусти шефа, скиде шешир и 
дубоко се поклони, са облигатним и љубазним осмехом. 

— А! ви сте нешто задоцнили, г. Петровићу > 

— Извините... случајно... процеди г. Аксентије. 

— Ништа, ништа, — рече шеф достојанствено. 

— Ово је, ипак, врло добар човек, — помисли г. Аксен- 
тије, и уђе у канцеларију на свој свакодневни посао. 


Сима ПАНДУРОВИЋ. 


КРОЗ ЖИВОТ 
(Приповетка из савременог живота) 


ХЛ 


Милица се није надала да ће Давид већ сутра-дан опет доћи. 
„А кад је Давид ипак дошао, и то раније, много раније но обично, 
"састанак ни с једне ни с друге стране није био слободан и не- 
усиљен, — а то је честа последица многих слободних и отворених 
разговора. Давид је носио у себи мисли и чуства, што су се под 
утицајем Миличиним у њему заметли, а које није могао непо- 
„средно, без околишења изнети или везати за раније разговоре, 
а Милица је, под утицајем докторкиних речи, увидела да дру- 
штво код познаника и пријатеља разних сполова никада не за- 
боравља на ту разлику, и ако ти за то нећеш да знаш, илии 
за час само с ума сметнеш, оно је ту, да те на то опомене. ЈЉуди 
свуд виде намеру, и тако уносе пометњу и у безазлена срца. Са 
том је мисли Милица дочекала Давида, али и ако је знала узрок 
"свом снебивању, ипак се није могла отргнути од њега. И тако су 
у ова два створа разни узроци изазвали исту последицу. 

Усиљеност се показала већ одмах при поздраву, који је био 
"хладнији и укоченији но иначе, а затим по разговору, који као 
да никако није хтео да пође својим природним током. 

Напослетку се Давид ипак осмели да изврши што је на- 
"умио, чега је ради данас управо и похитао тако. 

„Госпођице докторе, ви видите, да ми данас нешто смета 
да говорим с вама, као досад што сам. 

Милица је осетила увод и није знала шта да рече на то. 

„Ја шаљем речи, што не одговарају мојим чуствима, а за- 
„државам оне, које би хтеле да вам кажу, чега ми је срце пуно. 

2% 

То, што ће вам оне сада рећи, ваљада и није више тајна за 'вас,. 
јер ја видим да ви умете људе да посматрате. Ви сте бесумње- 
опазили досада да сам ја показивао према вама јаче интересо- 
вање. Спочетка сте ме интересовали као учена девојка, хтео сам 
да видим, опростите ми, чега има управо у такој једној нашој 
ученој девојци. Нашао сам што заиста нисам очекивао, и уверио 
се у каквој сам грдној предрасуди огрезао. Место некога намет-- 
љивог надри-знања, надутости и афектације, нашао сам простоту, 
простоту мислим у најбољем значењу те речи, природност, и топло 
и искрено срце. Већ и због самога контраста морало је то силно. 
утицати на мене. Али допустите ми сад још једно признање. Наш 
адвокатски посао ваљада то са собом доноси, да човек постаје 
грубљи, те да не даје да се у њему развију нежнији покрети срца. 
С тим се упоредо развијају и извесне предрасуде о људима, о 
друштву и о животу уопште. Више се пута цени, што и нема 
трајне вредности, а одбацује право добро. Ја сам то почео уви- 
ђати, откад сам вас познао, госпођице. И ја сам од тога доба. 
постао бољи. Хоћете ли да учините дакле да тај човек на том. 
путу и даље напредује, хоћете ли да га начините најбољим ч0-- 
веком, а он вас ево уверава да ће све своје снаге уложили, да 
вас начини најсрећнијом женом“ 

Милица је спустила очи и седећи на клупи мирно га слу- 
шала. Ниједан покрет као да није одавао шта се у њезиној уну- 
трашњости збива, па ипак, — груди су се мало јаче дизале и 
спуштале. 

На Давиду се видела јасно узрујаност. Он устукну за корак 
назад, једном се руком ослони на сто, а другом пређе преко за- 
грејанога чела и гледаше право у Милицу. 

„Ваше ми друштво није било немило, али ја не могу рећи“ 
ни да сам осетила према вама неке нарочите наклоности. Ја знам 
да има љубави, које се одмах јављају, „на први поглед“, као што 
се вели, а има их, и које се тек постепено буде. Како је код 
мене, не знам. Ако ћемо говорити само по ономе, што јесте...“ 

„Станите, драга госпођице, садашњост је један тренутак, 
који брзо пролази, не одлучујмо се само по том тренитку. Оста- 
вимо будућности, ма и не далекој, да она то реши. Ви велите, 
да вам нисам био немио. То значи да се из тога може и нешто 
више зачети. Дајте му само времена“. 

„Пристајем, господине. Дајте ми рока да сама себе испитам,, 
и онда ћу вам дати одлучан одговор“. 

„Хвала вам, госпођице, то је и мудро и племенито. Десет, 
"петнаест дана...“ 

„Добро, нека буде петнаест. Надам се да то за мене неће 
бити сувише мало нити за вас сувише много“. 

„М за тих петнаест дана ја вам дајем своју реч, госпођице, 
да нећу долазити, како бисте се ви без икаква мога утицаја могли 
сасвим слободно одлучити“. 

„Хвала вам на томе“. рече Милица и пружи ми руку, коју 
"Давид топло стисну и упути се пут баште. 


ХИ 


Да је ко од пролазника ослушнуо, што су она два госпо- 
дина на пијаци пред дућаном господар-Пајиним говорили, чуо би 
овај разговор. 

„Чини ми се, да ћете ви са својом кандидацијом пропасти“, 
говорио је господар-Паји господин Макса, који је волео да игра 
улогу хладнога туша за господар-Пајино жарко одушевљење. 
И ако га је господар-Паја увек хвалио и само добро о њему го- 
ворио, било му је, кад год се састао с њим, као човеку, који је 
јео бресака, па се после почешао за вратом. 

аи то 

„Доктор Давид ће вам побркати рачуне“. 

„Зар може он имати бољега кандидата >“ 

„Не, но она је управо његов кандидат“. 

„Па>2“ 

„Па ништа. Може бити да ће успети. И онда је ваш план 
пропао“. 

„Не разумем. Имамо заједничкога кандидата, па један да 
успе, а други да пропадне“. 

„Да, једнога кандидата, али за два положаја. Ви тражите 
учитељицу, а Давид жену“. 

„То ја знам одавно, да он мерка какву добру партију. Али 
какве везе има то с Милицом 2“ 

„Сасвим просте. Што Милица може бити сад та — добра 
партија“. 

„Зар Милица да се уда 2“ 

„Што сте се тако забезекнули2 Зар нисте још никада чули, 
„да се која девојка удала >“ 

„Али доктор философије“ 

„И тај је доктор философије девојка. ИМ ја мислим од свих 

ствари, што их је досад урадила, и што их још мисли урадити,. 
да ће бити најпаметнија, ако се паметно уда“. 

Господар-Паја диже руке да запуши уши. Њему се речи 
господин-Максине учинише бласфемијом, коју он не сме чути. 

„Па што је онда учила школе»“ узвикну јетко и нервозно. 
„Што смо се онда радовали толико њезиним успесима» Што 
нам је онда давала наде, да ће бити најбоља учитељица наших 
кћери 2“ 

„То су врло себични разлози. Ви треба да мислите на њу, 
а не на мене“. 

„Па баш и на њу да мислим. Зар је Петровић за њу > Она, 
најнежнији, најблагороднији, најбезазленији створ божји, а он, 
крајњи себичњак... не, не, то не може бити, ја ћу се разгова- 
рати с њом“. 

„Ту говор слабо помаже. На природу се говором не утиче“, 
додаде саркастично господин Макса. 

„На њену се природу утиче. Видећете...“ 

Али добри господар Паја није ни дошао до тога да покуша 
утицати на њену природу. То су пре њега учиниле већ док- 
торка и њена тетка, дабогме у противном правцу, и Милица је 
пре тога дана дала већ Давиду своје „да“. 

Докторка је одмах сутра-дан, пошто се Давид „изјаснио“, 
пришла Милици с речима, да нити би за њу лепо било, ни Ми- 
лице достојно, да се претвара, кад све зна, кад јој је Давид 
све казао. Она је збиља била уверена, да би то био срећан 
пар људи (и готово је мислила, да је то већа срећа за Милицу 
него ли за Давида). Она ће се ослободити тако школске прашине“ 
и муке с дечурлијом, а ако јој је до науке стало, Давид је то- 
лико богат, да се она слободно може одати свакој својој па- 
сији. За њега се истина говори да је себичан, али то ће бити 
пре последица његове усамљености, која га је силом нагонила, 
да само на себе мисли, но стална црта његова карактера. Сад 
ће имати да мисли на другога, па и на друге, може бити, и то. 
ће већ учинити да не мисли само о себи. Осим тога госпођа Да- 
ница није сумњала, да ће и Миличина доброта морати имати ути- 
цаја на њега, и да ће она изгладити све што стрчи у његову 
карактеру. 

Милица се ту сетила речи, које је и Давид рекао, а то је 
највише и потресло у његовој изјави. Стога су и те речи док- 
торкине имале јаког утицаја на њу. Али она је ипак хтела, да: 

нешто непосредно чуствује, да чуством буде гоњена на један 
сасвим одређени пут, где неће бити места за какво колебање. 
А она није, као што је и госпођи Даници поновила, ништа чу- 
ствовала. 

Али је докторка, као од природе добра проводаџиница (што 
су мал' те не, све жене а нарочито оне, што веле, да то нису, 
и да им то не полази за руком), умела и на то одговорити. 
Бракови из љубави нису обично срећни. Колико смо пута ви- 
дели да су се двоје из љубави узели, па после три месеца ра- 
стали. Ништа тако не може разочарање у браку спремити као 
љубав, и боље је да је брак колевка љубави но њезин гроб 
(да се ко потрудио, да у новинама тих дана потражи „афоризме“ 
о браку и о љубави, може бити да би и ове фразе нашао). 
„Ето, узмите само мене за пример“, продужила је докторка, 
„мој је муж, као што знате, много старији од мене, још ста- 
рији но и Давид од вас, па смо ипак срећни и задовољни, и ако 
се нисмо из љубави узели. Главно је да су ту сви услови за 
добар и срећан живот, а то увек после и љубав са собом до- 
носи. Бесумње вам је позната пословица: где глад на врата, 
љубав кроз прозор. Доста је, напослетку, кад је и једна страна 
заљубљена (докторка ту дабогме да није опазила, да упада у 
недоследност, жене уопште слабу пажњу обраћају на ту ситницу), 
и увек је боље, кад је човек заљубљен, но жена, јер човек, кад 
се заљуби, он може остати паметан, а жена кад се заљуби, она 
полуди. А ваша је природа може бити сувише озбиљна за љу- 
бавне лудости, па се ви ваљада и не можете заљубити“. 

Милица се у себи и бунила против тога. Она је била уве- 
рена да може волети, да може силно волети; она је давно то 
осећала и с не малом жудњом, која је може бити баш стога сад 
све јача и постојала, што је толико сузбијана била, чекала тај 
час, када ће моћи све своје срце отворити. И стога су доктор- 
кине речи изазвале у њој сада сасвим противно дејство. Ни по- 
зивање на њезин брачни живот није имало никаква утицаја. „АХ, 
сваки има свој живот и свој брак, мислила је Милица, мени ваша 
брачна срећа не може ни помоћи ни одмоћи. Позивање ту на 
друге не помаже, како је овај, како она прошла... сваки је живот 
и сваки брак проблем за себе, који се на свој начин мора решити.“ 
То је Милица и пре тога често понављала и у том је тренутку 
била тврдо решена, да још чека. 

Али докторка, као да је осетила, шта се у Миличиној души 
збива, отпоче сад друкчије не бојећи се нимало ни даљих недо- 
следности. 

„Па онда, има случајева, где ми волимо једнога човека, а 
ни сами не знамо да га волимо. Ја чак мислим да и ви волите 
Давида, та и сами признајете, да вам није несимпатичан, али је 
ваша љубав така, да се скрива не само испред других него и 
испред вас саме. Ја мислим да бисте ви тек онда увидели да га 
волите, кад би која друга била покрај њега, која би се о његову 
љубав отимала, а не би му била сасвим равнодушна. Ви бисте 


у том моменту бесумње осетили да би га могли изгубити и, ви- 


дите, то је већ један знак љубави. Али не бојте се, зато неће бити 
прилике, нити би се Давид упуштао у таке експерименте. Не остаје 
вам дакле ништа друго, но да поверујете штогод и нама иску- 
снијим женама. Ви морате бити уверени да ја имам само ваше 
добро пред очима, и да се нећу дати завести ни својом женском 
природом, која иде за тим да се „ствар сврши“, нити пријатељ- 
ством према Давиду“. 

Докторка је збиља тако и осећала, као што је говорила, 
само што није знала да је жељу за добром Миличиним тешко 
одвојити од њене женске природе и од пријатељства према Да- 
виду, и да је ту све то троје заједнички утицало. 

А Милица је у том моменту подлегла вештој а у свим по- 
јединостима бесумње несвесној сугестији госпође Данице и ми- 
слила да треба да пође за Давида. 

Тетка је опет желела да види Милицу што пре удату, бо- 
јећи се да се никада ни удати неће, ако се одмах не уда, а им- 
поновали су јој и положај и богатство Давидово, те је говорила 
готово то исто, само мало друкчијим речима. Али што је на 
Милицу нарочито утицало у теткиним речима, што је може бити 
и одлучило, то беху позивања на „њихову фамилију“ и на ње- 
зину матер. „Ти знаш добро, Милице, шта смо ти ја и покојна 
сестра увек говориле: у нашој фамилији девојке нису многи про- 
сили, оне су само једнога познавале, једнога волеле и за једнога 
полазиле, знаш, да се ни као удовице нису преудавале, и увек 
срећне биле. Ја мислим да и ти треба тако да учиниш, јер иначе, 
бојим се, нећеш бити срећна. Можеш ти сад мени рећи да сам 
жена старога кова, ал ја тврдо верујем у то, и да је твоја по- 


којна мати ово којом срећом доживела, и она би ти сад то исто _ 


рекла. Буди уверена у то“. 

И као увек, кад се који драги покојник у свечаним прили- 
кама спомене, грунуше јој сузе из очију и готово гушећи се од 
суза загрлила је Милицу: „Немој мислити, чедо моје, да тетка 
хоће тебе да наговора. Ја ти само кажем шта ја мислим и како 
је у нашој фамилији досад бивало. МИ све су биле срећне с му- 
жевима...“ И сузе јој поново грунуше, које сад као да беху иза- 
звате успоменом и на остале добре мртве. 

ЈЂубав се да истина сугестовати, али утицај, што га околина 
врши на девојку приликом удаје није сугестија љубави, но суге- 
стија да ће моћи волети свога „будућег“. И девојке, не навик- 
нуте, да се саме одлучују (а девојке су већином таке, па и онда, 
кад мисле да су се саме на што одлучиле), подлежу тим утица- 
јима, и знајући добро да не осећају љубав, теше се будућом љу- 
бављу. То се огледа у оним готово стереотипним речима, с којим 
девојка дочекује свога вереника: Мислим да ћу вас моћи 
волети. Али те речи ипак није једна од друге научила, но су 
једнаке само стога, што у истим приликама, истом чуству одго- 
варају. А у том се тренутку одлучују другом љубави, љубави 
према онима, за које знају да их воле, да жртве за њих приносе, 
да им сваке услуге чине, — али који су у тим моментима при 
свем том ипак више свесни о својим правима но о дужностима, 
што их према детету имају. И родитељи, крај све своје љубави, 
обично гледају једнострано на ту ствар. Склапајући брак свога 
детета они не мисле на улаз у-њ, но на средину или и на крај 
његов. Њихова је главна тежња да дете своје сачувају од жи- 
вотних борби и од материјалних неприлика. Остало све сма- 
трају „ситницом“, која сама собом долази, па, шта више, без које 
се може и проћи. 

Тако је било и код Милице. И она је стојала сад пред тим 
питањем с потпуном неодлучношћу и непоузданошћу младости, 
када не љуби. Од њезина пута, чуством одређенога, и само њим, 
и ничим другим, ни помена. Хтела је да тражи себе, а није могла 
да се издвоји од своје околине. Најзад јој се учини да себе може 
наћи само у својој породици, и породично чуство узајамности 
претегло је сву њезину недоумицу. 

Милица је седела крај свога вереника, али није осећала ра- 
дости. Она се сећала, како је некад у замишљању унапред осе- 
ћала сласти тога уживања: рука у руци, срце на срцу, и тајно, 
нечујно проткивање мисли и чустава. Тај је сан постао јавом, али 
није донео оно што је замишљање изнело. Рука је била у руци, 

срце на срцу, а оно тајно, нечујно проткивање мисли и чустава, 
где је оно2 „Да није срећа само у замишљању права срећа, а када 
се постигне, онда губи драж своју >“ помисли Милица у себи те- 
шећи се. 

Милица је седела крај свога вереника, али није осећала ра- 
дости. Зар Милица збиља није схватила зашто није осећала ра- 
дости> Зар Милица збиља није била свесна о томе да је баш у 
доба, кад је хтела себе да нађе, а у најважнијем тренутку свога 
живота, најмање била своја> Зар Милица збиља није знала, да 
је сама себе изневерила 2 

У хаосу мисли и чустава Милици је много што-шта прошло 
кроз главу незадржано и невезано. Ми бисмо понешто тако радо 
задржали, пружамо руке као дете за звездама, али оно промиче, 
промиче. Али понекад немамо ни смелости да задржимо, што се 
у нама јавља; нека протиче, нек пролази, нек буде, што „судба“ 
донесе. А догађаји пролазе изван нас, један изазива други, они 
се ређају око нас, и задржавају нас, и везују нас... 


ХИ 


Прошло је месец дана од оне ноћи, када се Давид искрао 
из друштва и у дотле незнаној узаврелости по месечној ноћи 
сам пошао кући. Ноћ је и опет месечна, и Давид и опет иде“ 
сам кући. Али му се поглед не отима на месечином обасјани 
Дунав нити му падају Гетеове речи на ум. Чуства га не прити- 
скују: он мисли на будућност, корача одмереним корацима и не 
види готово ништа око себе. Осећао се свеж и лак, као што се“ 
човек може осећати само кад постигне за чим је толико жудео, 
— или када му најзад пође за руком да се одрене онога, што 
не може постићи, или што му се чини, да није њега достојно. 
Тако је стигао до извора и до кладе, на коју се пре месец дана 
спустио. 

Застао је и опет, сетио се оне ноћи, сетио у недоумици и 
у грозничавом нестрпљењу проведених дана после ње и осмех- 
нуо се. Мисли му се вратише у прошлост. Петнаест пуних дана 
он је био потпуно уверен да Милице није био достојан, да је 
ништаван према њој, да у њему нема ничега што би њу могло 
привући и придобити за њега. Било је момената, када се кајао 
и што је започињао: нити се он до њене узвишености може по- 
пети, нити она до његове низине спустити. Она га је, истина,. 
учинила бољим, он је то осећао, и истина је била, што је рекао, 

— али колико њему још треба да се њој приближи> Он је 
приметио да је постао скрупулознији у бирању средстава, да 
није негледуш обећавао, да је био искренији према људима. 
Задобио је јак утицај отворености и искрености, па их почео 
ценити, и покушао и сам, спочетка ваљада и несвесно, да се 
покаже отворен и искрен. И било је тренутака, у којима као 
да је са свим заборавио на своју задобивену природу, када је 
говорио сасвим од срца, када му ниједна задња намера није 
кроз мисли пролазила и речи задржавала, — и он је онда, и ако 
је осећао да нема од тога никакве користи, и сам осећао ра- 
дости и видео, да је и у другх изазива, а то се опет враћало 
и још више његову радост појачавало. 

Али код Милице постигнути успех имао је сасвим супротни 
утицај на њега. Старо се самопоуздање његово сместа вратило, 
и он, који је толико страховао, истога је тренутка, када је чуо 
Миличину одлуку, рекао себи да друкчије није ни могло бити. 
Милица је истина остала за њ на истој висини, само што сада 
није више видео ону разлику између ње и себе. Он се брзо 
почео враћати у своју једном већ стечену природу, — у току 
његових мисли Милица је још непрестано представљала врло 
јаку струју, али нити је та струја сад била једина, нити је јако 
потискивала остале, које се сад поново јавише да јој може бити 
и врате мило за драго. 

Зато се Давид и осмехнуо, кад је дошао до кладе и сетио 
се оне узбуне душе своје од пре месец дана. Он се морао сам 
себи насмејати, кад се сетио оног Давида. Али је место жудње 
настало имање, чуства су била умирена и сталожена зато је и 
могао сад хладно размишљати. „Проста ствар, свако мора проћи 
једном кроз ту школу; ти је ниси прошао у раној младости, 
зато ти је сад теже пала. Али и тај си испит положио, сад на 
даљи посао“. 

И паде му на памет да је и његова љубав и веридба посао 
као и сваки други. А у сваки се посао нешто улаже, негде новац, 
негде труд, негде — чуство. Разлика је дакле у томе, што јеу 
овај посао чуство уложено. Али се на свршеним пословима не 
треба задржавати, ма које врсте били према унесеном улогу, — 
то је просто губљење времена. Треба даље ићи и гледати шта 
је сад на реду. А даљи посао, што је био на реду, било је вен- 
чање, које је хтео да се што скорије изврши. Ни Давид ни Ми- 
лица нису марили за много параде, стога су и хтели да се „без 

икакве церемоније сврши и та церомонија“. После венчања су 
мислили одмах да отпутују и да оду на море, које досад ниједно 
није видело. 

А случај је хтео, да море виде и пре венчања. 

Старији друг Давидов, Светозар Јовановић, који му је био 
већ давно кумство обећао, био је отишао на лечење у Карлсбад. 
На писмо своје доби Давид одговор из Ловрана, куда је Све- 
тозар сишао, да се од лечења одмара. Писмо је било топло на- 
писано. Светозар се обрадовао, што га је Давид тако изнена- 
дио и показао, да је бољи но његов глас; затим је ударио у 
шалу и рекао, да су Милица и Давид најбољи пример за мо- 
дерну тежњу да се филозофија и право споје, као што јетоим 
некада било, и најзад их замолио да, пошто не желе никакве 
параде, и пошто и тако већ хоће да после венчања дођу на 
море, учине то пре венчања и дођу до Реке и ту тај обред 
изврше. 

Овај је предлог Давид врло радо примио, јер му је и онако 
тешко било при помисли, како ће издржати оне силне на њ упрте 
погледе као младожења. Њему се увек чинило да је младожења 
смешан и себи и другима, и да је он при венчању само потребна 
стафажа за младу, која ту игра главну улогу. Пошто ни Милица 
није имала ништа против тога, то се доктор Аврам, који је био 
стари сват, с госпођом Даницом, Милица с тетком и Љубицом и 
Давид почеше спремати на пут и за недељу су дана већ били на 
Реци. И доктору се Авраму то допало: 

„Баш добро, што ми се дала прилика да видим море. До- 
сад сам само своје болеснике на море слао. И да ове прилике 
не би, ко зна да ли би га кад и видео!“ 

После неколико дана Милица су и Давид стојали пред ол- 
таром. Био је радни дан, и у цркви осим њихова друштва не 
беше никога до две три непознате жене, које су виделе отво- 
рену цркву, па из побожности или из радозналости ушле унутра. 
Љубица се врло радовала, што је она играла улогу девера, и ако 
јој је то врло чудно било. 

Окружен само својим блиским пријатељима, Давид се одмах 
нашао и у ситуацији младожење и није се осећао нимало сме- 
шан. Био је весео и разговоран, Милица пак више повучена. 
Она је осећала свечаност дана, али јој је то осећање долазило 
од спољашњих утисака, њезина душа није светковала. Није је 
ништа ни привлачило ни одбијало, осећало се као кад нешто чи- 

нимо, што мора бити, и с чиме се миримо управо стога, што знамо 
да „мора тако бити“. 

После венчања чекала их је лепо украшена засебна соба у 
хотелу Јевропи. На столу је била палма и ваздан цвећа, и зна- 
нога и незнаног за људе одозго, крај стена били су лимунова и 
неранџина дрвета. Светозар је све то тгко удесио, јер је хтео 
да Милица види, да је под другим небом. Милица је то захвално 
признавала, али јој се чинило да највише осећа тешки мирис 
тубероза, и да је то чини тромом и нерасположеном. Кум је напио 
лепу здравицу, парафразу свога писма о вези филозофије и права, 
и завршио је дабогме најлепшим жељама за младенце. Ни стари 
сват није изостао, и пожелео им да срећа њихова живота буде 
бескрајна и вечита као и ово море што је, што га сад први пут 
виде. Мало се друштво било расположило, сви су били весели, 
ЈЉубица је непрестано скакутала око стола и око Милице, — 
само је Милица највише осећала тешки мирис тубероза. 

Пред вече су Давид и Милица били спремни за пут у једно 
мало место на истарској обали, где им је кум препоручио, да 
проведу неколико дана. Цело их друштво отпрати до брода, и 
стајали су на обали све док се брод није кренуо, и док им се 
год нису сасвим изгубили из вида. Женске су на обали преки- 
дале лепршање белих марама само да обришу сузе, које су верни 
пратиоци сваког великог догађаја у животу. 

Лађа је помало љуљушкајући се од маестрала пресецала 
ситне таласе. Давид и Милица су седели на крову. Давид је 
држао у својој руци руку Миличину и гледао је у њу, а она је 
замишљено гледала у то широко, отворено море, што је сад 
пред њоме. 


ХМ 


Ни Давид није имао оног финог такта, који све сам по- 
гађа, нити је знао како треба да се нађе према Милици. Ми- 
лица није умела то себи да протумачи, али се сећала „авети“ и 
осећала страховито понижена. С ужасом је приметила да се није 
убојала, чега се највише бојала: она није друг, није пријатељ, 
но срество, пуко срество. Зишт согроп, јер тело мора да да 
оно, што две душе највише спаја; то је она добро знала, у по- 
следње доба све јаче осећала, и није се стидела то себи да 
призна, али је осећала и то, да свака телесна страна има и своју 
душевну, што јој одговара, а која такође задовољења тражи. А 
ову Давид није умео да задовољи. 

И Давид је ступио у брак, као и већина мужева, који с оп- 
сежним искуством ступају у њ и не разумеју других нежности и 
интимности до оних, које у чедних душа баш нежност и интим- 
ност убијају. Го невине жене силно изненађује, јер дотле и не 
знају како и најозбиљнији људи могу бити неозбиљни. А оно 
искуство мужевима управо и не да да се нађу у новим при- 
ликама, не да им да забораве, да улазе у нове односе, где 
није само задовољавање страсти, но где је преношење њих самих, 
њихових црта с њихових ликова и њихових црта с њихових душа 
на нов лик и на нову душу. Не да им, да се сете да се предају 
милом створу, да створе и за себе и за њ најмилији створ, про- 
дужење свога живота, а може бити и остварење својих идеала 
у даљој будућности, — највећу утеху за неуспеле борбе, за под- 
несена разочарања и за претрпљене поразе у животу. И колико 
„има мужева, којима икада на ум пада, колико нежности убијају. 
у жена већ прве ноћи, нежности, коју касније често заман траже 
кроз вас век свој! 

Због тога у многим браковима, где се у два тела састану 
једна чедна и једна груба душа, и настаје несклад већ првога 
дана. МИ незадовољство, што се у Миличиној души сад јавило, 
као да је неодређено предсказивало, предосећало неки несклад. 
Она није могла знати шта је и како је требало да буде, само 
је осећала да тако није требало да буде. Али се кроз то осе- 
ћање, под његовим ватреним пољупцима, на које је она једва 
неколико пута инстинктивно одговарала својим уснама, појавило 
и мишљење: „А да ја не замишљам што је немогућно2 А ако то 
и није друкчије2 Ако тако мора да будег Ако су сви таки>7“ 

У тако чудноватим, неодређеним, променљивим чуствима 
провела је Милица ту ноћ: али је и онда, кад јој се за час чи- 
нило, да се мора помирити с тим, што јесте, да то „мора тако 
бити“, превлађивало чуство незадовољства. Она је осећала неко 
насиље, што се над њом чини, али није умела себи да протумачи 
откуда то осећање. И у једном јој момеиту паде чудна мисао на 
памет: да све мушкиње има једно срце и да она све то срце јед- 
ним ударом ножа прободе. 

Да се сетила како је замишљала, да чуством буде гоњена 
на један пут, на један, сасвим одређени пут, и да само то хоће 
и ништа друго, може бити да би јој оно осећање дошло јасније. 
Да је остварено, што је замишљала, може бити да јој не би ни 
падале на ум онаке чудне помисли. Може бити да би се лако по- 

мирила и са свим, што је сада искусила. Али под јаким утица- 
јима садашњих момената, она се није сећала прошлих замишљаја. 
Ваљада и за то, што они замишљаји ни за какву личност нису 
везани били. 

Зора се већ јавила, и Милица се дигла незадовољна с по- 
„стеље. Тргла се, кад је стала на ноге и видела пред собом ч0- 
века да спава. Брзо се сасвим обукла, ни лаку одећу није смела 
оставити на ногама. „Да ли је то тај брачни живот, о коме са 
толиком чежњом сневамо 2“ рекла је у себи и пришла прозору. 
Полако је дигла застор и свеж јутарњи поветарац с мора удари 
је по загрејаном образу. „А ово је море!“ И она се загледала у 
његове боје и ослушкивала његово брујање, а чинило јој се, као 
да ништа јасно не види, ништа јасно не чује, и она махну главом 
и протрља очи. „Како се те боје преливају, бледожута боја, као 
у наших река, па отворенозелена, затим све тамнија, док се не 
изгуби најзад у мрачној модрини. Како су хладне те боје и како 
умирујући утичу на душу! И сву ту грдну неизмерну просторију 
оживљују само ти ситни, бели таласићи, који се овде-онде по- 
јављују, сустижу један други и удружени, с брујањем долазе до 
жала. И ничега другог на тој грдосији! Нигде ни чуна, ни брода, 
па и сунце је закривено. Ни њега нема, да се са својим зрацима 
поигра с тим таласићима и да тој непрегледној пустоши више 
живота даде. О, море, колико си пута поређено са животом! Да 
ово море није слика мога живота > Пусто и празно, с тихим та- 
ласићима, обичним дневним бригама пустога, незадовољеног жи- 
вота, који полако роне као таласи обалу. И је ли то живот >“ 

Погледала је на постељу. Муж јој је спокојно спавао. Опет 
се обрнула мору и дуго гледала уњ. Сунце се сад проби кроз 
облаке. 


(Наставиће се) 


ПАРА СВА ОРРР 


НА ПУЧИНИ. 


У немирним сенкама савести, 
На пучини усталасаног осећања, 
У дане сумње, непогоде, страха. 


Лелујају се светиљке сећања, 
Фар нада мутно сја, да нам навести 
Обале спаса и одморна даха. 


Али нас је страх од језиве дубине 
Пучине те по којој судбе брод 
Плови нам сетно не знајући куд; 


Визије света громадан је свод, 
Видици нам се ко свети чине, 
А посејана опасност је свуд. 


И путници смо туробни што гремо 
Кроз намргођен свет облака, чуда; 
Ђутање наше дубоко је, немо. 


Вода се морем свуд око нас пљуска, 
Прелива сумњом и простире свуда. 
Нас носи судбе мала, трошна љуска. 


Сима ПАНДУРОВИЋ. 


ПЕТ ПЕСАМА. 


ђења, 
Једна песма стара, од мога ро 


Иде кроз крв моју, кроз ноћ и кроз зоре; 
Моја песма бола, који се не мења, 

Уз године брзе и часове споре, 

Преко смеха, плача, 

Корача, корача. 

Једна суза лепа, као осмех бајке, 
Као цвет од сребра у заспалој коси; 
Моја суза тешка, као сандук мајке, 
Као младост коју крст до крста носи, 
Из умрлог јада 

У дубину пада. 


Једна снага снова, из дугих шапата, 
Из очију, звезда и говора струне; 
Моја снага среће, која ми је дата 
Као накит бола, као украс круне, 
С љубављу сиротом 

Залази животом. 


Једна жеђ живота, у мраку страдања, 
И душу, и срце, и спокојство упи; 
Моја жеђ лепоте, смисао надања, 
Место старих звезда млада тела купи, 
Тела млада, нова, 

У место покрова. 


Један дух предања, део мога бића, 
Сваку моју мисо и страст сваку мучи; 
Дух моје судбине, кб песма открића, 
На свакоме месту о свемиру учи: 
Носи моје дане 

На крило нирване. 


РОНА ВС ТРЕ 


[ 


Тихо се, дивно вече спушта миром, 

Вечерњи сјај се с предметима слива; 
По небу сунце просу крв кондиром, 
Кроз који златан пламен одсјаива. 


Румени зраци кротко лете широм, 
По белој води, преко плавих њива; 
У црном грању букти ватра жива, 
Док анђдо ноћи, благ, прилази с лиром.. 
Дело, књ. 71. 3 

Драга: ја не знам шта ти мислиш сада, 
Ни да л ћеш доћи да ти усне склопим, 
Да би нам скупа дух пред Богом биво. 


Ал' ја бих, препун радости и јада, 
Да сваки атом срца с твојим стопим, 
И распем, као светлост, на све живо ! 


П 


Сваког те дана у светлости мијем, 

Коју ми свето Провиђење слало; 

И свако јутро с чистом росом слијем, 
Где се још звежђе ноћи с цвећем сцвало. 


Вечери сваке, кад би нежно сјало 
Звездано јато, постељу ти свијем; 
И речи твоје пољупцима кријем, 
Што их је само небо досад знало... 


Грлећ', лепоте сунца би се сећо, 
Зборио тихо: срце, душо, срећо, 
Анђеле, злато: шта ће бити с нама» 


Тад осећам, док срце тихо сања, 
Како ми љуби звук врхове грања, 
И мре, исплетен тобом у звездама. 


П. Јовкић. 

Лица: 


Данило Михаиловић, уредник „Југословенске Трибуне“. 
Јовановићка. 

Зорка, Данилова жена, / 
Нина, | 
Милутин Николић, сликар. 

Наталија Гавриловић. 

Владислав Костић, сарадник „Југословенске Трибуне“. 
Дамњан Стојановић, секретар министарства, песник. 
Обрадовић, управник Народног Фонда. 

Аврамовић, благајник Га | 

Живковић, репортер „Југословенске Трибуне“. 
Служавка. 


њене кћери. 


Манифестанти. — Догађа се у једном већем српском граду. Време садашње. 


ТРИ ЊЕН. 


У кући Даниловој. Његова соба за рад, омања, обично намештена. Позади 
је, с десне стране, прозор са дугим размакнутим завесама, а с леве стране, готово 
до половине позадине, завеса, иза које је сликарски атеље Милутинов ; завеса иде 
до половине целокупне висине, те се види у атељеу горњи део великог прозора 
и сликарских ногара. Крај прозора је писаћи сто претрпан рукописима, новинама 
страним и српским, књигама и дугачким шлајфнама; на столу је и електрична 
лампа и нож за сечење хартије. С десне стране су, сасвим напред, врата, што 
воде кроз ходник у уредништво „Југословенске Трибуне“, а до њих велики ста- 
клени орман с књигама. С леве стране су двокрилна врата с драперијама; крај 
њих је диван, сто за пушење и неколико столица. Соба ЈЕ застрта великим ћи- 
лимом и искићена сликама и омањим статуетама од бронзе и гипса. — По подне 
је; светао пролећни дан. 


Примедба: Комад који под горњим насловом почињемо доносити у овој 
свесци Дела примљен је за приказ на конкурсу Народног Позоришта год. 1911 
под именом Немоћ. Доцније, писац га је повукао из Позоришта и уступио Уред- 
ништву Дела. 

ПРВА ПОЈАВА. 
Јовановићка, Зорка, Нина. 

Зорка стоји наслоњена на писаћи сто, Јовановићка крај ње, а Нина крај прозора. 

Јовановићка (Око 50 година, омања, обично одевена, добродушног 
изгледа, тип старих Српкиња): Не треба да си таква, он је баш добар. 
Можда је то само твоје уображење. 

Зо рка (Има 29 година; сувоњава је и бледа, правилних, лепих црта (на 
лицу), израза нешто мрачног и болесног; око усана има једну лаку, једва при- 


метну бору, која јој ипак даје неки сетни изглед. Покрети су јој нервозни, а из 
целог јој држања избија нека нехотична охолост и пркос. На себи има лаку ампир 


хаљину отворене боје): То није уображење, то је истина, и она ме 
мучи већ тако дуго и сваког је дана све несноснија. Он ме више 
не воли, он више није онако нежан према мени. 

Јовановићка: То се теби само чини. Он је баш добар 
према нама. Ето, примио је у кућу и мене и Нину и издржава нас 
скоро три године. Па је и оном сликару уступио (показујући на 
завесу позади) ову собу и потпомаже га на сваком кораку. 

Зорка: Да, добар је према свима, али само не према мени. 
Кад се сетим, како је раније био пажљив и пун љубави. Увек се 
трудио да ми створи по какву пријатност, старао се да погоди 
и испуни сваку моју жељу и увек се занимао са мном... увек 
кадгод би имао слободна времена. А сад је сасвим друкчији, и 
ако је тек три године како смо се узели. 

Нина (Око 20 година, лепог, симпатичног изгледа, смеђе, бујне косе и 
плавих, ведрих очију): Можда зато што је по цео дан заузет послом. 
Видиш ли, како је његов лист сваког дана све признатији. Кажу, 
да ниједан нема таквог утицаја на читаоце као „Југословенска 
Трибуна“. | 

Јовановићка: Разуме се, зато је по мало и чудан. Није 
то лако: радити по цео дан и носити се са сваком алом и враном. 
Како који дан он има све више и посла и брига и потајних не- 
пријатеља. Није једанпут причао о томе. И ти сад тражиш да он 
погађа сваку твоју жељу! Е, ћерко моја, док је мој покојник био 
жив, угађала сам ја њему, а не он мени. 

Зорка (махне нервозно руком): Остави то! (Ходајући по соби): Ја 
не могу више да издржим ту његову равнодушност; она ме и 
вређа и боли. 


Јовановићка: А шта ти фали2 Видиш, да имаш сваку 
удобност. 


Зорка: Па зар ми је то доста! Ја бих била сто пута за- 
довољнија када би он био онај стари Данило, па ма морала да 

тладујем свакога дана. Више но ишта, мени је потребна његова 
нежност и љубав... Али што ја то теби причам! Откуд ти то 
можеш разумети!... 

Јовановићка: А што да мати не може да разуме своје дете2 

Нина: Он се много занимао тобом, то мораш признати. 
Учио те је, трудио се да те заинтересује свим оним што њега 
одушевљава и гледао је да те што више приближи себи. 

Зорка: Да, то је било раније, али сад, сад!... Јесте, давао 
ми је да читам, учио ме страним језицима, водио ме на преда- 
вања и концерте; и ја сам се трудила да све то разумем и за- 
волим — више ради њега но ради саме ствари — па баш зато 
ми сад тако тешко и пада та његова равнодушност. Он ми је 
пробудио душу, па је онда одбацио! А то боли, боли!.. (Закашље 
се суво и дуго, спусти се на диван и притисне руком слепе очи), 

Јовановићка: Умири се. (Прилази јој Знаш да ти шкоди 
то узбуђивање. 

Зорка (нервозно, с горчином): Па нека ми шкоди! Нека се раз- 
болим, нека умрем што пре! Марим ја! Ваљда је стало коме до 
мога живота... 

Јовановићка: Зорка, шта ти је> 

Нина: Баш си као неко размажено дете. 

Зорка: Ја сам и иначе болешљива, па још сад и ове ду- 
шевне муке!... Не могу ја то дуго. 

Јовановићка: Ја ти опет кажем да грешиш кад тако 
мислиш. Њега су послови свег освојили. То је, ништа друго; све 
си остало ти сама уобразила. 

Зорка (нестрпљиво): Не говори више тако, молим те! Ваљда 
мислиш да сам онако, преко ноћ дошла до тога!... Одавно сам 
ја почела да назирем и слутим ту страшну стварност, а сад је 
већ осећам сасвим јасно и потпуно. 

Јовановићка: Па да је то истина, он би био сасвим 
друкчији према теби, бар ја тако мислим. Ниједанпут ти још 
није казао ниједну ружну реч. 

Нина: Ако ћемо искрено да говоримо, он је за ове три 
године био много нежнији и пажљивији према теби, но ти 
према њему. 

Зорка (устаје са дивана. Одсечно): То није истина ! 

Нина: Ево, нека и мама каже. 

Зорка (узбуђено, љутито): Брани га само, брани! И треба 
тако. Он тебе и више гледа но мене. Са тобом се чак и више 
занима. Ко зна, да ли не би желео да си ти на моме месту... 


8 ДЕЛО 


Нина (извенађено): Зорка, шта то говориш! 

Зорка: Видим ја, осећам ја све! У томе и јесте моја 
несрећа... 

Јовановићка (благо, мећући јој руку на раме): Ћути, лудо једна! 

Зорка: Остави ме!... (Ходајући по соби): Још данас ћу сасвим 
отворено да говорим са њим. Не могу више овако ! 

Јовановићка: Бар ћеш онда видети да ниси у праву. 

(Чује се куцање на левим вратима.) 

Нина: Неко куца. 


Јовановићка: Ко ли је тог (Прилазећи вратима): Слободно! 
(Улази Дамњан Стојановић.) 


ДРУГА ПОЈАВА. 


Дамњан, пређашњи. 

Дамњан (Око 28 година; плав, избријаног, безбрижног лица, пажљиво 
везаних бркова, колмоване косе. Одевен је врло марљиво, има на себи одело 
отворене боје, један цвет у рупици од капута, а у рукама кожне рукавице. Често 
се клања и говори са афектирањем.): Клањам се! Добар дан! 

Нина (љубазно): О, господин - Стојановићу ! (Пође му у сусрет). 

Дамњан: Извинте, девојка ми рече да сте овде, и ја сам 
био тако слободан да пођем у потеру за вама. (Здравећи се са Јо- 
вановићком): ЈБубим руке, госпођо ! 

Јовановићка (пружајући му руку): Добар дан! Шта нам 
радите» 

Дамњан: Благодарим! Клањам се, госпођа - Зорка ! 

Зорка: Добар дан! (Рукује се са њим.) 

Дамњан: Радо бих вам пољубио руку, али знам да ви то 
не волите. Врло сте интересантни кад сте тако замипљени. 

Зорка: Увек ласкавац ! 

Дамњан: Али искрен. (Пољубивши Нину у руку): Госпођице 
Нина, спремио сам вам два изненађења. (Посматрајући све троје): 
Јесте чули, то је дивно: видети тако матер окружену својим 
лепим кћерима. 

Нина (љубопитљиво): Каква изненађења 2 

Јовановићка: Изволте, седите. 

Дамњан: Благодарим, журим се, свратио сам само на не- 
колико минута. Имам једну посету да учиним, обећао сам још 
пре недељу дана. (С нагласком): Знате, мој теча, министар, упо- 
знао ме са породицом свога начелника... па сам обећао да ћу 
им прочитати неке своје нештампане стихове. 

Нина: А изненађења 2 Ја сам нестрпљива. 

Дамњан (смешећи се): А, је л тег Знао сам. МИ знам да 
ћете се обрадовати. Прво је изненађење : испевао сам данас једну 
врло лепу и оригиналну песму. 

Нина: Па то баш није изненађење. Ви сваког дана испе- 
вате по једну песму. 

Дамњан: Али ово је песма за коју сте ми ви дали ин: 
спирације. 

Нина: А, тако. Хоћете ли ми је прочитати > 

Дамњан: Разуме се. (Вади рукопис из џепа). 

Зорка: За Бога, Нина, не даш господин- Пана ни 
да седне. Извол“те ! 

Дамњан: Благодарим, журим у једну посету. Знате, 
мој теча... 

Нина (прекида га): А друго изненађење 2 

Дамњан: Ви сте баш нестрпљиви. Друго изненађење, то 
су руже, прве баштенске руже од ове године, и то једна врло 
ретка врста. 

Нина (радосно): Истина! А где су Ви сте веома пажљиви. 

Дамњан: Оставио сам их у предсобљу. 

Нина: Ја би их тако радо видела. Руже су моје најмилије 
цвеће. (Пође левим вратима). 

Дамњан (пошав за њом): Зато сам вам их и донео. Сад да 
чујете само песму. Ово је почетак. (Обоје застану. Чита): 

Спустити главу на њено чедно крило 
Када бих смео, срећан би' био, 

(Нина пође, а он за Њом, настављајупи читање): 
Њезино око сунце би за ме било. 
И ту би' хтео умрети ти0... 

(Обоје одлазе кроз лева врата) ' 

Зорка: По некад је баш досадан. 

Јовановићка: Лакше мало, могао је да те чује. 

Зорка: Зар кад чита своје стихове! Онда је у седмом небу. 

Јовановићка: Богами, не би он био рђава прилика 
за Нину. 


(Отварају се десна врата. Чује се глас Данилов: „Изволте! Овде нас нико 
неће узнемиривати“. Улазе Обрадовић и Аврамовић, а за њима Данило Михаи- 
ловић. Обоје се поклоне Јовановићки и Зорки, које им одговоре на поздрав и 
журно одлазе кроз лева врата). 


40 ДЕЛО 


ТРЕЋА ПОЈАВА. 


Данило, Обрадовић, Аврамовић. 


Данило (Око 38 година. Неколико бора на лицу праве га старијим но 
што је. Поглед му је проницљив, чело високо, а глас пун и пријатан. Покрети су 
му одмерени и сигурни. Из благог осмејка и меког, готово детињског погледа, 
који му се по некипут појави на лицу, види се једна нежна душа. Има на 
себи прно одело. Показујући на столице око стола за пушење, озбиљно и хладно): 


Извол те, седите. (Седне за писаћи сто). 

Обрадовић (Има 50 година, просед; у црном оделу, носи златан цви- 
кер, држи цилиндер у руци. Узима једну столицу, приноси је ближе писаћем 
столу и седне): Ви ћете дозволити да седнем мало ближе, не чујем 
добро. 

Данило: Молим! 


Ав рамови ћ: (Око 45 година, гојазан, првен у лицу; малих жмирка- 
вих очију, промуклог гласа и простачких манира. Узима такође једну столицу и 


приноси је ближе Обрадовићу): И боље је да смо ближе једно дру- 
гоме. (Седне). 

Данило: Дакле, шта то имам да саслушам 2 

Обрадовић (трудећи се да своме гласу да што важнији тон): Го- 
сподине уредниче, у вашој „Југословенској Трибуни“ кроз читава 
три броја писано је о неким злоупотребама и преварама у На- 
родном Фонду, којима је знатно оштећен капитал тога Фонда, па 
према томе и интереси српског народа. Ваш је лист у томе тен- 
денциозном чланку људе, којима је држава поверила руковање 
Народним Фондом, сасвим смело назвао „српском мафијом“. Како 
смо тим гадним клеветама на првом месту погођени ми, ја као 
управник и господин Аврамовић као благајник Народног Фонда, 
то смо и дошли да категорички захтевамо од вас, да у првом 
идућем броју демантујете све те лажи. Надамо се да ћете то и 
учинити, јер су можда све те клевете пуштене у лист без вашег 
знања, а можда сте и били жртва некога ниткова, коме је стало 
до тога да нас пошто-пото компромитује. 


Данило (отворено и хладно): Варате се, ја сам сам писао све 
те чланке и то на основи сигурних доказа и аутентичних података. 


Аврамовић: Ви сте писали! 


Обрадовић: Онда значи да вам је неко потурио лажне 
податке. Ја, господине, имам 25 година указне службе, и за све 
то време уживао сам глас поштеног и педантно исправног чи- 
новника. 

Аврамовић: Д ја сам већ 15 година провео као благајник 

и досад сам преко 20 разних каса примао и предавао, па ми никад 
није фалило ни пет пара. 

Данило: Моји податци не могу бити лажни. Ја на то врло 
добро пазим, а нарочито кад хоћу некога да назовем лоповом. 

Обрадовић (скочи са столице и приближи му се за један корак. 
Љутито): Господине ! 

Аврамовић (устаје са столице). 

Данило (устаје такође. Хладно): Шта желите 2 

Обрадовић (мирније): Мислим да није потребно да се и овде 
вређамо. (Седне поново. Данило такође). 

Аврамовић: Дабоме. (Седне). 

Обрадовић: Ја се надам да ћете у интересу истине и у 
интересу вашега листа демантовати све те лажи. 

Данило: Напротив: у интересу истине и у интересу На- 
родног Фонда ја не смем да демантујем тај напис. 

Обрадовић: Ви сте га, кажете, саставили на основу не- 
каквих „аутентичних података“. Па лепо, молим вас, покажите 
ми те „податке“. Ја се надам да ћу вас уверити у њихову лажност. 

Данило: Жао ми је што не могу да вам испуним молбу. 
То је редакцијска тајна. 

Обрадовић: Па то је онда красно, господине: називати 
људе непоштењацима и несавесним бирократама, па кад треба 
доказати те гадости, онда сасвим мирно одговорити: „То је ре- 
дакцијска тајна!“ 

Аврамовић: То је којешта ! 

Данило: Не брините се, господине! Онде где буде тре- 
"бало, умећу доказати своје наводе. 

Обрадовић (иронично): Вас неки листови називају Мефи- 
стом, духом који је изван свију и против свију. 

Данило (нешто љутито): Јесте, називају ме, но то су последњи 
међу људима. Они су се на жалост увукли у неколико редак- 
ција и одатле убијају и понос и свест читаоцима, намећући се, 
да им својим деморалисаним мозговима и појмовима послуже за 
духовну везу са јавним животом. 

Обрадовић: Али ви се и сами трудите да посведочите, 
како ти листови имају право. Народни Фонд, који је легат једног 
великог добротвора српском народу, почео је да развија своју 
благотворну акцију: да подиже болнице, читаонице, купатила. 
И ви сад долазите и хоћете својим бесмисленим и увредљивим 
написима да ометате његов рад. Ви тиме наносите само штете и 
Народном Фонду и српском народу. 

Данило: Ви им, господине, наносите штете, а не ја. Срп- 
ски је народ увек био толико несрећан, да чак и оно мало помоћи 
што му је по нека добра и дарежљива рука пружила, то су му 
готовани и лопови, који су цео свој живот провели о туђем зноју 
и муци, безобзирно пљачкали и крали. 

Обрадовић (с иронијом): Ви сте, чини ми се, били већ је- 
данпут у затвору због свога писања... 

Данило: Јесам, господине, зато што сам бранио право и 
истину и што то увек није пробитачно. 

Обрадовић (устајући): Дакле, нећете да демантујете своје 
лажи 2 

Данило (нестрпљиво): Нашто та комедија Ви врло добро: 
знате да то нису лажи. (Устаје). 

Обрадовић (претећи): Онда будите, господине, спремни на 
све. Ја сам био у сва три рата и још и данас резервни сам офи- 
цир. Ви ми морате дати задовољења. Ја хоћу да сперем љагу 


коју сте ми нанели ! (Гледа га право у очи, да види какав ће утисак да на-- 
праве његове речи. Аврамовић устаје). 


Данило (не скривајући осмех): Двобој!... Ви заборављате да. 
се туђом крвљу не могу спрати своје прљавштине. 

Обрадовић: Ви сте кукавица ! 

Данило (равнодушно): Нисам тако ратоборан, признајем. 
Сматрам двобој за једну средњевековну глупост и дивљаштво. 

Обрадовић: Онда ћу бити принуђен да на други начин 
прибавим себи задовољења, па ма то било и на улици. 

Аврамовић (нешто тише): И ја исто тако. 

Данило (смешећи се): То вам не бих саветовао, јер имам 
обичај да се браним кад ме нападну. 

Обрадовић: А сем тога тужићемо вас суду за увредеи 
клевете. Неколико месеца затвора и материјална пропаст, то вам 
је сигурно. 

Данило: Узалуд вам је труд, ја сам према претњама пот- 
пуно неосетљив. 

Обрадовић: Али ово неће остати само претња; у то бу- 
дите уверени. Знате ли ви, ко све стоји за нама... 

Данило (љутито, дајући знаке да му је постало досадно то објашња- 
вање): У толико жалосније и зато ћу вас још жешће напасти и 
потрудићу се да ме збиља тужите, јер знам да ви сами немате 
смелости за то. 

Обрадовић: Промислите се, господине, добро. То вам 
кажем. (Одлази кроз десна врата). 

Аврамовић: Дабоме, предомислите се. (Одлази журно за њим). 

Данило (оставши сам поново седне за писаћи сто, запали цигарету и 
пошто је тргнуо неколико дима, узме један рукопис и удуби се у читање). 

(После кратког времена на десним вратима појављује се сам Аврамовић). 


Аврамо вић (пошто га Данило није приметио, искашљује се). 

Данило (подигне главу. Хладно): А, ВИ сте. Да нисте нешто 
заборавили > 

Аврамовић: Не, нисам. (Лагано му прилази ближе): Хтео сам 
да говорим с вама као с пријатељем. 

Данило (хладно): Да чујем. 

Аврамовић (вади кутију и понуди га цигаретама): Извол те. 

Данило (кратко): Хвала, пушим. 

Аврамовић (околишећи): Дакле... ја знам да је издавање 
новина скопчано са врло великим трошковима... разуме се... па 
сам хтео ваш цењени лист да потпомогнем. .. Господин управник 
неће ни да чује за то, али је мени много стало до мога поштеног 
имена. Један кратак деманти... знате... од неколико речи био 
би довољан. .. (Нуди му један свежањ новчаница. Понизно): Овде имате 
2000 динара за вашу „Трибуну“... 

Данило (мерио га је за све зреме презриво, а кад Аврамовић доврши, 
он поћути за неколико тренутака и савлађује љутину. Устајући): Видим, да 
сам погрешио што нисам и вас и вашега „господина управника“ 
избацио напоље чим сте ступили у редакцију. 

Аврамовић (одступивши брзо један корак): Молим вас, немојте 
ме рђаво разумети. 

Д анило (љутито): Кажите вашем управнику да се овога пута 
преварио у рачуну. 

Аврамовић: Није ме он послао... то ја... 

Данило (још љуће): Онда му још кажите да нисам будала. 
Збогом, господине! (Окреће му леђа и поново седне за сто). 


Аврамовић (одлази лагано). 

Данило (узме рукопис који је малопре почео да чита, но брзо га 
отури, устаје од стола и хода по соби). 

(Чује се смех и жагор. Кроз десна врата долазе Милутин Николић и Вла- 
пислав Костић). 


ЧЕТВРТА ПОЈАВА. 


Данило, Милутин, Владислав. 

Владислав (Има 28 година, маркантник џрта, енергичног израза, жи- 
вих пепељавих очију и оштре кестењаве косе. Смешећи се): Они глодари 
одоше гунђајући. Нисте били љубазни према њима ! 

(Милутин одлази иза завесе у свој атеље). 

Данило: Ниткови једни! Замислите: понудили су ми новац 
да демантујем оне њихове лоповлуке. 

Владислав: Знао сам чим сам их видео. 

Данило: Мпак нисам могао да мислим да су тако дрски. 
„Ако не буду брзо смењени упропастиће цео Народни Фонд. 

Владислав: Хоћете ли ми допустити да ја напишем че: 
тврти чланак о Фонду» Предложићу, да се самом народу преко 
његових избраника изда Фонд на руковање. 

Данило: Можете, али се ограничите само на то, а ја ћу 
да наставим писање у смислу она ранија три чланка. Такве људе 
треба пошто-пото отерати из тога Фонда, који би иначе толико 
добра донео народу... (Осврће се по соби): А овај већ шмугнуо у 
његов храм! 

Владислав: Еј, бесмртниче ! Спусти се мало до нас смртних. 

Милутин (појављује се у сликарском мантилу. Има 25 година, лепуш- 
каста, симпатична лица, омањих бркова, избријане браде, крупних сјајних очију, 
подуже црне косе, живих покрета. У очима, гласу, покрету, у целом његовом др- 
жању огледа се један бујни, страсни темперамент). 

Данило: Гле, зар се ти већ опет спремио да радиш» Сад 
кад сунце залази! 

Милутин: Хтео сам да учиним само неколико потеза. Имам 
нешто да поправим. 

Данило: Седи, да попушимо по једну. (Нуди цигаретама њега 
и Владислава. Седа на диван и пали цигарету). Доста си данас радио. 

Владислав (седне на столицу крај стола за пушење и запали цига- 
р-ту. Смешећи се): И иначе твоја уметност нема циља. 

Милутин: А нашто ће јојг Није она рачуница. 

Владислав: Али онај дивни и светли циљ! 

Милутин (прекида га): Опет те твоје погледе! Њима никад 
неће бити места у правој уметности. Зар може божанство имати 
свој циљ» Оно божанство које видимо свуда око себе, које осе- 
ћамо у топлом зраку, плавом небу, у звезданој ноћи... Уметност 
је толико узвишена, толико необична и надземаљска, да сео 
њеном правом и једином циљу не може ни говорити. Он се не 
може поставити и не да се схватити, као што се не да замислити 
крај човечје моћи и као што се не може предвидети ни циљ ни 
пут човечанства, пут који... 

Данило (прекидајући га): Вараш се ти, има човечанство свој 
циљ. Идеје здраве и пуне живота воде га њему, воде га тешким, 
дугим и разним путовима, и ми само зато не можемо предвидети 
њихов ток. 

Владислав: Да, циља има пред нама. До њега је мрак, 
а он стоји јасан, осветљен идејама и надама. И наше је да му 
одлучно и смело гредемо. 

Милутин (са заносом): Али уметност није што и живот. Она 
је проширење, увећање живота. Она је његова душа и његово 
срце. Она је сама свој циљ, без почетка, без краја, бесмртна. 
Она је божанство сама за себе! 

Владислав: Све што је самоме себи циљ, то је себично. 
А ти то ваљда не желиш својој уметности > 

Милутин: Уметност не може бити себична, јер она стоји 
високо над људским слабостима. Ти знаш да њу ствара на- 
дахнуће. 

Владислав: То је баш то: инспирација је душа умет- 
ности, а само су велике идеје у стању да инспиришу праву 
уметност и да је створе дивном, узвишеном. Зато ти ја и го- 
ворим о њима. Хоћу да их и ти заволиш. Јђубав ће и твојим 
сликама дати топлине и израза. 

Милутин: Ја волим оно што сликам. 

Владислав: То није довољно. Треба волети и људе око 
себе, и живот, и борбу човекову. Не само топлине и израза, 
онда ће у твојим творевинама бити и крепкости и снаге. Онда 
ће твоја дела подржавати и ширити вољу и самопоуздање. Биће 
стубови здравога живота ! 

Данило: Тако је, уметност не треба да постоји само ради 
себе, ради свога успевања и усавршавања... 

Милутин (упада му у реч: Зашто 

Данило: Не треба и не сме, бар док не постане, у ко- 
лико је то могућно, приступачна свима... свима мила и потребна. 
Данас би је народ, како рече један искрени песник, сву ђутуре: 
дао за џак брашна. 

Милутин: Зато што живи у мраку неразумевања и незнања. 

Данило: А ко треба да му одагна тај мрак> Ко треба да 
баци по који зрак у ту таму живота2 Историја нас учи, да су 
све оне културе пропале и ишчезле, које су се ослањале на више 
врхове. Само ће она култура остати, која има широке народне 
подлоге. (Устаје и хода по соби). 

Милутин: То не знам, али знам да би овде многи од нас, 
само када би наше творевине биле хранљиве, имао више ко- 
ристи када би сажвакао и појео своје дело!... 

Владислав: Не тврдим ја узалуд, да се и за уметност и 
за све друго што краси живот... 

Милутин (прекидајући га): Ма она га не краси само, она је 
проширење, увећање живота. 

Владислав: Опет ти то! Али ипак ван живота нема умет- 
ности. Живот тек има да буде и треба да буде права уметност. 
Талент ствара, то је истина, али ко одржава и подиже таленте 
но човечанство. Људи скромни и затрпани читавим брдима брига 
и напора, људи што раде од јутра до мрака и живе нечујно и 
мучно, сви су они посредни сарадници уметникови. И зашто онда 
не оспособити и њих да разумејуг Зашто онда не дати и њима 
да уживају у творевинама, које су опште па и њихове2 Ето, те 
тежње, које и иначе нису нове, ја хоћу да и твоја уметност при- 
хвати. Хоћу да и она ради на њиховом остварењу. 

Милутин: Када би уметност била борац онда не би била 
уметност. 

Данило (прилази писаћем столу и разгледа један рукопис). 

Владислав: Зашто Чак и кад би смело развила заставу 
на којој је та девиза, чак и кад би је само ради тога понела, 
она би опет остала уметност. Била би можда још дража и при- 
мамљивија но што је данас, јер би постала мајка свију нас. (Пауза). 

Милутин (гледа неколико тренутака замишљено, са полуотвореним 
очима. За себе, готово гласно): Да, то би и сам израз више истакло... 
(Владиславу, нагло): Извини, молим те, морам да учиним неколико по- 
теза. Бојим се, заборавићу после. Наставићемо довече. (Одлази 
журно у свој атеље). 

Владислав (смешећи се): Пожури само, пожури, док се није 
угасио тај божански зрак !... (Прилази Данилу). 

Данило (држећи у руци један рукопис): Пише ми овде један 
познаник, како се све више загревају идејама о слободи и феде- 
рацији свих југословенских племена и како све више увиђају, да 
је рад на томе најидеалнија и најбоља народна политика. 

Владислав: Разуме се; ко уме да гледа, тај мора видети 
да ће то бити једна „неизбежна и симпатична етапа у развитку 
југословенских народа, коју сви треба да желимо. А јесте ли чи- 
тали љубљански „Глас Народа“ 

(Кроз десна врата улази Живковић). 


ПЕТА ПОЈАВА. 
Живковић, пређашњи. 


Живковић (око 23 године, сувоњав. подуже косе, хитар. Увек го- 
вори врло брзо, не застајући готово нимало код свршених реченица и периода. 

Из џепа му вири свежањ шлајфни): Молим вас, господине уредниче, 
траже вас неколико грађана; чекају у редакцији. Дошли су да 
се жале на неке неправде и да вас моле да их узмете у заштиту. 
Данило: Какве неправде > 
Живковић: Не знам, не могу да их разумем; узбуђени су 
јако и сви говоре у један мах. Хоћете ли да их пошљем овамо 


Данило: Нека, идем ја тамо. (Одлази кроз десна врата, а Влади- 
слав и Живковић за њим). 

(Позорница остаје неко време празна. Из атељеа чује се Милутиново пе- 
вушење. Кроз лева врата долази Нина. Има лаки шал на себи, а груди је заки- 
тила једним ружиним пупољком). 


ШЕСТА ПОЈАВА. 
Нина, Милутин. 

Нина (скине и спусти шал на диван. Чувши Милутиново певушење, 
весело): А ко је то тако вредан > 

Милутин (појави се иза завесе с кичицом у руци. Изненађено и ра- 
досно): Гле, па и у моме атељеу сунце никад не залази. Једни су 
зраци на заходу, а други са већ помаљају... 

Нина (смејући се): Пази само да те не спрже! Јеси ли сам> 

М илутин (оставља кичицу и прилази јој гледајући је заљубљено и ве- 
село): Био сам сам са својим лепим сновима, али су они сада по- 
стали јава. (Пољуби пружену му руку). Седи, хоћу да те гледам. Же- 
љан сам и твога осмеха, и гласа, и очију, свега! (Посматра је жудно). 

Нина (смешећи се): Још од пре подне нисмо се видели! Давно 
је ли (Седа на столицу). 

Милутин (спазивши своје убрљане руке): Их, до ђавола, какве 
су ми руке! 

Нина: Праве уметничке ! 

Милутин: Да нисам и тебе убрљао> 

Нина (погледавши у руке): Нешто мало. Не мари ништа, једна 
мала мрља... Пази, молим те! Код сликара чак и мрља представља 
извесну слику! 

Милутин: Представља слику моје аљкавости, то си хтела 
рећи. Чекај само да оперем руке! (Одлази брзо у атеље. Весело): Знаш 
ли, шта ћу ти сад урадити 2 

Нина: Па као и обично: причаћеш ми о својој слици. 

Милутин: Опет ти! Ниси погодила. 

Нина: Него» 

Милутин: Насликаћу ти насред образа једну лепу, то- 


плу ружу. 

Нина (смејући се): Ружу, и то још топлу! 

Милутин: Да, топлу, јер је нећу сликати кичицом већ уснама. 

Нина: Охо! 

Милутин: И тај је начин сликања много лакши, а да видиш, 
и пријатнији! 

Нина: То ти верујем. Али пази само да и ја не добијем вољу 
да сликам, јер се онда и на твом образу може зачас појавити слика. 

Милутин: А каква>2 

Нина: Слика моје шаке! (Несташно, звонко смејање). 

Милутин: (, не бојим се ја тога, јер знам да твоја ручица 
уме само да милује. 

Нина: Али и знај, да је обмана стална другарица човекова. 

Милутин: Философе! И то лепи философе! Јер они су 
обично ружни. (Долази из атељеа, без мантила је. Тако, сад сам чист. 
Могу те без бојазни загрлити. 

Нина: Покушај само! 

Милутии: А где ћу да седнем> 

Нина: На патос! 

Милутин: Пристао бих, али ту, крај твојих ногу. А, чекај.. 
(Одлази брзо у атеље). 

Нина: Шта ћеш то сад опет2 

Милутин (носи једну шамлицу: Ово ће бити моја фотеља. 
(Намешта је крај ње. Седајући): Тако! (Са уздигнутом главом, гледајући је 
у лице, задовољно, весело): Сад сам ту, сасвим уза те. И гледајући 
овако у твоје насмејане плаве очи, изгледаће ми, као да сам под. 
топлим италијанским небом. (Спазивши ружу на њезиним грудима): Гле, 
како је леп пупољак! Чисто да човек поверује да је ту и из- 
никао!... Откуд ти 

Нина (нелагодно): Добила сам га. 

Милутин: Од кога 

Нина: Од господина Дамњана. 

Милутин (уозбиљивши се): Опет тај! Сигурно ти га је донео 
заједно са каквим стихом! 

Нина: Па не треба му замерити, песник је. 

Милутин: Песник чије ми песме личе на оне водњикаве 
стихове, што их другарице уписују једна другој у споменицу! 
(Љубоморно): И ти си га морала одмах прикачити! 

Нина: Ја волим цвеће а нарочито руже. Па и ти исто тако. 

Милутин: Али не оно што он доноси, то мрзим. 

Нина: Па лепо, ја ћу га бацити. (Скине цвет с груди и баци га). 

Милутин (ухвати је за руку. Весело, с осећањем): Нина! (Обаспе јој 
руку пољупцима). 

Нина (милујући га по коси): Баш си дете! 

Милутин (држећи је за руку): Ходи, сагни се, хоћу да ти 
кажем нешто. 

Нина (сагне се, љубопитљиво): Шта 2 

Милутин (страсно): Ја те сваког дана све силније волим! 
(Пољуби је у уста). 

Нина (подиже брзо главу. Смешећи се): Не, нису ми потребни 
докази. 


Милутин: Је ли, кад својим радом будем обезбедио живот 
и ми будемо заједно, хоћеш ли ме много волети 2 


Нина: Још колико! 


Милутин: Како ће то бити дивно! Наш ће живот тада 
бити леп као лепа слика. Кроз годину, две, па ће наш опстанак 
бити осигуран. 


Нина: А да ли ће твоја љубав трајати дотле 


Милутин: Да ли ће трајати! (Страсно): Па ја не могу без 
тебе, као што не бих могао без ваздуха и без своје кичице... 
Кад се сетим само, како ми живот изгледаше раније: чинио ми се 
као нешто незрело, као нешто недовршено, као рад каквог по- 
лутана или каква обична и празна творевина. Осећао сам, како 
се лагано испуњавам неким леденим дахом, који мрзне срце и 
кочи мисао... А сад, ја силно хоћу да живим, и то неким новим, 
необичним животом! Хтео бих заједно с тобом у неку далеку 
земљу, или на неко од оних дивних острва, као што је била сун- 
чана Китера старих богова, где се само љубило и сневало... Ја 
све више увиђам, да у љубави треба тражити смисао живота. 

Нина: Јесте, само у њој. 

Милутин: Сећаш ли се, кад је прошле године била сли- 
карска изложба, како су моје слике привлачиле пажњу. Сви су 
говорили о мени као о једном снажном таленту... 

Нина (прекида га. Смејући се): Па о томе си ми толико пута 
говорио и читао из новина ! 


Милутин: То ти онако напомињем. Хтео сам само да ти 
кажем, како су то биле омање сличице, које нисам радио баш 
с довољно студије, па су ипак постигле приличан успех. Замисли 
онда какав ће тек успех бити са овом великом сликом „Светлост“, 
чију сам симболичну идеју узео из бесмртног Платона. Слушај 

Дело, књ. 71. 1 

само. (Са полузатвореним очима, предано и са заносом): У једној великој 
пећини животаре људи тако оковани и спутани, да се не могу 
ни помаћи с места ни окренути, већ су принуђени да гледају 
само преда се. Иза њихових леђа гори огањ и слабо осветљава 
пећину, али га они, онако оковани, не могу да виде. Пред њима 
је један сури зид, на коме се оцртавају сенке ствари и догађаја, 
што се око њих збивају. Они напрегнуто гледају у те сенке и 
троше сву своју духовну снагу да би их прозрели и упознали. 
Али међу њима се налази један, који има снаге да раскине окове. 
Он се тада окреће, угледа огањ у пећини и мисли да је видео 
све и дошао до правога сазнања. Но... 

Нина (прекида га): Чекај! (Подражавајући му): Но он, вођен ви- 
шом инспирацијом духа, излази једнога дана из полуосветљене 
" пећине и тек тада угледа право Сунце, праизвор свих ствари и 
појава !... (Смеје се гласно). 

Милутин: Добро, кад је то теби само за шалу, онда ти 
нећу више ништа ни да говорим. (Окреће јој леђа). 

Нина: Па ја то онако... зато што си ми толико пута при- 
чао, да сам већ научила од речи до речи. 

Милутин (ћути и гледа преда се). 

Нина (нежно): Милутине! (Милујући га по коси): Волиш ли мег 

Милутин: Наљутио сам се, нећу да говорим. 

Нина (још нежније): Мило! 

Милутин: Нећу да говорим. 

Нина (смешећи се): А ако те пољубим 2 

Милутин: Не знам. Док не осетим пољубац не могу ништа 
да кажем. 

Нина: Е, онда ништа, идем. (Подигне се мало са столице). 

Милутин (брзо се окреће): Пристајем, пристајем. 

Нина (сагне се и пољуби га у чело): Разведрило се небо! 

Милутин: И опет сунце... (Обоје се смеју и држе за руке). 

Нина: Ала је тебе лако одљутити! (Смеје се). 

Милутин (кроз смех): Па ја се нисам био ни наљутио! 

Нина: Па то значи да си ме преварио. 

Милутин: Дабоме! Ала је тебе лако преварити! (Смеје се). 

Нина (претећи му прстом): Добро, добро! 

Милутин (устаје са шамлице): Кад ли ће доћи време да поч- 
немо живети заједно! Дани, загрљаји, миловања, све ће се то 
тада слити у једну дивну, бујну реку, која ће да нас носи кроз 
земљу среће... 

Нина (озбиљно): Ја једва чекам. Већ више не могу да издр- 
жим крај Зорке. Сваког дана је све више несносна; ваљда зато 
што је све нервознија и болеснија. И данас је била тако сурова 
према мени. (Горко): Ах, и тај живот што зависи од милостиње! 

Милутин: Немој да се жалостиш, остави. (Нагињући се к њој, 
нежно): А и сјај твојих очију убрзо би потамнео, када би сузеу 
њима често навирале. 

Нина: Ти ме више волиш кад сам расположена, је ли> 

Милутин (спуштајући се на шамлицуј: Дабоме, много више. 
Коме је пријатно облачно, натмурено небо из кога само што није 
пљуснула киша» 

Нина: Кишаг 

Милутин: Киша јадања, суза, чегагод хоћеш! 

Нина (смешећи се): А кад би то била киша пољубаца > 

Милутин (весело): Онда макар по цео дан пљуштало !... 
(Обухвативши је око паса): Али на жалост моје је небо врло штед- 
љиво таквом кишом. Тек ако у неколико дана проромиња по 
која кап. 

Нина (смејући се): Зато што се бојим да не покиснеш! И 
онда можеш назепсти ! 

Милутин: Не бој се, таква киша само загрева. 

Нина: Онда се опет можеш запалити. 

Милутин (страсно): Свеједно, ма изгорео ! (Подигне се и жудно 
је пољуби. Држећи је за руку, с лицем крај њених усана): Зар баш ниједна 
кап неће да се спусти с неба > 

Нина (смешећи се): Зато што је ведро! 

Милутин: Онда ћу стајати овако догод се не натушти! 

Нина: Ала је то смешно! (Смеје се). 


(Чује се десно у ходнику Данилов глас: „Да, на другој страни, у рубрици 
„Друштвени живот“. 


Милутин (одмакне се брзо од ње. Претећи јој): Добро, добро! 
Нина: Таман је хтело да се натушти, богами!... 
(Улази Данило). 


СЕДМА ПОЈАВА. 
Данило, пређашњи. 

Данило: О, зар ти не радиш» 

Нина: Ја сам га узнемирила. 

Данило (смешећи се): А, сћегсћег Ја Гетте! (Седа за писаћи сто), 

Милутин: Шта ми паде на памет! (Данилу): Шта мислите, 
како би било да израдим госпођицу Нину као симбол пролећа: 

4% 

у лакој белој хаљини, са расплетеном косом и под венцем љу- 
бичица 2 
Данило: То не би било ништа оригинално, (смешећи се) али 


би сам тај посао био за тебе врло пријатан, зар не (Разгледа 
један рукопис). 

Милутин: То не кријем. 

Нина (Милутину, радосно): Чујете, мени се то допада. Хо- 
ћете озбиљно 2 


Милутин: Дабоме, чим довршим „Светлост“. Него, ми 
сметамо овде. 


Нина: Знате шта, хајдмо у башту. Тамо је сад врло 
пријатно. 

Данило: Мени не сметате ништа. Хоћу само да прочитам 
неке рукописе. 

Милутин: Ипак. А у башти је и лепше. 

Нина: Изволте. (Обоје пођу левим вратима). 

Данило: Милутине, остани код нас на вечери. 

Милутин: Зар опетр 

Данило: Што, биће и Владислав. 

Милутин: Хвала, остаћу. 

Нина (одлазећи са њим): Морате ми опширно испричати, како. 
ћете да ме сликате. 

(Сунце је почело да залази и у соби више није онако светло). 


Данило (удуби се у читање једног рукописа). 
(Кроз лева врата улази Зорка). 


ОСМА ПОЈАВА. 


Данило, Зорка. 

Зорка (застане код врата). 

Данило (подигне за тренутак главу и онда опет наставља читање). 

Зорка (прилази му неколико корака. Озбиљно): Јеси ли у послу“ 

Данило: Јесам, прегледам рукописе за сутрашњи број. 

Зорка (савлађујући се): Ја никад не могу да разговарам 
с тобом ; увек си у послу. 

Данило (погледавши је зачуђено): Шта је то 

Зорка: Оно пред чиме се више не може жмурити:: теби је 
досадно моје присуство. 

Данило (гледа је пажљиво): Откуд то сад! То није истина. 

Зорка: Ти си постао сасвим равнодушан према мени. 

Данило (оставља рукопис): Па ти си опет данас узбуђена. 

Хајде седи. (Благо): Зар не видиш да сваког дана радим све вишег 
Зашто то одмах тако рђаво разумеш 2 

Зорка (спуштајући се на столицу близу писаћег стола): Мени није 
потребно да разумем, ја осећам. Како си ме раније волео! Твој 
поглед, твој осмех, само једна твоја реч — све је то казивало 
љубав. А данас тога више и нема. Кад сам крај тебе ти си по- 
вучен, ћутљив и готово срдит. Тебе можда чак и мучи моје при- 
суство. 

Данило (устајући од стола, нелагодно): Зорка, шта то говориш! 
Ти си у заблуди, то је обмана. 

Зорка: Не, бол никад није обмана, а то мене силно боли! 
Када дуже мислим о томе, глава почиње да ми се врти и мени 
изгледа као да губим тле под ногама и падам у неку мрачну 
бездан. 

Данило: Ти си болешљива и нервозна, живци су ти рас- 
тројени и отуда је све то, веруј ми. Између првих дана нашега 
брака и данашњих мора да има неке разлике, то је сасвим при- 
родно. У прво су време муж и жена само љубавници, а доцније 
постају пријатељи, другови, па, ако хоћеш, и сапатници. И ту се 
онда губе оне прве лепе нежности, које успомена још више укра- 
шава, но зато настаје поверење и оданост. 

Зорка: Али између нас нема ни тога, и ако те ја исто онако 
волим као у наше прве дане. Ти се сада туђиш од мене. 

Данило: Опет то! 

Зорка: Ти више ниси задовољан крај мене. Ја ти нисам 
више оно што сам раније била. 

Данило: Не, то није... 

Зорка (прекидајући га): Јесте, не говори. Ту речи ништа не ка- 
зују. (Устаје, прилази му и хвата га за руку). Ти не умеш да лажеш, 
ниси ме никад слагао. Ти то не можеш ни данас да учиниш, ја 
то знам. (Не скида очи с његовог лица). Погледај ме... (Подрхтавајући): 
Не волиш ме више, признај, признај! (Гледа га с напрегнутом пажњом 
право у очи). 

Данило (гледао је дотле нелагодно преда се. После краће паузе, са- 
жаљиво): Зорка, слушај... 

Зорка (пусти му руку. Болно, готово с јауком): Ето, истина је... 
«Клоне на столицу). 

Данило (благо): Ја сам те раније доиста волео. Можда те 
још волим... ја не знам... Али ипак нешто стоји између нас. 
Можда сам ја крив, а можда сам се у теби преварио, или, ко 
зна... (Мрачно): Можда се никад нисмо истински ни волели. 

Зорка (болно): Никад нисмо ни волели... Како то боли!... 
(Жучно, нервозно): Чујеш ли, не говори тако! Ја те нисам обмањи- 
вала, ја сам те волела и ја те још увек Волим. (После краће паузе, 
умирујући се); А ти, када ме више не волиш, значи да би хтео... 
(Узбуђено, кроз сузе): Дабоме, зашто онда да смо заједно!.. 

Данило: Не, ја ништа нећу. Ми ћемо живети и даље као | 
и до сада. Зашто и не бисмо> Можда ћемо ипак једнога дана 
увидети, да је и ово била љубав, и да је она у браку увек таква: 
с времена на време жудња и загрљаји, и онда опет стари живот. 

Зорка (жучно ис горчином): Никад! Ја могу само једно да 
увидим : да је разочарање удес свих оних што верују у љубав. 

(Кроз лева врата улази Мплутин). 


ДЕВЕТА ПОЈАВА. 
Милутин, пређашњи. 

Милутин (ужурбано): Да није госпођица Нина овде оста- 
вила свој шалр (Спазивши шал на дивану): А, ево га. (Узима шал и го- 
вори њима, али у своме расположењу и не обраћа на њих пажњу, те више из- 
гледа као да говори са самим собом. Узбуђено и весело): Да видите само 
како је напољу лепо! Мирише багрем, јоргован, ваздух ! (Одлазећи, 
одушевљено): Ах, како је диван живот у пролећу!... (Чује се његово 
певушење али све слабије). 

(Данило се наслонио на сто и гледа замишљено некуда кроз прозор, а Зорка 
седи нагнута, клонула и тужна). 


(ЗАВЕСА) 


ТВОРЦИ ИСТОРИЈЕ. 
КАРЛАЈЛОВА И ТОЛСТОЈЕВА ТЕОРИЈА! 


Ко је творац историје» Карлајл одговара: „Бог“. — Тол- 
стој одговара: „Бог“. 

Но кад се питање постави у множини: „Ко су творци исто- 
рије“ 2 — тада Карлајл одговара: „Велики људи“, а Толстој од- 
говара: „Сви људи“. 

Карлајл и Толстој су ауторитети првога реда. О њихов суд 
о историји немогуће је оглушити се. 

Карлајл, син једнога зидара, патио је, по његовим сопстве- 
ним речима, целога века од диспепсије стомака, и скоро целога 
века од немаштине, и био је, по речима Гетеовим: „морална 
снага од велике важности“. Рођен је у разгор Француске Рево- 
луције, коју је он на најоригиналнији начин описао, паштио се 
дуго тражећи се и учећи се, и паштио се још дуже учећи туђу 
децу за плату једва довољну за сиромашан живот. Живео јеу 
селу и у граду и најзад у Лондону, хиперграду, вазда у својој 
духовној усамљености и вазда у независности од људске мило- 
сти и ласкања, од државне плате и критичарских мишљења. 
Одређен од свога оца, зидара, да буде свештеник, он је избе- 
гао да то буде формално, но постао је и до смрти остао у су- 
штини не свештеник него првосвештеник Бога живога, зидар 
правде Божје међу људима и пламени проповедник једног хе- 
ројског идеализма међу браћом својом. 

Кад се један велики човек рађа, он налази у свету већ ро- 
ђене противности себи. Кад је Карлајл дошао на свет, његови 
противници већ су ходили по свету широком ногом. А његови 


1 Предавање држано о светосавској прослави у Богословији Св. Саве у 
Београду. 

противници, то је била лаж у свима одјејањима, озбиљним и 
смешним философским и државничким, реформаторским и сама- 
рићанским. Његов противник био је позитивизам, који је само 
на речи врло видовит, но на практици кратковид до близу сле- 
пила. Његов противник био је епикуреизам, који на језику значи 
смирену умереност, а на делу разврат. И атеизам, који има ноге 
да потрчи за малим фактима, и има руке да сабере мала знања, 
но нема духа за највећи факт и најважније сазнање у свету. И 
напућена ученост, која има више претензија него права, и више 
обећања него испуњења. И лисичје политиканство, које под де- 
белом 'бундом државног и општег добра крије своје себичне ци- 
љеве, своје неисказане сујете и своја злочиначка средства. И жа- 
лосна по сиромаштини уметност, која под широким и шареним 
тоалетама крије своје мршаво и ружно тело. И литература са 
извештаченим језиком и болесним садржајем. 

Карлајл је примио борбу и истрајао у њој. Дуговечан као 
стари патријарси, он је без мало цело једно столеће представљао 
савест енглеског народа. Неумитан и неподмитан као оштра и 
чиста савест, Карлајл је горео пророчким пламеном усред једне 
масе људи равнодушних према звездама на небу и херојима у 
историји. Његов језик је био најчуднији, каквим се икад про- 
говорило на магловитим британским острвима, од кад сусеу 
тој магли појавили људски створови и почели светлити један 
другоме и грејати се један од другог. И предмет његова говора 
био је необичан, најнеобичнији на небу и на земљи. Оно што 
је најнеобичније на небу и на земљи, оно је Карлајл бирао за 
предмет свога размишљања и говора. Бог је најнеобичнији и 
најбољи предмет на небу, хероји су најнеобичнији и најбољи 
предмет на земљи. Карлајл, чије су се мисли и речи највише 
односиле на Бога и хероје, био је и сам божанствене и херојске 
душе. Његово схватање овога света потпуно је дивинистичко. 

„Свет је овај чудо“. „Ми људи смо чудо чуда, — велика 
неразјашњива тајна Бога“. За човека вулгарна и тривијална, 
овај свет брзо губи своју боју и бледи као чудо. Но за човека 
савршенијег душевног састава, овај свет остаје до краја једна 
бескрајна ризница чуда. Велите, наука! Заиста, наука је учинила 
много за нас, но бедна је то наука, која би хтела да скрије од 
нас велику, дубоку, свету неизмерност незнања, у коју не мо- 
жемо продрети никада, и по којој плови све наше знање као 
једна лака љуска“. 

Па онда: „дати научно име свима стварима, то још не значи 
објаснити исте и разумети“. „Никаква хемија не би могла сакрити 
да је огањ чудо, кад јој не би глупост притекла у помоћ“. Много 
има чуда на земљи, но највеће чудо је човек, и то нарочито ве- 
лики човек, херој. 

Најважнија тачка Карлајлове философије историје јесте 
учење о херојима. По Карлајлу историја људска не само не би 
се могла замислити без хероја, него не би се могла ни дефини- 
сати друкчије, него као биографија хероја. „Историја света јесте 
само биографија великих људи“. Требало је и сувише смелости, 
па да се једна таква мисао породи, да човечју свест испуни, да 
се изговори и напише и тиме стави до знања целоме свету. Знало 
се и тврдило и пре Карлајла да су велики људи врло значајна 
чињеница у историји, но нико до Карлајла није се осмелио да 
тако одлучно идентификује живот целог човечанства са животом 
неколицине великих људи. Карлајл је то објавио с таквом само- 
увереношћу и таквом речитошћу, да је сав свет био удивљен и 
изненађен. 

Одабрана и узвишена мањина људи апсорбује у себи сву 
историју. Живот милиона људи прелива се у животу једног ве- 
ликог човека и добива тек по овоме своје име. Без великих људи 
живот би био безимен и безизразан. Сваки херој именује и из- 
ражава једну област људских тежњи и људске делатности. Херој 
може светлити људима као божанство, или као пророк, или пе- 
сник или свештеник или књижевник или краљ. Тек он је увек 
светлост људима. Таква светлост био је Один, главни бог скан- 
динавски. Он је био „учитељ и вођа душа и тела“. „Поред њега 
живот је постао одређен, мелодичан; он је први оживео живот“. 
„Његов поглед на васиону једном изражен изазвао је сличне по- 
гледе у свима духовима“. По изгледу он је био као и ми сви, 
но по души, по видовитости и верском надахнућу, он је био ве- 
лики. Људи су му се дивили за живота и обожавали га после 
смрти. Јер смрт не умањује величину хероја но увећава је. „Један 
човек, који је био велики за живота, постаје десет пута већи по 
смрти“. „Один је постао хиљаду пута већи по смрти, — смртан 
човек, он је постао бог“. „Традиција је огромна сатега ођзсита, 
која увеличава !“ Традиција норманска начинила је од Одина бога, 
а традиција арабска начинила је од Мухамеда првог доглавника 
божјег. Као Один на северу тако је Мухамед на истоку дао бољи 
и изразитији облик људским мислима и тежњама. Рођен у сиро- 

машном пастирском племену у Арабији, испуњеној идолима и мра- 
ком, Мухамед је постао светлост милионима људи, блиских и даљ- 
них. Његова реч је за ових „дванаест столећа била религија и 
вођ у животу петог дела целог људског рода“. Он је као вар- 
ница, „која је пала на један свет од црног, жалосног песка. Али 
погледајте, како тај песак постаје експлозиван барут и пламти до 
неба високо, од Делхија до Гранаде! Велики човек пада као муња 
с неба. Остали људи чекали су га као гориво, а затим су и они 
планули“. Хероји поезије јесу Омер и Данте, и Шекспир и Гете. 
Већи од највећих јесу Данте и Шекспир. То су „светитељи по- 
езије, канонисани песници. Данте је „музички“ изразио дух, а 
Шекспир радњу средњега века. Читава столећа времена и многи 
милиони душа налазе се у њима. Оно што је десет хришћанских 
столећа мислило и осећало исказао је Данте. „Да он није прого- 
ворио, многе би ствари остале неме; не би биле мртве, али би 
живеле без гласа“. „Дубоки Данте јесте дубок у свима стварима. 
Он је продро у суштину свега“. Главно је познање суштине, хра- 
брост и искреност. Херој никад не остаје при површности, но 
иде у дубину. Данте и Шекспир су дубоки и велики као свет. 
Они су схватили све боље од других људи и умели боље од свих 
да изразе то што су схватили. Њихова величина је у главном 
„хероизам речи“, речи пламених које, кад се изговоре, не про- 
падају, и које, кад се напишу, урезују се у вечност. 

Лутер и Нокс били су хероји — свештеници. Лутер се борио 
против идолатрије папске и враћао је људе суштини вере. „Оно 
што је Нокс учинио за свој народ може се назвати васкрсом из. 
мртвих“. Од Нокса „народ је почео да живи“. И Лутер и Нокс 
тежили су правој теократији, која означава владу Бога у свету. 
И Мухамед и Хилдебранд и Кромвел имали су ту исту тежњу. 
„Па зар то није оно, — узвикује Карлајл, — што сви надахнути 
људи, звали се они свештеници или пророци или ма каквим дру- 
гим именом, свим бићем желе и морају желети“ Јер та теокра- 
тија великих мислених људи, као што су били Лутер и Нокс, 
означава вољу божју, или царство божје на земљи. 

Гете је херој као књижевник. „Томе човеку чудним путем 
било је дато оно што би се могло назвати животом у божанској 
идеји света: гледање унутрашње божанске тајне“. Карлајл се 
слаже са Фихтеом у дефиницији књижевника као откривача „бо- 
жанске идеје света“. Свака ствар и сваки појав има под својом 
видљивом формом једну скривену божанску суштину. Књижев- 

ник који продре до ове идеје суштине ствари и појава јесте књи- 
жевник — херој. Онај који се задржи при површности и чулно- 
сти јесте сметењак и ништавило. Поред Гетеа Карлај истиче 
још нарочито Џонсона као хероја — књижевника. 

Хероји — краљеви јесу за Карлајла Кромвел и Наполеон. 
„Сиромах Кромвел, велики Кромвел! Неартикулисани пророк; 
пророк који не може да говори. Суров, збуњен, напрежући се 
дајсе изрази са својом дивљом дубином, са својом силном ис- 
креношћу“. „Сва своја велика предузећа почињао је молитвом“. 
Он је покушао да оствари теократију коју је Нокс само про- 
поведао. Лутер је тражио да се у цркви, а Кромвел да се иу 
цркви и у држави управљамо по ономе што је права божја 
истина. „Код Наполеона, на против, све је било артикулисано, 
но врло много и лажно и неискрено. Зато Карлајл сматра На- 
полеона за мањег хероја од Кромвела. Наполеон је био у за- 
блуди, кад је држао „да се људи дају варати“. „Он се прева- 
рио. Као човек који је зидао на облаку, његова кућа и он сур- 
вавају се у хаотичну гомилу и нестаје их са света“. Он није 
видео своју велику стварност, него ју је покушавао да учини још 
већом ситничарством и тгатралношћу, па ју је тако само смањио 
и омео. Па ипак он је био херој по тој великој стварности, која 
је била у њему. Овде-онде покушава његов душевни хероизам 
да се пробије кроз лаж, којом је Наполеон самог себе обавијао. 
Он је целог свог века искрено мрзео анархију и неред, како 
онда кад је завладао као крунисани император, тако и онда 
кад је као мандатор и љубимац револуционарне демократије 
командовао трупама. Његова херојска истинитост испољавала 
се ипак овда-онда. Ласкавим атеистима, који су у присуству 
његову оштроумним софизмима доказивали непостојање Бога, 
Наполеон је показао на тамно звездано небо египатско и рекао: 
„То је врло оштроумно што ви говорите, господо, али ко је 
створио све ово“ 2 

И тако, по Карлајлу, хероји су једини творци историје. 
Узалуд су милиони обичних људи, без хероја, они сами не могу 
учинити ништа. Пуританска борба против парламента могла је 
бити без сваког војника или грађанина, но није могла бити без 
Кромвела. Милиони ситних протеста против папизма изгубили 
би се без трага и дејства да није било Лутера. Арабија и Скан- 
динавија не би постале оно што су без Мухамеда и Одина. 
„Хришћанство је највиши пример обожавања хероја“. Хришћан- 

ство је створено од хероја; оно је било и јесте инспирација хе- 
ројства. Без хероја „тупа маса“ испуњавала би свет и исто- 
рију. И ко зна да ли би у том случају свет нешто вредео и да 
ли би било историје. Свет би био жалостан и бедан. Јер „бо- 
гаство света састоји се у његовим оригиналним људима“. Хе- 
роји у историји престављају бројно један незнатан миноритет. 
Но Карлајл тврдо верује у будуће повећање броја њихова. „Ми 
очекујемо, вели он, од благог Провиђења да све више буде до- 
брих људи“. Јер „свет пун хероја, то је оно чему ми тежимо“. 

Кад је Карлајлу било 33 године, родио се Толстој, „велики 
писац земље руске“. Рођен је као племић и провео своју мла- 
дост нестално и бурно, као племић. Кад му је минула страсна 
младост, настао је у његовом животу један период индиферент- 
ности и неодређености у свему, када, по сопственим речима са- 
мога Толстоја „стали находитђ минут сначала недоумђн!а, оста- 
новки жизни, какђ будто а не зналђ, какђ миђ житђ, что мнђ 
дћлатб, и а терилса и впадалђ вђ унине“ — (Исп.) — На крају 
Толстој излази из тога хаотичног душевног стања и кристалише 
се у одсудног анархиста у односу према целој модерној култури. 
Противник државе, цркве и војске, он се истакао и као против- 
ник уметности, литературе, градског живота, противник сваке 
борбе и противник поделе рада. Није ценио ништа највеће писце, 
Шекспира и Гетеа; више му се допадали другокласни писци, Русо 
и, од некуд, Херцен. Није ценио ништа велике краљеве, ни др- 
жавнике, ни војсковође ни философе; ценио је једино просте зем- 
љораднике. Осуђивао је цркву због њене мистике и скупе орга- 
низације, но допадало му се монаштво због простоте и безбрач- 
ности. Противник без мало свих творевина човечанства за неко- 
лико хиљада година, Толстој је противник и целог тока историје, 
и противник најзад — Карлајлове философије историје. Он схвата 
историју на свој начин. 

„ЈЂудском уму — вели он — није достижна укупност уз- 
рока лојавима“. А без те укупности немогуће је разумети један 
појав. Немогући разумети крајњи узрок или укупност свих уз- 
рока, људи се хватају за „најразумљивију приближност и говоре: 
то је узрок !“ Истаћи вољу историјских јунака, хероја, као узрок 
догађајима, то је колико обична толико нетачна ствар. То личи 
на старо веровање у непокретност земље и окретање око земље 
свега осталог звезданог света. Толстој разликује узроке од за- 
кона. „Историјски догађај нема нити може имати узрока, изузи- 

мајући јединствени узрок свих узрока. Али има закона, по којима 
бивају историјски догађаји, од којих су нам неки непознати, а 
неке можемо напипати. Ове законе можемо открити тек онда, 
кад потпуно напустимо тражење узрока у вољи једнога човека“. 
Један човек, ма колико он изгледао велики, не може дати правац 
великим историјским догађајима. Поход Француза на Русију из- 
гледа као да је дело Наполеоново. Толстој то одлучно негира. 
„Наполеон — вели он — који нам изгледа као руковођ целог 
тог кретања (као год што фигура изрезана на кљуну лађе из- 
гледа дивљацима као сила која управља лађом), био је за све 
то време своје активности налик на детенце, које се држи за узице 
привезане унутра у каруцама, па мисли да оно тера каруце. На- 
полеон је најништавније оруђе историје“. Наполеон је само из- 
давао заповести, други су радили. Издане заповести извршиване 
су не по жељи Наполеоновој, но по нужности. Обично је испа- 
дало све другчије но што је војсковођ желео и заповедао. Ње- 
гова активност не превазилази ни мало активност ма кога про- 
стог војника. Чак он није узрок ни своје сопствене величине, ни 
своје еволуције од простог војника до императора. Низ случај- 
ности подигле су га. „Најнепажљивије диспозиције крунисане су 
успехом“. Кад је први пут дошао у Париз „он није имао никаква 
плана, он се свачега бојао, али партије су се хватале за њега и. 
тражиле његову помоћ“. Случајност га је истакла и увеличала, и 
он је поверовао у његову величину. Све случајности он је при- 
писивао својој генијалности. Свој поход на Русију сматрао је он 
својим најгенијалнијим гестом. Но при том гесту здеран је сав. 
његов сјај и показало се убоштво. У Москви он је „од свију пу- 
това активности, који су били пред њим, изабрао онај, који је био 
најлуђи и најштетнији“. „Нека највештији стратези замисле да је 
Наполеонова намера била да упропасти своју војску, па чак да 
измисле други низ операција, који би тако поуздано и независно · 
од свега што би год предузимале руске трупе упропастио тако 
потпуно сву француску војску, као што је то учинио Наполеон. 
То је учинио генијални Наполеон!“ Но пораз Наполеонов не треба 
приписати у заслугу ни Кутузову ни цару Александру. Сав низ. 
догађаја до Москве, којих ниједан човек у свету није био вла- 
стан, дизао је славу Наполеону и стварао ореол генија око његове 
главе све светлији и светлији. А сав низ догађаја од Москве, који 
се „никад никоме није унапред престављао у целини, него је корак 
по корак, догађај по догађај, тренут по тренут, потицао из не- 


62 ДЕЛО 


бројене множине најразличнијих погодаба“, демантовао је гени- 
јалност Бонапартину. За Толстоја су Кутузов и Александар већи 
јунаци од Наполеона, — Кутузов због своје далеко веће прониц- 
љивости у суштину догађаја, Александар због већег благородства, 
и смирене преданости вољи Божјој. Кутузов је једини правилно 
оценио Бородинску битку назвавши је руском победом. Цар Алек- 
сандар у Паризу, после пада свога противника био је најмоћнији 
човек у свету; но ту своју неограничену моћ он нити је наро- 
чито истицао, нити ју је наполеонски на штету ма ког народа 
искористио. Он је дао слободу Французима да бирају себи краља, 
а сам се вратио на своје огњиште. Па ипак ни Кутузов ни Алек- 
сандар нису ни проузроковачи ни творци руске победе ни фран- 
цуског пораза. Премештање руске војске с рјазанског на калу- 
шки друм, т. зв. „крилни марш иза Црвене Пахре“ био је од од- 
судног значаја за исход ствари. Толстој налази да се тај покрет 
не може приписати ни генијалности Кутузова, ни Александра нити 
икога, до опште створеној ситуацији у даном тренутку. Цео тај 
ратни посао није се слагао са оним, „што су смишљали људи, 
него је потекао из битног стања маса“. Покрет људи са запада 
на исток предводио је Наполеон, а поход са истока на запад 
предводио је Александар. Александар је већи од Наполеона у 
томе, што је у целом том покрету „осетио руку Божју на себи“, 
и признао ништавност и привидност своје моћи и власти. Но ни 
један ни други нису у већој мери творци историје од осталих 
људи, који су се у том времену с њима кретали и радили. Сви 
су људи творци историје. Зато би само она историја била пот- 
пуна и истинита, која не би излагала биографије појединих лич- 
ности, па биле оне Цезари, Александри, Лутери или Волтери, но 
животе „свију, без иједног изузетка, свију људи, који имају 
учешћа у догађајима“. „Живот народа не оличава се у животу 
неколико људи, јер веза између тих неколико људи и народа 
није нађена“. Је ли та веза власт Но шта је властг Пренос 
воља многих на једнога. То у праву може нешто и значити, у 
историји то не значи ништа. Историја власника само је историја 
власника, а не човечанства. Историја Наполеона и Александра и 
Кутузова само је историја Наполеона, Александра и Кутузова. По- 
крет руског народа у Казан и Сибир не може се објаснити влашћу 
Ивана Грозног. Покрет народа у време крсташких војни не може 
се протумачити животом Готфрида и Лудвика и њихових жена. 
Људи стоје удружени на једном послу, војничком или ма ком 

другом. Једни мисле и издају заповести, а други раде. Оних који 
мисле и издају заповести има најмање, оних који раде највише. 
Они који мисле и издају заповести не узимају непосредног уче- 
шћа у раду, но носе највећу одговорност за резултат рада, а они 
који узимају најнепосреднијег учешћа у раду носе најмању од- 
говорност за тај резултат. Свак мисли да ради по туђој вољи, 
међутим свак улаже своју вољу у посао, а баца одговорност на 
туђу вољу. 

Истиче се сад питање о слободи воље. Толстој вели: „Ако 
је воља сваког човека била слободна, тако да је сваки могао ра- 
дити онако како је хтео, онда је сва историја низ случајности без 
везе“. Ако је икад иједан човек поступио слободно, онда не по- 
стоји закон; ако пак има и један једини закон над људским де- 
лима, онда нема слободне воље. „Слобода је садржина, неминов- 
ност — форма“. У Исповести својој Толстој говори: „Живот 
света тече по нечијој вољи. Неко врши некакво своје дело са 
животом целога света и са животима нашим. Ко се нада да појми 
ту вољу, мора је пре свега испунити“. М, мало даље: „Бог врши 
своје дело кроз нас“. И најзад, одлучно узвикује велики писац 
земље руске: „Ја ништа не признајем осим Бога“. 

Поставимо дакле, још једном питање : ко је творац историје» 

Карлајлов одговор гласи: „Бог, кроз велике људе“. 

Толстојев одговор гласи: „Бог, кроз све људе“. 

Оно у чему се ова два човека слажу јесте признање и ис- 
поведање, да је историја света дело Божје. Оно у чему се они 
не слажу јесте мишљење о томе, како и кроз кога изводи 
Бог то своје капитално дело. У првој тачки Карлајл и Толстој 
су, може се рећи, преставници опште човечанског веровања. Јер, 
како у прошлости тако и у садашњости само једна сасвим не- 
знатна мањина односи се скептички или с негирањем великог и 
највећег факта, да је творац света у исто време творац и људске 
историје. МИ наш прост српски народ мисли о томе исто онако 
као и Карлајл и Толстој. Од 400.000 наших ратника мучно да ће 
се наћи и 400 њих, који не би одлучно тврдили, да су дела из 
1912-13 године изведена једном вишом и моћнијом руком и јед- 
ном широм и проницљивијом интелигенцијом него што је људ- 
ска. Сељак, који не учи астрономију, колико варошанин, посматра 
правилан ток звезда чешће него варошанин; сељак, који незна 
ботанику и биологију, колико варошанин, посматра правилност 
и стриктну законитост живота биљног света чешће него варо- 

шанин, зато лакше долази до увиђања правилности и рада иу 
животу људи. ИМ као год што он без икакве унутрашње контра- 
дикције ставља изнад звезда једног регулатора њихова тока, и 
у биљни свет једног промислитеља, који промишља о ситним као 
и о крупним стварима, тако он са сигурношћу и неодољивошћу 
ставља у историју људску једног регулатора и промислитеља свих 
догађаја. Карлајл и Толстој, два између најсложенијих духова по- 
следњег столећа, били су сродни и осећали су то своје сродство 
са најпростијим душама овога света. Карлајл је најискреније волео 
„крепку простоту исландских сељака, њихову истинитост и њи- 
хово непосредно појимање“. Толстојева љубав према мужицима 
позната је довољно. „Колико сам пута, исповеда се он, завидео 
мужицима на њиховој безграмотности и неучености !“ Највећи и 
најмањи овога света додирују се и разумеју. Кад Карлајл и Тол- 
стој изговоре: Бог је творац историје, — на ове њихове речи 
одазове им се ехо одобравања од милијарде душа из прошлости 
и садашњости. У проповедању Бога у историји као и у природи, 
Карлајл и Толстој личе на два титанска пророчка типа староза- 
ветна, — и то два човека, који су проникли до у. срце културе, 
и који су у себи садржавали много не само од културе прошлих 
него и будућих векова. 

Но како је правилније одговорити на питање: Кроз кога 
Бог ствара историју2 Ко су његови сатворци> Да ли само хероји 
или сви људи» Да ли само Бонапарта и Бизмарк, и Карлајл и 
Толстој 2 Или свиг Сви до једнога, до лакеја Лаврушке, и кочи 
јаша Захара» Несумњиво сви. Не сви подједнако, но тек сви. 
У зидању куће учествује инжињер, и мајстори, и помоћници мај- 
стора, и прости радници. Инжињер уложи највише мисаоне снаге, 
прости радници уложе највише физичке снаге. Инжињер даје име 
своје грађевини, а његови прости сатрудници губе се као бези- 
мена маса иза његовог имена. За кога се губе Губе се за људ- 
ско памћење, но не губе се за Бога. Бог види у овоме тренутку 
све творце и све творевине од почетка историје. За њега не по- 
стоји безимена маса. Свака цигља у свакој грађевини на земљи 
носи име онога, коју је отесао и на дотично место поставио. Ни- 
једно се име не прелива у друго нити се меша с другим, но стоји 
поред других, на свом месту и на свом делу. Фалсификат је у 
историји искључен. Бог чита имена свих радника, а ми се задо- 
вољавамо ако прочитамо и сетимо се само имена инжињера. 

Да ли је Карлајл исказао једну неистину својом теоријом о 

херојима2 То се не може рећи. Напротив, може се рећи, да је 
његова истина вечита и необорива. Он ју је истакао у једном 
времену, кад је она била много осумњичена и поткопана. Он ју 
је дигао и утврдио. У великој светској драми не играју сви људи 
подједнако видне и подједнако утицајне улоге. Један човек до- 
лази у свет са полубожанском моћи, други долази са улогом без 
мало једне ствари. То је та Карлајлова истина, која нам свима 
боде очи. Једна емпиричка истина, ако хоћете. Једна божанска 
истина, која је са божанском простотом и лепотом исказана у Је- 
ванђелској причи о талантима. Једни људи излазе на светску по- 
зорницу са пет таланата, други са једним. Што је преко те истине 
у Карлајла нестварно је, и припада више форми, одећи, у којој 
је та истина изложена пред свет. Необично јака, ексцентрична 
одећа, сопствена само оријенталској пророчкој мудрости ! 

У колико је Карлајл истицао људе са пет таланата, у то- 
лико је Толстој истицао људе са једним талантом. Толстој је ис- 
казао велику истину тврђењем да сви људи, а не само хероји, 
стварају историју. Фегова формална претераност састоји се у 
потцењивању улоге хероја у историји. Као што хероји код Кар- 
лајла вуку под својом сенком милионе безимених људи, тако код 
Толстоја маса баца своју дебелу сенку на хероје, који је инспиришу 
и воде. Карлајл тврди: хероји су творци историје. То је истина, 
но није цела. Толстој творци: сви су људи творци историје. И то је 
истина. Но и то није цела истина. Треба корачати [ош један корак 
даље, но један опасан корак над провалијом, створеном кроз хи· 
љаде година и милион заблуда. Творци су историје не само сви 
људи, него и све ствари на земљи и око земље. Јапанци су после 
рата с Русима подигли један споменик и својим коњима. Ми Срби 
могли бисмо подићи споменик српским воловима. Замислите, ко- 
лики су део рата изнело на својим јаким и стрпљивим грбачама 
сироти српски волови из 1912 године! Да ли би се у опште могао 
замислити рат у наше време без волова и коња У једноме рату 
протрчао је уплашени зец ноћу кроз логор, узбунио је војску и 
нагнао је у бегство. Зар је дело тога зеца мање историско него 
дело ма кога војника из тога логора> Фараонова војска која је 
гонила Мојсеја и Јевреје, потопила се у Црвеном Мору. Вода је 
ту извршила једно дело, без кога би историја света имала сасвим 
друкчији изглед. Руски мраз 1812 године био је моћан савезник 
Руса и страшан непријатељ Француза. Вулкан Везувски уплео је 
једнога дана у светску историју једну језовиту сцену. Богата и 

културна Помпеја на обали лепога плавог Залива затрпана је 
лавом и пепелом. Колико бисмо ми данас опет мање познавали 
стари свет да се огњена и пепелна стихија са Везува није уме- 
шала једнога дана у ток људских ствари. Римљани су код Хе- 
раклеје били побеђени не од војске Пирове него од његових сло- 
нова, које су они ту први пут у животу са ужасом видели. Сло- 
нови су, дакле, били један фактор историјски. Германски и сло- 
венски народи у номадском периоду своје историје помицали су 
се с места на место за травом. Тамо где су налазили траве, ра- 
запињали су своје черге, ложили ватре, тамо се рађали и умирали, 
тамо се жалостили и лудовали. И трава је, дакле, врло моћно 
утицала да историја људска буде оваква а не друкчија. Участво- 
вале су у историји људској и звезде својим блистањем и својим 
помрачењем. Помрачено сунце често пута збуњивало је војске; 
појава комета изазивала је слутњу победе или пораза ; а звезде 
су својим током или сјајем изазивале одушевљење или очајање. 
Небо је служило као оракул земљи. Са Јакшића куле на Дунаву 
гатали су Турци по звездама о својој будућности. Ни једно га- 
тање у историји није остало без последица, како она у Делфима, 
тако ни она на Јакшића кули. Једна светлосна небесна појава по- 
могла је победи Константина Великог код Милвијског моста. И 
минерали су учасници људске историје. У камење су људи уре- 
зивали своје мисли и своје срце. Злато је узрок милионима људ- 
ских комедија и трагедија. Новац игра огромну улогу у историји. 
Боје су послужиле за овековечење историје. Климат је један од 
великих твораца историје; ветрови, и кише и жеге. Пустињска 
жега у Индији вратила је Александра и учинила крај његовим 
завојевањима. Силне кише отежавале су српско продирање кроз 
Албанију ка Мору у јесен 1912 године. Црна Река пред Битољем 
и Михајна у Албанији суделовале су веома видно у историји нашег 
прошлогодишњег рата. Његова улога није била редовска но пре 
генералска. И микробни организми дејствовали су много на облик 
историје, на умножење знања и прогрес културе. Падање јабуке 
с гране помогло је једноме историјскоме човеку, Њутону, да 
утврди закон атракције. 

На основу овога летимичног погледа на учешће свих ствари 
у историји људској, у рату и у миру, мора се извести овај са- 
свим јасан закључак ; историја човечанства обухвата историју свих 
ствари у свету. Историја човечанства не може се одвојити од исто- 
рије ниједне ствари на земљи и на небу. Историја људи не може 

се разумети без историје ствари. Ко би разумео историју људи, 
разумео би све. Јер у људски живот урасло је и биље, уткане 
су и животиње, спуштене су и звезде. 

Овде се истичу два питања: о средини и свести. По Тену 
и другима, ствари формирају човека. Одмах се може одговорити, 
да и човек не у мањој мери формира ствари. Климат, истина, 
може учинити људе гушавим и меланхоличним, но човек може 
утицати на измену климата. Човех, истина, зависи од овце и пше- 
нице. Но овца и пшеница мењају се под контролом и бригом ч0- 
века. Реке и планине одређују ток човечијег живота, но човек 
може да одреди ток река и може да испресеца планине. Гром 
може страшно да узбуди човека, но човек може да одреди грому 
место и правац. Још једном: човек се тка и уткива са стварима 
заједно у једно и исто ткање. Историја људи то су конци уткани 
у општу историју васионе. И обратно, историја свих ствари ут- 
кана је у историју људи. 

Друго питање односи се на свест. Питаће многи: како могу 
ствари бити творци историје, кад су без свести» Као да ми људи 
потпуно свесно стварамо историју! Постоји једна огромна свест, 
у коју су све ствари потопљене. Та свест промишља и комбинује 
Закон теже и кристалисања код минерала, инстинкат код живо- 
тиња и разум код људи употребљује та свест за стварање велике 
драме света. То су путеви дејства те свести. 

Драма света се непрестано игра. Многе ствари и многи људи 
играју улогу сценерије на позорници. Сценерија је необично оби- 
лата и раскошна и достојна онога што се одиграва на њој. Живо- 
тиња, која одигра своју улогу по инстинкту до краја, играла је 
боље од онога човека, који тумара целог века између разума и 
инстинкта, и који употреби инстинкат да помрачи разум и упо- 
треби разум да разврати инстинкат. Човек се налази на граници 
два света: света инстинкта и света разума. Оба су ова света пер- 
фектна. С највише погрешака игра своју улогу човек. Минерали 
играју своју улогу савршено. Животиње скоро савршено. Само 
човек — несавршено. Апостол Павле и Кант приписивали су то 
несавршенство двојству принципа који човеком владају. „Видим 
два закона у себи“, вели Апостол Павле. Човек преставља једно 
прелазно стање, једну кристализацију. Отуда цела историја чо- 
вечанства носи изглед једног болесног врења. Они који су пре- 
врели, јасни су и одређени као кристали. Њих можемо с Кар- 
лајлом назвати херојима. Они стварају божански моћно и бо- 

жански просто. Они могу престављати једно мало сунце са сво- 
јим планетама и месецима. Но они нису сами и једини. Они чак 
нису ни лепи ни велики ако нису окружени себи сличним пла- 
нетама и месецима. Они не спадају никад у сценерију светске 
позорнице, то је истина. Њихове улоге су највидније. Коперни- 
ков систем јасан је и применљив у историји људи онако исто као 
и у историји звезда. Но и улоге ствари могу бити херојске. Зар 
поларна звезда, која је хиљадама година била путовођ људи, на 
води и на копну, нема једну улогу у историји људској равну за- 
слузи једнога великог хероја — човека2 И зар јабука, која је при 
своме паду отворила очи Њутону за једну велику истину, није 
заслужна за историју човечанства бар онолико колико Њутон сам> 
И зар Алпи, који су столећима штитили римску културу у Италији 
од северних дивљих хорди, нису херојски заслужни за свет» Не 
играју све ствари само улогу просте сценерије, нити сви људи 
само херојске улоге. То нас може побудити да скромније су- 
димо о себи и праведније о животињама, биљу, минералима и 
звездама. 

Кад овако проширимо појам историје, онда ми добијамо и 
један широк базис и моћно оправдање једном животном опти- 
мизму. Мој малени људски живот не изгледа онако као једна 
танка свећђица, коју лаки дах смрти тренутно угаси, но мој живот 
онда везан је нераскидљивим везама за све што постоји, почев 
од зрнаца песка на обали океана па до великих небесних све- 
тила. И мој живот не може се угасити докле се све звезде на 
небу не угасе. Не само да не пропада сума снаге у свету, као 
што то научна хипотеза тврди, него не пропада ни једна реч ни 
једна мисао, ни једно дело, ни један писак тице у дну мрачне 
пећине. Историја је сума свега створенога, херојског и нехерој- 
ског. Све створено учествује опет у стварању историје. Сви смо 
ми творци историје. Све што радимо данас, не радимо само за 
данас него за вечност. Сваки дан је један савршен фотографски 
апарат и савршен фонограф. Ниједан покрет не остаје нефото- 
графисан, и ниједан глас неухваћен и несачуван. Историја незна 
за тајну и за губитак. Све наше тајне знаће цео свет једнога дана 
и све оно што ми изгубимо из вида или памети није изгубљено 
за историју. А историја није једна мртва ствар, но жива. Про- 
шлост није један потонуо брод од кога Карлајл види само штр- 
чеће катарке, које он назива херојима, и од кога Толстој види 
само горњу површину која је састављена из свих људских бића, 

но то је само подводна страна једног магичког брода, коме је 
садашњост површина и који све већи расте и све дубље гази 
што даље броди. Ми смо данас на површини брода, а сутра кад 
будемо мртви можемо бити подводна страна тог истог брода, који 
нас неће одбацити, но водиће нас до крајњег циља свог, као што 
води собом, заједно с нама, све оно што је икад заузимало ово 
место под сунцем, које ми данас заузимамо. 

Где је тај циљ» То зна само главни покретач и конструк- 
тор брода. Једна света и језовита тајна обузима биће наше. Но 
ми можемо бити испуњени радошћу и под теретом те тајне, само 
ако се сложимо с Карлајлом и Толстојем у ономе, у чему су се 
и они, поред свуколике разлике, потпуно слагали. А они су се 
слагали у одговору, на питање, ко је главни творац историје, 
инспиратор и вођ људи или како би ми рекли — и људи и ствари. 

Карлајл вели: Бог. 

Толстој вели: Бог. 

Сви хероји веле: Бог. 

Сви народи веле: Бог. 

Рецимо и ми: Бог. 


Николај ВЕЛИМИРОВИЋ. 


», ву пи 


— НАСТАВАК — 


Историју хришћанско-германских народа дели Хегел на три 
периоде: 1. Сеоба народа; 2. Средњи век (од Карла Великог до 
реформације); 3. Ново Доба (од реформације до данас). Кроз. 
целу ту историју провлачи се супротност између цркве и државе. 
Она долази од самог начина на који улазе народи у историју. 
Грчки и римски народи су се слободно развијали, овде међу тим 
нови народи долазе прво у додир с другим народима, примају њи- 
хову културу и тек се онда развијају самостално. Германи примају 
римску културу примањем хришћанства, а стара германска кул- 
тура њихова пропада. Хришћанство је допринело уништењу рим- 
ске државе, али ју је оно и продужило. Хришћанство се јавља 
у варварским народима у облику цркве. Преставник унутрашње 
слободе је држава, а црква је преставник те слободе само по 
спољашњој организацији својој. У периоди сеобе народа јављају 
се поједине германске државе, које непрестано пропадају. На- 
супрот германским државама стоје мухамеданске. Ислам се, по 
Хегелу, јавља као супротност принципу, који је остварен у првим 
германским државама. Док се овде све заснива на случају, пар- 
тикуларитету, тамо се јавља супротна тенденција, којом се душа. 
диже до „апстрактног једног“. Мухамеданска религија је, по Хе- 
гелу, директно продужење јеврејске религије. Јехова је апстрак- 
тан, али искључиви Бог, Алах је такође апстрактан Бог, али је 
Бог свих народа. Служба Алаху постаје једина садржина живота 
мухамеданаца и циљ коме су сви остали циљеви подложни. Тај 
је циљ чисто апстрактан и зато мухамеданске државе морају, по 
Хегелу, пропасти. „Никада одушевљење као такво није извело. 
већа дела. Индивидуе се могу за оно што је високо жртвовати у 
разним облицима; и одушевљење једног народа за своју неза-- 

висност има још један одређен циљ; али одушевљење ничим не- 
задржано, одушевљење које себе не ограничава, које ништа не 
потребује, то је одушевљење мухамеданског оријента“ (н. и. м. 
стр. 455). На основу тога одушевљења Мухамеданци су створили 
државе, које су биле седишта цивилизације (Арабљани). Турска 
држава, међутим, преставља празнину мухамеданског принципа. 
У конфликту са хришћанством мухамедански принцип претрпео 
је пораз и сишао са позорнице светске. То се види из тога што 
је Ислам сад сужен само на један мали угао Европе, па и то само 
захваљујући суревњивости хришћанских држава, иначе је, вели 
Хегел, „Ислам већ одавна ишчезао са земљишта светске историје 
и повукао се у оријенталску угодност и мир“ (стр. 456). 
Царство Карла Великог је прва држава, коју је хришћан- 
ство створило, она преставља један строг правни систем. Међутим, 
како је имала посла с дивљим народима, та се држава није могла 
одржати, јер тај правни систем треба и може да очврсне само у от- 
пору реакције против њега. Хегел налази, да се та резкција до- 
иста и јавила и то у троструком облику, и са појавом њеном по- 
чиње Средњи век. Прва реакција је реакција народа против уни- 
верзалне државе, и отуда њен распад. Друга је реакција реакција 
индивидуа противу притиска државе; индивидуе не трпе власт 
одозго, и држава се стога распада у своје атоме. Међутим како 
је држава оно што индивидууму даје слободу, ограничавајући га, 
то је с нестанком њеним индивидуум остао без заштите, те се 
слабији морао да ослони на јачега; тиме постаје мало по мало 
ропска подложност слабијих јачима, из чега се развија феудални 
систем. Трећа је реакција црквена: црква је, ослањајући се на 
свој духовни принцип, успела да савлада светску дивљину, али 
је самим тим постала светском. Хегел описује, како је католичка 
црква дошла до своје моћи, стицала све више имања даровима 
побожних и владике постале господарима земаља. Затим помиње 
папе који су реформама подигли углед цркве, помиње увођење 
Божијег мира као важног срества за духовни ауторитет цркве. 
Прелазећи на духовну страну цркве Хегел тврди, да је црква 
свој духовни принцип потпуно претворила у чулну спољну љуску, 
која је најзад тај принцип потпуно прогутала. Духовни је принцип 
цркве јединство Бога и човека, довођење човека до свести о ње- 
говој божанској природи. Међутим католичка црква изазива свест 
о томе јединству само спољним средствима: службом, молитвом, 
причешћем. Нарочито у католичком схватању овог последњег 

Хегел види обесвећивање унутрашњег духовног принципа, јер 
причешће може само значити присуство Христа. На тај начин ка- 
толичка црква све више полаже пажњу на спољашња срества, све 
више удара гласом на своју посредничку улогу, и свим тим на- 
чинима она успева најзад, да одвоји духовни и светски принцип, 
да постане световна. Средњевековна црква је пуна противречнс- 
сти, које се преносе и на сам Средњи Век. 

О тој противречности Средњег Века Хегел је на једном месту 
дао врло живу и дубоку карактеристику: „Тако противречан и 
тако пун лажи је овај Средњи Век и одвратност је нашег времена 
хтети га учинити нечим што је изванредно (Хегел овим циља 
на романтичаре, обожаваоце Средњег Века). Отворено варвар- 
ство, дивљина обичаја, детињско уображење није за револтирање, 
већ за сажаљење; али упрљати највишу чистоту душе најужас- 
нијим дивљаштвом, начинити од истине срество лажју и егоиз- 
мом, оно што је најпротивније разуму, што је најгрубље, нај- 
прљавије засновати и оснажити религијом — то је најодвратнија 
и најнедостојнија појава, која се икада видела, и коју само фи- 
лософија може да схвати и тиме да оправда“ (стр. 482). 

Као једну од позитивних страна Средњег Века Хегел налази 
развијање градова, који престављају један нов фактор, који ће доц- 
није ступити у историју. Кулминацију Средњег Века чине крсташки 
ратови. Они су у потпуној хармонији са световношћу, у коју је 
претворен духовни принцип котоличке цркве, и сасвим је при- 
родно што се у овој јавља тежња, да она места, у којима је живео 
Исус, има под својим окриљем: пошто је Христов гроб нешто 
спољашње, црква је хтела и њега да има. На тај начин Средњи 
Век се завршује у крсташким ратовима. Ови су донели друкчије 
резултате од оних којима се црква надала. Хегел врло лепо 
вели: „На овом гробу (гробу Христовом) хришћанство је добило 
исти одгорор, који су добили ученици, кад су у њему тражили 
тело господње: „шго тражите живот код мртвих Њега нема 
овде, он је васкрсо“. Принцип ваше религије не треба да тра- 
жите у чулноме, у гробу код мртвих, већ у живоме духу који је 
код вас самих... Хришћански свет нашао је празан гроб а не 
везу светског и вечног, и зато је и изгубио свету земљу“. (н. и, м. 
стр. 494). И даље: „Запад је узео збогом од Истока за навек на 
светом гробу и схватио свој принцип субјективне бесконачне 
слободе“. (стр. 495). 

Прелаз од Средњег ка Новом Веку јавља се прво у пре- 

лазу феудалног система у монархију, што бива на три начина: 
или монарх силом савлађује вазале и постаје једини сизерен 
(апсолутна монархија у Француској); или вазали савлађују мо- 
нарха и постају многе државе (Немачка, Италија); или, најзад, 
један од сизерена мирним путем скупља поједине покрајине и 
на тај начин савлађује вазале (Аустрија). Крсташким ратовима 
црква постаје још више световна но што је раније била. То се 
нарочито опажа у унашању уметности у цркву; за уметношћу 
је убрзо дошла и наука, и ренесанс је престанак Средњег а зора 
Новог Века. 

Ново Доба преставља трећу периоду германског света, 
периоду „духа који зна за себе као за слободног, тиме што хоће 
оно што је истинито, вечито и по себи опште“. (стр. 514). И 
овде има да се разликују три периоде: !. реформација, коју 
Хегел сматра за сунце, које се јавља за зором при крају Сред- 
њег Века; 2. време после реформације, нарочито доба просве- 
ћености, које се завршује револуцијом и 3. време (Хегелове) 
садашњости. Реформација је, по Хегелу, дефинитивно ослобо- 
ђење људског духа од окова чулног и природног, и у исто доба 
васпостављање јединства духа и природе. Дух је у њој постао 
свесан своје везе с природом и у исто доба своје независности, 
свога дигнитета у упоређењу с природом. Негирајући католичку 
цркву реформација негира световни карактер њен, задржавајући 
унутрашњу духовну суштину њену. С тога са појавом реформа- 
ције католичка црква губи дефинитивно свој дотадашњи светско- 
историјски значај. Хегел нарочито уздиже значај немачког на- 
рода као носиоца реформације и вели да „док остали свет иде 
у Источну Индију, Америку, — да скупља богаство, да заснива 
светску владавину, чије покрајине треба да обухвате читав обим 
земље и у којима сунце не треба да зађе, дотле један прости 
калуђер показује, да оно, што је хришћански свет раније тражио 
у земаљском, каменом гробу, лежи напротив у дубљем гробу 
апсолутног идеалитета свега чулног и спољашњег, у духу и 
срцу...“ (и. н. м. стр. 517). Лутер оживљује Христа, његово 
учење је учење присуства Христа у духу човекову. Сваки хри- 
шћанин има да живи у непосредном јединству с Христом, није 
му потребан посредник. „Тиме је развијена нова, последња за- 
става, око које имају да се скупе народи, застава слободног 
духа, који се налази код себе, који је у истини и који је само 
у њој код себе. Ово је застава, под којом ми служимо, и коју 

ми носимо“. (стр. 519). Од тога времена на даље историја има 
само да развија овај процес духовне слободе. Даље описује 
Хегел оно стање, које је наступило у европској историји као по- 
следица Реформације: борбу протестантске цркве с католичком, 
тридесетогодишњи рат, мешање Густава Адолфа и вестфалски 
мир, којим се признаје најзад самосталност протестантске цркве. 
Заједно с овом победом протестантске цркве побеђује принцип 
државе, и принцип световности постаје владајући. Та је борба 
међутим довела до распадања Немачке: Ришеље, највећи непри- 
јатељ Немачке, помажући слободу у Немачкој, а гушећи је у 
својој земљи, доводи до распадања немачког царства. 

Протестантизам добија већи значај у свету тек са појавом 
Пруске, с којом се он утврђује у свету. Фридрих Велики, који 
је за Хегела једини краљ философ, утврдио га је. С Фридрихом 
Великим почиње и периода просвећености, која даље изводи 
принцип духовне слободе. Лутер је поставио принцип духовне 
слободе, али му није дао никакву садржину, јер по њему је ре- 
лигијско откровење садржина онога што човек има да прими за 
истинито. Међутим у периоди просвећености слобода духа се 
пење на виши принцип, који налази израза у мишљењу, у ра- 
зуму: само оно има да се прими за истинито што је разумно. 
Ни откровење нити икакав други ауторитет, већ сам човек има 
да реши шта треба да буде, а шта не. 

Природна последица принципа просвећености јесте францу- 
ска револуција. На питање, зашто се револуција јавила у Фран- 
цуској, а не у Немачкој, Хегел даје један врло интересантан и у 
истини философски одговор. У Француској, која је остала като- 
личка земља, постојале су две тенденције : католичка црква и јака 
култура у којој влада принцип слободе. Те две непријатељске 
силе морале су доћи у конфликт, из чега је произашла револу- 
ција. У Немачкој међутим протестантски принцип је принцип сло- 
боде, те њена интелектуална култура није била против теологије. 
Хегел не описује много француску револуцију, али оно што он 
о њој каже спада у најдубље што је о њој речено. Он прво хвали 
принцип француске револуције, али у исто доба показује, како је 
тај принцип довео револуцију до њеног разрушења. Унутрашње 
уређење Француске пред револуцијом престављало је, као што 
Хегел каже, једну неправду, која је била у толико већа, што су 
је и сами виши сталежи осећали, само нису имали смелости да 
сами изведу реформе. Принцип француске револуције, разум, 

Хегел с одушевљењем описује: „Откада сунце на фирмаменту 
стоји и планете се око њега крећу, није се видело, да се човек 
ослања на главу, што ће рећи, на мисао и да по овој формира 
стварност... То беше према томе једно величанствено рађање 
сунца. Сва су мислена бића учествовала у величању ове епохе. 
Узвишено узбуђење владало је у оно време, ентузијазам духа 
прожимао је свет, као да је тек тад дошло до фактичког изми- 
рења божанског са светом“ (н. и. м. стр. 552). Описујући даље 
сам ток револуције, и како је она постала од светско-историјског 
значаја, Хегел показује и на који је начин она сама себе уни- 
штила. Револуција хоће да реформише државу према појму права. 
„Први устав у француској био је установа краљевства: на врху 
државе требало је да се налази монарх, коме припада уз при- 
помоћ министара извршна власт; а законодавно тело имало је 
да ствара законе. Али овај је устав одмах био једна унутрашња 
противречност; јер целокупна власт администрације била је став- 
љена у руке законодавне власти: буџет, рат и мир, подизање 
оружане моћи припадоше законодавној комори... Влада и устав 
нису могли опстати и били су срушени. Али владе мора бити. 
Стога настаје питање, на кога је она прешлар2 На народ по те- 
орији, али у ствари на народни конвент и његове одборе. Тако 
настаје влада апстрактних принципа слободеи врлине, онаке 
каква се она јавља у субјективној вољи. Врлина је овде прост 
принцип и разликује само оне, који су једномишљеници од оних 
који то нису. Али једнако мишљење може се само једнаким ми- 
шљењем упознати и проценити. Према томе влада сумња,... вла- 
дају врлина итерор; јер субјективна врлина, која влада само 
полазећи од једнаког мишљења, доноси собом најужаснију тира- 
нију. Она своју моћ извршује без судских форми, а и њена је 
казна тако исто проста — смрт“ (н. и. м. стр. 555 и 6). Тако ре- 
волуција саму себе руши, и после анархије и терора морала је 
доћи једна организована влада, директоријум и Наполеон, који 
својим победама шири либерализам револуције. 

Либерализам, по Хегелу, на тај начин постаје форма и про- 
блем модерног живота. Хегел показује унутрашњу противречност, 
која лежи у самом либерализму. Либерализам признаје владу као 
нужну, али тражи да она буде изречно санкционисана од стране 
многих. То двоје стоји у противречности једно с другим: влада 
и слобода долазе у колизију, воља многих обара владу, дота- 
дашња опозиција ступа на владу, која опет има многе против себе, 


76 ДОДЕЛА 


тако да владају непрестано кретање и немир у држави. „Ова ко- 
лиција, овај чвор, овај проблем јесте оно на чему се историја 
налази и што она у будућим временима има да реши“ (стр. 558). 
Хегел даље посматра стање у осталим државама свога доба и на- 
лази, да је у Енглеској оно најстабилније, ма да у њој влада устав 
који је састављен из партикуларних права. Што је у Енглеској 
добро то је аристократија, чији се чланови специјално спремају 
за политику, док у континенталним либералним земљама владају 
доктринари, који само заступају извесне принципе, али су сами 
без способности. При томе Хегел прилично ружичасто црта стање 
(ондашње) Немачке : лажи царства су ишчезле, а у појединим др- 
жавама влада слобода личности и имовине, свима грађанима омо- 
гућен је приступ у чиновнике, али се траже и способности. 

Даље Хегел изводи, како ће се историја развијати у будућ- 
ности и тврди, да је принцип, који има да се развије у будућ- 
ности, већ нађен, и да се нешто битно ново у историји не може 
више да јави. На крају своје Философије Историје Хегел вели, 
како је она посматрала само ход појма, а морала се одрећи опи- 
сивања среће и периода цветања народа, описивања лепоте и 
величине појединих личности. Јер по њему „философија има 
посла само са сјајем идеје, која се огледа у светској историји“. 
(стр. 563). Тиме што је историја света развиће и реализација 
духа, она је права теодисеја, оправдање Бога у историји. С тога 
су ово завршне речи Хегелове у његовој философији историје: 
„Само уверење, да све што се десило и што се сваки дан де- 
шава, не само што се не збива без Бога, него је битно дело 
њега самог, може измирити дух са светском историјом и ствар 
ношћу“. (стр. 563). 

На завршетку овог одељка навешћемо још једно лепо упо- 
ређење из једног писма Хегеловог: светски дух стално иде на- 
пред; изгледа да се некад враћа, али то је само привидно, по- 
некад пак он обува чизме од по седам миља (ЗгеђептеПепзне- 
ке]п). Он непрестано иде напред, и ништа га не може да заустави. 


1 ФИЛОСОФИЈА АПСОЛУТНОГ ДУХА. 


Апсолутни дух је дух, који је дошао до потпуног сазнања 
себе, који је себе свесан у појму као правој својој форми, који 
је јединство и субјективног и објективног духа. У апсолутном 
духу су биће и мишљење, субјективно и објективно, крајно и 
бескрајно потпуно идентични. Апсолутни је дух дух који је до- 

стигао потпуну слободу и тиме постао вечан и непроменљив, 
док су како субјективни дух тако и објективни дух и у највишој 
својој форми, као светски дух, још увек коначни и променљиви. 

Као што се светски дух манифестира у свести о слободи 
народа, тако се апсолутни дух открива у њиховој уметности, ре- 
лиги и философији. Стога су три основне форме његове: 1. умет- 
ност, 2. религија, 3. философија. У уметности апсолутни 
дух себе схвата слободно опажајући, у религији побожно престав- 
љајући, у философији мислено схватајући. Уметност и религија 
престављају стога предступњеве мисленог схватања духа. У умет- 
ничком делу и у религији постоји сазнање идеје, само оно још 
није чисто, није дато у адекватној форми својој, као што је слу- 
чај у философији. У уметности идеју опажамо у форми објек- 
тивне стварности, у религији је замишљамо као моћ која стоји 
над објективном стварношћу, а у философији знамо за њу као 
за чисту мисао, која је у исто доба и објективна стварност. 

О апсолутном духу као уметности бави се Естетика. Умет- 
ност је реализација лепога, а лепо је појава идеје у чулноме или 
чулна појава идеје. Хегел дакле заступа правац т. зв. садржајне 
Естетике и то интелектуалистички правац њен, пошто се по њему 
садржина уметничког дела састоји у идеји, која се у њему изра- 
жава. И у природи се јавља лепо, али у несавршеној форми, оно 
је ту само узгредни продукт, пошто је природи главно остварење 
реалног објекта под могућим условима. Уметност се састоји у 
томе, што се у њој лепо реализира без оних услова, који га у 
природи ограничавају и кваре. Зато је уметнички лепо у исто 
доба идеал. 

Постоје три форме уметности: а) симболична, ђ) кла- 
сична, и 3) романтична уметност. У симболичној уметно- 
сти чулно је над идејом: ова се слути у делу, тако да је умет- 
ничко дело само симбол идеје. Класична уметност преставља пот- 
пуно јединство идеје и чулне појаве, или идеје и форме. У ро- 
мантичној уметности идеја је у превази над чулним, чулно је само 
знак идеје, у њој уметност добија унутрашњи карактер, њоме се 
утиче више на душу. Класична је уметност лепша, али је роман- 
тична уметност значајнија, виша, јер се њоме чини прелаз ка вишој 
форми апсолутног духа, религији, услед чега је и идеални садржај, 
који се њоме изражава, религиске садржине. Од појединих врста 
уметности по Хегелу архитектура има највише симболичнога, 
скулптура класичнога, а музика и сликарство романтичнога, али 

у свакој од њих има појединих специјалних ступњева, који од- 
говарају другим двема. Највиша уметност, поезија, спаја све ове 
три врсте у себи, и то по Хегелу хумор је највиша форма поезије. 
У појединостима Хегел је направио много тачних и интересант- 
тних примедаба о разним уметничким делима, нарочито роман- 
тичним. Оријентална је уметност у главном симболична, грчка је 
класична, а хришћанска романтична. 

Друга форма апсолутног духа, религија, јавља се као са- 
знање апсолутног у форми осећања и у форми преставе: само 
зато што је у вези са осећањем побожности религија се јавља 
у форми преставе. Постоје три врсте религије: 1. природна 
религија, 2. религија духовног индивидуалитета и 
3. религија откровења (или истине). У природној рели- 
гији Бог стоји још у вези с природом, није издвојен још од ње, 
он се у њој замишља као природна сила. Главне су форме при- 
родне религије осим фетишизма, кинеска, браманска, будистичка, 
персиска, сирска и египатска. Свакој од њих Хегел даје наро- 
чито име, кинеска је религија мере, браманска фантазије, буди- 
стичка унутрашњости (де Гпајсћзејл5), персиска добра или свет- 
лости, сирска бола и египатска загонетке. Религија духовног ин- 
дивидуалитета јавља се у три форме: као 1. јеврејска, 2. грчка 
и 3. римска. Јеврејска је религија религија јединства или 
узвишености, грчка нужности или лепоте, римска ра- 
зума или целисходности. У религији духовног индивидуа- 
„литета Бог се схвата као засебан индивидуум, било као ап- 
страктно духовно биће (Јевреји), или као биће у људском 06- 
лику (Грци и Римљани). У јеврејској религији захтева се ропска 
послушност заповестима једнога Бога, чија се моћ над природом 
манифестира у чудима, у римској влада прозајична озбиљност, 
јер су њени богови практични богови, док су у грчкој ре- 
лигији богови идеалисане снаге људске природе. 

Религија откровења или апсолутна религија је хришћанство 
као највиша форма религије. По Хегелу догме хришћанске ре- 
лигије исто су тако истините као и ставови философије, само 
је разлика у форми: форма хришћанске религије је престава, а 
философије појам. С тога Хегел догмама хришћанства придаје 
симболичан карактер и објашњава их философски, чиме је једино 
могућно оправдати његово тврђење, да је садржина хришћанске 
религије и философије иста. Тако Хегел објашњава симболички 
догму тринитета, богочовека и праотачаског греха. По Хегелу 

Бог је различан од света као духовна страна света, али је у исто 
доба идентичап с њим, није нешто одвојено од света, већ свет 
преставља његову конкретну форму, његов реалитет. Као чиста 
идеја Бог је идентичан са Богом оцем хришћанске религије, као 
реални свет Бог је идентичан са Богом сином, а као јединство 
реалног света са идејом његовом Бог је идентичан са Богом 
духом. Божанство Христа значи божанску природу самога ч0- 
века, а праотачаски грех је лажно одвајање човека од Бога. 
Хегел интерпретира дакле хришћанство потпуно пантеистички 
(он се позива при том на Јованово еванђеље), док је хришћан- 
ство у ствари теистичка религија. Пантеистичка религија Хеге- 
лова најбоље се види из следеће изреке његове, која садржи 
квинтесенцију његовог религиског уверења: „Бог је Бог у ко- 
лико зна за себе, а само у човеку Бог зна за себе“. Значи, нема 
Бога као засебног бића које би имало самосвест, него је он само 
духовна страна света, која реализирајући себе долази до свести 
о себи само у човеку. 

Трећа форма апсолутног духа је философија. Философија 
је сазнање истине каква је она по себи, сазнање духа какав је 
он у ствари, укратко философија је апсолутна истина схваћена 
у адекватној форми својој, појму. Форме развитка апсолутног 
духа у философији су форме развитка саме философске мисли 
у историји философије. Излажући Логику (в. одељак с.) ми смо 
већ видели, како поједини философски системи у историји фило- 
фије одговарају појединим категоријама у Логици. Историја фи- 
лософије није историја чистих заблуда, доцнијим системом истина 
се негира ранији, али се језгро истине садржане у њему конзер- 
вира у новоме систему, тако да постоји један разумни развитак 
у историји философије, чији је циљ сазнање апсолутне истине у 
форми чистог појма. Сваки систем садржи један део истине, али 
само сви скупа садрже целу истину. Свој сопствени систем сма- 
тра Хегел као крајни завршни резултат целокупног историјског 
развитка философије. Нетачност овог Хегеловог мишљења утвр- 
ђена је како истовременом појавом система, које Хегел није обу- 
хватио у своме, тако и појавом доцнијих система. 


(Свршиће се) 


Рт. БРАНИСЛАВ ПЕТРОНИЈЕВИЋ. 


ИЗ НАУКЕ О ЖИВОТУ 


П 


Спермије се крећу активно, саме од себе, и треба их само 
убацити у материцу или који други део женског полног при- 
бора, па ће већ спермија наћи јаје. Да би се то убацивање спер- 
мија могло да изврши постоје нарочити органи за парење. Тако 
је код животиња код којих се оплођење врши у самој животињи. 
Али има и таквих животиња код којих се оплођење врши у води. 
Такве су рибе. У том случају женке избацују јаја у воду, а то 
исто раде, и то истовремено, и мужјаци са спермијама. Спермије 
пристижу јаја у води и у свако јаје, по правилу, продре по једна 
спермија и тако се изврши оплођење. 

Код биљака та ствар стоји нешто друкчије. Поленов прах 
не може активно да се креће, њега разносе: ветар, инсекти, пу- 
жеви, вода и птице, и на тај начин доспева до тучка и врши 
оплођење семенових заметака. Додуше има неких биљака у 
којих су мушке полне ћелице саграђене слично спермијама у 
животиња, могу да се крећу саме од себе, и стога се називају 
сперматозоидима. Такав је случај са обичном папрати. 

Али није довољно само то, да две различне полне ћелице, 
мушка и женска, дођу међу собом у додир, па да се оплођење 
изврши. Оплођавање се врши обично међу јединкама исте врсте. 
То у главном подједнако важи и за животиње и за биљке. У 
већини случајева код животиња што се паре не може, ако су 
различите врсте, ни парење да се изврши, јер им полни органи 
не одговарају један другом, потом и саме животиње различитих 
врста нерадо се паре међу собом. Али и кад бисмо њихове полне 
ћелице чак и довели у везу вештачким путем, што је готово 
увек могуће, ипак се у већини случајева оплођење не може да 

изврши. Дакле и полне ћелице треба на неки начин да одго- 
варају једна другој, да су мање више блиске, да постоји међу 
њима нека привлачна моћ. То је један ред до кога је довео сам 
ток развића органскога света. Без тога реда развитак би изгубио 
сваки смисао и наступила би једна огромна збрка у органскоме 
свету. Полен са некога храста може увек да падне на тучкове 
пшенице, па шта би било, какве се све чудне творевине не би 


СЕ 


добиле, када би се и тако далеки облици у систематици могли 
међу собом да оплођавају ! 

У опште из искуства се зна, да се оплођење може да врши 
између две полне ћелице само тада, ако су оне постале у жлез- 
дама двеју јединки, које по своме систематском сродству не стоје 


' В. текст уз ову слику у првом делу чланка. 


. Дело, књ. 71. 6 

и сувише далеко једна од друге. Тим није речено да се јединке 
двеју различитих врста не могу у опште међу собом оплођавати. 
Али увек то бива у извесним одређеним границама. Познат је 
већ пример са коњем и магарцем. Ако се пари кобила са магар- 
цем добија се мазга (Едциз тиши), а ако се пари магарица са 
пастувом, добија се мазгов (Е. ипи5). На тај начин добивени 
производи, укрштањем јединака које припадају двема различитим 
врстама, зову се мелезима или полутанима или уметцима, а још 
и бастардима или хибридима. Бастарди добивени укршта- 
њем коња и магарца не могу даље да се множе, дакле стерилни 
су. Једна појава којој се још није могао открити прави узрок. 

Појаве укрштања долазе у опште међу најинтересант- 
није појаве у области Биологије, стога ћемо ми овде и да се за- 
држимо нешто више на посматрању тих појава. Видећемо да по- 
знавање тих појава не само што има велику чисто научну вредност, 
већ исто толико и практичну. Дарвин је нарочиту пажњу посветио 
томе питању у своме делу „Постанак Фела“, које је и на српски 
преведено, али само до главе у којој се говори баш о том пи- 
тању. (Оп #ће опшп ог ће зрестез ђу теап5 пашга! зеЈесНоп е(с. 
Сћар. УШ: Нуђпазт). 

Пре свега видели смо, да је оплођавање између јединака 
двеју различитих врста могуће, али само ако разлика у њиховом 
систематском сродству не прелази извесне границе. Неке се врсте 
лакше, а неке теже међу собом укрштају, док друге опет никако 
не могу. Даље опет, по правилу, ако се две врсте међу собом 
лако укрштају њихови бастарди треба да су плодни, а ако се 
тешко укрштају онда неплодни. У ствари има примера који се 
и сасвим друкчије понашају. Дарвин пише у „Постанак Фела“: 
„Има случајева где се две врсте, као што је у роду Мегђазсит 
(дивизма), могу веома лако да укрштају и да дају многобројне 
хибриде, али ти су хибриди знатно неплодни. С друге стране има 
врста, које се ретко, или са крајњим тешкоћама могу укрштати, 
али хибриди најзад од њих добијени врло су плодни. Чак у истом 
роду, на пр. ОПлап!ћиз (каранфил), бивају оба та случаја“. 

Многобројним огледима у новије време дошло се до са- 
знања, да се кадкад могу међу собом да укрштају чак и такве 
врсте, које припадају различитим класама, па чак и различитим 
колима у систематици. Сви успеси те врсте учињени су са бес- 
кичмењацима. Тако Морган је успео (1894) да јаја од Азтегта5 
Еогђези оплоди спермијама од Агђаста риз јата; исто тако 

Годлевски (1905) је успео, да јаја Зрћаегесћ!апиз-а оплоди 
спермијама од Ап!едоп-а. У оба случаја животиње су из раз- 
личитих класа. 

Додуше развиће ембриона добивених укрштањем тако да- 
леких врста у систематици ишло је само донекле, па су пропали. 

Зна се и за примере једностраног укрштања. Тако једна 
трава Аеопорз оуаја може да се оплоди прашницима од 
Ти бсит упшоаге (пшеница), али обратно није могуће. Исто 
тако Дарвин наводи, да је чувени вртар Келрајтер (КоОбешег) 
могао да оплоди прашницима од М1гађ1115 1опе1Пога се- 
менове заметке од М1гаћђ!115 ЈаТара, али обратно није могао 
добити никакав резултат, ма да је извршио око 200 покушаја 
у току од 8 година. 

Али не само што се дошло до искуства да међу собом не 
могу да се оплођавају јединке са далеким систематским срод- 
"ством, већ се исто тако дошло и до искуства, да је врло често 
оплођење немогуће и међу полним ћелицама веома блискога по- 
рекла. Биљке нам зато пружају најлепше примере. Већина би- 
„љака у природи и ако су хермафродитне, т. ј. имају цветове и 
са прашницима и са тучковима, ипак се ређе оплођавају својим 
властитим поленом, већ већином поленом какве друге јединке 
исте врсте. Дарвин опет наводи један леп пример и за то. Вртар 
Херберт извршио је један овакав оглед са биљком Нлрре- 
азгтит ашлсит, која је имала четири цвета; он је три цвета 
оплодио њеним властитим поленом, а четврти цвет поленом јед- 
нога хибрида изведеног од три различите врсте. Па шта је било 
„Плодови у: она прва три цвета ускоро су престали да расту, и 
после неколико дана сасвим су пропали, док је плод у цвету, 
што је оплођен поленом од оног хибрида, живо растао, брзо 
узрео и донео добро семе, које се добро одржавало“. 

Из свега тога што смо видели излази, да нити се може да 
изврши успешно оплођење међу полним ћелицама које су и су- 
више далеко једна од друге по својим структурама, нити пак 
међу оним ћелицама, које су готово потпуно истоветне у својим 
структурама. Постоји дакле у том погледу једна максимална 
и једна минимална граница разлике. Између те две границе 
налази се једна трећа, а то је оптимална, т. ј. увек мора по- 
стојати једна разлика у структурама полних ћелица међу којима 
се врши оплођење, при којој се добијају најбољи резултати. 
Одређивање искуством те границе има врло велики значај у по- 

љопривреди. Тај посао долази у област примењене науке о на- 


слеђу, науке која нам данас служи као водиља у стварању до-- 


маћих животиња и културних биљака са већом привредном вред- 
ношћу и од које ми у будућности тек очекујемо још боље и још 
веће резултате. 

Пошто смо указали на то у ком се случају могу две полне 
ћелице да стопе међу собом и да даду једну ћелицу, од које 
ће се по том развити, ако су услови повољни, нов организам, 
то ћемо сад да се упознамо са једном ствари, која стоји у не- 
посредној вези са тим. 

Као што смо већ рекли, свака полна ћелица уноси у орга- 
низам, који ће се из ње и друге полне ћелице с којом се она 
спаја развити, све особине, које је имао организам у коме је та. 
полна ћелица постала. Пошто се при полном множењу стапају 
увек међу собом по две полне ћелице, мушка и женска, то значи 
да се у потомка уносе увек особине двеју јединака: очеве и. 
материне. То је наслеђе. 

Интересантно је сад на који се начин показују комбиноване 
особине родитеља у потомцима, почев од случајева са најмањом. 
разликом у систематском сродству, па до највеће. Да бисмо. 
. дошли до што тачнијег појма и о томе, најбоље је да се упо- 
знамо са резултатима огледа, који су у томе смислу вршени. 
Ти су огледи многобројни и извођени су готово у свима систе-- 
матским групама како кичмењака тако и бескичмењака. На биљ- 
кама су такође извођени. По томе тек можемо извести опште 
закључке. 

Да почнемо са рибама. Камерер је оплођавао јаја од Регса 
Пита из (гргеч) спермијама од Асегпа сегпца (мали. 
гргеч, реше регсће) и добио бастарде са материнским и очин- 
ским особинама. Камерер вели: „Њихов је труп висок и са: 
стране јако спљоштен, али ни једно ни друго није толико ко- 
лико у гргеча; њихово је око широко толико колико интерор- 
битални простор; њихови шкржни поклопци имају зубиће као 
мали гргеч, али ипак само два у место три зуба на горњој, и. 
само пет у место шест зуба на доњој ивици предњега дела по- 
клопца (ргоорегсши5)“, екс... Из јаја опет малога гргеча, која су 
оплођена спермијама гргеча добијају се бастарди са мешовитим 
особинама, само више нагињу малом гргечу. Ако се сад јаја 
ових бастарда оплоде спермијама гргеча (Регса), добија се по- 
томство слично гргечу, али ипак са неким особинама малога гр- 

теча (Асеппа); оплоде ли се пак спермијама малога гргеча биће 
"слични маломе гргечу. 

Исто су тако вршени огледи укрштања и са водоземцима 
и гмизавцима. Жабе се врло тешко међу собом укрштају, док 
"мрмољци (водени гуштерови) доста лако. Тако укрштани су 
"Тгиоп ушаг!5 Гготта (уртса (мужјак) и Тг. (а 1си5г Ре- 
тасса (женка), по том Тг!Еоп арез г15 (мужјак) х Тг. уц|- 
саг!5 |. 1, (женка). При том су добијани увек бастарди са мешо- 
витим особинама. Различите врсте гуштерова доста се често укр- 
штају и саме међу собом, и у случајевима [Гасег!а бДепе! (муж- 
јак) · 1. тига!5 (женка); Гасегја Нитапа (мужјак) х Г. 
зерга (женка); Гасегја охусерћа!1а (мужјак) х Г[. сгаеса 
(женка)ј, који су до сада посматрани, бастарди показују више 
очинске особине (2). 

Али ни код једне класе кичмењака нису више извођени 
огледи укрштања него код птица, исто као код бескичмењака 
"код лептирова. То долази највише отуда, што је с птицама нај- 
„лакше и изводити те огледе. Али ми ћемо навести само један 
мањи део примера, да бисмо показали на који се начин и овде 
наслеђују особине родитељске. Укрштања су вршена нарочито 
много међу домаћим птицама (живином). За то је био и један 
чисто утилитаристички разлог. Желело се да се дође до неког 
типа са што јаче развијеним привредним особинама. За бастарде 
између патка и кокошке [|Апаз бозсћа5 (мужјак) х Дба!из 
"дотез си (женка)ј зна се још из претпрошлога века. Бастард 
је био сличан патки, али са ногама као у кокошке. Кад је извршено 
обратно укрштање |п ап из дотез си5 (мужјак) х Апазбђо- 
зсћаг (женка)ј добивени бастард био је нека средина између ко- 
кошке и патке. Укрштањем гусака: Апзег стпегеи5 (мужјак) х 
„Апзег суспо!де5, добијају се бастарди у којима је боја перја 
'слична боји перја у оца, а кљун мајчином кљуну. Ако се изврши 
обратно укрштање, онда бастарди имају огрлицу као у А. суспо!- 
дез,/ а дужину врата осредњу. Бастарди добивени укрштањем кока: 
Миттда тејеаог5 (бисерка) ~ СаПиз дотез си5 (обична 
кокошка) имају мешовите особине. Укрштањем тетребова: Теггао 
ке х (мужјак) ~ ЏОговаПиз уш]таг15 (женка), добијају се ба- 
старди који више личе на Те гао (ешх. Бастарди између Рћазта- 
тиз сојсћасиз (мужјак) ~ Теггао ге  г1х (женка) личе по боји 
готово подједнако на оба родитеља, али им је кобилица сличнија 
«са кобилицом у тетреба, а јадац им је као у фазана. Дивљи 

голуб укрштен са грлицом даје бастарде који су нешто сличнији: 
грлици. Бастарди између штиглице |Сагаце << е!есапљ (муж- 
јак)) и канаринке |Зегппиз сапаг! 15 (женка) и у облику и у 
боји показују јасно мешавину родитељских особина. 

Има случајева да се укрштањем две или више данашњих. 
раса добију бастарди који личе на неку историски старију врсту, 
на претка. 10 је атавизам изазват путем укрштања. Тако ако 
се укрсти црни брадан-голуб са белим паун-голубом добијају се 
бастарди који личе на плавог дивљег голуба. 

Сисари су такође многоструко укрштани. Видели смо шта 
се добија обостраним укрштањем између коња и магарца. Исто 
тако могу да се укрсте обострано зебра и коњ. Њихови бастарди 
показују мешовите особине. Укрштањем јарца |Сарга ћагсиз 
(мужјак)) и овце [О у15 аг1е5 (женка)ј добијени су бастарди који 
личе на овцу, али су се разликовали од ње у томе, што су имали 
финију длаку и мушкарци нису имали рогова. Бастарди добијени 
укрштањем пса [Са п1 5 Та т! аг15 (мужјак))] са вуком [С. Тиршз 
(женка) више личе на вука. Укрштањем белога и мркога мед- 
веда [Ог5и5 таг тиз (мужјак) х Џ. агск05 (женка)ј доби- 
јају се бастарди са мешовитим особинама. Бастард добијен, један 
пут, укрштањем између лава и тигра [|РЕе115 [Те о (мужјак) ~ Е. 
пег15 (женка) показивао је такође карактере једног и другог 
родитеља. 

Код биљака може такође да се изврши укрштање међу раз- 
личитим врстама, али никад са тако великом разликом у систе- 
матском сродству као код животиња. Према томе у том погледу 
максимална граница у биљака је далеко ужа него у животиња. 
Као год и код животињских тако и код биљних бастарда могу 
да се виде родитељске особине на расличите начине комбино- 
ване међу собом 

Најзад остаје нам један најинтересантнији случај наслеђа, 
који је у нашој науци познат под именом менделизма, и који 
је у најновије време постао предмет најмарљивијег испитивања. 

Калуђер августинскога реда Грегор Мендел! укрштајући 
међу собом различите сорте пасуља открио је, да наслеђе поје- 
диних родитељских особина бива по нарочитим законима (Мен- 
делови закони). 


' Ко жели о томе нешто опширније нека готражи у моме предавању: 
„Проблем наслеђа у Биологији“, које је оштампано у „Популарној Библиотеци 
Удружења Студената Прнродњака“, св. 3. — Београд, 1913. 

Да се упознамо са тим законима на самим Менделовим 
огледним примерима. Тако Мендел је посејао две сорте пасуља, 
од којих је један био жуте боје, а други зелене. Кад су се 
биљке развиле и расцветале Мендел је поленом зеленога па- 
суља оплодио тучкове жутога пасуља, па ипак сав пасуљ што 
што га је добио од те жетве био је жут. А шта је са зеленом 
бојом> Она је остала овога пута без икаква утицаја. 

Идуће године Мендел је опет посејао тај жути пасуљ до- 
бијен укрштањем жутога и зеленога пасуља. Узрасло му је 258 
биљака и са њих је узабрао 8023 грашке. И сад наједаред у тој 
маси грашака виделе су се поред чисто жутих и чисто зелене 

грашке и то један повећи број. Мендел је пребројао и једне и 
друге грашке и нашао 6022 жуте грашке и 2001 зелену грашку, 
дакле готово тачно три пута више жутих грашака него зе- 
лених (3,01: 1). 

Сад је он продужио и даље са огледима. Издвојио је све зе- 
лене грашке за себе, а жуте за себе, па их је опет идуће го- 
дине засејао. Дакле извео је трећу генерацију. Од зеленог па- 
суља добио је опет само зелене грашке, и то је после било у 
свима даљим генерацијама, а помоћу брижљивога испитивања 
жетве од оне 7. жутог пасуља утврдио је, да у. грашака од 
тога жутог пасуља такође у свима даљим генерацијама даје само 


о 


биљке са жутим семењем, а оне остале >/. дају биљке са мешо- 

витим семењем, жутим и зеленим, и то увек 7. жутих грашака, 
г 14 зелених. М то тако иде даље кроз све генерације. 

Та појава, која се данас у нашој науци назива мендели- 
зовањем, лепо је представљена схематски и на сл. 2. Црни 
круг (Р О) представља нам жути пасуљ, а бели круг (Р 5) зе- 
лени пасуљ; њиховим укрштањем добија се ипак само жути 
пасуљ (Рз). Али већ у-том жутом пасуљу налазе се и матери- 
јални носиоци особина зеленога пасуља, јер је тај пасуљ постао 
оплођавањем између полних ћелица од две сасвим различите 
сорте пасуља. А ми смо рекли још напред да свака полна ће- 
лица носи на известан начин све особине оне јединке у чијим 
је полним жлездама постала. Дакле у жутом пасуљу ЕР: налазе 
се, али неизражени, и материјални представници зелене боје. 
Стога смо ми то означили једним белим кружићем испод онога 
црнога. Жуту боју у овом случају Мендел је назвао доминант- 
ном, а зелену рецесивном. Доцније је Енглез Бетзон (Ва! 
зоп) дао зато подесније називе, па је ону врсту особине, која је 
изражена, назвао епистатичном, а ону која се не види, али 
има своје материјалне елементе унутра, назвао хипостатичном. 

Слика даље показује, да ће прва генерација биљака Рг раз- 
вијена из ЕР: дати '/: зелених грашака, из којих ће се даље у 
свима генерацијама развијати чисто зелена сорта пасуља (Ра, Ра 
и Тт. д.), потом 74 жутих грашака, што представља опет црни 
круг код Рг, из којих ће се даље развијати само чисто жута сорта 
пасуља кроз све генерације, (Ез и т. д.) и најзад 7/4 жутог па- 
суља, али у коме се налазе и материјални елементи пасуља зе- 
лене боје, што је опет представљено по једним белим кружићем 
испод црнога. Даље све иде као што се може из слике разумети. 


(Наставиће се) 


Н. Дивац. 


| 

ПРЕВРАТ КРОЧЕОВ, или О ЕСТЕТИЦИ ИНТУИЦИЈЕ 


Господством Анриа Бергсона поклоњена је савременој земљи, 
сва појмовна и измозгана, једна философија интуиције; али је ве- 
ликим створитељством обдарена била земља човечанства кад јој 
је вечна нација Индије веру и песништво у философији Веда по- 
клонила. Непосредним тим и бивственим појимањем васионог и 
људског живота, поманиталошћу у себи и дивљаштвом, злочин- 
ством и детињством, интуицијом том магијском писати филосо- 
фију васионо би бескрајно било, и светотајство би вечне истине 
било што би значило величајно откровење. Философија живот- 
ности у човеку било би то, или генијално створитељство, једно 
свеобимно разумевање лепотом, или даром у себи, или душом; ин- 
телигентост, једна енциклопедијска и университетска, инстинкта, 
велико саздавање благородне, песничке све и посвећене, мудрости 
душине. Хераклит и Парменид су на највећи тај начин мислили 
и Плотин и Јакоб Беме; и као Философија Индије големи чове- 
чанству тако је бескрајно бергсонски мислио Платон. Разглабана 
и уживана гневном немоћношћу у човеку, или интелектом, му- 
дрост интуиционисте причињава се силовита и голема; казана 
благородно човечно она је врло истинита али прадавно већ — 
не испрофесорована и изгерманизована — него величајно певана 
и саздавана предивношћу. О повратку благородној мудрости или 
о богоналиком мишљењу проповеда разумни Латинин, о великом 
том мишљењу на начин Хераклита Ефежанина и хеленског Егип- 
ћанина Плотина; заиста васиона ова божја није него бивање бив- 
ства и самосаздавање светотајства; духовна светотајствена, бес- 
крајна и од правечности ватра или сила предивности. Бивање то 
ватрено и светотајствено васионе благородношћу се у себи спо- 
знаје и разумева, памећу душином; сазнање васмира је свељубавна 
преданост, вера у богоналикост или нама једнакост живота изван 

нас. Бивство се спознаје бивством у себи, собом овим нама, бес- 
крајем и вечношћу који смо; човечношћу силнијом од земље коју 
нам је Бог дао, властодржаштвом у себи којим смо господари 
света. Слободном овом нашом и верном свом створитељу душом 
разагнавамо навале побеснилог отајства и бездане коби и живима 
овим нама и ватром бивства у себи осветљујемо васиони бескрај. 
Ватром живота у себи или победном човечношћу у себи мислимо, 
целима собом колико нас има, а не верујемо да се Бог у Васиони 
разоткрива онима који га не жуде да обујме својом бесконач- 
ношћу и саздају се у њ васколиком коју имају вечношћу. 

Кад се разумом људским размишља неглавно се предаје Богу 
од себе и неголемо; Живот или Бог су светотајство, и животом 
се својим сазнају, Богом у нама, светотајством које смо сами. 
Разум разорава живот и убија га вољан да га разуме, јер је ра- 
зумевање растварање; и једино је мртвило што је створитељство 
разума и највеће кад је, и свепобедност је разума небивање, без- 
ватреност живота или Привидна Васиона, појавна, земљана ова, 
Бескрајно Мртвило. Математика је разум и геометрија, механика 
је и техника; а никакво састављање и растављање није саздатељ- 
ство предивности и благородности; а живот је или душевност 
што је ватра васионог бивања. Предивност је и благородност ва- 
сиони свет о ком нам човечанство и живот мисли; разум говори 
негосподским језиком германским, а разум титана је професо- 
ровање генијалних. Поврх воље те да разбија најбоља саздавања 
душина и да вулгаризује гневним и безмоћним језиком неблаго- 
родним молитву и љубав човечности Богу Васионе, разумова је 
воља да меснати будемо и страхобни земљанима собом, и циви- 
лизације колико је има глобус разум је, големи машинист и ор- 
ганизатор, несловенски и нехеленски створитељ. Потребно је да 
људство модерне земље заснива достојну колико је могућно бар 
културу цивилизације или човечност људства, и потребно јеи 
велико ново и боље свезнање написати, једну модерну филосо- 
фију. Силни живот у човечанству и отајствена ватра у нама, све- 
разумевање света свељубављу мораће да пише благородности и 
предивности Бога у човечанству ту достојну, и болова историје, 
и силну као цивилизација Германије, философију. Анри Бергсон 
је својом Философијом Интуиције једно одлично добронамерно 
човечанство и господство које је вољно да заснива Врховно Знање 
и Основну Науку модерног човечанства. 

Али се не испрофесорова модерно човечанство и не пише 

против душевног разума кад је у вољи човеку једна животнија 
и победнија философија, које је мудрост да је морална величина 
човечанства или душевна лепота људства Истина или Предив- 
ност, Земље. Ваља философија сутрашњице да буде верна себи 
и при основима свог самосаздавања, нејака била макар колико; 
и љубав јој према Земљи Човечанства заповеда да се бије са 
Старим Веком и разори га, и Велика Вера мора јој бити Бого- 
човечност Земље, или Предивност Човечанства. И верна будући 
вољи напретка, млада философија мора поносита и непобедива 
да буде, и енциклопедије своје и университете она мора собом 
живом и човечном да пресаздава и да рађа, и битку са Разумом, 
и са Државом, и са Земљом у Човечанству, и са Грдобом у Све- 
зналаштву она мора собом живом да бије и човечном, правом 
собом и искреном; мора вољом и душом дакле да се бије, ва- 
тром живота и бивањем Бога у себи а не лажју и безмоћношћу 
у себи, разумом тим негосподственим кога хоће да пребије у пре- 
власти бар ако не у животу. Философија културе, вољна да Земљу 
пресаздава у морал, мора од снаге као Земља да буде самосаз- 
дана и од морала као богоналика створитељица; јуначна она 
мора да буде и кад је нестрахована и ваља да се бије свесил- 
ношћу целом коју има. Што је добре и важне истине у филосо- 
фији Бергсоновој то је прадавно већ казано човечанству; мно- 
жина вероватно и правих истина, што их је он измислио, није од 
важности за човечност живота, нити ће се поносити кад год њима 
философија културе. Да је Све Једно потребно је да буде исти- 
нито и да се у Васиони Бог самосаздава велико је да верујемо, 
бјап ут1а1 се он звао или Логос, или Воља, или Надсвест, или 
Ватра, или Бивство, или Једно; да је васиони живот светотај- 
ствени свудаприсутан и свепродиран, једновит свуда и недељив, 
никада није противкултурно казати и човечност је најмогућије 
уверити у то. Али ма да би Бергсонову елеганцију интелекта 
могао не само пас прочитати него и обично разуман човек (из- 
германизована бесловесна свезналаштва премнога и предубоки. 
пас би препукао од граобе кад би прочитао) најбољем господ“- 
ству у човеку није достојна обожавања Бергсонова половна су- 
трашњост. 

Вољом се и душом саздаје философија сутрашњице, културе 
или човечности велико свезналаштво, благородношћу и предив- 
ношћу у себи или човечјим господством, па ако је груба нужда 
да се мора и мозгом или интелектом да ради, онда нека се за- 

натски не говори барем, и грешно мајсторисање нека се не раз 
открива. Знање досадно које мора и величина сутрашњег ми- 
слиоца да има и неинтелигентно разумевање интелектом, меха- 
ника и техника грађевинарства интелектуалног и болни материјал 
морају се, ради Бога и због доброте погрепсти у заборав и 
мраком завити као пребол плоти нам или земља у нама. Објаву 
или предивност живота свог или човека у себи велико сазда- 
тељство уметника нам показује, а не болно алатство и бесло- 
весно материјалство којим се оваплоћена симболом већ у души 
идеја или воља предивности саздаје у земљу мрамора, или земљу 
платна, и боја, и облика, земљу тонских маса, земљу речника. 
"Саграђивали или разграђивали у подземљу свог материјалства 
и хандверкства и најстаровечније, измозгавали страхобније од 
најбезмоћнијег човечношћу Германства, философи културе мо- 
раће на велики начин да се говоре, победнички да се пишу и 
мораће самозадављујући се и непоштујући се преболно елегантно 
да говоре јер су пуци земље вулгарне елеганције којима се не 
високим разумом сме проповедати о човечности, него небогом 
животношћу у себи, о висинама надживота или духа. Једино ће 
благородна, самоубилачка та философија сутрашњице, велика 
философија културе монархије у цивилизацији човечанства срав- 
нити са земљом и бесконачног бола човечанске историје достојну 
друштвену правду засновати; а ради се о правди човечанству 
или о Богу на Земљи. 

Анри Бергсон, и не будући богостворитељски самосаздаван 
и страхобан подземљем, могао би владар световима да буде; кад 
би много мањи био и ништаван, интелектуалним креаторством 
једно небивство; кад би вољом и душом био страхобан или жи- 
вотом људства у себи. Кад би се, — говор је о самопресазда- 
вању, пресамосаздавању, о велебном насилништву и о стварању 
немогућности — горди дух пребацио у себи изван себе и пре- 
творио се у паметност душе и вољу добра, на душевни начин 
кад би се изражавао преводећи се и понижујући, Философија 
Интуиције Анри Бергсона била би Философија Културе. Једна 
од Философија Културе или знаменит један део, теоријско-спо- 
знајни и метафизички, Философије Културе; говор је о"филосо- 
фији прадревној, али која би била не енциклопедија и систем 
људског знања само и разумевања, него државотворна сила ч0- 
вечанства, моћ која заснива праведно друштво. Сутрашња фи- 
лософија је Стари Век преведен у човечанство, и величина је 

одличнија ни философ не бити ни артист, болна мешавина бити 
и силно створитељство, него елегантан интелекат бити или ма- 
гијски артифекс који су нескупи човечанству јер је култура још 
сва од земље и хлеба је гладна поред њих. Ништа није веро- 
ватније него да је критика чудновата креација; али ће велика 
критика бити земљи важна као култура људи. Кад би се Анри 
Бергсон преводио с интелекта свог занатског у некакво човечно 
створитељство и кад би за културу писао место за неблагодар- 
ност на земљи или за професорства, он би био философ сутра- 
шњице, и, културни критичар. Али је потребно имати храброст 
белерофонску самодављења и прождирања рођеног себе, и мо- 
дерна философија, баш сутрашња и неполовна, мора довољно 
тврда да буде за то. Кад се Философија Интуиције рађа мај- 
сторствима интелекта и университета а не хераклитским, пар- 
менидским, плотинским ако не платонским богоналиким створи- 
тељством идеје, онда она није велика Сутрашњој Земљи и она 
није пресаздавање Бога у Човечанство или Философија Културе. 

Умног Латинства Крочеовог Естетика Интуиције подједнако 
је велика болном критичарству колико и Философија Интуиције 
Бергсоновог Латинства. Болно одметништво као Богочовечност 
Земље или Културу Цивилизације поштује духовне надљуде јер 
су они једна животодавност земљине културе (Бог сами или 
Живот једна је, и свезаснивајућа животодавност културе, а иста 
критика је такођер моћна створитељица) и кад се каже модерна 
реч Интуиција, или, поврх философије, чак естетика ин- 
туиције, благородно радништво се у прадубинама обрадује и 
вољно је да угледа пред собом и задиви се културотворној 
једној створитељској модерној естетици. Бенедета Крочеа — нај- 
бољег и тешког међу понајбољим и заслужним — Естетика Ин- 
туиције није на сутрашњи начин одлична или право голема фи- 
лософија уметности и лепоте; она је преболно половна; савре- 
меном Латинству као да се не праве културни преврати. А мо- 
дерном се људству ради о културном преврату Земље, и кроз 
нервност и физиологију неголеме али трагичне савремене умет- 
ности велико ослобођење тражи човечја душа и богоналикост 
сутрашња, као што кроз германско мозговање велики дух су- 
трашњег човечанства хоће да се пробије. Поштује критичарско 
претходништво будуће земље духовне надљуде, и не као главну 
храну културе људске једино, него као глас завршне сутрашњице 
у прадавним већ добима Старог Века; ослобођена душа је бого-- 

налико говорила кроз величајнике и предивна надземаљски са- 
мосаздавала им се у надљудским делима. Они су место писали 
интуистичку философију интелекта или естетику нестворитељску 
и половну, величајна химна били божанственој васиони и задив- 
љеност од свог бивања, вечни поноси човечанства и величина 
земље; јер су собом целима саздавали велики говор, не делом 
или мозгом, не трећином себе или половином него животом или 
душом су стварали, Богом у себи. 

Једна естетика интуиције било би не појмовање о паклу и 


рају душином, протеривање појма из уметности и измишљене 


лепоте германски мозгујући, него пресаздавање живих богона- 


ликости надљуди у човечански живот, претварање уметности у 


културу. Не ваља саможивост једног момента човечанског духа, 
нити ваља бола и беде Бога на Земљи, разбијање снаге ство- 
ритељства коју, преболно макар колико, људство свеједно има; 
„не ваљају задовољства духовног господства човековог кад је 
душа обешчашћавана насиљима земље и благородности. Питање 
Чему2 главно је и велико као култура глоба што је посао фи- 
лософије, а не питања Зашто» и Како» и Штаг Васиона је 
и живот људи са животодавном земљом саздана од божје воље, 
грађа јој је светотајство; питања супстанције и конструкције за 
вољу величине планете наше у свемиру и вољу човечанствену 
и стваралачку величине нас на планети решена су. Геометрија 
што се тиче и математика што измишљавају своје загонетке да 
би имале посла, и механика свих и техника што се тиче, са свима 
на овом глобу другим знањима и свезнањима, оне цивилизацију 
ваља да заснивају све страхобније као што су је, по Азијама, по 
Балкану и по Африци засновале већ, побеснилост и бесловесност 
земље ваља да савладају и силније од несаздавнице и од земаљ- 
ства све васионе морају да буду побеснилошћу и сверазумношћу 
земље у себи. Али ко господством у себи, или мишљу духа, хоће 
да буде ваљан саздавник син човечанства, тај нека снагом жи- 
вота који има цивилизацију земље претвара, начинима којима 
уме и може, у културу човечанства; нека се бије са самодршцима 
и гаванима бесловесног духа и нека их побија у животима; са- 
моживе и неблагородне синове човечанства нека побија што су 
расипници снаге, и што су господствени били неизмерно, разблуд- 
ници и беспослењаци у ствари. 

Елегантна су човечанства и духовите теорије осим кад су 
"сабласно безживотни и бездушевни најгерманскије, и биће у за- 

вршном људству достојне славе за њих; али нама се, док је Земља 
Германство и Хабзбурштво, не разблуђује живот на бесплодности 
теорије. Је ли оснажена цивилизација разоткривањем саздатељ- 
ства предивности, култура колико је победоноснија од изума да 
је интуиција супстанција људске предивности, од професорства 
и германства ма и елегантно латинског једне теорије о интуи- 
цији, естетике једне, интелектуалства интуиције2г Наша је пре- 
болност да култура цивилизације Крочеом није оснажена у жи- 
воту и да је Крочеово дело, превратнично најсиловитије, дело 
непобедоносно и ванживотно. Болна је правда до Бенедето Кроче, 
непобитно естетичар интуиције, није модерни естетичар, и да ни 
самосаздавање ни големо пресаздавање није његов посао. Есте- 
тика модерног људства је Велика Критика, силно пресаздавање 
— ако не величајност и богосаздавање — надљудских предив- 
ности у цивилизацију земље. Естетику модерног људства, која ће 
проповедати, разуме се, лепоту божанствене душевности или бо- 
гочовечних људстава а не плотски пој мозга и организма чове- 
ковог ни измишљену страст разума и себесвесности, и ту праведну 
лепоти и достојну културе будућности естетику неће засновати, 
не професорство или германство људског духа, него ни богоство- 
ритељска философија генија. Културна Критика или Прагматична 
Историја, Философија Сутрашњице или Створитељство Пресаз- 
давања вољна ће и кадра морати да буде да заснује (будућност 
достојну и заслужену прошлошћу) Службу Лепоти Богочовечних 
а подједно и Службу Култури Цивилизације или Културну Фи- 
лософију Уметности, Естетику. 


(Свршиће се) 


ДИМИТРИЈЕ МИТРИНОВИЋ. 


ХАМЛЕТ 


— КЊИЖЕВНА СТУДИЈА — 


П 


Не треба схватити Хамлета само као мислиоца, који помоћу 
размишљања долази до великих идеја, јер свака његова мисао 
је осећај, постао из конкретнога живота, јер саме мисли у ствари 
нису ништа друго него извесна осећања. Сама се мисао по себи 
никад не може јавити и голом се спекулацијом не долази ни до 
чега. Једино фразе, празне, бескрвне, без живота, постају од раз- 
мишљања које нема осећајне подлоге. 

Разуме се да ће и мисао бити већа, што су ова осећања 
дубља и компликованија. јер мисао није нешто ван природе. И 
саме мисли су природа; зато ће праве мисли потицати само из 
праве природе, а фразе из спекулација. 

Тако треба и Хамлета узети као човека са великом, савр- 
шеном душом, која осети и најмањи утисак споља. 

Хамлета не треба узети само као меланхоличног младића. 
Из његових говора видимо да је он пун досетака и ироничних 
добацивања. Човек, који је имао најсложенију душу био је Ха- 
млет — односно Шекспир, јер Хамлет из данске новеле није ни 
приближан Хамлету од Шекспира. Значи да је Шекспир дао Ха- 
млету од свога духа. Узмимо да је Хамлет из новеле баш и био 
онакав, каквог га је Шекспир представио, откуд би могао Шек- 
спир то сазнати из новеле, која просто износи догађај. Значи да 
је и сам био слична природа. 

То је као оно кад човек чује неки догађај. Сваки ће на свој 
начин тумачити тај догађај и његове мотиве. Али ће врло ретко 
ко пронаћи праве његове мотиве и јасно их испричати или на- 
писати. Извесно има хамлетовских природа, само их треба про- 
наћи. Зато су уметници да откривају природу онде где је обично 
око не може открити. 

Силна је моћ Хамлетове интуиције, која све презире у жи- 
воту човека и природе. У овоме животу сваки на своје лице 
метнуо је маску и друкчије ради него што мисли, а све његове 
радње нису према његовом понашању истините. Из извесних 
разлога нико — или врло ретко ко — открива своју душу, 
у којој је сплет од намера, жеља, мисли. Требало би бити иде- 
ално савршен, па достићи хармонију спољњег понашања и ра- 
сположења душе. Иначе се сваки крије из извесних себичних 
побуда. Наш најбољи пријатељ се љубазно на нас смеши. Не 
верујте много његовом љубазном осмеху. Иза њега се крије 
нека намера, не за вашу корист, него за његову. То је лукава 
борба живота, борба интимних, оних који живе у такозваним 
пријатељским односима. Њихова борба није помоћу мачева, 
него борба осмејцима, иза којих се Бог зна шта скрива. Тако 
лажне маске иду свуд по свету и само их опрезно око може 
прозрети и добро видети право лице испод њих. Али тешко 
ономе, ко се усуди да скида ту маску с лица. Борба се ова 
води као у позоришту. Нико не сме нарушавати илузију ако 
хоће да остане добар глумац. 

Овде долази Хамлет са привидном наивношћу једнога де- 
тета и говори личностима оно што их највише дира и узбуђује, 
непосредно у очи. Чудно им скида маске са њихових рођених 
душа. Они онда занеме и запрепасте се пред својим сопственим 
ликом. Јер, авај, колико се само пута човек вара, кад мисли да 
је истинита његова душа, са свима својим покретима. Толико 
се вара, да сам себе сугерира, да је на некој висини савршен- 
ства и да чини добро и онда кад чини зло. Он је уверен да 
чини добро, а чини зло. Демонска снага га нагони на ово и 
ретко ће ко признати и открити истински оно што се налази 
на дну душе. О, гадног несвесног варања самога себе !! 

Зато Хамлету кажу да је луд, кад им он открије ко су и 
шта су, и врло ретко ко каже да је он напротив врло паметан. 
Он је луд у толико што не ради мучки ћутећи и лицемерно се 
борећи за свој бедни живот, него тражи истину и савршенство. 
Али полако, цареви и краљеви, круна златна вам неће помоћи 
на мртвој глави, а црви неће имати милости за вас као и за 
једног најбеднијега на кугли земљиној. Каква грозна игра суд- 
бине, или можда лепа игра за некога, кога нико од нас не види, 
— каква игра судбине, да је бедни црв већи од сјајног цара. 
Где смрт прође, пре него што прође, настане затишје као пред 

Дело, књ. 71. 7 

буру. Људи се затајили, као на гранама лишће, чекајући хуку 
величанства. Тако лишће чека из даљине бурне ветрове. 

Мени се много допада смрт; као што ми и толико бола 
наноси, што она постоји. Ако човек нема разлога да буде опти- 
мист, исто тако нема разлога да буде песимист због смрти. Иза ње 
се скрива нешто велико, незнано, јер га нико није сазнао. Она је 
велики разлог да ућутимо и да овако кажемо: живот је донекле 
познат; а смрт је недокучива тајна. Зато што је смрт непрокучива 
тајна, ми не можемо рећи за њу ни да је добра, ни да је рђава. Док 
побожни виде у њој вечну вољу, дотле песимисти виде у њој један 
непомирљив ужас. Мени се лично смрт допада много зато, што 
она као најсавршенији демократа све равна својом грубом 
руком; и зато што у њој видим нешто колосално: сваки дан 
се проносе мртвачки сандуци, црне машне, цитресе и сузе, а 
опет Вечита Дуга живота и даље сија. И ма колико да ме по- 
некад бол бије, што ће ми проћи млади живот и што ће се на 
ветру живота развејати сви идеали, а мене бацити међ јелове 
даске, опет осећам дубоко, дубоко на дну душе велики тајан- 
ствени разлог и' помирим се. Само што су, авај, тренуци ова- 
ког откровења ретки. 

Она места „Хамлет је луд“ делају силно у драми и чине 
да ми омрзнемо Хамлетове противнике а Хамлета заволимо. 
Јер очевидно је да Хамлет, поред свег гениалног познавања 
света, ипак мора подлећи сплеткама и смицалицама практичније 
околине чије ниске намере он и не слути. 

Многе речи Хамлетове су проткане иронијом, и она силно 
дела, јер је спојена са извесним очајањем Хамлетове душе. О 
стварима, за којим људи највише жуде, Хамлет говори са таквом 
иронијом да га морамо сматрати полубогом. А ево зашто. Тај 
тон сведочи да Хамлет презире најсветије ствари и одриче их 
се, уздижући се у више сфере моралног живота одричући се 
свега земаљскога. Он то може чинити, јер није себичан; а 
пошто смо ми сви себични, то се морамо дивити ономе фином 
отменом тону ироничне немарности. Изгледа као да Хамлет каже: 
„О, ала сте ви мали и ситни са својим ниским жељама и прох- 
тевима. Ја се смејем свему томе“. Због тога ироничног „тона 
Хамлет лебди над осталим личностима као неко више биће, које 
пакостан свет зове лудим. 

Колика је моћ ироније види се по Хајнеу, који је један од 
највећих и најоригиналнијих европских песника. Ниједан његов 


| 
| 
| 
Е 
. 


Х | НИПРЕ ТТ 99 


ред није без ироније; а што даје нарочиту драж његовој иро- 
нији, то је зато, што је проткана извесном меланхолијом и сен- 
тименталношћу. Хајне је зато увек модеран и за импононање, 
што је измислио нов песнички начин. 

Због ове ироније и Хамлета морамо много заволети, јер 
његова иронија не потиче из пакости, него из његове несебич- 
ности и племенитости. Племенита је душа све преживела — и 
после тешких болова и претераних радости остала је иронија. 
Хамлетова иронија нас много дира и узвишује, а не квари и не 
дражи пакошћу као у обичном животу. 

Због ове ироније Хамлет нема пријатеља; јер он сваком 
исмеје његове махне и његово понашање, па зато човек, који 
хоће да му буде пријатељ, мора бити савршен као и Хамлет. 
Њему је приближан Хорацијо и њега сматра Хамлет пријатељем. 
Разговори ове двојице оплемењују човека. 

Поред свега савршенства, Хамлет има и великих мана. Њега 
Шекспир није насликао као анђела, него као правога човека са- 
стављеног из анђела и ђавола. То је она велика истина, коју је 
велики драматичар исказао, да у колико је човек способнији за ве- 
„лике и узвишене ствари, у толико је и за грубе и ниске ствари. Јер 
како би се друкчије могле објаснити Хамлетове речи, да је горд, 
осветољубив и частољубивг Он је доиста осветољубив и то до- 
казује на крају драме. Код тога је младића све било велико: и 
племенита дела и злочиначка дела. Између ових крајности је осре- 
дњост; и осредњи људи нису способни ни за једно ни за друго. 
Јер Хамлет не каже из песимизма „Боље да ме мати није ро- 
дила“, већ зато што је починио рђава дела. Свака страст је била 
велика и силна у тога меланхоличног младића. Код њега је била 
трајна и јака страст као у меланхолика, бурна као у сангвиника, 
а ватрена као у холерика; само што се она увек заврши иро- 
нијом флегматика. Тако чудно створен био је проблематичан мла- 
дић — једно савршенство човечје психе. 

Један врло важан мотив Хамлетовим радњама јесте освета. 
"Освета је врло чест мотив у целој светској литератури, ако не 
најјачи после мотива љубави и смрти. Извршена освета је велика 
сласт и код најкултурнијег човека; треба човек да је ванредно 
савршен да би могао другоме све опростити. Разуме се да је 
она више развијена код некултурних народа; али и код култур- 
них народа она је веома честа кад се јавља као осећај увређене 
правде. Овде се освета јавља пречишћена, из светих побуда, уз- 

вишена. Како тако, тек она постоји и не да се прикрити ни код 
једног од нас. Извршена освета је трн извађен из живог меса. 

У Омировој „Одисији“ је једно од најјачих места, кад Оди- 
сије после толиких претрпљених мука и увређене части убија Пе- 
нелопине просиоце. Свака стрела, која је прошла кроз груди не- 
кога просиоца олакшава бол у нашим грудима, који је постојао 
због увреда и патња Пенелопиних. Сваки јаук слушамо ужагрених 
очију као најлепшу музику. 

Тако је иу „Илијади“ као иу „Нибелунзима“ освета важан 
мотив многим радњама. Као и у многим другим песничким де- 
лима. И у српској народној поезији. 

Па тако и у „Хамлету“ освета је један од најважнијих мо- 
тива Хамлетових радња. И сва она сумњања и затезања, и бол 
због убијеног оца и осрамоћене мајке, разрешавају се у оном 
силном акорду освете: кад Хамлет прободе краља мачем, изгледа 
нам као да смо и ми ослобођечи мука због неизвршене освете. 

Тако се освета у целој историји човечанства провлачи као 
крвав конац. За увређену љубав, за убијеног оца и друга, за 
осрамоћену жену јавља се жудња за осветом код свакога. 

Само што освету сваки врши на свој начин према своме ка- 
рактеру. Видели смо после колико сумњања и затезања врши Ха- 
млет освету и то му се не може узети као мана, него напротив 
као неко савршенство. Јер обичан човек би или приступио одмах 
делу као звер, или би га се брзо одрекао и заборавио. 

Психолози кажу да је неодређеност особина гениалних људи. 
Тако код Хамлета ова неодређеност и нерешеност на освету игра 
врло важну улогу. 

Често сам мислио шта је Хамлетова трагедија. Је ли његова 
трагедија што су му убили краља-оца, или што му је мати не- 


часна 2 Је ли његова трагедија, што је остао без престола2 Је ли 


његова трагедија што умире тако млад, прободен отровним мачем 

Све су то спољашњи узроци његове трагичности. Његова 
трагедија је његова душа, што чудновато назире тајне овога 
света. Његова трагедија је његова велика душа, што не може да 
докучи тајанствени узрок живота и света. Хамлет болује у својој 
меланхолији, што је од Александра Великог остала шака праха; 
Хамлета боли, што пропада женска лепота; Хамлета боли, што 
су жене несавршене, а људи архиниткови. Изгледа да је Хамлет 
све светске болове скупио у својој души. Њега не боли само оно 
што се њега непосредно тиче него све уопште; зато је он узви- 

шена природа. Као да је у његовој души стао бол целога света 
— тако је он огроман; али одмах после очајничког отимања до- 


лази иронија — као ослобођење од тог бола, прометејска отме- 
ност и презирање грубе силе природних елемената. Свуда се мења 
бол и иронија — као претеча Бајронизма. 


О Хамлетовој трагичности се може ово рећи: његова тра- 
гедија није само у томе што млад гине од отровног мача. Ње- 
гова трагедија је болан живот његове душе, која свакога тре- 
нутка много препати, обухватајући својом величином све светске 
болове. Јер где ће човек наћи већу трагедију, него у једној ду- 
бокој души у којој непрестано пламти огањ најжешћих страсти, 
а сумња стално бесни као ноћна бура. Страшан је тренутак та- 
квог живота, а камо ли кад се он годинама продужава. Један је- 
дини такав тренутак може се равнати са тренутком, када хладан 
мач пролази кроз тело. И шта је напослетку тај један моменат 
смрти2 Ако је до телесног бола, он се брзо сврши. Из пресечених 
вена брзо изшиба крв, врели живот се хлади, а лице брзо по- 
бледи од смрти. Је ли то трагедија, што му је живот престао» Да 
ли је бољи живот или смрт, још је нерешено питање; изгледа да 
је једно исто, када пођемо од гледишта да сума болова потире 
суму радости. 

Од Хамлетове трагедије има сваки од нас по мало; зато нам 
је тако симпатичан овај младић, симбол наших духовних патња. 
Како нас немилосно витла живот својим страстима; испуњење 
најлуђих жеља сматрамо идеалом, али тек онда видимо какав је 
тај идеал, кад се те жеље испуне. 

И сваки иде лажним смислом, док се најпосле разочара и 
освести, кад пређе цео пут. Тада полази другом стазом. Узвишени 
патник Хамлет је дубоко силазио у све куте мрачног људског срца, 
да их обасја својим сјајним мислима. И опет без сазнања, опет 
је остала тајна неоткривена као Саидски Кип. Али ипак нико није 
назрео боље под црним плаштом његове нејасне контуре. 

Грци су основали трагедију на фатализму. Оно што фатум 
одреди мора се десити јунаку драме, и ма шта он радио, не може 
се ослободити трагичне судбине. Дакле мотиви долазе споља на 
личност драме, ако то јест они нису симболични. Међутим код 
Хамлета друкчије стоји ствар. Он је рођењем донео на свет своју 
трагедију својом духовном и интелектуалном организацијом; 
збиља, као од фатума, ништа га није могло од тога ослобо- 

дити. То је његов фатум — он сам; а спољашње прилике — 
очева погибија и остало — тек су нешто секундарно. 

Јер како би се у Хамлетовим спољњим приликама понашао 
један обичан човек» Он би се у своме гневу одмах осветио за 
убиство очево, или бар би то после извесног времена заборавио, 
и живео животом осталих људи, миран, по некад с болом се- 
ћајући се грозног догађаја. Само Хамлетову идеалистичку душу 
мучи непрестано тај догађај, не само што му је отац погинуо. 
од зликовачке руке, него да уопште може тако штогод да се 
деси. У боловима се порађају велике мисли као сјајне муње на 
мрачном, облачном небу. 

Тако се увек у Хамлетовом великоме болу порађају велике 
мисли. У болу је душа удубљена у се и не обзире се на спољни 
свет. Она сама види у својој дубини чудне и необјашњене слике. 
Тако је чудновато склопљена човечта природа — једно непре- 
стано клаћење између овога двога: час се чини све ништавно; 
час опет све грандиозно због своје недокучиве тајанствености. 

Велика је лепота у трагедији због бола. Она се да и 
материалистички видети, а не само осетити из песничких сти- 
хова. После великог телесног бола, после нагле операције, ране, 
болести и ружно лице добије осенчење бола, фино осенчење, 
као нешто неисказано лепо, лепше од лепоте хармоничних црта. 
То је слика, симбол бола, што стоји на фино-бледом лицу и гледа 
вас тамним очима, да морате осетити нешто необично лепо и да се 
за неко време промените. Јер то је права лепота, која мења чо- 
века за неко извесно време, ако не за увек, духовно, у сваком 
смислу, духовно-морално, естетички па чак и интелектуално. 

Хамлета замишљамо као финог, бледога младића са круп- 
ним, болним очима. 

Таква изгледа и лепота песникове трагедије. Нешто савр- 
шено лепо лежи у болу овога јунака, лепота, која нас оплеме- 
њује и узвишује. 

И откуд то да лепота лежи у болуг Што не лежи у ра- 
дости2 Зар није природније, да оно што буди радост буде лепше 
од онога што буди болг М радост побуђује осећање лепоте; 
само што је то лака обична лепота, а она прва је озбиљно уз- 
вишена лепота и зато је савршенија од обичне лепоте. Разуме 
се да томе има и других разлога, који би ме далеко одвели од 
теме. Толико је истина да права трагедија силно дела на човечју 
душу и узбуни њене најтамније дубине; тај осећај од трагедије 

јесте духовна, спиритуелна лепота т. ј. у нашој се души образо- 
вало неко фино, лепо треперење, а пред нашим духовним очима 
лебди савршен кип лепоте, створен утицајем трагедија. Неодре- 
ђена је ствар и тешка за тумачење: којим се путем образује тако 
силан осећај лепоте, коју даје трагедија. То није лепота лирске 
песме, није лепота сонате или симфоније, нити лепота вајарског 
кипа ; то је ванземна лепота, дошла с неба у нашу душу, а не 
са спољних конкретних уметничких дела. 

После тога, осим лепоте, у трагичном има нечега страхо- 
витог. Отуд се у нашој души буди страхопоштовање незнане 
силе, која је створила ту страхоту због које драмска личност 
страда. Нема готово ниједне трагедије без смрти главне лич- 
ности. Ту се дакле јавља смрт као моћни суверен, иза кога нико 
не зна шта има. У смрти осећамо нешто велико, колосално веће 
од нас и силније, а због своје тајанствености страшно. Свака 
уста занеме, а капе се скину, кад она прође улицом на мртвач- 
ким колима. У Хамлету су спојена три најмоћнија елемента света: 
љубав, освета и смрт. 

Смрт ослобођава бола и радости. Па како су то ствари са- 
свим супротне, то је некоме смрт потребна и логично, на своме 
месту, а некоме страшна. А „слатки лабуд са Евна је певао о 
смрти као о вечитом ћутању кроз уста Хамлетова. И залуд пе- 
вају ти рђави попови другу песму о загробном животу — о рају 
и паклу. О рају и паклу не може бити речи. А шта знаш ти о 
животу пре смрти, питате ме ви. О животу после смрти могу вам 
толико казати, да после смрти нема живота. И шта ће тај живот» 
Њега је наша фантазија створила из жудње за срећом. Колико 
сам знао пре рођења о овом животу, толико ћу знати и после 
смрти. Јер ја нисам самом себи циљ, него сам циљ нечем другом 
— још неоткривеном. О мојим прецима ништа нисам знао док 
се нисам родио, као што нећу знати ни о својим потомцима. А 
неки философи кажу, да су моји унуци исто што и ја. Само ја 
то не верујем. Кад ме једном прикљеште четири чамове даске и 
притисну тешком иловачом, настаће за мене вечити мрак не- 
свести и неосећања света; а моји унуци могу живети најинтен- 
зивнијим животом — ја то у црном гробу нећу ни осетити, ни 
видети, ни чути. 

Само треба бити хладан, па се зато не једити, јер ако са 
смрћу престају радости, престају с њом и болови. Треба се једном 
помирити с тим, да нисмо на овоме свету да живимо вечито, 


104 ДЕЛО 


већ неко кратко време. А ко би и желео да живи вечито» 
Онај који жели да има срећан живот, желео би да живи ве- 
чито. А прави срећан живот је химера. Ко жели срећан живот, 
значи да се добро брине за своју егзистенцију, Бог га благо- 
словио! А знате ли зашто се брине за своју егзистенцијуг Да 
би — као беочуг у вечитом ланцу живота — био што јачи и 
сјајнији, да би се тај ланац јаче одржао, тај вечити ланац жи- 
вота, који ће се настављати у вечност без краја. И он је нечији 
циљ. Чији циљ> Божји циљ. Има ли Бога. Има нешто јаче од 
мене, то знам сигурно, а не знам да ли има Бога. Дакле има 
Бога. Само што он нема нос, браду и мантију и није стар као 
што га сликају молери на црквеним иконама. Па какав је онда» 
Не знам. Знам толико, да има нечег јачег од мене и да постоји 
Лепота, Велики Свет и ко зна колико небеских створова. 

Излази да сваки несвесно жели да живи и то да живи ве- 
чито срећно. Несвесно, јер кад би се освестио, он би видео да 
то жели ради неког вишег, и ако незнанога циља. ИМ кад човек 
достигне тај степен, да је равнодушан спрам смрти — онда је 
морално савршен. Па опет толико се пута мора узвикнути: о 
плаво небо, и ружичасти облаци, о сјајно сунце, о мирисаво цвеће, 
о лепе девојке, зар вама свима да кажем збогом! О, горко,збогом!! 
Очајнички дане, кад се глава оспе белом косом! О, грозног дана, 
кад ми вечита тама заклони сјајно сунце! Тако се философија и 
поезија непрестано кошкају у човеку. Има разних момената — 
некад победи философија, а некад поезија. 


Смедерево. ДРАГИША ЛАПЧЕВИЋ. 

Покушаји за канонску солуцију. 

Све се урадило као што је било утврђено. Бугарски архи- 
епископи из Филипопоља, Софије и Ловче, који су се у тај мах 
налазили у Цариграду, поднеше своје оставке екуменском патри- 
јарху као своме духовном главару. Мотивишући своју одлуку 
потребом да се учини крај незгодном стању бугарских еписко- 
пија и немогућности да се дође до споразума, црквени велико- 
достојници изражавали су своју намеру да реконституишу нег- 
дашњу бугарску Цркву, која ће за вечна времена одржати своју 
духовну везу са цариградским патријархатом, као и са свим дру- 
гим православним Црквама. У осамнаестом веку, патријарх Са- 
муило придружио је словенске архиепископије у Охриду и Пећи, 
одазвавши се жељама свештенства и народа. Примајући потчи- 
њеност словенских епископа екуменском патријархату, он их је 
овластио да најпре поднесу своје оставке на архиепископске пре- 
столе у Охриду и Пећи. — Данас епископи раде само по томе 
примеру и надају се да Његова Светост неће гледати ништа не- 
легитимно у њихову захтеву, који одговара преседанима. 

Бугарска сплеткарења исцрпла су стрпљење патријархово. 
Он се затворио у чврсто држање одбијајући сваку помисао на 
концесије које би се имале додати онима које је већ био учи- 
нио. Молба бугарских црквених великодостојника била им је 
враћена с формалном наредбом да се врате у своје епископије. 
Што се тиче Бугара, бојећи се преокрета у држању Порте, они 

су се пожурили да склопе један национални синод, за који су се 
надали да ће га признати синод у Петрограду. 

То је чинило тешким положај царева представника. Ненад- 
лежан у питању вере, он је живо тражио правце од Светога 
Синода из Петрограда. Један амбасадор имао је пред собом пре 
свега политичке интересе Русије на Истоку. Истина је да су на 
Истоку вера и политика тако тесно везане међу собом да издва- 
јање њихових области постаје често немогућним! Један дипло- 
мата морао је да улази у испитивање догми и чланака верске 
дисциплине. Та прилика, као што смо видели, привукла је пажњу 
ђенерала Игњатијева као и пажњу патријархову од самог њего- 
вог избора. Господин Григорије желео је да руска Црква буде 
представљена у Цариграду поред државе. Што се тиче амбаса- 
дора, он би радо скинуо са себе један део одговорности која 
је на њега падала. „Наш положај постаје врло деликатан, писао 
је канцелару; не можемо признати стварање бугарског синода 
у Цариграду нити улазити у везу са автокефалном бугарском 
Црквом пре но што она буде призната од патријархата. Иначе 
ми ћемо отуђити од себе не само екуменског патријарха, него 
и све друге патријархе на Истоку, као и све остале Грке. Ако 
међу тим никако не примимо бугарску хијерархију, Словени би 
у нама гледали непријатеље који раде заједно са Грцима; уз то, 
Бугари би можда били у искушењу да се поведу за западњач- 
ким и турским сугестијама примајући унију с Римом“. 

У тим приликама, идеја о екуменском концилу коју је пред- 
ложио патријарх Григорије, нашла је код царева представника 
најповољнијег одзива. Он је чак признавао да ју је износио пре 
две године „како патријарху тако и разним лицима из високог 
клира“. Достављајући о одушевљену дочеку који је предлог го- 
сподина Григорија нашао у крилу грчке народне скупштине, 
амбасадор је ценио важне користи, које је, по његовом ми- 
шљењу, тај предлог доносио собом. Потпора руских делегата и 
делегата других независних Цркава уздигли би патријархат у 
очима Турака. Везе између Русије и Источне Цркве могле би 
се јаче причврстити. „Поред осталога, састанак концила имао би 
ту добру страну за нас што би нам уштедио одлуку у бугар- 
ској размирици, одлуку коју нам толики обзири забрањују да 
формулишемо на категорички начин“.“ 


1 Телеграм ђен. Игњатијева, Пера, 28 октобра—12 новембра 1868, ХМ 271 
= Телеграм ђен. Игњатијева, Пера, 17 новембра—1 декембра 1868, М 292 

Руски канцелар одобравао је помирљиво држање које је 
био заузео амбасадор, ма да овај последњи није прибегавао не- 
посредној службеној интервенцији у питању. Позивао је амба- 
садора да не рачуна сувише на правце Светога Синода из Пе- 
трограда, који је очито био збуњен и није налазио практичне 
солуције. 

Руска Црква претрпила је била неизмерни губитак у лич- 
ности господина Филарета, московског митрополита, који је, за- 
хваљујући својем високом моралном карактеру и дубоком по- 
знавању црквених послова, више пута учинио велике услуге ру- 
ској дипломатији својим мудрим правцима у области верске 
политике.! 

Прођоше месеци пре но што је руски синод донео одлуку 
да одговори на предлоге патријарха Григорија у погледу сазива 
екуменскога концила у Цариграду. 

Његов одговор дође најзад овоме последњем у мају 1869 
године. 


Свети Синод руски изјашњавао се за уређење размирице 
пријатељским путем преко патријархата, без сазивања концила. 
За признање независности бугарске Цркве, компетенција еку- 
менског патријарха била је довољна, јер је сличних случајева 
већ бивало раније приликом признавања руске и грчке Цркве. 
У исто време, сазивање концила могло би повући за собом нај- 
незгодније последице, ако би се Бугари показали непредусрет- 
љиви према његовим одлукама. У том случају свака нада да се 
они врате на прави пут била би одузета. Синод је исказивао 
мишљење да су неколики ако не и сви захтеви Бугара, „савр- 
шено природни, основани и легитимни, и да је Његова Светост 
позвана самом својом пастирском дужношћу да задовољи те 
жеље у границама могућности“. 


Одговор рускога синода, очекиван са толико нестрпљења, 
није одговорио надама Григорија МГ. Одлазећи са једног разго- 
вора са патријархом, г. Ону био је изненађен напретком који је 
мисао о екуменском концилу била постигла међу грчким високим 
прелатима. „Данас се смело може тврдити, говорио је, да би тешко 
било наћи једног јединог члана високог клира који не би био 


1 Кнез Горчаков ђенералу Игњатијеву. Петроград, 11 новембра 1868 год. 
2 Види дело Рер!оћ, о Грчко-Бугарској Размирици, стр. 70. 

искрено убеђен о потреби екуменског концила. То је непромашни 
лек, намењен да излечи све ране Источне Цркве“:!. 

Непријатан патријарху, одговор синода далеко је био од 
тога да би олакшавао задатак амбасадору, који се раније беше 
показао као присталица екуменског концила. Тај одговор, исто 
тако, није се допао ни Грцима ни Бугарима, ма да је неоспорно 
био повољнији за ове последње. Једино су Турци били врло за- 
довољни сазнавши да Русија није хтела да штити идеју о еку- 
менском концилу. 

Време које је синод у Петрограду употребио да би разми- 
слио о одговору који је имао дати паријарху, донело је измене 
на променљивом земљишту турске престонице. 

Бугари се нису безразложно плашили преокрета у теж- 
њама Порте. 

Чим је опасност од рата са Грчком изгледала отклоњена 
и чим је оштра криза изазвана држањем пуним претње од стране 
извесних јевропских кабинета у критском питању уступила места 
релативној мирноћи, — Порта промени свој говор према Буга- 
рима. Не одузимајући храброст овима последњим, султанови ми- 
нистри отпочеше своју обичну двоструку игру трудећи се у исто 
време да привуку к себи Грке. 

У очинском старању за све своје поданике, говорили су 
овима последњим, отоманска влада мотриће да јелински инте- 
реси не буду оштећени од Словена. 


Политика Порте није била бесплодна: Грци и Бугари, неза- 
довољни што не налазе потпоре коју су тражили код руске ам- 
басаде за своје искључиве прегенсије, почеше према руској по- 
литици осећати неповерење, које су Турци вешто експлоатисали. 
Ови су изгледали господари терена и као да држе све конце у 
својим рукама. „Ресултат конференција у Паризу“, писао је от- 
правник послова Русије 1869 године“, поколебао је поверење Грка 
у потпору Јевропе. Једна јака странка, како у Атини тако и 
овде, верује данас да се велика мисао може наставити само 
мирољубивим путевима, ширењем обавештења и под егидом 
Порте. Сличне доктрине исповедао је и један део бугарске 
штампе. Словени захтевају тако исто нова права; они реагују 


' Телеграм ђенерала Игњатијева. Пера, 14—26 маја 1869, М 140. 
# О критском питању. 
Г. де Стал, касније амбасадор Русије у Лондону. 


о 

противу вековних угњетавања јелинизма, али као и Грци, код 
турске владе, а не противу ње, они подижу своју парницу. Бу- 
гарска размирица са Великом Црквом само је једна од мани- 
фестација те борбе; она је сведочанство о потреби да се нађе 
формула за одвајање које у ствари већ од давно постоји; она 
у исто време констатује напоре огледане у томе правцу од стране 
умеренијих духова на обема странама. Ти напори још нису при- 
ведени крају, али у ствари њихов успех сада је у рукама Порте. 
Од заједничкога непријатеља, данас се претворила у арбитра. 
У томе је корист као и опасност њенога положаја“, 

Ако је борба, заметнута међу ривалским расама, учинила да 
ове забораве на своју вековну мржњу према заједничком непри- 
јатељу, то је био само жалостан симптом о појачању њихова међу- 
собна непријатељства. У Атини је основано једно гнтисловенско 
друштво у јавно признаватом циљу да омета свим средствима 
развијање словенске расе и њену експанзију на балканском по- 
луострву. „У Цариграду као и у Атини, писао је Стал, образовала 
се једна странка која се, под импулсом непромишљене мржње, 
отворено изјашњава противу политике Русије на Истоку. Та се 
странка регрутује поглавито у категорији људи који, више Ви- 
зантинци него Јелини, по изразу г. Новикова“, теже, с једне 
стране, за благовољењем Порте и бране, с друге стране, интересе 
високога клира“. 

Орган те странке, Босфорска Кула Светлиља ([е Рћаге 
де Возрћоге) оптуживала је Русију „да експлоатише грчки еле- 
менат у корист чисто словенских елемената“, и опомињала је 
Грке „да се не даду ухватити у замке скривене под тобожњим 
изгледима верскога сродства“. Грци су требали да уђу „у циви- 
лизаторски покрет Запада, који би им једини могао олакшати 
испуњење њихове мисије на Истоку“. Лист је саветовао да се ради 
у споразуму са муслиманским елементом, који би био мање „опа- 
сан за експанзију грчкога духа него што је опасан славизам“. 
Те су доктрине налазиле потпоре у Француској, напомињао је 
Стал, која би „изгледала склона данас да штити аспирације је- 
линизма да би поново задобила свој утицај на грчке расе и по- 
магала у исто време напретке католичке уније“. 


1 Телеграм Сталов. Бујукдере, 26 августа—7 септембра 1869, ХМ 223. 

2 Министар Русије у Атини у то време, касније амбасадор у Бечу и у 
Цариграду. 

3 Телеграм Сталов. Бујукдере, 10—22 јуна 1869 М 165 и 166. 

У новој фази, у коју беше ушла грчко-бугарска размирица, 
Порта учини озбиљан покушај да се уметне у својој новој улози 
арбитра између противничких раса, које су изгледале као да јој 
саме признају ту особину. Велики везир установи једну мешовиту 
комисију ради испитивања тога питања. Било је немогућно ра- 
чунати на учешће у пројектованом делу од стране свештенства 
које је порицало компетенцију Порте у томе положају. С друге 
стране, турски министри тврдили су да је размирица политичког, 
а не верскога реда. Због тих побуда, комисија је била састав- 
љена од световних чланова, од којих тројица Грка и тројица Бу- 
гара, који су сви припадали најмаркантнијим личностима двеју 
народности. Ту су били, за Грке Александар Каратеодори', Фо- 
тијадес беј и Христо Вито; за Бугаре, Стојановић, Хаџи Иванко, 
чланови Савета Царевине, и Гаврило ефендија Христић“. Овај 
последњи био је у сталним везама са грофом Игњатијевом. 


Амбасадор Русије имао је само мало наде на успех. Међу 
тим, он је и даље посвећивао све своје напоре да изравна мно- 
гобројне тешкоће. 


Имајући сазнање о жељама које су формулисали Бугари, 
Срби се пожурише да захтевају за себе охридску и пећску епи- 
скопију пошто су оне некада биле саставни део велике српске 
царевине. Из Београда послата је била српском агенту у Цари- 
граду заповест, да тражи да те епископије остану потчињене па- 
тријархату, али да њихово свештенство буде српско. Амбасадор 
Русије нареди да се учини енергична представка кнежевској влади, 
да је рђаво изабрала тренутак за такве захтеве, који су само јаче 
компликовали питање. Ђенерал Игњатијев није још губио наду 
у непосредни споразум између Бугара и Велике Цркве. Ствар 
Бугара била је словенска ствар чији је успех посредно интересо- 
вао Србе. Ови су само имали да чекају да касније на пријатељ- 
ски начин уреде своје рачуне с Бугарима. Срби послушаше глас 
разума и повукоше своје захтеве. 


Једног тренутка успех дела комисије изгледао је вероватан. 
У договору са Игњатијевом, Гаврило ефендија изради један про- 
јекат у коме су све раније замерке патријархове биле узете у 
озбиљан обзир. 


' Касније министар спољашњих послова и први пуномоћник Турске на Бер- 
линском Конгресу. 
= Наименован 1884 године за генералног гувернера источне Румелије. 

Територијална област и ако шира од оне коју је био про- 
јектовао господин Григорије, али јасно одређена, седиште бу- 
гарскога Синода у Трнову или Охриду, то су биле довољно 03- 
биљне основице да би се могло доћи до споразума са патријарха- 
том. У оспореним епископијама, на име у епископији Филипопоља, 
морала би бити деоба парохија између двеју Цркава. „Што се 
тиче других епископија, распоређивање територија ишло би по 
границама каза (срезови) и користило би се тако олакшицама 
административних подела“. Ђенерал Игњатијев напомену бугар- 
скоме делегату „да је главно не вређати у томе питању осетљи- 
вост Порте, која се није заваравала о незгодама од сталнога раз- 
граничавања које усваја националне границе и отворено се пред- 
ставља као полазна тачка за политичке захтеве“. 

То је, одиста, била једна од многобројних компликација, и 
не од најмање важних, у бугарској размирици. Црква је захте- 
вала да границе нове области буду јасно одређене. Порта је упорно 
остајала у својој инертности да није хтела пресећи питање и ми- 
слила је да себи задржи излаз у таласу којим би биле окружене 
њене одлуке. Што се Бугара тиче, они су знали вешто да извуку 
користи од одрешених руку које су, због тога таласа, биле остав- 
љене њиховој пропаганди. 

Нови пројекат испитивала је комисија којој је председавао 
Али Паша. На две седнице, дошло се до компромиса који су при. 
миле обе стране. Од 74 епископије патријархата, 37 грчких и че- 
тири српске њему је сачувано. Осам мешовитих епископија мо- 
рало се делити међу двема Црквама. Нова бугарска Црква била 
је склопљена из 25 епископија. Додељујући бугарском синоду 
друго средиште осим Цариграда, резервисали су бугарском ми- 
трополиту право да привремено седи и у Цариграду по примеру 
јерусалимскога патријарха, 

Такви су били ресултати мешовите комисије. Изгледало је 
да је сваки могао себи честитати; јер, најпосле, после дугих го- 
дина, противничке расе пружале су једна другој руку и њихов 
споразум био је у напред ратификован од турске владе и руске 
амбасаде. Али главна препрека још није била савладана. Ваљало 
је добити пристанак патријархов. Посланик Русије радио је на 
томе што је боље могао. Њега су помагали Каратеодори и Га- 
врило ефендија, а он се трудио да својим напорима придружи 
и г. Рангабе-а, министра Грчке. 

Не улазећи у испитивање основе питања, патријарх је 
упорно остајао код обзира верске дисциплине и тражио, пре 
но што би ушао у преговоре, да бугарски епископи, који су 
· дошли били у Цариград без његова допуштења, признају напи- 
смено да су повредили каноне:!. 

Што је изгледало да се постигло једнога дана, морало се 
из нова радити сутра дан. Час је патријарх, а час су Бугари 
изазивали све веће и веће забуне. 

Рођена на верском терену, размирица је све више и више 
мењала карактер, прелазећи на чисто политички терен. 

Изгледи за споразум између Бугара и Велике Цркве по- 
стајали су проблематични. Питање се изметало у борбу међу ра- 
сама, међу Бугарима и Грцима. Ако је у почетку кризе руска 
дипломатија дала доказа о правој непристрастности, само је 
право признати да њена акција није оцењена по својој вред- 
ности од заинтересованих страна. Ипак је потребно било истра- 
јати у истоме држању, јер је јединство православне вере на 
Истоку и даље било угаони камен руске политике. 

Надахњујући се том традиционалном идејом, руска амба- 
сада није могла више, као некада, веровати да одржање тога 
принципа зависи само од интегралне консолидације свих преро- 
гатива екуменског патријарха. Време је ишло својим током. 
Поред Цркве у Цариграду, која се све више и више надахњи- 
вала духом грчкога национализма, једна нова религиозна наци- 
онална организација тежила је за слободом и независношћу, а 
њене тежње имале су и сувише основа, да не би биле узете у 
озбиљан обзир. 

Бугари остављени себи самима не би можда устукнули 
пред дефинитивним раскидом са Источном Црквом и склопили 
би се у дисидентску заједницу која се не би дуго могла одупи- 
рати разорним утицајима с поља. Јединство православне вере тим 
самим нашло би се у опасности, а за руску дипломатију било 
је важно да избегне ту опасност и да очува драгоцену везу Ру- 
сије са популацијом на Истоку која је свагда чинила основу на- 
шега утицаја на наше једноверце. Та брига, то смо већ рекли, 
заузимала је ђенерала Игњатијева, који се за један тренут надао 
да ће се опасност моћи отклонити једним концилом који би 


: Тајни телеграм грофа Игњатијева. Пера, 22 априла—4 маја 1869 г. ~ 112. 

уредио питање, али како његова мисао није била одобрена, пи- 
тање је остајало отворено. 

По чудној једновремености, баш у тренутку кад је екумен- 
ски патријархат, борећи се са најозбиљнијим забунама, дошао 
на мисао да је једини лек могао бити екуменски концил, Рим- 
ска Црква прибегла је истоме средству да би изашла из једне 
мање оштре кризе. Папа Пије 1Х посла позив на тај концил ца- 
риградскоме патријарху као и осталим шефовима автокефалних 
православних Цркава. Позив је остао без последица и папина 
понуда одбивена је учтивим изразима који нису прикривали не 
помирљиво гледиште Источне Цркве у томе деликатном питању, 

Одговор патријарха Григорија папи био је базиран на оним 
обзирима које је Источна Црква непроменљиво стављала на су- 
прот предлозима папства. Ово последње морало је одустати 'од 
својих заблуда пре него што односи између двеју сестринских 
Цркава по ново узму свој нормални ток на основи једнакости. 
Радећи по томе гледишту, које ипак не би могло да се сматра 
као обавезно вјерују за православно хришћанство, Римска 
Црква у истини ће учествовати у Васељенској Цркви тек по што 
буде успоставила у својој доктрини за и5 дио последњег 
седмог екуменског концила. Пре но што то буде урађено, ве- 
ликодостојници Источне Цркве сматрају Источну Цркву као 
представника целе Васељенске Цркве. У основи, та идеја, у обр- 
нутом смислу, била је и идеја Римске Цркве. Јер, ма да је по- 
зивала Источну Цркву да узме учешћа у концилу у Риму, њено 
уздржавање није сметало католичким црквеним великодостој- 
ницима да признају томе концилу екуменски карактер; другим 
речима: да идентификују мишљење западне Цркве, која је једина 
била представљена на концилу, са гласом Васељенске Цркве. 

Концил у Риму даде један нови разлог за узнемиреност 
ђенералу Игњатијеву. Обузет мало претераним зебњама због 
успеха католичке пропаганде међу Бугарима, он се о томе 06- 
јашњавао са патријархом. „Ако по свој вероватноћи, ултрамон- 
танска странка победи у Риму, рекао му је, либерална мањина 
може се наћи расположена за приближење ка националним цр- 
квама на Истоку... У стању нереда, у коме се налази Велика 
Црква у овај мах, нема сумње да сваки нови елеменат који би 
јој дошао са Запада, не би јој умањио подвојености. Тај факт 
добио би у толико више важности што би се нови захтеви 
могли упутити непосредно народностима незадовољним редом 

Дело, књ. 71 К 

ствари фаворизирајући тако унију чијем је отклањању до сада 
доприносила папска дисциплина“. Патријарх није био истога 
мишљења. Он је на против изразио уверење „да ће католичка 
Црква моћи, начинивши се либералном, само да изгуби од своје 
експансивне снаге, бар на Истоку. Чега се ваља бојати, по ње- 
гову мишљењу, то никако није пропаганда идеја остављених 
својем слободном полету, него стрпљиво и дисциплиновано дело 
језуита који слушају једну лозинку и употребљавају сва средства 
у служби својој ствари“:. 

Што се тиче ђенерала Игњатијева, он је обележавао озбиљ- 
ној пажњи своје владе опасност од католичке и протестантске 
пропаганде које као да беху удвојиле марљивост од путовања 
на Исток двају принчева, једног католичког, другог протестант- 
ског — цара Аустрије и принца од Пруске. 

Поступци, које су употребљавале такмичарске пропаганде, 
разликовали су се међу собом. Католици су изводили свој задатак 
помоћу наставе, лаганом али сталном акцијом по својим много- 
бројним школама. Што се тиче протестаната, они као да су усво- 
јили другу једну тактику. Њихови мисионари као да су управили 
своје напоре нарочито да нападају спољашњи култ. „То средство 
може на жалост постићи несрећне ресултате међу Бугарима који, 
лишени сваке верске основе, сваке наставе, уносе нарочито сва 
своја веровања и своју веру у обреде... Запажено је да се они, 
који су се дали завести проповедима протестантских мисионара 
на Истоку, не преобраћају у правоме смислу у протестантизам. 
Само се они дају поплавити сумњом у погледу култа, који најзад 
почињу сматрати као анахронизам. За њих, реч протестант 
значи, који не верује, атеиста, равнодушан. И у томе је опасност 
садашње фазе како у погледу будућности једноверних народности, 
тако и у погледу њихових будућих односа са Русијом...““ 

Међу најистакнутијим вођама Бугара, налазили су се људи 
као што је неки Чумаков, делегат из Филипопоља, који су ми- 
слили да немају шта очекивати од преговора са патријархатом, 
и да су сва средства добра да би се добила аутономна нацио- 
нална Црква. Слабо су их се тицале верске догме, и говорили 
су да су готови променити своја веровања и прихватити унију 
с Римом, ако би им он ујемчио користи које нису могли добити 


1 Телеграм ђенерала Игњатијева. Пера, 13—25 јануара 1870, ~ 8. 
# Телеграм ђенерала Игњатијева. Пера, 13—25 јануара 1870, % 9. 

од Цркве у Цариграду. Присталице странке о којој је реч по- 
веравали су своје пројекте ђенералу Игњатијеву, коме су дали 
осетити да би Русија, помажући Бугаре, могла да им уштеди тај 
жалосни излаз. 

Ваља се питати до ког су се ступња варали бугарски прваци, 
или боље да ли су злоупотребљавали поверење својега саговор- 
ника у погледу стварнога значаја својих пројеката. Ако су прваци, 
ослобођени од свих предрасуда, хладнокрвно мерили све за и 
против уније с Римом, они нису могли непознавати осећаје ве- 
лике масе својих земљака. Код ових, све те комбинације имале 
су слабих изгледа на успех. Унија са Римом није могла наћи при- 
„сталица у простом народу, који би је извесно сматрао као акт 
безбожништва и гадну издају према вери отаца. Православље је 
пустило сувише дубоке корене на Истоку да би један народ, од 
данас до сутра, могао променити што у својим веровањима која 
су му улазила у месо и крв вековима. Па онда, становништво на 
Истоку било се навикло на демократску организацију своје Цркве. 
То је чак један од главних узрока укорењеном неповерењу које 
он гаји противу папства. Много су се пута католички мисионари 
спотицали о ту препреку. Ако католичка пропаганда, с времена 
на време, односи на Истоку знатне успехе, то је само по неу- 
морној марљивости својих радника, који се, да би преобратили 
у своју веру један народ, не заустављају пред потребом да раде 
са сваким појединцем посебице. 

Сви ти обзири нису могли бити непознати бугарским прва- 
цима; ови су имали сувише практичнога духа да би улетели у 
какву авантуру, у којој би тако мало били поуздани да би за 
њима пошли и њихови земљаци. У основи, у питању вере, Бу- 
гари су исто толико византинци колико и Грци, и делили су 
с њима не само иста веровања, него и сличне предрасуде. И тако 
не послушаше савете понеких мисионара и агената, да пошљу 
своје представнике на концил у Риму. Чини нам се, у опште, да 
«се, у питању о унији, руска дипломатија дала мало изиграти ма- 
неврима бугарске истакнуте странке. 

Зебње које је изазвао рад неправославних мисионара, стално 
непријатељство Грка, неповерење високог клира, све те прилике 
вршиле су свој део утицаја на руску дипломатију, мењајући мало 
по мало њено држање у погледу размирице. Та промена нагла- 
"сила се јаче после одбијања од стране патријарха Григорија аран- 
ожмана који је била израдила мешовита комисија из 1869 године. 

8» 

Оградивши се стриктним обзиром на каноне и црквену дисци- 
плину, достојан прелат хтео је скинути са себе сваку одговор- 
ност. Коректно с гледишта права, такво држање ни из далека 
није било политичко, а уз то је било и претерано формалистичко. 

Правда захтева признати све напоре које је огледао Гри- 
горије УГ од својега доласка у циљу измирења; али у својој 
околини није нашао „никакве потпоре. Власт му је била огра- 
ничена, а није имао ни пристанак синода и световног савета. То 
што се беше упустио путем концесија до граница у којима га 
је високи клир пратио преко срца, није без опасности могао 
поћи ни корака даље том клизавом низбрдицом. Погрешка није 
толико долазила од њега колико од погрешне организације Цркве, 
која је остављала тако мало простора патријарховој иницијативи. 


КНЕЗ ГРИГОРИЈЕ ТРУБЕЦКОЈ. 


(Превод с француског) 


БРАЋА КАРАМАЗОВИ 


ДЕО ДРУГИ. — КЊИГА ПЕТА. 
ОР ОНО А В 


УП 
„Много вреди разговор са паметним човеком“. 


А тако је и говорио. Наишавши на Фјодора Павловића 
у сали, тек што беше ушао, он му наједаред викну, машући 
рукама: „Ја идем горе у моју собу, а не код вас — до 
виђења“, и оде даље, старајући се чак и да не погледа у оца. 
Врло је могућно да му је старац био и сувише мрзак у том 
тренутку, али такво безобзирно испољавање непријатељског 
осећања беше изненађење чак и за Фјодора Павловића. А ста- 
рац је збиља очевидно хтео да му нешто што пре саопшти, 
због чега је нарочито и изишао био у салу да га дочека; но, 
чувши такву љубазност, он застаде, ћутећки и са исмевачким из- 
разом пропрати очима свога синка на степенице у горњи полу- 
спрат све донде, док му овај не ишчезе из погледа. 


— Шта му је2г — брзо запита он Смердјакова, који уђе 
за Иваном. 
— Љуте се на нешто — ко ће их знати! — промрмља овај, 


извлачећи се. 

— Ђаво са њим! Нека га, нек се љути. Донеси самовар, 
па се брже чисти одавде, живо! Има ли шта новог 

Ту се отпочеше она иста питања, на која се Смердјаков 
малочас жалио Ивану Фјодоровићу, то јест, све у погледу оче- 
киване посетитељке, те ћемо ми та питања овде изоставити. 
После пола сата кућа беше закључана, и пошашавела старчина 
ходаше сам по собама, дрхтећи и очекујући да се сваког 

тренутка могу чути пет уговорених удараца, овда онда изви- 
рујући кроз мрачне прозоре, али ништа кроз њих не видећи, 
осим мрачне ноћи. 

Беше већ врло доцкан, а Иван Фјодоровић непрестано не 
спаваше и размишљаше. Доцкан леже он те ноћи, око два сата. 
Али ми сад нећемо саопштавати ток његових мисли, а није нам 
ни време улазити у ту душу: и на ту душу ће доћи ред. Па 
чак кад бисмо и покушавали да што саопштимо, то би врло 
тешко било учинити, стога што то и не беху мисли, него нешто. 
врло неодређено, а што је главно — и сувише узбуђено. 

Он и сам осећаше да је погубио све своје конце. А мучиле 
су га и разне чудновате и скоро сасвим неочекиване жеље, на 
пример: већ после поноћи он наједаред упорно и неиздржљиво 
зажеле да се сиђе доле, да откључа врата, да оде у одвојену 
кућу, па да избије Смердјакова... Но кад бисте га запитали 
зашто, он вам ни сам не би знао изложити тачно ниједног уз- 
рока, осим можда то, да му је тај лакај постао врло мрзак, као 
најгори злотвор, какав се само може наћи на свету. 

С друге опет стране, његову душу те ноћи наједаред обу- 
хваташе некаква необјашњива и понижавајућа бојажљивост, од 
које он, — он то осећаше, — чисто као да је наједаред губио 
чак и физичку снагу. Глава га је болела и вртела му се. Нешто 
мрско притискиваше његову душу, као да се спремао да се неком 
свети. Мрзио је чак и Аљошу, сећајући се малочашњег разго- 
вора са њим, — овда онда је јако мрзио и самога себе. 

На Катарину Ивановну беше скоро заборавио и да мисли, 
и много се томе после чудио, тим пре, што се сам добро сећао 
како је још јуче изјутра, кад се онако смело похвалио код Ка- 
тарине Ивановне да ће сутра отићи у Москву, — у души 
својој још тада био шапнуо себи: „море шта се млатиш, нећеш 
ти отићи, нити ће ти тако лако бити да се отргнеш, као што 
се сад правиш важан“. Сећајући се после, много доцније, те 
ноћи, Иван Фјодоровић се са нарочитом одвратношћу сећао 
како је он неки пут наједаред устајао с канабета па полагано, 
као да се страшно боји да га не виде, отварао врата, излазио на 
степенице и ослушкивао на ниже, према доњим собама, како се 
тамо доле Фјодор Павловић креће и хода; слушао би дуго, до 
пет минута, са чудноватом неком радозналошћу, притајивши ди- 
сање, и са лупањем срца... А зашто је он то све чинио, зашто 
је ослушкивао — то он, наравно, ни сам није знао. Тај „посту- 

пак“ је он после, целог свог живота доцније, називао „мрским“ и 
целог га је живота свог сматрао, у дубини своје душе, — за нај- 
подлији поступак у току целог свог века. 

Према самом пак Фјодору Павловићу он у тим тренутцима 
не осећаше никакве мржње, него је само од некуд страшно био 
радознао: како он тамо доле хода, шта ли он, на прилику, тамо 
у својој соби сад ради... Он погађаше и смишљаше како старац 
сад тамо доле јамачно извирује кроз мрачне прозоре и наједа- 
ред застаје на сред собе па чека, чека — хоће ли му ко лупнути 
у прозор. Иван Фјодоровић је због тога једно двапут излазио 
на степенице. 

Кад се све утишало и кад већ беше легао и Фјодор Павло- 
вић, око једно два сата, тада леже и Иван Фјодоровић са одлуч- 
ном жељом да што пре заспи, јер се осећаше страшно измучен. И 
збиља: он заспа наједаред чврсто, и спаваше без снова, али се 
пробуди рано, око једно седам сати, кад се већ беше расвануло. 
Отворивши очи, он, на своје велико чудо, наједаред осети у 
себи прилив некаве необичне енергије, брзо скочи и брзо се 
обуче, затим извуче свој куфер и без оклевања брзо поче спре- 
мати ствари у њега. Рубље је, као наручено, још јуче изјутра 
све био добио од праље. Иван Фјодоровић се чак насмеши при 
помисли, како је све тако згодно испало, да нема никакве 
сметње његовом изненадном и брзом одласку. 

А излазила је да је одлазак збиља изненадан. Премда је 
Иван Фјодоровић говорио (Катарини Ивановној, Аљоши и после 
Смердјакову) да ће отпутовати, али, лежући синоћ да спава, он 
се врло добро сећао да он у оном тренутку није ни мислио о 
одласку, бар никако није мислио да ће му сутра, кад се про- 
буди, први корак бити да појури да спрема куфер. Напослетку 
куфер и торба бише готови: било је већ око девет сати, кад 
се Марта Игнатјевна попе код њега са обичним свакодневним 
питањем : „Где ћете данас изволети чај пити, ту код вас, ил ћете 
се сићи доле2“ 

Иван Фјодоровић се сиђе доле. Израз лица бете му скоро 
весео, премда му на лицу, у речима и покретима беше нешто 
чисто растројено и ужурбано. Љубазно се поздравивши с оцем, 
и чак га нарочито упитавши за здравље, он, и не сачекавши, у 
осталом, да му отац доврши одговор, — наједаред изјави да 
за један сат одлази у Москву, сасвим, и моли да се пошље по 
кола. Старац саслуша то саопштење без и најмањег чуђења, 

страшно неуљудно заборавивши да малко пожали због одласка 
синовљевог; место тога, он се наједаред ужурба, сетивши се 
таман као наручено једног преко потребног свог рођеног посла. 

— Ах молим те! Гле само, какав сам! Не рекох ти јуче... али 
свеједно, можемо и сад удесити. Учини ми љубав велику, брате 
мој слатки, сврати у Чермашњу. Јер са Воловске станице имаш 
само малко у лево да скренеш, свега можда каквих дванаест 
врстица, па ти је одмах онде Чермашња. 

— Ама, молим вас, не могу: до железнице има осамдесет 
врста, а воз иде са станице у Москву у седам у вече — таман 
толико, да стигнем на време. 

— Стићи ћеш сутра или прекосутра, а данас сврати у 
Чермашњу. Што не би учинио то оцу за љубав! Да немам 
овде посла, ја бих и сам одавна тркнуо, јер је та ствар тамо 
хитна и необична, а ја овде... сад баш никако не могу. Ви- 
диш, тамо је та моја шумица, у двема деоницама, у Бегичеву и 
Дјачкину, изван хатара. Маслови, старац и син му, трговци, 
дају ми свега осам хиљада да посеку шуму, а још лане је на: 
илазио један купац, па је дванаест хиљада давао, али није ов- 
дашњи, — ето ту лежи зец! А овдашњима се сад не може ни про- 
дати: старац Маслов и син му стоје на стотине хиљада и каи- 
шаре: што ти даду, то мораш узети, а од овдашњих нико не 
сме против њих. А Иљински поп ми ономад писао да је дошао 
Горсткин, такођер трговац, ја га знам, и наша срећа, те није 
овдашњи, него из Погребова, те се, дакле, не боји Маслових, 
стога, што није овдашњи. „Једанаест ћу, вели, хиљада, дати за 
шуму“, — чујеш ли2г А задржаће се овде, пише поп, још свега 
само недељу дана. Па ето, да пођеш сад, па да с њим уговориш... 

— Па пишите попу, па ће он уговорити. 

— Не зна он, — то је чвор. Тај поп ти ништа не види. 
Златан човек, ја му сад одмах могу двадесет хиљада поверити 
без признанице на чување, али ништа не види, као и да није 
човек, — врана ће га преварити. А научен човек, помисли само! 
Тај Горсткин је на изглед сељак, у плавој блузи, али је по ка- 
рактеру страшан подлац, у том и јесте наша заједничка невоља: 
он лаже, и ту је сва тешкоћа. Неки пут толико налаже, да се 
само чудиш, који му је ђаво. Налагао ми преклане да му је жена 
умрла и да се већ другом оженио, а то ништа није било, помисли 
само: никад му жена није ни умирала, жива је и сад, и бије га 
свака три дана по једаред. Те ето и сад треба дознати : да ли лаже, 
или истину говори да хоће да купи и да да једанаест хиљада» 

— Па онда ни ја ту ништа нећу учинити, не умем ни ја 
да видим. 

— Стој, причекај, добар си и ти, јер ћу ја теби све његове 
белеге саопштити — Горсткинове, — ја са њим већ одавна радим. 
Видиш: њему у браду треба гледати: брадица му је риђаста, 
гадна, ружна, танана. Ако му брадица игра, а он говори и 
љути се — значи, — добро је, истину говори, биће нешто од 
посла; а ако браду глади левом руком, па се смешка, — е тада 
значи, лаже, хоће да подвали. У очи му никад не гледај, по очима 
ништа не можеш разабрати, — мутна вода, варалица, — гледај 
у браду. Ја ћу ти дати писамце за њега, а ти му покажи. Он је 
Горсткин, али он није Горсткин, него ЈЂагави), али ти њему не 
говори да је он Љагави, наћи ће се увређен. Кад се погодиш са 
њим и видиш да је добро, одмах пиши овамо. Само напиши: „не 
лаже“, — а ја ћу већ знати. Стој, од тих једанаест хиљада једну 
хиљадицу можеш и попустити, више не попуштај. Помисли само: 
осам и једанаест — за три хиљаде разлика. Те три хиљаде као 
да сам на путу нашао — питање је кад ћу другог купца наћи, 
а новац ми је страшно потребан. Кад ми јавиш да је озбиљно, 
тада ћу већ ја и сам одавде тркнути и довршити, некако ћу 


уграбити времена. А овако — што да ја сад тамо јурим, ако је 
поп све то измислио2 Но, хоћеш ли ићи, или нећеш 2 
— Ама немам кад, — извините ме! 


— Та, учини љубав оцу, нећу ти заборавити! Без срца сте 
ви сви, ето ти, шта је! Шта је теби — један дан. јали два! Куда 
ћеш ти сад, у Венецију2 Неће ти пропасти Венеција за та два дана. 
„Ја бих Аљошку послао, али шта вреди Аљошка у таким посло- 
вима2 Ја то само стога, што си ти паметан човек, зар ја не 
видим 2 Дрвима не тргујеш, али имаш око. Ту је сад главно да 
се види: да ли човек озбиљно говори, или не. Кажем ти, само 
му гледај у браду: ако му игра. брадица — озбиљно је. 

— Па ви сами мене у ту проклету Чермашњу гурате, аг — 
повика Иван Фјодоровић, љутито се насмехнувши. 

Фјодор Павловић не примети ту љутину, или је не хтеде при- 
метити, а осмех примети: 

— Дакле, хоћеш ићи, хоћеш ићи2 Одмах ћу ти писамце 
"спремити. 

1 Од прилике: опор, џандрљив, свадљив, прзница... Од речи: лигатђ, или: 


лагатрса — бити, ударати ногама. — Презиме Горсткин изведено је од горстњ 
— шака, прегршт. 

— Не знам, да ли ћу поћи, не знам, — путем ћу одлучити.. 

— А што, мили мој, одлучи се одмах. Соколе мој, одлучи 
се! Ако се тамо споразумеш, напиши ми два редића, предај попу, 
а он ће ми у тренутку свој абер послати. А после те више нећу 
задржавати, иди у Венецију. Натраг ће те, на Воловску станицу, 
поп на својим колима довести... 

Старац беше просто усхићен, надрља писамце, посла по 
кола, изнесоше закуску, коњак. Кад је старцу што бивало мило, 
он би свагда почињао претеривати, али овога пута као да се 
уздржаваше. О Димитрију Фјодоровићу, на пример, не изговори 
ни једне речце. А растанак га ни најмање није дирнуо. Он чак 
као да не налажаше о чем да говори; и Иван Фјодоровић све 
то врло лепо запази: 

„Баш сам му досадио“, помисли он у себи. 

Тек испраћајући сина већ са степеница, старац као да се 
малко ужурба, пође већ и да се пољуби са сином. Али Иван Фјо- 
доровић му брже пружи руку за руковање, очигледно отклања- 
јући љубљење. Старац одмах разумеде и наједаред се задржа. 

— Но, с Богом пошао, с Богом пошао! — понављаше он 
са степеница. — Ваљда ћеш још доћи кад у животу 2 Но, па дођи, 
увек ће ми бити мило. Но, Христос нека је с тобом ! 

Иван Фјодоровић се попе у тарантас. 

— С Богом, Иване, немој да ме много грдиш! — викну по- 
следњи пут отац. 

Изиђоше да га испрате сви домаћи: Смердјаков, Марта и 
Григорије. Иван Фјодоровић поклони свима по десет рубаља. Кад 
већ седе у тарантас, Смердјаков прискочи да поправи ћилим. 

— Видиш... у Чермашњу идем... опет му се као и јуче, 
онако само од себе, оте са језика, па још са некаквим нервоз- 
ним осмејком. 

Дуго се он тога сећао доцније. 

— Право дакле веле људи, да много вреди разговор са па- 
метним човеком, — одлучно и поуздано одговори Смердјаков, 
погледавши на Ивана Фјодоровића са дубоким осећањем. 

Тарантас се крену и полете. 

У души путниковој беше нејасно, али он жељно гледаше 
унаоколо на поља, на брежуљке, на дрвеће, на јато гусака, које 
је летело високо над њим по јасном небу. И наједаред му би 
тако добро. Он покуша да ступи у разговор са кочијашем и 
страшно га заинтересова нешто од онога, што му сељак одго- 

вохи, али после једног тренутка увиде да му је сав тај одговор 
пролетео поред ушију и да он, у самој ствари, није ни разумео 
оно што је сељак одговорио. Он ућута, добро је било и тако: ваз- 
дух чист, свеж, студен, небо јасно. У један мах појавише се у ње- 
говом сећању ликови Аљоше и Катарине Ивановне; али се он тихо 
насмехну и тихо дуну на мила привиђења, а она се разлетеше. 

„Биће време и за њих“, — помисли он. 

До станице долетеше брзо, променише коње и појурише 
на Воловску. 

„Што он то рече, да много вреди разговор са паметним ч0- 
веком> Шта је он тиме хтео да каже2“ — то му наједаред за- 
држа дисање. — „И што му и ја рекох да идем у Чермашњу 2“ 

Дојурише до Воловске станице. Иван Фјодоровић изиђе из 
тарантаса, а кочијаши га опколише. Погодише се да га одвезу у 
Чермашњу, дванаест врста сеоским путем. Он заповеди да се 
преже. Уђе у поштанску станицу, осврну се на све стране, по- 
гледа на жену станичког надзорника и наједаред опет изиђе пред 
кућу — на улазне степене. 

— Не треба у Чермашњу. Је-л-те, момци, нећу закаснити за 
седам сати на железницу > 

— Таман ћемо стићи. Хоћемо л' да прежемо > 

— Прежи одмах. Хоће л' бити ко од вас сутра у вароши» 

— Како не би био, ето Митрије ће бити. 

— Би ли ти, Митрије, хтео мени једну услугу учинити 2 
Сврати код оца мога, Фјодора Павловића Карамазова, па му 
кажи да у Чермашњу нисам ишао. Можеш ли, или не можеш» 

— Што да не свратим, — свратићемо; Фјодора Павловића 
врло одавно познајемо. 

— А ево ти и на чај, јер ти он, јамачно, неће дати... ве- 
село се засмеја Иван Фјодоровић. 

— Право кажете, да нећеду дати, — засмеја се и Митрије. 
— Хвала, господару, будите без бриге — зацело ћемо учинити... 

У седам сати у вече Иван Фјодоровић уђе у вагон и појури 
у Москву. 

„До врага све пређашње, свршено је са пређашњим светом 
за навек, и нек му одсад нема ни гласа, ни спомена; у нови свет, 
у нова места — и без освртања !“ 

Али, место усхићења, душу ми наједаред обузе такав мрак, 
а у срцу га стаде тиштати таква туга, какву он никад дотле није 

осећао. Сву је ту ноћ провео мислећи; вагон је летео, и теку 
свануће, већ улазећи у Москву, он наједаред као да се пробуди. 

— Ја сам подлац! — прошапта он за себе. 

А Фјодор Павловић, испративши сина, остаде врло задово- 
љан. Читава два сата осећаше се скоро срећан и пијуцкаше ко- 
њачић ; али се наједаред у кући догоди једна за све врло досадна 
и врло непријатна околност, која у тренутку баци Фјодора Па- 
вловића у велику забуну: Смердјаков пође по нешто у подрум 
и паде доле са горње степенице. Још срећа, што се у дворишту 
у то доба десила Марта Игнатјевна, те је на време чула. Пад она 
није видела, али је зато чула болан узвик, узвик нарочит, чуд- 
новат, али њој већ одавно познат, — узвик епилептичара!, који 
пада у тренутку наступа болести. Да ли му се тај наступ десио 
у тренутку, кад се силазио по басамацима доле, тако да се он, 
наравно, одмах морао скотрљати доле ван себе, или је, на про- 
тив, наступ наишао на Смердјакова (познатог епилептичара) тек 
услед пада и од потреса, — то је немогућно било дознати. Но 
нашли су га већ на дну подрума, у грчевима и у дрхтавици, како 
се бацака, и са пеном на уснама. 

С почетка су мислили да је морао ма шта сломити, руку 
или ногу, и да се угрувао, али, међутим, „сачувао га је Господ“, 
као што се изрази Марта Игнатјевна: ништа се тако није де- 
сило, него га је само тешко било подићи и изнети на светлост 
Божју. Али замолише суседе да им помогну, те некако и то свр- 
шише. При свој тој церемонији налазио се и сам Фјодор Пав- 
ловић те им је и он помагао, очевидно преплашен и чисто збуњен. 

Болесник, међутим, није долазио к себи: наступи су му 
истина престајали на неко време, али се опет понављаху, и сви 
закључише да ће се десити оно исто што и лане, кад је опет 
тако изненада пао с тавана. Сетише се како су му тада метали 
на теме лед. Леда се још нађе у подруму, и Марта Игнатјевна 
учини што треба, а Фјодор Павловић пред вече посла по док- 
тора Херценштубе, који одмах дође. 

Прегледавши болесника брижљиво (то беше најпажљивији 
и најбрижљивији доктор у свој губернији, старији и поштовања 
достојан старчић), он закључи да је наступ необичан и да, „може 
претити опасношћу“; да за сад он, Херценштубе, још не разуме 
све, ал' да ће се он сутра ујутру, ако не помогну ови лекови што 
их је сад дао — одлучити да употреби какве друге. 


' Онога који болује од „велике болести“ — епилепсије. 


БРАЋА КАРАМАЗОВИ 125. 


Болесника метнуше у постељу у одвојеној кући у дворишту, 
у соби до стана Григоријевог и Марте Игнатјевне. 

После је већ Фјодор Павловић вас дан подносио само не- 
рећу за несрећом: ручак је зготовила Марта Игнатјевна, и супа 
је, кад се упореди са кувањем Смердјаковљевим, била „као 
сплачине“, а кокошка се показа толико препечена, исушена, 
да не беше никакве могућности сажвакати је. На те горке, 
премда оправдане, прекоре господинове, “Марта Игнатјевна од-- 
говараше да је кокошка већ и онако била врло матора, а да 
она — Марта — није учила куварски занат. 

Пред вече се појави и друга невоља: Фјодору Павловићу 
саопштише да је Григорије, коме већ од прекјуче није добро, 
скоро сасвим пао у постељу, „одузела му се слабина“. 

Фјодор Павловић заврши свој чај што је могао раније и 
затвори се сам у кућу. Он се налажаше у страшном и немирном 
очекивању. Ствар беше у том, што је таман то вече он већ 
скоро поуздано очекивао Грушењкин долазак; бар још рано ју- 
трос добио је од Смердјакова скоро поуздано обећање, да су 
„они већ сигурно обећали доћи“:. Срце муанатог и досадног 
старца удараше немирно, он ходаше по својим празним собама 
и ослушкиваше. Требало је бити веома на опрезу: могао ју је 
где било вребати Димитрије, и стога, чим она лупне у прозор 
(Смердјаков је још прекјуче уверио Фјодора Павловића да јој 
је казао где и куда да лупне), требало је што пре отворити 
врата и нипошто је не задржавати ни једног тренутка узалуд 
у ходнику, да се не би, сачувај Боже, уплашила и побегла. 

Фјодору Павловићу не беше лако око срца, он беше много: 
брижан и немиран, али још никад срце његово није пливало у 
слађој нади: та могло се скоро као поуздано рећи да ће она 
овога пута већ неизоставно доћи... 


КЊИГА ШЕСТА. 


РУМ ЧЕРРРИРНТАО) РРУАЗО 


| 
Старац Зосима и његови гости. 


Када је Аљоша са немиром и болом у срцу ушао у ћелију 
старчеву, он стаде скоро пренеражен; место умирућег болес- 
ника, можда већ ван себе, како се бојао да ће га затећи, он га на- 


1 Грушењка. 

једаред угледа, где седи у наслоњачи, са лицем, истина изможде- 
ним од слабости, али ведрим и веселим, окруженог гостима, 
са којима се био упустио у тих и светао разговор. У осталом, он 
беше устао с постеље тек четврт сата пре доласка Аљошиног: 
гости се већ беху скупили у његову ћелију и чекаху, док се он 
не пробуди, на основу поузданог уверавања оца Пајсија да ће 
„учитељ устати несумњиво, да се још једаред разговори са милима 
његовом срцу, као што је сам рекао и као што је сам обећао“. 
А томе је обећању, па и свакој речи умирућег старца, отац Пај- 
сије веровао чврсто, у толикој мери, да и кад би га видео већ 
сасвим без свести и чак без дисања, а имао би његово обећање, 
да ће још једаред устати и опростити се с њим, — он можда ни 
самој смрти не би поверовао, него би још непрестано очекивао 
да ће се самртник повратити у живот и испунити што је обећао. А 
јутрос му је старац Зосима сасвим поуздано рекао, полазећи да 
спава: „Нећу умрети пре него што се још једаред не насладим 
беседом са вама, љубезници срца мога, и пре него што миле 
„ликове ваше видим, и душу моју још једаред пред вас излијем“. 
Они што се беху скупили на ту, по свој прилици, последњу бе- 
седу старчеву, беху најоданији му пријатељи од много година. 
Њих беше четворо: јеромонаси отац Јосиф и отац Пајсије, је- 
ромонах отац Михаило, настојатељ скита, човек још не тако стар, 
не баш много учен, из простог реда, али духом чврст, који је 
непоколебљиво и просто веровао, на изглед суров али прожет 
дубоком милином у своме срцу, премда је очигледно скривао ту 
своју милину толико, да се чак стидео. 

Четврти гост беше већ сасвим постарији, простији монах, 
из најсиромашнијег сељачког реда, брат Антим, тешко те не 
чак полуписмен, ћутљив и тих, који је чак ретко с киме и го- 
ворио, међу најсмиренијима најсмиренији и који је имао изглед 
човека чисто за навек преплашена нечим великим и страшним — 
нечим, зашто је мала и слаба његова памет. Тога човека, који 
се чисто бојао од нечега, старац Зосима је веома волео, и це- 
лога свога века се понашао према њему са необичним пошто- 
вањем, премда можда ни с ким целог свог века није проговорио 
мање речи него с њим, макар што је некада многе године провео 
путујући са њим по светој Русији. 

Беше то врло давно, још пре својих четрдесет година, кад 
је старац Зосима први пут почео монашки подвиг свој у једном 
бедном, мало познатом Костромском манастиру, и кад је, ускоро 

после тога, пошао да прави друштво оцу Антиму у његовом 
путовању ради сабирања прилога на њихов сиромашни Костром- 
ски манастирак. 

Сви, и домаћин и гости, разместише се у другој соби стар- 
чевој, у којој му стајаше постеља, — у соби, као што је и било 
речено раније, веома тесној, тако да се сва четворица (осим Пор- 
фирија искушеника, који остаде стојећи) једва некако наместише 
око наслоњаче старчеве на столицама, које беху донете из прве 
собе. Беше већ почело да се смркава, собу осветљаваху кандила 
и воштанице свеће пред иконама. Угледавши Аљошу, који се 
беше збунио при уласку и стао у вратима, старац се радосно 
осмехну на њега и пружи му руку: 

— Здраво, тихи, здраво, мили мој, и ти нам дође. Знао 
сам да ћеш доћи. 

Аљоша му приђе, саже се пред њим до земље и заплака 
се. Нешто се отимаше из његовог срца, душа његова дрхташе, 
хтело му се горко да плаче. 

— Шта ти је, причекај мало са плачем, — насмеши се 
старац, метнувши десну руку своју на његову главу, — ето 
видиш, ја седим, и беседим, можда ћу још и двадесет година 
проживети, као што ми је пожелела јуче она добра, мила, из 
Вишегорја, са девојчицом Лизаветом на рукима. Сети се Го- 
споде, и матере и девојчице Лизавете! (Он се прекрсти). Пор- 
фирије, јеси л' однео њен дар, куда сам ти рекао 

То се он беше сетио јучерашњих шест гроша, што их беше 
поклонила она весела поклоница, да се да „оној, што је од мене си- 
ромашнија“. Такве жртве се дешавају као духовне казне, на које 
је неко добровољно сам себе због чега било осудио, и састоје 
се неизоставно из новаца, својом муком зарађених. Старац посла 
Порфирија још синоћ једној, недавно погорелој нашој варош- 
кињи, удовици са децом, која после пожара беше пошла у прошњу. 
Порфирије се пожури да саопшти да је ствар већ учињена и да 
је дао, као што му је било заповеђено — „од непознате добро- 
творке“. 

— Устани, мили мој, — настављаше старац Аљоши, — дед 
да те видим. Јеси л био код својих и јеси л видео брата» 

Аљоши се учини чудновато што он пита тако одлучно и 
тачно само за једнога од браће, — и то још за којега2 Значи, 
„због тога га је брата можда и слао од себе и јуче, и данас. 

— Једнога сам од браће видео, — одговараше Аљоша. 

— Ја мислим на оног, јучерашњег, старијег, коме сам се до: 
земље поклонио. 

— Тога сам само јуче видео, а данас га никако нисам могао: 
наћи, — рече Аљоша. 

— Похитај да га нађеш, сутра опет иди и похитај, све остави 
па похитај. Можда ће ти још поћи за руком да га од чега било 
страшнога задржиш. Ја сам се јуче великој будућој патњи ње- 
говој поклонио. 

Он наједаред ућута и као да се замисли. Речи му беху чуд- 
новате. Отац Јосиф, сведок јучерашњег старчевог клањања до 
земље, погледа се са оцем Пајсијем. Аљоша не издржа: 

— Оче и учитељу, — проговори он са необичним узбуђе- 
њем, — сувише су нејасне речи ваше... Каква то патња њега 
очекује 2 

— Не буди радознао. Јуче ми се учинило као да видим 
нешто страшно код њега... Као да је сву судбу његову изразио 
јуче његов поглед. Он је имао такав некакав поглед... тако, да 
сам се ја наједаред ужаснуо у срцу свом од онога, што тај човек 
себи спрема. Једанпут или двапут у животу видео сам код неких 
такав исти израз лица... који као да изражаваше сву судбину 
тих људи, и судбина се њихова, на жалост, збила. Послао сам 
те к њему, Алексије, јер сам мислио да ће му братски лик твој 
помоћи. Но све је од Господа, па и све судбе наше. „Ако зрно 
пшенично, пошто падне у земљу, не умре, оно ће остати једно; 
а ако умре, донеће много плода“. Запамти то. А тебе сам ја, 
Алексије, много пута у свом животу у мислима благосиљао због 
твог лика, то да знаш, — проговори старац са тихим осмехом. — 
Ја мислим о теби овако: изићи ћеш из ових зидова, а у свету ћеш 
остати као монах. Много ћеш имати противника, али ће те и сами 
непријатељи твоји волети. Много ће ти беде и несреће донети 
живот, али ћеш услед тих беда и невоља и бити срећан, и живот 
ћеш благословити, и друге ћеш довести дотле, да га благослове, 
— што је важније од свега. Но, ето ти, какав си ти. 


— Оци и учитељи моји, — окрену се он гостима својим, 
умиљато се смешећи, — никада до данас ја нисам говорио — 
чак ни њему — зашто је лик овога младића био толико мио 


мојој души. Тек сад ћу да кажем: његов лик ми је био као нека 
напомена и пророчанство. На освитку дана мојих, још као мало 
дете, имао сам старијег брата, који је умро као младић, на моје 
очи, свега тек од седамнаест година. И доцније, пролазећи кроз 

свој живот, ја се постепено уверих да је тај мој брат у мојој судби 
био као неко упутство и предназначење одозго, јер да се није 
јавио он у мом животу, да га није ни било никако, — ја можда 
никад не бих примио монашки чин, нити бих ступио на драго- 
цени пут овај. То прво јављање било је још у мом детињству, и 
ево већ на завршетку мога пута јасно ми се појави као неко по- 
нављање. Чудно је то, оци и учитељи, да ми се Алексије, премда 
је на мог брата само малко налик био ликом, — чинио толико 
налик на њега духовно, да сам га много пута сматрао сасвим за 
оног младића, брата мога, који ми је, рекох сам себи, дошао на 
крају пута мога, тајанствено, зарад неке успомене и јачег осећања, 
тако да сам се чак чудио себи самом и таквој чудноватој својој 
машти. Чујеш ли ти ово, Порфирије, — окрену се он послуш- 
нику, који га услуживаше. — Много сам пута видео на лицу 
твом као некакво огорчење, што ја Алексија већма волим него 
тебе. Сад ето знаш, зашто је тако било, али ја и тебе волим, и 
много пута ми је тешко било, што се жалостиш. А вама, мили 
гости, хоћу да искажем о том младићу, брату мом, јер у мом жи- 
воту не беше појаве драгоценије од тога, већма пророчке и дир- 
љивије. Милина је обузела срце моје, и ја посматрам сав живот 
свој у овом тренутку, као да га свега наново преживљујем... 


Овде морам приметити да се је тај последњи разговор 
старчев са гостима, који га посетише последњи дан његовог 
живота, сачувао унеколико записан. Записао га је Алексије 
Фјодоровић Карамазов неко време после смрти старчеве — по 
сећању. Но да ли је то био сасвим тачан тадашњи говор, или 
му је он у својој белешци додао по нешто и из пређашњих раз- 
говора са својим учитељем, то ја већ не могу тачно казати. Осим 
тога, читав говор старчев у тој белешци иде као без прекидања, 
као кад би он излагао свој живот у виду приповетке, обраћа- 
јући се пријатељима својим, — док се, без сумње, према доцнијем 
причању, у ствари збивало друкчије, јер се тога вечера водио 
општи разговор, и премда су гости свога домаћина мало пре- 
кидали, ипак су и они говорили, мешајући се у разговор; чак 
су можда и сами казивали и причали понешто. Осим тога, ово 
причање није ни могло тећи тако непрекидно, јер је старац овда 
онда губио дисање, губио глас и чак легао на своју постељу да 
се одмори, премда обично не би заспао, нити би гости остав- 
љали своја места. 

Дело, књ. 71. 9 

Једаред или дваред разговор се прекидао читањем Јеван- 
ђеља; читаше отац Пајсије. Значајно је и то, што нико од њих 
није рачунао да ће старец умрети те исте ноћи, тим пре, што 
те последње вечери свога живота он, после дубоког дневног 
сна, наједаред као да нађе у себи нову снагу, која га је држала 
за време читавог тог дугог говора са пријатељима. То беше као 
последња раздраганост, која одржаваше у њему невероватну жи- 
вахност, али само за кратко време, јер се његов живот пресече 
наједаред... Но о томе после. 

А сад хоћу да напоменем да сам сматрао за боље да се 
ограничим само на причу старчеву по рукопису Алексија Фјодо- 
ровића Карамазова, не излажући свих подробности самог разго- 
вора. Тако ће бити краће, а неће бити ни тако заморно, премда, 
наравно — ја то понављам — много је што-шта Аљоша узео 
и из пређашњих беседа и саставио уједно. 


П 


Из живота у Богу преминулог јеросхимонаха старца 
Зосиме, састављено, по његовим рођеним речима, 
Алексијем Фјодоровићем Карамазовим. 


ПОДАТЦИ БИОГРАФСКИ. 


а) 0 МЛАДИЋУ БРАТУ СТАРЦА ЗОСИМЕ. 

Мили оци и учитељи, ја сам се родио у далекој северној 
губернији, У вароши В., од оца племића, али не знатнога и са 
малим чином. Он премину, кад ми је било тек две године, и ја 
га никако и не памтим. Он је оставио мајци мојој дрвену кућу 
омању и нешто капитала, не много, али доста, да проживи са 
децом без оскудице. А било нас је у мајке свега двоје: ја — Зи- 
новије — и старији брат мој, Маркел. Он беше од мене старији 
једно осам година, беше нарави плаховите и раздражљиве, али 
добар; није био подсмевач и био је чудновато ћутљив, наро- 
чито у својој кући, са мном, с матером и са млађима. Учио се 
у гимназији добро, али се са друговима својима није зближавао, 
премда се није ни свађао, бар тако га је запамтила мати. На 
једно пола године пре своје смрти, кад већ беше навршио се- 
дамнаест година, навади се да иде код једног усамљеног човека 
у нашој вароши, који беше као неки политички прогнаник от- 
прављен из Москве у нашу варош због свог слободног мишљења. 
Тај прогнаник беше доста научен човек и знаменит филозоф у 

универзитету. Он некако заволи мога Маркела и стаде га при- 
мати. Младић би седео код њега по читаве вечери, и тако преко 
целе зиме, док прогнаника опет не позваше натраг у државну 
службу у Петроград по његовој сопственој молби, јер је имао 
угледних заштитника. Поче се Велики пост, а Маркел неће да 
пости, свађа се и још се смеје посту: „све су то будалаштине, 
измишљотине, вели он, и нема никаквог Бога“, тако да је страшно 
уплашио и матер и нашу послугу, а и мене онако малог, јер, и 
ако сам ја тада имао свега девет година, али, кад чух те речи, 
веома се уплаших и ја. Наши служитељи беху сви крепосни се- 
„љаци, сви купљени на име познатог нам властелина. Још се сећам 
како је од њих четворо мати продала једну, куварицу Афимју, 
хрому и постарију, за шездесет рубаља у асигнацијама, а на 
њено место узе слободну. И гле, шесте недеље поста, брату на- 
једаред позли, а он је од увек био нездрав, грудобољан, састава 
слаба и наклоњен сувој болести; био је повисока стаса, али 
мршав и слабуњав и врло блага и пријатна лика. Да ли је на- 
зебао био, или што друго — не знам, али доктор дође и ускоро 
шапну мојој мајци да се сува болест убрзала, и да брат неће 
преживети пролеће. Стаде мати плакати, стаде врло пажљиво 
молити брата (више зато, да га не уплаши) да пости неко време 
и да се причести Светим Божјим Тајнама, јер се тада још 
држао на ногама. 

Чувши то, он се ражљути и изгрди храм Божји, али се 
замисли: одједаред се сети да је опасно болестан и да га роди- 
тељка зато и шиље, док још има снаге, да пости и да се при- 
чести. У осталом, и сам је већ знао да одавно није здрав, и још 
годину дана пре тога рекао је једаред за столом мени и матери 
хладнокрвно: „нема ништа од мене, тешко да ћу и годину дана 
саставити“, и ето баш као да је тачно прорекао. 

Прођоше једно три дана и настаде Страсна Недеља. И тада 
брат од уторника изјутра поче постити. „Ја то, мајка, управо 
вама за љубав чиним, да вас обрадујем и умирим“, рече јој он. 
Заплака се мати од радости, а и од жалости: „мора да му је 
близу крај, кад се тако наједаред променио“ — помисли она. 
Али брат не могаде дуго ићи у цркву, паде у постељу, тако да 
су га исповедали и причестили код куће. 

Насташе дани светли, јасни, миомирисни — те године је 
Ускрс падао доцкан. Сећам се, по сву ноћ кашље, рђаво спава, 
а изјутра се увек обуче и покуша да седне у меку наслоњачу. 

9% 

Тако га се и сећам: седи онако тих, кротак, смеши се; болан је, 


а лик му весео, радостан. Сав се душевно изменио — таква се 
дивна промена отпоче у њему наједаред! Уђе му у собу стара 
дадиља: „дозволи, голубе, да ти припалим кандило пред ико- 
ном“. А он то пре није дозвољавао, чак би дунуо и угасио. — 
„Пали, мила, пали; несретник сам био, што сам вам пре забра- 
њивао. Ти се Богу молиш, палећи кандило, а ја се молим, ужи- 
вајући у теби. Значи, једноме се Богу молимо. 


Чудновате нам се учинише те речи, а мати оде у своју собу,. 


па непрестано плаче, само кад би улазила у његову собу, бри- 
сала би очи и узимала би весео изглед. „Мајка, не плачи, голу- 
бице, рекне јој тек он, још много имам да живим, још много да 
се радујем с вама, а живот, живот је весео, радостан !“ 


— Ах, мили, каква ти је то радост, кад сву ноћ гориш у 


ватри и кашљеш, тако да ти се чисто груди цепају. 

— Мама, — одговара он њој, — живот је рај, и сви смо 
ми у рају, али ми то нећемо да знамо; а кад бисмо хтели да 
дознамо, одмах би сутра на целом свету настао рај. 


И сви су се чудили речима његовим, тако је он то чудно- 
вато и одлучно говорио; сви осећаху неку милину и плакаху.. 


Долажаху нам и познати. „Драги моји, вели им он, мили моји, 


чиме сам ја то заслужио, те ме волите, зашто ме оваквог волите,. 


и како ја то пре нисам знао, и нисам знао поштовати“. Чим би 


ко од послуге ушао, он би им говорио: „Мили моји драги, што. 


ви мене служите2 И заслужујем ли ја то, да ме служите. Кад би 


се смиловао Бог на мене и оставио би ме у животу, ја бих и сам. 


вас служио, јер сви треба једни другима да служе“. 
Мати, слушајући то, махаше главом: „мили мој, ти то од 
слабости тако говориш !“ 


— Мајка, радости моја, — вели он њој, — није могућно да 


не буде и господара и слугу, али нека и ја будем слуга мојих 


слугу, онакав исти, као што су они мени. И још да ти кажем, 
мајка, да је сваки од нас свима за све крив, а ја највише од свију. 


Мати се ту чак насмехну, плаче и смеши се: 


===> Но, = вели она, — па чим си ти то пред свима највише 


кривг Тамо су убице, разбојници, а шта си ти тако могао згре- 
шити, да себе кривиш више од свију 2 

— Мајчице, храно моја, — вели јој он (он поче некакве 
такве љубазне речи тада говорити, неочекиване), — храно моја 
мила и радосна, знај да је доиста сваки човек пред свима и за 

"све крив. Ја не знам како да ти протумачим то, али осећам да 
је тако, ја то толико јасно и очигледно осећам, да ме већ мучи. 
И како смо ми то живели, љутили се и ништа пре нисмо знали2 

Тако се он будио и устајао иза сна, сваки дан све већма и 
већма осећајући некакву раздраганост и радујући се, и сав дрхтећи 
од љубави. Дође неки пут доктор, старац, Немац, Ајзеншмит. 

— Но, како, докторег Хоћу ли проживети још један дан на 
овом свету — шали се он обично са доктором. 

— Не само један дан, него ћете и много дана проживети, 
— одговори му тек доктор, — живећете ви још и читаве месеце 
и године. 

— Та какве године, какве месеце! — викне тек мој брат, 
— нашто човеку толики дани, кад му је и један дан довољан, 
да сву срећу позна. Мили моји, што се ми свађамо, један се пред 
другим хвалимо, један другом увреде памтимо : најбоље да одмах 
пођемо у башту, па да се шетамо и шалимо, један другог да во- 
лимо и хвалимо, и да волимо и живот наш да благосиљамо. 

— Ништа од вашег сина, — рече доктор мајци, кад га је ис- 
праћала до кућних басамака, — он од слабости већ у лудило пада. 

Прозори од његове собе гледаху у башту, а башта нам беше 
пуна хлада, са старим дрвећем. На дрвећу набрснатили пролетњи 
пупољци, долетеше ране птичице, стала их врева, певају му код 
прозора. Гледајући на њих и уживајући, он поче наједаред и њих 
молити за опроштај: 

— Птичице Божје, птичице радосне, опростите и ви мени, 
јер сам и пред вама згрешио. 

То већ тада нико од нас не могаде разумети, а он од ра- 
дости плаче: 

— Да, — вели, — била је таква Божија слава око мене: 
птичице, дрвеће, ливаде, небеса, само сам ја сам живео у срамоти, 
ја сам сам све обешчастио, а ту лепоту и красоту никако ни при. 
метио нисам. 

— Тати много грехова на себе узимаш, плаче обично мајка. 

— Мајчице, радости моја, та ја ово од весеља, а не од жа- 
слости плачем; та ја сам хоћу да сам пред њима крив, само не 
могу да ти протумачим, јер не знам како да их волим. Нека сам 
ја грешан свима, али зато ће и мени сви опростити, и ето ти раја. 
-Зар ја сад нисам у рајуг | 

И много је још било, чега се је тешко и сетити и записати. 
Сећам се, једаред сам ушао ја код њега сам, кад код њега ни- 

кога није било. Време беше вечерње, јасно, сунце залажаше и 
сву собу обасја косим зраком. Кад ме опази, он пе позва к себи, 
ја му приђох; он ме узе обадвема рукама за рамена, гледа ми 
у лице умиљато, љубавно; ништа ми не рече, само се загледа у 
мене на један часак : „Но, вели, иди сад, играј се, живи и за мене!“ 
Ја тада изађох и пођох да се играм. А после сам се у животу 
много пута са сузама на очима сећао како је он мени рекао да 
живим и за њега. И много је још говорио таких дивних и пре- 
красних речи, премда нама тада неразумљивих. 

Умро је треће недеље после Ускрса, сасвим при себи, и 
премда је већ био престао говорити, ипак се није изменио до по 
следњег свог тренутка: гледа радосно, у очима му веселост, по- 
гледима нас тражи, смеши се на нас, зове нас. Чак се у вароши 
много говорило о његовом свршетку. 

Све је то мене тада потресло, али не сувише, премда сам, 
врло плакао, кад су га сахрањивали. Млад сам био, дете, али ми 
се у срцу све потпуно очувало. Скрило се и до данас се одржало 
осећање. У своје време све је то морало ускрснути и одазвати 
му се. Тако се и десило. 


6) 0 СВЕТОМ ПИСМУ У ЖИВОТУ ОЦА ЗОСИМЕ. 


Остадох ја тада сам са мајком. Ускоро је добри познаници. 
сташе саветовати : „остао вам је, — говорили су јој, — само један 
син, а нисте сироти, имате капитала, па што онда не бисте сина 
вашег послали у Петроград, као што то и други чине. Јер ако 
остане овде, можда неће постићи срећу у животу“. Те тако наго- 
ворише моју мајку да ме одведе у Петроград, у кадетску школу, 
па да после ступим у царску гарду. Мајка се моја дуго колебала:: 
како то да се растане са последњим сином, али се ипак одлучи, 
— истина са великим плачем, — желећи да ме усрећи. 

Оведе ме у Петроград, и намести где треба, а од то доба 
је више никако нисам ни видео; јер она после три године умре, 
све је три године за нама двојицом туговала и стрепила. 

Из родитељске куће изнео сам само драгоцене успомене, 
јер човек нема драгоценијих успомена, него из првог детињства. 
у кући родитељској, и то је скоро увек тако, па чак и каду 
породици има макар и најмање љубави и слоге. А и од најгоре 
породице могу се сачувати драгоцене успомене, ако је само твоја 
душа сама способна да тражи што је драгоцено. 

У домаће успомене ја рачунам и успомене о светим при- 

чама, које сам у кући родитељској, још као дете, врло волео 
да знам. Имао сам тада једну књигу, свете приче, са дивним 
сличицама, са насловом: „Сто четири свете приче из Старог и 
Новог Завета“, — из ње сам се учио и читати. И сад ми она овде 
на полици лежи, чувам је као драгоцен спомен. Али и пре него 
што ћу научити читати, сећам се како ме је први пут посетило 
неко духовно надахнуће, још кад ми је било осам година. 

Беше ме повела мати самог (не сећам се, где ми је био тада 
брат) у храм Господњи, Страсне недеље у понедеоник, на цр- 
квену службу. Дан беше ведар и, сећајући се данас, као да опет 
видим како се уздизао из кадионице тамњан, па се тихо пењао 
горе, а одозго, у кубету, кроз узацак прозорчић, све куљају на 
нас у цркву Божји зраци и, долазећи до нас у таласима, у њима 
као да се губио и исчезавао тамњан. Ја гледах сав срећан, и 
први пут од рођења примих тада у душу са разумевањем прво 
семе Речи Божје. Изиђе на сред храма једно момче са великом 
књигом, тако великом, да ми се тада учини да ју је чак једва и 
носио, и метну је на налој, отвори и поче читати, и ја наједаред 
тада први пут нешто разумедох, — први пут у животу разумедох 
шта се у храму Божјем чита. 

Он читаше, како је у земљи Ун био некакав човек, по имену 
Јов, ваљан и праведан, и имађаше толико и толико богатства, то- 
лико камила, толико оваца и магараца, и деца му се веселила, а он 
их је веома волео и молио се за њих Богу, рачунајући да су можда 
што згрешила, веселећи се. Кад ли дође пред Бога ђаво заједно са 
синовима Божјима, па говори Господу да је обишао сву земљу 
и испод земље. — А да ли виде слугу мога Јова» — пита га Бог. 
И похвали се Бог ђаволу, указавши му на великог светог слу- 
житеља Свог. А ђаво се насмехну на речи Божје: „дај ти њега 
само мени, па ћеш видети како ће узроптати слуга Твој и про- 
клеће Твоје име“. 

И предаде Бог Свога праведника, којега је толико волео, 
ђаволу и порази ђаво децу његову, и стоку његову, и растури 
богатство његово, све наједаред, као Божјим громом, и раз- 
дера Јов хаљине своје и баци се на земљу, и завапи: „наг сам 
изишао из утробе материне, наг ћу се и вратити у земљу — 
Бог дао, Бог и узео. Нека је благословено име Господово од 
сада па до века!“ 

Оци и учитељи, не замерите ми за ове моје сузе, — јер 
све моје детињство као да се наново јавља преда мном, те сад 

ето дишем, као што сам и тада дисао осмогодишњим грудима 
мојим, и осећам, као и тада, чуђење и збуњеност, и радост. И 
камиле су тада тако биле обузеле моју уобразиљу, и сатана, 
који онако са Богом говори, и Бог, који је предао слугу свога 
на погибао, и слуга његов, који кликује: „Нека је благословено 
име Твоје, макар што ме кажњаваш“, — а затим тихо и сла- 
досно певање у храму: „Нека се исправи молитва моја“, и опет 
тамњан од кадионице свештеникове и молитва на коленима! 
Од то доба, — чак сам је још јуче узео, па не могу да читам 
ту пресвету причу без суза. А и колико ту има великог, тајног, 
што човек ни замислити не може! 

Слушао сам после речи исмевача и хулитеља, речи охоле: 
„Како је то могао Господ дати најмилијега од светих Својих, 
да се са њим ђаво игра; како му је могао одузети децу, па и 
њега самог поразити болешћу и ранама тако, да је црепићем 
стругао и чистио са себе гној својих рана, и то зашто 2 Само да се 


похвали пред сатаном! — као да је хтео да му каже: „Да видиш 
шта може отрпети Мој светитељ Мене ради!“ 
Али у томе и јесте величина, што је ту тајна — што ће се 


ту пролазно земаљско обличје додирнути са вечном правдом. 
Пред правдом земаљском извршује се делање вечне правде. Ту 
Творац, као и у,прве дане стварања, завршујући сваки дан по- 
хвалом: „добро је ово што сам створио“, гледа на Јова и на- 
ново се хвали створењем Својим. А Јов, славећи Господа, служи 
не само Њему, него ће послужити и свем створењу Његовом 
с колена на колено и у векове векове векова, јер је; на том 
намењен био. 

Господе, каква је то књига и какве су то поуке! Каква је 
књига то Свето Писмо, какво чудо и каква је сила дана човеку 
с њоме! Тачна слика света и човека и карактера људских, и све 
ти је именовано и указано за вечна времена. И колико тајана 
разрешених и откривених: Бог наново диже на ноге Јова, на- 
ново му даје богатство. Пролазе опет многе године, и гле, он 
већ има нову децу, другу, и он их воли. — Господе: „Та како 
би могао он, рекао би човек, заволети ту нову децу, кад нема 
оне пређашње, кад је без оне деце остао Сећајући се оне деце, 
зар он може бити као пре потпуно срећан са овом новом децом, 
па ма како да су му она мила> Али може, може: стара туга, 
услед велике тајне живота људског, прелази поступно у тиху 
умилну радост; место младе узавреле крви, наступа кротка 

ведра старост: благосиљам свакидашње рађање сунца, и срце му 
моје као и пре пева, али ја сад још већма волим његов залазак, 
дуге косе зраке његове, а са њима и тихе, кротке, умилне успо- 
мене, миле ликове из целог мог дугог и благословеног живота, 
— а над свим тим је правда Божја, која те доводи у милину, 
која примирује, која све прашта! Свршује се живот мој, ја знам 
и осећам то, али осећам сваког преосталог дана како се живот 
мој земни већ додирује са новим, бесконачним, незнаним живо- 
том, но који је већ скоро ту, пред којим раздрагано трепти душа 
моја, сија ум и радосно плаче срце... 

Пријатељи и учитељи, слушао сам не једанпут, а сад у по- 
следње време чује се још и више, како се код нас јереји' Божји, 
а понајвише сеоски, с плачем и на све стране жале на малу своју 
плату и на понижење своје, и отворено изјављују, чак и путем 
штампе, — читао сам то сам, — да они сад не могу народу ту- 
мачити Свето Писмо, јер им је мала плата; и што већ долазе лу- 
терани, и јеретици почињу одбијати стадо, нека их, нек га од- 
бијају, јер нам је, веле, мала плата... Господе! мислим се ја, нек 
им Бог да што више те, за њих тако драгоцене, плате (јер оправ- 
дана је и њина жалба), али ваистину говорим: ако је ко томе 
крив, полак смо криви ми сами! Јер нека и нема кад; нек је 
истина, што каже, да га све време прође у раду и црквеним тре- 
бама, али ваљда није баш све време2 Та има ваљда и он макар 
један слободан сат преко недеље, да се и Бога сети» А нема ни 
рада баш целе године. Нека скупи код себе једаред преко не- 
деље, у вечерњи час, спочетка макар само дечицу, — кад чују 
очеви, и очеви ће почети долазити. И не треба палате зидати за 
ту ствар, него нека их просто код себе у кући прими; немој се 
бојати, неће они испрљати твоју кућу, та само их на један сат 
скупљаш. Нек им отвори он ту књигу и нек им је почне читати 
без премудрих речи и без истицања и уздизања над њима, него 
умилно и кротко, и сам се радујући што им читаш и што те они 
слушају и разумевају, и сам уживајући у тим речима... Тек који 
пут се задржи и растумачи по коју, простом човеку непознату реч, 
— не брини се, све ће разумети, све ће разумети народно срце! 

Прочитај им о Аврааму и Сари, о Исаку и Ревеки, о оном, 
како је Јаков пошао код Лавана, и борио се у сну са Господом 
и казао: „Страшно је место ово“, па ћеш победити и освојити 
ум проста човека. Прочитај им, а деци нарочито, како су браћа 


1 Свештеници. 

продала у ропство рођеног брата, милог дечка, Јосифа, тумача 
снова и великог пророка, а оцу после казали да је зверка рас- 
тргла његова сина, показавши окрвављену хаљину његову. Про- 
читај им како су после долазила браћа по жито у Египат, а 
Јосиф, већ царев велики доглавник кога они нису познали, мучио 
их је, окривио и задржао брата Венијамина, и све је то чинио, јер 
их је волео: „Волим вас и, волећи, мучим вас“. Јер се он целог свог 
живота сећао непрестано како су га продали тамо негде у врелој 
пустари, код бунара, трговцима, и како је он, кршећи руке, пла- 
као и молио браћу да га не продаду као роба у туђу земљу, и 
гле, угледавши их после толико година, заволео их је наново 
неизмерно, али их је мучио и морио, и увек са љубављу. Напо- 
слетку одлази од њих, не издржа ни сам муке срца свога, баца 
се на постељу и плаче; затим брише лице своје и излази сјајан 
и ведар и објављује им: „Браћо, ја сам Јосиф, брат ваш!“ 
Нека им прочита даље оно, како се обрадовао старац Јаков, 
кад је дознао да је још жив његов мили дечко, па како се дигао 
у Египат, оставивши чак и завичај, и умро у туђем свету, изре- 
кавши за вечна времена у завештају свом највећу реч, која је 
тајанствено боравила у кротком и бојажљивом срцу његовом 
целог његовог живота: да ће од рода његовог, од Јудиног, изаћи 
велика нада и очекивање света, Примирилац и Спасилац његов! 
Оци и учитељи, опростите и не љутите се, што као мало 
детенце причам о ономе, што ви већ одавна знате и о чем ћете 
још ви мене научити, стопут вештије и дивније. Ја само од усхи- 
ћења говорим ово, и опростите ми за сузе моје, јер волим књигу 
ову! Нека се заплаче и он, свештеник Божји, па ће видети да 
ће му се у име одговора потрести срца оних, што га слушају. 
Потребно је само мало семе, сићушно: нек га само баци у душу 
проста човека, и оно неће умрети, живеће у души његовој целог 
му века, криће се у њему посред мрака, посред смрада грехова 
његових, као светла тачка, као нека велика опомена. И не треба, 
не треба много тумачити и учити, све ће он просто разумети. Ми- 
слите ли ви да неће разумети прости човек» Покушајте, прочи- 
тајте му даље повест, дирљиву и умилну, о прекрасној Естири 
и гордој Вастији, или чудно сказање,о пророку Јони у утроби ки- 
товој. Не заборавите ни приче Господње, нарочито по Јеванђељу 
од Луке (тако сам ја радио), а после из Дела Апостолских обраћање 
Савла (то неизоставно, неизоставно!), а напослеткту из Живота 
Светаца макар живот Алексија Човека Божија и велике од 

највећих, радосне страдалнице, Боговидице и Христоносице ма- 
тере Марије Египћанке — па ћеш му освојити и задобити срце 
и дарнути га тим простим сказањима, а свега само по један сат 
недељно, не обзирући се на малу своју плату — само један сатић. 
Па ће и сам увидети да је милостив наш народ и благодаран, 
заблагодариће му се и наградиће га стоструко, сећајући се трудбе- 
јерејеве и умилних речи његових, помоћи ће му на њиви његовој 
добровољно, помоћи ће му и у дому његовом, и са поштовањем 
ће га наградити још и више него пре, — па ће му се тако и плата 
увеличати. Ствар је тако простодушна, да се неки пут бојимо чак 
и да је изговоримо, јер хоће да ти се подсмехну, а међутим, ко- 
лико је она истинита ! · 

Ко не верује у Бога, тај ни у народ Божји неће поверовати. 
Ко је пак поверовао у народ Божји, тај ће уочити и светињу Ње- 
гову, макар да сам дотле никако није ни веровао у њу. Само ће 
народ и његова будућа духовна сила оразумити и обратити наше 
атеисте, који су се одвојили од своје рођене земље. 

А и шта је реч Христова без примера» Народ је пропао без 
Речи Божје, јер је жедна душа његова Речи и сваковрсних пре- 
красних утисака и схватања. 

У младости мојој, давно је то било, има ваљда скоро че- 
трдесет година, ходио сам; са оцем Антимом по свој Русији,. 
купећи за манастир прилоге, те заноћимо једаред на великој 
пловној реци, на обали, с рибарима, а са нама седе и један мла- 
дић лепа лика, сељак — имало му је на изглед већ осамнаест го- 
дина, он се журио своме месту да трговачку дереглију вуче на 
конопцу. И видим ја, гледа то момче преда се умилно и јасно. 
Ноћ сјајна, тиха, топла, јулска, река широка, пара се од ње диже,. 
хлади нас, неки пут тек лако пљусне каква рибица, птичице се 
ућутале, све је тихо, дивотно — све се Богу моли. И не спавамо 
само нас двојица, ја и тај младић, па се пустисмо у разговор 
о лепоти овог Божјег света и о великој тајни његовој. Свака 
травка, свака бубица, мрав, пчела златна, сви они за дивно чудо 
знају пут свој, макар што немају ума — тајну Божију сведоче, не- 
престано је сами извршују, и видим ја, плануло срце милог мла- 
дића. Исповеди ми се он да шуму воли, птичице шумске; био је 
ловац птица, сваки је њихов звиждук знао, сваку је птичицу до- 
мамити знао: ја, вели, ништа нисам знао боље, него како је у 
шуми, а и све је добро. 

— Право велиш, — одговарам ја њему, све је добро и ве- 

ликолепно, јер је све истина. Погледај, рекох му, на коња: жи- 
вотиња велика, близу човека стојећа, или на вола, који за чо- 
века ради и храни га — погуреног и замишљеног вола, погледај 
на ликове њихове: каква кротост, каква оданост човеку, који га 
често немилосрдно бије, каква незлобивост, какво поверење и 
каква лепота у његовом лику! Дирљиво је чак и то знати, да 
на њему нема никаква греха, јер је све савршено, све је осим 
човека безгрешно, и с њима је Христос још пре него са нама“. 


— Па зар је, — питаше младић, — и код њих Христос» 
— А како би могло и бити друкчије, — говорим ја њему, 
— јер за све је Реч, — све створење и свака ствар, сваки ли- 


стић устремљава се ка Речи, Богу славу пева, Христу плаче, не. 
знајући ни сам за то, вршећи то тајном живота свога безгрешнога. 
Ено, — рекох му, — по шуми лута страшни медвед, грозни и 
свирепи, и ничим за то није крив. 

И испричах му како је једаред долазио медвед једном ве- 
ликом светитељу који је спасавао душу у шуми, у малој ћелијици, 
и то је умилно расположило, гануло и раздрагало према њему све- 
титеља, који без страха изађе пред њега и даде му парче хлеба: 
„Иди, — рече му, — Христос нека је уза те“, и оде свирепи звер 
послушно и кротко, штете и повреде му не учинивши“. 

Младића то умилно дирну, што медвед оде, штете не учи- 
нивши, и што је и с њиме Христос. 

— Ах, — рече младић, — како је све то лепо, како је добро 
и чудесно све што је од Бога! 

Седи, па се замислио тихо и слатко. Видим да је разумео. 
И заспа поред мене сном лаким, безгрешним. Благослови Го- 
споде, младост! 

Те се и ја помолих за њега, лежући да спавам. Господе, 
пошљи мир и светлост Твојим људима ! 


ФЈодоР ДОСТОЈЕВСКИ. 


(С руског превео Јован Максимовић) 


ЕКОНОМСКИ ПРЕГЛЕД 


СРПСКА КУЋЕВНА ИНДУСТРИЈА. 


Под кућевном индустријом разумемо ону грану занатског 
занимања, која се обавља у кући или окућници или околном мај- 
дану или околној шуми, а израђује предмете или за директну 
продају од стране произвођача или за рачун једнога предузи- 
мача-посредника. Ово занимање код нас обавља се обично као 
споредан посао; и то било уз пољопривреду, од стране сељака 
кућевних индустријалаца, као што је случај код дрвене, каме- 
њарске и ужарске кућевне индустрије ; или уз кућевни посао ва- 
рошанка, као на пример у ћилимарској, платнарској кућевној ин- 
дустрији. О обиму и важности ове гране домаћег рада, до сада 
се готово није ништа знало, а колико се нешто у појединим кру- 
говима и знало, мало јој се важности придавало — изузев пи- 
ротско ћилимарство — и ако је ово важна грана народног рада, 
која има знатан удео у снабдевању нашег народа са нужним по- 
требама. Кућевној индустрији није придаван значај, који она код. 
нас у особитој мери заслужује, па због тога до скора нити је 
студирано, нити је ма што о њој писано, нити је што за њено 
побољшање учињено, јер о њој у опште није вођено рачуна. Да 
бисмо истакли важност ове гране рада за нас, ми ћемо навести 
прво предмете израде ове индустрије, као и места и обим који 
она обухвата, толико, колико смо ми у току последњих неколико 
година или само сазнали или сазнали и испитали. Наше истра- 
живање и испитивање и ако није још завршено, те не даје пот- 
пуно исцрпну слику, ипак може да послужи за оцену важности 
ове гране домаћег рада. 

Предмети израде кућевне индустрије су: !. Израде од др- 
вета: 1) качарске израде, као чаброви, каце, качице, буце, бурад, 

табарке, парионице и томе слично; 2) дрводељске израде, као: 
виле, лопате, виљушке, кашике, разбоји, букве за воденице, ме- 
рице, косишта, пармаци, ручна колица, разне рукунице, текнета, 
корита, валови, карлице и слично; 3) коларске израде, као: во- 
ловска кола и њихови делови; 4) стругарске израде, као: чанци, 
заструзи, чутуре, солјери, тањири, вретена, ступе и слично; 5) 
столарске израде, као: сандуци за младе, наћве, столице, астали, 
кревети и слично; 6) ободи за сита, дрвенице за четке, свирале, 
дрвенице за турска седла, па чак и кларинети ит. д. П. Каме- 
њарска индустрија, као: израда крстова, споменика, валова, 
камење за оштрење, косе и тоцила. Ш. Израда метала од сирка 
и метала од брезовине. ТУ. Текстилна индустрија: 1) израда 
пиротских ћилимова; 2) израда сукна; 2) израда српског платна; 
4) израда ужарије; и 5) израда предмета од козине. У. Лончар- 
ска индустрија и израда калупа, црвене земље за бојење 
соба и знатна израда креча. МГ. Израда клинаца за поткивање 
волова и коња турским ковом. УП. Котаричарске израде. УШ. 
Израда асура. 1Х. Кожухарске израде. Х. Израде сламних ше- 
шира. Х!. Израда сувог меса и сланине. ХП. Израда лучаи 
катрана. ХШ. Израда туцане и млевене паприке. 

Из именовања ових предмета већ се види да су то већином 
предмети које у опште сељак употребљава, па се из тога може 
видети, колико они имају удела у снабдевању сељака, поред 
предмета које и варошани употребљују, као што су: платно, суво 
месо, сукно, ћилимови, метле, котарице, асуре и т. д. 

Индустрија дрвета заступљена је са неколико грана. !. Ка- 
чарска: у Равни, Никојевићима и околини (округ ужички) са 
150 домова, који прерађују смрчевину и снабдевају округ ужички, 
а иду и до Шапца и Крагујевца; у Горњој Комирици (срез кра- 
гујевачки) цело село прерађује буковину и растовину, снабдева 
округ крагујевачки као и пијаце Свилајнац, Јагодину и Параћин; 
у општини воранској 24 куће, у општини трамчарској 24 куће 
и у општини ломничкој 21 кућа прерађују буковину у качарске 
израде; у селима Грачацу, Подунавцу и Отроцу испод Гоча 
раде сељаци качице; даље доносе сељаци из среза рамског и го- 
лубачког качарске израде у Пожаревац, а Заплањци иду по по- 
јединим окрузима и раде сељацима каце и слично. [. Дрводељ- 
ска: виле, лопате и колица раде сељаци у околини Голупца, у 
Вучју и околини, срез лесковачки, (извозили за Бугарску), око 
Маљена и у околини манастира Свете Петке; текнета, корита, 


ЕКОНОМСКИ ПРЕГЛЕД 143 


карлице, валове раде Цигани текнетари по Србији као: 50 кућа 
Цигана из Сеземче (срез расински) и то људи праве корита, а 
жене вретена; даље Цигани из Наупаре и других места: кашике 
и виљушке; грађу сељаци на разним местима у Србији; остале 
дрворезачке израде у Дојкинцима цело село (110 кућа) у Ло- 
пушњи и Самарници (срез власотиначки) 100 кућа, у селу Тулову 
општина Велико Копашничка 80 кућа, у Вучју и околним се- 
лима и т. д. ; Ш. Стругарска: село Пилица, округ ужички; Дој- 
кинце, округ пиротски (раде и пармаке, наћве, сандуке за младе); 
Цигани из села Лукова, округ тимочки, Цигани из Брода до Не- 
реснице; Цигани из села Избелице до Варварина, око 50 кућа 
раде на Јухор Планини; даље раде Цигани из Мељака и Срем- 
'чице, срез посавски, Честе, срез нишки, Бели Цигани округ кра- 
јински и т д.; ТУ. Коларска: сва села из Заплања, и то како 
у својим селима за продају у околним окрузима тако иду и по 
окрузима Западне Србије и раде сељацима код њихових кућа 
или у закупљеним дућанима коларске израде; село Накривањи 
околна села до Вучја. У. Столарска: Равни, Никојевићи и око- 
лина; Дојкинци, Грошница (столице), Шапине, округ пожаре- 
вачки (столице) и по другим селима раде овде онде сељаци сто- 
лице, који су рад изучили у казненим заводима У. Ободи за 
сита: Мрки До, округ ужички, њих 30; свирале: Велика Дре- 
нова (10 кућа), округ крушевачки, које продају по свој Србији; 
кларинете и свирале у Градишту до Власотинца, 4 куће. У. Ка- 
мењарска индустрија: у Студеници: крстове из студеничког 
мермера ; у селу Видровцу код Неготина крстове и споменике 
(звани влашки крстови); у Белим Водама и околини раде 390 
сељака крстове и споменике зване крушевачке крстове и споме- 
нике и друге каменорезачке израде; у Пухову срез драгачевски 
10 кућа споменике; у селу Дерену срез власотиначки 10 кућа 
каменорезачке израде; у селу Стубле цело село, у селу Прибоју 
пола села; у селу Зоруновцу и т. д.; у селу Копашници срез 
лесковачки камење за оштрење коса за ослобођене крајеве и 
извоз за Турску и Бугарску; тоцила: у Белим Водама и око- 
лини, у околини Мионице. 

Израда метала од сирка, која покрива сву потребу Србије 
и извози у иностранство у Пожежени до Градишта. Израда бре- 
зових метала у општини каранској, округ ужички, која покрива 
готово потребу целе Србије, и мало у срезу драгачевском за по- 
"требу Чачка. 

Текстилна индустрија: ћилимарска у Пироту 1200 жена и 
девојака израде 150.000 динара годишње вредности; сукнарска 
у селима око Пирота, израде 400—500.000 динара годишње 
вредности сукна; платнарска, 100 жена у Ужицу, 200 у Лесковцу, 
40 у Пироту, 20 у Шапцу ит. д.; ужарска у округу врањском из- 
ради годишње у вредности 1,300.000 дин. робе, од које се извезе 
за један милион; мутавџиска: у селима подножја Суве Планине 
као у Јагличу (25 радња по 6 људи)и т. д., која подмирује др- 
жавну потребу у зобницама и покровцима, а и приватну у ново 
ослобођеним крајевима; даље у селима у околини Врања и т. д. 

Лончарска индустрија у селима Потпећу и Рогама у округу 
ужичком, око 150 домова, који покривају потребу у простој 
лончарији: лонцима, црепуљама, пржуљама и ђувечима округа 


ужичког, ваљевског, чачанског, рудничког и делом подринског“:. 


у селима у околини Пирота, која раде за потребу округа пи- 
ротског, а преко лета раде бољу лончарију по свима варошима 
и варошицама у Србији; даље раде сељаци у селу Рујишту код 
Ражња, црепуље; сељаци из околине Бруса доносе црепуље у 
Прокупље, и т. д.; даље раде сељаци креч на разним краје- 
вима Србије. 

Израда клинаца за поткивање волова и коња турским ковом; 


Цигани у Врањи, Сурдулици, Нишу, Јелашници израде око 150.000' 


динара годишње робе и тиме подмирују потпуно потребу Србије 
у том артиклу а и извозили су у Турску. 

Котаричарска израда: у селима око Јагодине: корпе за 
извоз воћа да подмире потребу Србије, корпе за свилене ко- 
коне, у селу Уровцу код Обреновца раде Цигани корпе за 
ђубре, корпе за пијацу, за рубље; даље раде сељаци у околини 
Смедерева и т. д. 

Израда асура у селу Лозовику, као и другим селима поред 
Мораве. Кожухарске израда као кожухе и слично раде сељаци 
у селу Пожежани њих 30, и у другим селима пожаревачког 
округа. Израда шешира из сламних пантљика у Багрдану и 
околини. Израда сувог меса и сланине у селима среза ужичког 
и златиборског од стране сељака, најмање у вредности 100.000 
динара. Израда луча и катрана у срезу златиборском раде не- 
колико села као и понека села у срезу студеничком. Израду ту- 
цане и млевене паприке у Локошници и околини срез леско- 
вачки у вредности годишње 150—200.000 динара. 

Колики је број упослених кућевних индустријалаца, то се 


ЕКОНОМСКИ ПРЕГЛЕД 145 


без специјалног пописа не може рећи. Може се само нагађати, 
али је без сумње тај број знатан и иде на десетине хиљада, јер 
се рачуна да има само оних који се баве ужаријом око 7000 
душа, па 1200 жена и девојака које раде ћилиме. Гако исто не 
може се ни приближно знати вредност израђене робе, али се 
за њу може рећи да иде на милионе, јер се само ужарије из 
ради годишње за 1,300.000 динара, сукна у Пироту за 400 до- 
500.000 динара, ћилима за 150.000 динара и т. д. Због според- 
ног занимања број упослених у сравњењу према вредности из- 
рађене робе је врло велики. 

Важност овога рада је и у томе: што се ово све ради као 
споредан посао поред главног посла, код сељака и сељанака 
поред главног пољопривредног посла или кућевног посла, а код 
варошанки поред кућевног посла, и то у време, када се иначе 
не би имало шта да ради; и што овај посао допуњује поро- 
дичне приходе у више или мање знатној мери. Важност ове ин- 
дустрије је и у томе што је она и учитељ ручног рада, тако да 
се његове снаге могу и са успехом у свима сличним пословима 
и у другој индустрији употребити, као изради и сличних арти- 
кала, нарочито рентабилних, лако обучити. 

У појединим местима ова кућевна индустрија одржава по- 
пулацију у садашњем броју, јер иначе по пољопривредном послу 
на њиховом земљишту они се не би могли изранити, као што 
је случај у Дојкинцима, Равнима, Рогама и др.; или не би било 
становништво тако густо насељено, као што је случај у леско- 
вачком пољу, или би ишли у печалбу, што ту није случај. Из 
овога излази и то, да су становници оних крајева, где постоји 
кућевна индустрија и принуђени да раде овај посао и да без 
њега тешко би могли опстати. 

Поједине врсте кућевне индустрије постоје од старина, као 
каменорезачка, која је омогућена блиским каменим мајданима у 
извесном месту, а друге су новијег порекла. У колико су се ра- 
спадале задруге, код којих је увек било специјалиста за дрве- 
нарију и слично, и у колико понестаје шуме у извесним краје- 
вима, даље у колико почиње сељак у место сваштарења да се 
у пољопривреди специјалише, у толико се развија тражња се- 
љака за извесним предметима који су пре у задругама рађени 
или од сваког сељака рађени, од тада почиње све више да се 
развија кућевна индустрија, као на пример код дрварске ку- 
ћевне радиности, у местима, где има добре и јевтине горе, као 

што је случај за Дојкинце (Стара Планина), Заплање (Сува Пла- 
нина), Равне и Никојевиће (Муртеница) и т. д. Качарска инду- 
стрија у Равнима датира се од пре 100 година, и од тога доба 
се брзо ширила. Кућевна индустрија сукна у околини Пирота 
развила се на основу тамо јако развијеног овчарства и тражње 
сукна у београдском, ваљевском и подринском округу. 

Метларска индустрија је нова, јер смо пре 15 година уво- 
зили метле са стране у великим количинама, а сада поред под- 
мирења домаће потребе нешто се и извози. Нова је индустрија 
ободи за сита у Мрком Долу, уведена од стране г. Гл. Јосипо- 
вића ситара из Београда помоћу словеначких радника, као и 
индустрија вила и лопата, уведена од фирме Благојевића у око- 
лини Голубца и гг. Јосиповића око Вучја и Маљена; даље нова 
је индустрија котаричарска у околини Јагодине помогнута 6о- 
гатством раките на спрудовима моравским и тражењем котарица 
за извоз воћа у Јагодини и околини. 

Много је допринео усавршењу камењарске индустрије у 
Белим Водама и околини један Талијан, који се био настанио 
тамо, тако да тамо сељаци сада умеју модерно тесати и ре- 
зати камен. 

Нова је индустрија багрданских шешира која је пренета 
из фабрике М. Јечменице и Комп. 

Од кућевне индустрије опада кућевна индустрија платна, 
коју потискује фабричка производња, али и она не опада у оној 
мери, као што се то обично узима. 

Од целе кућевне индустрије, држава је до сада имала ути- 
цаја на стварање' модерног ужарског — салерског — кућевног 
заната и то отварањем школе за ужарство; и на ћилимарску 
индустрију потпомагањем Ћилимарске Задруге и ћилимарске 
школе Женског Друштва. А то што је држава чинила и сувише 
је мало према важности ове гране рада. Више од државе учи- 
нио је Казнени Завод, уносећи преко осуђеника у заводу обу- 
чених, четкарство и столичарство као неку нову грану народ- 
ног рада. 

На страни се одавно почела обраћати пажња кућевној ин- 
дустрији. и то како заснивањем нове, тако и модернисањем по- 
стојеће, тако да чим се једна грана кућевне индустрије прежи- 
вела, онда је или реформисана или место ње увођена нова, а 
дошло се и до тога, да чим се приметило да један предео не 

може да живи од пољопривредног рада, одмах је увођена једна 
врста кућевне индустрије, која је за тај крај била погодна. 

У Немачкој воде о њој рачуна од 18. века па до данас. 
Вођење рачуна о овој грани индустрије спада увек у стални 
делокруг рада привредне политике. Овом помагању има се и 
приписати заслуга за модерну технику и високу усавршеност 
ове индустрије у Немачкој. У местима на земљишту кућевне ин- 
дустрије поред ње развила се модерна велика индустрија кори- 
стећи се наученошћу радне снаге и њеном потребом за послом. 

Колико год модерне европске државе о овој грани рада 
воде бригу, толико имамо и ми интереса да то чинимо, у то- 
лико пре, што смо је до сада поготово као са свим непознату 
оставили самој себи. Шта би требало чинити» Прво би требало 
најпре обићи сву земљу и свугде, где се налази, добро је по- 
моћу стручних лица испитати и проучити до најмањих детаља 
и описати је, видети како стоји, да ли напредује или назадује, 
како храни своје упосленике, да ли је треба реформисати или 
нову граиу рада увести, или иначе помоћи и како. На основу 
ових испитивања издати опширне описе стања ове гране рада 
са нужним мерама за поправку, као и приредити обилну и де- 
таљну изложбу целе кућевне индустрије и тиме и нашу јавност 
заинтересовати. 

У исто време уносити знатне буџетске кредите за помагање 
било школом, било организовањем задруга, било довођењем 
страних практичних мајстора, било изашиљањем из тих места 
питомаца, и томе подобним мерама, да би се увела или нова 
јевтинија и савршенија техника код постојећег рада, или се 
увели нови рентабилни артикли, завела организација продаје 
зарад бољег уновчења и т. д. 

Уз ове мере за побољшање постојеће требало би у сиро- 
машним и потребитим крајевима уводити постојеће као и оне 
врсте кућевне индустрије, чије се израде код нас доносе из ино- 
странства за имућнију публику, јер се увоз израда кућевне ин- 
дустрије може потиснути израдама наше кућевне индустрије, а 
број тих индустрија је знатан, јер би то све представљало чист 
добитак у народном раду, добивен за време када сељак ни- 
каквог другог посла нема. Ове индустрије би се нарочито тре- 
бале и могле подићи у печалбарским крајевима, те би знатно 
утицале на смањење печалбарства а и послужиле би за поди- 
зање и других грана индустрије. Разуме се, да би се уводиле 

оне кућевне индустрије, које не подлеже конкуренцији машин- 
ске индустрије, а таквих је број знатан. 

Треба знати, да готово све дечије играчке, конфекција 
рубља, одела, мидера, блуза, четкарске израде, ташнерске из- 
раде, један део књиговезачке израде, везови, чипке, (знатна 
швајцарска индустрија у околини Сант Галена, која производи 
100 милиуна динара вредноси робе и плаћа наднице до 10 ди- 
нара на дан, је кућевна индустрија); сита, платна за сита, перле 
и ситнице од стакла, фине стругарске и ликорезачке израде, ве- 
штачко цвеће, рукавице и Т. д., ит. д. су предмети израде 
стране кућевне индустрије па чак и оне, којима конкурише ма- 
шинска производња као што су: ткање платна и вунених тка- 
нина од стране оних који се тиме искључиво баве, и које пла- 
ћају због тога само тако зване гладујуће наднице, биле би бла- 
годет за наше сиромашне брдске крајеве у споредном занимању. 

Колико горе речено важи за границе досадашње Србије, 
исто толико важи и за крајеве ново освојене, где такође по- 
стоје поједине гране кућевне индустрије, а и принудност да се 
нова кућевна индустрија уводи. 

У последње време и Министарство Народне Привреде по- 
чело је нешто у циљу помагања ове индустрије да ради, али 
само са сувише незнатним новчаним срествима. 


Миливоје М. САВИЋ. 


КЊИЖЕВНИ ПРЕГЛЕД 


О национализовању Муслимана. Написао и издао 
Шукрија Куртовић, студент. — Сарајево, 1914. Штампарија 
„Народа“. Страна [1 + 54. 

Жалосно је али се мора признати, да се у Србији врло слабо 
познају прилике у којима живе наша браћа ван наших граница. 
Још мање се познају унутрашњи односи њихови. Поготову нај- 
горе се стоји са познавањем тих прилика и односа у Босни и 
Херцеговини. 

На селу је живаљ хомоген, претежно српски, те су и односи 
простији и интереси идентичнији, док се код варошког живља 
опажа у односима и интересима једна сложеност и укрштавање. 
Ту се очито виде трагови векова и огледа борба неколико кул- 
тура. Још већи заплет ствара троврсна религија, а отуда и тр- 
вења међу неједновернима једне исте народности. Те борбе и тр- 
вења појачала је босанска влада, која се побринула да креира 
нову босанску народност. Па ипак може се извршити, ма и при- 
ближно, подела тамошњег живља на домаће и странце. Домаћи 
деле се на православне, католике и муслимане. Православни — 
Срби; Католици — Хрвати!. 

Муслимани су анационални или антинационални. Нису ни 
Срби ни Хрвати, они су „Турци“ или, боље, они теже Турској, 
оплакују њено пропадање и наричу за њеним пропадањем. Они 
се надају да ће се Турска вратити бар у Босну и Херцеговину, 
ако не и даље, докле је била. Турски непријатељ јесте њихов не- 
пријатељ „а сваки комад земље који је отет од ње, истргнут је 
из њихова срца“. У њеном падању они виде „падање своје вла- 
стите зграде“. 

Али је дошао велики догађај, каже г. Куртовић, „дошао је 
овај рат, да нас избави из ове вртоглавице и неодређености, да 
прочисти нас и наше погледе на свијет, да нас научи мислити и 
да видимо истину. На прелазу смо из једног стања у друго и из 
једног времена у друго. Чувати се ваља да за нас муслимане овај 
прелаз не буде значио прелом. Пред нама су два пута, од 
којих један морамо изабрати. Један је од њих да ми муслимани 
у Босни и Херцеговини постанемо посебна самостална група, 


1 У Хрвате се убрајају и сви странци, католици. 

муслиманска, и да водимо само муслиманску политику и борбу. 
Други је да одбацимо вјерско дијељење и вјерску борбу и дау 
заједници са осталим суграђанима других вјера водимо нацио- 
налну борбу“. 

Брат мухамеданаац, син кршне Херцеговине, г. Куртовић, 
види много више, него други његови. Он не рида нити јеца, 
што се Срби муслимани нису осећали Србима, и што су се ту- 
ђили своје рођене браће. То не користи ничему. Он високим 
гласом достојанствено и непобитним аргументима указује прави 
пут којим треба да пођу Срби муслимани сада, ако желе себи 
и своме народу добро. Указује јасно да муслимани немају неке 
своје нарочите муслиманске интересе. Чак ни аграрно питање, 
које је проглашено као животно питање свих муслимана, не 
може их удружити, јер „интереси аге и кмета муслимана не могу 
никада бити исти, нити се с њима могу идентификовати инте- 
реси осталих наших класа“. Још једино могао би бити општи 
задатак и интерес очувати веру — Ислам. А како би се то свр- 
шило> „Неспособни у борби за опстанак изгубићемо имање, а 
у раду без стална правца и невођени никаквим идеалима него. 
тренутним интересима — уз то још фукаре — изгубићемо морал. 
Изгубићемо дакле у себи и оно, што нас чини човјеком, а као 
такви, сасвим је природно, изгубићемо и Ислам и постаћемо нај- 
простији пролетаријат“. Из борбе са Србима и Хрватима, која 
би дошла као неминовна последица таквога рада, изишли би 
сигурно побеђени. У помоћ владе, која се свакога часа може 
променити, и Аустрије, не треба се уздати. Пуно је примера који 
то осведочувају. 

Једини и прави пут, којим би требали да пођу, те да очу- 
вају себе као људе и као присташе Ислама, јесте овај други — 
заједница. Издвојити се из народне заједнице значи радити про- 
тиву властитих интереса. Г. Куртовић признаје да код мусли- 
мана нема свести о заједничким интересима, али он пледира 
зато да се она пробуди. „То не треба створити јер то у истини. 
постоји. Сељак муслиман има исте интересе као и православни. 
и католик, исто тако занатлпја, трговац, посједник и Т. д. 

Није реч о народности, пошто је она пасивна и без ути- 
цаја. Код њих треба ширити националност, јер она значи 
покрет. Правога национализма у Босни и Херцеговини има. 
само у Срба. Име Србин у Босни само по себи носи особине 
национализма. „Апсурдно би било да Хрвати стварају посебни. 
хрватски национализам, па да у једном народу буду два наци- 
онализма. Они треба да учине, па да се дашњи српски нацио- 
нализам не зове само српски него српско-хрватски“, а 
како лепо и тачно вели г. М. Марјановић“: до последњих кон- 
секвенција развијен хрватски и српски национализам мора да се: 
по опсегу и по садржини сасвим покривају“. 


' Миљан Марјановић, Савремена Хрватска, стр. 359. 

Узрок свему томе ми не тражимо појединачно. Сви мии 
православни и католици и муслимани криви смо на неки начин 
и поред главног кривца. Да би то стање одржала и још више 
ојачала, влада је издала закон који отежава прелаз из једне 
вере у другу, а за Сабор завела конфесионални изборни ред, и 
тиме створила толики јаз да се у Босни и Херцеговини, ни до 
данас, Срби и Хрвати чик и не приближише једни другима. Да 
би били јачи, Хрвати у Сабору пришли су муслиманима и по- 
мажу ове противу облигаторног откупа кметова. Они то чине 
и ако је један врло велики део кметова католик:. То кметовско, 
аграрно питање, не може да се реши ево већ 36 година. Управо 
Аустрија то неће, јер је аграрно питање, како ту скоро (16 де- 
цембра 1913 г.) рече у Сабору г. В. Грђић, „камен спотицања 
слоге између Срба православних и муслимана“. 

Књига г. Куртовића заслужује пажњу и ширих кругова. 


Власт. БуУДИМОВИЋ. 


Песме Владимира Назора:. 

„Ја стојим у кули белокосној, с вратима ебеновим, с круном 
од топаза, на високом ледењаку. Нико к њој не прилази, ни 
путник, ни гост. Она не зна за плач. У њој за црне ноћи пуне 
олује и ветрине, рвем се с горским дусима и дивовима. ИМ пот- 
крепљен том борбом постајем све јачи. 


Кад ћу, кад ћу једном јак и добар моћи 
да међ људе сиђем из те куле своје 


Тако пева у својој уводној песми: „Тшп5 ебштпеа“ г. В. 
Назор. Кад је Крањчевић, као увод својој првој збирци метнуо 
песму: „Вили песме“, она је садржавала цео „програм“ његовог 
бола. Кад је Дучић пред прву и пред другу збирку метнуо оне 
две уводне песме, оне су биле ту, као портре његовог песнич- 
ког „ја“. Уводна песма Назорова не може бити израз његовог 
песничког веровања, ни његове песничке исповести, јер да ми 
не познајемо њега из свих наших часописа, по којима се сваког 
часа сусрећемо с његовим именом, замислили бисмо га по овој 
првој песми неким симболиком белокосне кула на облацима; из 
његових песама очекивали бисмо све оно, што су нам француски 
симболисти нудили у значењима вокала. Замислили бисмо пе- 
сника који живи изван ове грубе стварности уметничким неким 
својим животом и нема никаквог удела у животу нашег бола и 
наше туге. 

Али Назор није такав. Већ у трећој песми ове збирке, 
„Доксат“, он је у контрадикцији са својом уводном песмом. Док 


1 По статистици Зем. Владе од 1910 год. кметова има свега око 80.000 а 
спахија 10.000. — Кметова муслимана 3500, а католика има 18.000. 

2 М]јадтиг Магог: Рјезте. 1дапје Кпј аге 1. Наштапа (54. Кис) Хартеђ. 
Сђепа 2 Кг. 

у првој каже за себе, да је мрачан и сам, овде сам себе зове 
„маторим дечаком“, што „под доксатом себи живот слади и уз 
пев гради куле златне на облаку, па их нагло руши и плаче 
лудо; дечаком, што се весели сунцу... 

Нисам у кут скучен ни закопан жив... 


Дођи, па пеш видет... Стојим на врхунцу, 
с косом пуном росе, као митски див. 


Каква контрадикција! И онда долази четврта и пета песма и све 
даље једна за другом: једна искључује другу. 

Назора заводи реч, заводи леп и, складан с идејом, ритам, 
заводи га уметност. Ми бисмо хтели да замислимо и видимо пе- 
сника читајући његове песме, а он нам сваког часа измиче, бежи 
и запрепашћује нас различношћу своје поезије и променом своје 
физиогномије Труби труба силна, а ми је слушамо даље и даље, 
заводи нас онај лепи, виртуозни ритам, оне звучне речи велике 
и јаке, и не мислимо на контрадикције било у самој песми за 
себе, или једне према другој. 

Узрок свему лежи и у томе што је Назор више уметник 
него песник, више епски песник него лиричар. И он је, већ у по- 
четку највећег успеха имао управо са својим епским радовима: 
„Славенске легенде“, „Живана“, „Хрватски краљеви“, „Библиј- 
ске легенде“ и тТ. д. 

Његов је стил епски, монументалан; његов ритам — звук 
трубе. Све његове песме изгледају као апострофе и делови неког 
епа. И то је баш оно чега ради нам се више пута његове песме 
више свиђају, кад их поједине читамо по нашим часописима, јер 
мислимо на целину, које, кад смо збирку у руке добили, нема. 
Назор нам доноси један фрагментаран свет, који је постао због 
бујице ритама и звучних речи, што теку, као хучна река, из пе- 
сникове душе. И занесен овом реком он вечито пева у неком ви- 
соком тону откровења, као што су неке наше македонске песме; 
пева као неки митски јунак, који се дигао на највећи врх, па 
кличе са те висине, као његов дивни „Киклоп“, чији нам ритам 
и дикција доносе пред очи у најјаснијој слици ову митску грдо- 
сију у свој њезиној снази и грубости. 

Колико је Назор силан у свом ритму осетили смо то из ње- 
гове песме: „Хајка“ : 

Улулу! Улулу! 
Први је пут што гонимо 
Пред собом звијерку страхотну, 


За нама што је тулила 
У тами густе мрчаве... 
Улулу, браћо! Улулу! 

Помамни ржу атови, 

Бијесни лају загари, 

Танани звижде бичеви 

Тко ће је први стигнути 2 

Тко ће је први згазити 2 

Тко ће је први заклати2 

У лулу! У лулу! У лулу! — читамо све бесније и бесније; за- 
носи нас овај јаки ритам, који нам у свом брзом кретању даје 
потпуну слику хајке. И ми смо свршили читање, а у нашим ушима 
остаје још увек онај шум, оно клицање, као да смо неког јутра 
с неког брега гледали и слушали хајку стотине ловаца: улулу! 
улулу!, лавеж хиљаде паса. И напокон, као да је цела та хајка 
зашла за хрег, а ми још и даље слушамо увек цео онај бес те- 
рања у свежем јутру. 
Силину његовог ритма осетили смо и у његовом „Ускрсу“: 

..„У један мах пет стотина је прољећа 

Из црне земље скочило: 

И сва гнијезда пјевају по лузима, 

И до три мора затонима кркоче, 

И безброј ријека грми низа прагове 

Уз шумор грања, уз крик сурих орлова, 

Уз глас из рака, којим плоче пуцају: 

Хозана на висинама ! 

Хозана у низинама ! 

Хозана роде мој! 


То је клик једног целог народа, што ломи гробну плочу и диже 
се у слави сунца, као нови Христос ! 

Сву тугу и лепоту славујеве песме ми смо осетили у Назо- 
ровој песми „Мо што“. У њој је заробио Назор са својим ритмом 
сваки глас славујева цвркутања и превео га нама, што не разу- 
мемо славујева језика, све оне усклике и јецаје туге и лепоте. 

Читајући ову песму сетио сам се, кад сам се пре неколико 
година, у неком великом граду, често после ноћних теревенки 
враћао у освитак зоре кући кроз један диван парк. Сваког јутра 
поздрављала би ме, онако мамурнога, славујева песма. Између 
лишћа скривен певао је он и точио своје злато у младо јутро, 
што се будило, а ја бих сваки пут застао и слушао дуго, дуго 
ту неразумљиву песму, која ми је дубоко у срце продирала. И 
кад читах песму Назорову, као да слушах све оно дрхтање не- 
описиве мелодије, и сваки крик и болни глас оне песме, као да 
је нашао своје тумачење у свакој речи ове песме. Ја разумех 
песму певану мени на непознатом језику: 

„С краја глуха и висока 
„Сребрна је нојџа стигла, 
„Утопљену лампу дигла 
„Из језера из дубока. 
„ЈЂуд'ма води за ручицу санак, слијепог сина. 
„„Ја ћу, мајко, гнијездо вити на дну ока њина““. 
„Штурак зриче у травици: 
„Зри, јагодо, зри!, 
„Ти'о, ти'о паук преде 
„Нити три“. 


То су три песме најуметничкије, најсавршеније у целој нашој 
књижевности, то су три песме, које се крећу, које живе, које нас 
заносе, освајају својом дикцијом а највећма својим оригиналним 
и потпуно њима одговарајућим ритмом. 

Свака песма јавља се у песнику, као мелодија. И та мело- 
дија, која прати идеју, то је њезина душа, то је њен покрет, то 
је њен живот, то је оно што нас заноси и осваја, то је директно 
деловање, као што музика на нашу душу делује. М, као што 
„Хајка“ у свом ритму тера нас у беснило читања, слично бун- 
цању, а песма „Ускрс“ у најрадосније клицање свога Ускрса, тако 
нас „Мо штпо“ пуни неком тужном лепотом, неком мелодијом 
која задуго с нама влада. 

И сам Назор осетио је и заволио ову своју песму над све 
остале, јер је одмах занесен њом спевао циклус: „Шумске идиле“. 

Као и сви циклуси и овај има оне елементарне мане ци- 
клуса : да је прва песма увек најбоља. Као што рекосмо, песма 
се у песнику рађа с готовим ритмом. И кад је песник написао 
песму у њему још за дуго онај ритмички шум и не замире тако 
брзо, он влада још за дуго његовом душом и свака нова идеја, 
која би се за то време у песнику породила, добила би и нехо- 
тице онај темпо, који још влада душом песниковом, као остатак 
оне прве песме. А свака идеја без свога сопственога ритма не 
долази до правог изражаја, Тако се догодило са циклусом г. 
Назора. У њему се осећа цео онај тужни тон „Мо шпа“, по- 
навља се, шта више, и онај лепи: тио, ти о, тио — с којим се 
„Мо тпо“ почиње. 

Збирка Назорова свакако јз најинтересантнија а и најбоља 
збирка песама што се појавила у нашој књижевности. Али и ова, 
као и прва његова збирка, коју је издало Друштво Хрватских 
Књижевника, уза све лепоте и блистања праве поезије има и из- 
весних мана. Целој књизи недостаје нека физиогномија, нека це- 
лина, каква се налази у збиркама великих светских песника, па 
и наших, као Крањчевића. А Назор је велики и он би нам мо- 
гао то дати. 


Ј. Миличић. 


УМЕТНИЧКИ ПРЕГЛЕД 


О КОНСОЛИДОВАЊУ МУЗИЧКОГ ЖИВОТА. 


Музика у нас Срба, оличена до сада, може се рећи, једино 
у хорским композицијама, почиње, и то врло брзо, да се развија 
и да ступа на широко поље продуктивне тонске уметности. То 
је очигледна појава која нас мора радовати. Но баш у том новом 
стремљењу има ствари које су постављене на погрешну основу, 
и које би требало поправити. Намера је ових редака, да се на 
то укаже. 

21. новембра 1899 године Београдско Певачко Друштво, у 
договору са г. г. Ст. Мокрањцем, Цветком Манојловићем и Ст. 
Биничким, основало је прву музичку школу у Србији. Ово је не- 
оспорно велики датум у развоју музичког живота код нас. Знак, 
да је сазрела мисао о озбиљном раду на стварању и образовању 
музичког подмлатка као и на стварању позитивног музичког жи- 
вота. ЈЂуди, који су ово учинили, осећали су важност овога мо 
мента по каснији музички развој, веровали су бесумње да ће из. 
овог почетног дела искрснути једног дана савремено музичко учи- 
лиште, које ће се звати: Конзерваториум, Музичка Академија или 
Виша Музичка Школа. И Српска Музичка Школа, већ од првих 
дана свога живота и рада, показала је да ступа на чврсто тло и 
да се тонска уметност озбиљно схвата и негује под њеним кровом. 
Програм ученичких концерата из првих дана, да не говорим из 
каснијих година, потврђује то. И тако, пуних пет година ова се 
школа сматрала као приватна установа, која је живела од помоћи 
певачког друштва и школарине ученика. Но и ако се она сматра 
као плод Београдског Певачког Друштва и као њена школа, ипак 
је она већ у свом називу „Српска Музичка Школа“ показивала 
и своју природну тенденцију: да се еманципује од свог оснива- 
оца и да постане потпуно независна од њега; другим речима, да. 

пређе у државне руке и да се развије у велику музичку школу. 
Већ 1905 год. школа добија прву помоћ од Министарства Про- 
свете, у 1200 дин. Мала заиста, но знак, да се и њен рад почео 
ценити у надлежним круговима. ИМ та је помоћ расла и расте 
сваком годином, тако да је већ време да то престане бити суб- 
венција, већ да школа пређе у државне руке. Број ђака, а и рад 
у школи захтева то. 

Школа се тако еманциповала сваким даном све више од свог 
осниваоца и тежила да буде самостална. Но ако је ова еманци- 
пација показивала њену важност по стварање музичког живота 
код нас, с друге је стране показивала то, да школа, као таква, 
тражи целину снага, да су све око ње окупљене, како би актив- 
нији био и рад школе у стварању позитивног музичког живота. 
Јер Србија није имала нити опере, нити симфонијског оркестра, 
те је оправдано било нарочиту важност придавати овој школи. 
Оперетски покушаји били су пропали, а рад оркестра Народног 
Позоришта, између чинова појединих комада, није могао имгти 
плодног утицаја, јер су и дела која су се изводила, без веће му- 
зичке вредности. И зато је Српска Музичка Школа, концертима 
својих ученика, попуњавала ову празнину музичког живота код 
нас од свога постанка па до данас може се рећи. Јер тек на кон- 
цертима ове школе чула су се дела: Бетовена, Моцарта, Мендел- 
сона, Шуберта, Хајдна, Шумана, Шопена, Листа, Грига и т. д. 
И ако су ова дела извађана од ученика више мање ученички, 
ипак је била пријатност чути оно што се дотле није чуло у нашој 
средини. А овакав рад могао је само пожелети да види под кро- 
вом Српске Музичке Школе искупљене све наше музичаре да за- 
једнички прихвате започето дело и да убрзају развој ове младе 
установе. 

Готово свакоме познато је, како је однос између два наша 
најбоља певачка друштва, „Београдског Певачког Друштва“ и 
„Станковића“, показивао један тон, који је више личио на его- 
изам, него ли на слободну утакмицу, која је у уметности по- 
требна. Тај тон — од кога је потекао, овде нас се не тиче — давао 
је један облесак који је бацао и рђаву сенку на саму музику. 
Из жеђи за репутацијом, која, како изгледа, није била чисто му- 
зичка, јер се често дешавало да у њој има нечег трговачког, — 
ишло се тако далеко, да су се у извађању појединих дела пре- 
машале снаге извођача. А све то зашто Верујте, не ради музике 
као чисте уметности, већ ради антагонизма између себе. Будимо 

искрени и признајмо ово, јер ће нам бити од користи по каснији 
музички живот. Велим, опет, да утакмица, није рђава. Само утак- 
мица несме да уништава важнију једну чињеницу и то саму умет- 
ност, у овом случају музику. А то је на жалост било у већини 
случајева. 

То је било доба када је Београд чуо: 1Х Симфонију од Бе- 
товена, „Створење света“ и „Седам речи Христових“ 
од Хајдна, „Свадбене дарове“ од Дворжака, „Страдање 
Христово“ од Перозиа“ и т. д. Све ово није изведено како 
ваља. То знају најбоље сами диригенти. Но Хајдн се може и за- 
мислити; Дворжак и Перози донекле, јер су ово ствари мање 
више хорске и мелодичне у основи својој. Али Бетовен !2! 

1 Симфонија Бетовенова требала би да буде датум у исто- 
рији наше музике, а 1Х!2! 1Х би већ показивала да музика код 
нас стоји на чврстим основама. Но 1Х симфонија била је велика 
смелост, коју не би сваки ни хтео, ни смео, да узме на себе. 

Не велим да Београд није требао да чује 1Х симфонију. Већ 
велим, да Београд није био спреман за њу. Пре свега чисто тех- 
нички, а то је оно што је у 1Х симфонији најглавније. Оркестар, 
који је бројао на 70 суделовача, који су скупљени за ово дело, 
а међ којима је било једва неколико музичара по професији, 
није могао дати оно што је Бетовен хтео и дао. Хор, који је бро- 
јао на 130 певача и оркестар, оба заједно, могли су импоновати 
само бројно, музички искључено. То може знати најбоље сам ди- 
ригент. Сумњам да је он као музичар могао бити задовољан из- 
вађањем. Но ипак зато 1Х симфонија је у Београду продрла ау 
Бечу пропала, како је рекла једна госпођа после концерта. 

„Свадбени Дарови“ од Дворжака и „Страдање Христово“ 
од Перозиа нису боље стојали. Оркестар је и овде био онај гори 
део, а већ да не говоримо о томе, шта је се све могло и намерно 
дешавати од свирача у оркестру. 

И тако, захваљујући овим међусобним трвењима, Београд 
је чуо неколике ствари, о којима је могао сневати тек после из- 
весног периода чисто музикалног живота. Боље рећи, после ства- 
рања доброг оркестра, иначе раније не. 


(Свршиће се) 


Минхен. К. П. МАНОЈЛОВИЋ. 


ВВ ЛАВА КО 


КЊИЖЕВНОСТ. 


Балкански рат у слици и речи 
'(1912—1913). Уредио Душан Шијачки. 
Београд 1913. 

Ово је једна врло лепа илустрована 
збирка ратних слика, догађаја и епи- 
зода, коју би, као успомену на минуле 
успешне ратове, свака кућа српска тре- 
бало да набави. У њој се налазе слике 
готово свих српских официра — хероја, 
што своје животе принесоше на олтар 
отаџбини. Време пролази и баца забо- 
рав на многе догађаје, које не би тре- 
бало заборавити. Једна овака збирка је 
трајан спомен великих дела наших ју- 
нака; прелистивајући је сећамо се свих 
оних тренутака радости и бола прожи- 
велих у ратним годинама. 

РЕ 

Вељко Петровић: На прагу. — 
Осамдесет четири песме, подељене у 
шест циклуса, у овој „књизи стихова“, 
обухватају готово цео рад г. Вељка 
Петровића из поезије, изузимајући је- 
дан део његових патриотских песама 
објављених у засебној књизи 1912 го- 
дине („Родољубиве песме“). Пре девет 
или десет година, када су се појавили 
први стихови г. Петровића, они су ода- 
вали један свеж таленат, интересантну 
личност и отмену уметност. Кратка, 
свежа песмица „Кол одра“, која почиње 
стиховима: 


„Лежаћу хладан, укочен и жут 
У помпи ружа крупних и црвени...“ 


која је проста по мотиву и по компо- 
зицији, али која има нешто од чисте и 
класичне лепоте, једна је од лепих пе- 
сама овога песника, која чини част ли- 


тератури у којој се јавља. Она није 
усамљена. Читава једна група песама 
г. Петровића : „Кад сељак умире“, „Ма- 
кегпа Едисја“, „На броду“, „Те очи“, 
„Уседелица“, „Еротика“, „О зашто...“, 
„Лакеји“, „Песма међу четири зида“, 
„Напукло звоно“, „Каприси беде“, „У 
родитељској постељи“ — има лепоту 
осећања и лепоту мисли и чита се са 
интересовањем, са одобравањем, са осе- 
ћањем и признањем. У њима се може 
наћи и по који неугодан стих, незгодно 
и неспретно употребљена реч, немоћ 
за спонтан и беспрекоран израз; али 
се те местимичне и ретке мане губе у 
садржајној пуноћи и емотивној и фор- 
малној вредности тих песама. 

Ова књига песама г. Вељка Петро- 
вића |заслужује потпуно пажњу оних, 
који воле поезију и које интересује 
стање и развитак наше лирике. 


А. Шопенхауер: О интересантном 
и лепом. — Гете: Српске Народне 
Песме (Превели матуранти Ш београд- 
ске гимназије. Стр. 34. Цена 0.60 дин,). 

Поводом појаве ове књижице може се 
говорити о двема стварима: о самој књи- 
жици као преводу са чисто књижевног 
гледишта, и о идеји, намери која је по- 
кренула матуранте једне гимназије да 
преведу и издаду ове две ствари. 

У избору ствари за превод преводи- 
оци су показали врло добар укус иза- 
бравши две значајне ствари. Превод је, 
колико смо прегледали, тачан и доста 
гладак. Врло је карактеристичан и поу- 
чан предговор, где су млади преводиоци 
изнели разлоге који су их руководили 
да издаду ову књижицу. Они тврде да 
„у сазнању лепога мора за свакога бити 
нечега заједничког, константног“, и то 

потврђују тиме, што им се и данас, 
„свиде отац Хомер, отац Вишњић“. Са 
жалошћу констатују да су „наше нај- 
веће народно благо, наше народне пе- 
сме запостављене и да их наши отме- 
нији презиру“, те нису могли пропу- 
стити а да не изнесу „шта о њима 
мисли један велики песник као што је 
Гете“, 

Преводиоци су дали не само једну 
добру и корисну књигу, већ су пока- 
зали своју добру вољу и смисао за књи- 
жевност. 

М. 


Иво Ћипико: Прељуб. — У издању 
књижаре Геце Кона изишла је збирка 
новела г. Ива Ћипика под именом „Пре- 
љуб“ (наслов прве новеле у овој збир- 
ци). Уговој збирци има 12 новела : „Пре- 
„љуб“, „Код детета на умору“ „На до- 
гледу мора“, „Дед“, „На црквеној слави“, 
„На повратку с рада“, „Ватра“, „На про- 
штењу“, „У одбљеску живота“, „У Се- 
минарији“, „Нови храм“ и „Чобани“. 

Ни овим, као ни другим, приповет- 
кама г. Ива Ћипика није потребна ни- 
каква нарочита препорука. Њих препо- 
ручује довољно име њихова писца, који 
је несумњиво стекао најугледније место 
у нашој данашњој књижевности. 

Цена је овој збирци новела 3 дин. 


„Сирано од Бержерака“. — Наша 
преводна књижевзост показује сваког 
дана сталан и знатан напредак. Данас 
се у нас јављају књижевни преводи и 
оних дела, на која се још пре десет 
година није ни мислило. Један датуму 
том погледу је и превод херојске ко- 
медије Ростанове „Сирано де Берже- 
рак“. Све што сугвисока култура, пре- 
фињени укус и позната виртуозност у 
стиху Едмона Ростана могли дати, то 
је дато у овој комедији, која је репу- 
тацију Ростанову утврдила у Францу- 
ској и раширила је по целој Европи. 
Српски преводилац „Сирана“, г. Милан 
Димовић, умео је пажљиво, интели- 
гентно и савесно сачувати највећи број 
високих особина Ростановог дела у свом 
преводу. Кад се има на уму да је „Си- 
рано од Бержерака“ једно од најдухо- 
витијих дела француске литературе, да 
је писано богатим и сјајним стихом, да 
је писац, местимице, и свесно засењи- 
вао публику својом уметношћу и сво- 
јом умешношћу, онда су заслуге срп- 
ског преводиоца достојније пажње и 
похвале. Чувени двобој Сиранов у Бур- 

гоњској палати, престављање гаскоњ- 
ских кадета, дијалог Сирана и Роксане 
несумњиво утврђују да је г. Димовић 
један од наших најбољих преводилаца 
везанога слога. И колико ће широка 
публика имати задовољства у гледању 
Ростановог дела на нашој позорници, 
толико ће интелигентан читалац имати 
уживања читајући превод г. Димовића. 
ти 


НАУКА. 


Бран. Б. Тодоровић, Наука о тр- 
говини (П! илустровано издање. Бео- 
град 1914, стр. 208, 80. Цена 4 дин.). 

У издању Конове књижаре објавио 
је г. Бранислав Тодоровић и друго из- 
дање своје „Науке о трговини“. Без 
високих научних претензија писац је 
поглавито имао у виду школску потребу 
за једном солидном књигом о трговини, 
па је и у другом издању, као и у првом, 
излагао науку о трговини више педа- 
гошко-практички, него ли научно-испи- 
тивачки. Све елементе трговине као и 
установе трговинске писац је дескрип- 
тивно изложио, обраћајући главну па- 
жњу на прометни значај установа, на 
практичне користи њихове, једном речи 
на технику трговине. У том погледу 
књига г. Тодоровића је једно врло ус- 
пело дело и може се потпуно препору- 
чити ширим круговима, ради упозна- 
вања те тако сложене појаве, што се 
назива трговином. Слушаоцима трго- 
вачких школа ова ће књига бити од 
велике користи. Е 


П. И. Ковалевски: Борба са зло- 
чином путем васпитања. Превео са 
руског П. М. (Београд 1914, стр. 89, 80. 
Издање Свесловенске Књижарнице). 

Питање Криминалне Политике не ин- 
тересују више само правнике, већ су 
тако рећи пренесена у широке слојеве 
друштвене. Досадашњи методи у борби 
са злочином и злочинцима нису успели 
да друштво заштите. Криминалитет ра- 
сте стално, тако да су се неминовно мо- 
рале предузети друге мере у борби про- 
тив злочина. Кривично Право напустило 
је данас своје схватање, како је казни 
главни циљ одмазда, или задовољење 
идеје правичности. Казном се хоће да 
постигне и друго нешто: наиме да се 
по могућству заштити друштво од но- 
вих повреда и злочиних напада. Према 

томе се и казнени системи удешавају: 
тежи се поправци кривца, а не његовом 
уништењу. 

На другом месту Кривично Право на- 
пустило је своју дијалектичко-схоластич- 
ку методу, па је у место проучавања 
параграфа и играњт са појмовима, по- 
чело истраживати на самом кривцу иу 
друштвеној средини и друштвеним при- 
ликама праве узроке чињењу кривичних 
дела. Тако се у области Кривичног Пра- 
ва створила посебна наука Криминална 
Политика, која има више огранака и 
и која специјално изучава узроке зло- 


чина, као и средства за њихово суз- 
бијање. 

Ова књижица коју је превео г. Паја 
Михајловић, бави се специјално пита- 
њем о борби против злочина путем вас- 
питања. Критикујући савремено кривич- 
но законодавство и кривично правосуђе 
писац излаже читав ред мера, којима би 
се могао криминалитет зауставити. Из- 
лагање је врло поучно и занимљиво, 
просто и јасно, тако да је управо по- 
годно за најшире кругове. Ми ову књи- 
жицу најтоплије препоручујемо. 

Л 


ПРЕТПЛАТНИЦИМА „ДЕЛА“. 


Уредништво „Дела“ моли оне претплатнике који још 
нису положили претплату за [и [ тромесечје ове године, 
да изволе што пре послати претплату за оба тромесечја. 
Они претплатници који дугују за прошлу годину, моле се 
да дужну претплату измире што пре. 


ВЛАСНИК 
АЦА М. СТАНОЈЕВИЋ 
УРЕДНИЦИ 
Рг. ДРАГОЉУБ М. ПАВЛОВИЋ и Ог. ЛАЗАР МАРКОВИЋ 
Штампарија „Доситије Обрадовић“ Димитрија Гавриловића (пређе А. М. Станојевића) 
(Кнегиње Љубице улица бр. 6) 


О ВННИВНВБВБЕБЕ _ВВФЂЕ___________ 


РОЦУЗУРРАЕ 


ПИ ЈЕ 26) 


Књига 71. МАЈ 1914 ГОДИНЕ СВЕСКА 2. 


пвеурра Ва: АЊе. 323 аи И 
— ПРИПОВЕТКА — 


[ 


Када сиђе са трамваја, Петар Илић застаде, сав зајапурен 
од врућине, хукну, обриса зној са црвеног лица и дебелог врата, 
погледа за тренутак радознало око себе, па онда пође ка улазу 
Малог Калемегдана. Дежмекаст, мали, вукући за собом чупавог 
мушкарца од пет година и нешто мању девојчицу, он једва прође 
кроз гомиле шегрта, војника и тотица, док најзад не застаде пред 
шатором једне панораме, одакле се чуло отегнуто пиштање вергла. 
Ту, у сред силне вреве и тискања, он заборави да чува од пра- 
шине свој широки црни герок са дугим пешевима, него се сав 
предаде општем задовољству, не знајући шта ће пре да погледа. 

— Бато! Бато! Видиш ли> Погле' оног са црвеним носем. 
Ала је смешан! Видиш ли, Сејог — говорио је он брзо, дижући 
час дечка час девојчицу, да што боље виде накарађеног кловна, 
који је над улазом у мали циркус млатарао рукама и викао из 
свега гласа: „Изволте! Изволте! Ко види, неће се кајати. Из- 
волте... само један грош. Чудо невиђено. Најјачи човек на свету. 
Сад је почетак. Изволте!“ Одмах затим, Петар Илић се окретао 
на другу страну, слушао позиве осталих „вештака“, гледао „ваз- 
душне лађе“ и показивао уморној деци сваку ситницу. Он им купи 
црвене шећерне петлиће, увиде их да виде панораму и „американ- 
ску мртву говорећу главу“, провоза их на „рингишпилу“ и десет 
пута без успеха погађаше у нишан, да погоди „добошара“. Ма 
шта да погледа, њега је све занимало и он би се још дуго гурао 
с краја на крај, да се само девојчица не беше расплакала. Њу 
су болеле ноге, јер је још одјутра ходала, а осим тога хтела 

Дело, књ. 71. 11 

је пошто пото да понова гледа панораму, те се једва вукла 
поред њега. 

— Та ћути, шта ти је! — љутио се Петар Илић. — Ето, 
видиш како је Бата добар. 

Али је девојчица плакала све више. Сва умазана црвеном 
шећерлемом, вукла га је за панталоне и јецала лењо: 

— Та-та... та-та... Боге ноге... Води пано'аму... Та-та... 

Петар Илић покуша да је утеши, но кад виде да је то уза- 
луд, пође полако гунђајући. Пошто већ беше измакао од средине, 
он се још једном обазре ка шареној гомили, купи деци кифле, 
попи чашу лимунаде и онда се упути ка горњој тераси, која води 
поред градских зидина. Идући лагано, он је осећао како и сам 
почиње да се умара. Али све то око њега, цео тај весели свет, 
који је тада гледао први пут после досетогодишњег живота у 
једној мртвој паланци, све га је то освежавало и он је био врло 
задовољан. На сваком кораку било је нечега што га опомиње 
прошлости. Ту су зелени борићи, који су онда тек посађени; ту 
је Дунав, онај стари Дунав, широк, тих и мутан; ту је Јеврејска 
Мала, кроз чије је улице као ђак лети пролазио сваке недеље, 
кад иде на вожњу чамцем; ту је оно пространо плаво небо и 
топао ваздух, који чине да се човек разнежи и да му се мисли 
расплину. Зато, кад седе на клупу и намести децу поред себе, 
он скиде шешир, протрља длановима колена и подвикну за- 
довољно: 

— Охо-хо! 

Петар Илић је био адвокат у једној омањој вароши и скоро 
десет година није долазио у Београд на дуже време. Како и за- 
што се толико отуђио од места у коме је провео најлепше дане 
прве младости, то ни он не би умео рећи. Кад је положио адво- 
катски испит и отишао у унутрашњост, он је мислио да тамо 
остане само кратко време, али су нове прилике донеле и нове 
одлуке. Он је испрва жалио за престоницом, но убрзо се оженио, 
а у томе је било довољно разлога да заборави на сву прошлост. 
Оженио се олако, не мислећи много, јер му се после неколико 
ноћних седења у кафани учинило да ће тако најлакше решити 
питање о своме здрављу, на које је много пазио. После тога су 
дошла деца, па слабости у кући, па све шири посао, те се није 
могао никуда удаљавати. По природи задовољан свачим, он се 
из дана у дан све помирљивије предавао животу своје околине, 
тако да је после три године био потпуно везан за кућу, жену и 

децу. Он више није ни помишљао да се сели у Београд, него је 
тамо купио једну кућицу, која му је постала највећа радост. Циљ 
његовог живота био је врло близу. Он је подизао башту, неговао 
цвеће и садио патлиџане; радио је шведску гимнастику, играо 
са децом и сваким даном бивао све дебљи. Увек добро распо- 
ложен и пун разговора, он се лепо слагао са својом мршавом 
женом, не марећи много што она почешће прокуња по читаву 
недељу због јаке зубобоље. У целој варошици он је био оми- 
љена личност, јер је за свакога имао лепе речи и срдачне осмехе. 
Његове шале биле су добро познате и он је у свима круговима 
важио као добар и поштен човек, који никоме не жели зла. У 
опште, живот Петра Илића био је заснован на трајном спокој- 
ству и миру, те су му дани пролазили брзо и безбрижно, а све 
мале невоље, које су се ретко јављале, бивале су лако заборављане. 

Дошавши ноћ пре тога у Београд, Петар Илић је био не- 
описано раздраган. Због тога је одмах по ручку узео децу да 
их провода по вароши, жељан да види што више, да обиђе бар 
најближа места, где је као ђак пролазио по неколико пута на 
дан. Престоница му је изгледала огромна. И свет и куће, све се 
променило. Па ипак, кроз све то што је било ново и непознато, 
пред њиме је васкрсавао један стари свет, кога је давно нестало, 
али који је у његовој свести био светао и јасан. Гледајући за- 
магљене банатске равнице, он је ишао за успоменама и сећао се 
многих појединости, не слушајући синчића, који га је непрестано 
запиткивао: „Тата... татице... а како то мртва глава говори>2 
Је ли, тата!“ Он се сећао како је баш ту, у том истом парку, 
читао табаке из Економије. Узнемирен због испита, бежао је 
ту чим би се дигао са ручка, па је остајао све до сутона. Тако 
се дешавало више пута. Тако је било и оне вечери, када се, баш 
пред дан испита, срео са својом другарицом из гимназије, ве- 
селом Иванком, с којом је кроз три дуга месеца сневао о брач- 
ном животу у неком селу под Ртњем, где би отишли као учи- 
тељи. Гледајући ка Дунаву, који се блистао у светлости, он је 
тада био неспокојан, чекао је њу и читао табаке, не памтећи од 
свега ни речи. Његова су осећања била мучна и зато је сав ожи- 
вео кад се она појавила са доње стазе, насмејана, са белим ше- 
ширићем на глави, гледајући га заљубљено. Одмах су отишли 
одатле и спустили се доле, поред градских развалина, чак до Ду- 
нава. Он је ћутао; она је причала и смејала се. Њен звонки смех 
одјекивао је кроз свежи ваздух. Мартовско сунце благо је гре- 

јало, а сребрнаста свила беласала се на гранама напупелих врба. 
Вода је пљускала монотоно и све је мирисало на свежину. Не- 
далеко, баш на самој обали, лежала је нека стара дереглија и он 
је позва тамо. Желећи да стигне пре њега, другарица потрча и 
седе на једну греду, при чему се показа њена пуначка нога и 
забеле крајичак њене доње сукњице... 

Сетивши се тога, Петар Илић се насмеши и протеже ми- 
шице, а лице му се испуни задовољством. 

— Тата... татице! — звао га је мали, вукући га за рукав. 

— Шта је, брате» Шта хоћеш 2 

— А како оно трава стоји у води> 

— То је острво... тако... Учићеш то у школи. 

У парку ја било живо. Свет је пролазио у групама. Деца 


су јурила, прескачући живу ограду и гласно вичући. Неколико. 


шипарица шеткале су горе-доле, погледајући несташно ка 06- 
лижњој клупи, где су седела три младића. Два старија човека, 
отменог изгледа, ишла су полако у озбиљном разговору. Доле, 
на пољани, трчали су дечаци за лоптом и чуо се писак њихове 
пиштаљке. А из далека, тамо где су циркуси, допирала је лупа 
циркуског бубња и трештање трубе, што је с времена на време 
загушивано осталим жагором. 

Петар Илић је и даље седео. Сећање на прошлост није у 
њему изазивало тугу, него му је све јаче повећавало задо- 
вољство. Он је само желео да има неког поред себе, коме би 
могао да искаже како је све то лепо; да му исприча како већ 


десет година није видео све то око себе; да му каже како се 


оженио, како има добру жену, лепу децу и своју кућу. 

У томе већ поче да се смркава. Река се руменила од сун- 
чаних зракова, а црвенкасти облаци пловили су ка Вишњици. 

Петар Илић намести деци чарапице, обриса им својом ши- 
роком зеленом марамом уста, па их узе за руке и пође. Он је 
хтео да што пре стигне таштиној кући, где беше на стану, па 
да сви заједно изађу после вечере у биоскоп. Али тек што учини 
десетак корака, он застаде изненађено. Гледајући једног мршавог 
човека средњих година, који му иђаше у сусрет, он се исправи, 
као да би боље видео, па онда остави децу и полете ка њему. 
И пре него што се овај разабрао, шчепа га за руку, загрли га, 
а затим притиште своје влажне усне на његово упало лице, му- 
цајући узбуђено и задихано: 

— Тодоре! Је ли могућно! После десет година!... 

Он се измицао и примицао, тресући десницу свога изнена- 
ђеног познаника, док је левом руком притискао његово кошту- 
њаво раме; разгледао га је од главе до ногу, смејао се и није 
престајао да говори: 

— Је ли могућно! Читав век! Тошице! О! О! О!... Па 
како си2 Па шта радиш» Мој Тошица... Па како ми је оста- 
рио! О! О! 0!... 

Његов познаник, Тодор Павловић, општински званичник, 
стајао је према њему сав збуњен. Он се чак осећао нелагодно, 
нарочито због тога што га је Петар Илић у одушевљењу сваког 
часа ударао по рамену својим дебелим дланом. Закопчан у сури 
жакет, он се измицао испред њега, а на сва та брза питања од- 
говарао је неодређеним осмехом или сасвим кратко, говорећи 
без везе. 

Кад се већ беше умирио после изненадног сусрета са сво- 
јим другом из школе, Петар Илић га пусти, али још никако не 
престајаше да га запиткује час о овоме час о ономе. 

— Па како живиш> — питао је он даље. — Јеси ли се 
оженио Ниси! А ја... погледај! Боже мој, како време брзо 
пролази! Кад се само сетим како смо онда... Сећаш ли се2 Ех-е! 
А сад... Погледај само: овај је већи мангуп него ја. Бато! Оди 
'вамо. Пољуби чики руку. Но, но, но, шта је то! Гледај ти њега 
какав је простак! Сејо, куда ћеш тамо! Чекај ти само! 

Петар Илић и Тодор Павловић били су другови са Велике 
Школе. Познали су се у школском ходнику, када су, као свр: 
шени гимназисти из унутрашњости, дошли да се упишу. Од тога 
дана, па за све време школовања, они се нису раздвајали. Ста- 
новали су заједно, у једној соби; заједно су се хранили ; заједно 
су ишли на часове и у кафане. Цео њихов живот, у главном, 
био је заједнички. Дошавши са разних страна, потпуно непо- 
знати један другом, они су се убрзо сложили, јер их је на то 
упућивао исти позив и новчана оскудица код обојце. Али поред 
свега, њихови су карактери били у основи различити. Петар Илић 
је био весео и увек задовољан. Он је стално говорио, ма о чему, 
шалио се, смејао се, бавио се политиком и редовно полагао испите. 
Он је био практичар у свему и никад се није губио у празним 
размишљањима, осим кад је био поред девојака, које је волеои 
лагао све без реда. Што год је предузимао, то је било паметно 
смишљено и везано за неку корист. Он је куповао јевтина одела 
и ради уштеде није бријао браду; јео је ма где било и читао је 

само школске књиге. Крупан, округлих образа, увек румен и на- 
смејан, он је био сушта противност свога колеге, Тодор Павло- 
вић, међутим, имао је бледо лице и очи упале у главу. Он је био 
висок и мршав, ишао је полако, увек је ћутао и вечито живео 
у сновима. И ако се родио у сиротињској кући, волео је да све 
око њега буде лепо и чисто, те се пажљиво одевао ипо неко- 
лико пута на дан прао је руке и лице. Док је Петар Илић седео 
за столом, звиждукао, јео газдаричине крофне и читао табаке, он 
је ћутао крај пећи и мислио како ће некад имати своју кућу, у 
којој ће све бити бело и светло. Он је био рођен као меланхо- 
личар и зато је стално патио због нечега. За њега је сваки човек 
био мученик и он је на свакоме силом проналазио трагове брига, 
па је и себе мучио због тога. Часовима дуго могао је он да седи 
над географском картом, да иде од места до места, да ћути и да 
осећа неку нејасну тугу што не може да путује, да позна цео 
свет, да никад не буде у једном месту. Он је писао стихове, које 
је крио од сваког, па је много и читао, али се није много трудио. 
да полаже испите. М стога, када Петар Илић после четири 
године положи испите и оде од њега, он још више утону у нерад. 
Испрва је помишљао да полаже испите, али доцније изгуби сваку 
вољу и све напусти. Када му затим и отац отказа помоћ, коју 
му је дотле с муком давао, он поче спремати ђаке, потом је радио 
као новинарски сарадник и најзад се помири са звањем општин- 
ског званичника. Једном речју, Тодор Павловић је био и сувише 
далеко од живота свога бившег друга: он је кроз цео живот био 
роб својих неостварљивих жеља и више од свега тежио је да 
мирно и спокојно обнавља старе мисли и снове, немајући никад 
снаге да предузме штогод ради њиховог остварења. 

— Е, баш се радујем што смо се видели, — говорио је 
Петар Илић, водећи свога пријатеља ка излазу из парка. — А 
ја баш малопре седим горе, па сам почео да се сећам младости. 
Да знаш још кога сам се сетио! Иванке. Знаш Иванку Та како 
не можеш да се сетиш! Иванка, знаш она из „Обилића“, мала, 
плава. Ех! А шта ли је са њом > Удала сер! Бато, немој трчати... 
Него, знаш шта, Тошице, ти ћеш вечерас код нас. Код моје таште. 
А, мораш. Да поседимо мало. Немој, молим те, да се извлачиш. 
Ама, знам ја тебе и у старим и у новим хаљинама. Нећемо сад, 
ваљда, да правимо неке церемоније. Просто на просто: вече- 
раћеш код нас. Моја ташта је добра жена, немој да се бојиш. 
Хе-хе-хе! Љути се, до душе, кад мало више повучем, али... Шта 

ћеш, једно ти не гине! Али ти, ти... Шта је с тобом Ето, ја се 
већ и ожених и децу добих, а тиг Још по старом, а> Е, Тошице, 
Тошице... 

Тодор Павловић се насмеши, слеже раменима и, гледајући 
неодређено у свога старог друга, рече као за себе: 

— Тхе, тако је то, Петре Илићу... 

— А што Петре Илићу2! Зар сам ја за тебе Петар Илић» 

— Онако... кажем... 

На изласку из парка Тодор Павловић покуша да се ра- 
стане са својим говорљивим другом, али га овај силом поведе 
са собом. 

— Дивота! — рече он усхићено кад седоше у трамвај. — 
Таман да мало проћаскамо. О! О! О! Баш ми је мило, Тошице... 


П 


Ташта Петра Илића становала је чак на другом крају ва- 
роши, близу Славије. У прво време, после кћерине удаје, она је 
живела са њима, али кад јој млађа кћи одрасте, она се пресели 
у Београд. Имајући скромну пензију, она узе мали стан у дво- 
ришту, у једној од оних узаних улица на Савинцу, које су са 
обе стране засађене липама и багремом. Окружена многим су- 
седима, стара за кратко време стече пуно познанстава, те је, 
жељна разговора, преко целог дана била ван куће. Њена кћи, 
која је по природи била врло жива, не хтеде да седи залудна 
код куће, него сврши курс за телеграфискињу и после тога доби 
пристојно место. МИ мати и кћи биле су добро познате у целој 
улици. Мајку су знали због тога што је имала „велику гуку на 
врату и што је много говорила, а о кћери су проношени разни 
гласови, јер је чешће виђана у друштву младих људи. 

Тек што беху ступили преко прага ниског чађавог пред- 
собља, Петар Илић повика: 

— Добро вече! Ево, водим вам госта. То је Тодор Павло- 
вић, Тошица, мој друг из школе... мој драги Тошица... 

Тодор Павловић се поклони неумешно, гледајући час стару, 
која журно закопчаваше своју црвену порхетску реклу, час 
жену свога друга, која збуњено притезаше око кукова црни 
вунени шал, час њену прсату сестру, која се љубазно смешила. 

— Жено, на посао! — настави Петар Илић седајући. — 
Деца да се подмире, па у кревет. Хоћу мало да поседим при- 
јатељски са Тошицом. А ви, мајка... Како стојимо са вечером2 

Седи, Тошице. Има, ваљда, печења од подне. Иначе, добро би 
било мало кајгане, а Има и пршуте. Дивота! А и вино је ту, 
је л2 А ти, свајо, спремај грло и виолину. Хе-хе-хе! Баш ми је 
мило, Тошице. Само, молим те, немој да се устручаваш. Као у 
својој кући, као у својој кући... 

Жене се ужурбаше. 

— Сад ће, сад ће, — рече стара. — Само, да си нам јавио 
раније... срамота... 

— Ама, каква срамота ! 

— Е, добро, добро... Господин ће да извини... 

Тодор Павловић хтеде да каже нешто, али га домаћин пре- 
дусрете. 

— Охо-хо! — подвикну он, раскопчавајући прсник. — Баш 
врућина. Откопчај прслук, слободно. Нећеш> Па добро. А сад... 
да причаш. Замисли само: десет година! Кад се само сетим !... 
Знаш, одем ја тамо, па се нашо у небраном грожђу. Не знам, 
лепо, како да почнем: људи непознати, прилике непознате. 
Испрва, богме, било је повуци потегни. После ти ја потрчи, те 
држ' овамо, држ онамо, док не поче полако да капље. Муке 
сам видео! Знаш како је: сваки је почетак тежак. Али после, 
нек не чује зло, иде посо као луд. Не могу, лепо, да стигнем; 
падох с ногу. Навалила нека луда клијентела, па ни главе да 
дигнем. По цео дан из суда у канцеларију, из канцеларије у 
суд. А место, знаш, на пијаци, па геџа навали: те ово, те оно 
— просто пропадо'. И тако, лепо, мало по мало, па ти ја нешто 
и уштедех. После ти још направим познанство и са овом: те 
'оће бити, те неће бити — одох ти ја у ћуп! Хе-хе-хе! Ати Реци, 
бога ти! 

— Ја... по старом, — рече тихо Тодор Павловић. — Није 
ми рђаво. Радим у Општини... добро је... 

— А што се не жениш> Еј, године пролазе! Треба кућа да 
се кући, деца да се подижу... 

Он пљесну свога госта по леђима и насмеја се задовољно. 
У том се из кујне појави његова свастика, која ношаше посуђе 
да спреми сто. Она се смешила пријатно. 

— Свајо, како иде2 Ах, Тошице, да је чујеш кад запева!... 

Девојка поцрвене. Тодор Павловић се осмехну са учешћем. 
Тако се поче разговор, који садржаше сва обична питања о по- 
ложају, о тешкоћи службе, о времену. Мало после дође и жена 
Илићева. Прикривајући испуцалим уснама испале вилице, она је 

мало говорила, а на све је одобравајући климала главом. Тако 
прође пола часа, док се најзад не појави стара са чинијом у 
рукама. 


— Изволте! — рече она, спуштајући јело на сто. — Сад 
ће да извините, а други пут ће буде боље. 
— 0, молим. 


За време вечере непрестано се говорило. Петар Илић је 
мацкао устима, лизао прсте, гладио шаком трбух и причао како 
је диван био живот кад је становао са Тодором у Палилули, у 
једној малој соби, код неког обућара, који је имао дебелу жену. 
Он се смејао, добро је јео, тапкао је госта по леђима и једну 
за другом празнио чаше са вином. 

— Дивота! Фини паприкаш! Једи, Тошице... као у својој кући. 

— Извол'те, служ'те се, — нудила је стара, гурајући јело 
пред госта. — А одакле је господин> Из Алексинац> Живела 
сам ја тамо још за време старог турског рата. Мој свекар је 
имао тамо кућу... дивну кућу. Па башта, па сарачана, па 
мутвак — жива згода!... 

Илићева је жена ћутала, јер је имала неке грчеве, а девојка 
је чекала кад ће настати краће ћутање да понуди госта: 

— Је ли повољи салате > 

Она је благо погледала у госта и зета, очекујући кад ће је 
позвати да пева. 

Тодор Павловић је учествовао у свему и постепено му је 
бивало све угодније. Увек повучен, сводећи сав живот на једно- 
лики рад у канцеларији и на усамљене шетње, он већ давно 
није био у домаћем кругу. Зато му је сада све било занимљиво. 
Он је радо слушао и стару, ма да је она сувише крештала сво- 
јим пискавим гласом; био му је пријатан и Петар Илић са сво- 
јом женом, премда га је претерано јако ударао по леђима. Али 
је нарочито задовољно примао речи младе девојке, чије су му 
обле груди и румено лице изазивали извесно радосно осећање. 
Он је пио заједно са својим старим другом и чинило му се да 
сваким тренутком постаје све ведрији. 

— Деде, Тошице, да се куцнемо. У здравље! Један, два, три! 
Живели!... Кажем ја теби да дођеш, а ти нећеш. Чекај само, 
чекај! А сваја: Деде, кад ћемо песму > 

Девојка поче да се брани, забацујући главу час лево час десно. 

Лице јој је било румено, а очи светле и влажне. | 

— Не могу, — рече она смешкајући се и подиже руком пра- 
менове косе, који јој беху пали низ образе. 

— Де, де, певај, — говораше стара, прихватајући Павло- 
вићеве речи, који је баш тада беше замолио да пева. — Што се 
стидиш» Господин је... наш... 

Девојка се брањаше још мало, па онда узе виолину. Она 
одсвира неколико песама и валцера, гребући јако гудалом, па 
брзо све остави. На то се чуше похвале. И Павловић рече да 
му се допада. 

— Али песму, песму... твој глас да чујем, — говорио је Петар 
Илић, сав знојав, јер га вино већ беше ухватило. 

— Де, лудо, што се снебиваш, — прекори је стара. 

Девојка се прво закикота, а после одједном ућута. 

— Па добро, — рече — кад баш хоћете... 

Она подиже прса, држећи се рукама за струк, затресе косом, 
па онда запева слободно, топлим гласом : 


Ој, облаци, мутни, суморни, 
Над вама бура спи... 
Петар Илић лупи дланом о сто. Тодор Павловић се засмеја 
задовољно. 
— Дивно! — рече он полако. 


По врту тужни, несрећни, 
Шетасмо ја и ти... 

— Браво! Браво! — узвикну Петар Илић кад песма беше 
свршена. 

— Дивно! — понови Павловић. 

Жене су се смешиле задовољно. Стара, којој се Павловић 
допао, била је сва блажена. Девојка устаде, хладећи се марамом, 
а образи су јој горели од топлоте. Она је захваљивала, смејући се. 

— Отвори врата, — рече Петар Илић. — Врућина... изгорех. 

— Врућина... запара, — потврдише и остали. 

Девојка приђе вратима и отвори их. 

Напољу је била светла априлска ноћ. Пријатна свежина ис- 
пуни цео собичак, а уз то се осети и сладак мирис уцветалог 
багрема. 

— Како је дивно! — рече девојка, дигнувши руку на до- 
вратак и гледаше напоље. — Како мирише!... 

Петар Илић се беше уморио и спусти главу на груди, ди- 
шући тешко. Његова жена изађе да обиђе децу, а стара оде у 
кујну да кува кафу. 

У соби одједном би тихо. 

— Волите ли ви априлг — упита девојка једва чујно. 

— Много. 

Тодор Павловић гледаше ка њој. Обасјана месечином, она 
је изгледала необично лепо. Њена висока фигура оцртавала се 
јасно према млечној белини, која је падала на њу озго. Он је 
гледао ту слику и намах му се помути нешто у свести. Учини му 
се да је цео живот заношљив и очарљив. Он пожеле да се дигне, 
да приђе тој девојци, која га тако чудно привлачи, па да загрли 
њено топло и обло тело, у коме има толико уздрхталости. Нека 
сладуњава језа испуни му цело тело, пењући се полако, голи- 
цаво, од колена до грла. Његова рука, која беше наслоњена на 
сто, клону изненада и он уздрхта. 

Тада се стара врати. 

— Шта је, Перо, ти спаваш! — повика она, чудећи се 
своме зету. 

Илић се трже и поче да се тегли. 

— А ја задрем о. Извини, Тошице. 

— Ништа, ништа... ја сад идем. 


— Ама, седи! 
— Не, не, не могу. 
— Седите још мало, — рече девојка молећиво. 


— Не, морам да идем... опростите... доста је... 

Сви покушаваху да га задрже, али га једва натераше да по- 
пије кафу. Он узе свој шешир и штап, па се поче поздрављати. 

— Да те испратимо, — рече Илић. — До капије... Ама, што 
још ниси седео 2 

— Не могу... доцкан је. 

Сви пођоше за њим. Код капије Павловић опет захвали на 
дочеку. 

Он се рукова са свима, а на послетку и са девојком. 

— Хвала! — рече он тишим гласом. 

— Па дођите опет, — одговори она задовољно и стеже 
му руку. 

Тодор Павловић скиде шешир и пође низ улицу, идући 
испод уцветалих багремова, који су мирисали гушећи сладошћу. 

— Лаку ноћ! Збогом! — викали су за њим. 

— Дођи сутра, али зацело, — чуо се продерани глас 
Петра Илића. 

— Лаку ноћ! 

Кад дође до угла улице, Павловић стаде. Он погледа горе, 
одакле је сад дошао, али не виде ништа. Пред њиме се проте- 
зала пуста улица, осенчена сочним лишћем старих липа. Све је 
било мрачно и мирно, само се више грања белесало бескрајно 
небо и тежак мирис околних дрвета струјао је кроз ваздух. 

Павловић је стајао без мисли. И као да се одједном све по- 
мрачи, у њему нестаде оне светлости, оне тренутне варке која га 
беше озарила док је посматрао набубрело тело младе девојке, 
чије су га очи гледале тако топло. Не знајући откуд, неочеки- 
вано, изненада, он се сети сутрашњег дана и виде себе како седи 
за столом у прљавој, загушљивој канцеларијској соби, кроз коју 
сваког часа пролазе груби и дремљиви пандури... 

Ноћ је ћутала. 

Тодор Павловић погну главу, завуче штап под мишку и пође 
напред брзо, као да бежи из непознатог краја, слушајући за собом 
кратак бат својих корака. 


Момчило МИЛОШЕВИЋ. 


"РВ А 


Трагедија у пет чинова, у стиховима. 


Лица: 


Дон Фернандо, први краљ Кастиље. 

Дона Урака, инфанткиња од Кастиље. 
Дон Дијего, отац Дон-Родрига. 

Дон Гомец, граф од Горме, отац Хименин. 
Дон Родриго, љубавник Хименин. 

Дон Санчо, заљубљен у Химену. 


Дон Ариавс, 
Дон Алонсо, 


Химена, кћи Дон-Гомецова. 
Жеонора, инфанткињина пратиља. 
Елвира, Хименина пратиља. 
Инфанткињин паж. 


кастилијански племићи. 


Догађа се у Севиљи. 


РВИ ЗА 


СЦЕНА ПРВА. 


Химена, Елвира. 
Химена. 
Рече ли ми тачно све, Елвиро мила> 
Од очевих речи ништа ниси скрила2 
Елвира. 
Чуђење ми душу још једнако плени: 
Волите Родрига, он га тол ко цени, 
И жели, ако се не варам у чему, 
Да се и љубављу одзовете њему. 
Химена. 
Молим те, реци ми, и ако се трудиш, 
Да воли мој избор по чему то судиш: 

Научи ме какве могу имат наде; 

Тако драг се говор ваздан слушат даде; 

Љубави нам никад довољно слободе 

Обећати нећеш да на светлост оде. 

На потајне сплетке да ли ти што вели 

Што су их дон Санчо и Родриго сплели > 

Да из твојих речи приметио није 

Да спрам једног више љубави се крије» 

Елвира. 

Не; рекох да срце, немарност вам жива, 

Нит им руши наде, нити их улива, 

И да, не гледећ их ни љупко ни строго, 

Чекате ког отац изабрат би мого. 

Та га пошта трону; и усне и очи 

И све, видех да му о томе сведочи. 

И како чекате да ли још што има, 

Ево шта је рек'о о вама и њима: 
„Достојна су оба — ког би она хтела! 

Оба су од рода племенита, смела; 

Млади су, ал ипак у ока дубини 

Сја славна врлина праотаца њини. 

Нарочито нема Родриго на себи 

Црте што јунаку приличила не би; 

А са огњишта је ратницима плодна, 

На ловору самом места су им родна. 

Очева му храброст, нико није крио, 

Важаше за чудо, док је млађи био; 

Заслуге му боре на чело донеше, 

Оне и сад зборе шта он некад беше. 

И од сина чекам што у оца велим 

Видех, нек га воли моја кћи — ја желим“. 
Он у сенат хтеде, те час који дође 

Прекиде нам говор који истом пође; 

Али из то мало речи видет мого' 

У избору да се не колеба много. 

Краљ жели да узме васпитача сину; 

Њега такве части никада не мину: 

Избор је сигуран, а холост му стара 

Неће дати да се супарништво ствара. 

Као што му дела нису равног дала, 

И у тој ће нади бити без ривала; 
А како Родриго излазећ са већа 
Рече своме оцу да се предузећа 
Подухвати тога, судите да л бољи 
Час треба да чека, је л вам све по вољи. 
Химена. 
Чини ми се опет да ми душа сада 
Одбацује радост и у зебњу пада: 
У тренутку ствар ми други изглед доби, 
Те се у тој срећи и зле бојим коби. 
Елвира. 
Тај страх ће вас, срећом, опет брзо проћи. 
Химена. 
Хајде, чекаћемо шта ће најзад доћи. 
, 
СЦЕНА ДРУГА. 
Инфанткиња, лЛеомора, паж. 
ИнФанткиња. 
Пажу, с моје стране иди до Химене, 
Реци нека данас очекује мене, 
И да сам на њену леност много љута. 
(Паж се враћа.) 
„Леомора. 
Госпо, иста жуд вас тишти сваког пута; 
Када сте год с њоме, дан не прође који, 
Ви питате како с љубављу јој стоји. 
ИнФанткиња. 
То је зато што је ја скоро нагоних 
Да се пода дражи дивних црта оних. 
Она мојом руком Родрига ког воли 
Држи, а Родриго њезин понос холи 
Мноме је потуко: и кад то учиних, 
Старам се да буде крај болова њиних. 
Леонора. 
Госпођо, кад год им успех се укаже, 
Бескрајна се туга на вама покаже. 
Да љубав, што њима пуну радост даје, 
Вашем срцу горку тугу не задаје 2 
И да л толка брига што вас њима гони 
Несрећном вас чини кад су срећни ониг2 
— Слободна сам много, опростите мени. 

ИнФанткиња. 
Не! Више ме тиште болови скривени. 
Чуј у каквој борби страсти моје пиште, 
Чуј какве ми борбе част и сада тиште. 

Не поштеди љубав никог ког познајем, 

Тог витеза младог, њега кога дајем, 
Ја волим. 
Леонора. 
Волите ! 

ИнФфанткиња. 

Види руком како 
Дрхти срце, кад га именом дотако' 
Које оно знаде. 

Леонора. 

Опростите ако 
Вређам ову љубав које се дотако'. 
Зар принцеса понос свој тол ко напушта 
Да витеза простог своме срцу пушта! 
Шта ће краљ да рече, а шта ће Кастиља > 
Сећате л' се чија ћерка сте још збиља 2 

Инфанткиња. 
Да, сећам се, и пре нек крв падне моја 
Но што ћу порекла одрећи се своја. 
А заслуга сама може баш да ствара 
У душама лепим племенита жара, 
И кад бих страст своју одбранити хтела, 
Тисућу бих славних примера навела. 
Кад је реч о части, нећу ићи томе; 
Задовољства чула храброст ми не ломе; 
Себи увек велим: са краљевом кћери 
Владалац ће само моћи да се мери. 

Кад видех да срце неће то поднети, 
Дадох другом оно што не смех узети; 
Химени сам везу наметнула своју, 

Њену страст запалих, да угасим моју. 
Нека те не чуди то ни из далека 

Што ми душа жудно на њихов брак чека; 
Ти видиш да мира без тога ми нема. 
Љубав с надом живи и смрти се спрема: 
То су ватре што се без храњења гасе; 

И ако је грозно што узедох на се, 
Узме ли Химена Родрига за мужа 
Надању ми смрт се, ал духу лек пружа. 
Мене је, међутим, претешки бол свио; 
Родриго је мени до тог брака мио. 
Губим га са тугом, а ја радим вајно 
Да га немам; тишти жаљење ме тајно. 
Мене љубав гони, то видим са тугом, 
Да уздишем за тим што презирах с ругом. 
На две стране дух ми дели се и бори: 
Велика је храброст, али срце гори; 
Желим тај брак, па се ипак њега бојим, 
Чекам га са стрепњом у надама својим. 
Име, љубав толку моћ нада мном врши, 
Да ја мрем, па да се сврши ил не сврши. 
Леонора. 
Госпођо, на то вам ништа рећи нећу 
До да у злу вашем учешћа узећу: 
Малочас вас кудих, а жалим вас сада; 
И када вам у злу, што вам тешко пада, 
А мило вам ипак, врлина се снажно 
Бори одбацујућ искушење лажно, 
Она ће вам духу мира дати моћи. 
Надајте се у њу, време ће помоћи, 
И у небо које не може да дадне 
Да у дугој борби и врлина падне. 
ИнфФанткиња. 
Најдража ми нада да ми наде нема. 
Паж. 
Химена се одмах да вам дође спрема. 
Инфанткиња (Леонори). 
Иди, одведи је на ону терасу. 
Леонора. 
Зар ћете тужити и у овом часу 2 
ИнФфанткиња. 
Не, но хоћу, ма да терети ме беда, 
Да ми лице мало мирније изгледа. 
Сад ћу ја за вама. 
Добро небо, које 
Чекам да ми ббле с душе скине моје, 
Дело, књ. 71. 12 

Дај ми да спокојство и да част оснажим. 

Ја у срећи других своју срећу тражим; 

Та се кобна љубав трију срца таче; 

Сврши с њоме, или дај ми снаге јаче. 

Ово двоје драгих везат везом брачном 

Значи свршит с ропством и са борбом мрачном. 
Али се задржах : Хајдмо до Химене. 

Нек присуство њено охрабри и мене. 


СЦЕНА ТРЕЋА. 


Граф, Дон Дијего. 

Граф. 
Краљева вам милост дакле даде оно 
Што мишљах да ја бих с правом само поно: 
Васпитач сте сада принца од Кастиље. 

Дд. Дијего. 

Почаст коју владар мом колену шиље 
Показује да је праведан, да знаде 
Заслугама прошлим захвалност да даде. 

Граф. 
Ма колико били краљеви на вису, 
Без грешака, ко и други људи, нису; 
И овај ће избор доказа да спрема 


Да награде данас заслугама нема. 


Д. Дијего. 
Оставимо о том; ви сте у љутини: 
Милост треба да се по заслузи чини; 
А владара тол ко поштоват би смели 


Да не претресамо оно што он жели. 


Овој части другу придружите ома; 
Спојмо брачном везом оба наша дома: 
Једну кћер имате, а ја сина само, 
Можемо тим браком дом да доконамо: 
Прим'те га за зета, имате ли вољег 
Граф. 
Ваш син мора гледат на партије боље; 
Ваш положај нови, што ће тако сјати, 
Њему мора већих претенсија дати. 
Брините се сада добром принца млада, 
Науч'те га како државом се влада; 

УУ страху нек држи све народе своје, 
Нек га добри воле, а зли га се боје. 
И врлину једну још додајте свему, 
Нек тешкоће лако буде сносит' њему; 
У рату нека му раван није нико, 
И дан и ноћ нек би с коњем бити свик'о, 
И с мачем; нек знаде за опсаду дугу, 
"Сем добити битке нек не тражи другу; 
Примером му служ'те, и нек види свуде 
'Очима што реч му ваша рекла буде. 
4. Дијего. 
Зависти у пркос, да му пример пружи, 
Повест ће му мога живота да служи. 
Ту, у дугом низу само доброг рада, 
Видеће шта данас народима влада; 
Управљаће војском, на градове ићи, 
На делима славним глас ће му се дићи. 
ГраФ. 
„Ал жив пример има много више моћи; 
Из књиге ће принц се тек мало помоћи. 
И шта, најзад, толки број година чини, 
Кад један дан мој је на већој висини 2 
Ја сам сада храбар, а ви храбри бесте, 
Краљевства ми рука још чврсти стуб јесте; 
„Арагон, Гранада стрепе од мог гласа, 
Кастиљи је моје име бедем спаса; _ 
Под другим би били без помоћи моје, 
„Душмане имали за краљеве своје. 
"Сваки дан и тренут моју славу здравља, 
Венац ми на венац и победу ставља. 
Принц би поред мене куш'о бити боје 
И јачо под сенком од мишице моје; 
Видео би како битка се добија, 
А на журбу што му дух високи свија 
Видео би... 
4. Дијего. 

Знам да знате дужност своју; 
Глед'о сам вас често у команди, боју. 
С годинама кад је жар ми крви нест', 
„Достојно сте моје заменили место; 

И да би тај говор окончо се када, 

Да, што сам ја био и ви сте то сада. 
Видите у спору што се међ нас стави 
Разлику међ нама и краљ неку прави. 


Граф. 
Оно што заслужих то ми ви однесте. 
Д. Дијего. 
Онда тога мање и заслужни бесте. 
Граф. 
Заслужује онај ко тим влада вешто. 
АДА. Дијего. 
Ал' одбијен бити рђав знак је нешто. 
Граф. 
Интригом успесте, дворска личност стара" 
Д. Дијего. 
Успехе ми само моја слава ствара. 
Граф. 
Спрам старости ваше краљ има обзира. 
Д. Дијего. 
Она само наспрам храбрости се бира. 
Граф. 
Онда се том чашћу мени одужује. 
Д. Дијего. 
Ко је добит не зна њу не заслужује. 
Граф. 
Ја је не заслужих 2 
Д. Дијего. 
Ви. 
Граф. 


Бесрамље твоје, 

Дрски старче, треба и награде своје. 
(Удари га). 
Д. Дијего (маши се мача). 
Сврши, узми за тај срам и живот мени, 
Први пред ким моје порекло црвени. 
Граф. 
Тако слаб шта мислиш урадио да би> 
Д. Дијего. 

О Боже! још више трошна ми моћ слаби! 

Граф. 
Твој је мач мој; али ти рђаво радиш 
Тим трофејем срамним ако ме наградиш. 
Збогом: учи принца, нек ти жеља хита, 
Историју твога живота да чита; 
Тог говора срамног права казна ова 
"Служиће јој само рад украса нова. 


СЦЕНА ЧЕТВРТА. 


Д. Дијего. 

О очаја, срама! Искушење ново! 
Зар ја толко живех за бесрамље ово> 
И битке ми власи беле су довеле 
Толке венце славе да погледам свеле > 
Рука коју штују из свакога кута, 
Рука што је царство спасла толко пута, 
Што престолу, краљу толку помоћ даде, 
За ме ништа нема, издаје ме саде» 
"Сећање на славу које нема више! 
Дела толких дана што један дан брише! 
Почасти ми нова, кобна срећи сада! 
„Узвишена бездно одакле част пада! 
Зар граф да ликује у сјају вам саму, 
Несвећен умрети, ил живет' у сраму 2 

Васпитањем, графе, мог принца се дичи; 
"Човеку без части таква част не личи; 
Твој увређен понос понизит ме знао 
И на месту части што ми је краљ дао. 
И ти, друже вредни мојих славних дела, 
„Ал' украсе празни старачкога тела, 
„Мачу, некад страшни, а сред нечувене 
Бруке што ме красиш, а не браниш мене, 
"Остави ме одсад последњег од људи, 
М за ме у бољем освету пробуди! 


СЦЕНА ПЕТА. 


Д. Дијего, Д. Родриго. 
Д. Дијего. 
„Да ли имаш срца, Родриго 2 

Д. Родриго. 
То исто 
Које и мој отац. 
Д. Дијего. 
О, уздање чисто! 
Колико тај понос годи срцу моме ! 
Ја своју крв гледам у поносу томе; 
Моја младост живи у том светом жару. 
Иди, сине, част ми ти поврати стару; 
Освети ме. 
Д. Родриго. 
Али због чега>2 
Д. Дијего. 
Због срама 
Обојици што нам част самртно слама, 
Због шамара оцу. Требаше да плати 
Животом, ал старост жеље ми ускрати. 
И мач овај који не могу понети 
Дајем теби; иди и срам наш освети. 
Нек се твоје снаге на силнику мере: 
Увреда се таква само крвљу пере; 
Уби, или умри. Ја не ласкам теби, 
Великог ћеш борца имат' према себи: 
Гледао сам како, крвав и у праху, 
Целу војску држи у стрепњи и страху; 
Поворке сам глед'о бораца да брише; 
И шта бих ти јоште мого рећи више> 
Најхрабрији борац и славе чувене, 
То јег.. 
Д. Родриго. 
Милост, рец'те. Ко 
Д. Дијего. 
Отац Химене. 
Д. Родриго. 
Отац... 
Д. Дијего. 
Ћути, ја знам твоја љубав где је; 
Ал' нечасног сунце не треба да греје. 
Што је дражи душман увреда је тежа. 
Ти освету држиш, увреда је свежа. 

Не говорим више: Освету нам тражи. 
Достојан син да си свог оца покажи. 
Несрећама зле нам унесрећен коби 

Ја плачем, ти иди, освету нам доби. 


СЦЕНА ШЕСТА. 


Д. Родриго. 
У срце згођен 
Ударом смртним, ненадним, што боли, 
Осветник јадни што освету воли, 
А страшћу својом с друге стране вођен, 
Скамењен стојим докле срце лупа, 
Болу свом уступа. 
А тако близу свију својих жеља ! 
Боже, спаси мене! 
Отац је вређан од непријатеља, 
А душманин је баш отац Химене! 


О, да страшна боја! 
Противу части љубав диже снагу. 
Осветит' оца ил изгубит' драгу 
Срце хоће, али дрхти рука моја. 
Горак је избор. Згазит љубав саму, 
Ил живет у сраму: 
Са обе стране бескрајна је туга; 
Бог нек спасе мене! 
Треба ли да се крвљу спере руга2 
Треба ли пролит' крв оца Химене> 


Отац и драга, 
Част или љубав; о ви, лепе силе ! 
Свршетак части ил' смрт среће миле: 
Обоје срећи не оставља трага. 
Драга и хола надо душе часне, 
Али увек страсне, 
Која љуби, дивна душманко ми среће, 
Зашто мучиш мене> 
У судбу моју да л' те Господ сплеће 
Да светим части ил немам Химене> 


Боље је смрти. 
Драгој сам дужан колко оцу своме. 

Њена ми клетва доћ ће несрећноме 
Светећ' се, а не светећ' срам те стрти: 
С једне ће стране невером ме бедит, 
С друге њу увредит ; 
Ни с које већ се не долази мети, 
Све терети мене! 
Ал' ако једном већ се мора мрсти, 
Умримо бар не вређајућ Химене. 


Сама смрт ома! 
Тражити смрт што славу твоју ружи> 
Трпети да те Шпанија оптужи 
Да ниси чуво ни част свога дома > 
Штовати љубав од које већ ништа 
Нема до згаришта 2 
Даље са мишљу што нам части крати, 
Мучи само мене ! 
Мишицо, напред, част моју исплати, 
Па ма и више немао Химене! 


Радити знаћу. 
Оцу, не драги, дужан сам крв своју. 
Умро од туге ил умро у боју, 
Крв своју чисту примих, чисту даћу. 
Од немарности доста трпех јадне: 
Нек освета падне! 
Окаљан, па још тако неодређен ! 
Нећу мучит' мене; 
Данас је отац мој горко увређен. 
Освета, па ма и отац Химене! 


(Превео С. Пандуровић) ПЈЕР _КОРНЕЈ. 

Драма у четири чина. 


ЉРУК ИрЊИЋ 


Омањи салон у кући Даниловој. Лево и десно врата с драперијама, а по- 
зади два прозора кроз која се види један део дворишта и велика липа, чије се 
расцветале гране савијају готово до самих прозора. Намештај је у салону нов. 
Међу сликама се налази неколико Милутинових акварела. На средини је лустер. 
— Сунце је почело да залази и његови зраци у златно-руменим нијансама, при- 
кривени и притешњени гранама липе, продиру слабо и нежно кроз прозор. 


ПРВА ПОЈАВА. 
Данило, Милутин. 

Данило седи на дивану и пуши, а Милутин узрујано хода по соби. 

Милутин: Не знам ни сам шта бих хтео. Волим је, жудим 
за њом и сањам само о њој, и патим због тога. То обично, сва- 
кидашње финале којим треба једнога дана да се заврши и моја 
љубав, доводи ме до очајања! 

Данило: А ти се онда одреци свега и гледај само свој 
рад. Јер у овом скалупљеном животу, у овом кавезу што су га 
људи сами себи исплели, и не може ништа да се отпочне или 
заврши без одређених прописа и шаблона. 

Милутин: Али ја не могу без ње, не могу!... Раније сам 
увек осећао одвратност према овом свакидашњем животу и ње- 
говим борбама, које су бедне и ситне али ипак изнуре и сломе 
човека, и зато сам врло често био незадовољан и готово несре- 
ћан. Али сад, од како волим и од како сам почео озбиљно да 
радим, моју душу као да озаравају неки нови, светли зраци. Ја 
осећам да ми је она потребна и да је наша љубав нешто из оног 
лепог света мојих снова и фантазија. 

Данило: А ти се онда ожени њоме. 

Милутин: Проза! То је баш оно што ме мучи. Ја осећам 
да сам створен за нешто више, а не да подижем породицу и про- 

водим дане у ларми деце и сићушним бригама. Мене готово плаши 
такав живот. 

Данило: Онда буди човек па угуши своју љубав. 

Милутин: Кад бих могао ! 

Данило: Иди за неко време одавде. И кад је више не 
будеш виђао, можда ћеш се лакше савладати. 

Милутин: Али моја љубав није тако плитка. (Живо, страсно): 
Она ми по некад изгледа као нешто болесно што се дубоко за- 
рило у мене, и као нешто нежно, неодољиво и свирепо, све у 
исто време. МИ тада бих хтео да бежим са Нином некуда далеко, 
где бих могао и њој удахнути иста таква осећања, па да онда 
заједно умремо у најгрчевитијем и најлуђем загрљају што га је 
икада било... Не знам, када је она поред мене, тада сам миран. 
Њена обична, млитава љубав спута и мене. Али овако, сада, рас- 
пиње ме помисао, да никад нећу достићи оно што моје луде жеље 
хоће. И ја дрхтим, и патим, и чезнем!... (Спусти се на диван). 

Данило: Нина је добра, нежна, па и паметна девојка, али 
ипак не знам да ли би била за тебе. Бити жена једног уметника 
и сачувати његову љубав, за то је потребно много душе, (сме- 
шећи се): а у самој ствари то је један неблагодаран и нимало за- 
видан положај. 

Милутин: И ја осећам да бих био досадан, рђав муж. 
Њој би се убрзо досадило крај мене, је л тег 

Данило: Њој не знам, али теби без сумње. 

Милутин: Никад! Ја бих скончао кад је не бих видео не- 
колико дана. 

Данило (устаје и хода по соби. После краће паузе, као да говори 
самоме себи, сетно и замишљено): Да, тешко је када се дуго пролази 
крај жена сасвим равнодушно и не заволи се ниједна, па кад се 
једва нађе слична себи и заволи, онда је то љубав коју ни време 
ни патње не могу да униште. 

(Чује се куцање на десним вратима). 


Милутин: Слободно ! 
(Улази журно Живковић, са шеширом у руци п прашњивим ципелама). 


ДРУГА ПОЈАВА. 


Живковић, пређашњи. 
Живковић (задувано): Добар дан! Баш добро што вас на- 
ђох. (Са задовољством): Читава сензација! Ја сам први стигао на 
лице места, много раније од полиције. Обесила се жена Јевтића, 

мајора. Био сам и кад су је скидали с конопца. (Стресући се): 
Гадна ствар!... И све сам дознао, све. Неки кажу због нервозе. 
Боже сачувај! То је читава афера. Умешан је ту и њен муж, и 
кћи једног државног саветника, и неки прљави типови из Гро- 
бљанске улице. Права мистериозна афера! Али све сам дознао, 
све сам конце похватао. 

Милутин (одлази кроз десна врата). 

Данило (равнодушно): И све то за овај сат и по од како сте 
отишли из редакције 

Живковић (поносито): Дабоме! Али како сам јурио, то само. 
ја знам. (Смешећи се): И умало нисам од једне жене добио батине.. 
Мислим да је куварица код те мајорице. Кад је чула да јој се 
госпођа обесила, имала је неку варјачу у руци, па је после, онако 
уплашена и збуњена, није више ни испуштала из шака. И кад. 
је након читаво пола сата давала полицији потребна обавештења, 
једном је руком брисала сузе, а у другој је још непрестано имала 
ону варјачу. Дакле, кад сам ушао у кућу, прво сам наишао на, 
њу. Повучем је за руку и упитам брзо: како се зове обешена, 
како њен муж» А тек ће она мени: „Та остави ме! Шта те се: 
тичу туђе ствари!“ (Важно): Ја сам, рекох, новинарски сарадник. 
„Можеш ти бити и ђавољи сарадник“, одговори ми она и окрете. 
леђа. А кад ја још више навалих, она ти дрекну: „А шта си ме, 
ти белосветски, нап'о ту к'о зубна болест !“ И потеже оном вар- 
јачом. Да се брзо не уклоних свашта би било... (Задовољно): Сад. 
идем да поделим на одељке па таман за сутрашњи број. Инте- 
ресантне ствари! Биће сензације ! 

Данило: Кад сам вас тако лепо саслушао, саслушајте сад. 
и ви мене. Ја сам вам једном приликом казао, да не волим те 
рубрике скандала у своме листу. Наравно, ви сте од скоро код 
мене, па још не можете да се привикнете томе. Хоћу да вам. 
кажем, да се културни утицај на читаоце не врши разним сен- 
зационим вестима, већ тенденцијом листа и његовим основним: 
идејама. А оне треба да провејавају не само у уводним чланцима, 
већ и у избору и груписању новости, у објашњавању и расвет-. 
љавању забележених факата. Један озбиљан лист, као што знате, 
треба да буде критички посматралац свих важнијих догађаја, а, 
не збирка скандалозне хронике. Он је управо ту као јавна са- 
вест целога друштва. И ја се трудим да „Југословенска Трибуна“ 
буде таква. Молим вас, да то од сада имате на уму. 

Живковић: Лепо, молим вас, ја ћу онда само нотирати 
"то самоубиство. 

Данило: То можете. 

Живковић: АХ, да, заборавио сам да вам кажем, а управо 
зато сам и ушао овамо. Тражи вас једна госпођа. Жели да го- 
вори лично са вама. 

Данило: А где је2г Како изгледа > 

Живковић: У црнини је. Чека у редакцији. Каже, да има 
"насамо да разговара с вама. 

Данило: Онда је, молим вас, уведите овамо. 

Живковић: Не у ваш кабинет > 

Данило: Не, тамо је сигурно Милутин. 

Живковић: Лепо. (Поклони се и одлази кроз десна врата). 


Данило (хода по соби, прилази прозору, погледа у двориште и опет 
"наставља ходање). 

(На десним вратима појављује се Наталија Гавриловић, а за њом Живковић). 

Живковић: Изволте, госпођо. (Погледа још једном Данила и не- 
познату госпођу и одлази затварајући врата за собом). 


ТРЕЋА ПОЈАВА. 


Данило, Наталија. 


Наталија (има 33 године; правилно развијена, лице јој је лепо и ин- 
"тересантно, а у очима изразитим и сјајним огледа се природа богата унутрашњим 
животом; има бујну црну косу обично очешљану. Држање јој је отмено, а по- 
"крети живи и поуздани. Глас јој је свеж и мелодичан. Носи црну хаљину еле- 
гантног кроја, без икаквих украса, и исти такав шешир. — Застаје код врата и 
"ралосно и жудно гледа у Данила). 


Данило (кад ју је спазио, застао је насред собе; неколико тренутака 

"као да не може да верује па је то она и посматра је пзненађено. Не уме да нађе 

"ниједне речи. Настаје кратка пауза, и за то време његове се очи засветле неким 

"новим сјајем и он је посматра жељно и задовољно. Узбуђено, радосно): На- 
талија !... 

Натали | а (жудно и гласом у коме као да се већ одавно гомилала неж- 

"ност и љубав и спремала да се сва излије овога тренутка): Ти си! (Пође му 

журно у сусрет). Онај стари Данило! (Пружа му обе руке да га загрли). 

Данило (прихвати јој најпре чврсто руке, но брзо се тргне и правећи 

се као да није приметио њену жељу, сагне се и пољуби јој руку. Сазладавши 


"се, нежно и с поштовањем): Моја пријатељице! Друже мој! 
Наталија (посматрајући гај: Како се давно нисмо видели! 
„Доста си се променио... 
Данило: Није ни чудо: доста је имало и да се преживи... 
«Нудећи јој фотељу): Седи. 

Наталија: То ти верујем. (Спусти се на фотељу). 

Данило (седне крај ње): Нисам се надао да ћу те скоро ви-· 
дети. Мислио сам, да си ме заборавила. 

Наталија (живо): Никад, ни за један дан, ни за један час. 
Зар може да се заборави онакво пријатељство ! 

Данило (сетно): Ипак... 

Наталија: Разумем те... Имаш право, али моја је удаја 
била само један слаб тренутак, можда најслабији у моме животу. 
Баш кад је наше пријатељство било најлепше, ти си због свога 
писања допао затвора, а мени се наскоро после тога. разболела 
мати. За време њене тешке болести нисмо имали готово никога,. 
ко би нам се нашао у помоћи; једино син једне давнашње при- 
јатељице моје матере долазио нам је често, нудио своје услуге 
и доносио понуде, и увек ме је храбрио и тешио. Понекад би, 
кад сам ја морала да се удаљим од куће каквим послом, седео, 
крај мајчине постеље по неколико часа, забављао је и додавао 
јој лекове и воду. Имао је и доста познатих. лекара и готово све: 
их је доводио, али узалуд. Једнога дана она умре, и ја сам остала 
потпуно сама, без ближих рођака и са једном неизвесном, непри-- 
јатном будућношћу. И тада ми је тај човек сузна лица и гласом 
који је дрхтао од узбуђења, признао да ме воли и понудио ми 
своју помоћ и своје име. — Видиш, тада, у тим очајним тре- 
нутцима најчешће се учини по нешто, што човек после више 
никад не може да објасни и разуме. Мени се чинило да би то. 
било сурово одбити тога човека, који је толико задужио и мене 
и моју јадну матер, и осећала сам да сам дужна да му на неки. 
начин докажем своју захвалност. МИ зато сам примила његову: 
понуду и венчала се са њим, а ускоро после тога отпутовали 
смо у место његова службовања. — ИМ за ове четири године,. 
све до дана његове смрти, ја сам доста испаштала тај грех; 
можда сам га искупила својим боловима и кајањем... 

Данило (изненађено): Зар је твој муж. умрог Нисам ништа. 
чуо о томе. 

Наталија: Умро... исто онако нечујно као што је и 
живео... Хтела сам неколико пута да ти пишем, кад си изишао. 
из затвора, али после сам наједанпут чула да се жениш, и онда. 
сам одустала од тога. 

Данило: Бојала си се, да не потпириш старо огњиште.. 
(Лако се осмехне). 

Наталија: То не. Била сам уверена да се жениш. из љу-- 
бави и зато нисам хтела да те потсећам на прошлост. 

Данило (горко): М ја сам онда био у то уверен... 

(Наталија га погледа пажљиво. Данило устаје и хода по соби. Пауза). 

Наталија: Али ипак, и тамо ја сам бар мало удисала 
онај наш лепи ваздух: редовно сам пратила твој рад и радо- 
вала се његовом напредовању и успевању. Читала сам новопо- 
кренуту „Југословенску Трибуну“; слушала о њеном утицају и 
о ширењу оних идеја, о којима си увек тако одушевљено го- 
ворио; слушала сам и о теби. М ја сам чисто осећала оно 
прошло, лепо доба, замишљала себе поново као твога прија- 
теља и гледала на „Трибуну“ као на нешто заједничко. 


Данило: Да, ти си се заједно са мном и раније загревала 
"оним великим временима будућности. 


Наталија: ИМ волела сам да те слушам, како топло го- 
вориш о њима и увек сам тада силно желела, да она не остану 
само твој сан. 

Жанило: То и неће бити! (Стојећи пред њом, са све већим за- 
носом): Ја већ видим и осећам, како се у магличастој даљини 
лагано помаља једно ново време и носи собом велику Југосло- 
венску Заједницу... Бујну, младу, у загрљају трију мора, осло- 
бођену свих окова и жудну снажнога живота. И у њој ни суро- 
вих господара ни робова. Ја знам: то ће време доћи, оно мора 
доћи. Ја га видим на далекоме хоризонту и осећам његов дах 
у ваздуху... А када оно дође, онда ћемо одушевљени и опијени 
срећом пасти на колена и први пут истински пољубити набујалу 
земљу, нашу мајку, у којој ће свима Југословенима дивно да за- 
светли сунце слободе!... (Гледа одушевљено у даљину, као да већ види 
то време). 

Наталија (гледајући га задовољно, готово с дивљењем): Данило, ти 
си још увек онако млад! Не, ништа се ниси променио. 


(Последњи сунчани зраци губе се; њихов румени, нежни одсев још неко 
време благо осветљава собу и онда почиње сасвим лагано да се спушта сутон). 


Данило (пренувши се, после краће паузе): Моја ми је „Три- 
буна“ давала снаге. Без ње ја бих био мртав. 

Наталија (гледајући га поверљиво): Хајде, седи... ту крај 
мене. Хоћу да те молим за нешто. Хоћу да ти кажем зашто 
"сам дошла. 

Данило (седне поред ње): Некада смо често овако седели... 

Наталија: И седећемо опет... као пријатељи, јер ја сам 
дошла да поново будем крај тебе. Хоћу да радим заједно 
«с тобом. 

Данило (гледајући је изненађено): Како то мислиш» Ја сам 
сада у сасвим другим околностима. 

Наталија: Одмах то!... Али ваљда ме можеш примити 
у редакцију, и ако моје способности нису богзна какве. Држаћу 
коректуру, радићу што хоћеш. Ја хоћу бар што год да осетим 
од оног живота, о коме смо раније сањали. Тамо, у оној мртвој 
паланци ја сам животарила и савлађивала се, јер сам се надала, 
да ћу се ипак једнога дана ослободити. 

Данило: И сад кад си слободна, зашто хоћеш да се вежеш 
за једну дужност > 

Наталија: Не одбијај ме, Данило! Ја хоћу да имам циља 
пред собом, хоћу да знам зашто живим. Па ти си ми сам о томе 
толико пута говорио! (Ухвати га за руку и приближи му се). 

Данило (Не може да одвоји ока од ње. Збуњено, одмичући се не- 
приметно): Не, не иде... Шта би се рекло... Моја жена... Ти 
проклети обзири!... 

Наталија: Обзири! Видиш ли, нападамо их, а опет жи- 
вимо у њима и по њима!... (Смешећи се): Али ти ћеш се осло- 
бодити од њих и примићеш ме, је лиг То је био мој сан у оном 
укоченом и буновном животу и ти ћеш ми допустити да га оства- 
рим... Он је бар један делић оног нашег заједничког надања... 

Данило (изненадно, спонтано и болно): Што си ме онда напу- 
стила2 Зашто си све разрушила2... Нас бисмо двоје удружени 
и сједињени оном великом љубављу душа и срца осетили и по- 
знали један необични и пуни живот, који мора да је диван... 
(Сетно, спуштеним гласом): А овако све се спарушило и закржљало. 
У стварноме је животу било мало задовољства за мене. Ја сам 
живео само у илузијама... 

Наталија (гледа га право у очи. Узбуђено): Пријатељу мој, и 
ти си био несрећан, је лиг Ти, тако нежан н добар... А ја сам 
мислила, да си се из љубави оженио. 

Данило (горко): Обмана... 

Наталија: Јадниче мој, ја знам колико те је то морало 
да боли!... (Гледа замишљено преда се). 

Данило (савлада се и труди да му глас буде што сигурнији): ЛПО- 
тражио сам утехе у својој „Трибуни“. 

Наталија: Јеси ли је нашао > 

Данило: Не знам, по некад ми изгледа да јесам... По 
некад кад се сав предам своме послу и видим како он напре- 
дује, или кад поведем неку праведну борбу и почнем у њој да 
побеђујем. 

Наталија: А зашто онда мени браниш, да и ја имам бар 
нешто слично томе 2 (Нагне се к њему и метне му руку на раме. Нежно, 
молећиво): Не буди онако неправедан, као што сам ја била... 
Сети се, да сам више изгубила но ти... (Сасвим уза њ, дршћући, с ду- 
боком и страсном тугом): Ја сам изгубила тебе!... 

Данило (нагло устаје јако узбуђен и учини неколико корака. Савла- 
ђујући се): Бојим се, али нека буде, кад толико желиш. 

Наталиј а (радосно): Данило, ти МИ допушташ ! (Устаје брзо 
и пође му са пруженим рукама): Хвала ти, пријатељу, хвала! Још 
увек си тако добар. 

Данило (одмакне се брзо, прихвати јој једну руку и срдачно је стегне). 


Наталиј а (приметивши његов покрет посматра га зачуђено и изне- 
пађено. Кратка, нелагодна пауза). 


Данило (сметећи се): Нови сарадник „Југословенске Три- 
буне“. 

Наталија: Од сутра ћу почети да долазим, је лиг 

Данило: Какогод хоћеш. 

Наталија (пружа му руку ; смешећи се): До виђења, господине 
уредниче ! 

Данило: Идеш већ> 

Наталија (смешећи се): Бојим се, да се не покајеш! 

Данило (пољуби јој руку): Онда до виђења! Дакле од сутра> 

Наталија: Да. 

(Чује се код левих врата Нинино: „Изволте! и на њима се појављује 
Дамњан Стојановић са Нином. Обоје се поклоне Наталији, а Дамњан и Данилу. 
Наталија им ћутке одговори на поздрав и одлази кроз десна врата. 

Данило (Дамњану): Добар дан, господине Дамњане! Из- 
волте само. (Одлази за Наталијом). 


ЧЕТВРТА ПОЈАВА. 


Дамњан, Нина. 

Нина: Изволте, седите. 

Дамњан: Захваљујем. (Седне). Која ли је ова госпођаг 

Нина: Не познајем је; нисам је још никад видела овде. 
(Седне близу њега).« 

Дамњан: Чудновато, да је ја не знам. Мора бити да 
није одавде. 

Нина: А зар ви све овдашње госпође познајете 2 

Дамњан: Готово све. Знате, ја имам врло много по- 
знанстава. 

Нина: Лепо изгледа, је л' те2 

Дамњан: Тхе... Да је нисам видео у вашем присуству, 
можда би и на мене направила некакав утисак, али овако ни 
најмање. (Гледа је са смешењем). 

Нина: Кад ћете ви једанпут престати са тим ласкањима>2 

Дамњан: Нису то само ласкања, варате се. Ја имам једну 
сасвим другу махну: што помислим то одмах и кажем... или 
напишем. 

Нина (смејући се): Онда други пут напишите. Обогатићете 
бар поезију. 

Дамњан (озбиљно): Лепо, молим вас, ја ћу одмах да се ко- 
ристим допуштењем. (Вади бележник и писаљку из џепа): Само ми не- 
мојте замерити. 

Нина: Неки нов стих 


Дамњан: Кад ми друкче не допуштате... (Узима озбиљан 
израз и замисли се за неколико тренутака). 
(Кроз лева врата долазе Јовановићка и Зорка). 


ПЕТА ПОЈАВА. 


Јовановићка, Зорка, пређашњи. 
Дамњан (меће бележник у џеп). 
Нина (смејући се): Други пут. 
Дамњан: Написаћу код куће, па ћу вам сутра прочитати. 
Јовановићка: Зар сте ви сами ту 2 (Седне на диван). 
Нина: Сами. Био је и Данило, па изиђе са једном дамом. 
Зорка (брзо): Са једном дамом 2 
Нина: Да, баш су одлазили кад смо ми ушли. 
Зорка (узнемирено): Познајем ли је ја> Да није мене тражила2 
Нина: Сумњам. Први пут сам је видела. 


Зорка (одлази до десних врата, отвори их, гледа кроз њих, па се опет 
враћа и седне крај матере). 


Дамњан (Јовановићки) : Ја сам мало чешћи гост код вас, али, 
верујте ми, сами сте криви: нигде се не осећам тако пријатно 
као овде. Ето, јуче сам био у посети код породице потпуков- 
ника Петровића. Знате, није лепо што то причам, али тако је: 
досадни људи! Не зна се ко је досаднији: или мати, или ћерке, 
или отац. ћерке хвале матер, мати хвали ћерке, а отац и матер 
и ћерке; и то иде непрестано. Мислио би човек богзна како 
лепо живе; а међутим, кад им није нико у кући свађају се као 
Цигани. 

Дело, књ. 71. 13 

Јовановићка: Слушали смо о њима. 
Дамњан: Ја одлазим код њих само због француске кон- 


верзације. Ћерке врло лепо говоре француски. 
(Кроз десна врата долазе Данило и Владислав). 


ШЕСТА ПОЈАВА. 


Данило, Владислав, пређашњи. 

Данило (На њему се опажа промена: лице му је постало ведрије, по- 
крети живљи, а осмех чешћи): Гле, сви сте на окупу! Добар дан! 

Владислав: Добар дан! 

(Сви одговарају на поздрав. Владислав прилази и рукује се најпре са Јо- 
вановићком, па онда са Зорком, Нином и Дамњаном). 

Данило: Само Милутин фали. 

Нина: Он је сигурно у атељеу. 

Данило (седајући): Седите, Владиславе. 

Владислав: Хвала. (Седне крај Данила). 

Данило: А ти, Нина, буди тако добра те нареди, да нам 
се донесе пиво. 

Нина (устајући): Хоћу. 

Данило: И зовни Милутина. Нешто ми необично без њега. 

Нина (Дамњану): Извин те. 

Дамњан: Молим. 

(Нина одлази кроз десна врата. Јовановићка и Зорка разговарају тихо). 

Данило: Какови, господине Дамњане2г Како ваши стихови2 

Дамњан: Благодарим, добро. Спремам се за један велики 
посао. . 

Данило: 0, а какав2 

Дамњан: То је засад тајна. 

Данило (смешећи се): А, тако ! 

Владислав: Да нећете да се оставите поезије> 

Дамњан: АХ, таман! Ја морам да певам. То ми је потребно 
као, на пример, дисање. Дабоме, зар се може забранити птици 
да лети, или ружи да цвета ! 


Зорка (гледа туробно преда се). 
(Кроз десна врата улазе Нина и Милутин). 


СЕДМА ПОЈАВА. 


Милутин, пређашњи. 
Нина (весело): Ево га, једва сам га одвојила од његове 
слике. Стоји с кичицом пред њом и диви се самоме себи. 

Милутин (смешећи се): Што тако говорите! Да сам стојао 
тред огледалом, мислио бих да судите по себи. 

Данило (Нини): Ето ти!... Седи, Милутине. 

Милутин (седне крај Данила). 

Нина: Већ он!... (Одлази кроз лева врата). 

Данило (Зорки): Што си ти тако замишљена > 

Дамњан: Госпођа је данас нешто меланхолична. 

Данило: Јеси ли дуго шетала2 Мора бити да је било врло 
пријатно. 

Зорка (туробно): Досадно! Прашина, метеж, неки ваздух 
што гуши. Одмах сам се вратила. 

Јовановићка: Ништа неће да слуша, а зна добро, да јој 
је лекар препоручио што дуже шетње. 

Данило: Чекај, други пут ћемо заједно ићи, и нећемо се 
вратити док се не умориш. 

Зорка (погледа га и одмахне главом као да сумња у његове речи). 

Дамњан (Милутину): Како напредује ваша слика 2 

Милутин: Прилично. 

Владислав (Дамњану): Чујете, решио сам се да вам кон- 
куришем. 

Дамњан (смешећи се): Истина 2 

Владислав: Слушајте само — наравно, ја ћу то да из- 
радим и лепо сложим у стихове — (трудећи се да изгледа што озбиљ- 
нији, свечано): „Ти си крај мене. Руже, црвене као крв, миришу, 
звезде се смеше и као да блистају страшћу, а чежња трепери у 
вечерњем ваздуху. Над нама славуј пева о нашој љубави, или 
можда о љубави залуталој, изгубљеној... Али ја га не чујем, слом- 
„љен сам, а душа је моја угашено огњиште и развејан пепео. Шта 
хоћеш ти од мене, и шта тражим ја од тебе2г Зар нисмо обоје 
већ давно мртви 2...“ Како вам се допада > 

Дамњан: Врло је добро: и онако поетски, и у новом, мо- 
дерном жанру. Само, ја имам једну исту такву песму. Штампао 
сам ја пре пола године. 

Данило (уздржавајући смех): Плагијат ! 

Владислав (Дамњану): Није плагијат, верујте. Ја то никад 
не бих себи допустио. Можда је само реминисценција. Ма да 0о3- 
биљне таленте често поткрадају; то стоји. 

Милутин (Владиславу, смешећи се): Понекад не могу да те 
познам. 


13 

Владислав (сасвим озбиљно): Зашто 2 Ја сам доиста мислио, 
да је та оригинална идеја моја, али, ето, преварио сам се. 

(Сутон почиње да се спушта све више). 

Дамњан: Јесте, штампао сам је још пре пола године и пот- 
писао се као и обично: „Озирис“. 

Владислав: Збиља, а што се не потписујете правим име- 
ном> Ја бих много радије претпоставио да обесмртим своје име, 
а не неко измишљено. | 

Дамњан (и не примећујући његову иронију): Знате, Дамњан Сто- 
јановић то је некако сасвим прозаично име. Дамњан — не звучи 
нимало поетски; Стојановић — исто тако. И зато се ја у поезији. 


обично потписујем „Озирис“. Знате, то је из митологије. 
(Данило и Милутин прикривају осмех). 


Владислав (озбиљно): Да, да. И то је врло оригинално... 
А верујете ли ви, да има генијалних људи> 

Дамњан: Свакако. Само, наравно, величина једног генија, 
у сразмери је са величином народа из кога је поникао. 

Данило: А ја мислим да генија у његовој пуној моћи данас: 
и нема. То је нови Прометеј чврсто окован о стену суровог живота.. 

Дамњан: То је истина: кад се само сетим тих облигатних. 
посета, услуга и других друштвених обзира. 

Данило: Нисам тако мислио. 

Дамњан (брзо): Знам како сте мислили, потпуно вас разу~ 
мем. Кажем само онако, примера ради. 


(Кроз лева врата улази Нина, а за њом служавка носећи на послужавнику; 
чаше с пивом). 


ОСМА ПОЈАВА. 


Нина, служавка, пређашња, 

Дамњан: А, ево наше богиње... богиње сутона. 

Нина (смејући се): Извин те, али ја се не примам те високе 
почасти! Да сте казали богиња зоре или пролећа, а не сутона! 
(Седне крај њега, на своје старо место). 

Дамњан: Шта јетор Мене данас сви рђаво разумеју. Рекао. 
сам богиња сутона само зато, што сте ушли баш кад је сутон 


почео да се приметно спушта. Верујте, само због тога. (Наставља 
тише разговор са њом) 


Служавка (послужи све редом, па онда излази с празним чашама), 
Данило (расположено): Ово частим зато што ћу под суд. Тако, 
ми и треба кад ја клеветам поштене људе! 
Зорка: Оне из Народног Фонда> 

Владислав: Јесте, били су тако дрски да још туже гос- 
тодина Данила због оних написа у „Трибуни“. 

Данило: Нису они криви, морали су, иначе би им поло- 
жаји дошли у питање. А овако су бар добили у времену — и 
у надању. 

Милутин (гледа непрестано Нину и Дамњана, нервозно седи на својој 
"столици и не обраћа пажњу на разговор). 

Зорка: Па шта ће бити> 

Данило: Не знам. Имаћу бар задовољство да их изнена- 
дим својим доказима. Они још непрестано верују да смо их ло- 
повима назвали онако, по чувењу. 

Јовановићка: А шта ће суд да уради» 

Данило: Што му драго. Морална је победа на нашој страни. 

Владислав: Ја мислим да ни пресуда неће бити друкча. 
Зар поднети толике несумњиве доказе, па још да суд нађе да су 
„лопови чисти и неправедно оклеветани! Ја бих волео да видим 
те судије. 

Данило: А пријгтељи2г Па онда људи који су такође од 
оваквог управљања Народним Фондом имали користи, и још разни 
други утицаји. 

Владислав: Знам, али ми нисмо сами. Са нама су сви по- 
штени људи. Чак и они који се не слажу са идејама „Трибуне“, 
симпатишу нам у овој борби и стоје на нашој страни. Сви уви- 
Ђају да ће наша победа користити општем добру. Тек на дан су- 
Ђења ће се видети, колико је велико интересовање за ову ствар. 

Данило: Ја имам рђаво искуство. (Смејући се): Па онда оно 
'неколико листова што ме стално називају Мефистом. 

Владислав (махне руком). 

Дамњан (Нини гласније): Да човек буде свој господар! То 
би још и могло бити кад би нестало свих лепих и симпатичних 
жена. Пре не. - 

Нина: Па о коме бисте онда певали. 

Дамњан: Ја то и не желим, Боже сачувај! (Галантно): И то 
«само због вас. 

Служавка (доноси поново послужавник с пивом и служи све редом). 

Данило: Е, сад да испијемо за срећно довршење Милути- 
нове „Светлости“, и за даље напредовање његове лепе уметности. 

Владислав: Прима се врло радо. 

Данило: Уметност је срце целе земље, што рекао један 
песник. Она се заједно с људима бори, радује и пати. 

Милутин (устаје. Нерасположено, нервозно) : Немојте, нисам ни: 
најмање данас расположен да примим такву здравицу... Шта ће. 
нам уметност, ако хоћемо искрено Хоће ли нас направити 6о- 
љима или срећнијима2 Живот ће и даље бити исти, овакав, ни-- 
мало бољи, нимало гори. Уметност —- то вам је биљка однегована. 
у стакленој градини: нежна, слаба, лепа само на изгледу — и 
више ништа. Па и ми што је негујемо и заливамо крвљу своје 
душе, шта имамо од ње» Шта нам је донелаг (У све јачем узбу-- 
ђењу, погледајући Нину): Сви нас гледају само као децу те бледе, не- 
корисне биљке, па чак и они што их волимо, што радимо за њих. 
и што стварајући мислимо само о њима! Ми волимо, али нисмо 


вољени. Кажем вам, нас обмањују као децу!... (Јако узбуђен од- 
лази кроз десна врата). 


(Нина и Дамњан прекинули су разговор за време Милутиновог говора. Сви 
су изненађени сем Владислава. Служавка је застала и гледала зачуђено Милутина, 
па тек после његовог одласка наставља послуживање). 

Данило: Откуд сад овог А ја сам мислио да ћу га обра-. 
довати. 

Јовановићка: Баш је чудан! Права фантазија! 

Зорк а (узбуђена, на њу су јако утицале Милутинове последње речи), 
Зашто чудан! Ја га потпуно разумем. 

Дамњан: Имате право госпођо. И у моме животу има тако. 
тренутака, када осећам да ми све недостаје; празно ми је као да 
сам у пустињи, а међутим не бих умео да искажем ни једну је- 
дину жељу. 

Владислав: Мени изгледа да је овде ствар сасвим проста. 
(Погледа испод ока Нину, но она не примећује његов поглед). А можда је: 
човек данас и иначе био нешто нервозан и нерасположен. 


Данило: Можда је много радио и напрезао се, па му се 
још уз то ваљда нешто непријатно десило. 

Владислав: Нека га. Треба га оставити да се умири. 

Зорка (Данилу, гледајући га право у очи): А ти ми ништа не ка- 
жеш, да је после подне долазила некаква дама. 

(Дамњан и Нина настављају разговор). 

Данило (нелагодно): Јесте, мене је тражила. То је удова 
једног председника суда из унутрашњости. 

Владислав: Наш колега, нови сарадник „Југословенске: 
Трибуне“. 

Зорка (гледа Данила упитно и чисто не верујући): Истина 2 

Владислав: Нека необична жена, изгледа. 

Данило: Да, молила ме је да је примим, а нама је и иначе 
потребан још један сарадник. 

Зор ка (узбуђена је, почиње да бива љубоморна, али се труди да се са- 
влада. Иронично): М она ће моћи да вам користи! Моћи ће да ради 
на једном угледном листу као што је „Трибуна“!... Ја сумњам 
да верујеш у то. Зар се не сећаш, како си сам толико пута го- 
ворио о слабој интелигенцији наших жена2 И сад наједанпут 
примаш једну за сарадника! 

Данило: Ово је једна доиста интелигентна жена. Док 
мало свикне на посао, моћи ће да нам помаже прилично. Наше 
су јој идеје још из раније познате. А добро и преводи са фран- 
цуског и немачког. 

Владислав (прилази прозору и гледа у двориште). 

Зорка (јетко): Па то је неко старо познанство!... 

Данило (благо): Зорка, шта значи то! 

Зорка: Не разумем зашто би жени једног великог чинов- 
ника било потребно да ради у новинарској редакцији! 

Данило: Зашто То није нимало неразумљиво. Ваљда и 
жена сме да зажели да ради нешто озбиљно. 

Нина (слуша њихов разговор). 

Зорка (јетко): Боље да је остала тамо у унутрашњости да 
чува гроб свога мужа. Сумњам, да је њу само жеља за радом 
вукла овамо! 

Данило (слетне раменима). 

Зорка (нервозно): Јесте, јесте, тако је! Ако јој се баш ради, 
нека тражи посао који одговора жени. А овако види се само 
каква је. 

Нина: Немој тако да говориш, кад је не знаш. Требала 
си је само видети: одмах се види да је нека отмена и образо- 
вана жена. 

Зорка (нервозно): Па шта је с тим» 

Данило (устаје и хода по соби). 

Нина: Значи, да није онаква као што мислиш, и онда не 
треба да је осуђујеш што хоће да ради. То јој може само да 
служи за похвалу. 

Зорка (нагло, нервозно и љутито): А што ти онда тако нешто 
не радиш, кад ти се то толико допада, него си скрстила руке 
и обесила се нама о врат! 

Нина (увређено): Зорка! 

Зорка: Зар ниси Ето, свршила си учитељску школу, па 

што не идеш бар за учитељицу» Дабоме! Него лакше ти је 
овако готованисати и придиковати! 

Нина (устаје нагло. Узбуђено али одлучно): Ја ћу и ићи, кад ти 
толико сметам! Још сутра ћу поднети молбу. 

30 рка (одмахнувши нервозно руком): Иди! 

Нина (савлађујући се да не заплаче): Ја не тражим ничију ми- 
лостињу... 

Јовановићка: Децо, шта вам је» Зар тако пред гостима! 

Данило (Зорки, трудећи се да буде благ): То није лепо од тебе. 
Зар ниси сама звала Нину и говорила јој да не иде у селог 

Нина (јако узбуђена повлачи се у позадину). 

Зорка (још непрестано је нервозна и љутита): А што брани једну 
непознату жену! 

Данило: Па имала је право: то је једна поштена, добра 
жена. Ти се ту покаказујеш само ситна и уских погледа. Чак се... 

Зорка (јако се узбуђује, обузима је лако дрхтање. Упада му у реч. 
С нервозним покретима, болно и огорчено): Знам, знам... Ја сам сићушна, 
ћудљива, болесна... Сви по нешто вреде; за сваког се треба зау- 
зети, само ја нисам достојна ничег. Ја сам ништавна! 

Данило (прилази јој: Зорка, ја никад нисам тако мислио. 

Зорка: Остави! Видим ја све: и мене обмањују као дете!... 
(Покрије лице рукама и пође брзо левим вратима. Кроз плач): Како бих же- 
лела да умрем!... 

Данило (гледао ју је дотле изненађено, па онда пође за њом): Зорка! 

(Зорка одлази кроз лева врата, а он за њом). 

Јовановићка: Извин те, молим вас. У последње време је 
тако раздражљива. Баш се плашим за њу. (Одлази кроз лева врата). 

Владислав (Нини): Ако ме господин Данило потражи, молим 
вас, ја ћу бити у редакцији. (Одлази кроз десна врата). 


ДЕВЕТА ПОЈАВА. 


Нина, Дамњан. 

(Настаје кратка пауза. Дамњан устаје и лагано прилази Нини). 

Дамњан: Госпођице Нина! 

Нина (дотле је замишљено гледала преда се, подигне мало очи; тихо): 
Хоћете да идете» 

Дамњан: Хоћу, али бих имао најпре да вам кажем нешто. 
Хоћете ли ми допустити 

Нина: Не знам шта да вам одговорим. Нисам сад распо- 
ложена ни за што. 

Дамњан: Видим да сте сувише узбуђени, али ја морам још 


данас да говорим с вама — баш зато што се ово десило. Ми- 
слите ли збиља да идете за учитељицу 
Нина: Да. 


Дамњан (сетно): Па ми бисмо се онда растали... и ко зна 
кад бисмо се опет. видели... 

Нина: Ви сте чули моју сестру. Ма да јој треба опростити, 
јер је болешљива и нервозна, ја је ипак не могу више да трпим. 
Ово данас није било први пут. Она је у једној заблуди и зато 
жели да ме уклони одавде. Ја ћу јој учинити по вољи. 

Дамњан (узбуђено): Али ја бих био несрећан кад бисте ви 
ОТИШЛИ. (Ухвати је за руку): Госпођице Нина, ја вас волим!... Ви то 
знате. (Обаспе јој руку пољупцима). 

Нина (изненађена, тргне своју руку): Оставе... 

Дамњан: Хоћете ли да будете моја. Да не идете у селог 
Бићу срећан да вас назовем својом женом. Ја сам често мислио 
да волим и певао о љубави, али то је била моја младост; ја сам 
увек тада волео само свој сан. Сад сам тек познао праву љубав. 
Нина, хоћете ли да ме усрећите> Реците. 

Нина (збуњено): Не знам, не могу... То је тако изненада... 

Дамњан: Ја не тражим одмах одговор. Дајте ми само 
мало наде. 

Нина: Доцније... Сад ми је тако потребан мир. 

Дамњан: Кадаг2... Извинте, ја сам сувише нестрпљив. 

Нина (после краће паузе): Кроз неколико дана. 

Дамњан: Како ће ми то бити тешки и дуги дани! Али 
можда ће после њих доћи једно ново, срећно доба. Клањам се, 
госпођице Нина! 

Нина: Идете већ2 

Дамњан: Нећу више да вам досађујем. (Пољуби јој руку и 
пође левим вратима. Код врата се поново окрене, смешећи се): Не забора- 
вите на човека, који ће ово неколико дана проживети на белом 
хлебу и мислити само на вас. До виђења! 

Нина: Збогом! 

(Дамњан одлази. Нина стоји неко време замишљена, па онда брзо одлази 
кроз десна врата. Сумрак је све већи; предмети у соби добивају тамни изглед, 


постају безоблични и постепено се сливају са сутоном. Кроз лева врата долази 
Јовановићка). 


Јовановићка (отворивши врата): Нина! (ступа унутра; гласније): 
Нина!... (Гледа напрегнуто свуда по соби, па онда опет одлази кроз лева врата). 
(Кроз десна врата долазе Нина и Милутин). 

ДЕСЕТА ПОЈАВА. 


Нина, Милутин. 

Нина (води Милутина под руку): Јесте, плакао си, познаје ти се 
по очима. 

Милутин (нерасположено): Сузиле су ми од бола. 

Нина: Ја сам ти већ казала да си право дете. Чујеш, не 
личи једном уметнику да буде тако љубоморан. (Води га дивану)у 
Хајде да седнемо. 

Милутин: Али ти си тако пријатно разговарала са њим, а 
мене ниси ни гледала. Зашто тако, кад знаш да ме то боли> 

Нина (нежно): Лудо моја! Па то је из најобичније учтивости. 
И колико се само узбудио због тога!... (Спусти се на диван и прави 
му места поред себе): Седи. Имам да ти се потужим. 

Милутин (седне крај ње): Можеш, али ја нећу да те жалим. 
Ниси данас заслужила. 

Нина (милује га по коси): Кад се љутиш, ја више нећу, обе- 
ћавам ти. (Нежно): А ово данашње ћу поправити. 

Милутин: Чиме2 

Нина: Волећу те још више. 

Милутин (одобровољено): Пристајем, али много више... Хоћеш 
ли да упалим електрику>2 

Нина: Немој, лепше је овако. (После паузе): Слушај, мене је 
Зорка опет данас вређала, и то пред свима. 

Милутин: Истина» А шта ти је казала2 

Нина: Како сам се обесила њој о врат и готованишем, а 
нећу да идем за учитељицу. 

Милутин: То је ружно. А Данило> 

Нина: И њега је напала. Ја то више не могу да издржим. 
Мораћу ићи у село. 

Милутин (промењеним гласом): Зар хоћеш да се растанемор 

Нина: Због тога и јесте сва ова борба у мени. Иначе бих 
већ одавно отишла. 

Милутин: Ту не сме да буде борбе. Ти нећеш у село! Ја 
ти не дам! 

Нина: Не бих ни ја, али више не могу овако... 

Милутин: Зар ми ниси толико пута обећала да ћеш ме 
чекати 2 

Нина: Али више се не може... Ето, ја пристајем да будем 
твоја, па ма како нам ишло. 

Милутин: Па ти знаш, како и ја сам сад живим. 

Нина: То ће увек бити. 

Милутин: Неће. Ја се надам да ћу ускоро угледати зору. 
Само ме ти воли. 

Нина: Зора... Можда ћемо је тек заједно доживети. 

Милутин (наставља са заносом): Волим! Та реч, којој се ћифте 
смеју, а лажљивци злоупотребљују, треба да буде наш живот! 

Нина: Ако нам овде иде рђаво, отићи ћемо у свет, проби- 
ћемо се. За једнога уметника не сме да постоје границе. Ја ве- 
рујем да ћеш ти стварати велика дела. 

Милутин: И ја верујем... Али ипак... отићи... куда2... каког... 
Тај сурови живот! (Ухвати је за руке): Не остављај ме, чекај још... 
Ја верујем у боље дане; они морају доћи. 

Нина: А зар ми ниси сам толико пута говорио: како ћемо 
ићи свуда, како је великоме човеку цео свет његова земља и 
како се ти не бојиш, да ћемо пропасти 2 

Милутин: Не бојим се ја пропасти. Ја се више плашим 
онога живота, што нас чека, ако останемо као већина људи: у 
средини, између успеха и пораза. 

Нина (нежно, милујући га по коси): Баш си на сваком кораку 
неозбиљан ! 

Милутин (нагиње се сасвим к њој): Нећеш ме оставити, је ли 
Ја сам још од малена навикао на нежности и љубав... А сад их 
имам само код тебе. Ти то не можеш да учиниш; ти ме волиш. 

Нина: Зато и хоћу да смо већ једном заједно... 

(Чује се дует виолине и флауте у једној нежној, чежњивој романси). 

Милутин: Музика. 

Нина: То је код наших суседа. 

Милутин: Да отворим прозор... (Прилази прозору позади и отвара: 
га, те се свирка боље чује). Виолина и флаута. (Нагнесе кроз прозор. — Пауза) 
Како је чудно напољу! Опојно, млако вече... (У собу струји снажни 
мирис расцветале липе). У даљини се светли пруга црвеног, ватреног 
неба — као да сагорева нагомилана чежња једног оваквог ве- 
чера... (Прилази Нини). Осећаш ли, како липа мирише» (Седнепо- 
ново крај ње). 

Нина: Чисто опија... 

Милутин: Као љубав... (Загрли је једном руком, а другом је ми- 
лује по коси. Узбуђено): Како си лепа! (Хоће да је пољуби у уста). 

Нина (отимајући се): Не, немој... (Пружа му руку да је пољуби). 

Милутин (страсно): Хоћу уста... дај!... дај! и (Она се не брани: 
више и он наслони своја уста на њена и жудно их љуби и пије. Страсно): Нина,, 
силно те волим!... (Грли је све снажније). 

Нина (узбуђено, чежњиво): Диван си! Воли ме увек... (Наслони 
му главу на груди). 

Милутин: Знаш ли песму о оном племену где умиру у љу- 
"бави... (Љубећи је, пригушено): И ја бих хтео тако: волети, волети, 
и умрети у загрљају... (Дршћући): Како си вечерас чудно лепа!... 
(Гледа је жудно раширеним, сјајним очима). 

Нина (нежно): Милутине!... 

(Музика престаје). 

Милутин: Живота хоћу! Ту, крај тебе, увек, увек!... (Снажно 
је загрли једном руком, а другом јој журно вади чешљеве из косе; неке јој уко- 
снице испадну при томе, те јој се коса проспе по врату, плећима и образима. Он 
зарони лице у њу и страсно љуби њене меке власи и места по којима се расула. 


'Испрекидано, дршћући): Како расту жеље у овим тренутцима! Осећаш 
ли 2... Добивају орловска крила... (Све силније осваја га жеља да је има 
„сву, да осети њену потпуну љубав. У тренутку му се, као Мефисто Фаусту, јавља 
и мисао, да ће је онда задржати да не иде и за увек сачувати за себе). 

Нина (подрхтавајући од чежње, немоћно): Милутине... не,,.. пу= 
сти... (За тренутак је обухвати нека пријатна несвестица). 

Милутин (љубећи је непрестано): Нина!... Нина, буди моја!... 
«Грчевито је грли обема рукама и спусти се пред њом на колена). 

Нина (долази к себи и отргне се нагло од њега. Пригушено): Не!... 
«Скочи брзо, прилази зиду и обрне електрични отварач. Светлост са трокраког 
лустера обасја собу). 

Милутин (хвата се за слепе очи. Промукло): Шта је тог... 

Нина (збуњена, намешта косу. За неколико тренутака настаје нелагод- 
'"ност, стид). Више нећемо седети у мраку... 

(Пође левим вратима). 

Милутин (изненађено): Нина, куда> 

Нина (кратко): Није ми добро. (Одлази). 

Милутин (гледа изненађено за њом, па онда устаје и као да је жељан 
да одагна ову изненадну стварност, приђе зиду и заврне отварач. У соби поново 
настаје мрак. Затим прилази отвореном прозору, хвата се за врело чело и наги- 


фњући се кроз прозор жудно увлачи свежи ваздух. Дует флауте и виолине по- 
«ново почиње). 


(ЗАВЕСА) 


ДРАГОСЛАВ НЕНАДИЋ, 


КРОЗОЖИВОТ 
(Приповетка из савременог живота) 


ХМ 


Давид је с том намером и пошао на свадбени пут, да оде 
у Римине. Он ни на том путу није могао да се одрече својих 
послова. Он је знао да ће се онде састати са Стеваном Зави- 
шићем, који га је непрестано звао и нестрпељиво ишчекивао, 
пошто му се никако није ишло кући. Давида су опет други 
важни послови увек задржавали, и истом му се сада дала при- 
лика да се једва једном одазове позивима Завишићевим, који 
већ годинама бежи од куће и лута по туђини. 

Стеван Завишић био је један од оних људи, који на први 
поглед нити задобивају симпатије нити их изазивају у даљем 
дружењу с људима. Већ му је изглед био немио: из дубоких 
бразда на лицу вирила је помрчина, што је људе нарочито од- 
бијало; брада му је била подужа, растресита и раштркана, по 
крајевима већ добро седином пробијена, и он се у говору вазда 
њом играо и нервозно је чупкао; округле сиве очи, беху избу- 
љене и вечитим црвенилом окружене од очних капака, који су 
полуотворени били, и ако Завишић није био пијаница; на челу 
му се опажале јаке модре жиле. 

Био је адвокат у једном мањем месту у Бачкој. После 
смрти свога имућног оца, претворио је све наследство у новац, 
и од адвокатске канцеларије начинио новчани завод. На тај се 
начин за врло кратко време јако обогатио, али је долазио врло. 
често и у сукоб с људима, који су за њ имали веома немилих 
последица. Али се, понегде нешто жртвујући, понегде користећи 
се својом адвокатском умешношћу, увек умео извући, да не дође 
у сукоб с кривичним закоником. 

Завишић је био ожењен, али му је жена већ неколико го- 
"дина после напрасно умрла. Непријатељи његови хтели су наглу 
смрт женину да употребе противу њега, али нису могли ништа учи- 
нити, јер је она заиста умрла природном смрћу. Завишић је био 
нежан према њој, јер је била лепа и млада, и он је волео ње- 
зину лепоту и младост (против своје се воље удала, по наго- 
вору својих родитеља, за богата човека да „живи као мали цар“), 
као што у опште није волео људе, но само оне особине на њима, 
које су му биле потребне или му могле користитити. Стога је 
волео и вредне концепијенте, поуздане људе, на које се могао 
у свако доба ослонити, и добро их је награђивао. 

Али непријатељи Завишићеви и ако нису могли успети, да 
Завишића окриве због женине смрти, ипак су тајом непрестано 
подгревали ту ствар, знајући добро да треба само клеветати, 
јер увек нешто остаје, — ма да им та латинска пословица бесумње 
није била позната. 

Које то, које и други сукоби, изазвани његовим пословима, 
учинише те Завишић толико омрзе своје место, да већ није могао 
остати у њему. Своју канцеларију предаде најстаријем концепи- 
јенту, који је имао већ и адвокатски испит, а сам оде у туђину, 
и лето је проводио већином у Швајцарској, да с првим маглама 
сиђе на Ривијеру или на италијанска језера, па с већом зимом 
"све даље на југ, до Сицилије па и до Каира, док га пролеће не 
почне опет враћати на север. Дома је с почетка долазио чешће, 
али се после све више отпађивао и у последње доба већ годи- 
нама није био код куће. 

Давид је добро знао свога старијег друга, као адвокати 
имали су доста пословних веза, и осећао је неку врсту сажа- 
љења према њему, јер је видео, нарочито из његових писама 
из туђине, да је то у истини несрећан човек, без икаквих ра- 
дости животних. А Завишић је сматрао Давида за поуздана чо- 
века, може бити чак и за сродну душу, и у последње се доба 
само њему и јављао, а кад је задњи пут био код куће, већину 
је својих послова на-њ пренео. Давиду пак никад ни на тренутак 
није падало на ум да се с њим пореди. Завишићево грамжење 
за новцем није тумачио тиме што он тежи за већом удобношћу 
или за вишим уживањима, па ни тиме што жели да дође до 
потпуне независности и слободе, што их само велико богаство 
може дати, но просто неком врстом атавизма: потомак сеоских 
попова у богату месту, којима ништа друго није импоновало но 

„ланци, ланци, ланци“, претворио је те ланце у „новац, новац, 
новац“. И између себе и Завишића находио је разлику у томе, 
што је мислио да је за њега новац само средство, док је он 
Завишићу циљ. 

Кад је Давид писао Завишићу да је испросио Милицу, и 
да ће на свадбени пут на море, овај му одмах одговори да би 
то била прилика да се једва једном састану, пошто је већ преко 
потребно да неке ствари с њиме уреди, које није хтео писму 
поверавати. Стога му предложи да дође у Римине, а да ће га 
он онде чекати. Писмо је то јасно одавало неко грозничаво не- 
стрпљење. 

Давиду спочетка тај позив није добро дошао. Он је мислио 
да прво време треба све да посвети Милици, њиховом узајамном 
упознавању, подизању темеља за њихов унутрашњи дом. Али 
касније, када су дотле потискиване струје почеле све више маха 
узимати, реши се да се одазове Завишићеву позиву: увидео 
је да је већ крајње време томе, а знао је добро да ће то бити 
„рентабел“ посао. 

Милици није говорио о томе ништа. Тек пошто су неко- 
лико дана провели на истарској обали, предложи јој Давид да 
пређу у Италију. Милица је радо пристала и помислила, да богме, 
прво на Млетке. 

Али је Давид умео да навије воду на своју воденицу: Млеци 
су сада препуни, биће и много познаника, још су велике вру- 
ћине, па ће тешко бити трчати по вароши и разгледати знаме- 
нитости; него се могу преко Млетака вратити, време ће тада 
бити погодније, а и свет ће се одвадити. 

Милица се пријатно изненађена трже, кад Давид спомену 
Римине. Она се сети Дантеа, сети се његових речи: 


„Франческа, муке твоје, 
Болеће сузе маме оку моме“, 


и истога тренутка осети жудњу да види место те у љубавној 
несрећи са срећне љубави несрећнице. 

Давид се врло обрадовао, кад је видео да Милица радо 
пристаје на његов план. Било би му веома тешко пак да јој 
одбије сад једну жељу, кад је гледао да јој у свему угоди. Ње- 
гова је пажња била тим већа, јер није могао а да не примети, 
да Милица није расположена, као што је он то ишчекивао. Али 
је тумачио то њиховим веома кратким дотадањим познанством 

и новином положаја, у који се није могла још уживети. За то 
се хоће времена, мислио је Давид, па и ако је био добар по- 
сматрач, овде није могао да осети да Милица само споља приања 
узањ. Није могао да опази, бесумње стога. што се то највише 
њега и тицало, да су се њихова тела нашла, али да се њихове 
душе нису нашле. 


ХМ] 


На риминској станици није било много света. Кад им фа- 
кини изнесоше ствари, приступи им један троми Талијанац, уч- 
тиво се поклони и запита да ли траже пансион. 

Милица није могла много извући из талијанске граматике, 
што је купила на Реци и први јој покушаји талијанског говора 
пропадоше. Помучила се мало, али кад виде да не иде, окрете 
француски. 

Талијанац је дабогме рекао да зна француски. Јер који је 
то Талијанац, који ће пред странцима признати да не зна фран- 
цуски2 Тога нема, као што нема ни Србина, који би пред стран- 
цима признао да не зна руски. 

Посредник одмах задржа један фијакер, нареди да се ствари 
унесу, понуди их да седну, а и сам уђе унутра. Разумео је да 
траже стан на мору. 

Кад су дошли до мора, Талијанац их одведе у један, други, 
трећи пансион, свуд је било пуно или, ако је и био који собичак 
празан, тај им се није могао свидети. Заређаше даље, свуд тако. 
Давиду се најзад досади и видећи пред собом велики хотел за- 
држи кола. Искочи брзо сам напоље и запита вратара немачки 
да ли имају соба. Ниједне! Онда Давид рече Милици, да каже 
Талијанцу да их води у варош. 

Али у вароши беше по већим хотелима свуд пуно, једва 
нађоше собу у једном мањем хотелу. 

Предвече се Милица и Давид упутише оним лепим алејама 
од платана, што воде од вароши пут мора. Трамваји су и ауто- 
мобили јурили, свет се у масама комегао живо се крећући и ви- 
чући. Изненадила их је маса простога света, и чинило им се, као 
да се и не чује други језик осим талијанскога. Пред красном 
зградом стабилимента у талијанскоме ренесансу једва се прогу- 
раше кроз светину и дођоше до купатила. Кад уђоше у купатило 
нова слика: и с једне и с друге стране, на неколико километара, 
начичкане кабине за купање, а на мору маса света и отменог и 

простог, обучених сасвим и у оделу за купање или само заогр- 
нути огртачем, леже или седе на песку, на клупама или на на- 
слоњачама, неки читају, неки чак и једу и пију; други се шећу 
или играју, а нарочито многа деца, која крај воде граде дворе 
од песка или канале, којима пропуштају воду, а силни продавци 
иду од једне групе до друге и с ужасном дерњавом нуде новине, 
карте, књиге, пива и јестива и свакојаку другу робу. Све је то 
било тако различито од онога што су видели у Истри, а све 
тако слободно, тако живо, без икаква уздржавања, без икаква 
снебивања. Милици се допаде ова нова слика, пуна живота, за- 
гледа се у њу и обесели јој се, а Давид Миличиној веселости. 
И купање им се допаде. По мекој пржини дуго је требало га- 
цати, док су дошли до дубине. Али нигде мреже, нигде никаква 
знака ни опомене за оне који се купају. 

Сутрадан дођоше истим путем у стабилименто на доручак. 
После доручка Давид се реши да сами нађу стан, и пођоше од 
стабилимента главним путем лево. Убрзо стигоше до речице, на 
чијој су утоци у море жене са свађалачком виком прале рубље, 
и одмах затим угледаше један хотел. Уђоше унутра и затражише 
собу. Има, и то једна врло лепа с мора; има и других с пута; 
са и без пансиона. Давид и Милица се згледнуше, сетили су се 
одмах да их је њихов јучерашњи посредник водио само на она 
места, где је имао провизије. Узеше одмах ону с мора; пространа, 
видна с балконом, гледа право на море. Наредише да им се до- 
несу ствари из вароши, па одмах одоше и сами да их спреме и 
плате за преноћиште. 

Кад су тако решили питање о стану, Давид је почео ми- 
слити о свом састанку са Завишићем. Није му се јављао, јер је 
хтео, због Милице, да им састанак буде случајан. И он је тврдо 
био уверен, да ће се где било већ првих дана морати наћи. 

И није се могао преварити, јер се човек у Риминима не може 
изгубити ; походилац је ту упућен, кад није на мору, на малени 
парк пред стабилиментом и на невелики град. Мањих излета у 
околину града нема никаквих. У Риминима се дакле пажња ничим 
од мора не одводи, походилац је ту једино за њ везан и на њему 
готово читав дан и проводи. 

Већ сутра дан, кад су се у први сумрак Давид и Милица 
враћали из вароши, угледа Давид издалека Завишића, где иде 
према њима. Изненади се кад виде, да није сам. Друг му је без- 
сумње Србин, јер Давиду се учини познат на први поглед. 

Дело, књ. 71. 14 

„Дакле имамо Срба и овде!“ рече Милици премишљајући 
непрестано, ко би то могао бити са Завишићем. 

„Који Где су2“ упита Милица изненађено. 

Међутим је Завишић већ спазио Давида и брзо му са својим 
другом пришао. 

„Где си, ако Бога знаш, човече Божји>“ поздрави га За- 
вишић први пут га ословивши с ти. 

Руковаше се срдачно. Давид му приказа Милицу и гледа- 
јући на друга његова одједном узвикну: „Мариновић !“ 

Доктор Мариновић, који се са Завишићем јавио, а кад се 
овај поздрављао са Давидом, застао мало, приступи сада, рукова 
се с Давидом и приказа Милици. 

„Дакле ипак, једва једном!“ рече Завишић и ухвати Давида 
под руку, радостан што га види. | 

„За добру ствар никад није доцкан“, одговори Давид, ми- 
слећи да он циља на његову позну женидбу. Али пријатељи нису 
ни приметили, да се нису разумели, и Завишић, не пазећи у свом 
расположењу на „добар тон“, одвуче Давида од Милице, и овај 
би безвољно приморан да му следује. 

Милица и Мариновић пођоше за њима. 

„Како вам се допада Италија, милостива госпођо >“ упита 
Мариновић да не чека дуго на развој разговора. 

„Реците ми, молим вас, просто госпођо“, рече Милица. 

„М мени је тако милије“. 

Како јој се допада Италија2 Она је једва неколико дана у 
њој, а да би могла свој суд изрећи. Да је друга земља, други 
обичаји, то се види на први поглед. Друга клима, па други и 
темпераменат људски. Али једном се јако зачудила. Откако је у 
Италији, још птице није видела. Ни ласте, ни врапца на крову. 

„Томе се није чудити. Талијани чине, те је мање птица чак 
и по другим земљама. Они се не задржавају само на кокама и 
пловицама или и голубовима, као ми, но једу готово све мање 
птице па и певачице. Лове их где стигну, а с пролећа и јесени 
намештају чак и велике мреже, те их тако у један мах стотинама 
потамане“. | 

„Зар тако у земљи велике културе 2“ 

„И велике сиротиње, која дајући држави много одузима од 
природе све што може“. 

Он бесумње већ добро познаје Италију 2 

Био је у њој више пута. Воли њезину природу, њезину умет- 
ност, па чак и наивно непоштење њезиних људи. 

Наивно непоштење> Њојзи се учинило да им се не би мо- 
тло приговорити, да су наивни, и ако још ни три дана није саста- 
вила у Италији. 

„Да, наивно, готово привидно за свакога, а нарочито ко их 
боље познаје. Ниједан вам народ неће признати одмах своју по- 
грешку и бити готов, да је исправи, као Талијанци. ИМ тада се 
чак може и злоупотребити њихова отвореност. Он је бар видео 
много таких примера. Али странци, не познавајући обично њихов 
језик или немајући прилике да их боље упознаду, памте само ко- 
„лико су пута у Италији били преварени, и за многог је то и нај- 
јача успомена из похода ових лепих крајева“. 

Милица осети неку топлину око срца. Овај човек уме не 
само да посматра људе но и да буде праведан према њима. У 
његовим је речима нашла прекор и за себе, што је хтела на пре- 
чац да суди, и по два-три примера читав народ да осуди. 

„Јесте ли сад већ давно у Италији“ запита га. 

„Истом од неколико дана. Био сам више година у једној 
'санаторији за унутрашње болести код Беча. Али стриц ми по- 
следњих година непрестано пише, да сиђем доле, те да код куће 
отпочнем праксу и надгледам имање. Сад сам на раскрсници. И да 
то питање решим, дошао сам у Италију, у земљу добрих идеја“. 

„Па дођосте ли већ до које добре идеје >“ 

„још нисам. Одмах сам се нашао са Завишићем, а и он је, 
ш ако мизантроп, пун добрих савета као и мало не сви људи. А 
ја мислим да је давање тих тако званих добрих савета највећа 
лакомисленост људска. Људи не воде рачуна о томе, какву ве- 
лику одговорност тим на себе сваљују. И нека су збиља савети 
по најбољем искуству и у најбољој намери дати, да ли знају ти 
саветодавци шта једном човеку управо треба2 Они се држе оп- 
штих људских „добара“, богатства, части, славе... Али је питање, 
да ли то баш свакога без разлике чини срећним и задовољнимг 
Подај се утицајима људи, и ти си проиграо своју срећу. Задобио 
«си, може бити, што њима треба, што они желе, али себе ниси 
задовољио. М зар збиља цео свет да зна шта треба да чиниш, 
само ти да не знаш, ти, који треба себе најбоље да познајеш 2 
То је учинило те су људи изгубили веру у саме себе, те већ не 
могу ни да решавају задатке свога живота сами за себе. А утицај 
де околине заиста тако јак, да му се човек ретко кад и опиреи 

14» 

слепо иде за онима, који га одводе од њега самога. Иде слепо 
за другима, и ако мора знати да ће за све недаће у животу па- 
тити он сам, и за све што му се у животу догоди, сам бити од- 
говоран. Јер шта му у осталом и помаже саучешће или сапатња 
других, ако му је сав живот разорен 2 Они га не могу више подићи. 

„Па откуда та „највећа лакомисленост“ у људи, па може 
бити и у најбољих“, запита Милица а глас јој мало задрхта, јер 
је одједном осетила боно место и свога живота. 


„У човеку постоји инстинкат, да влада другима, и када не 


може непосредно, као што је то било у некултурно доба, то онда 
бар посредно. Стога човек и тежи да улије у друге своје мисли, 
своја чуства, своју вољу. А и то није ништа друго до само један 


даљи облик онога великог нагона за самоодржањем. Да тога. 


инстинкта није, не би било толике омразе између људи разних 
мишљења, ни између народа разних вера. И шта свет највише 
мрзи» Човека, који је „мимо свет“, као што он сам вели, који 
је слободан и свој. Кад би се све завијене фразе и речи, што. 
их друштво говори појединцу, свеле на једну формулу, гласиле 
би: не буди ти, не буди свој! Зато нико и није пророк у 
своме селу, па ни у свом времену. Тек људи у будућности 
могу примити од човека оно, што му савременици никада нису 
могли опростити, али су и они исти таки према својим савре- 
меницима, као што су била прошла поколења према својима. 
То се види и у оном пространом животу људи, што се зове 
историја као и у овом уском, који називамо обичним животом. 
Многи људи нису ни свесни о том инстинкту и уверени су, да 
их воде најбоље намере. Тако родитељи, кад дају савете својој 
деци, учитељи, кад упућују ученике и не познајући их довољно...“ 

„А да ли и ови то тако исто несвесно примају и вршег“ 

„У највише случајева, често и не знајући и не примећу- 
јући да се одричу себе, и да сами себе изневеравају. И мало је 
кад њима и дато да у том погледу икада постану свесни. Они осе- 
ћају своју несрећу, а не знају зашто су несрећни, не знају да 
често чак и мртви владају живим и одређују њихове кораке. 
Умне су им очи отворене, али им је видик затворен. Њихове 
душе надниче као што су им и тела надничила“. 

„Њи-хо-ве ду-ше на-дни-че ка-о што су им и те-ла на-дни- 
чи-ла“, понови Милица и нехотице полугласно не могавши јачину 
утисака да задржи сама за себе. 

Мариновић се трже и погледа је. Њезино лице, танком ру- 

мени преливено, имало је у тај мах за њ нешто слично дражима 
природе, када се у пролеће почиње будити. И сад и он осети 
неку топлину око срца. 

У том моменту Завишић окрете: „Милостива госпођо, учи- 
ните ми ту част да вечерас будете моји гости“. 

„Зар да напустимо наш пранцо у хотелу >“ 

„Треба да уђете мало у живот талијански, а саставни део 
тога живота је и кујна. Ја ћу вам ту бити бољи тумач од Бе- 
декера. Учините ми дакле то задовољство“. 

„Да не одбијемо тај пријатељски позив, Милице“, уплете 
се Давид. 

„Примамо са захвалношћу понуду и поуку вашу“, рече Ми- 
лица, којој је добро дошао пристанак Давидов.. 

После неколико минута је друштво седело у рестаурацији 
до мора и Завишић им је тумачио тајне талијанскога јеловника. 
ж 

По вечери су Завишић и Мариновић отпратили Давида и 
Милицу до њихова хотела. Милица је, чим су ступили у собу, го- 
тово истрчала на балкон. Осетила је потребу да ма за пао мутаје 
буде сама са собом. 

Море је полако надолазило, и у мрачној се ноћи чуло ње- 
гово тихо брујање. Она се наслонила на ограду. 

„Ко је тај човекг Шта хоће он од мене» Зна ли он да ми 
решава загонетке мога живота >“ 

Како би Милица радо ту сама пробдила ову ноћ! Али је 
неко имао права на њу. И да ли му је она дала та права у истини 
од своје воље» 

Сутра дан, кад се Милица будила, у првом јој се зраку 
свести појавише једни наочници, а затим је, сасвим јасно, два црна 
ока благо посматраху кроз њих. 


ХУП 


Давид и Милица нису проводили цео дан на жалу, као што 
то многи походиоци чине. Силазили би изјутра, с књигама и 
новинама, читали у наслоњачама, гацали и сунчали се по песку, 
купали се и посматрали онај комешави свет. Неки пут би им 
дошли Завишић или Мариновић у походе, јер онде нема пре- 
граде нигде, и сви се из свих кабина, дуж читавога жала, могу 
састајати и похађати до миле воље. 

После колациона су држали сијесту, а пред вече би се сви 
састајали у стабилименту или у гранд хотелу на кави или сла- 
доледу, па онда одшетали до вароши или ишли од апрода дуж 
канала до Тиберијева моста преко Марекије и посматрали Апе- 
нине или путом према Вичону, — других праваца није ни било. 

Завишић је и сувише заузимао Давида. Овоме је то спо- 
четка било криво, јер га је увек одводио од Милице, али је у 
току разговора заборављао на то, видећи шта све Завишић пре- 
носи на њ, и од какве ће то све велике користи бити по њега. 
Више су пута морали свраћати и у Завишићев хотел, кад је било 
потребно, да се што написмено сврши, а Милица су и Мариновић 
у таким приликама остајали сами. 

Мариновић је био врло начитан човек и познавао је наро- 
чито модерну северну, па и енглеску књижевност. Али је много. 
што-шта од тога и Милици било познато, тако да се Мариновић. 
често пријатно изненађивао, видећи колико је и она у лепу књи- 
жевност ушла. И што су више заједнички омиљених књига нашли, 
нашли су и више додирних тачака међу собом, и разговори су 
им текли пријатно и угодно, као дотле непознатим људима, када 
се састану, те нађу да имају исте драге знанце. Од нарочите 
је чари и дражи било за њих, што је сад једно видело свога оми- 
љеног јунака и јунакињу у светлости другога и опажало њихове 
особине, које дотле, свако за се, не беше пронашло. И они су 
замишљали да само тако помажући једно друго и могу доћи 
до потпуне слике својих омиљених личности. Осетили су се као 
душе које се допуњују. То их је за мало дана толико зближило, 
да им се чинило као да нису скорашњи познаници, но да се знају 
откада за себе знају. 

Мариновић се истина чудио фином схватању Миличином::. 
она је умела да протумачи радњу једнога јунака његовим ка- 
рактером, утицајима споља, стицајем прилика, па чак и другом 
природом његовом; умела да схвати сукобе, који се јављају у 
једној личности или између више личности, било што су поне- 
сене истим, било различитим страстима, било што теже истим 
било различитим циљевима; умела да пронађе места, која и с јед- 
ном или и неколико речи тек погађају извесно расположење 
душе фотографском верношћу; — али је и увидео, да се она 
ипак није могла да пробије до проблема, што их писци себи 
стављају, ни да у њиховим делима види покушаје, како се или 
уколико се они решити дају; увидео је да Миличина даровитост,. 

и крај све университетске спреме, није развијена како треба, да 
би више у дубину продирала. Она се и сувише задржавала на 
конкретним стварима, и пут јој до апстракције још није био 
утрвен. Стога јој је Мариновић почео обраћати пажњу на про- 
блеме, на њихову сличност и на различност њихова тумачења, и 
покушао, да јој ову разлику протумачи на писцима разних пра- 
ваца. Она је осетила како расте душа њезина, и захвално га на- 
зивала својим учитељем, а он је осетио, да учитељ највише зна 
и најбоље тумачи кад има ученика, који тако приања уза њи 
тако се његовим поукама одазива. 

Кад јој је показао једном колико разних тумачења један 
проблем допушта, јер је и разноликост живота и разноликост 
схватања његова велика, и наводио за то многе примере, Ми- 
лица га је запитала и одушевљавајући се њиме и дивећи му се, 
како је, забога, стигао да све то прочита. 

Он је увек ишао за тим, да има одређенога слободног вре- 
мена. Стога се и задржавао толико на клиникама после свр- 
шених студија, затим ступио у једну санаторију за унутрашње 
болести, и радио и у једној оближњој, за душевне, пошто се 
бави и психијатријом. Веома га занима душевни живот људски, 
а из ненормалних се појава много што-шта да научити и о нор- 
малнима. У санаторијама се пак зна кад се ради, а кад смо сло- 
бодни од рада. Изузетака од тога готово и нема. Да је сишао 
доле и отпочео праксу, зна да би био растрзан, може бити да 
би и имао доста слободна времена, али се то не би знало кад, 
а за рад на себи човек мора имати своје одређено доба. 

А да му није понекада досадан тај једначити, строго одме- 
рени живот, где се готово са сваким откуцајем сата зна шта 
треба чинити 2 

Досада2 У раду и друштву с најбољим пријатељима, који 
све дају што имају, па често и више но што ми можемо при- 
мити, а ништа не траже, у друштву с књигама, живот тече тихо 
и спокојно. А ако смо навикли, или смо јаком вољом постигли, 
да се одвикнемо од тога, да тражимо животна стимуланција, 
јаке подстицаје, узбуђености, што за собом повлаче тромост и 
малаксалост, из којих се опет само јаким дражима буди, и 
живот проводи у вечитом том циркулу, — онда ћемо бити тим 
и задовољни. 

Али зар нам нису потребни и задовољења и подстицаји, 
што потичу од живих бића> 

Да, потребни су. Потребни су нам љубав, пријатељство. 
Али пријатељ мора бити као и добра књига: мора нас подсти- 
цати, узвишавати, бити неисцрпан, и, ту се Мариновић извини 
за израз, ђубрити, гнојити наше мисли и наша чуства, или, сад 
се сетио блажега израза, натапати наше мисли и чуства. Само 
што ми књизи не можемо враћати, што нам она даје, а прија- 
тељу треба и мора се враћати, ако хоћемо да га одржимо, јер није 
пријатељство где ће једна страна само давати, 2 друга само при- 
мати. Ту мора бити потпуне узајамности. Али ту није оно враћање 
као код непријатељства: око за око, зуб за зуб. Ту се на један 
подстицај, а то је у пријатељству највише, као што је и највише 
уопште, што човек човеку може дати, одговара подстицајем 
друге врсте, услугом. даром, који одговарају природи онога, 
коме се чине, често пак и самим присуством. Човек, који ме 
познаје, разуме, казује ми шта могу, и у чијем присуству осе- 
ћам што могу, то ми је пријатељ. А човек, који ти лежи на 
души као сињи терет, притискује ти душу и чини је неспособ- 
ном за икоју вишу мисао, за икоје живље чуство, не може ти 
бити пријатељ, ту нема Мануегмапдазсћан-а, или као што би се 
српски рекло, он није сродна душа за тебе. 

А можемо ли се и варати у пријатељству 2 

Можемо. Има и заблуда срца, као што има и заблуда ума. 
Леп човек може за извесно време утицати на човека или на 
жену или и лепа жена на жену или човека, али да то није 
право пријатељство познаје се по томе, што стално не јача или 
често врло нагло слаби. Оно се оснивало на спољашњим осо- 
бинама, док се право пријатељство оснива на унутрашњим или 
бар и на унутрашњим. Разни се полови за час привуку и ми 
мислимо, да се ту заметла клица пријатељства и често се, врло 
често варамо. 

Па онда од пријатељства до љубави није далеко> 

У основи нема ту чак никакве разлике. Телесна су под- 
стицаји у љубави такође спољашње особине, управо једна спо- 
љашна форта, коју треба испунити унутрашњим особинама, на 
којима се пријатељство оснива. Љубав је без пријатељства празан 
суд. Праве љубави нема и не може бити без правога пријатељ- 
ства. Отуда и толика разочарања у љубави: двоје су мислили 
да се воле, дали су једно другом све што су мислили да 
љубав може и треба да да, али они нису били пријатељии 
растали су се. 

Његови јој се погледи чине необично тачни. Како је он 
дошао до њих 2 Јесу ли они плод његова посматрања и разми- 
шљања, или их је и сам на себи искусио 2 Зна ли он збиља сам 
собом, шта је тако пријатељство и така љубав > 

Пријатеља је имао и има их: примао је подстицаје од 
других, давао их и другима и осетио дражи од тога. И љубио је. 

Опаг Милица се у затајеној узбуђености и нехотице по- 
служила немачком речи. 

Зте Копте ге бе ће тасћЕ Ђејаћеп, ипа ег Копте фае зе!- 
тшееп гаећ! уегпегпеп. Мариновић јој је несвесно одговорио истим 
језиком. То је трајало више година... 

Мариновић је застао. Милици се учинило, да то траје још 
и сада, јер као да га је у том тренутку оставила она његова 
обична сталоженост. Сматрала је да би било индискретно, кад 
би га и даље о том питала. 

Чини му се да оно, што највише тражимо од љубљенога 
створа, да нас позна и разуме, код ње није постигао. Она га 
никада није разумела. Он пак мисли да је њу познао и разумео. 
Било је на њој, и што га је одбијало. Али кад љубимо, љубимо 
и све недостатке и погрешке љубљенога створа, и то нас и 
дражи, што замишљамо да ћемо га од њих моћи ослободити. 
Као мајка смо тада, која највише љуби своје најслабије или 
најгоре чедо. И то је инстинкат, — мати осећа, да томе детету 
треба највише одбране. А најјача је одбрана у љубави. 

На Мариновићу се видело да се те речи непосредно њега 
тичу, да су изрази његове борбе са самим собом. Да ли је та 
борба већ извојевана2 помислила је Милица у себи. Њој се учи- 
нило као да јој је у том тренутку било дато да рукама дохвати 
душу једнога човека и дотакне се бонога места те душе. И она 
осети нешто од оне љубави, коју има мајка према свом боле- 
сном чеду. 

„И љубав има своју метафизичку страну“, продужи Мари- 
новић, „коју нећемо моћи никада без остатка решити, као ни 
метафизичку страну индивидуе. МИ љубав је и тело и душа као 
и појединац. И пошто је једна од најелементарнијих снага, то 
најјаче и захвата целога човека. Није се стога ни чудити, што 
људе највише интересује о људима, кога су љубили и како су 
љубили. И заиста, човек се најбоље познаје по љубави, какав је 
човек, така је и његова љубав. И што је ко више тело, и његова 
је љубав више тело, и што је ко више душа и његова је љубав 

више душа. Код једнога и у љубави душа ступа у службу телу, 
код другога тело души“. 

„Шта је с тим хтео рећи >“ мислила је Милица у себи. Да ли 
је хтео да осуди ону незнану. за коју би тако волела, да јој је 
знана, јер је њега умела привући. Сетила се и Давида и ње- 
гове љубави и тихо уздахнула. | 

Ћутећи су ишли полако једно поред другога. Мариновић 
ваљада није осећао потребу да још што рече, или се може бити 
бојао да не рече више но што би хтео, пошто је био близу онога 
расположења, у коме речи без контроле теку. Милица опет није 
хтела да га буни у његовим миелима и осећањима. И ово јој је 
ћутање било тако пријатно, као и говори његови, који су толико 
њезине мисли погађали. 

„Да оне речи не значе и његово ослобођење >“ И Милица у 
том тренутку ни сама није знала зашто се тој мисли толико обра- 
довала. 

ХУШ 

„Драга моја“, рекао је истога дана о ручку Давид Милици, 
„ја те вечерас молим за прво одсуство“. 

Милица га изненађено погледа и с пријатном радошћу запита: 

„А куд си наумио >“ 

„Још никако да свршим послове са Завишићем, а он навалио, 
као да му је према глави. Морао сам му обећати, да ћу отићи 
после девет, да саставимо још неке акте. Чудан је то светац за- 
иста! Ја сам знао да је он богат, али што сам сад нашао, пре- 
вазили свако моје очекивање. Направио је и тестаменат. Каже, 
да се никако неће враћати кући. На мене је сад пренео све своје 
послове, и оне које досад никоме није поверавао. То је толико, 
да би један адвокат могао само од тога комотно живети. Кажем 
ти, за нас је права срећа што смо дошли у Римине“. 

„Срећа 2!“ са зебњом рече Милица готово сама себи. 

„Изненађујете то, је лиг Ја се баш нимало не кајем, што 
сам дошао у Римине, само ми је жао што сам тебе мало напустио. 
Па бар да имаш боље друштво, али тај Мариновић!“ 

„Зар ти се не допада“ 

„Та знам га још из гимназије. Био је неколико година од 
мене млађи, али је увек био повучен и нека ћуталица. Сећам се 
да су га другови звали Катоном. Па и на Университету је такав 
био. Мало смо били заједно, али кадгод сам био с њим у дру- 
штву знам да се нисам добро провео“. 

„Мора да вам се нарави не слажу“. 

„А нисмо имали никакве међусобице. У политику, чини ми 
се, никако се није ни мешао, а ђаци се највише због тога и зава- 
ђају, бар ја. док сам био на университету, с киме сам се год спо- 
речкао, због тога је било. Све је нешто чепркао, постављао 
неке проблеме, истраживао неке максиме. Од силнога чепркања, 
мислио сам, неће никад ни свршити. Али да никад ни за какав 
рад неће бити, у то се нећу преварити. Ето, откад је свршио па 
је све по неким клиникама и санаторијама, где непрестано по 
туђем упуству ради“. 

„Али сад се баш решава, да сиђе доле као практичан лекар“. 

„Сад кад му је мозак размажен као какво господско псе- 
танце. Зар ти мислиш, да ће он сад хтети мислити о нечијем ма- 
гарећем кашљу, кад му се прохте читати Шопенхауера 2“ 

„Ожениће се, па ће већ и он ући у ред“. 

„Да, ако се може у мислима оженити. Али ту треба испро- 
сити, наћи кума и старога свата, посвршавати милион разних сит- 
ница, па онда, ах, ићи и на венчање, — и за све то он није ни- 
мало способан. И ја ти кажем, да нема онако богатога стрица, 
чији је сад једини наследник, он би крај све своје докторске ди- 
пломе умро од глади. То ми је сад и Завишић потврдио. Боље 
би му било да је свршио философију. 

„Зна ли се он одавно са Завишићем 2“ 

„Чини ми се, да су се овде упознали. Видео у Завишића 
наше листове, па му пришао. Завишић вели да му спочетка не 
беше мило, али да му је после годило његово наивно-одушев- 
љено схватање живота“. | Е 

„Завишићу се заиста, по твоме причању, није могло никад 
приговорити ни да је био наиван, ни одушевљен. Он је ишао право 
свом себичном циљу. И постигао га, како велиш, преко сва- 
кога очекивања. И какве радости има сад од тога2 Ето, у томе 
је разлика између идеалних и ваших „практичних“ циљева. И кад 
погледаш на Завишића зар можеш осуђивати Мариновића !“ 

Милица је устајала и пришла балкону. Хтела је да сакрије 
своје узбуђење и своје незадовољство Давидом. Али је Давид то 
осетио, као што је и осетио, да је у том тренутку и сувише за- 
веден био својим материјалним успехом. Заиста се на Завишићу 
могло видети да такви успеси нису извори трајнога задовољства. 

Давид јој се приближи: „Милице, ти си идеалиста, и веруј 
ми, да те ја управо зато и волим што си таква. Али наш нас 

посао често одводи од идеалности, за то је добро што си ти 
крај мене. И све кад бих ја био сав начињен од онога теста, од 
кога је Завишић, ти ми нећеш дати да постанем што је Завишић. 
Је ли да нећеш“ 2 

Он је топло ухвати зл руку, пољуби и опрости се. Она га 
испрати боним осмехом. Да ли је веровала његовим речима. 

Али кад се врата затворише за њим, она осети велику олак- 
шицу. Једва једном сама, једва једном слободна! А то јој је сад 
тако потребно било! 

Она се баци на наслоњачу и узе књигу, што је купила данас 
од онога књижара, који под аркадама муничипија продаје књиге 
на тезгама. Била је Дантеова Комедија. Мариновић јој је рекао, 
да чита места која су јој из превода добро позната, и да ће се из- 
ненадити како ће их добро разумети. Отвори одмах пету песму 
Пакла. Али њезино је знање талијанскога језика било још врло 
слабо, и она је с напрезањем читала сећајући се садржине из ра- 
није читаних превода и помажући се знањем осталих романских 
језика. 

Удубила се у стихове и није могла с њих ока скинути. О, кад 
би и њој био наклоњен владар васионе, и она би га молила за 
његово спокојство, јер и она осећа да он има милости према 
њеној кобној судбини. 

Оставила је књигу и изишла на балкон. Није могућно да 
он не зна ко је Давид, и да није видео да Давид не може задо- 
вољити тежње њезине душе. Јер и она је под утиском његових 
речи истом о свему том постала потпуно свесна, и ако је то од 
првога додира са својим мужем несвесно осећала. И није могућно, 
да га се није коснула њезина судбина. Они о томе нису никад гово-· 
рили, али је она осећала да су тиме биле испуњене оне празнине 
између њихових говора, када су ћутећи ишли једно крај другога. 
Јест, у томе је ћутању она највише и осећала сродност његове 
душе и оно проткивање мисли и чустава, које досада ни с ким 
осетила није. У том су се ћутању нашле њихове душе. 

И зар је она морала то да осети сада, — када је све доц- 
кан билог 

У мрклој ноћи чуло се опет тихо брујање мора као пре неки 
дан. С њиме се мешала још и раскалашна песма из кабарета 
крај мора. 

Али Милица као да ништа од свега тога није чула. Она је била 
глува према свему, тако је силан сад био у њој глас њезине душе, 

Годинама се јављала у ње чежња за пријатељем, за другом, 
за човеком. Годинама је она сузбијала: још је рано! А кад се 
пријатељ, друг, човек појавио, она мора да узвикне: већ је доц- 
кан! Изненађена стоји сама пред својим чинима: гле, то нисам 
ја мислила, гле, то нисам ја хтела! Моји чини нису мој живот. 
М ој живот није у мојим радњама, он је негде ван њих, али где је, 
где је2 По својој силини дотле незнани бол раздирао је њене 
груди при схватању тога трагичног момента њезина живота. „Зар 
је то баш тако морало бити» (О, мајко моја, твоја душа беше 
добра, али твоја теорија беше лажна. И ти си тако веровала у 
њу, да си је без икаквог двоумљења усадила у срце свога нај- 
милијег створења! Зар си могла и помислити, да оно, што је теби 
донело срећу, неће и твом детету срећу донети 2 О, мајко моја, 
ала смо се љуто превариле! Где си ти видела негда цветну ли- 
ваду, ту ја сада видим непрегледну пустош. И има ли игде из- 
лаза из ње» Зар ће ово довека тако трајати 2“ 

И Милица бризну у плач као мало дете. Сузе су се лиле 
низ образе, сустизале на њезиним грудима и оданде у малим по- 
точићима сливале на ограду од балкона, на који се наслонила. 
Да ју је њезина мати видела, да ли би је могла разумети: да 
ли би могла разумети сузе једне жене, која се једва на десет дана 
после венчања први пут заљубљује, али не у свога мужа» 

Најзад и њезине сузе усахнуше. И њен јој се бол, у сузама 
окупан, учини сад не лакши, али чистији. „О, Боже, почуј мо- 
литву једне несрећне жене. Моји су боли. без пребола, али за 
моје муке дај њему спокојства !“ 


ХЕХ 


Мариновић је био од онога типа људи, који нису много по- 
пуларни међу људима. Он је умео владати собом и у ситним и 
у крупним стварима, а ти људи нису обично људима мили. 
Истина, људи не примећују често у чему је све то самосавла- 
ђивање, и када један човек не одговори на замерку замерком, 
"на досетку досетком, склоњени су да то тумаче његовом сла- 
бошћу, неумешношћу, само не његовом уздржљивошћу. Али 
ипак за то у многим стварима виде његово владање собом, и 
стога је за њих такав човек својом појавом или и само својим 
именом нем прекор за многе њихове поступке. Таки су људи 
живи докази њихових слабости, а ти, и уз то још и таки докази, 
људима нису никада угодни. 

Мариновић је знао и то, да друкчије не може бити, и ни- 
када није губио своје љубави према људима. Он истина није 
могао сав да утоне у њој, јер је увек тражио нешто времена и 
за себе, али је свагда и појединцима и друштву чинио услуге 
кадгод му се дала прилика за то, и кад год је био уверен да 
ће се тим неко добро постићи. За добро из болећивости, којим 
се врло често само још веће зло ствара, није хтео никада да 
зна, и стога су га многи сматрали и за оштра човека. Људи 
уопште мисле да се принципи и срце не слажу, и да је срце 
управо за то ту, да ублажи оштрину принципа и закона. У томе 
могу имати и право, али се варају у томе, што увек полазе од 
појединаца и, хотећи понекад да постигну врло тренутно добро 
појединчево, и не сећају се, да тим наносе врло трајна зла дру- 
штву, или да, помажући појединца у садашњости, управо тиме 
руше његову будућност. 

А Мариновић је и ако човек од принципа, имао срца као 
и Миличин отац. То га је срце и нагонило да приступи Зави- 
шићу, кад га је видео у Риминима. Он га је знао и много слу- 
шао о њему. Знао је да је то бедник, коме је било тешко по- 
моћи. И управо је зато и хтео да му помогне. Може бити да је 
и у њему још скривена клица кога било осећања, које ће, про- 
буђено и окрепљено, дати живота читавој учмалој души. 

Ни својом спољашњошћу није Мариновић много привлачио, 
тим мање, што се и по њој опажало да се бори са својом су- 
јетом. Трагови су те борбе може бити биле оне лаке боре на 
челу. Слабе се обрве готово нису виделе од наочника, али и ако 
је био кратковид, није њушкао очима, као што то обично крат- 
ковиди људи чине, и то му је давало лику достојанственији из- 
глед. Али поглед тих кратковидих, влажних и црних очију био 
је благ и отворен, и ко се у њ загледао, могао се заиста осе- 
тити силно привучен. Али као да је морао бити прво његовом 
унутрашњошћу привучен, па тек онда да осети привлачност и 
те спољашње стране. Доста јаки и црни бркови и брада били 
су, не навлаш, ненеговани, и управо тим карактеристични за њ. 

Тај се лик јављао сад Милици сваког раног јутра, још пре 
но што је и очи отворила, а и када се трзала ноћу иза сна из 
тешких, колебајућих се сенки издвајала се увек прво Марино- 
вићева слика, и ако га никада сањала није. Тако је и јутрос 
"било. Али је ноћас, после оне синоћње буре, која као да је про- 

чистила мало атмосферу њезине душе, мирније спавала, и она је 
устала ведрија но прошлих дана. 

Кад је сишла на море, понела је са собом Дантеа. Али је 
залуд и опет покушавала да се кроз непознати облик пробије 
до познате садржине, то јој је тек на неким местима полазило 
за руком. 

Давид је тога јутра био необично озбиљан и сав је утонуо 
у мисли. Сећао се синоћне појаве, али га је сад друго нешто 
обузимало. 

Завишић су и Мариновић тога дана дошли опет пред њи- 
хову кабину, и то много раније но иначе. 

На Завишићу се могло опазити да је узбуђен. Једва се по- 

„здравио са Милицом и одмах је Давида одвео на страну. 

„Завишић је ових дана врло узнемирен“, рече Мариновић 
Милици. „Он је свакако изгубљен човек и мал' те да неће свршити 
самоубиством. Није један знак, који ме на те мисли наводи. По- 
кушао сам да га чим било одушевим, за живот задобијем. Уза- 
луд. Ни патриотизам, ни наука, ни уметност, ни живот у при- 
роди, ништа не находи одјека у његовој души. Његова је душа 
празна, нема заметка ни за једно више осећање, или су му може 
"бити сва већ давно утрнула“. 

„Јадан човек !“ 

„Ви знате његову историју. Трагедија је његова живота у 
чему и многих других: и он се преварио у добрима живота. 
"Сву је своју снагу уложио, да постигне та своја замишљена 
добра. М, на жалост, постигао их је, и кад су му се нашла у 
рукама, увидео је да је суво злато лажно добро нашега жи- 
вота. Оно може бити тек зачин животни, али се само њим 
живот никада не одржава. А сад нема снаге ни за што друго. 
Да му је жена остала у животу, да је имао деце, познао би 
живот и с друге стране, и то би га може бити спасло. Овако 
усамљен, без идеала..., 

„И ви сте усамљени, докторе. Не бојите ли се, зар, да и 
ви, крај свих својих идеала, не осетите једног дана пустош у 
души својој 2“ 

„Свакако се надам, да ћу толико имати снаге, да издржим, 
што живот донесе. Предохрана ми је, што нећу никад допу- 
„стити да тече једнострано, као што је то учинио Завишић. Пре- 
"варимо ли се у таком случају, одједном смо у свему преварени 

рени; онако пак, ако нам сунце на једном хоризонту и зађе, 
рађа се на другоме“. 

„Али све те разне стране не могу ипак имати за нас исте 
вредности. Има нешто, што је у средишту живота, за чим је 
највише стало, па ако се у томе преваримо...“ 

„На срећу то, што стављамо у средиште живота није у 
њему кроз читав век наш. Садашње тежње, што нам се чине 
велике и највеће, биће мале у будућности, као што су нам сада 
прошле велике тежње. И из њих израшћујемо као из дечјих 
ципелица“. 

„А зар нема тежњи које не прелазе у прошлост, које су 
увек садашње. Може бити што сам жена, али ја осећам да је 
у средишту мога живота, да ме воле и да ме разумеју, и ако, 
то не постигнем код оних, за које мислим да су у првом реду 
позвани...“ . 

„Сапонпе ђеШ за те! Егапсезса да Кити! Оџадго де! Са5- 
топ!“ зачу се одједном један рапав, несносан глас. Продавац 
карата са сликама стојао је пред њима пружајући им слику Ка- 
сијолијеву. 

Мариновић је узе само да се што пре отресу наметљивога 
Талијанца. Махинално је пружи Милици: „Бесумње вам је позната 
ова појава из Дантеа. Ваљда сте је већ потражили и у ориги- 
налу. Јадна Франческа, која је с недрагим дошла у Римине, да 
ту нађе свога драгога“. 

При последњој речи глас му задрхта. Они се погледашеи 
боја им се лица промени као и Франчески и Паолу Лепом, кад 
су читали о Ланчелоту „соте Атог Јо зтп5е“. 

Мариновић је ућутао, а ни Милица није имала речи. А зар 
би им речи и могле што више рећиг Узбуђено су стојали једно 
према другом не усуђујући се да се још једном погледају. Ми- 
лица је осетила, како јој свим телом проструја нека топлина, 
обузе је неки пријатан умор и она се спусти на наслоњачу. 

Али је у мислима и једно и друго заман покушавало, да 
нађу речи којима би отпочели нов разговор. Милица је убрзо 
и напустила свако напрезање, одала се слатком осећању, које је 
овладало њоме, и у близини онога, коме је без речи признала 
прву љубав своју, проживела најслађи час свога живота. 

Кад су се Завишић и Давид враћали, Мариновић је већ 
био у пуној равнотежи своје душе, пришао им и упустио се 
с њима у разговор, али Милица се из свога сна није дала будити. 


Ј 

И пошто се Завишић и Мариновић већ опростили, и Давид 
је позвао на купање, Милица се прену и полако улажаше за Да- 
видом по мекој пржини у море. 


ХХ 


И Завишић је задао доста муке Давиду, и Давида је сад 
све више пекло, што је толико безобзиран и редовно га од Ми- 
лице одводи. Спочетка се тешио, што то неће дуго трајати, и 
што ће за све бити богато награђен, али сад му се чинило, као 
да Завишић ни сам не зна шта хоће, и да његовим плановима 
никада краја бити неће. 

Кад су после купања легли на песак, да се просунчају 
Давид не могаде да се одржи, а да не искаже Милици своју 
зловољност. 

„Не знам, шта је с тим Завишићем. Узнемирен је и раз- 
дражен тако, да ми се све чини, као да ће памећу померити. 
Знаш ли, зашто ме је звао синоћ 2“ 

„Зашто 2“ 

„Покварио је тестаменат. Прво је оставио све своје имање 
жениној родбини и неке легате својим рођацима. Синоћ ме је 
зато звао, да ми каже, како хоће да начини други тестаменат. 
Сад се сетио, да би свет рекао, да је заиста убио своју жену, 
и да је зато њезиној родбини и оставио све имање, да би јој 
уста запушио. Одлучио је, да остави на добротворне циљеве и 
одмах ми и распоред показао. Сетио се канда свих наших про- 
светних и добротворних установа, и свакој је по један део од- 
редио. Нисам имао ништа ни против тога, само да се једном 
ствар сврши. А знаш с чиме је опет јутрос дошао >“ 

„С чиме>2“ 

„Ни оно му се не допада. Неће никоме ништа да оставља. 
Вели, најбоље је да умре без тестамента, па што коме припадпе 
нек носи. Кад њега нема, и тако је свеједно. Узалуд сам га 
почео од тога одвраћати, и ако би то по мене може бити нај- 
боље било, пошто имам његово генерално пуномоћје. Али се он 
разгоропади и стаде говорити, како се каје, и што ме је звао 
(Давид није приметио, да се ту одао), и што ми се поверио. 
Рече да је био најзадовољнији кад ни једнога Србина није 
видео, нити шта чуо о нама. Кад нам је Мариновић пришао, 
био се мало смирио, али ја сам ипак морао и овоме ствар 
поверити, и ако се Завишић томе противио, и у помоћ га по- 

Дело, књ. 71. 15 

звати. Напослетку га наговорисмо, да се до сутра увече коначно 
реши, и умирисмо, колико могосмо“. 

„Јадан човек!“ рече му Милица и сети се, да је то мало 
час и Мариновићу рекла. „М Мариновић ми је јутрос казао, да 
је Завишић врло узнемирен, и да је залуд покушавао да га за 
што било задобије. Он је неосетљив према свему“. 

„М видећи га тако, како се са силним богаством мучи и 
натеже, знаш ли, шта ми је пало на ум» Хвалио сам Бога што 
имам тебе, што имам једно мило стаорење уза се, с ким делим 
све што имам. Сад сам тек осетио, каква је благодат имати не- 
кога уза се и увидео сву грозоту усамљеничкога, пустог живота“. 

„Није њега само усамљенички живот дотле довео. Сећаш 
ли се нашег јучерашњег разговора, кад си осуђивао Мари- 
новића 2“ 

„Сећам се, сећам, да сам ти морао попустити. Али ја ми- 
слим, да ни Завишић није морао дотле доћи. Ко зна како је он 
провео читав свој живот Може бити да није било ничега, што 
би га могло на другу страну привући. Може бити да праве љу- 
бави није никада ни осетио. Његова га жена бар није волела, 
то знам поуздано“. 

„А да ли је он и заслуживао да га воли2 Да ли је умео 
њу чим било да задобије» Он је може бити имао само новаца, 
а тиме се једино празне природе задобивају. Смемо ли тврдити, 
да је он био такав, што га она није волела Зар није исто тако 
могућно, па и ближе истини, да га она није могла волети, јер 
је он био такав >“ 

„А зар је морала поћи за њега 2 

„Морала је, Давиде. Ти ваљада и не знаш да девојка, на- 
рочито у нашим, још патријархалним односима, не сме имати 
ни свој мозак ни своје срце. И што је најлепше, она и не осећа 
своје право, да сме бирати, или може бити тек несвесно. На неке 
је пак сугестија тако јака, да им се чини да су се сасвим по 
својој вољи одлучиле. А наше су прилике таке, да се врло многе 
из те несвесности и не буде. И биће да је по њих и боље, што 
је тако, — али кад се која пробуди, та после за све испашта“. 

Давиду су непријатне биле ове речи Миличине. Није могао 
заборавити, да ни он у ње праве љубави није нашао. И већ су 
му биле на језику речи: „Па јеси ли се и ти тако удалар»“ али 
их ипак за времена задржа. Да ли је штедио њезину осетљивост 
или се бојао њезине искрености 2 


КРОЗ ЖИВОТ зЕу 


Осетио је да се он и Милица у многим стварима не слажу. 
Сад је био склоњен да то протумачи као природну последицу 
сукоба разних природа. И олет је све ишчекивао од времена, јер 
је знао да прилагођивање настаје тек постепено. Много ће се 
што-шта истина извести готово неосетно, а у многом чему неће 
проћи ни без великих потреса. Давид је био на то приправан. 
А на крају крајева он ће примити понешто од ње, она понешто 
од њега, и склад ће бити постигнут. Давид је био начисто с тим, 
да никако не сме допустити, да му живот буде разорен. Од не- 
колико дана му је Завишић као застрашавајући пример вазда 
лебдио пред очима. „Само то не“, рекао је у себи. „Срећа је 
сад у твојим рукама, и ти је не смеш никако испустити. И ако 
је Милица до сада може бити само споља задобивена, ти је мораш 
и изнутра задобити. Упознавај је, још ћеш је више волети, ра- 
зумеј је, и она ће тебе заволети“. 

„Али ја верујем у то“, рече најзад гласно, „да се љубав 
да и накнадно постићи. Има људи, који себи у задатак ставе, 
да своју жену задобију, ако нису девојку задобили. И добра 
жена када то осети, мислим, да и неће бар имати шта да испа- 
шта у животу“. 

Милица се тргла на ове речи. Како често мислимо, да уоп- 
ште говоримо, па тек одједанпут осетимо, да се те речи тичу нас 
непосредно. И ту не можемо преварити ни себе ни другога. И она 
је осетила сву тежину Давидових речи. Зар Давид уме ипак да 
тако дубоко проникне у душу2 И да он ипак нема више срца, 
но што је она замишљала> Она је хтела да над њим триумфује, 
да му покаже како је бедно, како себезнало његово схватање. 
Али се овим речима Давидовим осећала побеђена и ћутала је. 

И Давиду је било мило што је Милица ћутала. Није му па- 
дало на ум да је одржао победу над њом, али се надао, да је 
бар дао хране њезиним мислима. 


ХИ 


Милица се тек сутра-дан предвече састала с Мариновићем. 
Кад су Давид и Милица пошли у шетњу, нашли су га са Зави- 
шићем у сгабилименту. 

„Ето, и зар је то човек од друштва“, дочека их Завишић, 
показујући на Мариновића, „био у Сан-Марину, а ником ни речи. 
„А зна да бих и ја пошао с њим, само да ми је споменуо“. 

„Ја сам ишао пешке, а то знам, да вам не би годило“. 

15% 

„Колико сте ишли донде2“ запита га Милица. 

„Више од четири сата. Кренуо сам се одавде пре четири, 
а стигао тамо после осам“. 

„Па како је у републици>“ запита Давид. 

„Јутрос сам поранио, попео на Монтетитано, разгледао град 
и околину, видео три куле, Рја22о де! Ооуегпо, статуу слободе 
пред њим, монумантални камин у њему, па најмио кола и у подне 
био у Риминима“. 

По његовом причању Милица је осетила, да није Сан-Ма-- 
рино био прави циљ његове шетње. Тако не прича онај који је 
ишао да походи један град, заинтересован особеношћу његовом. 

„Па вреди ли отићи»“ запита Давид даље. 

„Ако хоћете да се похвалите, да сте били у најмањој др- 
жави на свету. Мени је била потребна мало већа шетња, а да не 
буде бесциљна, отишао сам у Сан-Марино“. 

Милица се у себи обрадова, што је погодила. Учини јој се, 
да сад зна и зашто му је та шетња потребна била. 

Друштво се полако упути у варош, да виде Августов лук.. 
Пошто су поседели мало пред Сане де! Соттегао на пијаци Ка- 
вуровој, пођу даље. Упуте се корсом Августовим. Завишић је ишао 
напред с Давидом и показивао му писма, што их је баш тада 
узео с поште. 4 

Мариновић је ишао полако с Милицом. Њима је још непре– 
стано било тешко наћи речи. Али кад наиђоше на један камен 
на пијаци Јулија Цезара, Мариновић се одједном обрте Милици: 

„Госпођо, знате ли шта значи овај камен 2 Споменик је једне 
славне одлуке: Тас!а ајеа ез! Недалеко одавде је речица Угрона,. 
а то је стари Рубикон“. 

Он је те речи мирно изговорио, и Милица га је погледала 
са пуно поверења. Његова се мирноћа прелила и на њу. Знала је 
да ће сад чути његову одлуку, али је знала и да ће је присебно: 
дочекати, уверена, да ако јој може бити и тешко падне у први 
мах, да ће ипак и њезину срећу ујемчити. Што он донесе, зар: 
може рђаво битиг2 

„Одавно сам већ навикао, кад ме мисли муче, кад ме чу: 
ства раздиру, кад не могу да се решим, да у дугој усамљеној 
шетњи помирим мисли, сталожим чуства, дођем до одлуке. Томе 
је био намењен и јучерашњи поход у Сан-Марино“. 

Мариновић је застао. Да не би Милица хтела што да рече» 
Милица је ћутала. Она није хтела ништа да учини, што би могло: 

на његову одлуку утицати, и чекала је, унапред знајући, да ће 
јој се покорити. 

„Решио сам се, да се вратим у своју санаторију. Мислим, 
да је тако најбоље“, рече Мариновић једва одајући знаке свога 
узбуђења. 

Милици је било у тај мах као да је изгубила свако осећање. 
Затим осети као неки лак потрес у глави, и учини јој се као да 
је све ново око ње: и куће и људи и улица дођоше јој друкчији 
но иначе. 

Али за час па јој и куће и људи и улица посташе као што 
су и пре били. И сад одједном осети страховити бол, бол жене, 
кад види да је човек може прегорети. Тај је бол у жене често врло 
јак, и кад јој човек није мио, а Милица је љубила Мариновића. 

„Мислим, да је тако најбоље“, понови Мариновић, видећи 
да Милица никако не долази до речи. „Живот нам изазива за- 
мишљаје, које бисмо да остваримо, и ставља дужности које треба 
да испунимо, — али већина људи ваљада пролази кроза њ из- 
међу неостварених замишљаја и неиспуњених дужности. Прво је 
често ван домашаја наше воље и наших снага, али друго као да 
највише стоји до нас самих. Ја сутра рано одлазим и ми се по 
свој прилици видимо данас последњи пут“. 

„Последњи пут!“ хтеде Милица да узвикне. Али је присеб- 
ност његова и опет на њу прешла и она се уздржа. Не може бити 
друкче, и он осеза љубави према њој као и она према њему, али 
се није повео за њом, но је погледао право стварности у очии 
савладао се; не може бити друкче ион пати сада, што мора да 
се одрече своје љубави, али срчано подноси своје болове. Она 
се не би показала достојна његове љубави, кад не би исто тако 
храбро и своје боле подносила. МИ Милица је могла да задржи 
оне речи, али још никако није умела да нађе друге. 

Бесумње је Мариновић разумео њено ћутање. Он је погледа 
право у очи и гледаше је нетренице. Она као да је осетила ње- 
гове погледе, диже и своје, које његови привукоше тако, да их 
не могаше спустити с његових очију. 

„Будите срећни!“ рече Мариновић тихо и сасвим полако. 

Али она још не могаде да нађе речи. 

„Милице, будите срећни!“ понови Мариновић још тише и 
још лакше. 

„Будите и ви!“ готово шапатом изусти Милица, па онда 
брзо трже главу у страну. Да ли је хтела да задржи или да са- 
крије незадржане сузе> 

Мариновићу се учини, као да је видео да јој се очи овлажише.. 

Кад су се растајали, Милица се обрадовала, кад је приме- 
тила да јој Мариновић ни при послегњем збогом није ни руку 
стиснуо јаче но иначе, нити је у руку пољубио. Она је знала шта 
то значи: он није себе ни у последњем тренутку изневерио, њи- 
хова је чиста љубав била до краја одржана. 


ХХШ 


После вечере Давид је отишао Завишићу. „Други али и по- 
следњи пут“, рече Милици при поласку. „Залудна ствар заиста, 
јер ако га и приволимо на какву одлуку, шта нам јемчи, да ће 
он и сутра остати при њој» 

Милица је и опет изашла на балкон. Опет су надолазили 
таласи, опет се чула свирка и песма из кабарета. Али сад је Ми- 
лица чула таласе, чула гласе око себе и видела бескрајну пучину, 
како по где-где беласне кроз ноћну таму. 

Била је у свечаном расположењу, које се ваљада никад и 
не понавља у животу. Осећала је, да јој душа светкује велики, 
може бити и највећи празник свога века. Нешто је слично осе- 
ћала само кад јој је мати умрла. 

Познала је шта је љубав. И то каква љубав! Љубав, која се 
одала само у дрхтајима гласа и у бојама лика, љубав која ни- 
једном речи није била споменута, љубав која се нечујно и невидно: 
одиграла само у душама њиховим. Како је узвишена како света, 
како блажена така ничим неоскрвњена љубав! И само така љубав. 
и може бити трајна и непролазна и само нас така љубав и може 
везати вечитим дугом за онога који је у нас побудио! 

Шта се све може проживети за три дана, за цигла три дана. 
После очајања првога дана дошло је блаженство другог и после 
блаженства другога ова чиста прекаљеност трећега дана. Она је 
љубила, на десет дана после свог венчања љубила, и сме слободно. 
погледати, не другима у очи, јер то је за њу мало, но себи у душу 
јер види да улази у брак чистија но што је пре ове љубави била. 

Покушала је да сведе у памети све што је за ова неколико: 
дана проживела. Она је видела да је за то време научила више, 
но за све време у школи и увидела да нам живот за једну нед. 
времена може више дати но школа у свем свом дугом размаку. 
Јер оно што живот даје, то достиже до највеће дубине нашега 
бића и открива нам и незнане стране његове. 

О, какве је подстицаје примила она (и заиста сад види 

јасно, да је то и највише, што човек човеку може дати), каквим 
је мислима и чустаима натопљена њезина душа! И зар јој није 
и живим примером показао, да су од тежњи нашега срца и од 
маштања наше душе више наше дужности. 

Кад се Давид вратио, она је још седела на балкону. Није 
му онако безвољно као пређе пошла у сусрет. 

„Свршисмо ствар. Мариновић ми је баш озбиљно помогао. 
Сад Бог му, а душа!“ 

„О, да се хоће и његова ојађена душа једном смирити!“ 

„Драге Милице, опрости ми, али ја сам те због њега довео 
у Римине. Он ме је овамо позвао на састанак. И мислио сам да 
сам у добри час дошао. Али је у последње време ушао неки немир 
у мене. Он је пренео све своје ствари на мене јер није имао вере 
ни у кога. Видео сам да је после неколико дана није имао ни у 
мене. Сад сам му све вратио и осећам се, као да ми је пао камен 
са срца. Наговорио сам га да све преда своме прејамнику, као 
што је то и најприличније. Баш хвала Мариновићу, он му је канда 
повратио веру у људе. Нанослетку је молио Мариновића, да га 
не оставља но да остане с њим још неколико дана“. 

„А Мариновић 2“ 

„Рекао ми је да не може остати, али ако жели, да још 
који дан провзду заједно, то ће здраге воље пристати, да му 
неколико дана буде чичероне по Фиренци. И Завишић је при- 
стао. Замолио ме је само, да га код тебе оправдам, што се не 
може с тобом опростити и шаље ти срдачне посдраве“. 

„О, то ми је баш мило, Давиде. Да ли су могућна чуда 
у свету»“ 

„Ах, ко зна, може бити да је то све само привремено“. 

„Мислиш... Али ја ипак верујем да смо у добри час дошли 
у Римине“. 

„Заиста;“ Давидова је душа слуктила. У њему се јавило 
предосећање неке далеке слутње... 

Милица је свршила школе. Разумела је живот. 


о и ЈЕ 


ЗЛАТНОМ ВЕКУ ГРЧКЕ. 


У тишини овој, што се најлак спушта 

Као лепе песме мелодија сушта, 

Пред духом се мојим сад све људско знање 
Свело је у једно, у право сазнање: 

Да нам живот стварно кроз вечност је био, 
Само живот онај што га дух нам снио 

Под мађијском силом спектралне лепоте. 


Ти божанска искро што те човек оте 
Из чељусти смрти да век тобом краси; 
Ви вечите чежње, о потајни гласи, 
Што вас тако често уздрхтала чује 
Многа људска душа кад о срећи снује, 
Ви ми царство своје отварајте сада... 
Под светлошћу овом што пред сутон пада, 
Сад ми људства целог историја дуга 
Свела се у ону класичнога југа, 

На доба у којем, силом свога скиптра 
Афродита јонска, атичка и с Кипра, 
Тек храмом Лепоте све земље и неба, 
ЈБудима је дала што им души треба, 
Пошто им је живот у бајке исплела. 


Ка класичној Грчкој мисо ме повела, 
Повела ме тамо, где небо и море, 

Својом дивном бојом к'о да стално зборе 
Да је светлост врело с којег кад се пије 
Блаженство се право на срца нам лије: 
Да је спектрум сунчев благо од свег веће, 
И да пре од свега води путем среће. 
Хоризонат сваки тамо није био 

Само слика лепа, изглед оку мио, 

Тамо сваки кутак и хрида и шуме, 
Свако дрво мирте, чемпреса и урме, 
Сваки извор воде, сваки поток, река, 
Што сањају вечно тајну свог порекла, 
Свог заштитног бога имали су моћног. 
Тамо кад за даном дражи мира ноћног 
Распростру се земљом и пред тајне нове 
Изабране душе и маште позове, 

Тада душе оних најсјајнија лика: 
Душе философа, душе уметника, 

Свој дух с више вере кроз вечност понесу, 
Да Лепоти света нов свој дар принесу. 
Агеладас, Пиндар, Иктинус и Калон, 
Праксител и Апел, Фидијас и Платон, 
У те мирне часе стварали су дела 
Божанствено лепа, божанствено смела. 
Периклес је, биће, моро у те сате 

Да зачиње оне своје снове златне, 

Да Атина буде град над градовима. 
Да уметност гледа што је дотле има, 
Као језгро само уметничког рада 
Будуће Атине најлепшега града. 

И из тих је снова и Партенон ник'о. 
И дошло је дело којем јоште нико 

У повести дотле надао се није. 


Тог се доба дух сад око мене вије. 

О, људскога рода најсветлији дани! 

О, младости света, о, видици сјајни! 
Ваша силна светлост сад до мене стиже, 
И моћи ми даје да ми дух се диже 
Ближе вечно тајном праизвору света. 

Ни сва прошлост сада ништа ми не смета 
Да вас исте гледам ко што некад бисте, 
И да слушам оне многе душе чисте 

Што су век свој земни под вама провели, 
И уснули вечно, ко што се то вели. 


Шесма пастира. 
Златни Феб се већ с хумкама љуби; 
У заранке хоризонт нам свија 
И ко ватром ивице му руби. 

А и ветрић ево већ се нија. 
Хајд мо Клое, и стада нам блеје, 
Већ је сашло стадо Евриклеје. 


На студенцу где ће овце пити, 
Фрулу ову довршићу нову; 

С твојих уста у њу ћу се лити 
Гласи Психе што богове зову. 
Теби јутрос ја сам је намен о, 
Чим сам бело своје стадо крено. 


И фауни на окомку шума 
Застајаће кад ти фрулу чују; 

И Нимфе ће, ту, крај нашег хума, 
Нове игре да радосне снују, 

Јер ће с твојом тад и психа моја, 
Афродити слати блага своја. 


Хајд'мо, Клое, и стада нам блеје, 
Већ је сашло стадо Евриклеје... 
О, Хемоне, досад јоште нико 
Тако добар није са мном био, 
Нит ми к'о ти од пастира ико 
За главу је лепше венце вио, 
Нит играо, нит ми лепше свир о, 
Нит ми пиљке лепше одабир. 


Ти си мене и фрули учио 

Кад нам овце пландују у хладу, 
Само ти си крај мене уснио 

Кад Морфеја сенке се прикраду, 

И тад, ти знаш, не би ми чак ни он, 
Дражи био лепи Ендимијон. 


Песма уметника. 


На гласе ове што их сам ја слушам, 
Са дна ми срца што се тајни дижу, 
Нешто ме гони да и оно кушам, 

До чега само богови нам стижу: 

У мрамор хладни да жив дух унесем, 
С Олимпом тако да се млад понесем. 

Ерина за то моћи ми је дала, 

Та нова муза, Сафовљева друга. 
Уз пратњу лире у помоћ је звала 
Ерато нежну, чиј је она слуга, 

И молила је да сву љубав моју 
Посветим њојзи уз уметност своју. 


Још није знала да већ давно мени 
Једина она пред погледом лебди; 
Да се ни зора мени не румени 

Кад слика њена покрај мене не бди. 
Није још знала да и безутешан 

Од мајке више воло сам је грешан. 


Али тек сада! За мало ће дана 
Венера моја на поприште стати, 
И златног лишћа лаворова грана 
Победиоцу : мени ће се дати, 
Ерина своју улиће јој психу, 
Божански лепу, племениту, тиху. 


Песма грађанина. 


Што је Олимп испод неба под Олимпом Атика је, 
И у њојзи понос њезин: Атина јој метропола, 

Бич тирана, сан варвара, од свег лепша заиста је, 
И срећнија, и мирнија под заштитом Акропола. 


Ту к'о нигде дани теку, и к'о нигде живот цвета; 
Ту храмова лепших има но на целом свету белом; 
Туна човек међ све људе понајлепше људе срета, 

И све вечне тајне света под најређим гледа велом. 


У нас памет и карактер републиком господаре, 
Естетичко осећање међ нама је од свег веће. 

Ком богови осим тога и лепоту још подаре, 

Тога срећног сваки од нас међ божанства земна меће. 


О Атино, мајко наша, Минервина кћери дивна ! 
Кад овако свеж и чио улицама идем твојим, 

Са душе ми боговима захвална се вије химна 

Већ и с тога што се и ја међ грађане твоје бројим. 

Што Сократа слушам и ја кад младиће поучава: 
У агори ил' пред храмом духове им кад порађа; 
Што и мени штедро пружаш милост твога неба плава, 
Испод којег и мени се сваког дана сунце рађа. 


Песма девојака. 


Брже, брже на терасу, 

Ето иду, хор их прати; 
Песма им се ето расу 

Пред палестром тек ће стати. 


К'о с Олимпа сви од реда 
Да су сашли међу људе, 
Таквога су сви изгледа, 

И такове мисли буде. 


Са постоља свога нека 

И мермерни Марс се сађе, 
Међ њима га многи чека 
Да у њему себе нађе. 


Потрчите да што дуже 
Гледамо им тела вита! 

Кад свој лаки корак пруже, 
Мислиш талас кој" хита 


Да ка жалу што пре стигне. 
И Ефксенид ту је с њима. 
Ох, кад он свој поглед дигне, 
Ох, те очи он што има! 


Брже, брже, на терасу, 
Ето иду, хор их прати, 
Песма им се ето расу, 
Пред палестром тек ће стати !... 


П. Ј. ОДАВИЋ. 


ИЗ НАШЕГА ВРТА 


П 
СВАДБЕНИ ДАНИ У ВРТУ. 


Пукло је пролеће велико и широко. 

Биљке се заоделе оним меким пролећњим зеленилом, које 
тако годи нашем оку, које тако крепи наш дах, а освежава душу, 
да га се не можемо довољно науживати. 

Са тим нежним зеленилом такмичи се чаробно шаренило. 
Читави акорди боја, читаве мелодије, симфоније! Чија би рука 
била у стању онако сложити боје у тонове, онако их ниансирати 
и онако их изразити интензивно и у оној разноврсности, као што 
то чини велика Природа у пролеће2 И нигде дисхармоније, нигде 
непријатних утисака. 

У нашем лепом врту нижу се ове хармоније боја још од 
друге половине фебруара, па све до октобра и новембра, док 
их слана и мраз не униште за ту годину — али и онда један 
шиб (Нурепсит Мозепапшт) пркоси и јачем мразу од 8 степени 
испод нуле, те и тада још одржава и даље развија своје сјајне, 
крупне златне цветове. 

Нарочита је пажња обраћена у нашем врту на то, да од 
раног пролећа до позне јесени има на шибљу и дрвећу без пре- 
кида цвећа и шаренила. А то је данас у стању да удеси ве- 
штачка рука човекова, удружена са искуством читавих нара- 
штаја, који су га сложили у књиге и оставили потомству у на- 
сљеђе — да удеси, за уживање човекова ока и насладу ње- 
гове душе. 


Али, да ли то ради и Природа, ради човека и његова 
уживања 2 

Ограниченост човекова ума, удружена са болесном маштом 
људском о величини његовој, измислила је легенду о томе, како 

је целу безграничну Природу створио добри Бог ради човека, 
на ужитак свом љубимцу — који је најурен из Раја. 

Па ипак сва она безгранична цветна хармонија боја служи 
заиста само човеку на уживање, или бар првенствено њему. У 
истини се чини да је само човек у стању да ужива у тој хар- 
монији, да се њом одушевљава истински. Животиње не уживају 
у бојној хармонији као човек. Њихово је уживање у највише 
случајева само у толико, у колико помоћу боја долазе до своје 
омиљене хране, на пример инсекти. 

Но при свем том то безмерно шаренило у биљном цвећу 
није створено ради човека и његовог уживања. 

Друга, много већа цељ, безмерно узвишенија и важнија 
лежи у оном чудесном биљном шаренилу и преливу боја. Оно 
је важно средство за произвођење и размножавање биљака за 
обнову биљнога света, за подмлађивање Природе. 

То је, ето, цељ шаренилу биљном. За то су, ето, оне ми- 
ријаде лепих, шарених биљних цветова и цветића. 

Све оне прекрасне боје, сва она безмерност цветних бојних 
симфонија, није ништа друго, до безмерност китњастога 
свадбенога рува биљнога... 

Не проводе само људи шарено и китњасто сватове своје. 
То раде и биљке. Само се у њих не врше свадбе појединачно 
и кад се коме прохте, већ у заједници целе велике задруге на 
стотине хиљада, на милијоне одједном. Сваки је цветић 
један брачни пар. 

Као ни људи и народи на земљиној кугли, ни биљке се не 
задовољавају једном само бојом за своје свадбено рухо, већ се 
ките и урешавају свим могућним бојама, свим могућним прели- 
вима њиним, свим сложајима бојних тонова. И још каквим сло- 
жајима, и још каквом хармонијом, какве никад неће бити у стању 
да удеси човекова мода и укус! 

И још једна интересантност! Као и људи тако и биљке 
имају своју нарочиту свадбену униформу, како у кроју тако и 
у боји. Сви су цветови једне биљке једнаки. То је биљчина 
строга свадбена униформа. 

Ено у нашем врту наше гиздаве суручице (5рпаса 
агоша), оног прекрасног шиба, како је на се навукла интен- 
зивно бело свадбено рухо, баш као и наше варошке невесте. 
Цела је биљка засута овом ненадмашном белином, као снегом, 

тако да се од овог раскошног украса не види биљка, која ни 
иначе сада још нема лишћа. 

А, ено онамо, на крају оне угаоне групе шибља, на лива- 
дици, како су се у великим елегантним луковима савиле гране 
форзитије фортунеове (Рогзу а Ропшпе!), заодевена свет- 
лим, интензивно жутим цвећем, какву боју није у стању произ- 
вести ни једна творница ткива. Сав се велики шиб светли у сви- 
леном жутилу најпунокрвније канарине. Тај златни сјај долази од 
безбројних свадбених хаљина ове биљке, која своје раскошне 
сватове прославља овако рано, већ чим се отопи снег, заједно 
с нашим дреном, који такође има жуту свадбену униформу, само 
не ни приближно овако раскошну и китњасту, овако сјајно сви- 
лену, као шиб ове кинеске аристократске форзитије. 

А, гле опет онамо даље, како на стази застају изненађени 
пролазници! То се они диве најнежније ружичасте боје свад- 
беној одећи украсне шљивице (Ргипцз Шшођа), чији су 
дуги леторасти окићени од дна до врха најлепшим и најнеж- 
нијим, као од паперја сазданим, пуним ружицама, све једна до 
друге, са свих страна поређаним. Каква је опет овде раскош у 
свадбеним униформама. каква нежност, какав укус! 

А, шта ли опет оно гори и букће у ватри, онамо до живе 
ограде, крај сочне ливадице> То су се обукли у пурпур, у свад- 
бено рухо скројено од пламена и жара, крупни цветови украсне 
јапанске дуње (Судота јарошса). Ову боју, ову царску ра- 
скош, није у стању створити никаква човечија рука. Она се може 
само видети на овом лепом шибу, и дивити јој се у неверици, 
а особито на светлу сунчану дану. 

А шта да речемо за оно ненадмашно у нежности боја, а 
често и у кроју, свадбено рухо наших јоргована, наших ја- 
бука, наших бресака,; па божура, каранфила, љуби- 
чица, ружа, кринова, и другог, и другог безбројног цвећа, 
чије се разноврсности не могу ни избројати > 

Колико је ту лепоте и чари, колико украса и раскоши! Ко- 
лико је хармоније и узвишености! То је природин луксуз. 

Али јој тај луксуз није ташт. Он јој је преко потребан. Он 
јој је неопходан — као често и у људском друштву. 

Њиме привлачи биљка разне проводаџије и наводаџије, који 
су сви из области инсеката. 

Без ове раскоши боја, а уз њих и опојних мириса, и још 
"божанске части за ове локмаше, као и на људским свадбама, 

коју част спрема сваки цветић на дну своме, у мајушним капљи- 
цама меднога нектара — без свега тога, шта би милијарди и ми-- 
лијарди цветића остало неоплођено, због чега би биљке остале: 
без семена, или би га било мало те би то могло довести до уги- 
нућа врсте ! 

Ето те узвишене цељи због које је оно шаренило и она 
раскош у биљчинога цвећа. 

Природа има., додуше, и веома скромних биљака, чија је 
свадбена одећа неугледна и невидна. То су оне биљке, чији је 
општи проводаџија ветар. Ветар код њих преноси оплодни. 
прах са прашника, мушких цветова, на жигове, женске цветове. 
На тај се начин без велике и шарене, параде врши узвишени 
процес биљног расплођавања. Такви су наши храстови, ја- 
вори, платани, свичетинари, леске, брезе, јохе, идр. 
и др. Али већ багрен, кестен све воћке, каталпа, пав- 
ловнија, и др., чије оплођавање не врши ветар, него пчеле, 
лептири, осице, бумбари и други инсекти, приморани су на силне 
издатке за тоалету, на цветну раскош, на мирисе и гозбе инсе- 
ката нектаром, само да би их намамили да им дођу и да се за- 
влаче у њине цветове, те на својим маљама и длакама да пре- 
носе оплодни прашак са прашница на жигове... 

Ах, чега ту све нема занимљивога и чудноватога за изу- 
чавање! Само је штета, што се данас у нас нико не бави изла- 
гањем природних наука у занимљивом облику. 

После овог низа упоређења биљних свадбених дана у нашем 
врту са људским, рећи ће, можда, неко, да једно људско ипак 
недостаје биљкама — свадбена музика. 

Али ће се тај љуто преварити. Још каква музика, ненад- 
машна, божанска прати биљчине свадбене дане! Ту вам је на 
првом месту зујање и брујање безбројних инсеката, па онда 
прави хорови и оркестри крилатих певача и свирача. 

У почетку, када је наш врт тек засађиван, те када у њему 
и не беше много биљних свадбених дана, било је и музике мало. 
Тада се чујаше само проста нескладна — и ако увек весела — 
сељачка музика од цвркута врабаца и прижељкивања селица и 
стрнадица. Али су наскоро дошле зебе па гиздави чешљикари 
(штиглици). Е, сви су већ донели собом савршенство музичко. 
Кад су, пак, попунила овај оркестар две добро извеџбана фла- 
утисте, који су ванредно примамљиво свирали биљни сватовац. 
два стара косића са као восак жутим кљуновима — то је онда. 

већ била фина, престоничка отмена музика. Тада је наш врт 
трештао од силне свирке и песме. Али су и тада прави вир- 
туози још ипак недостајали. Но најзад су се и они јавили — 
божански славуји! Прво је дошао један — један али вредан. 
Како је био неуморан, и дању и ноћу! И он је тако јуначки 
издржао сам две пуне године. Онда му је пришао у помоћ и 
још један, а идуће их је године било већ тројица, и тако је 
остало опет две године. Минуле, пак, године било их је равно 
четворица. А придошло је било још и других извежбаних певача 
и свирача, па се по некад наминула, на краће гостовање, чак и 
по која златнопера вуга, са својим веселим и шаљивим: „Бата 
Милија, напио са ракије, изгубио секиру'!...“ 

Сад се може замислити, како се у нашем врту све ори баш 
о биљним свадбеним данима, у време најобилнијег цветања, и то 
не само дању већ и по целу ноћ — како је већ обичај на 6о- 
гатим свадбама. А то је тако лепа и мила музика, узвишена и 
величанствена, какве нема ни на једној људској свадби, па ни 
на царској. 

И тако, ето, ни у томе не оскудевају свадбени биљни дани 
у нашем врту, који теку тако пријатно, тако заносно, да се ништа 
не може пожелити лепше ни милије. 

А моје је уживање сада у овој красоти двогубо веће и при- 
јатније, кад знам, да они гиздави цветићи на милим биљчицама 
нису само мртва, укочена лепота, без смисла и цељи, већ да и 
они имају тако узвишену сврху и тако дубок смисао, као и наш 
људски живот и — наша породица, 


Се. М. А, 


Дело, књ. 71. 16 


ЈОШ НЕКЕ КРИТИЧКЕ ПРИМЕДБЕ О ИСТОРИЈИ 
СРПСКОГА ПОКРЕТА 1848 ГОДИНЕ. _ 


(ЗАВРШНА ДОПУНА РАНИЈОЈ СТУДИЈИ „ПОСЛЕ ПЕДЕСЕТ ГОДИНА“). 


Кад сам пре шеснајест година под притиском момента, који 
се није могао пропустити ни одложити, морао на брзу руку да 
се одужим успомени на један знаменити догађај у животу на- 
шега народа, ја сам, после доста растегнутога разлагања, морао 
најзад да прекинем те своје „успомене и рефлексије“, штампане 
у овом часопису под насловом „после педесет година“, и да их 
оставим без правога и прописно заокругљенога завршетка. 

Још тада сам наштампао и своје списатељско рајег рессам1 
казавши: „Признајем да је ова моја студија једно литерарно не- 
доношче, које носи на себи очите трагове свога преранога и 
убрзанога рођаја“. Па да бих тај свој књижевни грех ублажио 
и, колико је могуће, поправио, ја сам напослетку пред публи- 
ком изјавио да ја „осећам потребу и задржавам право да ове 
овако фрагментарно нанизане и без довољнога завршетка изне- 
сене рефлексије допуним у једном засебном додашку“. Кад досад 
никако нисам доспео, да ту јавно дату реч искупим, то је сад 
поводом новог издања те моје студије дошао моменат, кад ја 
то своје обећање треба да испуним. Ма да сам то у животу већ 
толико пута искусио, ја се сад опет ус пркос свему искуству 
нађох у фаталном положају, да се поново уверим, како је лако 
дати реч али је тешко испунити је кад треба и како ваља. Да 
се сад опет извињавам, како и у садашњем моменту немам до- 
вољно времена за тај посао, то већ не би имало више смисла; 
ја морам, дакле, без изговора и увијања допунити своју расправу 
у оним моментима за које пре шеснајест година нисам имао више 
места ни времена. Цела ова допуна има у главном да се састоји 

ту томе, да покушам што концизније и сумарније навести факте 
и податке, којима ће се рељефно показати и утврдити, да срп- 
ски народ није никако вашреније но ма које словенско племе 
прихватио Палацкову девизу о одржању Аустрије и да се према 
томе није баш нимало драговољно упрегао у аустријски јарами 
„Ккулучио најмање за себе“, као што је тврдио др. Павловић у 
својој студији: „У очи револуције г. 1848. у Угарској“. Како и 
откуд је постала Палацкова девиза, то сам ја у својој поменутој 
ранијој студији објаснио: да је она према тадашњим историјским 
приликама (франкфуртски парламенат, немачко-маџарски план и 
споразум) морала да се појави као аншишеза ономе што су Немци 
и Маџари планирали; према таквој генези те девизе јасно је, да 
су пре свега и на првом месту западна словенска племена имала 
разлога, да се загреју за ту мисао и да је ватрено прихвате, јер 
је њима нарочишо претила опасност да се при планираној подели 
Аустрије слију и претопе у германско море, док за јужне Сло- 
вене, који живе у земљама угарске круне, ше опасносши није 
било; види се, дакле, да Срби у јужној Угарској нису могли 
имати никаква разлога, да се толико загревају за ту девизу и 
да је чак прихватају ватреније него ма које словенско племе! 

А сад да у кратко изнесем обећане факте и доказе, да Срби 
ни у једној фази својега покрета нису у толикој мери изгубили 
присебност и здраву свест, да се радо ц вољно упрежу у аустриј- 
ски јарам. Веома сам задовољан, што могу констатовати, да ми 
тај мој задатак необично олакшава и управо ми у извршењу ње- 
гову притиче у помоћ баш сам — др. Павловић, у својој, у мојој 
студији већ наведеној књизи „Србија и српски покрет у јужној 
„Угарској“. Он ми у тој својој веома цењеној књизи пружа пуно 
драгоцених података и прикупљенога материјала за одбрану 
моје тезе, да ја просто не треба никакве друге изворе и књиге 
да тражим и да преврћем ради прикупљања доказа. Ја бих овде 
просто могао да прекинем свако даље навођење и разлагање и 
да упутим читаоце на ту књигу, коју је свакако вредно и веома 
корисно прочитати. Ну ја ћу ипак, као што већ рекох, сумарно 
додирннути неке факте и податке, једно стога, што се у понеким 
примедбама и оценама нисам могао потпуно сложити са нашим 
уваженим историком а друго и нарочито с тога, што моја за- 
«себно одштампана ранија студија мора свакако добити свој обе- 
ћани, колико толико заокругљени, завршетак. 

Ко пажљиво проучава историју и цео ток покрета, о коме 
је овде реч, могао је одмах лако запазити, да се у њему видно 
истиче један човек, који за цело време покрета игра веома ка- 
рактеристичну улогу. То је Ђорђе Старатимировић. У самоме 
почетку покрета он се већ јавља на позорници као један од 
главних фактора при развоју разних аката и манифестација које 
су као увод претходиле оружаној акцији:. Приликом оне знаме- 
ните аудијенције српске депутације код тада свемоћног диктатора 
Кошута, Стратимировић се већ исказао као предестинирани вођа 
устанка, кад је он једини од чланова депутације имао куражи да 
Кошуту кресне у очи, како се из држања његова и маџарске владе 
у опште може изродиши велико зло, те је изазвао Кошута да 
апелује на мач! Но још већма се показала значајна улога Стра- 
тимировићева у самоме првом акту оружанога сукоба. 

Познато је да је тај сукоб настао услед изненадног препада 
варадинског команданта Храбовског на Карловце — гнездо срп- 
скога покрета. Др. Павловић вели о томе: „Али тај препад не 
испаде за руком: Срби с мало жртава одбише његове (Храбов- 
скове) чете. И овај их успех необично окуражи. Ђ. Страшими- 
ровић био је шај, који је с добровољцима из Војводине одбио. 
Маџаре. Он је сада био природни вођ устанка — са необичном. 
енергијом и умешношћу организова покрет. За неколико дана 
Срби су имали 15.000 људи и 40 топова. А Главни Одбор про- 
кламацијом позва српски народ, да се диже на оружје и да се 
организује за борбу“. Кад је српска влада, под пресијом аустриј- 
ског консула Мајерхофера, известила Главни Одбор о ноти тога 
консула и позвала све српске држављане да се врате у отаџбину 
под личном одговорношћу — опет је Стратимировић као пред- 
седник Главног Одбора интелигентно смишљеном аргрментацијом 
одговорио српској влади, да она не треба своје држављане да 
позива на повратак и да их узима на одговор, и — они осташе 
на бојном пољу у Војводини. Кад је Главни Одбор, после ус- 
пешно одбијеног препада Храбовског, с њим закључио примирје, 
онда је опет за време тога примирја Стратимировић „успео да. 
организује п сшвори од добровољаца и милиције праву војску, 
која је била кадра мерити се с Маџарима“ као што наводи наш 
историк, а затим наводи како „Стратимировић изненада дође у 
Панчево, узе сву артиљерију и постаде господарем ове важне 


' Он је био председник сталног извршног одбора, који је мајска скупштина 
изабрала и који је био главни орган целога покрета. 

„страшегијске шачке и одатле он нарочитом прокламацијом позва 
све народности, да откажу полушност Маџарима и да слушају 
наредбе српског Главног Одбора“. 

Кад је др. Павловић тако рељефно истакао и окарактерисао 
успешну акцију Стратимировићеву у самим почетцима устанка, 
онда ми изгледа чудно, да он после тога, у даљем излагању до- 
гађаја, знатно измењује мишљење о томе човеку, казујући како 
је он млад човек „без сређених и зрелих погледа... несумњив 
таленат, али прешераних амбиција, које нису правдале какве не- 
обичне особине духа и воље, он, некадашњи поручник, истина 
из чувене породице Стратимировића, носио се мишљу да по- 
стане војвода српски“ ит. д. М онда вели, како ту његову „ва- 
трену жудњу“ није прашила и потребна енергија и како је он 
држао да су сва средства оправданм и према томе је „јавно 
познат био као Карађорђевићевац, а оправдано сумњичен да има 
симпатије и за Обреновиће“. Међутим др. Павловић на стр. 85. 
своје историје каже: „Тако је Стратимировић пратећи кнеза Ми- 
хаила и јурећи до Митровице да не пређе у Србију кнез Милош, 
учинио српској влади огромну услугу. Одмах по доласку кнеза 
Михаила (у Војводину), он беше послао нарочито поверљиву 
„личност кнезу Александру у Крагујевац, да га извести о преду- 
зетим мерама“. Ето на такав је сасвим оригиналан начин Стра- 
тимировић показивао своје „симпатије“ за Обреновиће! 

Затим се Стратимировић даље оптужује да је „борио се за 
српску ствар и династију хабсбуршку, а није напуштао мисао 
'о измирењу с Маџарима“. Кад нам наш историк аутентично прича, 
како је Стратимировић, у својој распри са официрима који су уче- 
ствовали у устанку, оптуживао своје противнике да су „сувише 
ћесаро-краљевски“ и да су представници бирокрације и кама- 
риле, кад нам се затим казује како је патријарх у својој пред- 
ставци кнезу Александру кривио Стратимировића „да је узбунио 
народ, да је стао у ред прошивника Аустрије и династије, да 
се јавно изјаснио прошив цара“ и да је, према томе, Стратими- 
"ровић изишао на среду, као представник анши-аустријске струје 
ит.д.“ онда се доиста тешко може разумети, како је наш историк 


' Ту још ваља имати на уму, да су прошивници Стратимировићеви у Глав- 
ном Одбору били махом баш Милошевци, као што јето нарочито констатовала 
и српска влада, стр. 69. Павловићеве књиге. 

# Уз то др. Павловић још нарочито констатује како је Стратимировић био 
у „завади са свима лојалним људима“ и како је Аврам Петронијевић писао Кни- 
"Ћћанину да Стратимировић „буни народ противу цара“. 

поред свега тога могао ипак тврдити, да је Стратимировић во- 
јевао за српску ствар и за — династију хабсбуршку. То би онда 
значило ни мање ни више него да је патријарх лажно опту- 
живао Стратимировића и да му је просто Џодмешао анти-дина- 
стичке и анти-аустријске тенденције, а то се тек не може прет- 
поставити код таквога високог црквеног великодостојника. И 
ако се може замислити да су те тако крупне оптужбе против 
Стратимировића у жестини распре биле донекле претерано мар- 
киране и да он није баш нарочито бумио народ против цара, 
то се ипак из свега што је наведено о држању Стратимирови- 
ћеву може констатовмти, да ону шо доба није никако био оду- 
шевљен да се бори /ош нарочито и за династију. А кад то стоји, 
онда остаје без намењенога јој значења и ефекта напомена, да 
он није напуштао мисао о измирењу с Маџарима, којом се напо- 
меном хтело да утврди његово колебљиво и дволично држање 
и „како је он држао да су сва средства оправдана“. У поступ- 
ним фазама и перипетијама, кроз које је покрет пролазио, могло: 
је бити довољно разумљиво и оправдано, да се не напушта са- 
свим мисао о измирењу с Маџарима, која у осталом није ни била. 
нека особена специјалност или, тако да кажем, марота Страти- 
мировићева, него се она у току устанка јављала и код других 
фактора од утицаја као што је н.пр. мајор Стефановић Виловски,. 
који је, поред Стратимировића, свакако спадао у најинтелигент- 
није српске официре, тражио да се пошље депутација ради из- 
мирења с Маџарима, (стр. 160. Павловићеве књиге) па је тако 
исто и министар Тенка, у једноме своме писму Книћанину, казао 
између осталога: „Од Двора Срби до сада нису ништа добили, 
те ако Радецки не послуша! онда је боље мириши се с Маџа- 
рима“ и т. д“ Поред тога још читамо у Каперовој познатој 
историји српскога покрета и то, како се против Патријарха ство- 
рила једна нарочиша странка „која не беше задовољна том не- 
поверљивошћу и устезањем аустријскога кабинета, и устаде про- 
тив њега и наваљиваше да се прими мир шшо га нуђаху из 


! Тенка је у писму препоручивао Книћанину да саветује Војводи да тражи 
од Радецког, да врати граничаре у Војводину и да му да Варадин или Темишвар 
као базис операција. (Стр. 92. поменуте књиге). 

# Да поменем још и писмо Вукајловићево о његовом разговору са изабра- 
ним а још непотврђеним војводом Шупљикцем у Ровереду (у Италији), у коме 
је разговору Шупљикац казао како би Срби требали да се измире с Маџа-- 
рима наравно под извесним погодбама и т. д. (стр. 57. књиге др. Павловпћа). 

Пеште“ и т. д. А најинтересантније је још и то, што ја, паж- 
љиво прелиставајући књигу др. Павловића, нигде нисам могао 
наћи трага о склоности Стратимиревићевој за мирење с Маџа- 
рима, неку његову изјаву, неки гест његов у корист томе мирењу. 
Према овоме, што сам навео, мислим да се с основом може ка- 
зати да је наш историк неправично оценио Сратимировићево 
држање. ; 
А тако исто, по моме мишљењу, није сретно погођена ни 
оцена личних особина а специјално менталитета тога тадашњег 
борца за народну ствар; пошто је наш историк као што видесмо, 
Стратимировићу признао да је он, показао необичну енергију и 
умешносш у организовању покрета и да је за кратко време успео 
да створи и организује праву војску ит. д., па му признаје и то, 
да је он био несумњив шаленаш и да је био природни вођ устанка, 
он му после тога сасвим неочекивано издаје веома неповољну 
кондујиту, описујући га као човека без сређених и зрелих погледа 
а претераних амбиција ит. д., као што сам напред већ навео. 

Шта је могло дати основана разлога и повода Павловићу 
да после наведених признања и комплимената одједанпут обрне 
лист и да нам представи Стратимировића као неког човека ла- 
кога калибра, као незрелога занесењака, којега распињу неке 
претеране и неоправдане амбиције> Морам признати, да ме од- 
говор на то питање доводи у непријатан положај, да ту цромену 
у оцени једнога тако истакнутога фактора у покрету покушам 
објаснити просто тиме, да је наш историк при свем своме би- 
стром критичком погледу и, иначе, правилном објективном су- 
ђењу о лицима и догађајима, праведно индигниран појавом не- 
сретне личне распре, за часак подлегао сугестији Стратимирови- 
ћевих противника, ставши и нехотично на гледиште оних ћесаро- 
краљевских официра, који су управо и заметнули ту личну кавгу; 
старији по годинама и по рангу, до којега су дугогодишњом 
службом дотерали у редовима аустријске војске, они су се бу- 
нили против тога да им буде заповедник и вођ устанка један 
млад човек и „некадашњи поручник“ као што наш историк 
наводи. 

Као што се види, сви ти мотиви, који су руководили те 
официре у борби против Стратимировића, били су ситне личне 
природе и излив војно-бирократских појмова о рангу и старе- 


' Српски покрет у јужној Угарској, стр. 49. 

шинству, који мотиви и појмови очевидно не могу бити пресудни 
кад је реч о организовању и вођству /еднога револуционарнога 
покреша и оружанога усшанка; ту не пресуђују просто само 
старије године и виши, дугом шрупном службом стечени ранг, 
него ту решавају пре свега и на првом месту друге особине: 
показани организаторски таленат и умешност, необична енергија, 
јачина ума и воље спојена са вишим (академским) војним обра- 
зовањем, показана лична храброст, па најзад још и популарност 
и чувено име у народу, којега треба организовати и водити 
и т. д. По доказаном таленту и свим тим особинама Стратими- 
ровић је стајао високо изнад тих својих противника, што му и 
др. Павловић у главном не одрнче, само је бар мени неразум- 
љиво, да наш историк Стратимировићу, као што видесмо, при- 
знаје таленат, али му одмах затим одриче необичне особине духа. 
Ја нисам психо-физиолог по струци, али ми се чини да не гре- 
шим, кад питам, у чем би се састојао тај „несумњиви таленат“, 
ако не у необичним особинама духа» Стратимировић је у тој 
својој распри имао на својој страни не само те сад поменуте 
особине, него, и пре свега, и једну знамениту, могло би се чак 
казати пресудну услугу, коју је он учинио покрету у самим по- 
четцима његовим тиме, што је, као што сам већ навео, успешно 
одбио препад Храбовскога и онако енергично и умешно орга- 
низовао покреш и за неколико дана од добровољаца и мили- 
ције створио добру војску. Тг се његова услуга може како ваља 
оценити тек кад се помисли, шта би било од целога покрета да 
је Храбовском испало за руком да заузме Карловце као центар 
и легло покрета, да разјури цео Главни Одбор и његове при- 
сталице па можда чак и прогласи опсадно стање и преки суд, 
на што је, као што знамо, од маџарске владе овлашћен био; као 
што је тај први тако значајни успех Србе као што др. Па- 
вловић каже, необично окуражио, тако би их опет напротив 
такав први фаталан пораз необично обескуражио, настала би 
у народу депресија и паника, можда би сасвим ослабила вера 
у могућност успешне оружане акције, пошто у свакој војни, а 
нарочито још у једном револуционарном покрету много решава 
и утиче на морал војске прва у самоме почетку извојевана по- 
беда или први у самом првом акту револуционе драме претрп- 
љени — пораз. Свакако, дакле, стоји то, да је Стратимировић 
ушао у борбу са тим својим противницима са једним већ стеченим 
фондом на бојном пољу задобивене репутације, док су његови 

"противници у самоме почешку распре имали на својој страни само 
— старије године и виши, дугом „мирно-допском“ службом за- 
добивени ранг. 

Ну осим свега тога ја мислим да се не варам, кад кажем 
да је цела та несретна распра поред личних мотива имала један 
дубљи значај и узрок, а тај је био у томе, што су се сукобиле 
две супрошне струје, које су се јасно опажале у врховима по- 
крета, а то су биле: с једне стране чисшо народна струја, која 
је одушевљавала и покретала масу народа, да куражно уђе у ту 
неравну борбу, а с друге стране струја лојално-династичка, која 
је покрету давала обележје борбе за цара и династију; Страти- 
мировић је у тој фази покрета био најизразитији и најистакну- 
тији представник народне психе, модерно-националнога правца, 
а ону лојално-дворску експозитуру представљала је та Страти- 
мировићу противна група официра! са патријархом на челу. Стра- 
тимировић је с пуним основом казао о својим противницима, као 
што је горе наведено, да су сувише ћесаро-краљевски и да су 
"експоненти реакције и камариле, а његови су противници опет 
миали довољна основа, да Стратимировића оптужују као про- 
тивника цара и династије, јер је он доиста сматрао, да је срп. 
"ском покрету главно обележје и циљ, да војује пре свега за народ 
и његона права, а не да буде само измећар за цара и династију, 
што је веома лепо изразио, добацујући својим противницима, да 
шреба прво бити Србин па онда Аустријанац. И тако су обе за- 
вађене стране, једна другу сасвим правилно оцениле и каракте- 
рисале и једна другој место и улогу одредиле. 

Да је Стратимировић на према патријарху и на према сво- 
јим поменутим противницима ћесаро-краљевским официрима био 
збиља најистакнутији представник народнога правца у покрету то 
није тек само нека моја комбинација, то је засведочено пре свега 
великом популарношћу, коју је он уживао у народу а специјално 
'у оружаном народу — у устаничкој војсци српској, против које 


1 Ту ваља имати на уму, да нису никако сви народни официри били про- 
тивници Стратимировићеви, него да је један знатан број официра био уз Стра- 
тимировића и радо га признавао као команданта, што се нарочито јасно показало, 
кад је у марту 1849 некакав мајор Бунчић од цара постављен за команданта војске, 
којом је дотле врло успешно командовао Стратимировић. Кад је Бунчић једним 
прогласом позвао војску, да само његове заповести слуша игноришућа Страти- 
мировића, онда су шридесеш и чешири народна официра протествовали против 
тога, признајући само Стратимировића као команданта. 


250 ДЕЛО 


популарности патријарх није могао ништа да учини ни да успе 
ни онда кад се појављивао пред војском у пуном орнату са 
крстом у руци и бацао анатему на Стратимировића; а поред 
тога његову су улогу као представника народне струје засве- 
дочили факти и људи, који су као савременици из близа по- 
сматрали и пратили све фазе покрета и рад главних фактора у 
њему. Међу тим савременим посматрачима, који су јавно изнели 
своја опажања и своје утиске, заузима без сумње једно од првих. 
места познати и признати српски књижевник Јаша Игњатовић. 


(Наставиће се) 


Гига ГЕРШИЋ. 


КАРЕ ВИА] 


=— ООВРШЕТА ка =—- 


10 
КРИТИЧКИ ПОГЛЕД НА ХЕГЕЛОВУ ФИЛОСОФИЈУ. 


Оно чиме се Хегелова философија разликује од других си-- 
стема то је: 1. панлогистичка концепција, да је све појам 
и 2. дијалектичка форма у којој се појам јавља. Тврђење, 
да је све идеја, може да буде и јесте тачно, само из њега не из- 
лазе оне конзеквенције које је Хегел извео. У овом случају не- 
могуће је на пример схватити природу као отуђење идеје, и дух 
као враћање идеје себи из тога отуђења, као што то Хегел чини. . 
Ако је идеја све, ако се све што егзистира да схватити, онда је 
немогуће претпоставити момент, којим би се идеја отуђивала од. 
себе, јер би тај момент био нешто што не би спадало у идеју, 
што би било нелогично, нерационално. Тврђење дакле, да катего- 
рије простора и времена нису одредбе идеје, долази у конфликт 
са тврђењем, да је све логично, да се све да схватити. Друго, 
немогуће је схватити, како ће та отуђена идеја, која је расута у 
простору и времену, да се врати себи. Како је форма тога оту- 
ђивања идеје у природу несвесна, то би идеја морала остати ве- 
чито несвесна, прелаз идеје ка свесности био би апсолутно не- 
могућ, исто тако као што је тај прелаз немогућ у материјализму: 
из несвесног се никад не може развити свесно. Осим тога, твр- 
ђење Хегелово, да је свест идеја која је дошла себи, немогуће је 
извести ни из самих принципа његове философије. Највећи не- 
достатак Хегелове философије је у томе, што у њој нема спе- 
цијалне онтологије, што се Хегел задржао на Хиперметафизици 
и општој онтологији не улазећи изближе ни у решење квалита- 
тивног ни у решење квантитативног проблема света. Тешкоћа 

постанка свесног из несвесног могла би се у Хегеловом систему 
избећи само, ако би се Хегел допунио Берклијем, ако би се по- 
"следњи елементи природе схватили да су већ свесни, само што 
би тада морало отпасти његово тврђење, да је свест враћање 
идеје к себи. Колико се пак Хегел мало бавио квантитативним 
проблемом света види се и из тога, што он оставља без одговора 
питање о бесконачности света у простору и времену. На њега је 
међутим нужно одговорити, ако се, као што Хегел чини, тврди, да 
постоји прогрес у самом духу: кад би свет био вечан у времену, 
та еволуција духа или враћање идеје к себи била би већ давно 
завршена, јер би јој у том случају стајало пола вечности на рас- 
положењу. У опште говорећи философија природе и философија 
духа, односно спекулативна психологија, слабе су стране Хеге- 
ловог система. Разлог за то лежи прво у томе, што је Хегел свој 
панлогистички принцип схватио сувише апстрактно и, друго, у 
самој форми његовог панлогистичког система, у дијалектичкој 
методи. 

Хегел сматра, да су форма и садржина његовог система једно 
исто, да се основне идеје његове могу замислити само претпо- 
стављајући тачност дијалектичке методе. Овај принцип иденти- 
тета форме и садржине лежи у самој концепцији Хегелове логике. 
Логика, која почиње без икакве претпоставке, заснива се на самом 
принципу идентитета форме и садржине, и тај идентитет преноси 
Хегел даље на цео систем. Међутим садржина и форма у Хеге- 
ловом систему нису тако неразвојно везане једна за другу, као 
што то Хегел мисли, многи резултати његове философије дају се 
акцептирати и кад се одбаци дијалектичка метода. У суштини 
дијалектичка метода је метода противречности, Хегел изводи раз- 
лике, које постоје у бићу и мишљењу, на основу претпоставке, 
да је различност продукт противречности. Својом методом Хегел 
уноси један дуализам у људски разум: то је дуализам ума и 
разума. По њему ум је способан да схвати противречност, а 
разум није. Ово раздвајање разума и ума међутим слаб је раз- 
лог за схватање противречности; тврдити, да противречност 
може бити схваћена само од једне засебне духовне моћи, која 
није дата обичним људима, значи унапред осудити принцип мо- 
гућности противречности, пошто позивање на такву једну осо- 
биту духовну моћ значи признање, да фактичко људско ми- 
шљење није у стању да противречност схвати. Доиста против- 
речност је немогуће схватити, ни Хегел није са својом дијалек- 

тичком методом успео да је схвати, него је само маскирао 
њену могућност на тај начин, што је противречност с једне 
стране помешао са супротношћу, а с друге стране признао, да 
сваку противречност треба разрешити, пошто је, као што знамо, 
дијалектички прогрес исто толико условљен немогућношћу ко- 
лико и могућношћу противречности. С друге стране опет не треба 
изгубити из вида, да је Хегелово тврђење егзистенције против- 
речности једно тврђење, које заслужује озбиљну пажњу философа 
као испитивача последњих принципа реалности. У самој реално- 
сти као таквој постоје на име факта, која се, како изгледа, тешко 
дају схватити а да се не допусти егзистенција противречности у 
њима, факта у којима изгледа да је противречност на неки начин 
остварена. Хегел је одмах у почетку своје Логике навео такав 
један факт, то је факт постајања или бивања. Како је могуће, 
да нешто пређе у ништа, или како у опште може нешто престати 
да егзистира, и како може почети да егзистира нешто што пре 
тога није егзистирало2 Хегел тај проблем бивања решава на тај 
начин што тврди, да у бивању постоји у истини прелазак нечега 
у ништа и ничега у нешто, да је тај прелаз противречан, али да 
је ипак, зато што се противречност да умом схватити, бивање 
један логичан факт. Доиста, кад се уђе дубље у проблем бивања, 
изгледа да се оно не може схватити, а да се не допусти противреч- 
ност. Најлакши је начин решења тога проблема у тврђењу, да је 
биће, у коме постоји бивање, баш зато што је бивање противречно, 
привидно, а да у оном бићу, које стварно постоји, нема бивања. 
Такво су решење дали Елеаћани и Хербарт. Међутим такво је 
решење немогуће, јер кад би бивање било привидно, ми бисмо 
његову противречност повећали новом противречношћу привида, 
или, друкчије речено, противречност бивања би прешла на при- 
вид, према томе противречност у ствари не би била избегнута, 
она би остала. Хегелово решење проблема сасвим је супротно: . 
пошто све, што егзистира, егзистира фактички, и пошто је би- 
вање и противречно и фактично, значи да је противречност оно 
што прожима целу реалност. Треће решење, које покушава да 
избаци противречност из самог бивања, дао је Аристотело; он 
га истина није проширио на целокупно биће, али га је прин- 
ципијелно поставио: То је решење, по коме у бићу постоји 

' Потпуно конзеквентно то се решење налази развијено тек у моме делу 


„Рппстрјеп дег Мегарћучк, ејс“. 1. Ва. 14е Ађећ. 1904, 5. 96—123 и 2-е А 
1912, 5. 488—498. 

разлика између материје и форме, материја је једна, а форма 
многострука и разнолика, и процес бивања састоји се у пре- 
лазу материје у форму, у примању разних форама од стране 
материје. Тај процес бивања да се илустрирати на најпростијим 
чулним квалитетима. Црно је садржај свести, и кад ишчезне оно 
ишчезава у опште. По Хегелу оно онда постаје ништа, шта више 
оно по њему и док постоји преставља непрестани процес прела- 
жења нечега у ништа и ничега у нешто, тако да кад црно ишчезне 
ишчезао је дефинитивно и сам тај процес прелажења нечега у 
ништа. Према Аристотеловом решењу проблема пак, док црно 
траје нема никаквог процеса бивања у њему, што значи, да је мате- 
рија, која је првобитно чисто нешто без форме, у њему примила 
форму црног на себе. Кад црно ишчезне, онла материја губи 
форму црнога и прима другу форму на себе, али не сме се за- 
мислити, да материја у моменту тога прелаза егзистира без форме 
већ се мора тврдити, да она апсолутно непосредно губи 
једну, а прима другу форму на себе, тако да је она у свакој 
форми, стварно, апсолутно идентична са формом, да се мате- 
рија само по појму своме разликује од форме, која је једина 
стварност. Као што се види, проблем бивања води нас онтоло- 
шким претпоставкама, које су тако апстрактне, да их наш разум 
још једва може да прати. 

Ми смо принуђени, да те претпоставке чинимо, ако нећемо 
да допустимо противречност у самом бивању, као што то чини 
Хегел. Противречност бивања је двострука: пре свега, ако се до- 
пусти прелазак нечега у ништа, онда се мора допустити сама ег- 
зистенција ничега, што је противречност, јер је ништа по дефи- 
ницији својој оно што не егзистира. Затим мора се допустити 
идентитет нечега и ничега у самом моменту њиховог прелажења 
једног у друго (Хегел само ову другу противречност бивања 
узима у обзир): јер да нешто пређе у ништа, да нешто пре- 
стане егзистирати као нешто и да на место њега дође ништа, 
потребно је да у моменту самог прелаза нешто престане бити 
нешто, али да још није ништа, што значи да су у самоме пре- 
лазу нешто и ништа апсолутно идентични. Тај њихов идентитет 
међутим немогућ је, преставља противречност: нешто и ништа 
су апсолутно супротни, јер је нешто оно што егзистира (што 
има реалан садржај), ништа оно што не егзистира. 

Али тврђење, да је идентитет чистог нечега и ничега иден- 
тичан са процесом бивања, у ствари није тачно. Тај идентитет, 

кад се дубље мисли, значи само мирно јединство нечега и ни- 
чега, привид, јер се привид баш и састоји у нечему што је у 
ствари ништа, у нечему које је идентично са ничим. Идентитет 
чистог нечега и ничега код Хегела постаје бивањем у ствари 
само на тај начин, што је тај идентитет једна противречност 
која се не може одржати, што чини да нешто мора потпуно 
прећи у ништа. 

Треба још напоменути, да је замерка, која се противу Хе- 
гелове Логике противречности обично чини, као да у њој про- 
тивречност значи тврђење идентитета различних ствари у опште, 
бар у толико нетачна, у колико Хегел изречно тврди, да већ одре- 
ђено биће (а тим пре биће виших категорија) не може бити равно 
ничему, него само чисто биће. Одређено биће, зато што садржи 
резултат чистог бића, може да ишчезне у ништа; али док по-' 
«стоји, оно само није ништа, нити је идентично са другим одре- 
ђеним бићем. С друге стране опет немогуће је нетврдити да, кад 
би противречност фактички постојала, да би тада једно одређено 
биће могло бити идентично са другим одређеним бићем; из чега 
излази да, ако противречност не постоји на површини бића, ње 
не може бити ни у дубини његовој. 

Постоји најзад још једно решење проблема бивања, које 
је неконзеквентно. По њему противречност се не може схватити 
и Хегел нема право кад ту могућност тврди; али постоје факта, 
која су противречна, и у њих спада и бивање. Такво је решење 
проблема формулисао Хартман. Међутим тиме је само привидно 
избегнута Хегелова противречност, дуализам између разума и ума 
начињен је у ствари још много дубљим, јер се на тај начин тврди, 
да у реалности има ирационалних елемената. Хегелово решење 
је бар конзеквентно : јер или је све што постоји логично или ни- 
шта није логично, трећега не може бити. 

Међутим у дијалектичкој методи Хегеловој има и једна по- 
зитивна страна. Тврђење могућности противречности преставља 
екстремно извођење једног тачног принципа, принципа су- 
протности. Супротност и противречност нису исто. Шта више 
принцип супротности искључује противречност. Хегел је својом 
дијалектичком методом хтео да ухвати у мрежу појма разноли- 
кост и процес промене, који постоје у свету. Али он ставља те- 
жиште на процес, објашњава разноликост процесом, а не про- 
цес разноликошћу. Међутим тај се однос може обрнути, може 
се тврдити, да је процес резултат разноликости. Ако се процес 

узме као прво, онда се ставља на прво место принцип против-- 
речности и тврди се могућност противречности ; ако ли се пак раз- 
ноликост узме као прво, онда се ставља на прво место принцип 
супротности и објашњења су без противречности. Тиме што су 
ова два принципа код Хегела помешана, Хегел је у свој раци- 
онализам унео ирационилне елементе. Кад се пак увиди, да у 
дијалектичкој методи постоји и принцип супротности, онда се 
Хегелов рационализам уздиже високо над ранијим рационали- 
змом, јер тада се може рећи, да је Хегелов рационализам први 
који је покушао да фактички схвати свет, док је ранији рацио- 
нализам рационализам стагнације и идентитета. Да супротност 
искључује противречност, да се лако показати. Ако А није Ви 
ако је А зато А што није В, онда А не може у исто доба бити 
В, дакле супротност искључује противречност. Кад би се свет 
управљао по ставу А = А, као што то хоће ранији рационализам 
(чији су класични преставници Лајбниц и Волф), тада би се или 
дошло до акосмизма, који одриче егзистенцију света разнолико-- 
сти и промене, или до плурализма, који уништава везе међу дело- 
вима света. Хегел полази од другога екстрема, од става А = попа, 
па тврди, да тиме што све што постоји прелази у различно од 
себе, постају разноликост и промена у свету. Ако се пак пође од. 
става супротности А није В, т. ј. од става, да је свака ствар за- 
висна од друге различне од ње, онда из тога следују непосредно- 
и множина и разноликост:!. 

Осим ове хиперметафизичке и логичке стране, Хегелов си-- 
стем још има значаја и својим учењем о развићу духа. Споме- 
нули смо раније, да је Хегелова философија природе веома слаба, 
она је много слабија него што би се то могло очекивати код Хе- 
гела. У њој нема оригиналних идеја, а Хегелова објашњења су 
једно сувише схематична, а друго сва из основа погрешна, а 
понегде и потпуно наивна. Стога није чудо што Шопенхауер, ве- 
лики противник Хегелов, који изгледа велику Логику није ни. 
читао, кад цитира Хегела да би показао његове глупости, ци- 
тира стално његову философију природе. 

Међутим у философији духа Хегел је дао много позитив- 
нога, и он је један од оснивача еволуционизма на пољу духовних 
наука. Он је први јасно увидео и детаљно применио идеју ево- 
луције у историји; старији покушаји те врсте много су слабији 


1 Ова трећа форма рационализма, рационализам супротности, спроведена: 
је у мојим раније поменутим „Принципима Метафизике“. 

од његовог. Од разних специјалних дисциплина философије духа 
Хегелова психологија је слабо дело, али естетика, философија 
права, философија историје и историја философије од великог 
су позитивног значаја, то важи нарочито за философију историје, 
која је имала великог утицаја на доцније философско-историјске 
концепције и која и данас има велике вредности. Хегелов фило- 
софско-историјски систем је систем интелектуализма, оно што 
се по њему у историји развија то је идеја, интелектуална страна 
светског духа, а идеја је у исто доба и фактор који дела у историји, 
негде свесно негде несвесно. Та основна концепција Хегелова је у 
главном тачна, бар у колико се односи на сам циљ историског раз- 
витка. Сваки напредак културе је напредак у знању, а остали део 
тога напретка преставља или његово помоћно срество или ње- 
гову примену. Али тврђење, да је идеја (и ако Хегел и уметност 
и религију удраја у идеалне факторе) једини фактор историј- 
ског развитка, несумњиво је погрешно. Јер осим интелектуалних 
фактора утичу на тај развитак и оне религиозне преставе, ко- 
јима се никакав позитиван идеалан садржај неда придати, за тим 
тежња људска за срећом, која налази израза у разним манифе- 
стацијама економског и духовног живота. Осим тога, формули- 
шући основни циљ историјског развића, Хегел не одваја довољно 
духовну од политичке слободе, услед чега је његова конструк- 
ција историје, нарочито новије, произвољна. Осим тога Хегел, 
наглашавајући идентитет хришћанске религије с философијом, 
истиче сувише значај религије по развитак човечанства, он пре- 
цењује значај реформација, покрета који је у суштини својој ре- 
акционаран. Тако исто он прецењује и значај немачког народа 
у историји. 

Из излагања Хегелове философије види се, да је она пуна 
оригиналних идеја и тачних опажања у појединостима. То је једна 
велика интелектуална творевина, која је фасцинирајући утицала 
на савременике и створила једну велику школу. 


Рг. БРАНИСЛАВ ПЕТРОНИЈЕВИЋ. 

У новије време извођени су многобројни огледи и са биљ- 
кама и са животињама по примеру Менделових огледа, да би 
се видело у којим размерама вреде у опште резултати до којих 
је дошао Мендел укрштањем различитих сората пасуља. И дошло 
се до непобитног уверења, да је менделизовање једна готово 
општа појава, тј. кад год укрштамо две животиње или биљке 
са две различите особине, онда готово увек код потомка једна 
је од тих особина потпуно изражена онако, како се могла ви- 
дети у родитеља који ју је имао, док се друга врста особине 
никако и не види, па се јавља тек у идућој генерацији, и то 
чиста. Тако нпр. код човека, ако отац има, рецимо, чисто 
плаве очи, а мајка кестењасте, у деце очи неће никад имати 
неку средину између те две боје, већ увек чисто једну или 
другу, према томе која је епистатична, а која хипостатична, 
али код даљих потомака мора се јавити и она друга боја (хи 
постатична). 

Овим смо ми указали у главном на све досада познате 
врсте «наслеђа. Оно што је битно наслеђу, то је тежња да осо- 
бине родитеља сачува у деци (потомству). Ако су сполови раз- 
лучени, онда се у дете уносе увек особине двеју јединака: оца 
и матере. То уношење родитељских особина у потомка врши 
се искључиво преко полних ћелица. Према томе свака је полна 
ћелица у неку руку синтеза свију особина онога организма у 
коме је постала, она је конзерватор тога организма, који, и кад 
већ мора да умире, ипак на неки начин спасава самога себе, 
расте као што је то лепо рекао Ернст од Бера (Егз! уоп 
Ваг) преко граница свога индивидуалнога живота. 

Али, ма да је једна од основних улога полних ћелица не- 
престано обнављање живота, и то приближно у истим облицима 

у којима се он већ налази, ипак то обнављање не бива тачно, 
до апсолутности, у облицима у којима се он налази. До душе 
постоји тежња да родитељи своје особине сачувају у својој деци, 
па ипак деца и поред највеће сличности са својим родитељима, 
никад нису апсолутно истоветна са њима. Код органских бића 
постоји исто тако тежња за мењањем, постоји дакле поред на- 
слеђа као конзервативне тежње и варијабилност (промен- 
„љивост) као прогресивна тежња. На овој другој појави почива 
развитак целокупнога биљнога и животињскога света. Стога ћемо 
се ми и са њеном суштином укратко да упознамо. 

Не само што организам као целина варира, тј. потомци су 
увек у целини посматрани и различити донекле од својих роди- 
теља и међу собом, већ и свака особина за себе посматрана у 
некој врсти веома варира. Да узмемо нпр. само висину код 
људи. Зна се већ колика разноврсност у том погледу влада код 
људи; то се може да види и простим посматрањем. Но то вари- 
рање ми бисмо могли на којојој год хоћемо врсти организма и 
математички да покажемо. Тај је метод прво применио Кетле 
(Опејејеђ) у области друштвених наука, па је доцније уведен и 
у Биологију. Њега су у Биологији популарисали нарочито дво- 
јица Енглеза, Гелтон (баноп) и Пирзон (Раегзоп). 

Да би се видело у којим се границама креће варирање само 
висине у људи ми ћемо навести резултате једнога мерења која 
је вршио сам Кетле. Он је извршио мерења на 25878 североаме- 
ричких добровољаца. Најмањи човек међу њима био је висок 1. 
тп. или 60 палаца, а највећи 1.739 т. или 76 палаца, дакле разлика 
је између те две границе 406 милиметра. Висине свију осталих 
распоређене су између те две границе. Ако се сад број лица за 
све величине срачуна на хиљаду и онда испишу све висине од 
најмање до највеће са одговарајућим бројем лица за сваку висину, 
онда се добија доња слика: 


у палцима 


Висина изражена | 60 | 61 | 62 | 63 | 64 | 65 | 66 | 67 | 68 | 69 | 70 | 71 | 72 | 73 | 74 | 75 | 76 


„Број лица „ | 22 2048 | 75 |117.134157140)121 80 | 57 | 26 | 83521 
Ако сад мало пажљивије посматрамо горњу табелу, виде- 
ћемо да она показује извесну правилност у распореду броја лица 
на поједине висине. Највећи број лица (157) има средњу висину 


(67 палаца = 1,70: т.), а за остале висине десно и лево број пред- 


~ Палац износи 2,5: см. 
17% 

ставника готово равномерно опада тако, да највећа и најмања ви- 
сина имају најмањи број представника, али приближно једнак. 
На исти начињ, као што смо урадили горе са висином код. 
људи, могли бисмо да представимо и варијације које хоћемо биљне 
или животињске врсте и то с обзиром на ма коју особину (нпр. 
ширину, дужину, тежину, боју, брзину итд.). При том ћемо имати 
увек две границе варирања (+ и —) између којих се могу рас- 
поредити све остале варијације. Једна, готово, средња варијација 
увек је заступљена са највећим бројем јединака, и то се назива: 
средњом вредношћу, а број представника за варијације десно 
и лево од ње постепено опада. Варијације са бројем својих пред- 
ставника распоређене овако правилно у једну табелу чине један 
тзв. варијациони ред. Та појава, да је у варијационом реду 


60 61 62 63 64 65 66 6768 69 70 711 74 73 74 75 76 


бл. 3. 


Овом кривом линијом представљено је, како се у варијационом Кетлеовом реду 
лево и десно од средње вредности готово равномерно број лица 
смањује за све остале висине. 


распоред варијација и броја њихових представника готово увек 
тако правилан зове се Кетлеовим Законом. Сваки варија- 
циони ред ми можемо врло лепо и графички да представимо тзв. 
варијационом кривом линијом (курвом) [сл. 3]. 
Уређујући један велики број јединака неке биљне или жи- 
вотињске врсте у један варијациони ред ми можемо на тај начињ 

да створимо себи представу о границама варирања дотичне врсте 
и то за сваку особину (или део) посепце. При том ћемо имати 
увек једну варијацију у варијационом реду која има највећи број 
представника, и она је увек мање више у средини између крај- 
њих варијација. Ти варијациони редови употребљавају се данас 
веома много, при расправљању једног још увек дефинитивно 
нерешеног питања у Биологији, а то је: да ли варијације у некој 
врсти могу отићи тако далеко, да добију квалификације једне 
сасвим нове врсте. 

То питање које је у прошлом веку толико занимало био- 
логе и толико активности изазвало у многим гранама науке, још 
и данас је предмет расправе. Више се не води спор око тога, да 
ли је органски свет резултат једног дуготрајног и прогресивног 
развитка, већ око тога, како се тај развитак обављао. То је још 
и данас готово сасвим отворено питање. Отуда су многе теорије 
за објашњење тога питања потекле. Зна се да је Ламарк обја- 
шњавао тај развитак моделирањем организама према средини у 
којој живе, док је Дарвин објашњавао исту појаву спонтаним 
варијацијама, којима је доцније Вајсман открио извор у пол- 
ним ћелицама, и природним одабирањем, признајући делимично 
вредност и Ламарковом објашњењу. Дарвин је представио као 
да је тај развитак текао веома лагано, на подлози малих, или 
како се то још називају, континуелних или флуктуентних 
варијација. 

Сасвим је природно што се прибегло најзад огледима, да 
би се проверила вредност Дарвиновог учења. При томе, као што 
ће се видети из примера који доле наводимо, врло корисно служе 
и варијационе табеле. Тим путем може да се покаже, да ли се 
средњавредност неког варијационог реда помоћу одабирања 
и размножавања крајњих варијација у неком варијационом реду 
може да помери сасвим у десно или у лево, т. ј. да се добије 
неки сасвим нови тип. 

Тако де Фриз је гајио једну врсту енотере (Оепоћега 
тиђппегу15), и мерио је од ње дужину плодова, и нашао резул- 
тате, који се виде у доњој табели. 


Дужина плодова 2 
у милиметрима 


27 2829 30 31 32 33' за 35 36,37, 38,39 0 4041 1 4243 44 44 


:==488 2 | 2 |4| 55] 7поћ5 7 РО | | | | | | || 
4 | ПИ] 1 | [3252 5 |4 По1о16 7 |9|7 |1|4 


3-ћој генерацији 

Из горње варијационе табеле лако је видети да је највећи 
број (15) плодова у 2-гој генерацији имао дужину од 32 мили- 
метра, а ни један није имао већу дужину од 36. А шта видимо 
већ у 3-ћој генерацији Ту је дакле највећи број (16) плодова 
има дужину од 39 милиметара, а ни један плод није имао ду- 
жину испод 28 милиметара, највећи пак имали су чак дужину 
од 44 милиметра. Ту је, као што се види лепо из саме ва- 
ријационе табеле, средња вредност померена јако у десно. 
Узмимо сад да у даљим генерацијама средњу вредност поме- 
римо још даље у десно тако, да изиђемо сасвим из граница 
првог варијационог реда, онда бисмо ту већ ималн готово један. 
нов тип што се тиче величине плода. М такав један пример 
давао би довољно основа за мишљење, да је Дарвиново обја- 
шњење заиста тачно. Али уношењем у најновије време једне 
дубље анализе у ту ствар видело се, да се на основу горњега 
факта не може ништа сасвим позитивно рећи, и да горње и ако 
је тачно, ипак не доказује оно што смо желели. 

Дански проф. Јоханзен (Јоћаппзеп) извршио је једну дубљу 
анализу целе те ствари, и створио појмове о сасвим новим би- 
олошким категоријама, који дају де Фризовом резултату потпуно 
други значај. Да видимо чиме је Јоханзен у главном обогатио 
наше сазнање. 

Јоханзен је унео сасвим два нова појма у нашу науку: појам 
о тзв. популацијама и појам о тзв. чистим линијама. Па 
шта су популације, а шта чисте линије 2 

Ако узмемо једну већу количину, нпр. прегршт, или једну 
торбицу, или врећу, неке сорте пасуља, или кукуруза, или пше- 
нице, онда је то једна популација. У тој количини налазе се зрна 
врло разнолике величине. Ако бисмо сад одабрали највећа из- 
међу тих зрна и посејали их негде одвојено, онда бисмо опет 
добили у првој жетви и врло мала и врло велика зрна, исто 
као што смо то имали готово и код материјала од кога смо 
узели семе. Сад бисмо на овај начин добивено семе могли гру- 
писати по тежини, или величини, у један варијациони ред. Ако 
бисмо сад и даље продужили одабирање најтежега, или најве- 
ћега зрневља, онда бисмо, врло вероватно, успели да средњу 
вредност варијационог реда померимо можда јако у десно. Тиме 
бисмо добили један нов тип. Али да ли је тај тип добијен ода- 
бирањем нових варијација у једном правцу Не. Ми смо у ствари 
ту извршили само издвајање једнога типа, највећега, из средине 

толиких других типова, који су били помешани међу собом у 
једну популацију. Тај је тип у ствари већ био ту, помешан и изу- 
крштан са многим другим типовима, и ми смо га само издвојили. 
Дакле ту не може бити ни речи о постанку некога новога типа 
путем континуелног варирања и одабирања у једном правцу. 
Стога да би се утврдило, да ли се заиста одабирањем може да 
дође до неког новог типа мора се радити са тзв. чистим лини- 
јама, како их је назвао Јоханзен. Па шта су онда чисте линије» 

Сам Јоханзен овако дефинише „чисту линију“: „Чиста ли- 
нија јесте скуп свију јединака, које воде порекло од једне једине 
хомоциготне јединке, која може безусловно сама себе да оџло- 
ђава. И при том се по себи разуме претпоставка, да она мора 
саму себе даље и да оплођава, иначе, ако би било укрштања, 
ни „линија“ не би била више „чиста“:. Дакле ако бисмо узели 
једно зрно од неке сорте пасуља, али под претпоставком да у 
себи не садржи ничега од неког другог типа, дакле хомоциготно 
је, па ако бисмо га посејали, и учинили да се биљка развијена 
из тога зрна оплоди својим поленом, онда бисмо на тај начин 
извели једну „чисту линију“. Према томе о чистим линијама може 
бити речи само код хермафродитних организама (и организама 
који се бесполно множе). 

Да бисмо утврдили сад, да ли заиста постоји варирање 
организама, које одводи ка стварању нових типова (или врста) 
морамо радити искључиво са чистим линијама. Јоханзен је тако 
и радио и дошао је до резултата, да се средња вредност варија- 
ционог реда у чистој линији не може никако да помери ни десно 
(+), ни лево (—). Ако из варијационог реда неке чисте линије 
посејемо најлакше семење и најтеже, ипак средња вредност њи- 
ховог потомства никада није мања, односно већа, од тежине се- 
мена које смо засејали, већ средње вредности најлакшег и нај- 
тежег семена просто као да гравитирају једна другој. 

Према томе, дејство селекције у „чистим линијама“, према 
испитивањима која је Јоханзен вршио, нарочито на пасуљу, потом 
и на јечму, није никакво. А то ће рећи, да је постанак фела не- 
могуће објаснити Дарвиновим флуктуентним варијацијама у неком 
правцу. Но колико је то заиста тачно, још је прерано гово- 
рити о томе. 

Али поред Дарвинове теорије о томе на који се начин вршио 


1 Јоћаппзеп, М. — Ејетепје дег ехакјеп Ебпсћкеншјећге. (Стр. 154). 
Јена, 1913. 

развитак органскога света до облика којима је данас представ- 
љен, постоји још и једна друга теорија, а то је тзв. мутаци- 
она теорија, чији је творац холандски ботаничар де Фриз. 

Према мутационој теорији, коју је развио де Фриз, постанак 
нових врста, биљних и животињских, и не бива лагано, као што 
је то Дарвин замишљао, већ се нове врсте јављају наједаред, у 
скоку. У некој врсти у један мах појаве се извесне индивидуе, 
које толико оступају од осталих јединака те врсте, да се могу 
обележити потпуно као нове расе, или нове врсте. Таквих слу- 
чајева заиста има, они су били врло добро познати и самом Дар- 
вину. Тако баш сам Дарвин, у своме делу „Постанак Фела“, на- 
води случај са анконском овцом. Анконска је овца постала 
на овај начин: 

У почетку прошлога века у једном омањем стаду неког фар- 
мера Смиса Рита из Северне Америке ојагњило се наједаред једно 
сасвим чудно јагње: имало је труп дугачак ноге сниске и криве 
као у пса јазавичара. Његове су га особине квалификовале као 
једну сасвим нову расу. Било је мушко. Како су остале овце имале 
обичај да прескачу ограду и да чине штету, то се сопственику 
учини, да би му тај сој овце био врло згодан, јер не може да 
прескаче ограду. Стога он покуша да га запати. Парио је обичне 
овце са тим шиљегом, и успео је да изведе чист сој анконске 
овце, која је после дуго гајена, све дотле док је није заменила 
мерино-овца. Дакле постанак анконске овце представља нам један 
случај мутације (енгл. зрог5). 

Код домаћих животиња зна се за више случајева мутације. 
Такав је случај и са мошанском (Маисћатр) овцом, која је по- 
стала од мерино-овце. Одгајивач Гро (Огаих), на имању Мац- 
сћатр нашао је 1828 !. у стаду мерино-оваца једно мушко јагње, 
које је било сасвим друкчије од осталих. Вуну је имало сасвим 
дугачку, благо таласасту и сјајну као свила, док је у обичне 
мерино-овце фино кудрава или крзава. Укрштањем тога грла са 
обичном мерино-овцом изведена је чиста и постојана раса мо- 
шанске овце, која је после дуго гајена. 

Сименталско говече има лепо развијене рогове, али се зна 
за случајеве и без рогова, који кад су после укрштани са нор- 
малном расом, добивена су и грла без рогова. И овај случај, 
појава у раси говечета са роговима наједаред јединака без ро- 
гова, долази у појаву мутација. Код коза и оваца опет, које 
имају нормално по један пар рогова, често се појаве примерци 

са по 4 рога. На хигијенској изложби која је приређена 1911 у 
Дрезди, Роберт Милер демонстрирао је један случај коза са 
4 рога. Прво једна коза имала је лепо развијена четири рога, 
са кћери од те козе био је исти случај. док је код сина био 
нешто друкчији случај; он је имао у почетку такође четири 
рога, али који су након осам месеци два и два међу собом 
срасли, градећи на тај начин по један јако развијен рог. Укр- 
штањем четворороге кћери и сина, у кога је по пар рогова био 
срастао, добивено је мушко јаре, које је већ после пет недеља 
имало додуше просте, али изванредно јако развијене рогове. И 
овде смо имали један случај мутације. 

Најстарији стучај мутације за који се зна, датира се још 
из 1590 г. У врту хајделбершког апотекара Шпренгера у врсти 
Спепдаопшт птајиз (руса) појавила се наједаред по својим 
особинама једна јединка сасвим нове врсте, која је после названа 
Спће фопјит ]ас!п]ајит. Апотекар је убрао семе од ње и 
разаслао га свима тада познатим ботаничарима, који су биљку 
размножили као нову врсту. 

Као што је лако уочити у свима напред наведеним случа- 
јевима ми имамо појаву нових врста не постепено већ наједаред, 
тако рећи изненада. Појаве такве врсте које су као што се могло 
видети, биле и раније познате, дале су повода холандском 60- 
таничару де Фризу да сагради сасвим нову теорију о постанку 
биљних и животињских врста. Он је ту своју теорију у главном 
заснивао на искуству које је имао са једном нарочитом врстом 
биљке, а то је тзв. Оепоћега Гатагск!апа. Биљка је до- 
несена из Америке и одомаћила се у разним крајевима Европе'. 
Спада у ред МугПогае, пор. Опагсасеае. Може да из- 
расте до висине човека. Има жуте цветове, који се отварају тек 
у вече, кад сунце залази. Де Фриз ју је проучавао у околини 
Амстердама, и запазио је „да има ту ретку особину, да сваке 
године произведе известан број нових врста. Она није, вели де 
Фриз, непомична и непроменљива као друге биљке, већ се на- 
лази јасно у периоди преображаја или мутације“. 

У култури што расте у слободној природи де Фриз је 
нашао многе врсте, као: Оепоћега папеа, Ое. Тата, које 
су раста малога, па Ое зесп апзи Ое. ођ!опга, које су 
финије грађе и стасите, Ое. а!ђтада, врло нежна, а по том 


1 Угјез де, Н. — Гле МијаНопеп ипа МишаНопзреподеп ђе! дег Еп!- 
"згећипа дег Апеп. Мопгаг. Герла, 1901. 

Ое. олвгаз и Ое. гибгпегу15, које су врло развијене. Све 
те врсте постају од основне врсте Ое. Гататсктапа и то 
како у слободној природи, тако и у огледним градинама. Де 
Фриз је пресадио у своју огледну градину Ое. Гатагскцапа 
и добио од ње све врсте које смо горе побројали. „Сваки пут 
вели де Фриз, кад се појави неки нов облик у мојој градини 
ја сам га, чувајући га од инсеката, оплођавао његовим властитим 
поленом. Мали облици дају тада искључиво — и то хиљадама 
— опет мале облике (Ое. папе! а), а Ое. а!ђада даје само 
Ое. аћда, Ое. гиђппегул5 само Ое. гиђипегу15“. 

За Ое. с1ва5, која је по висини колико и Ое. Гатаг- 
склапа, али има дебље стабло, гушће лишће, ширу круну, и 
дебље пупољке, у пола краће плодове, са мање семенки, али 
које су округле и теже, — де Фриз вели, да је постала 1895, у 
култури код њега у градини, и то само један примерак, али 
који он није приметио. „Ја сам желео тада, вели де Фриз, да 
ми известан број биљака презими, и изабрао сам у јесен два- 
наестину највећих и најтежих пресада (КозеНеп уоп Мшггењјај- 
јетп), у којих још није било избило стабло. Тек кад су те биљке 
идућега лета изцветале, опазио сам ја разлику, али која је по- 
стала јасна тек кад су плодови почели да зру, и кад су отсту- 
пили од нормалних на начин, који је поменут. Ја сам по том 
цветне пупопољке, који још нису били отворени, обавио у једну 
кесу, и оплођавао сам их њиховим властитим поленом чим би се 
који отворио. На тај сам начин од тога првенца једне нове врсте, 
од тога праоца једног новог типа, добио сасвим чисто семе“. 

1907 год., у пролеће, де Фриз је посејао то семе и из њега 
добио неколико стотина биљака, које су представљале неоспорно: 
нову врсту: Ое. о1са5. 

Де Фриз даље вели о томе: „Ое. о!соа5 од које је по- 
стао један једини примерак имала је одмах постојано н чисто. 
семе. Деца су личила на матер, а тако после и унуци и праунуци. 
Произишавши једним скоком из основног облика, врста је била 
наједаред постојана. То није био почетак на коме је природно- 
одабирање имало да чисти и да поправља, да би произвело један 
подесан облик. То је била врста као и остале врсте, и то: од тре- 
нутка рођења“. 

„На тај су начин и без прелаза постале и моје остале врсте. 
И тако се сме, после тога, рећи, да се врсте у природи у опште 

појављују, не постепено, под утицајем спољње средине, прила- 
гођавајући се лагано њој, већ једним скоком, независно од 
околине“. 

Према томе де Фриз мисли, да су све биљне и животињ- 
ске врсте постале на начин на који су постале његове нове врсте 
енотера. Он даље вели, да се од једне нове врсте не јавља само 
један једини примерак, већ увек више њих, и то се понавља у 
више махова, само ако зато има узрока. Неке од тих врста по- 
стају из године у годину. 

Јединке које се први пут јаве са квалификацијама једне 
нове врсте назива де Фриз: мутантима. Оне су родитељи је- 
днога новога стабла. Мутације наступају код појединих врста у 
извесним размацима времена, који су, свакако, врло дуги. „При- 
рода покушава, вели де Фриз, с времена на време да створи 
нешто ново и боље“. Време кад нека стара врста експлодира у 
нове врсте назива де Фриз: мутационом периодом. У 
свакој мутационој периоди организација по правилу постаје за 
један ступањ савршенија. „Колико је корака од почетка па на 
овамо организација учинила, толико је дакле морало бити и му- 
тационих периода“. До душе мутације не морају увек бити про- 
гресивне, оне могу бити и регресивне. Експлодирање може да се 
врши у свима правцима. 

Што се тиче времена које протекне између појединих уза- 
стопних мутационих периода де Фриз мисли, да је то време у 
почетку далеко краће, тј. у почетку је развитак текао далеко. 
брже, мутационе периоде су биле далеко чешће него сад. „Мале 
експлозије нашега стабла биле су чешће, све се кретало и ти- 
скало, док нам сад изгледа да природа мирује“, вели де Фриз. 

„Јасно је, да то опадање брзине у еволуционом процесу“ 
није било наједаред, већ постепено“. 

„У почетку је било дело, 

тада се ишло снажно и брзо напред, живот се уздизао све 
новим путевима. Али мало по мало развитак је почео у току ге- 
олошких периода да малаксава. Са појавом човека изгледа да је 
постигнут циљ. Сад иде све тако тромо, да нам се чини као да 
је развитак завршен. Само у његовим последњим потезима ми- 
слимо ми још да учествујемо“. 

То је укратко, али ипак сасвим јасно изложено друго гле- 
диште о томе, како је текао развитак биљних и животињских 
врста. И сам Јоханзен, творац појма о „чистим линијама“, који. 

иначе мисли да је проблем еволуције у ствари још сасвим отво- 
рено питање!, вели да мутације и нове комбинације укр- 
штањем остају још као једини доказан пут за постанак нових био- 
лошких облика. 

Најзад да завршимо ово наше излагање са једним кратким 
поговором на практичну примену науке о наслеђу. То је у то- 
лико потребније, што се у нас о томе није без мало ништа ни 
писало, а и оно што је писано веома је погрешно. У нас се у 
опште готово ништа и не зна о најновијим и тако важним, и 
с обзиром на чисто сазнање и с обзиром на практичну примену, 
резултатима у области Биологије. Отуда долази да код нас често 
и људи врло озбиљни чине још и данас пишући о стварима из 
области Примењене Биологије, врло крупне грешке. Биологија 
је у последње време отишла са својим испитивањима веома да- 
леко, а код нас су се још задржале некада популарне али у 
основи погрешне теорије. То се мора поправљати, овде у то- 
лико пре, што то може да буде и од материјалне штете. 

Производња домаћих животиња и културних биљака до- 
лази неоспорно у најважније области наше производње. Она је 
то од увек и била, она ће то у ствари и остати, бар све дотле 
ако то у опште буде било, док човек не буде био отишао тако 
далеко на путу својих техничких успеха, да из минерала ствара 
непосредно све оне материје, које ће моћи да подмире његове 
најшире потребе. Али данас смо бар у најмању руку још врло 
далеко од тога срећног тренутка ! 

Ми данас, као и увек што је то рађено, обраћамо пажњу 
код сваке домаће животиње и културне биљке на њену при- 
вредну вредност. М прве биљке и прве животиње које је 
човек узео из природе, где су оне дотле сасвим слободно 
расле, и ставио их под окриље свога старања, морале су чо- 
века на то побудити неком својом свакако већ у великој мери 
развијеном привредном особином. Али од тада па до данас 
отишло се веома далеко у усавршавању и повећавању при- 
вредних особина код културних биљака и домаћих животиња. 
Два су пута била којима се човек у главном у томе служио: 
одабирање и укрштање (комбиновање). Првобитни пољо- 
привредник радио је то вођен једним тешко стеченим искуством. 
Никаква он вишег сазнања није могао имати о законима по ко- 


1 Јоћаппзеп, М. — Ејетепје дег ехакјеп Ељђпсћкенјећге. 2 лепе Ап|- 
аге. Стр. 688. Јепа, 1913. 

јима се управља развитак живих бића. Данашњи пољопривредник 
већ не сме остати тамо где је био стари пољопривредник: он 
мора да ради користећи се до крајњих граница искуством науке. 

Остављајући на страну спор око тога, да ли се заиста ода- 
бирањем малих а корисних варијација долази до неке расе са јаче 
развијеним привредним особинама, или се до тога долази само 
издвајањем већ готових типова, који се налазе у некој попула- 
цији, главно је да се одабирањем из неке културе могу да добију 
типови, у којих су привредне особине на које ми вршимо ода- 
бирање јаче развијене. Дакле из сваке популације, а ми смо већ 
видели шта је то популација, може да се изврши одабирање на 
коју хоћемо особину. 

Као један врло згодан пример, где се постепеним одабира- 
њем на једну привредну особину дошло готово до неочекиваних 
резултата може нам послужити шећерна репа. Она је у по- 
четку давалала само 7—8%/) шећера, али постепеним и пажљи- 
вим одабирањем, дошло се до 14%, а у случајевима може да 
да и преко 20% (26%о). За нас је овде сасвим споредно, да ли 
се то заиста постигло постепеним одабирањем варијација, или 
издвајањем „чистих линија“ са већом количином шећера, из неке 
популације где су биле и друге „чисте линије“, са мањом коли- 
чином шећера. Главно је да је одабирање довело до једног по 
нас тако корисног резултата. 

Кад смо већ дошли до типова са већом привредном вред- 
ношћу, онда морамо да обратимо пажњу на то, да их одржимо 
чисте, тј. да не допустимо да се помешају са другим линијама 
из исте врсте, у којих је дотична привредна особина далеко сла- 
бије развијена. Одржати чисту линију исто је толико важан за- 
датак у пољопривреди колико је и добити. 

Видели смо исто тако, да је појава мутација обичнија ствар 
код домаћих животиња. Претпоставимо да се појави у неком за- 
пату само једно грло са неком јако развијеном и врло корисном 
особином. Како да га разножимо и одржимо> Ми смо већ ви 
дели, да то грло можемо да укрштамо са обичном пасмином од 
које је оно путем мутације постало, па ипак, благодарећи поја- 
вама менделизма, да изведемо у неколике генерације његов чист 
запат. Видели смо да је такав случај био и са анконскоми 
мошанском овцом. А колико можда у нас и код домаћих 
животиња и код културних биљака пропадне корисних мутација 
само зато, што се не зна да користи таквом једном појавом. 

Најзад разним укрштањима, тј. комбиновањем на најразно- 
врсније начине клициних плазама (материја полних ћелица, које 
одређују наслеђе) ми можемо да добијемо врло разноврсне про- 
изводе с обзиром на њихову привредну вредност. Те комбина- 
ције могу чак тако да се подешавају, да у једном лицу спојимо 
неколико корисних особина, од којих смо једне узели са једне, 
-а друге са друге стране. 

Пак гледиште да се путем модификација, тј. под утицајем 
начина, под утицајем средине (климе, земљишта, ваздушног при- 
тиска) мењају организми, и да према томе комбинујући утицај 
тих чинилаца на организме, можемо да стварамо у пољопри- 
вреди, јесте једна заблуда из прошлости, која се, на 
жалост код нас још и данас одржава, и у којој живи велика ве- 
ћина чак и наших школованих пољопривредника: И Баур 
са правом вели поводом тога: 

„Али и даље уздати се при гајењу културних биљака и до- 
маћих животиња у наслеђе модификација, или како се то нај- 
обичније вели, у „наслеђе стечених особина“, то је према сада- 
њем стању нашега знања скроз погрешно“=. 


Н. Дивац. 


' Видети једно потпуно у томе смислу документовано предавање, које је 
„држао, иначе наш угледан пољопривредник, Рад. Нешић 1904 год. на Конгресу 
Српских Лекара и Природњака. 

# Ваиг, Е. Еп гипе !п Фе ехрептепјеПе Мегеђипозјећге. Стр. 246–-247. 
Вешп, 1911. 

ДЕО ДРУГИ. — КЊИГА ШЕСТА 
РУСКИ МОНАХ. 


П 
Из живота у Богу преминулог јеросхимонаха старца 
Зосиме, састављено, по његовим сопственимречима, 
Алексијем Фјодоровићем Карамазовим. 


В) УСПОМЕНЕ ИЗ ДЕЧАЧКОГ ДОБА И МЛАДОСТИ СТАРЦА ЗОСИМЕ, док ЈОШ 
НИЈЕ БИО МОНАХ. —- ДВОБОЈ. 

У Петрограду, у кадетској школи, остадох дуго, скоро осам 
година; и са новим васпитањем, што га ту добих, много сам шта 
из детињских година напустио и занемарио, премда ништа нисам 
заборавио. Наместо тога, ја у школи примих толико нових на- 
вика, па чак и мишљења, да се претворих у једно створење, скоро 
дивље, сурово и одвратно. Блесак отмености и великосветског 
понашања заједно са француским језиком — то сам, истина, сте- 
као, али оне војнике, што су нас у војеној школи послуживали, 
сви смо сматрали за праву стоку, и ја такође. Још ја, можда, 
више но сви други, јер сам од свих другова све најлакше примао. 
Кад смо изишли као официри, готови смо били проливати своју 
крв за увређену част нашег пука, а о правој части скоро нико 
од нас вије знао ни шта је она, а кад би и дознао, први би је 
одмах сам исмејао. 

Пијанчењем, теревенчењем и дрском одважношћу само што 
се нисмо поносили. Нећу да кажем да смо били гадни и погани; 
сви су ти млади људи били добри, али су се понашали ружно, 
а од свију најгоре — ја. 

Најгоре беше то, што се код мене нашао свој капитал, те- 
стога почех живети за своје задовољство, са свом младићском 
бујношћу, необуздано, почех пливати „свима једрилима“. Али ево 
шта је чудновато: ја сам тада и књиге читао, и чак са великим 
задовољством; само Библију у то доба скоро никад нисам отва- 
рао, али се никад нисам ни растајао од ње, него сам је носио. 
свуда уза се: ваистину сам чувао ту књигу, ни сам то не знајући, 
„за дан и час, за месец и годину“: — да ми се нађе при руци, 
кад год ми затреба. Одслуживши тако једно четири године, ја 
се најзад нађох у вароши К,., где је тада боравио наш пук. Ва- 
рошко друштво беше разноврсно, многобројно и весело, госто- 
љубиво и богато, а дочекиваху ме свугда лепо, јер сам од рођења 
био веселе нарави, а поред тога се знало и да нисам сиромах, 
што у свету доста значи. 

И ето тада се деси једна околност која послужи као почетак 
свему. Мени се допаде једна млада и прекрасна девојка, паметна 
и честита, карактера светлог, благородног, кћи уважених роди- 
теља. То беху угледни људи, имађаху богатство, утицај и моћ,. 
дочекиваху ме љубазно и срдачно. ИМ тада ми се учини да и де- 
војка мене воли, — плану ми срце од такве маште. Затим већи 
сам увидех, и би ми сасвим јасно да ја њу можда никако нисам 
ни волео тако јако, него сам само штовао њен ум и узвишени 
карактер, што није ни могло бити друкчије. Али себичност ми 
не даде да запросим њену руку у то време: учини ми се тешко 
и страшно растати се са саблазнима развратног, момачког и 
слободног живота у таквим младим годинама, а уз то сам био 
још и имућан. Али сам јој ипак помало давао на знање и наго- 
вештавао. У сваком случају, одложих на неко време сваки одлу- 
чан корак. А ту се наједаред деси да ме званично послаше у други 
округ на два месеца. После два месеца враћам се ја, и наједаред 
чујем да се девојка већ удала, за богатог властелина у близини 
вароши, за човека, истина старијег од мене годинама, али још 
младог, који је имао свеза у престоници и у најбољем друштву, 
чега ја нисам имао, — за човека веома љубазног и поврх тога 
образованог, а већ ја образовања никако нисам ни имао. Тако 
сам био пренеражен тим неочекиваним случајем, да ми се чак 
памет у мени помути. А главна се ствар састојала у том, што је 
тај млади властелин, као што сам тада дознао, одавна био њен 
младожења, и што сам га ја и сам много пута виђао у њиховој, 


1 Јованово Откровење, гл. 9, стих 15. 


БРАЋА КАРАМАЗОВИ 975 


кући, али нисам опажао ништа, заслепљен својим сопственим до- 
брим странама. 

Но ето, то ме и јесте највише увредило: како то, скоро сви 
су знали, само ја нисам ништа знао И осетих наједаред страшан 
јед. Ја се са црвенилом у лицу стадох сећати како сам јој много 
пута скоро изјављивао своју љубав, а она ме није задржавала, нити 
ми је рекла шта је у ствари. „То се она, дакле, са мном исме- 
вала“, — закључих ја. — Доцније, наравно, ја увидех и сетих 
се да се она ни најмање није смејала, него да је, још напротив 
такве разговоре и моје изјаве у шали прекидала, и почињала на 
место њих друге, — али тада ја то не могох увидети, и планух 
осветом. 

Сећам се са чуђењем како ми је та освета и моја љутина 
и мени самом до крајности била тешка и одвратна, стога што се, 
због своје меке нарави, не могох дуго ни на кога љутити, и стога 
сам чисто као вештачки сам себе распаљивао, те постадох, напо- 
слетку, гадан и несносан. Ја сачеках тренутак, и једаред у ве- 
ликом друштву, у намери да наједаред „супарника“ свог увредим, 
бајаги због неког врло споредног узрока, насмејах се једном 
његовом мишљењу о једном важном тадашњем догађају, — то 
беше двадесетшесте године:, — и подсменух му се оштроумно 
и вешто, као што рекоше они који су чули. Затим сам га на- 
терао да потражи објашњење, и при том објашњењу сам се по- 
нашао толико грубо, да је мој позив на двобој примио, крај све 
огромне разлике међу нама — јер сам ја био и млађи од њега, 
и незнатан и са малим чином. Затим већ поуздано дознадох да је 
он мој позив на двобој примио такођер из суревњивости према 
мени: он је и пре био на мене малко љубоморан због своје жене, 
тада још невесте; а сад је помислио да ако она дозна да је он 
отрпео од мене увреду, а није се одлучио да ме изазове на двобој, 
да би га она због тога и нехотице почела презирати и да би се 
поколебала њена љубав. 

Секунданта нађох брзо, једног другара — неког поручника 
нашега пука. И ако су тада двобоје немилосрдно гонили, они 
су ипак међу официрима скоро чак у моди били, — тако јако 
неки пут расту дивље предрасуде и укорењују се. 

Беше кра! јуна месеца ; наш састанак беше одређен за сутра, 
изван вароши, у седам сати изјутра, — и ту се са мном деси 


1 После неуспеле децембарске револуције од 1825 године. 

збиља нешто скоро кобно. Пред вече, — вративши се кући, свиреп 
и грдан, ражљутих се на мога посилног Атанасија и ударих га 
из све снаге двапут преко лица, тако да му окрвавих лице. Он 
је код мене већ одавно служио, и дешавало се и пре да сам га 
ударао, али никада са таквим зверским немилосрђем. И верујете 
л' ми, мили моји, четрдесет је година прошло од то доба, аи 
· данас се сећам тога са стидом и муком. 

Легох да спавам. Одспавах једно три сата, устајем, већ се 
указује дан. Ја наједаред устадох, не хтедох више спавати, при- 
ђох к прозору, отворих, — прозор ми је гледао у башту, видим 
рађа се сунашце, топло, дивно, заори се птичије певање. Што 
ли ја то осећам у души својој као нешто срамно и ниско» — 
помислих у себи. — Да није то отуд, што идем да проливам 
крв» Не, мислим ја. канда неће бити отуд. Да не буде стога, 
што се смрти бојим, што се бојим да ћу бити убијен Не, ни- 
никако није то, ни из далека није то... И наједаред се сетих 
у чему је била ствар: у том, што сам синоћ избио Атанасија! 
Све ми наједаред изађе пред очи, баш као да се опет поновило: 
стоји он преда мном, а ја замахнуо па га бијем право у лице, а 
он држи руке са стране, дуж саставака од чакшира, главу испра- 
вио, очи избечио као у фронту, дрхти при сваком ударцу, и 
чак не сме ни руку да подигне, да се одбрани, — и то је 
човек дотле доведен, и то човек туче човека! Какво злочин- 
ство! Као да ми оштра игла прође кроз сву душу. Стојао сам 
као луд, а сунашце сија, листићи се радују, блистају, а птичице, 
птичице Бога хвале... Покрих обадвема рукама лице, падох 
преко постеље и стадох горко плакати. И сетих се ту мога брата 
Маркела и оних речи, што их је говорио слугама пред своју 
смрт: „мили моји, драги моји, зашто ви мене служите, зашто 
ме волите, и заслужујем ли ја да мене неко служи 2“ — „Да, за- 
заслужујем ли ја2“ дође ми наједаред у главу. И збиља, чиме 
ја то заслужујем да ме служи други човек, такав исти човек 
као и ја — слика и прилика Божија2 Просто ми се увуче и упи 
у главу први пут у животу тада то питање. „Мајчице, храно 
моја, ваистину је сваки човек свима и за све крив, само што 
то људи не знају, а кад би дознали — одмах би настао рај!“ 
„Господе, та ваљда тек није и то неистина! — плачем ја и мислим; 
— ја сам можда збиља од свију кривљи за све, а и гори сам 
од свих људи на свету! — И наједаред ми изађе пред очи сва 
истина, у свем свом сјају: на што ја сад полазимг — шта ја то 

жоћу да чиним Идем да убијем човека доброг, паметног, бла- 
городног, који ми ништа није крив, а жену ћу његову тиме за 
навек лишити среће, измучићу је и убићу. 

Лежао сам тако на постељи ничице, загњуривши лице у 
јастук, те и не приметих како и време прође. Наједаред улази 
мој другар поручник, дошао по мене, са пиштољима. „А, — вели 
он, — то је добро, што си већ устао, време је, хајдемо“. 

Ја се ту ужурбах, сасвим се збуних, али ипак изиђосмо да 
седнемо у кола: „причекај ме овде малко, говорим ја њему, — 
ја ћу да отрчим један часак — новчаник сам заборавио“. 

И утрчах сам натраг у стан, право у собицу код Атанасија: 
„Атанасије, — рекох му, — ја сам тебе јуче ударио дваред по 
„лицу, опрости ми“. 

Он се сав уздрхта, као да се уплашио, гледа, — а ја видим 
да је то мало, мало, па тек наједаред, онако како сам био у мун- 
диру и у еполетама, грунем на земљу пред његове ноге, челом 
до земље: „Опрости ми!“ рекох му. 

Ту већ и он сасвим претрну: „Ваше благородство, баћу- 
шка, господине, та шта ви то... та зар ја заслужујем...“ и за- 
плака се наједаред и сам, баш као малочас ја, обема рукама покри 
лице, окрену се к прозору и сав се стаде трести од суза, а ја 
истрчах код свога друга који ме је чекао на улици, улетех у ка- 
руце и викнух: „терај!“ — „Јеси л видео победитеља, — рекох 
— ево га пред тобом!“ 

Сав преиспуњен одушевљењем, ја сам се смејао целим путем, 
говорим, говорим, сад већ и не знам шта сам говорио. Гледа он 
на мене: „Но, брате, богме си ти јунак, видим да нећеш" осрамо- 
тити официрски мундир“. 

Тако се довезосмо на уговорено место, а они већ тамо — 
чекају нас. Раставише нас, дванаест корака једног од другог, он 
ће први пуцати, — стојим ја пред њим весео, право лице у лице 
— ни оком да трепнем, са љубављу гледам на њега, знам шта 
ћу учинити. 

Испали он... Само малко што ми огребе образ и малко што 
ми очеша уво. — „Хвала Богу, вичем ја, нисте убили човека!“ — 
па свој пиштољ зграбим, окренем се натраг, завитлам га у вис 
и бацим га у шуму: „Срећан ти пут!“ вичем ја свом пиштољу. 

Тада се окренем противнику: „Поштовани господине, велим 
ја њему, опростите ми, глупом младом човеку, што сам вас својом 
кривицом увредио, и сад вас навео да на мене пуцате. Ја сам 

и сам десет пута гори од вас, а можда још и више. Саопштите 
то оној особи коју ви поштујете више него све на свету“. 


Тек што ја то проговорих, — кад они сва тројица сташе 
викати. „Молим вас, говори мој противник, — чак се и раж- 
љути човек, — ако се нисте хтели тући, што сте нас узнеми- 
ривали 2“ 

— Јуче сам, — кажем ја њему, био још глуп, а данас сам 
се опаметио, — одговарам му весело. 

— За јучерашње вам верујем, — вели он, — али данашњи. 


ваш поступак нисте правилно оценили. 

— Браво, — вичем ја њему, чак рукама запљесках, — ја се 
с вама и у томе слажем, заслужио сам. 

— Хоћете ли ви, поштована господине, пуцати, или нећете» 

— Нећу, — одговорим ја њима, — а ви, ако хоћете, пу- 
цајте још једаред, само би боље било за вас да не пуцате. 

Вичу секунданти, нарочито мој: „Какав је то начин — срамо- 
тити пук, на баријери стојати и молити за опроштење; та да сам. 
само знао да ћете ви тако што... 

Тада ја стадох пред све њих, али се већ не смејем више. 

— Господо моја, — говорим ја њима, — зар је збиља у да- 
нашње време неко чудо наићи на човека, који би се сам покајао: 


због своје глупости и јавно признао своју кривицу у ономе, где 
је сам крив > 


— Али не у тренутку, кад је већ на месту двобоја! — виче 
мој секундант опет. 
— То и јесте оно, — одговарам ја њима, — то ето и јесте 


дивно чудо, јер ја сам требао да признам да сам крив још чим 
смо дошли овамо, још пре него што су они испалили, и не на- 
водити их на велики и самртни грех; али ми смо, рекох, тако 
ружно удесили свој живот на овом свету, да је скоро немогућно 
било тако поступити, јер тек сад, пошто сам ја издржао њихов. 
метак на дванаест корака, тек сад моје речи могу нешто за њих 
значити. А да сам ја ово казао пре метка, кад смо дошли овамо, 
ви бисте сви просто казали да сам ја кукавица, да сам се од пи- 
штоља уплашио, и да ме не вреди ни слушати. — Господо, — 
кликнух ја наједаред из свег срца, — погледајте око себе на да- 
рове Божје: јасно небо, ваздух чист, травка нежна, птичице, 
природа прекрасна и безгрешна, а ми, само смо ми једини без- 
божни и глупи, и не видимо да је живот рај, јер треба само да 

зажелимо да увидимо, па ће рај одмах настати у свој лепоти својој, 
и ми ћемо се загрлити и заплакати... 

Ја хтедох још да наставим, али не могох, једва сам дисао, 
беше ми тако слатко, тако младићски, а у срцу таква срећа, какве 
никад свога века нисам осећао. 

— Све јето паметно и богобојазно, — вели мој противник, 
— и у сваком случају, ви сте један оригиналан човек. 


— Смејте се, — говорим му ја, а смејем се и ја њему, — 
али после ћете и сами ово похвалити. 
— Па ја сам, — вели он, — ево одмах готов да то по- 


хвалим, изволте, ја ћу вам пружити руку, јер сте ви канда збиља 
искрен човек. 

— Не, — рекох, — сад не треба, него после, кад постанем 
бољи и заслужим ваше поштовање, тада ми пружите руку, — 
добро ћете учинити. 

Вратисмо се кући. Мој секундант целим путем псује, а ја га 
љубим. Одмах чуше то сви моји другови, скупише се да ме суде 
тога истога дана. „Он је осрамотио официрски мундир, — веле 
они, — нека поднесе оставку“. Јавише се неки, који су ме бра- 
нили: „Па он је, — веле, — ипак издржао противников метак!“ 

— Да, али се уплашио од других метака, и код баријере 
је молио за опроштај. 

— Ама да се је он бојао метака, — он би најпре испалио 
из свога пиштоља, пре него што би молио за опроштај, а он га 
је још пуног у шуму бацио... Не, ту се нешто друго десило, 


оригинално. 
Слушам ја шта они говоре, весело их посматрам. 
— Драги моји, — велим ја њима, — пријатељи и другови, 


немојте се бринути за моју оставку на официрски чин, јер сам 
ја то већ учинио. Ја сам је поднео још јутрос у канцеларији, и 
кад добијем оставку, одмах ћу у манастир поћи, — зато оставку 
и подносим. 

Тек што ја то рекох, громко се насмејаше сви до једног: 
„Па што то ниси одмах казао! Но, сад је све јасно — монаху 
судити не можемо“. Смеју се, никако да престану, али не под- 
смевачки, него се некако умиљато смеју, весело; заволели ме сви 
наједаред, чак и они који су ме најжеће оптуживали. И после, 
целог тог месеца, док ми се није одобрила оставка, скоро су ме 
на рукама носили: „Ах ти, монаше наш“, говоре ми. И сваки 
ми каже понеку умиљату реч, почели ме одговарати, па чаки 

жалити. „Та шта радиш ти то са собом> — „Не, — говоре они, 
— он је храбар, он је метак издржао и из свог је пиштоља могао 
испалити ; него је он те ноћи сан уснио, ла треба да се покалу- 
ђери, — зато он сад даје оставку“. 

Скоро исто се то десило и у варошком друштву. Пре ме 
нису бог зна колико ни опажали, само су ме љубазно примали, 
а сад се наједаред сви почели отимати да се са мном упознаду и 
почеше ме звати к себи — овамо ми се смеју, а овамо ме воле. 

Овде примећујем да, премда су тада сви гласно говорили 
о нашем двобоју, али власт је ту ствар забашурила, јер је мој 
противник био блиски рођак нашем генералу, па како се ствар 
свршила без крви, и скоро као од шале, а и ја сам, напослетку, 
поднео оставку, то су целу ствар збиља искренули у шалу. И ја 
тада почех гласно и без бојазни говорити, не осврћући се на 
њихов смех, јер то ипак не беше смех злобан, него добар. 

А ти су разговори бивали већином у вече у женском дру- 
штву, већином се женама тада допало да слушају, те су и мушке 
нагонили да ме слушају. 

— Ама како је то могућно да ја за све будем крив, — 


смеје ми се сваки у очи, — ето, зар ја могу, на пример бити за 
вас крив»> 

— Ама откуд ћете ви то и да дознатег — одговарам ја 
њима, — кад је цео свет већ одавно на други пут изишао, и 


кад праву лаж за истину сматрамо, паји од других људи такву 
исту лаж захтевамо. Ето, ја сам једанпут у животу дошао па 
поступио искрено, па шта се десило > Ја сам сад за вас све испао 
баш као нека луда: макар што сте ме заволели, ви ми се, — 
рекох, — ипак смејете. 

— Ама како да вас таквог не волимо 2 — смеје ми се на 
глас домаћица, а друштво је код ње било велико. 

Наједаред, видим ја, диже се између госпођа она иста млада 
особа, због које сам ја тада на двобој изазвао и коју сам још 
недавно себи за невесту намењивао, а ја не бејах ни приметио 
како је она сада на вечерње весело дошла. Подиже се, приђе ми, 
пружи ми руку: „дозволите ми, вели, да вам искажем да вам се 
ја прва не смејем, него, напротив, са сузама вам се захваљујем 
и поштовање вам своје изјављујем за тадашњи ваш поступак“. 

Тада ми приђе и њен муж, а затим наједаред сви пођоше 
к мени — само што ме не љубе. Радост ми обузе срце, али нај- 
већма ми тада паде у очи један господин, већ старији човек, који 

ми такође приђе, и кога сам ја пре, истина, знао по имену, но 
никад са њим нисам био познат и до овога вечера чак ни речи 
нисам са њим био проговорио. 


г) ТАЈАНСТВЕНИ ГОСТ. 


Тај господин био је у нашој вароши већ одавно у служби, 
место је имао врло угледно, био је човек од свију поштован, 
богат, чувен због својих доброчинстава, поклонио је повелики 
капитал на склониште за старце и старице и на сиротињски дом, 
и много је осим тога чинио доброчинстава, тајно, без великог 
причања, што се све дознало доцније, после његове смрти. Имао је 
око педесет година, и изглед му је био скоро строг, био је ћутљив; 
а ожењен је био тек десет година, са женом још младом, од које 
је имао троје мале деце. Сутра-дан у вече седим ја код куће, кад 
наједаред —- отварају се моја врата, и улази тај исти господин. 

А морам приметити да ја тада већ нисам живео у пре- 
ђашњем стану. Чим сам поднео оставку, прешао сам у други 
стан, који сам био погодио код једне старе жене, чиновничке 
удовице, са њеном послугом, јер сам у тај стан прешао само стога, 
што сам Атанасија оног истог дана, кад сам се двобоја вратио, 
натраг у чету послао: — беше ме срамота да му у очи погледам 
после мог последњег поступка са њим, — толико је неприпрем- 
љени светски човек наклоњен да се стиди од по неког, чак и 
најправичнијег, свог поступка. 

— Ја слушам вас у разним кућама са великим љубопитством, 
— говори ми тај господин што долази к мени, — и зажелео сам, 
напослетку, да се упознам лично, да се разговарам с вама још 
подробније. Хоћете ли ми хтети, поштовани господине, указати 
такву велику услугу 2 

— Од свег срца, и сматраћу за особиту част, — велим ја 
њему, а овамо сам се скоро уплашио, толико ме је тадг у први 
мах изненадио. Јер и ако су ме слушали и били радознали, али 
ми још нико није прилазио са тако озбиљним и строгим унутра- 
шњим изразом. А овај ми још сам у стан дошао! 

Он седе. 

— Ја видим у вама, — наставља он, — велику силу карак- 
тера, јер се нисте бојали да истини послужите у таквој прилици, 
у којој сте се усудили да, за љубав своје истине, издржите 
опште презрење од свију. 

— Ви можда мене претерано хвалите, — говорим ја њему. 

— Не, није претерано, — одговара он мени, — верујте да 
је такав поступак учинити далеко теже, него што ви мислите. 
Мене је, управо, — наставља он, — баш то и поразило, и због 


тога сам и дошао код вас. Опишите ми, ако вам није одвратно 
моје можда толико непристојно љубопитство, шта сте управо 
осећали ви у оном тренутку, кад сте се на двобоју одлучили да 
молите за опроштење, ако се само још сећате2 Не сматрајте моје 
питање за лакомисленост; напротив, дајући вам такво питање, 
ја имам свој тајни циљ, који ћу вам по свој прилици и објаснити 
доцније, ако Богу буде угодно да нас још већма зближи. 

За све време, док је он то говорио, ја му гледах право у 
очи, и наједаред осетих према њему врло јако поверење, а осим 
тога, необичну радсзналост и од моје стране, јер осетих да он 
има у души некакву своју нарочиту тајну. 

— Ви питате, шта сам ја управо осећао у оном тренутку, 
кад сам противника свога молио за опроштење, — одговарам ја 
њему, — али боље је да ја вама од самог почетка испричам што 
другима још нисам причао, — и испричах му све, што ми се десило 
са Атанасијем и како сам му се поклонио до земље. — Из тога 
и сами можете видети, — заврших ја њему, — да је мени било 
већ за време двобоја лакше, јер сам ја још код куће почео, и 
чим сам само једаред на тај пут ступио, онда све оно друго не 
само да није ишло тешко, него је ишло чак радосно и весело. 

Саслуша ме он, гледа некако лепо на мене: „Све је то, вели, 
необично занимљиво, ја ћу вама још чешће долазити“. 

И стаде ми од то доба долазити мало те не свако вече. И 
ми бисмо се били врло спријатељили, да ми је и о себи што хтео 
говорити. Али он о себи није говорио скоро ни речи, него ме је 
све о мени распитивао. Крај свега тога, ја га веома заволех и 
потпуно му се поверих у свима својим осећањима, јер мислим: 
што ће ми његове тајне, видим и без тога да је човек праведан. 
Осим тога, још тако озбиљан, човек и толико старији од мене, 
а долази мени, младићу, и не презире ме. И многом сам се чему 
корисном од њега научио, јер беше човек висока ума. Да је живот 
рај, — рече он мени наједаред, — о томе ја већ одавна мислим“, 
па тек наједаред додаде: „Та ја само о томе и мислим“. Гледа 
на мене и смеши се. „Ја сам, вели, још већма вего ви у то убеђен, 
после ћете дознати откуд“. 

Слушам ја то и мислим у себи: „мора бити да хоће нешто 
да ми повери“. „Рај је, вели он, у свакоме од нас притајен; ето, он 

“се сад и у мени крије, и, само ако зажелим, — он ће још сутра 
збиља настати за мене, и то већ на цео мој живот“. 

Гледам ја: човек говори са необичном нежношћу, и тајан- 
ствено у мене гледа, баш као да ме нешто пита. „А о том, на- 
ставља он, да је сваки човек за све друге и за све, што на свету 
бива, крив — осим својих грехова, — о томе сте ви потпуно пра- 
вилно пресудили, и чудновато је како сте ви могли наједаред у 
таквој потпуности ту мисао обухватити. И доиста је тачно да, 
кад људи ту мисао схвате, онда ће настати за њих царство не- 
беско, али већ не у машти, него у самој ствари“. 

— А кад ће се то догодити» — ускликнух му ја са тугом, 
— и хоће л се то уопште икада и догодити2 Да није то само 
машта 2 

— Па ето, ви већ не верујете, — вели он; — проповедате, 
а сами не верујете. Знајте дакле да ће се та, (као што ви велите) 
машта несумњиво збити; у то верујте, али се неће збити сад одмах, 
јер свако дејство има свој закон. То вам је ствар душевна, пси- 
холошка. Да би се свет на нов начин преудесио, потребно је да 
"се људи сами душевно окрену на други пут. Догод ти у истини 
и збиља не постанеш свакоме брат, братство неће никад насту- 
пити. Никад људи никаквом науком и никаквом коришћу неће 
правично поделити међу собом своју сопственост и своја права. 
Непрестано ће сваком бити мало, и непрестано ће роптати, за- 
видети и уништавати један другог. 

...Ви питате. кад ће се то збитиг!: То ће се неизоставно 
збити, али ће се прво пре тога морати завршити период људске 
одвојености и саможивости. 

— Какве то одвојености» — питам ја њега. 

— Па ето, такве, као што данас на све стране влада, на- 
рочито у нашем веку, који се још није сав довршио и још му 
није дошао крај. Јер сваки вам данас тежи да одели своју лич- 
ност што већма, хоће да искуси у самом себи пуноћу живота, 
„а међу тим, из свих његових усиљавања излази, место пуноће 
живота, само потпуно самоубиство, јер, место да потпуно истакну 
и определе своје биће, они падају у потпуну усамљеност. Јер 
сви су се у наше време разделили на јединице, сваки се усам- 
„љује и повлачи у своју јазбину, сваки се од другога удаљује, 
крије се, и што има сакрива, и свршује тиме, што се и сам од 
људи отпадио и људе сам од себе одбија. Повучен и усамљен 


1 То јест, да се људи душевно из темеља измене. — Прев. 

купи богатство и мисли: колико ли сам ја сад јак и копико сам 
осигуран, а не зна, лудак, да што више купи, тим већма тонеу 
самоубиствену немоћ. Јер се навикао уздати се у себе самог, и 
као јединица се оделио од целине, навикао је своју душу да не 
верује у људску помоћ, у људе и у човечанство, и само дрхће 
и стрепи да ће му пропасти његов новац и права која је стекао. 

...Данас на све стране ум човечански подсмешљиво почиње 
не поимати да се истинско обезбеђење лица састоји не у његовом 
личном усамљеном напрезању, него у људској општој заједници 
и целини. Али ће неизоставно бити тако, да ће доћи крај и овој 
страшној усамљености, и разумеће сви наједаред како су се не- 
природно одвојили један од другога. Такав ће тада бити дах 
времена, и они ће се зачудити, што су тако дуго седели у тами, 
а светлост нису видели. Гада ће се и појавити знак сина чове- 
чанског на небу... Али дотле треба ипак заставу чувати. Како: 
било, да било, али човек мора, макар и појединачно, наједаред. 
показати пример и извести душу из усамљености на велико дело: 
братољубивога општења, па макар и у рангу лудака. То је зато, 
да не умире велика мисао“. 

Ето, у таквим пламеним и одушевљеним разговорима про- 
лажаху наше вечери једна за другом. Ја чак и друштво напу- 
стих и стадох далеко ређе одлазити у посете, а уз то сам већ 
био почео и из моде излазити код оних, који су се дивили мом 
недавном поступку. Ја сад то говорим не као осуду, јер су 
ме у друштву и даље волели и весело се према мени понашали; 
али то се ипак мора признати да је мода прилично велики го- 
сподар у свету. А на мог тајанственог посетиоца почех ја, на- 
послетку, гледати одушевљено, јер осим што сам уживао у ње- 
говом уму, ја почех предосећати да он гаји у себи некакву за- 
мисао и да се канда спрема за некакав велики подвиг. 

Њему се можда и то допало, што нисам показивао да сам 
радознао у погледу његове тајне, и нисам га испитивао ни 
отворено, ни из далека. Али ја напослетку опазих да он и сам 
као да је почео да се мучи жељом, да ми нешто саопшти. Бар 
то је већ јако почело упадати у очи, од прилике на једно месец 
дана после онога, како ме је почео посећивати. 

„Знате ли ви, — запита он мене једаред, — да се у вароши 
врло интересују нама двојицом, и чуде се што ја вама тако често 
долазим; али нека их, јер ће се ускоро све објаснити. 

Неки пут би наједаред наилазило на њега необично узбу- 
ђење, и он би скоро свагда у таквим случајевима устајао и од- 
лазио. Неки пут дуго и као продирући гледа у мене а ја мислим 
„сад ће шта било казати“, а он тек наједаред прекине и почне 
говорити ма о чем познатом и обичном. И поче се често жалити 
на главобољу. 

— Шта је вама, — велим му ја, — да вам није што рђавор 

А он се баш малочас жалио на главобољу. 

— Ја сам... знате ли ви... ја сам... човека убио. 

То рече па се смеши, а дошао блед као крпа. 

„Што ли се он то смеши>“ пројури ми наједаред та мисао 
кроз срце, пре него што сам се ма чега сетио. И ја побледех. 


— Та шта ви то рекосте2 — вичем ја њему. 
— Видите ли, — одговара ми он непрестано са бледим 
осмехом, — како ме је скупо стајало да кажем прву реч. Сад 


сам вам казао, и канда сам ступио на пут. Сад ће већ лакше ићи. 

Дуго му нисам веровао, и не поверовах му од једног пута, 
него тек пошто ми је три дана долазио и све ми подробно 
испричао. Испрва сам га сматрао за лудог, али сам се напослетку 
са превеликом тугом и чуђењем јасно убедио, да је истина оно 
што ми је признао. 

Он је извршио један велики и страшан злочин, пре четр-- 
наест година, над једном богатом госпођом, младом и лепом 
особом, удовом спахиницом, која је имала у нашој вароши соп- 
ствену кућу у којој је живела кад би долазила у варош. Осе- 
тивши према њој велику љубав, он јој изјави љубав и поче је 
приволевати да се за њега уда. Али она већ беше поклонила 
своје срце другом, једном знатном вишем официру, који је у 
то време био у рату, но кога је она ускоро очекивала да јој се 
врати. Она дакле његову понуду одби и замоли га да је одсад не“ 
посећује. Пошто престаде ићи к њој, а знајући распоред њене куће, 
он се увуче ноћу код ње преко крова, са огромном дрскошћу, 
ризикујући да буде ухваћен. Али, као што веома често бива,. 
сва злочинства, која се врше са необичном дрскошћу, полазе за 
руком чешће него друга. 

Попевши се кроз тавански отвор на кућни таван, он се 
спусти доле к њој у собе где се живи, по степеницама, са та- 
вана, знајући да се врата код степеница, услед непажљивости 
слугу, нису увек закључавала. Он се на ту немарност и овога 
пута уздао, и није се преварио у рачуну. 

Провукавши се у собе где се живело, он у мраку уђе у 
њену спаваћу собу, у којој је горело кандило. И као нарочито, 
обе њене собарице беху полагано без питања отишле у сусед- 
ство на нечији рођен-дан, који се десио у истој улици. Остале 
слуге и служавке спаваху у чељадским собама и у кујни, у доњем 
спрату. Опазивши спахиницу где спава, у њему се распламте 
страст, а затим му обухвати срце осветна суревњива 'срџба, И 
као ван себе, као пијан, приђе јој и сјури јој нож право у срце, 
тако да ни гласка није пустила. 

Затим са пакленнм и злочиначким рачуном удеси тако, да 
сумња падне на слуге: није се гадио да узме њен новчаник, да 
отвори њен орман кључевима које је извадио испод јастука, и 
узе из ормана неке ствари, баш онако исто као што би учинио 
какав простак — невешт домаћи крадљивац, то јест: хартије од 
вредности остави, па узе само новац, узе неколико златних 
ствари, што беху крупније, а на десет пута скупоценије али 
мале ствари не обрати пажњу. Узе и још по нешто себи за спо- 
мен, али о том после. 

Извршивши то ужасно дело, он изађе пређашњим путем. 
Ни сутра дан, кад се подигла граја, и никада после целога века 
ником ни на памет није пало да посумња на правог злочинца! 
А ни о љубави његовој према њој нико ништа није знао, јер је 
он од увек био ћутљиве и недружевне нарави те није имао при- 
јатеља, коме би поверавао своју душу. Сматрали су га просто 
за познаника убијене, па чак и не за тако блиског, јер је за по- 
следње две недеље он није ни посећивао. 

Сумња паде одмах на њеног поданика-слугу Петра, и таман 
се некако тако стекоше све околности, да утврде то подозрење, 
јер је тај слуга знао, а и сама покојница није крила, да га је го- 
спођа намеравала дати у војску на место регрута, кога је дужна 
била дати од својих сељака. Истог Петра хтела је да да у војску 
стога, што је био нежењен, а поврх тога и рђавог владања. Свет 
је слушао како је он у љутини, пијан, претио у крчми, да ће је 
убити. А на два дана пре њене смрти, беше побегао од њеи 
живео је негде у вароши на непознатим местима. 

Сутра дан после убиства нађоше га на друму, при излазу 
из вароши, мртвог-пијаног, са ножем у џепу, и са однекуд окр- 
вављеном десном шаком. Он је тврдио да му је крв ишла из 
носа, али му не повероваше. А служавке признадоше да су биле 
на вечерњој забави, и да су улазна врата на кућним степеницама 

остала незакључана све до њиховог повратка. И осим тога, по- 
јави се читава множина томе сличних знакова, на основу којих 
невинога слугу ухапсише. 

Бацише га у затвор и почеше га судити, али, после недељу 
дана, ухапшени се разболе од врућице и умре у болници ван 
себе. Тиме се ствар и свршила, предадоше вољи Божијој, и сви, 
и судије, и власт, и све грађанство, остадоше убеђени да зло- 
чинство није извршио нико други, него умрли слуга. А затим се 
отпоче — казна. 

Тајанствени гост, а сад већ мој пријатељ, рече ми да га из 
почетка чак није ни мучила савест, него му је дуго времена било 
страшно тешко, што је убио вољену жену, што ње више нема, 
што је, убивши њу, убио и љубав своју, а огањ страсти је, међу 
тим, и на даље пламтио у његовој крви. А о невино проливеној 
крви, о убиству човека, он тада скоро није ни мислио; њему је 
било страшно и помислити да је његова жртва могла постати 
жена другога, и стога је дуго време био у својој сасвести убеђен 
да он друкчије није ни могао радити. 

..Малко га је мучило с почетка што је онај слуга ухапшен, 
али брза болест, а после и смрт апсеникова умирише га, јер је 
исти умро, по свој прилици (размишљаше он тада), не због апса 
или од страха, него од назеба и болести коју је задобио баш за 
време свог бегства када је мртав пијан сву ноћ прележао на 
влажној земљи. Крадене пак ствари и новац мало су га збуњи- 
вали, јер (он непрестано тако расуђиваше) крађа није учињена из 
користољубља, него да се сумња упути на другу страну. А сума 
онога што је покрао беше незнатна, и он убрзо сву ту суму, и 
чак још далеко већу, поклони склоништу за старе и немоћне, 
које се код нас у вароши тада беше основало. Он то учини на- 
рочито због умирења савести у погледу крађе и, што је значајно, 
за неко време, па чак и за дуже времена, збиља се био умирио, 
— то ми је сам причао. 

.. „Он се тада посвети великој чиновничкој делатности, сам је 
измолио један посао пун тешкоћа и велике одговорности — посао, 
који га занимаше једно две године. Па како је имао јак карактер, 
он је скоро заборављао оно што је било; а кад би му и падало 
на памет, он се трудио да о томе никако и не мисли. Почеи до- 
брочинства да чини, много је шта основао и поклонио у нашој 
вароши, знало се за њега и у престоницама, показао се, био је 
изабран у Москви и Петрограду за члана тамошњих добротвор- 

них друштава. Али га ипак напослетку почеше освајати некакве 
тешке мисли, поче се толико мучити, да већ није могао издржати. 
Ту му се допадне једна лепа и паметна девојка, и он се ускоро 
ожени њоме, маштајући да ће женидбом одагнати своју усамље- 
ничку тугу и да ће се, ступивши на нов пут и вршећи ревносно 
своју дужност у погледу жене и деце, сасвим ослободити од ста- 
рих успомена. 

Али се деси нешто сасвим противно том очекивању. Још 
првог месеца брака, поче га збуњивнти непрекидна мисао : „ето, 
жена ме воли, а шта би било кад би дознала“ Кад је остала 
тешка са првим дететом и казала му то, он се наједаред збуни: 
„Ја дајем живот, а овамо сам сам одузео живот“. Пођоше деца: 
„како ја смем волети, учити и васпитавати, како ћу им говорити 
о добром животу : та ја сам крв пролио!“ — мишљаше он често у 
себи. „Деца расту прекрасна, хтео бих да их милујем : а ја не могу 
да гледам њихова невина, ведра лица: — нисам достојан тога“. 

Напослетку, поче грозно и горко да му се привиђа крв уби- 
јене жртве, погубљени млади живот њен — крв, која вапије за 
осветом. Он поче сањати страшне снове, али како беше тврда 
срца, дуго је подносио то мучење. „Све ћу ја то искупити својим 
тајним мучењем“. 

Али и та нада би узалудна: патња биваше све јача и јача. 
„У добротворном друштву почеше га уважавати, премда су се сви 
бојали строге и мргодне његове нарави, али, што су га већма ува- 
жавали, њему је бивало све теже. Признавао ми је да је већ ми- 
слио да се убије. Али место тога поче да му се указује друга 
машта, — машта, коју је он с почетка сматрао за немогућну и 
безумну, али која се напослетку тако привеза за његово срце, 
да је није могао откинути и одстранити од себе. Он машташе 
овако: да устане, да изиђе пред свет и да објави свима да је 
убио човека. Једно три године ишао је са том маштом, она му 
се непрестано приказивала у разним видовима. Напослетку, он 
поверова свим срцем својим да ће, пошто призна своје злочин- 
ство, несумњиво излечити своју душу и да ће се умирити једаред 
са свагда. Али, поверовавши у то, он осети у свом срцу ужас, јер 
како да изврши тор ИМ наједаред се деси случај са мојим дво- 
бојем. „Видевши шта сте ви учинили, ја се сад одлучих“ — рече 
ми он. — Ја се загледах у њега. 

— Па зар је, — ускликнух ја њему, пљеснувши рукама, — 
зар је такав мали случај могао изазвати код вас такву одлучностг 

— Одлучност се моја три године рађала, — одговара ми он, 
га ваш случај дао јој је само подстицај. Видевши ваш поступак, 
ја сам себи пребацио, а вама сам позавидео, — рече ми он скоро 
сурово. 

— Па вама неће нико хтети веровати, — приметих ја њему, 
— четрнаест је година прошло. 

— Ја имам доказе, и то велике, показаћу их. 

Тада се ја заплаках и изљубих га. 

— Једно ми само реците, једно! — рече он мени (баш као 
да је сад све од мене зависило): — жена, деца! Жена ће можда 
умрети од жалости, а деца, ако можда неће изгубити племићски 
ранг и имање, али ће остати — деца робијашка, за навек. Па успо- 
мену на оца, какву ли ћу им тек успомену после себе оставити! 

Ја ћутим. 

— Па тек растати се с њима, оставити их за навек2 Јер 
треба се растати за навек, за навек ! 

Седим ја, ћутећки шапућем за себе молитву. Напослетку 
устадох, дође ми страшно. 

— Шта је2 — гледа он на мене. 

— Идите, — рекох, — па објавите људима. Све ће проћи, 
само ће једна истина остати. Деца ће разумети, кад одрасту, ко- 
лико је великодушности било у вашој великој одлучности. 

Оде он тада од мене, баш као да се збиља био одлучио. 
Али ипак је више од две недеље за тим код мене долазио, свако 
вече непрестано се припремао, све није могао да се одлучи. Из- 
мучи ми и душу и срце. Неки пут дође одлучан, па говори сав 
радостан : 

— Знам да ће наступити рај за мене, одмах ће наступити, 
чим признам. Четрнаест сам година био у паклу. Хоћу да стра- 
дам. Примићу патњу и почећу живети. Са неправдом можеш сав 
свет проћи, али се натраг нећеш вратити. А сад не само свог 
ближњег, него ни децу своју не смем волети. Господе, та ваљда 
ће разумети деца колико ми је тешка била ова моја патња, и 
неће ме осудити! Бог није у насиљу, него у истини. 

-— Сви ће разумети ваш велики поступак, — говорим ја 
њему, — ако не сад одмах, они ће после разумети, јер сте по- 
служили истини, вишој истини, неземаљској... 

И оде од мене скоро утешен; а сутра наједаред опет дође 
љутит, блед, говори заједљиво. 

— Сваки пут, кад улазим у вашу собу, ви гледате на мене 

тако радознало: „Опет није јавно признао!“ мислите ви у себи. 
Али причекајте, не презирите ме баш тако много. Јер то и није 
тако лако учинити, као што се вама чини. Ја то још можда ни- 
како нећу ни учинити. Ви ваљда тек нећети поћи да ме тужите, аг 

А ја обично не само да сам се бојао посматрати га са не- 
разумном радозналошћу, него сам се бојао и да га погледам. То- 
лико сам се био намучио, да сам се скоро разболео, и душа ми 
беше пуна суза. Дође ми већ да нисам могао да спавам ноћу. 

— Ја ево сад, — наставља он, — идем од жене. Разумете 
ли ви шта је то жена» Деца, кад сам одлазио од куће, викнуше 
за мном: „збогом, тата, вратите се што пре, да читате с нама 
„Дечији забавник“. Не, ви то не разумете! Туђом несрећом 
човек не стиче памет. 

Ту он севну очима, усне му сташе дрхтати. Наједаред тресну 
песницом о сто, тако, да ствари на столу одскочише, — тако мек 
и благ човек, — то му се први пут десило. 

— Ама је ли то потребног — ускликну он, — ама треба 
ли да ја то учиним 2 Јер нико осуђен није био, нико због мене 
на робију није дошао — онај слуга је од болести умро. А за про- 
ливену крв ја сам био кажњен мучењем. А неће ми се ни веро- 
вати, никаквим доказима мојима неће се веровати. Треба ли да 
се јавим као кривац, треба лиг За проливену крв ја пристајем 
да се мучим још целог века, само да жену и децу не убијем.. 
Да ли би било право да их упропашћујем заједно са собом > Да 
се ми не варамо2 Где је ту правда 2 И хоће ли познати ту правду 
ти људи, хоће ли је оценити, хоће ли је поштовати > 

„Господе! — мислим ја у себи, — има кад да мисли о људ- 
ском поштовању о оваквом тренутку!“ И толико ми га би жао 
тада, да бих канда пристао био да сам поделим са њим његову 
судбину, само да му одлакшам. Видим, он је као изван себе. Ја 
се ужаснух, разумедох већ не самим умом, него живом душом, 
шта њега стаје таква одлучност. 

— Одлучујте дакле моју судбину! — ускликну он опет. 

— Идите и објавите, — прошаптах ја њему. Глас ме скоро: 
изневери, али му прошаптах одлучно. Ја ту узех са стола Јеван- 
ђеље, руски превод, показах му од Јована, главу ХП, стих 24. 

„Истину, истину вам кажем, ако пшенично зрно, пошто се баци 
у земљу, не умре, оно ће остати једно, а ако умре, донеће много 
плода“. Ја тај стих баш бејах прочитао пред његовим доласком. 

Прочита и он. „Истина, — вели он, али се насмехну горко:. 

„Да, у тим књигама, — рече он поћутавши, — човек може наћи 
страшне ствари. Под нос их је лако гурати. И ко је то њих писао, 
ваљда тек не људи>“ 

— Дух Свети писао их је, — кажем му ја. 

— Лако је вама причати, — насмехну се он још, али већ 
скоро са мржњом. 

Ја узех књигу опет, отворих је на другом месту и показах 
му — Јеврејима, глава Х, стих 31. Он прочита: 

— „Страшно је пасти у руке Бога живога“. 

Прочита он, и баци књигу. Чак се сав стресе. 

— Морам вам признати, — вели он, — страшан сте стих 
изнашли. Устаде са столице: — Е, вели он, — збогом, можда 
више и нећу доћи... У рају ћемо се видети. Ја дакле већ четр- 
наест година како сам „пао у руке Бога живога“, — ето дакле 
како се зову тих четрнаест година. Сутра ћу замолити те руке, 
да ме отпусте. 

Ја већ хтедох да га загрлим и изљубим, али не смедох, — 
лице му беше тако унезверено и унакажено, и гледао је тешко. 
Он изађе. „Господе“, — помислих у себи, — „куд оде човек!“ 
Ја одмах онде падох на колена пред иконом и заплаках се због 
њега Пресветој Богородици, брзој Заступници и Помоћници. 
Прошло је једно пола сата, како сам у сузама на молитви клечао, 
а беше већ дубоко у ноћ, око једно дванаест сати. Наједаред, 
гледам, отварају се врата, и он улази поново. Ја се упрепастих. 

— А где сте ви били2г — питам ја њега. 

— Ја сам, — вели он, — ја сам ту, канда, нешто заборавио... 
мараму, канда... Но, свеједно, можда баш и ништа нисам забо- 
равио, дедте да седнем... 

Седе на столицу. Ја стојим више њега. „Седите, вели, и ви“. 
Ја седох. Преседесмо тако једно два минута, гледа на мене на- 
прегнутим погледом и наједаред се насмехну — то сам запамтио, 
затим устаде, снажно ме загрли и пољуби. 


— Запамти, запамти, — вели, — како сам ти по други пут 
долазио. Чујеш, запамти то! 
Први пут ми ти рече. И оде. „Сутра ће“, — помислих ја. 


Тако се и десило. А ја те вечери нисам знао да је сутра 
таман падао дан његовог рођења. Ја сам последњих дана никуда 
нисам излазио, и стога нисам могао дознати ни од кога. У тај 
дан је код њега сваке године бивало велико друштво, скупљала 
се цела варош. Дођоше и сад. И гле, после ручка, излази он 

Дело, књ. 71. 19 

на среду, а у рукама му хартија — формална пријава власти. 
А пошто је његова власт била ту, он ту и прочита ту пријаву на 
глас свима, који се беху скупили, а у њој потпун опис свега 
злочина у свима појединостима! „Као одљуда избацујем ја себе 
из средине људи, Бог ме се сетио и милост ми указао“, — до- 
врши он акт, — „хоћу да страдам!“ 

Ту извади и метну на сто све, чиме је мислио доказати свој 
злочин и што је четрнаест година чувао: златне ствари убијене 
које је украо, рачунајући да тим сумњу скрене са себе и да је упути 
на другу страну; медаљон и крст њен, што их јој беше скинуо 
с врата, — у медаљону портрет њенога младожење, њену књигу 
бележницу и, напослетку, два писма: писмо њенога младожење 
њој са вешћу о скором доласку, и одговор њен на то писмо, 
који је почела, али није довршила: оставила га беше на столу, 
да га сутра отправи на пошту. Оба та писма беше он узео са 
собом, — зашто» Зашто ли их је после чувао четрнаест година, 
место да их уништи, као доказна средства 2 

И гле, шта се десило: сви се веома зачудише и уплашише, 
и нико не хтеде веровати, премда су га сви били саслушали са 
необичном радозналошћу, али као болесника. А после неколико 
дана већ је у свима кућама било одлучено и пресуђено да је 
јадник полудео. 

Власт и суд не могоше узети ту ствар у поступак, него се 
и они збунише: премда су их изнесене ствари и писма нагнали 
на размишљање, али и они одлучише да ако би се они доку- 
менти и показали као тачни, то ипак коначна осуда не би могла 
бити изречена само на основу тих докумената. А после, све је 
те ствари он могао имати и од ње саме, као њен познаник и 
поверљив јој човек. У осталом, после сам чуо да је оригинал- 
ност и истинитост тих ствари била доцније посведочена од многих 
познаника и сродника убијене, и да сумње у то није било. Али 
тој ствари опет не би суђено да се заврши. После једно пет 
дана сви дознадоше да се јадник разболео и да се боје за 
његов живот. Од какве се болести он био разболео, — не могу 
казати; говорило се да се разболео од поремећаја радње срца, 
али је постало познато да је лекарски конзилијум, на заузимање 
његове супруге, засведочио и његово душевно стање, и да су 
донели закључак, да је лудило већ ту. 

Ја ништа нисам видео, премда су били навалили да ме испи- 
тују, али кад сам пожелео да га посетим, онда су ме дуго спре- 

чавали, а понајвише његова супруга: „то сте га ви, вели она, 
збунили и пореметили; он је и пре био туробан, а последње го- 
дине сви су опажали код њега необично узбуђење и чудновате 
поступке, а ту сте још дошли ви, па га упропастили : ви сте га 
читањем дотле довели, јер он није излазио од вас цео месец“. 

Па шта је било — Не само супруга, него и сви у вароши 
навалише на мене и окривише ме: „то сте све ви криви“, — 
кажу ми. 

Ја ћутим, а и мило ми је у души, јер сам видео несумњиву 
милост Божју према ономе, који се подигао против себе и казнио 
је себе. А у његово лудило ја нисам могао веровати. 

Пустише, напослетку, и мене к њему, сам је то јако захте- 
вао — да се опрости са мном Уђох код њега и одмах видех да 
су му не само дани, него и сати избројани. Он беше слаб, жут, 
руке му дрхћу, тешко дише, али гледа сав срећан и радостан. 

— Свршило се! — проговори он мени, — давно жудим да 
те видим — што ми ниси дошао који пут> 

Ја му рекох како ме нису пуштали к њему. 

— Бог се сажалио нада мном и зове ме к Себи. Знам да 
умирем, али радост осећам и мир — после толиких година први 
пут. Одједаред сам осетио у души својој рај, тек што сам учи- 
нио оно што је било потребно. Сад већ смем да волим своју 
децу и да их љубим. Не верују ми и нико није веровао — ни 
жена, ни судије моје; ни деца неће никад поверовати. Милост 
Божју видим у том према деци мојој. Умрећу, а име ће моје бити 
за њих неокаљано. А сад предосећам Бога, срце ми се као у рају 
радује... дужност сам извршио... 

Не може да говори, губи дах, ватрено ми руку стискује, пла- 
мено гледа у мене. Али се нисмо дуго разговарали, супруга је 
његова непрекидно код нас улазила. Но он ипак стиже да ми 
пришапне: 

— А сећаш ли се како сам ти тада по други пут дошао, у 
поноћ» Још сам ти казао да запамтиш2 Знаш ли зашто сам тада 
долазио2 Долазио сам, да те убијем ! 

Ја се сав уздрхтах. 

— Пре тога изиђох од тебе у мрак, лутао сам по улицама 
и борио сам се са собом и наједаред те тако омрзох, да ми срце 
једва издржа толику мржњу. „Сад ме је, мислим, он једини све- 
зао, и он је судија мој. Сад се већ не могу одрећи од сутрашње 
моје казне, јер он све зна“. И није то, да сам се бојао, да ћеш 

ме јавити суду (о том није било ни помисли), него мислим: 
„како ћу му у очи погледати, ако се не пријавим судуг“ И макар. 
ти био преко света, али жив, свеједно, неиздржљива ми је та по- 
мисао, да сити жив и да све знаш, и мене осуђујеш. Омрзох те, 
као да си ти свему узрок и за све крив. Вратих се тада теби, 
— сећам се да код тебе на столу лежи мач. Ја седох па и тебе 
замолих да седнеш, и цео сам минут мислио. Да сам те био убио, 
ја бих ипак морао погинути због тог убиства, макар и да нисам 
био објавио о пређашњем злочину, али о том никако нисам ни 
мислио, нити сам хтео мислити у том тренутку. Ја сам само тебе 
мрзио и из све снаге сам желео да ти се осветим за све. Али 
Господ мој победи ђавола у моме срцу. Знај, дакле да никад 
ниси био ближе смрти, него у онај мах... 


После недељу дана он умре. Мртво тело његово пратила је 
до гроба цела варош. Прота изговори говор, пун дубоких осећања. 

Жалили су на ону страшну болест, која је прекратила његов 
век. Али цела варош се подиже против мене, кад су га сахранили, 
и чак ме не хтедоше више нигде примати. Истина, неки, — из. 
почетка мало њих, а после све више и више — почеше веровати 
у истинитост његових исказа, и многи ме почеше посећивати и 
распитивати се са великим љубопитством и радошћу: јер човек 
· воли пад праведников и срамоту његову. Али ја ућутах, и у скором 
времену сасвим одох из оне вароши, а после пет месеци удостоји 
ме Господ Бог да станем на овај поуздан и диван пут, те сам тада 
благосиљао мени невидљиви прст, који ми је тако очигледно овај 
пут указао. А многострадалнога раба Божија Михаила свако- 
дневно спомињем у молитвама својима и до данашњег дана. 


Ш 
Из беседа и поука старца Зосиме. 


Д) НЕШТО О РУСКОМ МОНАХУ И О МОГУЋНОМ ЗНАЧЕЊУ ЊЕГОВОМ. 


Оци и учитељи, шта је то монах У просвећеном свету ту 
реч данас неки изговарају већ са подсмехом, а неки је изгова- 
рају и као псовку, грдњу. ИМ што даље, све горе. Истина, ох 
истина, и у монаштву има много готована, оних, што телу уга- 
ђају — сластољубаца и дрских протува. На те и указују образо- 
вани световњаци:: „Ви сте, веле, ленштине и непотребни чла- 


' ТЈ. немонаси, не свештеници. 

нови друштва, живите од туђег рада, бестидни просјаци“. А међу 
тим, колико је много у монаштву смирених и кротких, жељних 
самоће и пламене молитве у тишини. На те се мање указује, њих 
чак никако и не спомињу, а колико ли би се задивили, кад бих 
им казао да ће од ових кротких и жедних усамљене молитве 
можда још једаред доћи спасење земље руске. Јер су они ваистину 
спремљени у тишини „за дан и час, за месец и годину“. Духовни 
облик Христов чувају за сад у својој усамљености дивно и не- 
искварено, у чистоћи истине Божје, од најдревнијих отаца, апо- 
стола и мученика, и кад затреба, они ће га објавити поколебаној 
истини светској. Та је мисао велика. Од истока ће та звезда 
засијати. 

Тако мислим о монаху, па зар лажно, зар охоло2 Погле- 
дајте код световњака и у свем свету који се преуздиже над про- 
стим народом Божјим, — погледајте, па реците: зар се није 
искварио лик Божји и правда његова2 Они имају науку, а у 
науци је само оно, што је подвргнуто чулима. А духовни свет, 
виша половина бића човечанског, одбачена је са неким триум- 
фом, чак са мржњом. Прогласио свет слободу, нарочито у по- 
следње време, па шта видимо у тој слободи њиховој: једино 
само ропство и самоубиство! Јер свет каже: „Пошто ти, човече, 
имаш потребе, ти треба и да их задовољаваш, јер ти имаш таква 
иста права, као и најзнатнији и најбогатији људи. Не бој се да 
задовољаваш своје потребе, него их чак још умножавај“, — то 
је, ето, данашње учење световњачко. И у том они виде слободу. 

Па шта произлази из тог права на умножавање потребаг 
Код богатих усамљеност и духовно самоубиство, 4 код си- 
ротних — завист и убиство, јер права су им дата, али средства, 
да се засите те потребе, још им нису указана. 

Уверавају да се свет, што даље идемо, све већма сједињује 
и слаже у братску заједницу, тиме што скраћује растојања, што 
кроз ваздух саопштава своје мисли. На жалост, не верујте таквом 
сједињењу људском. Схватајући слободу као умножавање и брзо 
засићавање потреба, људи сакате и кваре природу своју, јер 
стварају у себи много бесмислених и глупих жеља, навика и нај- 
глупљих измишљотина. Живе само ради међусобне зависти, ради 
угађања телу и охолости. Имати ручкове, прошетње, екипаже, 
гтосподске рангове и робове-служитеље — то се данас сматра 
већ за такву неопходну потребу, да због ње жртвују и сам 

живот, чак и човекољубље, само да би заситили ту потребу, — 
па чак и убијају сами себе, ако је не могу заситити. 

Код оних, који нису богати, видимо то исто, а код сиро- 
машних се незадовољавање потреба и завист за сад забашурују 
пијанством. Али они ће се ускоро, на место вина, опијати крвљу 
— на то их воде. 

Питам ја вас: је ли слободан такав човек> Ја сам знао. 
једнога „борца за идеју“, који ми је сам причао да кад су га 
у затвору лишили дувана, он је тим недостатком био толико. 
утучен и измучен, да у мало што није пошао да изда своју 
„идеју“, да би му само дали дувана. И такав један још сме да 
прича: „идем, вели, за човечанство да се борим“. Али, молим 
вас, куд Бе такав један поћи, и зашта је он способан» Једино. 
можда за какав кратковремени поступак, али дуго неће моћи из- 
држати. 

И онда није никакво чудо што су, место слободе, пали у 
ропство, а место службе братољубљу и човечанском сједињењу, 
пали су, напротив, у раздвојеност и усамљеност, као што ми је 
говорио у младости мојој тајанствени гост и учитељ мој. И стога 
се у свету све више и више гаси мисао о служби човечанству, 
о братству и целини људској. И ваистину, та се мисао дочекује 
чак и са подсмехом, јер како ће да одустане од навика својих, 
куд ће да пође овај заробљеник, данашњи човек, кад се тако 
навикао задовољавати неизбројне потребе своје, које је све он 
сам себи и измислиог Он је у самоћи, и шта га се тиче це- 
лина. И дошли су дотле, да су ствари! накупили више, а радо- 
сти има мање. 

Друга је ствар пут монашки. Светски се људи чак исмевају 
са послушањем, постом и молитвом, а међутим само се у њима 
налази пут ка правој, збиља истиниској слободи: ја одсецам од 
себе потребе сувишне и излишне; самољубиву и горду вољу 
своју ја умирујем и шибам послушањем, и тиме, помоћу Божјом, 
постизавам слободу духа, а с њоме и радост духовну! Ко је 
дакле од њих способан да истакне велику мисао и да пође да 
јој служи, — да ли усамљени богаташ, или овај што је ослобо- 
ђен од тиранства ствари и навика 2 

Иноку пребацују због његове усамљености : „Ти си се уса- 
мио, да себе спасеш у манастирским зидовима, а братску си 


! Финих хаљина, намештаја, јела, њива и т. 2. 

службу човечанству заборавио“. Али погледајмо још ко ће боље 
послужити братољубљу 2 Јер усамљеност није код нас, него код 
њих, али они' не виде то. А из наших монашких редова су и 
у давнашња времена јавни народни радници излазили, зашто их 
не би могло бити и данас> Исти они смирени и кротки испос- 
ници и ћутљивци опет ће се подићи и поћи на велико дело. Од 
народа је спасење Русији. А руски је манастир од искони био 
са народом. Ако је народ у усамљености, и ми смо усамљени. 
Народ верује на наш начин, а јавни радник, који у Бога не ве- 
рује, код нас у Русији ништа не може учинити, макар он чак 
био и искрен у срцу, и умом генијалан. То имајте на уму. Народ 
ће дочекати атеисту, и подићи ће се на њега и савладаће га, и 
остаће једина православна Русија. Чувајте, дакле, народ и чу- 
вајте срце његово. У тишини га васпитавајте. То је ваш иночки 
подвиг, јер је ово народ-богоносац. 


ФЈОДОР ДОСТОЈЕВСКИ. 


(С руског превео Јован МАКСИМОВИЋ) 


' Световњаци са својим робовањем материјалној страни живота. 


РУСКА ПОЛИТИКА НА ИСТОКУ 
И БУГАРСКА ШИЗМА 


Ш 
Интервенција Турака. — Ферман од 1870 год. 


Нећемо замарати читаоца детаљима преговора између па- 
тријархата, Бугара и Порте, који су се и даље водили а ни 
једна од заинтересованих страна није озбиљно веровала у њихов 
свршетак. 

Бугарски епископи окупљени у Цариграду беху се стварно 
конституисали у синод и редиговали привремену уредбу да би 
уредили свој положај. Велики везир дао им је, да се надају вла- 
диној санкцији за организацију коју су израдили по начелном 
одобрењу Порте. Али турски министри, по својем обичају, развла- 
чили су ствар пре него што би приступили дефинитивној одлуци. 

Привремено стање ствари имало је својих користи за Бу- 
гаре, као и својих незгода. Они су активно настављали своју про- 
паганду у провинцији која је сваким даном освајала терен. С друге 
стране, променљива нарав Турака није их остављала без узнеми- 
рености. У области Цркве неизвесност и забуна рађали су анар- 
хију. Да би се учинио крај томе стању ствари, бугарски епископи 
одлучише да се „користе узнемиреношћу коју ствари у Египту 
и Црној Гори, као и увек узнемирљиво примицање пролећа одр- 
жаваху у духу отоманских министара да би снажно настојавали 
на уређењу размирице која је остала отворена“'. На једну ло- 
зинку, која је потекла из Цариграда, многобројни захтеви у томе 
смислу дођоше из провинције, и епископи се позиваху на њих 
понављајући своје захтеве. Тај маневар произвео је свој утисак 
на великог везира и убрзао солуцију. 


1 Телеграм ђенерала Игњатијева, Пера; 3—15 фебруара 1870. г. М 32. 

На дан 28 фебруара—12 марта 1870, Али Паша предаде бу- 
гарским делегатима ферман којим се установљава аутономна бу- 
гарска Црква. 

Тај у историји бугарскога народа важни акт састојао се из 
једанаест тачака чија је садржина била у овоме: 

1. Биће образована црквена област под службеним називом 
бугарског егзархата. 

2. Том црквом управљаће синод коме ће предселавати први 
од митрополита црквене области, који ће имати титулу егзарха. 

3. Унутрашња организација егзархата биће предмет уредбе 
саобразне канонима православне цркве и коју ће морати да 
одобри отоманска влада. Уредба ће имати у виду аутономни 
принцип не резервишући патријарху право интервенције у ду- 
ховним стварима и у изборима епископа и егзарха. Патријарх, 
извештен од стране бугарског синода о избору егзарха, даје 
одмах потврдно писмо. 

4. Егзарх наименован султановим бератом мораће споми- 
њати за време службе име цариградског патријарха према ка- 
нонима. Кандидат за положај егзарха, који буде добио већину 
гласова, мораће претходно бити примљен од владе. 

о. Егзарх има право да улази у непосредне односе са 
Портом и локалним властима за све послове који спадају у ње- 
гову надлежност. Само преко њега епископи из његове области 
примаће берате о постављењу. 

6., 7. и 8. Уређење односа између егзархата и цариград- 
ског патријархата у духовним питањима. Бугарски Синод доби- 
ваће Свето Уље од екуменског патријарха. Слободан прелаз 
епископа који припадају једној или другој цркви преко обла- 
сти друге. 

9. По примеру јерусалимскога патријарха који има кућу 
са капелом (метох) у Фанару:, бугарски егзарх имаће у истом 
месту једну цркву и један метох у коме ће моћи становати кад 
год због послова морадне доћи у Цариград. 

10. Побрајање епископија које образују нову област (на 
основи пројекта мешовите комисије). Ако православни ста- 
новници некога места (изван оних који су горе побројани) 
изразе жељу једногласно, или за коју би биле нај|- 
мање две трећине становништва, да буду под бу- 


1 Цариградски кварт у коме се налази патријархова резиденција. 
рту ] 

гарским егзархатом, и ако се утврди основаност 
њихова захтева, овај ће бити задовољен... 

11. Организација манастира који ће бити унесени у област 
егзархата неће се мењати. ! 

Прокламовање фермана деловало је као гром у Цариграду. 
Толико су били навикли на развлачења Порте, на преговоре 
без краја између Бугара и Велике Цркве, да је давно очеки- 
вани излаз изгледао као да је зачудио цео свет. Што се тиче 
амбасадора Русије, факт промулгације фермана није га могао. 
изненадити. Верујући да се размирица морала пре а после тако 
свршити, он је у напред био донео одлуку и саветовао Али 
Паши да убрза свршетак. Изгледа ипак да су Бугари, који су 
имали велике користи од моралне потпоре амбасадора Русије 
у својим преговорима с Портом, открили својем заштитнику 
само један део својих пројеката. А кад је амбасадор сазнао 
текст фермана који је потврдио султан, морао је себи рећи да 
су га његови штићеници преварили. Извесне стипулације тога 
акта ианосиле су повреду неоспорним правима екуменског па- 
тријархата и никада не би у напред биле ратификоване од пред- 
ставника Русије. 

И место да призна да је партија изгубљена, ђенерал Игња- 
тијев помисли да је вештије да призна свршени чин и да не по- 
каже своје незадовољство. 

У својем извештају канцелару, ђенерал Игњатијев напо- 
мињао је покушаје које је чинила амбасада да би добила не- 
посредни споразум између Бугара и Велике Цркве. Ти поку- 
шаји пропали су. „Остајало је само пустити да се умеша терито- 
ријална власт чије одлуке, пресецајући политичко и национално. 
питање на основици рада последње комисије, могу једине дати 
од сада полазну тачку новоме покушају верскога споразума. 
Таква одлука, крунишући жеље Бугара, покривала је у исти 
мах патријарха чија се одговорност према Грцима смањила 
свршеним чином независно од његове воље... Што се мене 
тиче, признајем да бих везма волео непосредни аранжман без 
интервенције турске владе, али морам признати у исто време 
да, -кад би такав споразум један пут био утврђен, он не би 
могао бити без владине санкције путем фермана, и да би тада 
наишао на тешкоће неизмерно веће, ако не и несавладљиве, од 


' Види: Тер]о 1, Га Опезноп гтесођишраге, 1889, стр. 80. 

стране Порте и западних Сила. Што се тиче Порте, достојно је: 
напомене да, предајући ферман Бугарима. она је наведена да“ 
призна онај исти принцип народности који је до сада мар- 
љиво искључивала из елемената који састављају њену унутрашњу 
организацију. Она усваја данас исказивање народних жеља као. 
основицу за расподелу између Словена и Грка. У главноме до- 
пуштено је сматрати исход који је питање узело као срећно кру“ 
нисање пет година напора с наше стране“.! 

Важност грчко-бугарске размирице са политичкога гледи: 
шта и прави значај фермана још су измицали суду петроград- 
скога кабинета“. Овај последњи још је налазио да је питање 
чисто локалнога реда и према томе сасвим се ослањао на ини- 
цијативу и увиђавност амбасадора. На телеграме које му је упу- 
ћивао Игњатијев да би јавио блиску солуцију размирице, кнез 
Горчаков одговорио му је честитајући му: „Довођење у ред тога 
незгодног питања, и које не би сломило везе бугарске заједнице 
са екуменским патријархатом, напомињао је, било би велико олак- 
шање у коме бисте ви били у праву тражити најширега удела“. 

Оптимистичка оцена дипломата, који су изгледали као да се 
надају да ће ферман послужити као полазна тачка нове ере из- 
мирења и мира, намењене да искупи у заједнички сноп хришћан- 
ске елементе отоманске царевине“, није се могла остварити. Упо- 
ређен са пројектом који је израдила мешовита комисија, тај акт 
садржавао је у себи четири нове тачке у корист Бугара. Прела- 
зећи преко детаља, да забележимо што је у њему најважније: 
|-во духовна веза између егзархата и Велике Цркве, на коју је 
г. Григорије особито полагао, толико је била смањена да је по- 
стала готово илузорном, и 2-го територијална област егзархата 
била је тако рећи неограничена због принципа да је добровољни: 
пристанак двеју трећина становништва једнога места био дово- 
љан да се оно прида новој Цркви. 

Акт смишљен у таком духу за цело није могао рачунати 
на пристанак патријарха онако прожета осећањем својих дуж- 
ности и свога достојанства какав је био Григорије М!. Вест му 
је стигла док је био болестан и чувао собу. Физичкоме болу 
придружила се морална клонулост у коју га је бацила та вест. 
„Он успе да га уведу к њему, Немајући снаге да разговара о. 


1 Ђен. Игњатијев кнезу Горчакову, 3—15 и 10—12 марта 1870, ХМ 60 и 63: 
2 Кнез Горчаков ђенералу Игњатијеву, 2—14 марта 1870. 
3 Телеграм ђенерала Игњатијева. Пера, 10—22' марта 1870. ХМ 63. 

пословима, патријарх му рече само „да ће радије умрети него 
пустити да се нанесе повреда светим правима цркве“. 

Вест о ферману изазва силну раздражености грчке штампе 
противу Порте. Многобројни чланци потписани фанариотима па 
и чиновницима владиним изађоше у грчким листовима у Цари- 
траду. То је чинило вероватном претпоставку амбасадора Ру- 
"сије, да Грци нису били припремљени за такав исход и да је 
до последњег часа „влада играла двоструку игру и није желела 
ништа друго него да се даде приморати да повуче једном руком 
концесије које је дала другом“. 

У Цариграду се образова један грчки комитет да смисли 
средство да се уништи ферман, ако је то могућно. Делегати 
тога комитета одоше ка представницима страних Сила да обе- 
леже њиховој пажњи кобне последице фермана, од кога би пло- 
дове прибрала само Русија. Извештен о томе кораку, ђенерал 
Игњатијев пожури се да саопшти својим колегама своју намеру 
да се не меша у ту ствар, ако би се и они, од своје стране, од 
тога уздржали. 

Напади штампе нагнаше владу да јој упути укоре због тога. 
Пре но што ће послушати, грчки листови публиковаше један 
апел на патријарха у коме је било речено да држање пасивне 
протестације није више довољно, да треба „потврдити оно што 
може и мора да са уради“. У исто време нису изостојале пакосне 
инсинуације у погледу руске политике. Неколико Грка долазило 
је амбасадору Русије и изражавало му своје чуђење што „виде 
да је неосетљив пред уплетањем Порте“. — „Ферман није моје 
дело, одговорио им је ђенерал Игњатијев, ја га нећу бранити; 
„али ко је крив што је, после толико покушаја за измирење један 
за другим одбачених од патријарха, влада отоманска сматрала 
да мора да се умеша» Грчка шгампа проповеда на сав мах од 
две године на овамо да се више не може рачунати на Русију; 
да само тесна унија с Турском може једино обезбедити будућ- 
ност јелинске расе; чега има чуднога ако је Порта озбиљно 
узела те сугестије, и ако је, видећи да се иза Грка губи велика 
"сенка Русије, рекла себи да је дошао тренутак да ради са аутори- 
тетом. Русија за цело не зна за мржњу, закључи амбасадор, али 
би сувише било хтети јој наметнути игру која распаљује локалне 
страсти“. 

Одговор ђенерала Игњатијева Грцима карактерисао је по- 
„литичку ситуацију тога тренутка и нове ниансе које су изме- 

њивале до извесне тачке општу оријентацију наше дипломатске: 
акције. Између Грка који се беху сами удаљили од нас и затво- 
рили се у непријатељско држање према Русији, и Бугара који 
су тражили нашу потпору и упућивали нам очајне апеле, избор: 
није могао бити сумњив. Али је питање било чудновато компли- 
ковано у погледу религиозног интереса који је био у питању. 
— „За жаљење је, напомињао је амбасадор, што је турска влада 
обухватила ферманом диспозиције чисто духовнога реда, које се 
према томе измичу њеној компетенцији; али се не би могло не 
признати да, пресецајући питање као што је учинила, Порта нам 
је учинила огромну услугу. Она је примила на себе сав терет 
једног незахвалног посла који би нам, да је извршен под нашим 
непосредним учешћем, донео основаније прекоре и безбројне- 
мржње:!“. 

Једва прездравио, патријарх упути Порти једну посланицу 
у којој, језиком чврстим и у исти мах знатним по достојанству, 
учини да се чује глас угњетене али не и поколебане Цркве. Никад 
патријарх, говорио је, није пропустио послушати владине наредбе- 
политичкога реда. Од своје стране, никад се султани нису машали 
права и привилегија Цркве у духовној области. Да је ферман био. 
потврда претходно утврђена споразума међу двема странама, па-. 
тријархат не би протествовао противу такве санкције. „Али тако. 
није било овога пута. Према томе, патријархат се не може пот- 
чинити политичком ултиматуму у једном чисто религиозном пи- 
тању, и то у толико више што су наређења тога документа пот- 
пуно противна светим канонима као и правима и привилегијама. 
Цркве“. Према томе, патријархат се враћа на свој захтев влади. 
„да пристане на сазив екуменскога синода који ће бити једини 
компетентан да донесе стварну одлуку, непогрешну и подједнако, 
обавезну за обадве стране“. — „Не може се не одати хвала хра- 
брости и достојанству којима је надахнут говор патријархов“, на- 
помињао је ђенерал Игњатијев“. 

На своје понављане захтеве, као и на жалбе противу нереда. 
којима је давала маха примена фермана од стране бугарских епи- 
скопа у провинцији, господин Григорије добивао је само око~ 
лишне одговоре Портине. На измаку стрпљења, он поднесе своју 
оставку, али његовом кораку није дата никаква последица. Влада, 
којој беху досадиле забуне које јој је стварао ферман, никако. 

1 Ђенерал Игњатијев кнезу Горчакову, 24 марта—5 априла 1870. ~ 81. 

2 Телеграм ђенерала Игњатијева. Пера, 31. марта—12 априла 1870. ХМ 88. 

више није била склона да даље штити Бугаре на штету Грка. 
Изгледало је да је она схватила важност фермана тек пошто га 
је промулговала. Брзи успеси бугарске пропаганде улили су Тур- 
цима страх да ће видети да се образује једна јака национална 
јединица која тежи за аутономијом По чудноме рачуну, они су 
"сматрали да је та опасност мања ако оставе неодређеном тери- 
торијалну област нове Цркве. У једном разговору са г. Онуом, 
„патријарх му скрену пажњу на ту страну. По њему, „Порта ни 
по коју цену није желела територијално разграничење бугарскога 
"егзархата; она се бојала да даде тело идеји о Бугарској којој 
би религиозна аутономија утирала путеве ка политичкој аутоно- 
мији. Дотични чланак у ферману није дакле имао елементе за 
практичну солуцију, то је била буктиња вечне неслоге између 
Грка и Бугара“:. 

Пред новим феноменом као што је био бугарски нацио- 
нални покрет, Порта је умела да му стави на супрот само свој 
стари поступак — сејати раздор, будити ривалства. Али у овом 
случају, рутина није вредела ништа. А средство које је пронашла 
влада било је управо противно насипу који је ова хтела ставити 
на супрот националном бугарском покрету. 

Патријарх се добро држао и био је чврст у својем одбијању 
-да и даље заузима свој положај ако влада не пристане да се са- 
-зове концил. Положај нашега представника једнако је био и даље 
врло деликатан. Са политичкога гледишта, може се пребацити 
г. Григорију недостатак гипкости, али легитимност његових зах- 
тева била је неоспорна. И кад се наш амбасадор трудио да уз- 
дигне престиж патријархов у очима Порте, настојавајући да се 
има више обзира према његовим многобројним представкама које 
"су све остале без икаквих последица, велики везир питао је не 
без злобе „да ли не би, ради задовољења г. Григорија, ваљало 
вратити у њихове дијецезе бугарске епископе, који су дошли у 
Цариград без његова овлашћења“. — „Наравно, није потребно 
особито оштроумље да би се погодила грозна забуна у коју нас 
доводи грчко-бугарска размирица“, додавао је амбасадор. 

С друге стране, патријарх није хтео ни да чује ни о каквој 
"солуцији размирице, осим екуменскога концила. Једнога дана, 
ђенерал Игњатијев сондирао га је о идеји да искупи у Цариграду 
-апоклезијарске делегате автокефалних Цркава „овлашћене 


1 Ђен. Игњатијев кнезу Горчакову. Пера, 23 марта—4 априла 1871. ~ 86. 

да поцрпу детаљна обавештења на лицу места, на компетентну 
извору патријархата и да потраже солуцију проблема“. Без сумње 
амбасадор је имао у виду да би састав таког једног скупа, ма- 
њега броја, мање био неповољан Бугарима него екуменски концил, 
код кога се могла предвиђати громовна већина Грка. У исто време 
Порта не би могла одбити свој пристанак на такав један скуп. 
Код тих корака патријарх одговори без околишења да не воли 
поновне мере. По његову мишљењу, Порта би у апоклезијарском 
скупу гледала прикривени концил који би патријархат сазвао, уз 
пркос владином уе[о; њему је одвратно да узме препадом оно 
што је сматрао као неоспорно право Цркве, и није очајавао да 
ће видети Русију да узима у своје руке ту ствар да би добила 
пристанак Порте. Није реч, настављао је, да се уреди само бу- 
гарско питање, него је још важније питање о принципу по сили 
кога Црква мора бити потпуно независна од турске власти, која 
гледа да јој одузме једну по једну од њених прерогатива и да је 
потпуно потчини, тако да је затвори искључиво у вршењу божје 
службе. Не бих могао усвојити да ферман, који потиче од мусло- 
манске политичке власти, уређује духовне односе између мене и 
једног дела мојег стада; па како сам ја немоћан да прибавим по- 
штовање правима Велике Цркве, одлучио сам се да напустим па- 
тријархат да не бих примио одговорност за стање ствари пуно 
опасности за православље на Истоку. Повлачећи се, мислим да 
чиним последњу услугу Цркви и надам се да ће добро понићи 
из претераности у злу. Протекција Русије била је стварна и до- 
бротворна за Цркву, кад нас је та Сила сама штитила. Изгледа 
ми да је за њу дошао тренутак да каже Јевропи: „Хтели сте ме 
лишити мога искључивог протектората на Истоку удружујући се 
са мном у извршењу тога задатка. Како ваша интервенција није 
донела добре плодове, ја опет узимам своју вековну улогу једи- 
нога браниоца Цркве на Истоку“!. 

Оставка патријархова, коју је он поднео у форми ултима- 
тума, била је најзад примљена од Порте. У његовој личности, 
Велика Црква гледала је како одлази један од највећих цркве- 
них великодосојника кога је имала на челу од отоманскога осво- 
јења. На жалост, у једној политичкој кризи, те високе особине 
нису биле довољне 

По једној грозној фаталности, Русија је била лишена мо- 


' Ђенерал Игњатијев кнезу Горчакову, 16—28 септембра 1870, ~ 235. 

гућности да стварно потпомогне најдостојнијега од патријарха 
у ствари која јој је увек на срцу лежала, у ствари независности 
Цркве од мусломанске власти. Али црквена ствар помешала се 
са националистичким интересима и због тога било је немогућно 
одвојити религиозну област од политичке. 

Наш Свети Синод, питан за савет више пута, остао је код 
држања уздржљивости и изражавао се само у општим изразима. 
Он је мислио да је територијално разграничавање питање више 
политичког реда у целој ствари; али да, пошто је признање нове 
Цркве у духовној области, само патријарх имао је зањ власти 
и права. Тиме се хтело рећи, као што је схватао и господин Гри- 
горије, да „патријарх не греши, а да Бугари ипак имају право 
до извесне тачке“. 

Велика тешкоћа за нашега амбасадора била је што није 
могао изаћи из тога круга без излаза. С друге стране, уздржати 
се од сваке акције, чак и посредне, било је немогућно. Русија 
је имала сувише велико место на Истоку да њена уздржљивост 
чак не би била равна, у једном смислу или у другом, непосре- 
дној акцији с њене стране, чије би последице њој биле на те- 
рету. У свим временима то је било извор снаге као и штете 
за руску политику на Истоку. Јер, док су друге Силе могле за- 
узети положај очекивања према догађајима, Русија се није могла 
затворити у улогу посматрача. Хтела или не хтела, она је мо- 
рала играти своју улогу и примити свој део одговорности у 
развоју догађаја. 


КнЕЗ ГРИГОРИЈЕ ТРУБЕЦКОЈ. 


(Превод с француског) 


УМЕТНИЧКИ ПРЕГЛЕД 


О КОНСОЛИДОВАЊУ МУЗИЧКОГ ЖИВОТА. 


П 


Као последица ових односа појавило се оно што, да је уви- 
ђавности, не би требало никад ни да се јави. Појавила се и друга 
музичка школа, названа „Станковић“. Да је музички живот у нас 
развијен, никоме не би падало на ум да замери што њеним оснива- 
чима. Чак да су је основали као пандан првој. Но то што није 
требало да се деси, десило се ипак. Напослетку, могло је друштво 
„Станковић“ основати музичку школу за своје чланове, али ни- 
како није требало оснивати школу која би очигледно цепала 
снаге и постављала се према првој као конкуренат. А зашто па 
не» Музика је у нас већ тако силно развијена, да је већ прека 
потреба била да се и друга музичка школа оснива. Да тако ствари 
стоје, не би се оснивачима ове друге школе могло приговорити. Но 
кад је музички живот, тако рећи, оличен још у циганским дру- 
жинама, онда је појава ове школе само један рђав пример, који 
само одаје сепаратне тежње које су плод ранијих прилика. 

·.„Ученици ове школе имају првенствено право да буду по- 
стављени за наставнике музике... Тако стоји у правилима ове 
школе. Ова су правила и потврђена од претпостављене власти. 
Чудновато. 

Једна Музичка Школа већ постоји читавих 10 година, 
даје повољне резултате, држава јој даје субвенцију и поред те 
исте допушта се оснивање још једне друге музичке школе, која 
има тежњу да себи даје првенствено право. 

И тако, место да имамо једну музичку школу у којој би 
били сви наши, још за рад способни, музичари, ми имамо данас 
две школе, које на себи носе знаке ранијих прилика. 

Неоспорно је да Српска Музичка Школа стоји на бољој 
основи и да је њено право јаче и старије и да њена тежња: да 

Дело, књ. 71. 20 

постане званичном школом, излази из целог њеног рада од по- 
станка до данас. Тај би рад био интензивнији да су све снаге 
удружене. Српска Музичка Школа треба да постане једина и зва- 
нична државна школа за музику. Но зато у њој морају бити сву. 
наши музичари окупљени, да заједницом и озбиљним, системат- 
ским радом крче пута својој уметности. Нека ми нико не пре- 
бацује што јавно заступам интересе Српске Музичке Школе. 
Заступам их зато, што је живот ове школе својим петнајесто- 
годишњим радом показао већ један правац којим се греде: дао 
је музикалнију публику, која је приликом доласка загребачке 
опере пунила позоришну зграду; из ње су већ неколико наших 
музичара (Ст. Христић, М. Милојевић, г-ђа Мило евићка, Ј. Мо- 
крањац) отишли на стране музичке школе ради даљих студија. 
Школи, као што је Српска Музичка Школа, која је показала 
да у себи има животне моћи и смисла за један систематскији 
рад, треба то признати и пожелети да га она продужи удру- 
женим снагама оних који су је основали и оних који су из ње 
отишли на стране музичке Академије а сад се, као свршени му- 
зичари, налазе у Београду. 

Време је да се појединачни интереси одбаце и да се сви 
скупа нађу под једним кровом. Не може нико одузети некоме 
природну способност за стварањем. Онда, зашто антагонизамг 
Амбициозан мора у неколико свако бити, — но не треба за 
амбицијом ићи преко својих природних способности. На овај се 
начин кочи добро започети развитак музике у нас. Људи су ту, 
но међу њима нема јединства у раду. А музичара имамо толико, 
да се може одмах створити од Српске Музичке Школе један 
мали Конзерваториум, или како год хоћете назовите га, са до- 
вољним бројем наставника. Недостајало би више наставника за 
дувајуће инструменте и још неке уз то, но они би се лако на- 
бавили са стране, наравно чим школа пређе у државне руке, а 
већ се тим самим подразумева да сви музичари, колико их је 
у Србији, морају бити у истој и задахнути идејом стварања му- 
зичке уметности, да раде заједнички на овом културном делу. 
Време је дакле да се лични интереси одбаце и да се заједнички 
приступи стварању једне државне Музичке Школе, будуће наше 
музичке Академије. 

Чим би се извршила концентрација снага, музички би живот 
узео сасвим други ток. Српска Музичка Школа би морала тада 
бити у тесној вези са оперским делом Народног Позоришта. 

Наставници школе били би онда и чланови симфонијског орке- 
стра и извођење појединих музичких дела изгледало би сасвим 
другојаче. 

Да говорим сад специјално о опери. Жели се стварати 
опера, односно оперски део Народног Позоришта. Интересантно 
је видети на који се начин то ради. 

Пре свега, опера је дошла после једног историјског развоја 
музике. А начин на који се данас музичка дела ове врсте из- 
воде, захтева много више смисла за интерпретацију, него икад 
до сада. Данашњи Мопгаог захтева највећу солидност у интер- 
претацији. Данас сами композитори најмању ситницу означавају 
најпедачтније у оркестру и опште, бојећи се да се неко место 
не замени којим другим инструментом, те би на тај начин и смисао 
дела изгубио свој карактер. То значи, да данас извођење једног 
дела захтева много више озбиљне студије него раније, а већ се 
претпоставља да су оркестар и певачке снаге способне да то из- 
веду. Оркестар и певачи су у овом случају оне чињенице које 
спроводе мисао једног музичара. 

А како ми стојимо у том погледу» Оркестар, који, како 
ми изгледа, нема још ни све инструменте потребне модерном 
оркестру, и у коме, сем неколико стручних музичара, свирају 
више мање дилетанти, не може да испуни најглавнији захтев 
који је потребан за оперу, јер је оркестар у већини случајева 
носилац музичких идеја. 

Како стоји са певачимаг Старе снаге, које се већ налазе 
под сенком заходног сунца, и које су можда добре за Коштану 
и друге комаде оријенталског карактера, не могу ни у ком слу- 
чају сачињавати језгро једног сасвим новог правца. „Коштана“ 
не може сигурно да буде добра „Тоска“, и за чудо је како се 
то и десило. 

Ако се жели нешто ново, онда се не сме крпити са 
старим. Кад се новац већ даје, треба пазити на шта се даје. Ако 
се жели стварати опера, онда треба стварати персонал за 
исту. А персонал се најбоље ствара стварањем подмлатка, 
у овом случају само певача. Јевтиније, нема сумње, а и боље 
је, кад се већ приступа једном одабирању, једне године иза- 
брати и послати 4, друге године још 4 мушких и женских пи- 
томаца ради студија на стране музичке школе, те на тај начин 
за три односно четири године добијамо снаге, које могу понети 
идеју којој се тежи. Но у том случају избор се не сме вршити 

као што се често код нас врши избор питомаца. Избор треба 
оставити колегиуму Српске Музичке Школе да он пронађе и 
процени: кога треба послати ради студија на страну. Свако. 
другојаче рађење по овом питању не води циљу већ од њега 
удаљава. Не велим да не треба узимати у персонал већ свршене 
певаче који су на неким позорницама већ били, већ мислим да 
је боље стварати свој подмладак, а свака боља снага која се 
може узети за нашу позорницу нека нам је добро дошла. 

Начин, на који се сад изводи опера код нас, не може ни- 
кога задовољити. Ја верујем у добру вољу људи који су ово по- 
чели, но уверен сам да се послу не приступа са озбиљношћу, која 
је потребна по овом делу. Разумљиво. Ентузијазам, који долази 
са једне новине, притискује солиднију интерпретацију. А ово је 
још више разумљивије кад ствари у оркестру и певачима стоје 
овако како сад. Како је тешко и поред свих повољних околности, 
доброг оркестра и певача, извести једно дело музичко нек по- 
каже овај пример: 1862 год. у Бечу хтео је Вагнер да изведе 
премијеру „Тристана“. После 77 проба дело је тргнуто као не- 
изведено! Но код нас се посигурно овако не ради. 

Не. На овај начин не иде се циљу. По мом мишљењу, оства- 
рењу ове идеје треба приступити на овај начин: изабрати пи- 
томце за певање, рецимо 8, и ако их не би једне исте године 
све послали са материјалних разлога, половину од њих послати 
идуће године. У том случају за три, односно четири године ми 
имамо ансамбл певачки за репертоар. А шта би за то времег — 
рећи ће се. 

Опера је постала тек онда, кад је оркестар већ био способан 
за изражај. Ја бих почео од оркестра. Публику треба кроз сим- 
фонију (симфонијска оркестарска дела) увести у царство драмске 
и програмне музике, односно драмске опере, и зато би требало 
приступити циклусним концертима оркестарских дела. 
Пошто све снаге у нас треба да буду искупљене заједно, то је 
искључено мислити на стварање једног специјално симфонијског 
оркестра (као што су: Копхепуегеп, ТопкипзЏег- Огсћезјег итд.). 
Оркестар Народног Позоришта, који треба да је део Српске Му- 
зичке Школе и у коме њени наставници треба да чине језгро 
оркестра, коме даље за диригента треба да дође човек најспрем- 
нији, а кога као таквог треба да изабере колегиум наставника 
Музичке Школе, оркестар тај који треба да буде изражај му- 
музичке снаге која се у школи налази, треба да приступи изво- 

ђењу свих музичких дела почев од Баха и Хендела па све до да- 
нашњих музичара. Наравно да исти оркестар треба попунити 
прво оним што му недостаје, боље рећи треба створити модеран 
оркестар, јер лакше је створити један солидни оркестар него ли 
солидну оперу, јер солидна опера претпоставља солидан оркестар 
и солидне певаче, док оркестар солидан не претпоставља солидне 
певаче. Овакав рад оркестра, који би збиља пружио жељнима 
праве музике, слушаоцима развој историјски музике, био би од 
веће користи него ли оперски покушаји који се сад чине. Може 
«се, кад се већ оркестар створи, приступити опет извођењу 
неког лакшег дела оперске врсте, но то тек после озбиљне спреме 
и силних проба, а не као досад. А тек кад се питомци, по- 
слати на студије врате, тек онда треба приступити опери као 
нечем што је тек тада остварљиво. За то време пак симфонијски 
рад оркестра (наравно оркестра створеног на горе речени начин) 
прокрчио би пут опери. 

Без сумње да је извођење Бетовенових, Моцартових, Хајд- 
нових, Бахових, Чајковскових, Берлиоза, Листа, Шубертових, 
Шуманових, Брамсових, Менделсонових и других симфонијских 
дела па све даље до Вагнерових Могзрлеј-а и Штраусових Топ- 
„фсећипо-а за сад бар, благодарнији и више мање изводљивији 
посао, него извођење Сагтеп-а, К!по-а и свих дела Вагне- 
рових па до Зајоте и Електре Р. Штрауса. 

На овај би начин публика била васлитана за драмску оперу 
и познала би, више мање, историјски развој музике, да би онда 
могла и сама да даде оцену тежњама нашег, новог доба. 

Средини, која нема музичких традиција, треба пружити му- 
зику историјским путем, да би ушла у царство тонова. Људима, 
који су представници музике код нас, није тешко да испуне ову 
душевну потребу слушалаца. Они су већ ту, на делу, но само не 
у заједничком колу. Нека одбаце разне обзире, који су после- 
дица ранијих односа и нека пруже један другом руке. Њихову 
заједницу радосно ће сви поздравити, а небесни звуци будућег 
тенија наше музике биће најлепши венац њиховој слози и заје- 
дничком раду. 


Минхен. К. П. МАНОЈЛОВИЋ. 

Ктапкће1! ипа зог1а1е Гасе, ћегацзоесеђеп уоп Ргог. 
Рт. М. Мопе и Пг. тед. 4. Тивепдгесћ; Ј. 2. Гећтапп5з Мепас, 
Мипсћеп 1912 и 1913. 5. 880 1п 4 Глегегипоеп. 

Развитак биолошких наука, нарочито бактериологије, по- 
следњих деценија, унео је у медицинска схватања јасна етно- 
лошка сазнања о произроковачима болести. Ова модерна са- 
знања изазвала су пак дубоке промене у терапији болести у 
целокупној клиничкој медицини. 

Али схватајући етнологију болести само са гледишта бак- 
териологије односно биологије, схватали бисмо је једнострано, 
јер у постанку, ширењу и току болести, поред борбе паразита 
и ћелице, имају удела и други фактори. Биолошки узрок ту- 
беркулозе је нарочита клица. Али и најповршније посматрање 
упознаје нас са разликом у обољевању од ове болести у разним 
социалним редовима, који живе под разним економским одно- 
сима и приликама. Исхрана, стан, начин живота и навике, што 
је све у узрочној вези са материјалним положајем, имају великог 
и значајног утицаја на постанак, ширење и ток болести. Ово 
важи мање више, не само за инфекциозне и патогене, него и за 
све остале болести. 

И тако сама природа ствари иставља у етнологији болести 
поред природних — биолошких — узрока и социалне узроке, 
који се налазе поглавито у социалним односима и приликама 
људи, у друштвеним положајима како појединца тако и групе. 

Још у првим почецима медицинских наука, Хипократ је 
увиђао везу социалног положаја и обољевања. Њему су још 
била позната обољења радника с оловом услед тровања тим 
металом. 

Економски развитак друштва, који је разлику између со- 

циалних класа више него икад заоштрио, учинио је неминовном 
рађање социалне медицине као нарочите дисциплине. Индустри- 
јализација једне земље привлачи масу људи у индустријске цен- 
тре, збија их на мале просторе. Вароши расту невероватном бр- 
зном и несразмерно, не земљиштем за насеље, него бројем ста- 
новништва. Ово збијање становништва по великим варошима 
има за неминовну последицу нагомилавање живља по становима, 
препуњеност станова. У исто време повећање ренте на земљишта, 
повлачи економисање земљишта, што не значи ништа друго 
него искоришћење сваког и најмањег празног парчета за поди- 
зање станова, гомилање станова, подизање кућа од неколико 
спратова т.зв. касарнски систем, уништавање дворишта. Али ин- 
дустријализација и с друге стране напада људе. Слободан сељак, 
немогући опстати на селу, јури у ропство фабрици. Жену и дете 
увлачи такође фабрика у своје просторије. Жена се одваја од 
куће и домаћег рада и деце. Шта више, она се више и не спрема 
за позив домаћице и мајке, јер је фабрика још дететом одвлачи. 
Све већа скупоћа животних намирница последица је целог овог 
комплекса економских фактора. Међутим наднице не расту у 
истој сразмери. То приморава раднике и све безимућне ситне 
сопственике на рђаву исхрану, рђав стан. И тако сви ти много- 
бројни социални односи, цео тај стицај друштвених невоља утиче 
на јављање, постанак, ширење и ток разних болести, које су за 
разне социалне положаје, разнолике позиве и занимање различне. 
И нису само инфекциозне болести, на које има јака утицаја со- 
циални положај. Несрећни случајеви су специфично радничка 06о- 
љења, плућне болести и туберкулоза долазе код штампарских 
радника, кројача и т. д. нервна обољења код умних радника и 
трговаца и Т. Д. ит. Д. 

Цео овај комплекс најразноврснијих односа у модерном 
друштву учинио је неминовном појаву социалне медицине. И со- 
циална медицина има задатак, да испитује и указује, у којој мери 
и како делују социални фактори на постанак, распрострањење 
и ток болести. Она је додирна област медицинских и друштве- 
них наука. Социална медицина јавља се као медицинска дисци- 
плина тек кад су, како медицинска наука тако и само друштво 
и друштвене науке достигле известан ступањ развића, који је 
омогућио и учинио неопходном појаву науке, који ће бити спона 
медицинских и друштвених наука — појаву социалне медицине. 

Медицина, поред тога што изналази узроке обољењима, 

тражи и средства за њихово сузбијање. Чим се констатује 60- 
лест и њезини узроци, одмах се јавља и потреба за терапијом, 
за лечењем и према социалној етнологији болести јавља се со- 
циална профилска терапија и хигијена ради спречавања, лечења 
и сузбијања социалних узрока болести. 

Социална медицина има задатак не само да испитује соци- 
алне узроке болести; она мора да тражи и изналази и меди- 
цинско-социална средства и мере, којима ће штетне узроке 
отклањати, спречавати их или бар ублажавати њихово дејство. 
И као год што се социално-етнолошки узроци болести налазе 
у економским положајима појединаца и класа, тако и социална 
терапија налази своје методе лечења у социалним установама и 
напорима за сузбијање тих штетних узрока, Према томе за ле- 
чење социалних зала немоћан је сам лекар. Он те социалне ет- 
нолошке узроке болести најлакше и најбоље може да упозна и 
испита; али за терапију потребна је сарадња целог друштва: 
и државе и општине и приватне сарадње. Држава мора зако- 
нима да заштити све материјално слабе од свега, што црпе преко 
мере њихову снагу. Законодавством мора да се спречава деге- 
нерација народне снаге, ширење болести, законодавством морају 
да се ублажавају, по могућству, и сасвим отклањају сви уз- 
роци, који изазивају рушење и опадање народног здравља. При- 
родна је ствар да ову заштиту потребује на првом месту рад- 
ничка класа, јер је радничка класа у највећем степену самим 
својим положајем изложена свима здравственим шкодљивостима. 
Ну није само потребно донети закон у овом смислу. Држава и 
општина имају да се старају да се ови закони тачно испуњују. 
Поред овога држава има да се стара за подизање нарочитих 
институција с једне стране за ублажавање свих зала која потичу 
из социалног положаја, с друге стране (за испитивање социалних 
узрока болести. 

Ето о тим проблемима говори исцрпно и с фактима ова 
књига. Има три дела. У првом чланку, у уводу, говори у опште 
о проблемима, који ће се расправљати. У другом чланку говори 
се о основама статистике болести и смртности. Статистика је нај- 
важнији постулат социалне медицине; најглавнији доказни мате- 
ријал за социалну медицину пружа статистика. Најглавнији ста- 
тистички материјал дају болнице и болесничке касе, а и осигу- 
равајућа друштва. 

Други део књиге излаже социалну етнологију болести. Он 

има 14 одељака у којима се расправља: о стану и његовом ути- 
цају на болест и смртност; о исхрани и њеном утицају на болест 
и смртност; о раду одн. занимању и његовом утицају на болест 
и смртност; о утицају социалног положаја на болест и смртност 
жене; о утицају социалног положаја на болест и смртност деце; 
о утицају социалног положаја на школску способност; о утицају 
'социалног положаја на војничку способност; о утицају социалног 
положаја на нервне и душевне болести, самоубиство и злочин; 
о утицају социалног положаја на алкохолизам; о утицају соци- 
алног положаја на полне болести; о утицају социалног положаја 
на инфекциозне болести; о утицају социалног положаја на тубер- 
кулозу: о утицају социалног положаја на постање израсли; о ути- 
цају социалног положаја на зубне болести. Сваки од ових чла- 
нака излаже исцрпно своју тему и снабдевен је масом доказа и 
података. 

Трећи је део посвећен социалној терапији болести. У њему 
има четири чланка који носе наслове: 

Борба државе против социалних узрока болести; 

Задатци општинског и приватног старања; 

Утицај социалног законодавства на профилаксу, познавање 
и ток болести; и 

Социалне мере за поправку размножавања. 

У једном реферату немогуће је изнети сав обилни доказни 
материјал и све мере, које препоручује ова књига. Само ћу у нај- 
'општијим цртама додирнути о старању државе за здравље на- 
родно. У Немачкој као врховна управа за ово старање постоји 
санитетска управа (безипаћенуегманипо) под министарством 
унутрашњих дела. Као техничка установа санитетској управи је 
придата царска санитетска канцеларија (безипаћензат!), који има 
да припрема законодавство и да врши надзор односно извођење 
закона. Ова канцеларија има четири одељка: медицински, хемиј- 
ско-хигијенски, бактериолошки и ветеринарски. Овој канцеларији 
додат је царевински санитетски савет, који има за задатак да даје 
савете земаљским властима и да им писмено или преко заступника 
даје обавештење. Царевински санитетски савет (Кетсћаоезипаћен5- 
га) има девет секција: 

1. Здравственост у опште, нарочито што се тиче стана, 
огрева, осветљења, одевања, школе, купатила, погреба или од- 
"страњења мртваца. 

2. Исхрана, изузимајући преглед риба; 

3. Снабдевање водом и уклањање отпадака (сметишта) и 
чишћење вода; 

4. Радничка хигијена; 

5. Борба против зараза и дезинфекција; 

6. Лечење у опште, нарочито смештање, лечење и изоло- 
вање болесника, прилике болничког персонала; 

7. Лекарије и трговина отровима; 

8. Хигијена лађа и тропска хигијена; 

9. Ветеринарство и статистика животињских зараза, при- 
лике ветеринарског персонала и преглед риба. 

Поред ових установа, чија се делатност простире на цело 
немачко царство, и свака савезна државица има своје санитетско 
одељење и своје нарочите установе за социални рад на подизању 
народног здравља. Универзитети са хигијенским институтима 
стоје за овај рад увек на расположењу. У Берлину је под упра- 
вом чувеног хигијеничара Рубнера основан институт за радничку 
физиологију. „У њему се обрађују сва питања која се тичу ду- 
ховних и телесних радних способности људи. При томе се узи- 
мају у обзир пре свега природни услови радних захтева, које 
наше социално уређење у себи носи. У тим испитивањима стоје 
у првој линији основни односи између граница рада и здравља. 
Осим тога испитује се и народна исхрана као и исхрана различних 
класа по занимањима“. 

Поред санитетских институција, за борбу против социалних 
узрока болести и смртности има велику важност и статистичка 
служба, јер статистика не само да објашњава социалне проблеме 
садашњости бројевима по занимањима и раду, него чини и огромне 
услуге за проналажење средстава и мера за сузбијање штетних 
узрока. „Усавршеношћу статистичких метода многострано се омо- 
гућава да се разјасне утицаји, које врше на народно здравље оску- 
дица станова, опасности рада и занимања, недовољна исхрана и 
осиромашавање и болесне појаве, које се из ових узрока разви- 
јају. Заједнички са хигијенским испитивањима израђује се план 
за борбу против социалних опасности по народно здравље и 
прати се успех статистичких мера“, царска статистичка канце- 
ларија у Немачкој има три одељка: одељак за општу стати- 
стику, одељак за статику трговине, саобраћаја и пореза, и оде- 
љак за радничку статистику. 

И као год што су разноврсни социални фактори, који де- 
лују на здравственост појединаца и група, тако су и разноврсни 

правци, којима има да се креће старање државе, општине и по- 
јединаца за сузбијање тих узрока. Оскудица у становима, пау- 
перизација, раднички несрећни случајеви и озледе, недовољна 
исхрана чине главне социалне узроке оболевања. Болести одој- 
чади, туберкулоза и алкохолизам су три највеће болесне појаве, 
које проистичу из горњих узрока. Против тих непријатеља имају 
да се боре све културне институције. Борба против оскудице ста- 
нова, старање о животним намирницама, сузбијање осиромаша- 
вања, старање о одојчадима, о деци и младежу, о раду одра- 
слих, жена и деце, о мерама против туберкулозе, алкохолизма, 
заразних болести, старање о изнемоглима, сирочадима и стар- 
цима и т. д. — то су све социално-медицински задаци државе, 
општине и појединаца. И сваки од њих има удео у раду на овим 
пољима. 

У једном кратком реферату немогуће је све то изнети. Али 
онај, кога ти високо културни проблеми, интересују може то 
исцрпно проучити у овој књизи, која је заиста ручна књига, 
уџбеник социалне медицине. Сваки социални радник треба да 
проучи ову књигу. 


Рт. Стев. 3. ИВАНИЋ. 


ВО РОНЕ 


КЊИЖЕВНОСТ. 


Невесињски: С орловских кршева. 
— Било је доста писаца: приповедача, 
песника, историка, географа и етногра- 
фа, који су писали о животу Црного- 
раца и Херцеговаца, али ниједан од њих 
није успео да тако дубоко продре у душу 
ових горштака као Невесињски. Он је 
и сам чедо оних сурових и сувише си- 
ромашних кршева, где се више живо- 
тари него што се живи, и то дуго живи 
у очајној беди и сиротињи, у вечитој 
борби с природом и с људима. Живот 
тај, и ако се на први поглед чини прост 
и једнолик, пун је разноврсности и за- 
нимљивости. Душа ових горштака су- 
рова је као и њихово стење, али је и 
мека и племенита као и поветарац који 
у благо пролеће провејава кроз оне кр- 
шеве и клисуре и местимичне шумице 
и ливадице. И зато је пуно појава у жи- 
воту ових горштака које је кадро по- 
хватати и описати само перо дубокога 
посматрача и вештога приповедача као 
што је Невесињски. У књизи: „С орлов- 
ских кршева“ (Београд, 1914, у 80, стр. 
273. Издање Геце Кона), он нам је дао 
осам врло лепих и изразитих прича о 
животу у Црној Гори. Познавајући ду- 
боко и свестрано живот прногорски, 
служећи се пребогатим и нарочитим реч: 
ником ових горштака и њиховом бога- 
том фразеологијом, која одговара њи- 
хову животу и њиховој души, Невесињ- 
ски је дао у овој књизи осам врло ле- 
пих слика, врло јасних и врло заним- 
љЉивиХ. 

У овој збирци Невесињски је дао ове 
своје приповетке: „Прича старог сена- 
тора“, „Ђед Микаљ“, „Суд Шута Рога- 
нова“, „Међу нечастивима“, _Магла“, 
„Под снијегом“, „Немрчи пушке“ и „Ни- 


коговић“. Све су ове приче раније биле 
штампане по појединим часописима, где 
их има још повећи број, од којих би се 
саставиле можда још две три овако лепе 
и занимљиве збирке као што је ова. 
Цена је овој збирци 3 динара. 


Фридрих Ниче: Тако је говорио 
Заратустра. — У врло укусном из- 
дању књижаре С. Б. Цвијановића иза- 
шла је друга књига „Тако је говорио 
Заратустра“, од Ничеа, у преводу г. Ми- 
лана Ћурчина. Уз ову књигу г. Ћур- 
чин је написао, као предговор, кратку 
студију о Ничеовој философији („Фри- 
дрих Ниче. Скица његове философи- 
је“), у којој је објаснио основу ове фи 
лософије. Из ове скице види се да г. 
Ћурчин воли Ничеову философију, да 
ју је добро разумео, да и сам уме лепо 
да пише и да објасни — Што се самог 
превода тиче, он је у главном добар !' 
тачан уколико уопште може бити добар 
и тачан превод оригиналних, често врло 
нејасних и испрекиданих мисли и рече- 
ница Ничеових, јер Ниче не даје само 
нарочите мисли, него и те мисли, по- 
чешће нарочито и исказује. Али г. Ћур- 
чин у овом свом преводу има доста гре- 
шака с погледом на правилност српског 
језика, грешака стилских и граматичких, 
које је — да је мало више пазио — 
могао избећи. “ 


Жив. Девечерски: Међу својима. 
— Г. Девечерски је млад и нов припо- 
ведач, или је досада дао приличан број 
приповедака, које су одмах прид биле 
пажњу читалаца. Читаоцима „Дела“ он 
је већ добар и несумњиво мио позна- 
ник, јер су његове приче пуне ведрине 


БЕЛЕШКЕ 


и занимљивости. Он већ уме да нађе 
предмет за приповетку, да га обраци 
савесно, да га згодно разради и заокру- 
гли. Он не прича дугачке приче, већ 
кратке и пуне садржине. Свака скоро 
његова прича има једну мисао, о којој 
и читалац мора да размишља кад причу 
прочита. У овој првој својој збирци г. 
Девечерски је прикупио девет најле- 
пших својих прича, које је досад био 
објавио. То су: „Господин“, ,Стопама 
греха“, „Улични леш“, „Дивље прасе“, 
„Размирица“, „Ђура“, „Савест“, „Под 
жутим лашћем“, „После сна“. — Својим 
читаоцима најтоплије препоручујемоову 
малу али врло занимљиву збирку при- 
поведака г. Девечерског. (Књизи је цена 
1'20 дин.) 


Мирко Королија: Песме. — У врло 
елегантном издању књижаре Енрико де 
Шенфелд у Задру штампана је збирка 
песама г Мирка Королије. Он је своје 
песме поделио у две групе и дао им на- 
слове: једној „Еротикон“, другој „Хе- 
роикон“. У првој су групи љубавне пе- 
сме, а другој патриотске. О овој заним- 
љивој збирци песама биће говора кас- 
није у овом часопису, а засада је пре- 
поручујемо читаоцима, а нарочито књи- 
жевним критичарима, јер она за њих 
може бити врло згодан предмет. 


Б. Будисављевић-Приједорски: Из 
старог завичаја. — Управа Матице 
Српске у Новом Саду издала је збирку 
приповедака пок. Буде Будисављевића 
под натписом „Из старог завичаја“. Ту 
су штампане ове приче: „Кобна замје- 
на“, „Хајдучица Сава“, „Шаша харамба- 
ша“, „Пријеки суд под Модрушградом“ 
„Хајдук невјера“, „Задњи лички харам- 
баша“, „Вражја пећина“, „Пред осви- 
так“, „Биједа“, „Старији“, „Мучни да- 
ни“, „Ујак пане“, „Калуђерица Јека“, 
„Епилог“. Уз ову је збирку и кратак 
предговор о књижевном раду пок Бу- 
дисављевића, који је написао М. Б. — 
Књига је у 8", има стр. ХЈУ + 220. 


17 Ађатше ећ Маро!еоп, раг. А. 
Ворре. Насћене ећ Сле. — Саветник 
француске амбасаде у Цариграду г. Боп, 
који специјално студира француску и- 
сторију Наполеонова доба, објавио је 
под горњим насловом један део својих 
студија, који се односе на везе Напо- 
леонове са Албанијом. 

Према г Бопу, Наполеон 1 је давао 
Албанији ону исту вредност коју јој даје 

данас Италија. Управо, Наполеон је био 
на месту данашње Италије. Освојивши 
Венецију, он је заузео и острво Крф са 
суседним острвима и албанским приста- 
ништима. Он је полагао нарочиту паж- 
њу на ова пристаништа, јер се тако оси- 
гуравала слободна пловидба француских 
бродова по Јадранском мору. Исти раз- 
лози руководе данас Италију да се про- 
тиви нашој легитимној жељи за излас- 
ком на Јадран, као и праведној жељи 
Епираца ла се сједине с Грчком. 

Албанијом су и тада управљали бе- 
гови, недисциплиновани васали султа- 
нови, који су, као и данас, били европ- 
ским силама предмет за експлолтисање 
и прилика за интриге. Наполеон се јако 
интересовао Албанијом, он је чак орга- 
низовао један албански пук, који је доц- 
није дао грчком устанку најбоље вође, 
као Боцариса и друге. 

Нарочито је изнет у појединостима 
однос пзмеђу Наполеона и Али-паше ја- 
њинског, оног чувеног Али-паше с ко- 
јим је и кнез Милош био у вези, и кога 
су сјајно опевали Бајрон, Дима, Мавро 
Јокај. Наполеон је код њега акредито- 
вао једног консула, Пуквиља, храброг и 
ваљаног човека, од кога је остала цела 
једна архива. По тој архиви је и ова 
књига готово сва написана, што много 
доприноси веродостојности нових фа- 
ката које г. Боп износи, а који су врло 
важни за проучавање новије историје 
балканских народа. 

У. 


С Дунава на Рајну. — То је једна 
занимљива збирка бележака и успомена 
једног нашег млађег официра, г. Ђ. Ћи- 
рића, који се досад чешће јављао својим 
радовима по нашим дневним и књижев- 
ним листовима. Он књижевно описује 
јадранско приморје, Словеначку, изве- 
сне крајеве Швајцарске и јужне Фран- 
цуске. Поред личних утисака, који би 
могли бити нешто једрији и оригинал- 
нији, даје обилно материјала о месним 
приликама, да ова књига може послу- 
жити врло добро као ручна књига Ср. 
бима који не знају добро стране језике, 
а путују по пределима које г. Ћирић 
описује. 

Издање је пишчево, цена 2'50 дин 

У. 


Д-р Ст. Станојевић : Историја срп- 
ско-турског рата. — Д-р Ст. Станоје- 
вић написао је и дао у штампу „Исто- 
рију српско-турског рата“, која ће кроз 

кртако време бити готова. Д-р Стано- 
јевић је марљиво скупио и зналачки 
средио обилату грађу о овоме славном 
нашем рату и описао их свестрано, на- 
учно па ипак прегледно и лако тако да 
ову књигу може лепо читати сваки. — 
Претплатна је цена 4 динара, скупља- 
чима свака седма књига или 20% од 
скупљеног новца. Претплата се прима 
до 15 маја а шаље се Књижарско-Изда- 
вачком Заводу „Напредак“, Београд. 


НАУКА. 


Д. Н. Анастасијевић: Отац Не- 
мањин. — Г. д-р Д. Н. Анастасијевић 
штампао је своју расправу „Отац Не- 
мањин“. (Београд, 1914. Штампарија 
„Доситије Обрадовић“. У 80, стр. 32. 
Цена 080). У овој расправи г. Анаста- 
сијевић доказује да је Немањин отац 
био велики жупан Деса, који је пре 
Немање владао у Рашкој. Тиме г. Ана- 
сијевић мења ресултате до којих је до- 
шао у своме истраживању г. Љ. Кова- 
чевић у својој расправи „Неколика пи- 
тања о Стевану Немањи“ (,Глас“ 78.), 
где је г. Ковачевић тврдио да се отац 
Немањин звао Завида и да није био вла- 
далац. 

И ако се на први поглед може учи. 
нити да је ово питање ситно, оно је 
ипак врло значајно јер од њега зависи 
тумачење неколиких историских чиње- 
ница из српске историје прве половине 
ХП века. Ако би се узело, као што је 
узимао г. Ковачевић, да Немањин отац 
није био владалац, онда би долазак на 
великожупански престо Немањиног нај- 
старијег брата (Тихомира) и Немањин 
значио промену династије. Ако би се 
пак узело да је Немањин отац био жу- 
џан Деса, кога је наследио Тихомир, 
онда би то значило да долазак Тихо- 
миров не значи тако велику промену. 
"Ово друго неминовно повлачи друкчије 

схватање унутрашње и спољашње исто- 
рије српске тога времена, Због тога је 
ова расправа г, Анастасијевића и зна- 
чајан и занимљив покушај. Називамо 
ову расправу покушајем стога што сма- 
трамо да г. Анастасијевић није дефи- 
нитивно решио ово питање. Шта више 
оп једва ако је тек у неколико успео 
да доведе у сумњу резултате г. Љ. Ко- 
вачевића и да ово питање поново от- 
вори, јер је резултатима г. Ковачевића 
било свршено и затворено. 
О. 


Др. Милан Тодоровић: Спољашња 
трговина присаједињених области 
— Београд, 1914. Као посебна књига 
отштампан је извештај који је г. Тодо- 
ровић, секретар Министарства народне 
привреде поднео своме Министру о 
стању спољашње трговине у новим кра- 
јевима. 

Испитујући моменте који су детер- 
минисали спољашњу трговину, као и 
структуру и саму организацију, а тако 
исто и трговачки кредит, Г. Тодоровић 
долази до следећих закључака: 1) бу- 
дућа спољашња трговина нових кра- 
јева биће далеко јача но раније услед 
развитка привредне радиности, поди- 
зиња привредних предузећа и јачања 
потрошачке снаге тамошњег живља. 2) 
У погледу дестинације робе извршиће 
се промена, јер ће привредни живот но- 
вих крајева примити карактерне прте 
старих крајева. 3) Посредничка трго- 
вина ће се еманциповати од солунских 
гросиста. 

Разуме се да ове закључке не треба 
схватити апсолутно, јер подаци на ко- 
јима их г. Тодоровић базира често су 
несигурни и нетачни, што и он сам при- 
знаје. Заслужује пажње и интереса пред- 
лог г. Тодоровића о организовању наше 
трговачке флоте у јегејском мору. 

Д. 


Т Ог. ЈОВАН СКЕРЛИЋ 


(1877—1914). 


Други мај ове године био је фаталан по српску књигу. Тога 
дана брутална смрт уграбила јој је једнога од најумнијих и нај- 
плоднијих радника њених — д-ра Јована Скерлића. 

Умро је изненада, када нико није могао ни слутити да је 
близу крај ненадмашној продуктивности његовога вазда оштрог 
пера, које је с дан у дан богатило српску књигу. Умро је пре- 
рано, умро је млад. Али и тако кратак живот, пресечен суровом 
судбом, ;био је по српску књигу и необично плодан и од нео- 
бичног значаја. 

За Јована Скерлића живети — значило је радити. МИ његов 
живот био је непрекидан, напоран рад. Он није знао за одмор, 
за умор, све докле његов преморени и у раду сагорели организам 
није клонуо пред чељустима смрти. ИМ као професор Универзи- 
тета, и као научник и као културни и политички радник, неште- 
димице трошио је себе, предосећајући ваљда, да ће бити тако 
кратког века, журећи се и грабећи да што пре и што више да 
српској књизи, српској науци и српскоме народу, који је он тако 
искрено волео. 

Али редак, необично редак пример беспрекидне вредноће и 
неуморног рада, Јован Скерлић био је исто тако редак човек по 
необичној даровитости својој и силини свога пространога духа, 
да се он с правом осећао као суверен у свакој области своје 
акције И оно, што је Скерлић урадио, остаће и трајно и значајно. 

Српску литерарну историју и данашњу литерарну критику 
освежио је духом модерног научног испитивања и суда, и обе- 
лежио им јасније задатке и правце. Историја Српске Књижевно- 
сти ХУШ века, Српска Омладина и њена књижевност, Светозар 
Марковић, Писци и књиге и Историја Новије Српске Књижев- 
ности — остаће капитална дела. Истина, да, као сва људска дела, 
нису без махна, махна које носе отисак бујнога темперамента, али 
је Скерлић већ био на прагу доба, када се искуство живота, које 
младости недостаје, комбинује с вољом и талентом. Време би и 
ове недостатке изгладило, — јер ако се и ко развијао самостално, 
вођен само својим јаким и силним духом, не обзирући се ни лево 
ни десно, не страхујући од прекора због недоследности, развијао 
се д-р Јован Скерлић. 

Имајући невероватну радну енергију, необичан интелекат и 
буран темпераменат, који је уносио у сваки свој посао, Јован 
Скерлић је био скроз и скроз борбена природа. Он је више иза- 
зивго борбу но што је примао али увек понет уверењем, дау 
племенитој утакмици допринесе што више истини и добру. 

Његов бујни темпераменат давао је иницијативе свакој сре- 
дини, у којој се он нашао. Свуда је он био покретач, свуда је 
он желео живот, покрет, борбу. А сугестивна чар његове лич- 
ности и импресивна моћ његове живе речи могле су окупити око: 
њега људе на послу, јер је он не само кретао већ и стварао и ор- 
ганизовао. М стога је у данашњем нашем књижевном животу и 
његов лични утицај био необичан. Он је, може се оправдано рећи, 
у данашњици био суверени судија књижевнога укуса, те је лите- 
рарни свет са зебњом очекивао његов суд, да озари или осуди. 

Напоредо с науком и књижевношћу, њега је исто тако ин- 
тересовала и политика. Задубљујући се у научне студије, тај је 
неуморни човек нашао времена да у млађој генерацији своје групе 
води прву реч, да се у органима своје странке скоро свакодневно 
јавља од како је ушао у јавни живот. У Народној Скупштини, 
у коју је ушао пре две године, одмах се осетило да је Јован 
Скерлић на свом правом месту, да је то човек, који је одиста у 
политици имао шта да каже и који је веровао у оно што је го- 
ворио. Силан и бујан у сваком свом раду, био је он и као го- 
ворник и као политичар. 

Утонуо овако у рад на науци и политици, он није био из- 
губљен за рад на национално-културном пољу нашем. На против, 
интензивност његова рада на овоме пољу толика је била, као да 
се сав само њему посветио био. Његово продуктивно перо стигло: 
је, да решава и обрађује национална и културна питања; а сам је 
стигао да одржава безброј веза с представницима свију крајева на- 
шега племена, и да лично прелети с једнога на други крај Срп- 
ства, да живом речи својом одушеви и окуражи наше саплеме- 
нике у тешкој животној борби. 

У таквом непрестаном, свестраном, напорном и тешком 
раду на свима пољима, истрошио се и снажан организам Јована 
Скерлића и он је подлегао онда, када је своме племену највише 
требао. 

Уредништво „Дела“, у коме је д-р Јован Скерлић дебитирао: 
као књижевни радник, не изостаје у искреној и тешкој тузи, 
која је, смрку његовом, пала на душу свега мисленога света у 
Српству. 


ВЛАСНИК 
АЦА М. СТАНОЈЕВИЋ 
УРЕДНИЦИ 
РОг. ДРАГОЉУБ М. ПАВЛОВИЋ и Ог. ЛАЗАР МАРКОВИЋ 


Штампарија „Доситије Обрадовић“ Димитрија Гавриловића (пређе А. М. Станојевића) 
(Кнегиње Љубице улица бр. 6) 

Књига 71. ЈУ БИ Т9ЉА РО ЉИ НЕ СВЕСКА 3. 


БЕЛИ ПРАМЕНОВИ 


Писмо беше кратко и јасно. Добио сам га при заласку 
сунца, на шеталишту, стојећи сам на бедему у реду тамних, 
високих борова, опкољен њиховом игличастом шумом, док су 
се пода мном мирно разливале две сребрнасте реке, проткане 
златним тракама. Као увек, губио сам се у разбацаним мислима, 
као што се губио и сунчев скоро угашени колут у недогледној 
равници, у густом, тамном ваздуху. Писмом је позивао наш 
стари пријатељ, нас, три друга, да му што пре дођемо, по мо- 
гућству још исте ноћи, јер има да нам саопшти нешто врло 
важно. Док смо се нашли и кренули беше једанаест часова ноћу. 

Улице беху пусте, а небо ведро с безброј треперавих звезда. 
Ноћ чиста, а ваздух пун меких, благих месечевих зракова, који 
се нечујно купају у невидљивом мирисном мору расцветалих липа. 
Ишли смо убрзаним корацима уским тротоарима, ћутећи, обу- 
зети истим, као лед леденим, мислима, и, као сени, губимо се 
кроз непомичне сенке масивних кућа. Тренутно чули бисмо само 
кораке и осетили како се њихови одјеци сливају у један отегнут, 
туп и несносан звук. 

На изласку из вароши запљусну нас миришљаво дисање 
влажне земље и нагна нас да уздигнемо дотле погнуте главе и 
да дишемо дубоко. Пред нама, у даљини, кроз ниско зелено 
грање, светлуцаху два прозора на кући нашег пријатеља. 

У ваздуху несносна тишина. Жбунови и дрвеће крај нас, 
а даље шумарци, куће, брегови и планине благо се повијају, 
заокругљују и губе свој јасни, одређени облик, тако да цела 
та тамна заобљена спољашњост јако наличи нашим мрачним, 
заобљеним мислима, које су све замишљале а не одређујући 
ништа јасно. 

Дело, књ. 71. 21 

Лагано смо ушли у мали врт пред кућом. Слуга нас ипак 
чуо, изишао нам на сусрет и тихо рекао како сваког часа из- 
немоглим гласом наш пријатељ пита за нас. 

Ушли смо полако, на прстима, у пространу ниску собу. 
Наш стари пријатељ лежао је на високој постељи. Његова глава, 
повијена мало у страну, почивала је мирно на узглављу са скло- 
пљеним очима. Прав покривач, повучен до рамена, лагано се 
дизао и спуштао над широким грудима. 

Дуго стојали смо тројица крај болесникове постеље и за- 
државали дисање у стрепњи да њиме не пореметимо тихо ди- 
сање нашег пријатеља. Одједном један друг врло пажљиво, 
нежно, поче уклањати седе власи с болесникова висока, мало 
испупчена и наборана чела. Стари пријатељ лагано отвори очи. 
Његово се лице благо насмеши. Без наше помоћи усправи се 
у постељи, испружи обе руке и рече тихим, чврстим гласом: 

—- Дајте ми ваше руке, пријатељи, дајте што пре, јер је 
дошао дан растанка, кога се ја ужасно плашим: плашим као 
убица који се каје за најгнуснији злочин. Зашто ме гледате 
тако зачуђеног Изненађује вас што тако говори онај који је 
увек говорио да је смрт исто тако лепа као и живот. О, моји 
јадни пријатељи, кад бих имао моћи да вам одједном све обја- 
сним што осећам; кад бих имао груди велике као морски та- 
ласи, да бих вас све, цео свет, могао на њима пригрлити, јер 
вас волим, безмерно волим, као што небо воли земљу; и да ми 
је у рукама снага земљотреса, да бих вас у тим тренутцима моје 
највеће љубави одједном све, цео свет, на истим тим грудима 
и смрвио. 

Морам одмах признати, да је на мене говор нашег старог 
пријатеља утицао врло рђаво. Мојим растројеним нервима није 
требало много, па да у рукама свог преболног пријатеља, који 
их беше спустио на моје ноге, осетим тугаљив, хладан притисак, 
а у сваком, и најмање сјајном предмету, који би засветлуцао у 
каквом тамном куту, сагледам израз нечег нејасно гадног и гну- 
сног. Целим телом, на махове, обливаше ме језа, и крадом испод 
ока погледао сам у остала два друга. По њиховим очима и це- 
локупном изразу лица нисам могао да опазим ништа особито 
сем мале зачуђености, која је, вероватно, долазила услед овако 
нагле промене код нашег старог пријатеља. 

— Јест, пријатељи, плашим се нечег, неописано се плашим 
тог нечег, не зато што осећам да је оно ту, у мојој близини, у 

самом мени, већ зато што знам шта ме очекује после смрти. Али 
«смрти ..ха... ха... каква бојазан још од ње. Оно, од чега ја 
«стрепим целим бићем, неизмерно је веће од смрти, али га не 
умем исказати, јамачно зато, што о њему никад нисам ни могао, 
нити смео да мислим, али сам га најдубље осећао. 

„Плашим се тог тренутка, који долази лагано и стално све 
ближе. Њега доноси смрт са собом. Али, пријатељи, оно је веће 
од смрти, оно гута и саму смрт. Оно баца свуда око себе сенке, 
и једна, само једна његова сен, коју ми људи само видимо, али 
њену моћ, ни величину, ни истину, ни лепоту ни приближно не 
«схватамо, јесте смрт. И тада ...ха... ха... не тражите од мене да 
товорим о Ономе, кад ви ни једну, само једну његову сенку 
нисте у стању не да схватите, већ ни да осетите“. 

Раширио је руке као да нас је хтео одједном сву тројицу 
загрлити и наставио тихо: 

— Ви сте се јамачно надали, да ћу вам причати како сам 
срећан што долази смрт, која ће ми донети одмор од несносних 
и тешких животних брига. О, каква иронија! Људско је око на- 
„лазило свугде мира где није могло дубље да продре. 

„Зашто ме гледате пријатељи тако2 Ја вам говорим оно 
што сам осетио, гледајући оно што ћу вам испричати. Ја вам го- 
ворим потпуно свесан, и не кривите ме зашто вам све ово не 
испричах раније, мислећи да бисте ви могли учинити нешто 
више него ја. О, ништа ...ништа... и по сто пута вам понављам 
да ништа не бисте могли и да ништа нећете моћи. Зато сам по- 
мишљао да вам уопште ништа и не говорим, јер зашто да вас 
обмањујем светлошћу до које никад не можете стићи» Али бол, 
који осећам, сувише је дубок да бих га у овим тренуцима 
могас и од вас, јединих мојих пријатеља, скрити“. 

Згледали смо се и задрхтали, предосећајући страшан тре- 
нутак, који нечујно лагано ближе и сваким часом све ближе 
прилази. Наши су погледи изражавали запрепашћење. Било нам 
је нејасно шта наш пријатељ управо жели да нам каже оваким 
говором без везе, бар како се нама тада чинило, и пуним про- 
тивуречности, можда због тога што је хтео и имао одједном 
много да каже, а плашио се да за то неће имати времена. 

У соби тишина, тако тешка, оловна тишина, да се осећа 
као несносан притисак по целом телу, који зауставља дах и не- 
осетно, лагано и бесвесно доводи нас својом замрзлом некрет- 
љивошћу до тако јасних, дубоких сазнања, да се нехотице тр- 

замо, крадимице посматрамо један другог, стежемо вилицама и 
прстима стрепећи од оног што осећамо. Прошло је неко време 
у том очајном положају. Тишину је нарушио пламен лампе, чији 
шум у обичним приликама не бисмо ни осетили. У тренутку смо 
сви погледали у том правцу. 

Пријатељ беше осетио сву тугаљивост леденог ћутања, по- 
диже се још више у постељи, и лаганим и тихим гласом, каоиу 
почетку, настави: 

— Десило ми се пре петнаест година, на неколико месеци 
пре нашег познанства. Као страсан љубитељ биљака, лутао сам 
цео дан по гудурама у околини Белог Града. Дан је био врло. 
пријатан. Задовољан успехом (био сам нашао неколико приме- 
рака врло лепих и ретких дивљих ружа), задржах се у дубоком 
потоку, међу самим стењем, крај једне црквице, врло занимљиве. 
Она не беше виша од три метара, сумњам да је и у квадрату 
имала толико, покривена дрвеним, старим црним црепом, из кога 
је расла маховина, накривљена у једну страну, с прозорчетом 
при врху стрехе облепљеним избледелом жутом хартијом и по- 
луотвореним једнокрилним вратима, на којима беше нацртан 
црн крст. Сео сам на стену, недалеко од црквице, и трудио се 
да цртежом на хартији пренесем оно што сам тог тренутка осе- 
ћао у тој тамној котлини, посматрајући голо стење и мали, на- 
кривљени Божји храм. 

„Толико сам се занео у свој цртеж, да нисам ни опазио како. 
се облик црквице све више губи, као да се цела удаљава. Мрак 
се неосетно увлачио између нас. Кад сам опазио његово прису- 
ство, беше већ касно Од оног чега сам се највише плашио, то 
ми се и десило. Стаза, којом сам хитао натраг, после пола сата 
хода уведе ме у шуму, за коју сам, првог тренутка, мислио да 
је добро познајем. Али шума, као да није имала краја, ширила 
се свуд унаколо, и у колико сам дубље улазио у толико је би- 
вала све гушћа. Убрзо сам изгубио сваку наду, да ћу још те 
ноћи из ње изићи. Мртав уморан и гладан, кретао сам се без- 
вољно, не знајући ни сам куда. Под ногама прскале су суве 
гранчице, а по земљи наслагано лишће с тешким шумом раздва- 
јало се и реметило општу мирноћу. На појединим местима густо. 
збијено дрвеће чинило је већ мрку ноћ. 

„Гола коса, која ми се једног тренутка указа кроз грање, 
у непосредној близини, охрабри ме. Одмах сам пошао њеном 
падином окренутом к сунчеву заласку. Коса беше местимично. 

осветљена мутним одблеском, који је падао с неколико високих, 
белих облака. Кад сам стигао до њеног краја, одмах ту у бли- 
зини, нешто у лево и ниже сагледах високе црне зидове с не- 
колико кула, сличних огромним непомичним орлушинама. Обра- 
довах се и похитах, држећи да ће ту сигурно бити, ако не ста- 
новника, оно бар заклона. 

„Кад сам стигао до препуклих, на многим местима разри- 
вених зидова, нисам се усуђивао да их пређем, већ се решим 
да идем крај њих. И нисам био преварен. Тек што сам обишао 
друго платно, куд и камо боље сачувано од првог, угледах ви- 
сока гвоздена врата. Да их отворим, нисам успео ни на који 
начин, зато се решим да лупам. Премда ми се то учини одмах 
смешно, ипак окушах. На моје силно куцање нико се не одазва. 
Тада се послужих једним повећим каменом. Удар беше врло 
добар: цела су се врата затресла и зазвонила потмуло, а с не- 
колико страна одговорише одјеци. Причеках мало, и ускоро раза- 
знах јасно како неко одмереним, чврстим, лаганим корацима при- 
лази. Напрегао сам што више слух и по бату корака стао да за- 
мишљам личност, која ће се појавити. Кључ се окрете и врата 
се почеше лагано отварати. 

„Тргох се и одступих два корака. Преда мном стојаше јако 
развијен човек, виши од мене, можда за читаву главу. Испричах 
шта ми се десило. Он ме одмах позва да уђем. Идући попло- 
чаним двориштем к доста удаљеној, јако осветљеној одаји, по- 
кушавао сам неколико пута да заподењем разговор и докучим 
ко ту станује, али тај човек, вероватно вратар, беше толико уз- 
држљив, да ништа друго нисам сазнао осим да у том старом 
замку већ одавно обитавају како ми он рече, два врло добра и 
племенита створа: муж и жена. 

„Грдосија имађаше право. То беху заиста дивни људи, који 
су се неизмерно обрадовали што су у тако неочекивано доба до- 
били госта. Били су, како ми је изгледало, млади, и за мене тада, 
неописано лепи. Међутим то беху две потпуне супротности у боји: 
он црномањаст, с косом, брадом, брковима и крупним очима 
црним као ноћ; она плава, с лицем прозрачно белим, с коврџа- 
стом косом, која се таласасто спуштала до пода, и крупним очима 
боје неба, које се за тренутак назре, у јако осветљеним, месе- 
чевим ноћима, кроз згомилане црне облаке. На њиховим лицима 
стално је лебдео осмејак поверљивости и благости, али су зато 
преко њихових. усана врло ретко прелазиле речи. Нечујним осме- 

хом, с безброј једва приметних покрета очима, мишићима на лицу 
и борама на челу, које су се тренутно јављале и губиле, спора- 
зумевали су се они и договарали о свему. Мене, ненавикнутог 
на ћутање, бунила је та тајанствена мирноћа, тај говор без речи 
и слуха. М ма како да сам се трудио у току вечере да непри- 
метно дознам што више о замку, о коме до тада никад ништа 
нисам чуо, и о животу у њему, — нисам успео ништа. 

„Кад смо ступили у собу, коју су ми одредили за преноћиште, 
млада жена пожели ми што пријатнији одмор, али тако љупким 
гласом, да сам без оклевања пришао јој, зграбио за малу, меку 
и топлу ручицу и замолио је, да ми бар мало, мало више каже 
о месту на коме се налази замак. 

„Одговор беше врло кратак: 

— Нажалост, драги пријатељу, ми смо од скоро овде, и не 
бих вам умела ништа више рећи, но што и ви сами знате. 

„Дуго сам стојао и гледао к вратима на која је изишла. Чи- 
нило ми се да их није затворила, јер нисам чуо никакав шум 
кваке, али чим сам пришао, видех да то беше само обмана: врата 
су била добро затворена. 

„Соба је била врло пространа и висока. Из средине тава- 
ница висила је велика лампа с неколико пламенова и бледожутом, 
месечевом светлошћу осветљавала све унаоколо. Зидови су били 
богато украшени сликама из природе, урамљеним у широке, 
златне, масивне гране. Међу многобројним намештајем истицале 
су се висока земљана пећ, боје аметиста, и камена статуа зами- 
шљена човека. Кад се дуже гледа, падају у очи и два велика сјајна, 
црно обојадисана сандука, за које би се могло држати да су нека 
врста ормана. Оба су били на једној страни зида али доста уда- 
љени један од другога. 

„Сео сам за мали, округао сто и разгледао многобројне фо- 
тографије. Разгледао сам их несвесно, не обраћајући пажњу ни 
на једну више, не задржавајући се ни на једној дуже. Сваки час 
ми се јављала свиласта коврџаста коса, мало бело чело, и два 
плава ока, пуна тајанственог чежљивог осмеха. 

„Потмуло куцање сата из неке удаљене одаје, затим тиха, 
мелодична свирка тргоше ме. Погледам у мој сат: беше скоро 
дванајест. Свирка је трајала још неко кратко време, па се поново 
све утиша. Дуго сам очекивао нећу ли још нешто чути. За време 
тог очекивања, напрегнут што више, осетио сам тишину. То не 
беше мир, потпун мир, кад се ништа не креће, кад се не чује 

ниједан глас, никакав шум, већ то беше тишина, слична мртвилу 
пред буром. Она се осећала не по спољашњости око мене, већ 
у мени и стварала је необјашњиву бојазност. У мени се све кре- 
тало, дрхтало и очекивало. Скочим са столице и пођем. Нисам 
чуо кораке. Станем као укопан. Почнем да крећем главу свуд 
унаоколо, ишчекујући нешто, не знајући ни сам шта. Тишина, 
мртва тишина! Нервозно стегнем песнице и учиним још неколико 
корака. Опет нисам чуо ништа. Никад нисам био плашљив, су- 
јеверан још мање, али тек умор, који беше и сувише велики, 
нисам више осећао, а о сну ни помена. 

„Стојећи мислио сам о замку. Колико се сећам, никад нисам 
слушао да је у околини Белог Града постојао кадгод какав замак. 
Како сам могао да га нађем и који су ово људи» Питања су се 
ређала све брже и брже без икаква одговора. 

„Решим се да учиним још неколико корака, па ако и тада 
не будем ништа чуо, да ударим по некој ствари из све снаге, без 
обзира на оно што ће се после тога догодити. Али тог тренутка 
поглед ми паде у један угао собе на две човечје главе: једна 
с разјапљеним, као крв црвеним устима, а друга с грдно великим 
носем и два упала, тамна ока. Упутих се к њима. Лагано, не обра- 
ћајући више пажњу да ли се чује шум мојих ногу, прилазио сам 
све Олиже људским главама и све их јасније распознавао. Кад 
сам био од њих свега корак удаљен распознао сам у њима две 
празне вазне за цвеће. Нечујно се насмејах и окренух. Али сад 
није могло бити обмане. Крај мене протрча пацов и изгуби се 
под постељом. Његова сенка остави траг пепељаве боје, који се 
лагано губио. Језа ми прође дуж кичмена стуба, тренутак разми- 
шљах, потом притрчах постељи и разгледам испод ње, али ништа 
више нисам видео. Потмуо звук сата поново допре из дубине. 
Изби један, али малопређашња свирка овога се пута не чу. Седох 
на постељу. Ослушкивао сам нећу ли поново нешто чути, и место 
тога осетих, као мало пре, само јаче, куд и камо јаче, тишину. 
Хтедох да се дигнем и опробам ударцем ма у какву ствар, да 
ли ће се јавити звук, али ми сад у трен постаде то скроз не- 
потребно. Кад сам могао чути куцање сата, вероватно да ћу 
чути и удар моје песнице, који би, у ово доба, узнемирио тако 
гостољубиве и мирне људе. Легох обучен, руке метнух испод 
главе, и трудећи се свом снагом да ништа не мислим, ослушкивао 
сам отворених очију. Ништа се није чуло, али сам, као и мало 
пре, осећао тишину. Из свију зидова, одозго, с тавана, из пода, 

са свију страна примицало се к мени лагано, врло лагано, нешто 
тешко, несносно и сваког часа несносније и теже. Осетих ускоро 
баш притисак, прво на очи, затим на груди. Удови, као обамрли, 
лежали су крај мене млитаво. Заморен, тренутно склопим очи, 
али тога часа сагледах нада мном велики лук пун крупних плавих 
и црвених цветова, око којих су се обавијали, као венчићи, бели 
звонцасти цветићи. Целом дужином лук беше оперважен с обеју 
страна широким, тамно зеленим, рецкастим палмовим лишћем. 
Слика беше тако јасна и жива, многе сам цветове одмах познао, 
да сам се нехотице тргао и отворио очи. Лука у трен нестаде, 
али сам мирис цвећа тако јасно осећао, да сам могао побројати 
све разноврсно цвеће, из кога беше састављен лук. Гледао сам 
у таван отворених очију и трудио се да од несносног, јаког и 
тешког мириса јасмина одвојим мирис руже, и само њега да уди- 
шем, као да то беше у мојој власти. 

„Али то моје ново занимање није дуго трајало. Потајна, без- 
узрочна узнемиреност поче ме поново све јаче обузимати, и ја 
поново осетих кобно дејство тишине. Гдегод бих погледао, осетио 
бих како ми и најмањи делић свега око мене шаље нешто тешко, 
несносно и хладно, што ми лагано али постојано прилази и својом 
хладноћом све кочи и умртвљује, а сам ваздух од њега мрзне. 
Осетио сам како тишина продире и кроз саму срж мојих костију, 
и доводи ме до беснила, које ништа неће да предузме. Брзо за- 
творих очи, надајући се да ћу поново видети неку слику, која 
ће, бар тренутно, ублажити грозан утицај тишине. 

„Тек што сам зажмурио, сагледах ужасно високу стену и како 
одозго, са врха, пада један човек. Падао је главачке, брзином 
стреле, и за трен се нашао доле, и главом ударио о један сте- 
новит шиљак. Удар је био страшан, јер сам и ја сам осетио тако 
јак, муњевит бол у глави, да сам скочио у постељи. 

„Био сам киван на самог себе и једног тренутка хтео да за- 
плачем, али сам се ипак брзо прибрао, из све снаге стегао ви- 
лицама и решио да тако сачекам зору, јер сам држао да ће сад 
тишина поново наставити свој сатански напад. Јако узбуђен, лепо 
сам чуо како ми срце брзо куца. Једна мисао смењивала је другу, 
сасвим супротну првој, брзином муње, за тренутак осветљена 
тако јасно, да то не беше само слика коју сам видео, већ и слика 
коју сам осетио, слика жива, као да је била обасјана двоструком 
светлошћу: спољашњом и другом, чији извор беше у самом мепи. 
Али одмах за овом дошла би нова мисао: испрекидана, истрзана, 

јако слична таласима магле, који промичу крај нас, и допушта- 
тају нам само на тренутке да нејасно назремо околне предмете. 

„То наизменично загонетно смењивање једне јасне мисли дру- 
гом тамном, и обратно, трајаше доста дуго, док се одједном, без 
икаква видљива узрока, утицај тишине поче смањивати. Чинило 
ми се као да невидљиви ланци попуштају око мене и лагано један 
по један без звеке и најмањег шума пада, а дисање ми постаје 
лакше и слободније. 

„Помишљао сам да су сви ови догађаји само пролазне 
последице данашњег великог умора и овог необичног дожив- 
љаја, који ме, морам признати, доста бунио и нервирао. Уми- 
рен таквом мишљу, испружих се у постељи, пошто сам скинуо 
само обућу, с намером да се колико толико одморим. Али, ипак, 
нисам могао ни ока склопити. Не знам колико је тако дуго могло 
трајати, сат одавно нисам чуо да избија, кад ми допре до ушију 
врло нејасан али постојан, доста слаб шум. Сакупио сам сву пажњу 
на тај шум и пратио га. После кратког времена опазих како 
се шум лагано појачава. Полако, да самог себе не узнемирим, 
метнем руке на уши, трудећи се да докучим с које стране до- 
лази. Али нисам успео ништа. Час ми је изгледало да му је извор 
крај врата, ван собе, али тако рећи истог тренутка, чуо бих га 
сасвим јасно на супротној страни, негде иза мојих леђа. Устанем 
лагано, врло пажљиво, и стојећи крај постеље, очекивао сам да 
разберем ма у ком правцу нешто јасније, да бих знао где ћу поћи. 
Трудио сам се свом снагом да продрем унутра, у сам тај нејасан, 
потмуо звук, ис напрегнутим слухом успео сам после дужег вре- 
мена да разберем безброј гласића који су стварали шум. То беху 
у ствари атоми шума, којима сам покушавао атомима мог тела 
да одмерим дужину, јасноћу, обим. Али све узалуд. Том напрег- 
нутом пажњом толико сам се заморио, да сам убрзо изгубио моћ, 
да поново понаособ схватим гласиће, бар приближно, као први 
пут. Зато се решим да пођем насумце у правцу у коме сам био 
окренут. 

„Преда мном стајаше једна од оних гломазних црних санду- 
чина, које сад нехотично почеше у мени да буде сумњу. Пришао 
сам првој лагано и наслонио уво одозго. Право да вам кажем, 
колико сам се обрадовао што сам пронашао одакле долази шум, 
толико сам се осећао и нелагодно. Али није се имало куда. Шум 
се ту, у сандуку, стварао. Удаљих се неколико корака, да бих 
уверио самог себе, и поново приђох сандуку и напрегох сву пажњу, 

да би ми шум постао што јаснији. После кратког времена раза- 
брах пригушено, потмуло и неразговетно стењање, као да долази 
с велике даљине. Брзо дохватим лампу с једног ормана, запалих 
је и метнух на загонетан, четвртасти сандук, који беше широк 
до једног метра, а од прилике толико и дугачак. Хтедох да га 
отворим, али браве нигде. Шта више, поклопца као да није ни 
било, или беше тако вешто израђен, да се није могао лако уо- 
чити Обишао сам га у колико се то могло због зида и загледах 
га, али ништа не нађох што би ми дало повода да покушам са 
отварањем. Спустих лампу на под и прислоним уво. Није било 
обмане: шум је сталан и исти. Поново почнем да га загледам, 
само сад много пажљивије но први пут. И на моју велику ра- 
дост спазих у једном крају, крај саме ивице, отприлике на сре- 
дини висине, округло дугме боје сандука. Било је тако израђено 
и удешено, да сам га могао опазити једино на тај начин, што 
ми је нокат закачио за његов обод, кад сам вукао прстом по 
површини сандука. Нисам дуго размишљао, нити сам и часак 
оклевао: притиснем на дугме. Оно уђе за неколико милиметара, 
и горња се површина сандука без и најмањег шума врло полако 
подиже. 

„Погледам. Одозго стакло, али тако чисто, као да га није 
ни било. А испод њега — пријатељ нас премери с благим 
осмехом — мислићете бог зна шта, кад оно безброј металних 
плоча пепељаво сиве боје, као да су од олова. Плоче су разне 
величине и разног облика: неке четвртасте, неке округле, али 
понајвише неправилног. Подигох лампу и метнух је на стакло 
сандука. Сад сам тек јасно видео како на свакој плочи седи 
по један мали створ, јако сличан по спољашњости човеку, али 
врло мали, величине нашег обичног палца на руци. Ако то беше 
нека врста увеличавајућег стакла, као што данас држим, да 
је тако нешто морало бити, онда тек можете појмити како су 
та бића била врло мала, можда за наше обично око сасвим 
невидљива. 

„Око тог патуљка, како на којој плочи, негде више, негде 
мање, стојало је или се кретало још неколико њих. Сви су они 
били обучени у разнобојна шарена одела, искићени безброј- 
ним шареним пантљичицама, на којима су висили врло ситни 
жути и бели цветови нарциса и маргарите, или по који већи 
цвет златног сунцокрета. Они су се час скупљали око оног што 
је мирно седео, нешто се с њиме разговарали; час одлазили на 

разне стране; час се мрштили, час смејали, и опет прилазили 
оном малом. Једновремено дешавало се ово на свима плочама. 
Прелетајући погледом с једне плоче на другу, одједном спазих, 
како се плоче мичу. Збиља, кретање беше врло лагано, али је 
тек постојало, као да су плоче имале безброј невидљивих ногу. 
Оне су лагано али непрекидно мењале положај једна према 
другој. То још јаче заголица моју радозналост, да дознам како 
се покрећу, и обратих на њих још већу пажњу. Тада спазих; 
да је ретко која од њих била у хоризонталном положају. Ве- 
ћина их беше нагнута, или се постепено нагињала час на једну, 
час на другу страну, Као што би сваког од вас, тако је и мене 
јако занимало да дознам одакле произилази то колебање. Одозго 
то нисам могао да видим. С лампом у руци погледах са стране 
и нађох узану стаклену пругу дуж целог сандука, кроз коју се 
врло јасно видело све испод плоча. И шта мислите >“ — с истим 
малопређашњим осмехом упита нас стари пријатељ. — „Шта ми- 
слите, шта је било испод тих тешких, оловних плоча 2 Човечуљци 
као и они на плочама, али не по неколико њих, већ милиони ими- 
лиони тих сићушних створова, збијених као длаке на глави, и ко; 
главама, ко рукама, ко леђима носили су на себи и покретали плоче. 
Јасно се видело да све плоче нису исте тежине, јер док су неке ти: 
мали створови носили на главама усправљени, дотле су други са- 
вијени, погрбљени, са страшно унакаженим лицима од болова, једва 
их померали. Сад ми тек беше потпуно јасно зашто су се многе- 
плоче нагињале : док су плочу на једном крају носили патуљци на 
главама, дотле су ту исту плочу, на другом крају с муком одр- 
жавали на искривљеним кичмама пузећи. Тежина плоче на тај 
се начин још јаче преносила на притиснуте и на појединим ме-- 
стима виделе су се саме гужве патуљака, како издишу под сил- 
ним теретом, борећи се последњом снагом, да колико толико 
одрже плочу подигнуту. Гледајући час поједине шта раде на 
плочама, час масе испод њих, приметих са стране сандука две три 
мале ушне шкољке израђене од стаклета. Одмах прислоним уво, 
и — задрхтах. 

„Сви ти мајушни створови вичу као да су живи. Збиља гла- 
сови су им доста једнолики и њихов творац, који је вероватно 
много труда уложио док их је тако начинио, успео је доста али 
не толико да ме је могао обманути да поверујем како су ти ма- 
шински човечуљци живи. Он их је могао начинити, као што ћете: 

већ чути, да и читаве реченице изговарају, али ипак по свему 
«се могло видети да то беху само вештачки направљени мали 
створови, који су јасним радосним усклицима поздрављали 
сиве плоче, као да су у тој тешкој, мртвој оловној ствари ви- 
дели једини циљ свог живота. 

„Та вика беше ме толико занела да сам једног тренутка 
збиља помислио да се налазим међу људима, и почео озбиљно 
да размишљам, ако је све ово истина, зар међу толикима нема 
бар појединаца, који не осећају сву лаж тих узвика. И баш тог 
тренутка спазих како се један дугуљасти патуљак, виши од оста- 
лих, измигољи испод плоче. Али тек што се нашао ван њеног 
обода, и тек што је успео да уздигне главу, кад га зграбише 
неколико крајњих, ко за ноге, ко за главу, и гурнуше натраг, 
и одвојише се око њега тако да га плоча притиште једном не- 
равнином, да је без јаука пао“. 

Пријатељ заћута и поче нас мерити мирним, хладним по- 
гледом. Ми смо га нетремице слушали напрегнутом пажњом, да 
нам не промакне ни једна реч. Прича нам изгледаше врло за- 
нимљива, премда од нас нико није знао шта он њоме хоће. У 
соби она иста малопређашња необична тишина, која сваку реч 
окива нечим тешким, и тиме нас гони да је што јаче осећамо. 

„— Као што видите то беху врло необичне играчке. И ја 
верујем да нико од вас није имао прилике, да тако нешто види 
у свом животу. Већ сам помишљао на који би згодан начин за- 
молио сутра домаћина да ми поклони један сандук, да га као 
играчку поклоним неким својим блиским рођацима обдареним 
многобројном децом, кад, одједном спазих како се једна од тих 
многобројних плоча јако наже на једну страну, удари ободом о 
под тако силно, да се патуљак, што је седео у средини, с ра- 
ширеним рукама и раскреченим ногама у тренутку скотрља доле, 
а с њим и сви око њега. Трудио сам се да видим шта ће с њима 
бити, али нисам успео ништа, јер они тако брзо несташе у маси 
испод плоче, као да нису ни постојали. Али док сам ја тражио 
попадале на једној страни плоче, дотле је на другом крају, пе- 
њући се један на другог, излазио исти број патуљака. Један од 
њих брзо претрча преко усталасане плоче и седе на средину, 
а остали га опколише и наставише рад својих предходника. 
Кад су по други пут обишли целу плочу и поново се сакупили 
око оног што седи, наслоним брзо уво на најближу шкољку тој 
плочи, са жељом да чујем шта говоре. 

„Патуљак, што је седео, благо се смешкао, гледао свуд уна- 
около и шапатом нешто сасвим тихо говорио, да га нисам могао: 
нимало чути. То ме мало наљути и напрегох што више слух. Од- 
једном патуљак се попе на столицу, поглади своју малу, белу 
браду и рече: 

— Али, моја добра и драга господо, мени се чини да се 
стално чује некакав јаук. 

— Ах, не, не, — одговори брже боље један стари, седи па- 
туљак, обучен од главе до пете у црно светло одело с малим белим. 
крстом на грудима, на коме беше разапет један тако исто мали, 
'голишави патуљчић. — Вас слух вара и зато чујете јауке, док 
су у ствари то молитве. 

„И насмејах се и наљутих. Наљутих што је тако мали, нема 
га ни колико наш палчић и већ лаже, и хтео сам, као човек, 
својом гломазном песницом, да га одмах, без и најмањег окле- 
вања, научим истини, али осетих стакло и љутња ишчезе. На- 
смејао сам се таквој играчки која ме могла толико занети и с чу- 
ђењем се запитах какав ли је то морао бити људски геније, кад 
је од мртвих ствари: гвожђа и дрвета, могао тако нешто да 
начини. 

— Ако се не варам, ја чујем и стењање, — поново про- 
говори пређашњи патуљак. 

— Није то стењање, — с блаженим осмехом одмах објасни 


црни патуљак с белим крстом — већ су то узвици задовољства. 
и среће непрегледних маса. 

— Како ми изгледа моја се плоча јако љуља2 — поново: 
чух патуљков, сад приметно уздрхтали глас. 

— (О, да љуља се врло јако — одговори други патуљак 
обучен у шарено одело, с припасаним мачем величине наше мале 
чиоде, којом деца набадају бубице. — Али то не треба ни нај- 


мање да вас плаши, јер то је знак, да су сви под вашом плочом 
пуни здраља, силни и јаки, и стављају вам до знања, да се код 
њих толико нагомилало снаге, да би је требало што пре иско- 
ристити у каквом успешном судару с другом плочом. 

— То не би било рђаво — упаде у говор још један пату- 
љак. — Наши су људи тако вредни, да су нагомилали за неко- 
лико година силно умно и материјално благо, за које би било. 
штета да остане неупотребљено. 

„Патуљак на столици таквим одговором као да беше доста 
умирен, бар привремено, спусти се лагано у њу, и молећи се: 

Богу, лако заспа. Плоча се, међутим, лагано таласасто кретала 
избегавајући срећно сударе с многобројном околином. 

„Код појединих плоча судари су били кад-кад толико јаки, 
и плоче би кад-кад једна под другу тако подишле, да су од 
удара и потреса читаве масе тих патуљака биле просто млевене. 
Али сав тај крвави ужас могао се видети само са стране, док 
се са плоче, одозго, од свега тога није видело ништа. Шта више, 
колико сам могао на први поглед да опазим, ни јаук се одозго 
није тако разговетно распознавао. 

„Гледајући те, пре сулудасте но пријатне, играчке, осетих 
језу у целом телу, и постадох одједном тако туробно, тешко рас- 
положен, да сам зграбио за поклопац и треснуо. Управо мислио 
«сам да ће треснути, међутим поклопац се лагано спустио и без 
шума затворио. 

„Измакао сам се два-три корака и дуго посматрао спољашњи 
изглед сандука. Мисао: какав ли је то вештак могао бити, кад 
је овако нешто могао начинити, никако ме није напуштала. Ме- 
ђутим онај малопређашњи шум чуо се и надаље, али ми се чи- 
нило да је јачи сад, кад је сандук затворен, но што је био мало 
пре, кад беше капак подигнут. Прошетао сам неколико пута по 
соби, не осећајући ни најмањи умор или вољу за спавањем и за- 
стадох на средини. Тада ми паде у очи и други сандук. Пошао 
"сам одмах к њему, али сам се брзо тргао. Зашто својевољно да 
„се мучим оним, што сам једном већ видео. 

„Збиља, играчке су зацело необичне, тако рећи јединствене, 
и на први поглед врло занимљиве, али је њихов утисак врло не- 
„лагодан, да сам већ помишљао да их сутра од домаћина и не 
тражим. 

„После неког времена примирих се и легох на постељу, ра- 
зуме се, не да спавам, већ да сачекам зору. Сат ми беше стао 
на један после поноћи, али сам држао да ноћ мора бити већ на 
„измаку. Тако сам држао, у ствари ноћ као да није имала краја. 

„Али ипак стрпељиво сам чекао, узбуђење ми се проширило, 
а тајанствених слутња и малопређашњих привиђења више не беше, 
да ли услед тог што сам сад био заузет стално једном јаком и 
јасном мишљу о новим играчкама или због нечег другог, што је 
«било ван мене, у тајанственом замку, ни дан дањи не знам. Је- 
дино ми изгледаше да се шум доста појачао и постајао је све 
оштрији. Најпосле он ме натера да се поново дигнем и ослушнем 
прво код једног, па онда код другог сандука. Звук је у другом 

сандуку био јачи, то сам одмах опазио. Размишљао сам шта да 
радим. Да поново посматрам исти призор, као што рекох, није 
ми било ни мало пријатно. Али зар ја нисам могао одмах затво- 
рити сандук> Па, ипак, оклевао сам: плашио сам се да неким 
кобним утицајем не будем и против своје воље приморан, да 
гледам оно од чега сам стрепио. 

„Шетао сам се по соби, и трудио се да мисли од другог сан- 
дука што више удаљим. Нисам успео, јер тада када би мисли, 
бар привремено, пошле другим током, глава би се сама бесвесно 
окретала у том правцу и, спазивши сандук, ишао бих у тренутку, 
најкраћим путем к њему. 

„Постао сам нехотице сам свој мучитељ. Зато се одлучих 
да више не оклевам, па шта било. 

„Као и у првом случају почнем лампом да тражим дугме, 
којим бих отворио капак. Брзо сам га нашао, јер, као што се на 
први поглед видело, по спољашности су били потпуно једнаки, 
дакле, вероватно да је и начин отварања и затварања био исти 
па, шта више, вероватноћа је била велика да су им и унутраш- 
њости исте. 

„Лампу сам подигао у вис и притиснуо на дугме. Капак се 
поче лагано дизати. Ја лако задрхтах у очекивању. Чим се указа 
стакло, љубопитљиво почех загледати, али нисам могао ништа 
јасно да распознам. | 

„Сандук се потпуно отвори. Спустим брзо лампу на стакло 
и станем да загледам са свију страна оно што се у њему мицало. 
И ако и ово беше некакав необичан механизам, ипак је толико 
одударао од оног у првом сандуку, да би га сваки непажљивији 
посматралац држао пре за неко живо биће без икаква облика и 
израза но за мртву ствар. То беше пиктијаста сива, набубрела 
маса, местимично бела као снег, испреплетана црвеним влакнима, 
с безброј бледоружичастих отвора, који су се нервозно ширили 
и скупљали. Она је једнолико испуњавала целу горњу површину 
сандука. У колико сам је дуже гледао, у толико сам све боље 
видео како у тој маси сваки и најмањи делић дише и дрхти. Али 
то дрхтање беше тако нелагодно, тако тугаљиво, да сам осећао 
језу по целом телу. Лагано, држећи се за оквир сандука, тежио 
сам да се главом што више удаљим. Из даљине се врло лепо 
видело како цела маса трепери и непрекидно се прелива, дели- 
лимично или сва, у разним нијансама беле и сиве боје. 

„Нисам могао дуже да издржим и дохватим за поклопац, да 

га затворим, али тада се сетих да потражим стаклену пругу, која 
је и овде ишла дуж цела сандука. Кад сам погледао кроз њу, 
имао сам шта да видим. Сива, безоблична маса пушта из себе, 
као кроз сито, безброј зрнаца, која нестају у дубини сандука, 
кроз масу отвора. За тренутак сам гледао како се зрнца брзо 
јављају једно за другим, и као киша у густим непрекидним мла- 
зевима нестају кроз мале отворе урезане у дно преграде. 

„Сигуран сам да би и вас занимало да дознате шта бива 
с тим силним зрнцима. Одозго се то није могло видети, са стране, 
кроз овај отвор, такође се није видело ништа. Али мени је већ 
било јасно, с обзиром на висину сандука и ширину ових првих 
двеју фијока, да овде има још неколико. Не околишећи, с лам- 
пом у руци потражих дугме, али место њега наиђох на малу, че- 
личну полугу. Чим је повукох она попусти у једну страну и преда 
мном се поче лагано, са стране сандука, спуштати предња страна 
фијоке, као ролетна на прозору. 

„Сад више не беше сумње да су сва стакла, кроз која сам 
гледао ове чудне играчке, била увеличавајућа. 

„Сва безбројна ситна зрнца, која су ми, мало пре, у многоме 
наличила на ситна зрна сочива, гледана одавде, врло јасно су се 
распознавала, али, пријатељи, не као зрнца; знам да ћете се за- 
чудити, а вероватно и насмејати ми се кад чујете шта ћу рећи, 
али ја вам причам оно што сам доживео : сва та зрнца беху мале 
лобање, лобање оних патуљака. 

„Дно фијоке личило је на велику равницу. Из једног њеног 
угла лепезасто су водиле безбројне шине и на беличастој повр- 
шини личиле на тачно одређене црне линије, које иду у све правце 
не укрштајући се. У близини почетка свих тих шина, а напосе 
на почетку сваке, стоје по неколико патуљака и дочекују све те 
лобање, које падају одозго, тако вешто, да ретко која промаши 
и лупи без звука о дно фијоке. 

„Ништа занимљивије не беше но гледати шта раде патуљци 
с тим главама. Сваки је имао свој тачно одређени посао и по- 
метње ни у ком случају није могло бити ни за један тренут. 
Патуљак који хвата лобање, чим је зграби, пажљиво јој загледа 
у очне дупље, за то време други већ мери метром дужину, ши- 
рину и обим, а трећи све то пажљиво записује у некакве шарене, 
укоричине књижице. Тада онај први метне лобању на врло фине 
теразије и измери је у грам. Онај што бележи брзо из свих тих 
премеравања, на некакав начин, за који нисам могао да докучим 

у чему се састоји, израчуна број и њега гласно изговори. Један 
отрчи и нађе шину на којој је тај број забележен. Брзо, у трен, 
лобању спусте тако да вилице дођу с обе стране шине, с очним 
дупљама напред, и гурну је. И глава пође даље сама. Лепо ус- 
прављена, не климајући ни десно ни лево, јури она као да је на 
точковима или као каква машина за децу. 

„— Зашто ме гледате тако чудновато 2“ — запита нас одјед- 
ном пријатељ врло озбиљно. — „Мислите ли да сам ја ово све 
измислио 2 Али ја вас молим да обратите највећу пажњу на све, 
јер ћете ми веровати, да у овим тренутцима немам ни времена 
ни речи за растурање. 

„И лобање су летеле једна за другом по свима шинама у 
свима правцима и непрекидно расле у вис. То вас, као што видим, 
још више изненађује. Али ево како је то ишло. У почетку нисам 
могао ни ја све да разликујем, али чим су ми се очи привикле 
оном силном комешању приметих да крај шина, на извесном уда- 
љењу, негде већем, негде мањем, како где леже у гомилама лепо 
сложени сви човечији делови. Прве гомиле костију беху састав- 
љене из вратних пршљенова, потом дођоше гомиле с кључња- 
чама, па неколико, недалеко удаљених једна од друге, с деловима 
руку и тако редом сви делови костура. 

„Крај сваке гомиле костију стоји по неколико патуљака. 
Њихов је посао врло прост и састоји се у томе: чим спазе ло- 
бању да прилази, на шину мећу одговарајући делове костију 
с гомиле. Тако лобања без задржавања прима један вратни пр- 
шљен за другим, и за толико се у вис подиже; па руке, ребра 
и све више, све брже расте и ускоро у даљини виде се само 
читави костури. Али то је само за тренут, јер чим се костур цео 
створи, њега одмах и нестаје. 

„Дуго сам био занесен том сталном јурњавом и тим сталним 
истим радом и патуљака и лобања, тако да ми ускоро све постаде 
досадно. Шта више, у колико ми у почетку све то изгледаше и 
занимљиво и чудно у толико ми сад постаде одједном и просто 
и обично. Све се креће на један исти начин, увек по стално утвр- 
ђеним црним шинама, и од сваке главе на један исти начин по- 
стаје цео костур. Сви су патуљци отаљавали на исти начин један 
сталан посао, и услед те утврђености свега и једнакости свега, све 
ми постаде досадно до гнусности. Збиља механичар је морао утро- 
шити доста и времена и духа да створи тако сложен и тачан ме- 
ханизам, као што беше цела ова направа, али је ипак, при свем 

том, она била и сувише досадна. Куд и камо је било занимљи- 
вије гледати онај сандук с плочама како се плоче стално крећу, 
нагињу, дрхте, као да играју, и слушати оне патуљке како се 
вешто обмањују. Једино сам овде желео да дознам куд се девају 
ти цели костури. Са стране код ове фијоке не беше стакла, као 
код пређашњих. Зато сам помишљао да испод ове фијоке мора 
бити још једна или још и две. И није ми требало много тражења, 
па да нађем нову малу челичну полугу, и да помоћу ње, као 
мало пре, отворим и трећу фијоку. 

„Тргох се. Тек што се капак поче спуштати, из фијоке јасно 
допре тако језовита шкрипа, да сам се сав стресао. Напрегох вид 
да што боље разазнам од чега то долази. Унутрашњост сва беше 
омотана црвеним одсјајем и прожета тешко провидном црвеном 
паром. Ипак сам после дужег напрезања успео да продрем уну- 
тра, и сагледах у непрекидном низу, докле је око могло допрети, 
редове бургија. Каквих вам ту није било: малих и великих; са 
врховима шиљатим као у игле, и широким као у сврдлова; врло 
кратких и врло дугачких. Све су биле усамљене и поређане у 
правилном реду, на извесном удаљењу једна од друге, и све су 
се окретале: која брже, која лакше; неке са сталним застајки- 
вањем; док су се друге тако брзо обртале да им се облик није 
могао ни распознати. Немојте мислити да је шкрипа била јака, 
не, напротив, она је била слаба, врло слаба, али тако разноврсна, 
тако пискава, час уједначена, час испрекидана, да ми се коса од 
језе дизала у вис. За шта ли ове страшне направе служе» — за- 
питах се гласно и напрегох што више очи. И није ми требало 
дуго, па да продрем још дубље кроз црвену маглу и сагледам 
сав њихов грозан рад. 

„Ох, то беше најстрашније!“ — проговори промуклим гласом 
наш пријатељ, затресе главом, сав се стресе, и не отварајући очи 
тихо настави: 

„— Лепа црвена пара, знате ли од чега је била2г Од крви... 
крви... и свуда је капала и цурила крв, и свуда је лежала крв 
— крв патуљака ! 

„Паклена слика!“ — отегнутим уздрхталим гласом рече при- 
јатељ и покри очи рукама. 

„— На другој страни од бургија гмизали су патуљци. Дакле, 
они костури, што су онако нагло нестајали у горњој фијоци, 
овде су се појављивали као мали меснати човечуљци. И неки 
се смејали, неки нешто озбиљно објашњавали; на понеким ме- 

«тима један је причао а други су га слушали, на другим сви су 
товорили у један мах. Брзо потражих ушну шкољку да чујем 
шта говоре. Али вика и шкрипа беше толика да нисам могао 
ништа да разберем, сем појединих испрекиданих реченица. И 
по тим испрекиданим реченицама докучио сам да се сва пре- 
пирка своди око тога на коју се бургију треба...“ Пријатељ спусти 
руке с очију и погледа нас замореним уплашеним погледом и 
понови лагано реч по реч изнемогло: 

„—“ На коју се бургију треба натаћи, којој бургији треба 
жртвовати свој живот. 

„Ужасно пријатељи! Ужасно!“ — рече стари пријатељ про- 
муклим гласом, који је кркљао из дубине груди, и седе у по- 
стељи. — „Ужасно! Ужасно! Ја нисам у стању да наставим“. 

У соби стално она иста тишина. Ми се гледамо с јако ра- 
ширеним зеницама, с уплашено тупим изразом, неспособни да 
проговоримо ни једну речцу. 

После неколико минута пријатељ настави: 

„— И патуљци иду с осмехом и радошћу, ретко ко са стра- 
хом, право на бургије. Сваки је изабрао једну, то је његова. И он 
иде право к њој: подигао свечано главу, гази достојанствено — 
он тог тренутка личи на малог бога и пење се на престо славе 
и успеха и грудима додирује врх бургије, и бургија шкрипећи 
лагано улази у његово тело, и буши га све дубље и рије по 
њему све даље, а он не осећајући ни бол, ни страх уздигнуте 
главе иде напред“. 

Ту се пријатељ мало насмеја и показа руком. 

„— Хе... хе... очи свих тих патуљака гледају даље, много 
даље, много даље, и ко зна шта им машта у црвеној магли 
ствара, али њихова тела остављају своје делове ту, на бурги- 
јама, а њихове душе иду све ближе својој мети — дрвеном сапу. 

„Хе... хе... страшне ствари, моји добри, стари пријатељи, 
ствари које никад више не бих имао храбрости поново да видим, 
нити бих ма коме пожелео да то исто види. То зацело беху кр- 
ваве играчке, које није могао да створи човек, већ сатана. И ја, 
који сам добро знао да су то играчке, само играчке, нисам могао 
да останем хладан посматралац. Сав сам, као у грозници, дрхтао, 
гледајући како се тело за телом ниже на бургијама као зрна 
кукуруза на иглама и како крв лагано цури низ бургије и капље 
целом њиховом дужином, скупља се на површини у локвице и 

баре, пушта црвену пару и цури даље и нестаје. Нестаје онако 
исто загонетно као мало пре што су нестајали костурови. 

„Зграбих за капак, и он се лагано поче дизати. Не, не, више 
се није могло издржати. Али ипак, за све време затварања капка 
разрогаченим очима стално сам гледао у крваву слику, и кад. 
се већ хтео затворити, случајно, сасвим случајно приметих, си- 
гурно зато што сам тада боље видео, на свакој бургији, по ду- 
жини, исписана ситним, сјајним словима по једна реч. На једној 
доста дугачкој и танкој прочитах у оној хитњи: „Слава“; на 
другој до ње почетно слово беше „а“ или „ш“, не сећам се више, 
и — капак се затвори. 

„Сад ме заголица да дознам шта ли је то било написано. 
по осталим бургијама. Брже боље покушах поново да отворим 
фијоку, само због тих натписа, јер је иначе цела слика на мене 
утицала врло рђаво; и шта нисам опробао, али нисам успео 
ништа. Да нагађам шта је на њима стојало, никад нисам ни по- 
кушавао; али према количини бургија које сам видео, можете 
судити, ако је на свакој била друга реч, шта је све на њима 
могло бити исписано. 

„Крв, као што вам рекох, од силних лешева требаше да 
преплави целу површину, међутим ње није било у толикој мери. 
Одмах се сетих да она пролази кроз дно сандука. Не оклевајући 
отворих, на исти начин, као и раније, и последњу фијоку. 

„Преда мном се ширила недогледна површина. По њој се 
креће велики број патуљака, али не толико велики, да се не би 
могао пребројати. Одмах ми је пала у очи, велика разлика, не 
само по спољашњости, између оних патуљака које сам до тада 
виђао са овима у овој последњој фијоци, већ и по самом њи- 
хову раду. Ови се нису кретали као какве машине, отаљавајући 
стално утврђеним редом један исти посао, напротив, изгледаше 
ми као да су били свесни сваког свог и најразноврснијег по- 
ступка, или су се бар трудили да такви изгледају. Сваки је 
вршио други посао, и вршио га на свој оригиналан начин. Али, 
у главном, сав тај њихов посао састојао се у томе што су крв 
из предпоследње фијоке, која је стално цурила на многобројне 
отворе у ову последњу, хватали у нарочите велике судове. И 
једни су том крвљу бојадисали слике, други нешто цртали, 
трећи писали; неки су опет ту крв излагали ужасно великим 
притисцима и добивали од ње разне статуе и фигуре које су 
јако наличиле нашим споменицима. Уопште цела фијока личила 

је врло великој радионици, у којој је сваки патуљак представљао 
по једног малог уметника и марљиво радио на свој начин свој 
посао од крви која је долазила из горње фијоке. И ако је било 
доста занимљивости у целокупном овом послу, ипак, заморан 
претходним крвавим сликама, и гледајући на чему почива цео 
овај занимљиви рад, постао сам одједном тако очајно располо- 
жен, да сам нагло скочио од сандука и, не затворивши последњу 
фијоку, и почео брзо да идем горе-доле по соби. У глави ми 
је бучало, дамари ми силно ударали, ноге нисам ни осећао, а 
тело ме заносило. Нисам умео да се нађем, нити знао шта да 
мислим, шта да почнем. Првог тренутка хтедох да пробудим 
домаћина, али ми се то одмах учини и глупо и смешно; потом 
сам хтео да одем из замка, али то нисам извршио из више раз- 
лога, и најпосле приђох једном прозору, отворих унутрашње 
крило и наслоних главу на хладно стакло. 

„Напољу беше помрчина, али не сувише “јака. Могао сам 
доста добро разликовати поједина дрвета, жбунове и пут. Дуго 
«сам тако стојао, кад одједном, сагледах у почетку неразговетно, 
а доцније све јасније и јасније како тик саме земље међу жбуњем 
и око дрвећа лете мали, бели облачићи, али мали, врло мали, 
и не сасвим подједнаки, већ неки дужи, неки краћи; неки јасно 
бели, неки тамнији, а по неки тако бледи, да су се једва распо- 
знавали. Својим продуженим обликом јако су личили на неку 
врсту магличастих праменова, који су се на појединим местима 
сливали у једно и лежали као дим по самој површини земље. 

„Почех да размишљам шта ли ово може бити и одакле то 
долази, али нисам дошао ни до каквог објашњења. 

„Одједном пролете лагано крај мог прозора један такав бео 
прамен, који је својом белином и јасношћу јако одударао од 
свих осталих, који су летели поврх саме земље, и... и... сам се 
прамен некако тако сакупио, збио, да је добио и облик и свој 
нарочити израз“. 

Пријатељ нас погледа хладним, укоченим погледом од кога 
смо задрхтали. 

„— Ја сам у том изразу упознао свог рођенот брата, који 
ми беше умро пре три године. То ме толико потресло, да сам 
брзо отворио прозор, али, одједном, као руком однето, све 
ишчезе, и ја видех само тамну ноћ. Одмах затворих прозор, и 
кроз стакло угледах онај исти, малопређашњи призор. Онај бео 
„прамен, јаче осветљен од осталих стајаше недалеко од прозора, 

и, једног тренутка као да се окрете и као да ми даде знак да 
му дођем. Умало што нисам повикао. То беше потпун израз мог 
брата. Поново брзо отворих прозор, и — поново сагледах само 
ноћ. Ни часа нисам више чекао, нити размишљао. Ударим пе- 
сницом у прозор. Прозор прште. Да ли је при томе било каквог 
звука не знам, ја колико се сећам, нисам ништа чуо, нити био 
способан. Видех само да ми руку обли крв, али без обзира на 
то зграбих један повећи комад стаклета и погледах кроз њега. 
Добро је. Видео сам све као и кроз цео прозор. Са стаклом 
у руци истрчах из собе гологлав и без обуће у двориште. Куд 
год сам погледао, праменови лете поврх саме земље и губе се 
међу жбуновима и травом, а недалеко преда мном само на не- 
колико корака, стоји он, као да ме чека. Са стаклом пред 
очима пођох к њему, али он се удаљи; ја истрчах, он пође брже. 

„Стално сам га пратио, час ходом, час трчећи не губећи га 
ни за тренут из вида. 

„Убрзо смо прешли цело двориште. Он као да је обраћао 
нарочиту пажњу где ће ме водити, јер на путу не беше ника- 
квих препрека. Преко зида, или боље рећи, кроз зид прошао 
сам врло лако на месту где, сем темеља, беше све порушено и 
и рашчишћено. Нашли смо се одједном у пољу. По њему као 
и по дворишту чаробног замка пуно праменова, који промичу 
као свитци, али ја сам пред очима имао само један. Два-трипут 
звао сам га по имену, али он као да ме није чуо. Почео сам 
да малаксавам. Он то опази, окрете се и застаде. Сад сам га 
лепо познао. Потрчах с ускликом к њему, он брже продужи 
пут. Али убрзо потом, крај једног жбуна застаде. Бели праме- 
менови беху све ређи, они су негде одлазили, губили се на не- 
какав начин, и тако смо овде били потпуно усамљени. 

„Моје среће, пријатељи ! Био сам у близини свог брата кога 
сам тако силно волео. Да, то беше он, али не телом, не обли-- 
ком, већ само изразом. Пружих руке к њему, и — оне прођоше 
кроз бео прамен и не дохватише ништа и не осетих ништа. 
Цео се израз благо насмеши. 

— Брате, јеси ли видео оне беле праменове, који као такви 
лутају којекудаг — то беше његов глас, благ, мек и тако јасан. 
— То су вечите шетње мртвих. — Али већина њих је без икаква 
облика. Зато што сваки бели прамен сваке душе, има само то- 
лико моћи да створи после смрти свој израз, у колико је његова 
душа била већа и себе свеснија за време свог живота. 

„Брате, бесвесно или свесно, лагали су те они који су ти 
причали да нема душе. Душа постоји, ње има, али она иде после 
смрти само толико у вис колико је успела за живота да се уз- 
дигне над земљом. Зато иди, иди што пре и реци свакоме кога 
год наиђеш и успут сретнеш и проповедај свуда, да је душа све. 
И глупе масе молећи се Богу бесвесно се моле њој, и мудри по- 
јединци смејући се Боговима, бесвесно се ругају самом себи. Иди... 
иди... и говори што пре свуда и свима да душе мртвих муче се 
пакленим мукама због лажна учења вас живих. Ми се вучемо 
поврх саме земље, и гмижемо по њој као црви с изгубљеним из- 
разом, не могући се дићи ни један метар над њеном кором, као 
што се нисмо могли дићи ни за живота. 

„Глас се његов још више појача, постаде оштар и пискав, 
али он сам поче нагло све више бледети, његове јасне црте по- 
чеше се развлачити, цео израз тамнити, и он се све више губио, 
док му је глас дрхтао: 

— Али ја знам, да је цео овај мој говор бесциљан, јер све 
иде својим јединим утврђеним током, зато чекамо вас, живе, да 
нам дођете што пре, да би нас било све више и више, да би ује- 
дињени и ојачани, здружени и збијени у један тежак, бео, мра- 
зовит покров, у коме би све душе изгубиле своје облике и слиле 
се у један општи монотони облик ледене коре, без и најмањих 
неравнина, као непробојна кора омотали целу земљу и заковит- 
лали се око ње хиљадуструком земљином брзином, да би угу- 
шили не само живе на земљи, већ и саму земљу, која даје животе“. 

Пријатељ заћута. После дужег чекања настави тихо. 

„— То не беше сан. То беше истина, страшна истина. Зора 
се брзо јављала, и наскоро сам могао да разазнам где се налазим. 
Али ја се нисам вратио у варош. Целог дана лутао сам по тој 
околини где ме затекла зора, не би ли пронашао чаробан замак, 
али од њега нигде ни трага. Шта више нисам усџео да нађем ни 
место на коме сам разговарао с братом и на коме ми је остао 
онај комад стакла. М преноћио сам ту ноћ у пољу, али све 
беше узалуд, узалуд“. 

Пријатељ показа на врата на која смо ушли и проговори 
тешким гробним гласом: 

„— Ја осећам да је смрт ту. Ено је, ено, на вратима! Зар је 
ви не видите!» 

„Ја се плашим оног што долази после смрти, плашим као 
највећи убица. Ох, страх ме је... страх ме је“, — једним трзајем 

раскинуо је кошуљу на широким, косматим грудима и боно по- 
нављао: 

— Страх ме је... страх ме је... 

Тада се одједном загледа у врата, на која је мало пре по- 
казивао да га чека смрт; у његовим очима јавља се осмех и бола 
и радости и очајања и лагано се шири по лицу онакаженом ужа- 
сом, док његове пребледеле усне шапћу испрекидано: 


— Он је! — и нагиње се главом напред, да је ближи вра- 
тима, и говори радосним гласом: 
— Место смрти, долази он — мој бели прамен! — и, др- 


шћући, преморен говором и осећајима, које је свим силама за- 
државао да не избију, пада полако на узглавник и заклапа пре- 
морене очи насмејана лица. 


М. ВУКАСОВИЋ. 


Трагедија у пет чинова, у стиховима. 


ОР ЊА ЊЕ. 


СЦЕНА ПРВА. 


Д. Ариас, Граф. 

ГраФ. 
Ја признајем да је крв ми, мало врела, 
Реч сувише криво разумети хтела; 
Ал' свршено сад је, и лека му није. 

Д. Ариас. 

Са краљевом вољом не мож' да се бије 
Ваша храброст: он ће, у својој љутини, 
Све што само може да против вас чини. 
Ви немате за се ни одбране праве: 
Јер степен увреде, увређеног славе, 
Све то од вас тражи уступака доста, 
И за све то мала накнада је проста. 

Граф. 
Свом краљу ћу живот, ако треба, дати. 

Д. Ариас. 

Вашу грешку наглост превелика прати. 
Краљ вас воли; треба да му гнев стишате. 
Рече: „Ја то хоћу;“ зар га не слушате>2 

Граф. 
Коме је до части и угледа стало 
Велики грех није неслушања мало. 
Па и велик да је, моје су врлине 
И заслуге доста да се све то скине. 

Д. Ариас. 
У неком ма колка вредност да се крије, 
Поданику владар ипак дужан није. 
Ви ласкате себи, а треба да знате 
Да је дужност краљу штовања да дате. 
Тим ћете изгубит' и у поверењу. 
Граф. 
Вероваћу томе тек по уверењу. 
Д. Ариас. 
Морате се страшит од краљеве моћи. 
Граф. 
За један дан неће мрак ме скрити моћи! 
Нека крене на ме те силе чувене; 
Држава ће пасти, да заштити мене. 
Д. Ариас. 
Зар се ви бојите краља тако мало>... 
Граф. 
Жезла што без мене из руке би пало! 
Он зна да од мене има корист пуну; 
Мртва би ми глава срушила му круну. 
Д. Ариас. 
Дух не треба да вам разлог с ума смеће. 
Решите се добро. 


Граф. 
Решио сам веће. 
Д. Ариас. 
И шта да му речем напослетку од том> 
ГраФ. 
Да ја никад нећу бити под срамотом. 
Д. Ариас. 
Краљ жели слободу у решењу своме. 
Граф. 
Бачена је коцка; и доста о томе. 
Д. Ариас. 


Кад вас нисам мого приволети — збогом. 
Чувајте се муње у успеху многом. 
Граф. 
Чекаћу без страха. 
Д. Ариас. 
Последица има. 


сиИд 


ГраФ. 
Нек је Дон Дијего задовољен њима. 


(Сам). 


Ког не плаши самрт претња се не боји. 
Моје срце изнад немилости стоји; 
Срећу ми узети имају у власти, 

Ал' не могу да ме оставе без части. 


СЦЕНА ДРУГА. 


Граф, Д. Родриго. 
Д. Родриго. 
На реч, графе. 
ГраФ. 
Шта јег 
Д. Родриго. 
Да не сумњам више. 
Ти знаш Дон Дијега 2 
Граф. 
Знам га. 
Д. Родриго. 
Само тише. 
Знаш ли да тај старац у свом добу важи 
За узор врлине, частиг Знаш лиг Кажи. 
Граф. 
Можда. 
Д. Родриго. 
Знаш ли пламен што ми оком ниче 
Његова крв да је» Знаш» 
Граф. 
Шта ме се тиче» 
Д. Родриго. 
На четир корака, па се ствар не мења! 
Граф. 
Безумниче млади! 
Д. Родриго. 
Без тог узбуђења ! 
Ја сам млад, то јесте, али у човека 
Племенита храброст године не чека. 
Гра». 
Са мном да се бијеш2 Брзо се повуци, 
Ти што мач још ниси видео у руци. 

Д. Родриго. 
Не огледају се двапут мени слични, 
На удару првом они су већ вични. 
ГраФ. 
Знаш ли ко сам> 
Д.Родриго. 
Да; сем мене, свак од гласа 
Твог имена само дрхти од ужаса. 
Око чела твога палме обвијене 
Изгледа да пропаст већ носе за мене. 
Непобедну миш'цу нападам што оста; 
Али биће снаге, има л срца доста. 
Све може који се за свог оца бије, 
Непобеђен човек непобедан није. 
Граф. 
Из тих речи видим душу ти дубоку, 
Ја сам је и досад у твом гледо оку. 
И када у теби част Кастиље гледих, 
Радосно за тебе кћер своју одредих. 
Ја знам твоју љубав и радост ме нова 
Обузима гледећ осећања ова 
Да дужности дајеш неповредној, чистој; 
Пошта ми је равна врлини ти истој; 
И желећи зета савршеног себи 
Избором се нисам варао у теби. 
Ја осећам за те осећањем живим; 
Жалим младост твоју, храбрости се дивим. 
Што пред кобни удар мећеш прса своја 
Разреши ми храброст неједнака боја. 
Мало части дају борбе ми оваке; 
Тријумфи без славе победе су лаке. 
Веров'о би сваки да си лако пао; 
"Само би ме било смрти твоје жао. 
Д. Родриго. 
Твоју дрскост прати ниско сажаљење: 
Зар ми живот штедиш, а узе поштење! 
Граф. 


чЧОстави ме сама. 
Д. Родриго. 


Хајд мо својој мети. 


сиИд 


Граф. 
Је л' ти мрзак живот> 
Д. Родриго. 


Је л' те страх умрети 


ГраФ. 
Хајде. То је дужност. Онај син не вреди 
По очевој части који живот штеди. 


СЦЕНА ТРЕЋА. 


ИнФанткиња, Химена, Леонора. 
ИмфФанткиња., 
Дај, Химено моја, мира болу своме; 
Буди стална сада у удесу томе. 
После мале буре мир ће да се слива; 
Срећу твоју само мален облак скрива, 
Мало кашње твом ће оку да се даде. 
Химена. 
Изнурено срце нема више наде. 
Бура што нам тако често покој мути 
Бродоломом скорим пропаст нашу слути; 
Пострадаћу, видим, још од пристаништа. 
Ја вољах, ја бејах вољена, и ништа 
Не дељаше наше оцеве. Ви саде 
Знате шта им повод њиној свађи даде; 
А она је брзо, у времену кратку 
Разорила грозно целу наду слатку. 
О манијо страшна, ти сујето клета, 
И најбољи коју носе овог света ! 
Ти свирепа части, што не желиш знати 
Колико ћеш суза, уздаха ме стати! 
Инфанткиња. 
Страха се од њине свађе ослободи: 
Њу тренутак гаси, к'о што је и роди. 
С тако много хуке она се не шири; 
Краљ је већ на себе узо да их смири; 
А ти знаш и моје биће да ће цело 
Радити, да страха твог пресуши врело. 
Химема. 

Учешће не мири случаје оваке: 
Јер се тешко лече и увреде лаке. 

Залуду ће радит и мудрост и снага; 
Излечити зло то обмана је нага. 
Мржњу с којом срце у себи се бори 
Тајни пламен храни, а он је тим гори. 
ИнФанткиња. 
Родриго, Химена своје гнездо свиће 
И очинска мржња утуљена биће; 
Видећемо тада вашу љубав јаку 
Да неслогу руши у срећноме браку. 
Химена. 
Ја то желим, ма да наде му не дајем; 
Дон Дијего горд је, а оца познајем. 
Сузе које гуших навиру већ саме... 
Прошлост пуна мука, а будућност таме... 
ИнФанткиња. 
Страх те» Један старац слаб шта би ти мог о2 
Химена. 
Родриго је храбар. 
Инфанткиња. 
Али је млад много. 
Химена. 
Храбри људи храбри од првог су маха. 
ИнФфанткиња. 
Због њега се можеш лишити свог страха: 
Он те толко воли, да с две твоје речи 
Цео гнев ће његов моћи да се спречи. 
Химема. 
Не послуша л' мене, колики бол већи! 
А послуша л, шта ће свет о њему рећи 
Таква рода бити, па живет у љази! 
Било да ми жељу одбије ил' пази, 
Посрамљеност само остаје за мене 
Ил' с љубави те, ил' с молбе одбијене. 
Инфанткиња. 
За Химену моју, и кад јој је блиска, 
Не приања никад једна мисо ниска! 
Ал' ја ћу начинит од драгана тога 
До дана смирења заточника свога; 
И кад ставим брану томе духу смелом, 
Твоје лице неће туга крити велом> 

Химена. 
Ах! госпо, за мене онда срећа важи. 


СЦЕНА ЧЕТВРТА. 


Инфанткиња, Химена, лЛеомора, паж. 
Инфанткиња. 
Пажу, иди одмах, Родрига потражи. 
Паж. 
Граф Горма и он су... 
Химема. 
Стрепим. Боже правде! 
Инфанткиња. 
Говори. 
Паж. 
Одоше заједно одавде. 
Химеча. 
Сами> 
Паж. 
Јесте, сами, и у препирању. 
Химена. 
Бију се! А време није застајању. 
Опростите, госпо, остављам вас журно. 


СЦЕНА ПЕТА. 


Инфанткиња, лЛеомора. 
Инфанткиња. 
Авај! како душом мојом је тек бурно! 
Њен драган ме диви, њин ме јад погађа, 
Ја већ немам мира, жар се опет рађа. 
То што сад Родрига и Химену дели 
Одједном ми враћа наду и јад цели. 
И растанак њихов у срца дубини 
Неку тајну радост мени сада чини. 
Леонора. 
Зар врлина ваша тако славна рода 
Тако ниској страсти може да се пода» 
ИнФфанткиња. 
Њу не треба нико ниском да назива; 
Победна и славна, законом ми бива; 
Поштуј је тад и ти: она ми је мила; 

Ја се надам, ма да с њоме сам се била; 

Отворено срце нади ми из груди 

Њему, ког Химена губи, сада жуди. 
лЛеомора. 

Ви пуштате да вам дична храброст падне, 

А нећете да вам разум савет дадне. 


ИнФанткиња. 
Ах, како се свагда разум мало чује 
Кад отровом слатким срце нам се трује! 
И кад болник воли своју болест, како 
Непријатно дира лечење га свако! 


„Леомора. 
Вас заводи нада, вама је бол мио; 
Ал' Родриго не би прилика вам био. 
Инфанткиња. 

Ја знам то; ал када завет се повлачи, 
Чуј ласкањем како љубав срце зрачи: 

Ако ми Родриго победник изађе, 
Ако такав ратник смрт од њега нађе, 
ЈЉубити га могу да ме срам не следи. 
Шта не може онај ко Графа победи 
Ја замишљам чак да од најмањих дела 
Његових и царства припадну му цела; 
А љубав ми ласка и даје ми наде 
На престолу да га још видим Гренаде, 
Побеђени Маври да му стрепе с лика, 
Да Арагон прими новог победника, 
И Португалија, и да свуда, где се 
Море шири, да му слава се пренесе, 
Да афричка крв му ловоре залива; 
О најбољим што се ратницима снива 
Од Родрига чекам по победи овој 
И његову љубав слави дајем својој. 

лЛеомора. 
Погледајте, госпо, где му славу вити 
Мислите ло боју што не мора бити. 
Инфанткиња., 

Родриго увређен, Граф увреду шаље; 
Изишли су оба: шта још треба даље7 

Леонора. 
Добро, кад желите, они се сад туку; 
Ал' да л ће Родриго куд вас жеље вуку> 
ИмФанткиња. 

Шта ћеш» Ја сам луда, дух ми пута нема: 
Ти видиш та љубав колко ми зла спрема. 
Хајд у моју собу, да ми скинеш чаму. 
Немирна сам, немој остављат ме саму. 


СЦЕНА ШЕСТА. 


Д. Фернандо, Д. Ариас, Д. Санчо. 
Д. Фернандо. 
Тако је Граф охол, без разума жице! 
Праштају се, мисли л', такове кривице> 
Д. Ариас. 
Дуго се са њиме у говору гложих; 
Не постигох ништа, ма да све уложих. 
Д. Фернандо. 
Ах! Поданик један дрзак тако води 
Рачуна и бриге шта и мени годи! 
Презире ме, чини Дон Дијегу вреда, 
И на моме двору мени заповеда ! 
Ал' био он ратник, војвода колики, 
Умећу да смањим крут понос толики. 
Био храброст сама, или сам бог рата, 
Шта не слушат' значи он треба да схвата. 
Ал' била та дрскост колика му драго, 
Ја сам хтео прво поступити благо. 
Али кад одбија, треба се од њега 
Уверит одбија л ил' се прима свега. 
Д. Санчо. 

Време би му дало окрутости лека: 
Узели су још га од свађања прека; 
Племенито срце, сире, у љутини 
У првом тренутку сурово се чини. 

Он није у праву, ал' се тешко даје 
Таква душа спустит да грех свој признаје, 
Д. Фернандо. 

Ћутите, Дон Санчо, бранити га мани. 
Знај да је грех кад се тако нешто брани. 
Дело, књ. 71. 23 

Д. Санчо. 
Ућутаћу, Сире; ал ћу милост стећи 
За две речи само. 
Д. Фернандо. 
Шта си хтео рећи> 
Д. Санчо. 
Да душа, свикнута на велика дела, 
Никада се није понизити хтела. 
Да ту нема срама граф схватит не уме; 
Његов се грех тако може да разуме. 
У дужности њему бес се мали скрио, 
Са мање би срца он покоран био. 
Траж'те да он руком, очврслом у боју, 
И оружјем спере какву грешку своју, 
Учиниће, сире; и нека ко хоће 
Дође, ја сам јемац одговарат што ће. 
Д. Фернандо. 
Ви сте смели; — праштам младости ко роси, 
Охолости коју млада храброст носи. 
Краљ чија нам мудрост увек нешто вреди 
Поданика својих крв мора да штеди. 
Ја чувати морам повластице њине, 
Као што се вођа о дружини брине. 
Разлоге вам нећу пажњом да наградим: 
Зборите к'о војник, а ја ко краљ радим; 
И на коју било тачку да се стави, 
Графова послушност не шкоди му слави. 
Увреда ме дира и — што ће се крити»г — 
Он васпитач сину не може ми бити. 
Напасти мој избор ту се мени труни 
И противу власти врховне се буни. 
Ну, доста о томе. — Јер се у даљини 
Противничке лађе и барјаци њини 
Виде где на ушћу реке скоро стају. 
4. Ариас. 
Вашу храброст Маври већ одавна знају, 
И губећи вазда битку, славу њену, 
Неће смети више да се на нас крену. 
Д. Фернандо. 
Са завишћу гледе, да у пркос њима, 

И Андалузију моје жезло има. 
А ту лепу земљу, негдашње притежње 
Своје, они гледе са погледом чежње. 
И десет година како од Севиље 
Престоницу зато начиних Кастиље, 
Да сам ближе, да им намере приметим, 
И предузму л' што, да лако осујетим. 
дД. Ариас. 
Знају већ, по цену толиких јунака, 
Кад сте близу да је победа вам јака. 
Ту немајте страха. 
Д. Фернандо. 
Али ни немара: 
Поверење много опасности ствара. 
Не знате да може и без муке праве 
Плима их донети да се намах јаве. 
Само, ипак, нећу уносит' страх бурни 
У људе, кад мисле да су несигурни. 
Да се ноћас таква још пронесе вика, 
Од страха би варош страдала толика. 
Доста је да двојно страже се рашире 
У граду и луци. 


СЦЕНА СЕДМА. 


Д. Фернандо, Д. Санчо, Д. Алонсо. 
Д. Алонсо. 
Граф је мртав, сире. 
Дон Дијегов син је срам за оца спрао. 
Д. Фернамдо. 
Ја освету слутих чим сам за срам знао; 
Хтео сам зло спречит у првоме реду. 
Д. Алонсо. 
Химена вам носи своју страшну беду. 
Она правду иште, сузама се гуши. 
Д. Фернандо. 
Ма колико да је ја жалим у души, 
Изгледа да према његовој је злоби 
Права казна била коју ето доби. 
Ал' ма да је права казна греха тога, 
23% 

Д. Фернандо, Д. Дијего, Химена, Д. Санчо, Д. Ариас, 


ДЕЛО 


Ја ратника ипак жалим таковога. 

Он толико време већ државу служи, 
Он толико пута крв ми своју пружи, 
Те ма да му гордост нанесе ми ругу, 
Смрт његову жалим и осећам тугу. 


СЦЕНА ОСМА. 


Д. Алонсо. 
Химена. 
Сире, сире, правду ! 
дД. Дијего. 
Чујте речи наше. 
Химена. 
Ја клечим пред вама. 
Д. Дијего. 
Грлим стопе ваше. 
Химена. 
Ја праведност тражим. 
Д. Дијего. 
Одбрану ми чујте. 
Химема. 
Подрзљивца млада за злочин линчујте: 
Скиптру вам је уз о стуба дивотнога, 
Убио мог оца. 
Д. Дијего. 
Он свећаше свога. 
Химена. 
Поданичкој крви владар правду спрема. 
Д. Дијего. 
За освету праву никад казне нема. 
Д. Фернандо. 
Устан'те обоје, говор те полако. 
Химено, у тузи ја вас жалим јако; 
Исти бол на душу и мени се свали. 
Говор'те ви прво; ћутите остали. 
Химема. 
Сире, мој је отац мртав; моје очи 
Племениту груд су видле крв где точи, 

Ту крв што је собом бедеме вам крила, 
Ту крв што је тол'ке бојеве вам била, 
Ту крв што пролиту гнев мануо није 
Што да се за другог, место за вас, лије, 
Коју бој ниједан не победи, проли, 
— Њом Родриго земљу вашег двора поли. 
Ја отрчах тамо, бледа и без моћи, 
Ја га мртва нађох. Опрос'те немоћи, 
Сире; ова кобна прича глас ми узе; 
Друго ће вам рећи уздаси и сузе. 
Д. Фернандо. 
Буди храбра, кћери; отац ти је нест'о; 
Твој краљ ће ти одсад то узети место. 
Химена. 
За бедом сам, сире, велику част стекла. 
Мртва сам га нашла, ко што сам вам рекла; 
И рад веће грозе — он више не диса — 
У прашини крв му дужност ми исписа: 
Освета из крви запеваше гласно, 
Збораше кроз рану за гоњење страсно, 
С надом да, речена кроза моја уста 
Најправијем краљу, неће остат' пуста. 
Немојте под владом својом трпет, сире, 
Да на ваше очи таква се зла шире; 
Некажњено оне што највише вреде 
Да удари дрски ни мало не штеде; 
Један дрзак младић да им спомен каља, 
Њину славу има, крвљу им се ваља. 
А ратника ког вам отеше још мори 
На самрти жеља да се за вас бори. 
Мој отац је мртав, ја освету желим, 
Више рад вас но рад утехе ми велим. 
Смрт таквог човека вас мора да дира, 
Светите је краљу, крв се крвљу спира! 
Принес'те ту жртву не пожуди мојој, 
Него круни, слави и личности својој; 
И жртвујте, Сире, рад државе, сваког, 
Ког понесе гордост рад злочина таког. 
Д. Фернандо. 
Говор'те, Дијего. 

Д. Дијего. 

Жаљења је вредан 
Онај ко са снагом живот губи, бедан, 
И кад људи рода племенита знају 
Да их љага чека на живота крају! 
Ја, што добит тол ко славе могох знати, 
Ја, мишицу чију свуд победа прати, 
Благодарећ' данас годинама својим, 
Да увреду примам и побеђен стојим ! 
Што не мога битка ни заседа икад, 
Арагон, Гренада што не мога никад, 
Завидљивци моји, душмана вам много, 
Граф на вашем двору учинит' је мого, 
Завидљив на избор што на мене паде, 
С надмоћношћу што му старост моја даде. 
Сире, коса, седа под оружјем сада, 
Крв, готова вазда да ради вас пада, 
Рука с које целу војску ужас коси 
Гробници би сишла, а срамоту носи, 
Да ја нисам им о сина каквог ваља, 
Достојна и земље, достојног свог краља. 
Он ми мишцу даде и он графа уби; 
Вратио је част ми — срамота се губи. 
Не треба ли храброст ни срце у груди, 
Освећени удар треба л' да се суди, 
Нека мене само кобне казне згоде. 
Када рука клону, нек и глава оде! 
Био злочин ил' не то о чем с' равнамо, 
Ја сам глава, сире, он је рука само. 
Освету Химена ако тражи себи, 
Да сам ја то мог'о, он чинио не би. 
Жртвујте ту главу с којом се смрт дружи, 
А чувајте руку што ће да вам служи. 
Ви Химену крвљу задовољ'те мојом, 
Задовољан, миран бићу судбом својом; 
Ја роптањем не бих одлуку вам дирно, 
Са опраном чашћу умиро бих мирно. 


Д. Фернандо. 
Ова ствар је знатна, тешка да се дреши. 


онинд 


У савету пуном треба да се реши. 
Санчо ће Химену дому отпратити; 
Реч ће вам, Дијего, и двор затвор бити. 
Потражте Родрига. Нек се правда врши. 


Химена. 
Праведно је, краљу, да злочинац сврши. 
Д. Фернандо. 
Твоме болу, кћери, мира треба дати. 
Химена. 
Мир мој само већа несрећа још прати. 


(Превео С. Пандуровић) ПЈЕР КОРНЕЈ. 

Драма у четири чина. 


РЕН И Ри А. 


Данилова соба за рад из првог чина. Напољу је облачно и пада киша, те 
унутра није довољно видно; како наиђе који гушћи облак у соби бива још тамније. 


ПРВА ПОЈАВА. 


Данило, Наталија. 
Наталија седи за писаћим столом и на једној дугачкој шлајфни пише што 
јој Данило диктира. Има на себи обичну прну хаљину; гологлава је, те још више 
пада у очи њена бујна, сјајна коса. 


Данило (хода по соби и диктира лагано): „М тек тада, после 
смеле и велике борбе, напаћени и очеличени, наћи ћемо се једне 
дивне зоре усред нашег идеала: аутономије и федерације свих 
слободних и равноправних племена југословенских. Зато уједи- 
нимо духове и снаге наше и здружимо наша срца, (застаје у ходу, 
одушевљено): па ће као росом освежена заблистати нова, велика и 
заједничка Југославија !“ 

Наталија (довршује писање и погледа га): Као Феникс... 

Данило: Али не из пепела. 

Наталија: Готово, је ли» (Оставља перо). 

Данило: Да, хвала ти. (Седне на столицу крај ње). Много ми 
боље иде кад диктирам. Лакше везујем мисли. 

Наталија: Дакле, ово као уводни чланак 2 

Данило: Јесте, за сутрашњи број. 

Наталија: Хоћеш ли још штог Ја тако волим да испи- 
сујем твоје мисли. Онда ми изгледа, као да и ја радим заједно 
с тобом и као да нам се мисли сливају у једне, а ови редови 
као да су наши заједнички. 

Данило (посматрајући је): Ја их тако и замишљам. 


Наталија (радосно): Је ли то истина 
(Данило климне главом). 

Наталија Хвала ти! (Кратка пауза). 

Данило (погледа кроз прозор): Још непрестано пада. 

Наталија: Досадно време! Мутно, натмурено... монотона 
киша као усред јесени... И свуда неки непријатни, болнички мир... 
Ето, такав је био и мој живот тамо, у оној паланци... (с уздахом): 
празан, а тежак као олово... Сећам се добро једног оваквог дана: 
био је јуни, а напољу облачно и каљаво као у новембру. Била 
сам сама у кући; око мене зидови и замагљени прозори и мој 
мртви живот. На једанпут ми, седећи тако непомично, паде по- 
глед на кавезе с птицама, што су висили о зиду. Мој је муж 
волео њихово певање. Оне су немирно скакутале и гледале кроз 
испреплетане жице; само је једна од њих певала. Али мени се 
та њена песма учинила као неко сетно, немоћно туговање роба 
за слободом, за животом и за свима изгубљеним радостима ње- 
говим. И ја сам више но ма кад пре тога осетила, да сам исто 
тако роб, исто тако у кавезу, а око мене свуда жице... (Узбуђено): 
Силно сам зажалила те сироте птице, дочепала сам кавезе и пу- 
штала их једну по једну. И онда сам жудно гледала за њима, 
како се губе у даљини и слободи и плакала дуго, дуго!... 

Данило: М тако се постепено прелази у резигнацију и 
апатију. 

Наталија: Ја не; моја природа није тако слаба. Већ су- 
традан ја сам се опет надала и веровала. 

Данило: Ипак си била срећна... Јер доиста, по неке ланце 
човек није у стању сам да раскине. 

Наталија: Зашто2 Да није умро, ја бих га оставила. Зар 
ти мислиш, да бих после оних наших дана могла цео свој живот 
да проведем крај човека, са којим нисам имала ничег заједничког 
— сем брачне постеље 2 

Данило (замишљено): После оних наших дана... (Устајући, нер- 
возно): А шта су нам они сада 2 (Ходајући): Ето, то никако не могу 
да схватим, и ако мислим о томе непрестано од како си дошла 
овамо. (Застаје): Они лепи дани, светли, чисти, које је успомена 
још више подигла, сада су за мене једна загонетка неодољива 
и мучна као сфинкс... 

Наталија: Зашто» 

Данило (наставља ходање): Зато што јој нема решења, нема 
излаза. 

Наталија: Ја те не разумем. 

Данило: Успомена на те дане толико ми је свежа и драга, 

да ја још и данас само у њој видим оно што је било лепо у моме 
животу. Ја сам још непрестано под њеним утицајем, и твој ми 
је повратак само још више повећао бол за оним што је за увек 
изгубљено. 

Наталија (гледа га право у очи с напрегнутом пажњом): Зашто 
изгубљено 2 

Данило: Није требало да долазиш; боље би било. (Седне 
поново крај ње). 

Наталија (радосно): Разумем те! Ти ме још увек волиш, је лиг 

Данило (гледа замишљено преда се). 

Натали ј а (приближује му се својом столицом. Нешто тише, с осмејком): 
И зато тај страх» Волиш ме исто онако... (Страсно): Као и ја тебе, 
је ли2 (Нагињући се к њему): Реци, реци! 

Данило (осећа њену близину и мирис косе и гледа је жудно. Сетно, 
готово са страсном тугом): Исто си онако неодољива као пре четири 
године. (Подавајући се несвесно својим осећањима): Оставила си ме, а ја 
сам те онда и проклињао и бранио, али непрестано волео. И 
мучен том великом љубављу хтео сам да те заборавим, да се уз- 
висим изнад патњи, и делао сам и радио неуморно, преданије 
но икада дотле. Кад ни то није. помогло, онда сам се оженио 
девојком, коју ми је изгледало да ћу моћи волети бар оном мир- 
ном брачном љубављу. Баш кад сам почео да увиђам да је и то 
била заблуда, ти си поново дошла... (Суморно): Али сад је све 
доцкан. Мени је данас много теже, но што је било кад сам те 
изгубио. 

Наталија (нежно, потресено): Јадни мој Данило! Ја сам ти 
много бола нанела... Како бих желела да могу да поправим своју 
грешку!... 

Данило: Доцкан. Кажем ти: то је једна загонетка. 

Наталија (гледајући га нежно): Зашто тако чудновато гово- 
риш» Зар у љубави која је овако свежа и силна има неке ми- 
стичности ! (Нагиње се к њему и ухвати га за руке. Топлина његових руку и 
његова близина освајају је све више. Глас јој је најпре топао и нежан, па онда 
постаје све страснији): Па зар је било неке загонетке у оно дивно 
време, када си наслањао главу на моје срце, гледао ме право у 
очи и говорио ми о својој великој љубави» Или када си заронио 
главу у моје косе и жудно их удисао, а моје се очи влажиле од 
љубави и среће2 (Осећа његов врели дах. Дрхтаво, страсно, нагињући се са- 
свим уза њ): Ево, и сада је моја коса исто онако опојна и бујна. 
Ходи, зарони лице у њу, загрли ме, и ти ћеш поново осетити 

оно наше младо доба пуно чежње и надања!... (Дршћући очекује 
његов загрљај). 

Данило (у почетку је са полузатвореним очима слушао њене речи и по- 
давао им се и против своје воље. Слабо): Не,... ми више нисмо што смо 
били... (Извлачи своје руке из њезиних). 

Наталија (необуздано): Али ја нећу да знам за време, за 
препреке! Ја видим само нашу љубав пред нама. Четири године 
сам ја жудела за њом, савлађивала се, стрепила па ипак веровала. 
Бојала сам се да ћеш ме заборавити, али видим да је време слабо 
према нашим осећањима. 

Данило (узнемирено): Шта сада>2 

Наталија (са дубоком жудњом): Хоћу да живим ! (Поново га гр- 
чевито ухвати за руке и ослони се на њега): А мој је живот самоу нашој 
љубави... 

Данило (суморно): Не, у њој га не смеш тражити. 

Наталија: Али кад ја осећам да је он само у њој, кад 
знам да све моје жеље полазе само од ње! Данило, волиш ли 
ме2 Зар је твоја љубав слабија од моје 

Данило (извлачи лагано своје руке из њезиних. С тугом): Ја морам 
да имам обзира, ти ме разумеш. Мојим жељама је наметнута брана. 

Наталија (узбуђено, гласно): Сами је намећемо! Зашто бујни 
планински поток нема својих брана2 Он је толико силан, избија 
из понора, хучи кроз гудуре, излива се преко поља ! Зашто ве- 
трови хује и изнад најдивљих планина, а облаци и орлови утр- 
кују се по недогледним висинама» Све што је снажно и здраво 
не зна за бране. Само је човек роб, свој рођени роб!... (Краћа 
пауза. Мирније): Зар ниси сам то толико пута говориог Ја нисам 
заборавна. 

Данило (посматрао ју је са чуђењем и дивљењем. При последњим 
њеним речима постаје замишљен и мрачан. Устајући): Кад бих ја био сло- 
бодан... (Хода по соби). 

Наталија: Ја ништа не тражим од тебе. Хоћу само да 
будеш онај стари Данило, који сме да воли, и за кога љубав 
није загонетка и мучење. 

Данило (готово уплашено): Зар си зато дошла овамо 2 

Наталија: Не, нисам... Тек кад сам видела да ме још 
увек волиш, онда сам осетила колико ми припадамо једно 
другоме. 


Данило (прекида је, брзо, тише): Престани, иде неко. 
(На левим вратима појављује се Зорка). 

ДРУГА ПОЈАВА. 
Зорка, пређашњи. 

Зорка (спазивши Наталију посматра обоје радознало и проницљиво. 
Данилу): Донео је момак оне баштенске столице, што смо по- 
ручили. 

Данило: А, готове су. 

Зорка: Хоћеш ли, да му одмах платим 2 

Наталија (разгледа рукопис што је малопре довршила). 

Данило: Дабоме. Имаш новца код себе> 


Зорка: Имам. (Пође левим вратима погледавши још једанпут На- 
талију). 
Данило: Четрнаест динара свега. 


Зорка: Знам. (Одлази кроз лева врата). 
ТРЕЋА ПОЈАВА. 
Данило, Наталија. 
Данило (чека док Зорка затвори врата за собом, па се онда окреће 
Наталији): Молим те, иди у редакцију — и иначе нећемо више 


писати. 
Наталија (посматрајући га зачуђено): Зашто ТОР (Устаје). 


Данило (нешто блаже): Видиш како нас је посматрала. Можда 
је само због тебе и дошла овамо. Треба је штедети, боле- 
шљива је. 

Наталија Љубоморна!... Зато ми се није ни јавила. 

Данило: Ко зна шта ће сад мислити. Знам ја њу. 

Наталија (кратко): Ево, идем. 

Данило: И још нешто. Молим те да заборавиш овај наш 
данашњи разговор. У неколико маха казао сам више но што је 
требало. Можемо ми и без тих интимних исповести бити добри 
пријатељи... (Суморно): А оне су и иначе сад сасвим излишне. 

Наталија (сетно): Много си се променио, Данило. Једва 
те познајем. Изгледа ми, да си сад увек готов да за сваку 
своју реч примиш на себе покајничку ризу. (Одлази лагано кроз 
десна врата). 

Данило (гледа замишљено за њом, па онда прилази писаћем столу, 
седне и загледа се укочено у једну тачку). 

(Кроз лева врата поново долази Зорка). 


ЧЕТВРТА ПОЈАВА. 


Данило, Зорка. 
Зо рка (узнемирена је; застаје и гледа по соби): Је ли отишлг» 
Данило (тргне се. Погледавши је, кратко): Да. (Претура по столу). 

Зорка: Зашто је зовеш овамог Шта ће овде> 

Данило: Радила је са мном. Требала нам је тишина. 

Зорка: А шта је то радила» 

Данило: Писала је, ја сам јој диктирао. 

Зорка: Зашто си баш њу звао> Могла сам то и ја. 

Данило: То је свеједно. Зашто да те мучим > 

Зорка (љубоморно): Овако ме више мучиш. Ја не могу да 
гледам другу крај тебе! Ево, радићу с тобом, ако хоћеш, и целу 
ноћ, само више немој њу да зовеш. — Како си пре могао без ње. 

Данило: Али, Зорка, буди паметна. Између нас нема ни- 
чега; уверавам те. 

Зорка (узбуђено): Није истина! Та те жена воли. Осетила 
сам то по њеном погледу. 

Данило (смешећи се усиљено): Шта теби још неће пасти на 
памет !... Вараш се, веруј ми. 

Зорка: Жена се у томе никад не вара. 

Данило: Напротив, ти си љубоморна и онда све гледаш 
кроз микроскоп. 

Зорка: Немој више да је зовеш, молим те. Ти знаш, да 
ја не могу да је трпим крај тебе. (Седне близу њега. Плачно): Данило, 
ти ме и сувише мучиш, а ја те толико волим! Ја само у теби 
гледам свој живот. 

Данило: Сама се мучиш. 

Зорка (наставља): Шта ће ти та жена2 Она те никад не може 
волети и поштовати као ја. 


Данило (благо): Немој да си луда. Ја то и не тражим од ње. 
(Устаје и хода). 


Зорка: Зашто си онда једва чекао да је примиш> Не, не, 
између вас има нечега; све више верујем у то. (Покрије лице ру- 


кама). Како сам несрећна!... Ја то нисам заслужила. (Дише тешко 
и хвата се за груди). 


- Данило: Зорка, буди паметна. Шта ти је» Зар ти ми- 

слиш да је мени баш стало до тога, да је она овде 

Зорка (погледа га право у очи): Кад бих смела да ти верујем... 

Данило: Можеш слободно. 

Зорка: Онда ми то докажи. Хајде, докажи! 

Данило: Како 

Зорка: Одреци јој сарадњу. (Гледа га с напрегнутом пажњом): 
Хоћеш ли> 

Данило: То није потребно. Ја мислим да је довољно кад 
ти дајем реч. 


366 ДЕЛО 


Зорка (нервозно, готово кроз плач): Ето, видиш да сам у праву! 

Данило: Зорка, за Бога! 

Зорка: Није ми довољна реч; ја хоћу доказе. 

Данило: Али размисли: откуд то иде. Нема ни десет дана 
како сам је примио. 

Зорка: Ти онда више штедиш њу но мене! А причаш, 
како ти није стало до ње!... (Устаје и хода по соби. Узбуђено, огор- 
чено): Чујеш ли, Данило, ја не могу више да је гледам овде. 
Ако јој не одрекнеш, направићу неки скандал, кунем ти се, па 
ћу после кидисати на себе! (Заплаче се): Нека цркнем! Не могу 
више овако!... (Покрије лице рукама и јеца). 

Данило (уздахне дубоко и хода по соби). 

Зорка: И иначе сам болешљива и досадна, па нека бар 
свршим једанпут'!... 

Данило: Не говори тако. 

Зорка: Онда јој откажи. Хоћу да знам, да живим само 
за тебе и да си ти само мој, или нећу ни да живим! 

Данило: Па добро, отказаћу јој... доцније. 

Зорка (пође му у сусрет): Данило, учини то одмах, преклињем 
те! (Склопи руке пред њим). Бићу ти најпонизнији роб. Никад више 
нећеш чути од мене ниједну ружну реч. Гази ме, ако хоћеш, 


али не воли другу! (Чувши кораке пође брло левим вратима и застаје код 


њих бришући марамом очи).' 
(Кроз десна врата улази Живковић). 


ПЕТА ПОЈАВА. 


Живковић, пређашњи. 

Живковић (застаје код врата): Клањам се, госпођо ! Госпо- 
дине уредниче, сад су баш јавили телефоном из министарства, 
да су госпођицу Нину по њеној молби поставили за учитељицу 
у једном селу у Ваљевском округу. Треба сутра да дође у ми- 
нистарство. 

Данило: Добро, хвала вам. Је ли ме тражио кор 

Живковић: Није нико. (Пође). 

Зорка (брзо): Господине Живковићу. 

Живковић: Молим, госпођо. 

Зорка: Реците госпођи Наталији, ако је још у редакцији, 
да дође овамо, 

Данило (погледавши изненађено Зорку): Зашто 2 

Зорка: Кажите јој, да је Данило зове. 

Живковић: Разумем, госпођо. (Клања се и одлази). 

ШЕСТА ПОЈАВА. 


Данило, Зорка, доцније Наталија. 

Данило: Зорка, шта ћеш с њом» 

Зорка: Хоћу да ми покажеш, да ли треба и даље да живим. 

Данило: Али то је тако лудо од тебе. 

Зорка: Није, јер те волим. 

Данило (хода узбуђено, ломећи се): Не знам шта да радим!... 

Зорка: Имаш да бираш: или њој да се замериш, или мене 
да убијеш. (Спусти се на диван). 

Данило (готово очајно): Зашто си таква!... (Седне на столицу 
крај писаћег стола. На лицу му си огледа колебање и борба. Очи му добивају 


мутан изглед, а боре постају видније). 
(Кроз десна врата долази Наталија). 


Наталија (Спазивши Зорку застаје близу врата. Данилу): Звали сте ме. 

Данило (устаје од стола и гледа преда се. Кратка пауза. Збуњено). 
Да, звао сам вас... 

Зорка (посматра их обоје). 

Данило (нешто тише, трудећи се да прикрије своју збуњеност и не- 
лагодност: Хтео сам да вам кажем, да вам захваљујем... Редак- 
цији „Трибуне“ није више потребна ваша помоћ... 

Наталиј а (нагло се промени; јако је изненађена и гледа га неколико 
тренутака чисто не верујући, но погледавши Зорку брзо се савлађује. После 
краће паузе, хладно, поносито): Треба ли одмах да напустим посаог 

Данило: Не... од првога. (Пауза). 

Наталија (поклони му се ћутећи и одлази). 


СЕДМА ПОЈАВА. 
Данило, Зорка. 

30 рка (кад Наталија изиђе, устаје и пође журно Данилу. Радосно, за- 
хвално, готово дрхћући од узбуђења): Хвала ти, Данило! Хвала ти!... 
Данило (мрачно): Ово је било понижење за мене... 

Зорка: Не, није. Немој тако да мислиш... (Ухвати га за руке): 
Ти си још увек тако добар! (Обасле му руке пољупцима). Хвала ти! 

Данило (бранећи се): Но, остави, немој... 

Зорка: Зашто» Љубила бих сада и место где станеш. 
(Нежно): Мили мој Данило! Ти ме ипак волиш. (Наслања главу на ње- 
гове груди): Ово добро срце припада мени... (Умиљавајући се): Хоћеш 
ли да ми опростиш, што сам била тако пргава и несносна у по- 
следње време» То је само зато што те много волим, веруј ми. 

Данило: Али ми мораш једно обећати: да ћеш молити 
Нину да ти опрости за ону увреду. 


368 ДЕЛО 


Зорка: Хоћу, врло радо. 

Данило: Иначе ће отићи за учитељицу, а ја то нећу због 
Милутина. Ти знаш, да је он воли. 

Зорка: Обећавам ти. Још данас ћу је молити да нас не 
оставља. (Ухвати га испод руке. Нежно): А сад хајде мало са мном. 
Хоћеш> Ово рђаво време тако утиче на мене. Хтела бих да сам 
заједно с тобом; плашим се сама. (Поведе га). 

Данило: Но, па куда ћемо: 

Зорка: Хајдмо у нашу собу. Жртвуј ми мало времена. 
(Држећи га испод руке пође са њим и гледа га с осмејком; код левих врата 
застаје. Нешто тише): Знаш ли, по некад, кад ми није добро и кад 
ми изгледа да нећу још дуго да живим, онда ми је највише жао 
што ћу тебе да оставим. Искрено да ти кажем, ја тада желим 
да заједно умремо. 

Данило (насмејавши се): Зар ништа мање! 

Зорка (стојећи на прагу): Озбиљно ти кажем : ја не волим да 
останеш после мене. Не дам те ја никоме. (Губе се кроз лева врата). 


(Кроз десна врата долази Милутин и одлази у свој атеље. Чује се његово 
певушење. Неколико тренутака после њега долази Владислав). 


ОСМА ПОЈАВА. 
Милутин, Владислав. 

Владислав (застаје и гледа свуда по соби. Затим прилази завеси): 
Уметниче, где си2 Јеси ли ту 

Милутин (иза завесе): Овде сам. 

Владислав: А, у своме храму! Имаш ли цигарете 2 

Милутин: Имам, имам. (Излази из атељеа). 

Владислав: Молим те једну. Не могу да купим по овој киши. 

Милутин (нуди га цигаретама): Извол те, седма велика сило! 

Владислав: Велико хвала! Када ти буду подизали споме- 
ник, и ја ћу дати свој прилог. 

Милутин: Благодарим унапред! 

Владислав (палећи цигарету): Где ли је господин Данилог 
Хтео сам да га питам, зашто ли је то госпођи Наталији одрекао 
сарадњу. 

Милутин: Истина 2 

Владислав: Да, мало пре. А штета! Дивна, необична жена! 

Милутин: Гле, гле! Нисам знао да и тебе одушевља- 
вају жене. 

Владислав: Ретко која, али она ми је врло пријатна. 
(На левим вратима појављује се Нина). Једном сам приликом написао, 


|УРР-“7_ ТА", ГА а нљгљ-= _ 


ПРЕ у > 

да смо ситни и мали као и ова наша земља. То је било баш по- 
водом неких поступака наших жена по хуманим удружењима. 
Али бих сада међу прве изузетке убројио и њу. 


ДЕВЕТА ПОЈАВА. 


Нина, пређашња. 

Нина (прилази ближе, те је Владислав тек сад примећује. Смешећи се). 
Охо, која ли вас је то тако очарала2 Је л' те Милутине, говори 
као да је заљубљен > 

Владислав: А, то сте само ви тако заљубљиве природе, 
и то толико, да се ја просто бојим, да се на крају крајева не 
заљубите и у мене. 

Нина (весело): Не бојте се! Не бојте се! Ја се само заљуб- 
љујем у лепе и паметне људе. 


Владислав: Знам, знам, али тиме није све свршено, јер 
ја се опет врло често заљубљујем у девојке, које нису ни леле 
нити су богзна како паметне. 

Нина: Па то је сасвим природно: свака птица своме јату 
лети. (Смеје се). 

Владислав (Милутину, смешећи се): Јеси ли чуог Па ти сад 
говори о женској кроткости ! 

Милутин: Сам си тражио ђавола. 

Нина: Дабогме, што ме дирате ! 

Владислав: Не остаје ми ништа друго него да се пре- 
поручим. 

(Пође левим вратима): 

Нина: Да се нисте наљутили > 

Владислав (поново застане): Збиља, честитам вам. 

Нина: А штаг 

Владислав: Добили сте за учитељицу. 

Нина: Истина2 Откуд знате> 

Милутин (јако је изненађен и погледа у Нину): За учитељицу» 

Владислав: Јавили су малопре из министарства. Зар вам 
није казао господин Данило > 

Нина: Нисам га видела. 

Владислав: Негде у ваљевском округу. 

Милутин (тише): Нисте ништа казали да сте поднели молбу. 

(Владислав одлази кроз десна врата). 


Дело, књ. 71. 24 

ДЕВЕТА ПОЈАВА. 


Милутин, Нина. 

Нина (чека док Владислав затвори врата за собом): А колико сам 
ти пута рекла, да више не могу остати овде! 

Милутин (узбуђено): Па ти ваљда нећеш ићи! Зар хоћеш 
да ме оставиш2 Јеси ли то озбиљно намислила > 

Нина: Не знам шта да радим. Овако више не могу. 

Милутин (ухвати је за руке): Али ја ти не дам да идеш! Ти 
припадаш мени... Зар ти мислиш, да бисмо нас двоје могли да 
се растанемо тако лаког... Ходи, хајде да седнемо. (Доводи је до 
дивана и седне са њом. Нежно): Како си смела и да помислиш на то. 
(Милујући је по коси): Ти знаш да ја немам никога сем тебе. Ти 
си сва моја љубав, сва моја срећа... 

Нина: Можда је твоја љубав само једна пролазна, нежна 


страст. 
Милутин: Нина, не говори тако! Она ми даје снаге, она 


води моју кичицу... Мени је само жао зашто тако лако да се 
решиш на тако што. 

Нина (смешећи се): Ја сам истина поднела молбу, али сам 
ипак веровала, да ме нећеш пустити да идем. Замишљала сам, 
како ћеш осетити да би то било страшно да се нас двоје раста- 
немо, како ћеш ме молити да те не остављам, и... 

Милутин: Иг 

Нина: И како ћеш и ти најзад зажелети да већ једном 
будемо заједно. 

Милутин: Откад ја то желим! 

Нина (сетно): Јесте, али ти ми све говориш да чекам, а ја 
не могу више да издржим овде. 

Милутин: Па шта да радимо Колико ја жудим за тобом, 
али ипак... кад помислим само на све оно што би прљало нашу 
лепу љубав!... 

Нина: Како то мислиш 2 

Милутин: Не знам ни сам... МИ шта бих ти могао пону- 
дити7 Куда бисмо ишли» (Устаје нагло и хода по соби). 

Нина: Само да смо заједно, па ма куда! Ти си сам толико 
пута говорио о томе. 

Милутин: Да јесам. Али кад дође до тога онда ме све 
плашим... Бојим се, да од наше љубави не постане живот пун 
таворења и сићушних брига, који прождрљиво гута све што је 
лепо и велико у нама. 


|» „" " "»  ј 


ПУЖ У ЗРЧД 

Нина (непријатно дирнута): Зар таквим очима гледаш на оно 
што је било наш сан2 

Милутин: Бојим се, јер би ме то празно и тешко живо- 
тарење нагризло као рђа гвожђе. Мени та свакидашња борба 
изгледа као нешто мртво, ништавно, али што ипак има толико 
буновног и лепљивог у себи, да облесави и спута човека.,. 

Нина: Можда бисмо се само с почетка мучили и зашто 
онда да то не поднесемо ради наше љубави» Зар најзад мало 
има мученика 2 

Милутин: Али ја бих хтео да радим, да стварам! Хтео бих 
да будем онај што је први угледао сунце!... А можда бих овако 
био принуђен да се вучем по прашини свакидашњег живота. 

Нина (савлађујући горчину): Зар тебе ни мало не одушевљава 
што бисмо били увек заједно, имали своје огњиште, (тихо, топло): 
можда и породицу 2... 

Милутин: То су тежње и сваког бакалина ! 

Нина (после краће паузе, хладно): Па добро, онда ме остави. 
„Ја никад не бих допустила, да пропадаш због мене. (Устаје са ди- 
ванај: Кад не желиш да будем твоја, кад чак налазиш да би то 
било кобно по тебе, онда зашто даље овако 2 Растаћемо се и ти 
ћеш бити слободан. 

Милутин: Не, ја не желим да се растајемо. 

Нина: Али нећеш да будемо заједно. (Прилази прозору). 

Милутин: Нина, зар си ме само зато волела! Зар у твојој 
љубави није било ничег вишег! (Заборављајући се, јетко, разочарано): 
Зар је само та ситна, себична жеља: да се удаш, да ми будеш 
жена — водила твоја осећања. 

Нина (увређено): Милутине ! 

Милутин (наставља): Па то онда и није била љубав. Оно 
што је за мене била светлост, живот — за тебе је био прво рачун! 

Нина (прилазећи му ближе, увређено, болно): Доста! Не могу 
више да слушам. Тежу увреду ниси могао нанети жени која 
те воли!... Зар је мало што сам толико потцењена, презрена, 
што у мени гледаш своју пропаст, но још и ово! То је и су- 
више, то... (Глас јој се губи, јако је узбуђена, покрије лице рукама, повлачи 


сд лагано и наслони иза завесе у дну собе). 
(Кроз лева врата улази служавка). 


ЈЕДАНАЕСТА ПОЈАВА. 


Служавка, пређашњи. 
Служавка (Милутину, не спазивши одмах Нину): Да ли сте ви- 
дели гдегод госпојцу Нину (Спазивши је): А, ту сте. Нисам вас 


372 ДЕЛО 


одмах приметила. Тражи вас госпон- Дамњан; хоће да говори 
с вама. 

Нина: Господин Дамњан... (Нагло, узбуђено, као да се сетила 
нечега): Пустите га, замолите га нека дође овамо, али одмах, 
пожурите. 

Служавка: Хоћу, госпојце. (Одлази). 

(Милутин је погледао зачуђено Нину за време њеног разговора са слу- 
жавком, па се онда спустио на диван. Нина хода узбуђено по соби и труди се 
да изгледа што прабранија. Кратка пауза. Кроз лева врата улази Дамњан). 


ДВАНАЕСТА ПОЈАВА. 


Дамњан, пређашњи. 

Дамњан: Клањам се, госпођице Нина! (Љуби јој руку): Увек 
лепи, као лепа песма. (Милутину): Добар дан! 

Милутин (климне главом, устаје и прилази прозору). 

Нина (узбуђено): Господине Дамњане, ви сте ме пре неко- 
лико дана запросили и ја вем данас одговарам, да примам вашу 
понуду. 

Дамњан (радосно): Нина!... Хвала вам! (Гледа је узбуђено и 
ухвати је за руке обасипајући их пољупцима). Ви моја жена! Нина, 
ја сам срећан!... 

Милутин (нагло се променио, стоји као укопан и гледа унезверено 
једно и друго). 

(Кроз лева врата улазе Зорка, Јовановићка и Данило. — Киша је престала. 
и у соби бива све светлије). 


ТРИНАЕСТА ПОЈАВА. 


Зорка, Јовановићка, Данило, пређашњи. 

Зорка (Нини, ведро): Баш добро што си ту. Ја сам те пре 
неколико дана пред свима овде увредила и сад хоћу исто тако 
да те молим за опроштај. 

Нина: Ништа... праштам ти. 

Зорка: Али од срца... Ја се искрено кајем. Дај ми руку. 

Нина: Ево. (Пружи јој руку). 

Зорка (прихваћа јој руку): Хвала! Али сад мораш још једну 
молбу да ми испуниш: остани и даље код нас. немој ићи у село. 
Заборави што сам те вређала: ми те сви волимо. 

Нина: То више није потребно. Ја сам се овога часа испро- 
сила за господина Дамњана. 

Зорка (изненађено): Истина 2 


Данило (гледа зачуђено Нину): Откуд то, Нина 2 (Погледа упитно 
Милутина). 

Зорка: Онда честитам ! 

Јовановићка (радосно): Па зар тако, децо: онако испод 
жита!... 

Дамњан (прилази јој руци; смешећи се): ЈЂубим руке, мајко! 

Јовановићка (задовољно): Сине мој! (Пољуби га у образ): 
То је дошло тако изненада! Обешењаци једни, како сте само 


крили!... 
Дамњан: Нисмо, верујте. Тек данас се решило. 


Нина: Ја сам крива. 

Јовановићка: Знам ја то! 

Данило (пришао је писаћем столу): Шта је ово, Милутине> 

Милутин (као да се тргнуо из неког тешког бунила, долази насред 
собе и гледа најпре Данила па онда све остале грозничавим, болним погледом. 
Огорчено, необуздано, падајући све више у ватру): Ето шта је: тргује се 
осећањима, лове се мужеви, своди се пазар, а у доколици се пре- 
клапа о љубави и игра једна ћифтинска комедија!... (Готово по- 
срћући пође у свој атеље). 

Нина (јако је узбуђена, бледа, усне јој дрхте). 

Дамњан: Ја вам не допуштам да вређате моју вереницу. 

Милутин (окренувши се упола, изнурено): Ћутите, ви сте најдо- 
следнији себи, кад читате своје бљутаве стихове!... (Одлази у атеље). 

З орка (прилази Данилу и тихо разговара са њим). 

Јовановићка (гледадајући за Милутином, љутито): Како је то! 

Нина (прилази Дамњану. Слабим гласом): Оставте!... Хајдмо 
одавде. 

Дамњан: Допустите. (Ухвати је под руку и одлази с њом кроз лева 
врата): Нисам се надао таквој суровости. 

Јовановићка (иде за њима): О, слатка децо, нек' сте ми само 

живи и здрави! Дабогме, какво село — тако красна девојка. 

(Кад они оду, чује се иза завесе Милутинов пригушени глас пун горчине 
и бола: „Љубав... љубав што душу подиже! Како је то глупо! глупо!...“ Па онда 
његов промукли, готово хистерични смех. На десним вратима појављује се Вла- 
дислав). 

Зорка (стресе се): УХ! Ја то не могу да слушам... Иди, го- 
вори му, умири га. Сиромах, колико је воли!... 

Данило: Добро, а ти се склони одавде, иди у своју собу. 
(Оде Милитину). 

Владислав (прилази Зорки. Изненађено, опрезно): Шта је то, го- 
спођо> Шта се то десило 

(Чује се Данилов глас иза завесе: „Милутине, Милутине!“ и онда нераз- 
говетни говор). 

Зорка (узбуђено): Испросила се Нина за господина Дамњана. 

Владислав: Стара прича!... Ја сам се уплашио да није онако: 
нешто... 

Зорка: Али он је као ван себе. Идите к њему, тамо је и 
Данило. Говорите му. 

(Чује се Милутинов промукли јаук: „Али ја је толико волим!!... 

Зорка: Ух! (Стресе се и одлази брзо кроз лева врата). 


ЧЕТРНАЕСТА ПОЈАВА. 5 


Данило, Милутин, Владислав. 
Владислав (прилази и размакне мало завесе. Стојећи на улазу атељеа). 
Што је то, Милутинер Буди човек. 
Данило (из атељеа): Дабоме, и ја му то кажем. Није он први. 


Милутин (болно): То ми није никаква утеха... (Излази лагано 
из атељеа; Данило за њим. Завеса остаје отшкринута), 


Данило: Треба да ти је утеха. Зар си само ти принуђен 
да се лишиш љубави! Колико их има!... Још ти си млад, оду- 
шевљен; твоје право време тек је пред тобом. (С горчином): Зло је 
за оне што већ више не могу да отпочну неки нови живот, што 
незадовољни морају да таворе дане немиле и досадне... 

Милутин (дошао је до дивана и спустио се на њега. Уморно): То је 
свеједно. Моја је љубав била рођена да испуни сав мој живот. 

Владислав: Ко зна! Обично се баш велика љубав брзо гаси. 

Милутин (мукло): Ја сам сам крив, али и она одмах тако!... 


(Болно): Да ме је макар мало волела, не би то могла да уради. 
(Зарони главу у руке). 


Данило (седне крај њега): Не треба је осуђивати. Готово свака 
девојка је принуђена да у удаји гледа свој опстанак. (Замишљено): 
То је једна мучна, тешка загонетка, којој многе падају на жртву. 

Владислав: Па шта си најзад и изгубио: тиху, плитку љу- 
бавну срећу. Изгубио си положај, за који је видиш, добар и један 
Дамњан Стојановић!... Жудети за непомућеном љубављу, то је 
од увек био идеал слабих. 

Милутин (гласно, с болом и горчином); Па зар ти никад ниси 
волео! Камено чудовиште!... 

Данило (умирујући га): Милутине! 

Милутин (устаје и узбуђено хода по соби): Толике наде, толико 
љубави, па сад све изгубљено! Однесено као олуја кад покида 
најлепше цветове... 

Данило: А твоје слике, твој рад2 

Милутин (очајно): Зашто да радим, кад њу немам! Зашто... 
Никада више нећу узети кичицу. Ја сам Нину због ње и изгубио. 
Јесте, због ње... (Дивље): Мрзим је! Мрзим!... (Одмахујући руком 

према атељеу): Све то тамо мрзим: и те хладне боје без живота, и 
то платно разапето на ногарима као мртвачки покров преко ков- 
чега!... (Као избезумљен одлази нагло у атеље). 

Данило (скочи са дивана и пође за њим. Забринуто): Да не учини 
штогод ! 


(Време се потпуно разведрило и сунце наједанпут својом пуном светлошћу 
обасја собу). 


Милутин (износи журно из атељеа велико сликарско ногаре, на коме 
је разапета „Светлост“ покривена танким платном) 


Данило: Шта ћеш то2 
Милутин (пре но што су га Данило и Владислав могли зауставити, 
отргне слику са ногара. Промукло): Ништа то више не треба ! (Очајним 


и дивљим гласом): Хоћу да рушим, а не да стварам! (Дочепа са стола 
нож за сечење хартије и хоће да прореже слику. Данило брзо прискочи и отме 
му слику, а Владислав нож). 


Данило: Милутине, дођи к себи! Зар скоро готову слику!... 
Милутин (дршћући); Дајте ми је, молим вас! 
Данило: Не дам ти је, док се не умириш. После ћеш 


тек видети, какву си лудост хтео да урадиш. (Односи слику кроз 
лева врата). 


Милути Н (гледа неколико тренутака унезверено око себе, па онда до- 
хвати ногаре и почиње да их ломи ногама): Онда њих !... Јесте, рушити 
треба, рушити!... Мој је живот сад само на рушевинама!... 

Владислав (задржава гај: Забога, ти си као дете. Остави 
то. Сви смо ми волели, били несрећни и очајавали, па то пролази. 

Милутин (оставља изломљене ногаре и учини неколико корака. Замо- 
рено, мукло): Више ништа немам... (После краће паузе): Сад бих хтео 
негде у таму, у мрак... 

Владислав: Зар да клонеш због једне недаће! 

Милутин (болно): Хтео бих једну дугу, дугу поларну ноћ... 

Владислав (ужвати га под руку и води прозору): МИмаћемо је 
кад умремо, а док смо живи не треба нам. (Показујући му кроз прозор): 
Погледај то вечито младо сунце како светли и просипа живот. 
Што је оно земљи, то је нада човеку. Зато, надајмо се да ће 
све патње проћи и живимо ради сунца! 

(Долази Данило). 

Милутин (болно): Али ја не могу без њене љубави! (Уздр- 
жавајући сузе): Моји снови, моја надања!... (Учини неколико корака. 
Бол га савлада и он се готово сруши на сломљене ногаре стежући грчевито 
њихова парчета и заплаче дубоко): Згариште мојих идеала !... 

| (ЗАВЕСА) 


ДРАГОСЛАВ НЕНАДИЋ, 


ПРЕ вазе Са и 5 


ЗВЕЗДАМА 


Тихо вас љубим, добре звезде, 
У болу својим сузама, 
Светове који с вама језде, 
Окован земним узама. 
Бог ме је морб сам проклети! 


Да л неке ноћи, или дана, — 
Ја не знам кад сте постале; 

Ал' после мојих свих обмана 
Ви сте ми, звезде, остале. 
Не може нико вас отети! 


Ви сте у мени моје благо, 
Ви моје вечно пролеће; 
Ви моја љубав, моје драго: 
Вас вечно срце волеће. 
Ви сте ми сведок болних јада! 


И вазда вама душа греде: 
Зло јој у праху лежати. 

Док паук судбе мрежу преде, 
Вазда ћу вама бежати. 
Ви сте ми двори светлих нада! 


Златне вам, неме, чујем звуке: 
Рад бих се вама дизати. 
О, сестре миле: дајте руке! 
Не могу више гмизати. 
Мучна је круна мога рада. 
Ви сте ми сведок болних јада! 


“ 


ПЕСМЕ ЗРА 


Гуши ме јарам, гробна јама; 
Зло ће ме вазда болети. 
Дајте ми крила! Брат сам вама! 
А брата треба волети, 
Рођеног брата који страда. 
Ви сте ми двори светлих нада ! 


...Па ипак, ипак. Нека тако! 
Гора ће цвећем листати. 
Залуд се мучи стари пако: 
Ви ћете, звезде, блистати. 
Заман се прах незнању свети: 
Не може нико вас отети! 


Још ви стојите, мирне, благе, 
Добре у љупком пламену. 

Свет је у руци чвршће снаге, 
Но дом на тврдом камену. 
Узаман души пропаст прети: 
Неће ме више Бог проклети ! 


..„Ја падам доле: нежно хрлим 
Да браћу тешим, сестрице. 
Ја ширим руке да вас грлим, 
Да љубим своје звездице. 
Не може нико вас отети! 
Неће ме више Бог проклети ! 


П. Јовкић. 


ДЕ БАВИ ЦЕР АПР РО ДР ЈАА 
по 
ЕМИЛУ ДИРКЕМУ: 


УВОД. 


У основи свих верских система постоји известан број пре- 
става и обреда који, и поред разних облика у којима се јављају, 
имају свуда исто објективно значење и испуњавају исте функције. 
Ти стални елементи чине оно што је вечно и људско у религији. 

На који бисмо начин могли открити заједнички основ сваког 
религиозног живота кад је он сакривен под богатом вегетацијомг 

Код народа примитивне цивилизације ни популарна машта, 
ни размишљања теолога нису имали времена ни средстава да 
рафинишу и преобразе првобитне религиозне идеје и практике. 
Код њих се, дакле, може наћи само оно без чега се не може, 
оно што је битно и што је пре свега потребно сазнати. 

Примитивна друштва привилегисани су случаји, зато што 
су то прости случаји. Пошто су код њих факта простија и од- 
носи су међу њима уочљивији. Као таква ова факта још носе 
у себи видан отисак религијског порекла. 

Као и све љуске установе и религија нема почетка. И ми 
га нећемо ни тражити. Оно што ми желимо јесте: наћи начина 
да се дође до узрока од којих зависе најбитнији облици рели- 
гиозне замисли и њене практике. 


1. ДЕФИНИЦИЈА РЕЛИГИЈЕ. 


1. Надприродно, тајанствено и религија. — Нај- 
чешће се узима да је религиозно све оно што је натприродно, 
1 [ез Тогтез Сс]етеп(а!ге5з де Ја угеге  р1еизе. Ге зузгете [0- 


кеттдие еп Апегаће ра Ет Пе РОигкће! т ргојеззецг а ја Расине дез 
Јенгез де 1 Џптуег5ие де Рапз. Бенх Ајсап, Страна 647. Цена 10 (апсз. 

што превазилази домашај нашега разума. То је непознати, нера- 
зумљиви, тајанствени свет. И религије диаметрално супротне по 
догмама саглашавају се у томе да је свет тајна. Религија је ве- 
ровање у свемоћ нечега што превазилази човекову интелиген- 
цију; она је напор да се појми непојмљиво, да се изрази неиз- 
ражљиво — аспирација ка бесконачноме. 

Ну појам „натприродно“, претпоставља и супротну идеју, т.ј. 
природан ред ствари. Другим речима претпоставља везу појава 
по неизбежним односима, законима. А то је појам о детерминизму. 
Ми знамо да он није давнашњег порекла. Чак и највећи мисли- 
оци класичнога доба нису успели да га потпуно схвате. Због 
тога у њиховим очима чудесне интервенције богова не беху ни- 
каква чуда. 

Према томе, идеја о тајанствености није дата човеку; њу 
је он сам створио у исто време кад и њој супротну идеју. 
Стога се она и налази само у нашем времену ближим религи- 
јама. Дакле, такав појам не бисмо могли узети за карактери- 
стику религиозних појава а да не искључимо из религије пуно 
факата које треба дефинисати. 

2. Божанство и религија. — Друга идеја којом се по- 
кушало да дефинише религија јесте „божанство“. Религија је по 
њој опредељивање људског живота осећањем везе која спаја 
људски дух за онај тајанствени дух који влада над светом и над 
нама. И ова би дефиниција оставила ван себе масу религиозних 
факата. Душе мртвих, разни други духови и т. д. нису божан- 
ство, али су увек предмет нарочитих обреда а често и култа. 
Стога неки дефинишу религију као веровање у спиритуална бића. 

Али има религија у којима је идеја о боговима и душама 
потпуно одсутна или игра сасвим споредну улогу. Такав је случај 
са будизмом. Па и у самим деистичким религијама, велики број 
обреда потпуно је независан од идеје о божанству и о спири- 
туалним бићима у опште. Библија н.пр. забрањује да се заједно 
преже магарац с коњем; заповеда жени да за извесно време 
сваког месеца живи усамљено и т. д. Исти је такав случај и са 
забранама које се односе на ова или она јела. Дакле, све што 
припада религији, не проистиче из божанске личности. Рели- 
гија изилази из обима идеје о божанству и духовима, па се 
према томе не може ни дефинисати као њихова функција. 

Кад смо ове дефиниције одбацили да тражимо другу. 

3. Веровања и обреди, свете и профане ствари. 
— Религија је мање ипи више сложен систем из мита, догама, 
обреда, церемонија. Она се, као целина, не може дефинисати, 
ако се не узму у обзир њени саставни делови. 

Религијске се појаве деле на веровања и обреде. 

Сва позната религиозна веровања претпостављају поделу 
на свете и профане ствари. У прве не долазе само богови 
и дуси. Стена, дрво, извор, реч, ма каква ствар може бити света. 
Будизам чак и нема богове. Али и за њега постоје свете и про- 
фане ствари. 

Чиме се свете ствари разликују од профаних 2 

Свете су ствари извесним забранама издвојене и зашти- 
ћене. Профане су оне противу којих су те забране управљене 
и које морају остати на извесном одстојању од првих. 

Религиозна су веровања преставе које изражавају природу 
светих ствари и односе које оне одржававају било међусобно 
било с профаним стварима. Обреди су правила о одношају људи 
према светим стварима. 

Кад извесан број светих ствари има са другима уређене 
односе и сачињава систем с извесним јединством, онда скуп та- 
квих веровања и обреда сачињава религију. Религија се, дакле, 
не своди на једну једину идеју и само један култ; она се са- 
стоји из система престава и култова који сваки за себе има из- 
весну самосталност. И само хришћанство поред божанства, које је 
троструко, признаје Богородицу, анђеле, свеце, душе умрлих итд. 

4. Религија и мађија. — И мађија се састоји физ ве- 
ровања и обреда. И она има своје догме, мите, церемоније, мо- 
литве, жртве, песме, игре. Бића којима се мађичар обраћа и силе 
које он ставља у покрет, нису само слични по природи већ често 
исти са онима које и у религији срећемо. Тако су душе умрлих, 
њихове кости, посредници којима се најчешће служи мађичар. 
И демони су бића окружена забранама ; одвојени су, живе у засеб- 
ном свету и често их је тешко разликовати од правих богова. 
У осталом зар ђаво у хришћанству није нека врста бога, зар нема 
религиозни карактер самим тим што је пакао нешто без чега 
хришћанство не може» 

При свем том мађија се разликује од религије. Постоји од 
вратност и непријатељство једне према другој. Где је гранична 
линија између ове две области 2 

Где год посматрамо религиозан живот он има за супстрат 

једну одређену заједницу; религиозна веровања увек су зајед- 
ничка свима члановима, који припадају извесној групи. Поје- 
динци се осећају везани једни за друге тим самим што имају 
једну заједничку веру. Друштво чији су чланови сједињени тиме 
што на исти начин престављају свет и његове односе с про- 
фаним светом и што испољавају ту заједничку преставу идентич- 
ним начинима, назива се црквом. Ми се у историји не сре- 
ћемо с религијом без цркве. 

Сасвим је друкчије с мађијом. И ако су често врло распро- 
стрте дубоко у народне слојеве, оне немају ту особину да ве- 
зују једне за друге људе који уз њих пристају и да их удруже 
у једну групу која живи истим животом. Мађијска црква не по- 
стоји. Између мађичара и лица која га кочсултују, као и између 
ових лица међусобно нема трајне везе која од њих чини једно 
морално тело, које би се могло упоредити с оним што сачиња- 
вају верни истом богу и који се придржавају истога култа. Ма- 
ђичар има клијентелу а не цркву. Његови клијенти не морају 
имати мођу собом никакве везе. Па и оне које они с мађичаром 
имају обично су случајне и пролазне. Мађичар не само да не 
тражи друштво, он га избегава; напротив религија је нераздвојна 
од цркве. То је битна разлика између религије и мађије. 

Али ако се узме појам „црква“ за дефиницију религије, 
зар се тиме неће искључити индивидуална религија2г Римљанин 
је имао свој сеп!и5, Хришћанин има свога анђела хранитеља. 
Србин свога свеца. Сви ови култови изгледају независни. Очи- 
гледно је да индивидуални култови не чине засебне религијске 
системе већ просто разне видове заједничке религије којој поје. 
динци припадају. Светац је изабран са листе признатих светаца 
од Цркве. А правила канонска прописују како ће их сваки про- 
слављати. Исто тако је и с анђелом заштитником. Та идеја у, 
тесној је вези с појмом о души. 

На тај начин долазимо до ове дефиниције: Религија је 
солидаран систем веровања и обреда који се односе на 
свете стварии који удружује у једну моралну заједницу, 
звану Црквом, све оне који уз тај систем пристају. 


П. АНИМИЗАМ. 

Нема религијског система у коме се не срећу као неке две 
религије, које су у међусобној тесној вези, али се ипак разликују. 
Једна се обраћа природним стварима, било великим космичким 

силама: ветровима, рекама, звездама, небесима и т. д., било сва- 
коврсним предметима на земљиној површини: биљу, животињама, 
камењу и т. д. Овој се религији даје име натурализам. Друга се 
везује за спиритуелна бића, за духове, анђеле, ђаволе, божанства. 
Та се религија назива анимизам. 

Која је од њих двеју првобитна2 Постоје две теорије. По 
једној анимизам је примитиван а натурализам изведени облик; 
по другој, напротив, полазна је тачка религијског живота култ 
природе. 

Коју од њих усвојити, комбиновати или их одбацити обадвег 

1. Анимистичка теорија. — Код анимизма идеја о души 
главни је појам. Питање је: како се она образовала; како су душе 
постале предмет култа и претвориле се у духове; и како је култ 
природе произашао из култа душе» 

По овој теорији идеја о души сугерирана је призором дво- 
губог живота кроз који човек пролази у будном стању и у сну. 
Кад некултуран човек сања да је ишао у далеке пределе, он ве- 
рује да је то у ствари чинио. А то је могло бити само тако, ако 
у њему постоје два бића: једно, његово тело, које се није макло 
с места и друго, које је за време сна лутало. Исти је такав случај 
кад се у сну разговора с неким, за кога се зна да је далеко одатле. 
То утврђују и несвестице, падавице, екстазе — сви случајеви при- 
времене неосетљивости. 

Из тих искустава, која се често понављају, издвојила се, 
мало по мало, идеја да у нама постоји још једно биће, које се 
може одвојити од тела и независно се од њега кретати. То друго 
биће, покретљивије, гипкије, пластичније, које нема ни меса ни 
костију, то је душа. 

Ну душа није дух. Душа је привезана за тело из кога изи- 
лази само изузетно. Дух је, напротив, потпуно независан од тела. 
Човек с њим може ступити у везу само придржавајући се изве- 
сних обреда. Душа постаје дух преображајем. Ту метаморфозу 
производи смрт. Смрт се разликује од несвестице и сна по томе 
што је код ње раздвајање душе од тела дефинитивно. Тако по- 
стају духови. То су душе потпуно одвојене од тела и пуштене 
у слободу. 

Ови духови, произашли из људских душа, имају људске 
страсти и потребе и мешају се у живот својих дојучерашњах дру- 
гова, да им помогну или нашкоде саобразно осећањима која гаје 
према њима. Отуда им се приписују сви догађаји који су мало 

необичнији. Ако је неко обдарен нечим, значи да је добар дух у 
њему, ако је неко полудоо, у њему се настанио зао дух. Нема 
болести која се не би приписала сличном узроку. 

Пошто духови располажу здрављем, добрим и злим, по- 
требно је умилостивити их. Отуда жртве, молитве. А пошто је 
смрт произвела овако стање ствари, то је и први култ морао бити 
култ умрлих. 

Кад су ови духови људског порекла и кад су се, као такви, 
интересовали за људске догађаје, питање је, како су други ду- 
хови створени и како се поред овог култа предака развио и култ 
природе 2 

Примитиван човек, као и дете, не уме разликовати живо од 
мртвог. Он према природи човечијој гледа и на све остало, при- 
даје и мртвим предметима двогубу природу. На тај начин он 06- 
јашњава ток воде, кретање звезда, клијање биља. Пошто човек 
зависи од ових ствари, он се обредима и молитвама обраћа ду- 
ховима који их оживотворавају. И на тај начин је из анимизма 
постао култ природе. 

2. Вредност ове теорије. — Изложена објашњења не 
могу нас убедити. Пре свега, зашто се н. п. није замислило, да 
онај који спава може видети далеко За то је требало мање 
маште него да се измисли тако замршен појам о двојности бића, 
о коме искуство не даваше никакав пример. Па онда, ако многи 
снови наводе на мисао о души има их који су јој сасвим супротни. 
Често се наши снови односе на прошле догађаје, на оно што смо 
радили јуче, прекјуче, у нашој младости. О њима појам о двој|- 
ности не можа дати рачуна. Како би човек, ма како био на ни- 
ском ступњу, могао веровати кад се пробуди, да је стварно био 
присутан догађајима за које зна да су давно били и прошлиг 
Много је природније било да се у тим обновљеним сликама види 
оно што су, т. ј. успомене какве су и оне дневне само друкчије 
интензивности. Често се дешава да у сну с неким разговарамо. 
Довољно је да по буђењу запитамо оног, с ким смо у сну оп- 
штили, па да се уверимо да он о томе ништа незна или да јеи 
сам имао снове, али сасвим различите. Овакве су контрадикције 
готово правило. Онда како да то не наведе на мисао о нетач- 
ности појма о двојности бића. Па чак и кад би се сваки сан могао 
објаснити претпоставком о двојности, остаје да се види: зашто 
је човек тражио то објашњење» Дуго се веровало да сунце има 
само неколико стопа у пречнику. Било је неразумљиво да тако 

мала сјајна плоча буде довољна да осветли земљу. Па ипак људи 
вековима нису тражили да разреше ту контрадикцију. Ова инте- 
лектуална леност несумњиво је максимална код примитивна чо- 
века. Он размишља само кад је на то подстакнут каквом потребом. 
И тешко је заиста разумети шта га је навело, да од сна начини 
тему својих размишљања. 

И ако има и данас некултурних људи који снове приписују 
својој двојности, ипак се не може закључити да је сан један од 
састојака материјала из кога је створен појам о души. Можда је 
тај појам пренет на снове и екстазе пошто се до њега дошло на 
сасвим други начин. И заиста ни примитивни људи не приписују 
све снове души, већ само неке од њих, оне који се односе на 
религијска бића, анђеле добре или рђаве, душе умрлих и т. д. 
Овакви су снови и могућни само тамо, где већ постоји појам о 
духовима, душама, свету мртвих. Дакле, далеко од тога да су 
снови дали религији. основни појам на коме она почива, они прет- 
постављају већ створен религијски систем и од њега зависе. 

Али ма од куда долазио појам о двојности бића, он није до- 
вољан да објасни како је постао култ предака. Да би душа по- 
стала предмет култа, потребно је да задобије особине светих бића. 
Кажу да смрт врши тај преображај. Откуда да душа само зато 
што се одвојила од тела потпуно промени своју природу» Зашто 
би живи у души дојучерањег свог друга видели нешто друго а 
не себи сличног Смрт нема никакву врлину посвећивања. Душе 
обичних људи нису ништа ни после смрти. Свете су душе само 
оне које су то биле и пре смрти. Смрт само ојачава свети ка- 
рактер душе, али га не ствара. 

Уосталом, кад би првобитна света бића биле душе умрлих 
и први култ култ предака, онда би требало да је у примитивним 
друштвима овај култ распрострањенији, У ствари је сасвим су- 
протно томе. Култ предака налазимо у културнијим друштвима, 
док га код аустралијских друштава нема. А она престављају нај- 
нижу и најпростију социалну организацију. 

Као што се види ствар стоји тако да се с правом можемо 
запитати: да ли душе, далеко од тога да су биле модел по коме 
су замишљени богови, нису од увек биле као нешто што про- 
изилази од богова2 

Кад култ мртвих није примитиван, анимизам нема основе. 
При свем том да се задржимо и на претпоставци о преображају 
култа мртвих у култ природе. 

То проширење култа мртвих на природу дошло би отуда 
што ми спонтано тежимо да све ствари замишљамо према себи, 
т. ј. као жива бића. Међутим и животиња тачно разликује живе 
од мртвих предмета. Онда је немогућно да човек, ма колико био 
по интелекту далеко од нас, није имао такву моћ разликовања. Кад 
се дете наљути на ствар о коју се ударило, н. пр. на сто, оно то 
не чини зато што држи да је овај жив, већ што је осетило бол. 
Гнев изазван болом треба да се испољи и дете то чини према 
најближој ствари, која га је изазвала. У таквим се случајима и 
зрели људи слично понашају. Ако дете поступа с играчкама као 
са живим бићима, то долази из потребе за игром. Илузија код 
детета у толико је лакша што код њега уобразиља господари. 
Оно мисли сликама. А познато је, колико се ове лако прилаго- 
ђавају свима захтевима жеље. Ну дете је свесно стварности и за- 
чудило би се, кад би га његова лутка угризла. 

Још нешто. Ако су дуси и богови створени од човечије 
душе, они треба да носе обележје свог порекла, да потсећају на 
карактерне црте свог модела. Међутим у најстаријим временима 
света су бића у облику животиња или биља. Тек се у доцнијим 
цивилизацијама јављају у људском облику. Чак у Грчкој и у Риму, 
где су божанства била у људском облику, многе су митске лич- 
ности носиле животињске трагове. У Аустралији је опште веро- 
вање да су људски претци биле животиње или биље. 

3. Закључак. — Анимистичка је теорија постала из појма 
о души. Овај пак појам створен је из неодређених и несталних 
слика позајмљених из снова. Иза тих слика не би било ништа 
друго до сањивости некултивисаног духа. Религија би на тај начин 
била систематизован сан без стварне основе. Ето чему води ова 
теорија. 

Не може се примити да је религија, која у историји има 
тако важно месго, и у којој су народи у сва времена црпли по- 
требну енергију за живот, само гомила илузија и ништа више. 
Зар би једна тако празна обмана могла тако снажно и толико 
дуго опстати у људској свести 2 


Ш, НАТУРАЛИЗАМ. 

1. Натуралистичка теорија. — По анимизму, као што 
смо видели, вера није заснована на каквој стварности. По нату- 
рализму, напротив, религија почива на искуству и из њега црпе 
свој ауторитет. 

Дело, књ. 71. 25 

Имена богова изражавају најважније природне појаве. Агни, 
име једног највећег божанства у Индији, значи ватра. То исто 
значење има у латинском 12115, и у старо-словенском огни. 
Исто је тако и са санкритском речи Диаус (сјајно небо) и грч- 
ког Зевси тТ. д. 

Ова и њима слична друга факта показују да су природне 
силе биле прве, којима се обраћало религиозно осећање. Први 
поглед који је човек бацио око себе изазвао је у њему чуђење 
и дивљење. Заиста какав је утисак на прве људе произвела 
ватра или река, која непрестано тече а не исцрпљује се! Сви 
природни призори буде код људи осећања о бесконачности, 
која их окружује и влада над њима. Подстакнути овим чудно- 
ватим силама, од којих су осећали да зависе, људи су почели 
размишљати и трудити се да мрачним сензацијама даду ја- 
снију идеју. 

Како су природне појаве везане за људске поступке, оне 
су мало по мало схваћене као личности више или мање сличне 
човеку. На тај начин придат је материјалном свету нови свет 
спиритуалних бића, која су од тада сматрана као узроци фи- 
зичким појавама. Божанство је најпре било смешано са ства- 
рима. Затим се од њих одвојило и определило. Култ предака 
само је одблесак ове религије. Појам о души створио се да би 
се објаснила смрт. Овај је култ доцније формације. У томе нас 
утврђује факт што су божанства, која су произашла од људи, 
обично несавршени богови, то су полубогови који се увек раз- 
ликују од правих божанства. 

2. Критика ове доктрине. — Натурализам само при- 
видно избегава примедбу коју смо ставили анимизму. Истина 
да он полази од стварности, од сензације коју у нама изазивају 
природне појаве. Али се оне после претварају у екстравагантне 
концепције. Заиста, религијска мисао као да долази у додир са 
стварношћу само зато, да је после обвије густим велом који 
скрива праве облике. 

Пре свега откуда природним појавама та врлина да суге- 
рирају мисао о светости нечега2 Говори се о дивљењу које у 
човеку изазива природа. Међутим природан је живот каракте- 
рисан правилношћу која иде до монотоније. Сунце се свако јутро 
покаже на хоризонту, свако вече оно залази; за исти период 
времена месец прође кроз једнаке мене; река тече непрестано 
коритом. Понекад се истина дешавају неочекиваности, н. пр. по- 

мрачење сунца, месеца, појава репатица и т. д. Али те пролазне 
пертурбације могу дати само пролазне импресије; оне не могу 
бити основа за стабилне религијске системе. 

Приписати примитивном човеку дивљење пред природним 
лепотама неосновано је. Појава тог осећања много је новијег 
датума. Оно је пробуђено културом и размишљањем. Сем тога, 
није довољно само дивити се нечему да бисмо га и обожавали. 

Истина има нешто што се неизбежно осећа пред природом. 
Она нас надмаша, притискује нас својом огромношћу. Та сенза- 
ција о бескрајности, о томе да је природа од увек била и да 
ће увек бити испуњена силама неизмерно надмоћнијим од нас, 
све то мора да изазове идеју да ван човека постоји једна бес- 
крајна моћ, од које све зависи. Та идеја улази као битни еле: 
менат у концепцији о божанству. Али треба се сетити да није 
питање само о божанству већ и о томе: како је човек дошао 
до замисли да постоје две категорије ствари сасвим хетерогенег 
Како је призор природе могао дати идеју о дуализму, кад је 
природа свуда и увек слична себи 2 

Чак и кад би се узело да је то осећање о надмоћности при- 
роде у основи религиозне идеје, оно није могло произвести тај 
ефекат на примитивна човека, јер га он и нема. Он не зна да 
«су космичке силе тако далеко над њим. Зато што га наука 
није научила скромности, он замишља да над стварима има вла- 
давину, коју у ствари нема. Верује да може произвести ветрове, 
приморати кишу да пада, зауставити сунце да не греје. Обреди 
су делимично назначени за то да човечију вољу натуре природи. 
Дакле, далеко од тога, да је религија потекла из осећања које 
човек има о својој ништавности у сравњењу с природом, рели- 
гија се пре инспирише супротним осећањем. Она проповеда да 
је вера способна да и „планине покреће“, т. ј. да влада над при- 
родним силама. Како би она давала то поуздање ако би за основу 
имала осећање слабости и немоћи> 

Уосталом, да су природне ствари постале божанства због 
њихове импозантности, требало би да су сунце, месец, небо, пла- 
нине, мора, ветрови, једном речи све велике космичке силе уз- 
дигнуте до тог достојанства. Заиста оне су те које су могле нај- 
више засенити чула и машту. У ствари су оне постале божанство 
тек много доцније. Прва бића, којима се култ обратио, незнатне 
су биљке и животиње, према којима се човек налазио бар на 

равној нози. Те су животиње пловка, зец, гуштер, гусеница, жаба 
итд. Зар су њихове особине могле да изазову религијско осећање 

3. Закључак. — Ма колико да су анимизам и натурализам 
супротни, они се слажу у једној битној тачци: обе теорије ства- 
рају појам о божанству од сензација које буде у нама извесне 
природне појаве; снови за једну, космичке манифестације за другу 
теорију. И у једном и у другом случају, треба тражити у при- 
роди, било човечијој или светској, клицу велике противности која 
раздваја профано од светог. То није могућно. Један факт обич- 
ног искуства не може нам дати појам о ствари, која је ван ис- 
куства. Човек, ма какав се јављао у сну, ипак остаје човек. При- 
родне силе, ма какве биле остају природне силе. Из овога изи- 
лази један позитиван закључак: пошто ни човек ни природа, 
сами по себи, немају свети карактер, значи да га црпе из неког 
другог извора. Мора бити, дакле, да ван индивидуе и физичког 
света постоји некаква стварност, из које религије узимају свој об- 
јективан значај. Сем анимизма и натурализма мора постојати неки 
други култ, примитивнији и основнији, из кога су ова два про- 
изашла као сложенији облици. Тај култ постоји, то је тотемизам. 


(Наставиће се) 


Рг. Тод. Љ. ПАВЛОВИЋ. 


ПРЕВРАТ КРОЧЕОВ, или О ЕСТЕТИЦИ ИНТУИЦИЈЕ 


П 

Величајну философију Будућности мораће заснивати пре- 
болна радништва или пресаздавна створитељства прагматичне 
историје или културне философије; Критика Свепресаздавна биће 
достојан темељ великог људства које дели Први Век Културе 
од Првог Човечанства или од Средњег Века и Величајно Пре- 
сазлавање, та Животодавна Критика биће и темељ не само ве- 
ликог људства историјске светске кризе или темељ философије 
будућности него и Естетике, једне створитељске философије о 
уметности светотајства или о лепоти васионе, и о лепоти бого- 
човечног људства, или о уметности генија. Васиону Доброту, 
Предивност и Мисао претварати у цивилизацију Земље велебни 
је задатак и посао философије модерног Човечанства; обоге: 
човечење земљине цивилизације или пресаздавање Бога Васионе 
или Културног Идеала у Човечанство Земље и васионих светова. 
Модерна философија та људства сутрашњице рат је човечанства 
против земље у цивилизацији и против бездушности у васиони, 
њена величина богостворитељства или генијалности мораће да 
буде победност и страхоба животне снаге јој, или дела. Посао, 
или Дело или Успех име је модерном философском створитељ- 
ству, Претварање Земље Човечанства у Цивилизацију а Циви- 
лизације у Културу; не Светотајство Васионе или Мисао Свето- 
тајства у вери или мисли човечанства него Човечанство Васионе 
или Благородност, Предивност и Свепојимање у држави планете 
људске или свебратству рода људи. Философија Индије, Пла- 
тонова, Кантова, те бескрајне три и највеће истине у којима се 
Душа Васионе самосаздала у мисао човечанства, вечне као истине 
Русије или Достојевског и Новога Завета, те философије васи- 
онога духа или вера свеодржавног светотајства у Идеал Чове- 

чанства и воља Доброте, Лепоте и Истине да буде бивање со- 


бомзамишљено и самосаздавно, те бескрајне философије као и 
саме те религије богочовечног пакла и божје свељубави у чове- 
чанству нису свепобедно "и престрахобно, подживотном снагом 
паклено, јаче од земље у човечанству и од цивилизације у кул- 


тури дело које последње људство заснива, није философски посао: 


сутрашњице, јер није успех. Буда, Платон, Христос, Кант, Досто- 


јевски идејама великим као Човечанство Васионе и силним као 


Мисао Божанства, ти који су Бог објављен у човечанство и Све- 
тотајство на Земљи не превладаше пакао у човечанству и земљу 
у васиони људи; држава људског рода и Бог у цивилизацији 
планете која је нашла те бескрајне религије и философије, Бог 
у Човечанству или Култура Цивилизације манита је и преболна 


вера и сан. Пред Другом Трећином Историје Људи или пред. 


Добом Раса, а на крају Првог Века или Доба Нација, цивили- 
зација или земља у култури човечанства, живот земље људске 
земљообимно и свесавладно је притисла живот идеала људског, 
Бога у земљи човечанства или победоносност душе. Душа ци- 
вилизације или морал земље погребен је у земљи културе, у телу 
човечанства или цивилизацији; пакао светова или снага живота, 
воља те снаге, престрахобност и свесавладност њезина, пакао 
воље за живот, земља или плод човечанства или преболни живот 


материје свепобеднији је, на крају Првог Човечанства и при По- 


четку Другог, од Живота Човечанства Васионе у Земљином Чо- 
вечанству, од Живота Идеала, од Културе у Цивилизацији или 


од Благородности Светотајства Људског, од Предивности Душе 


Људског Рода, од Вере и Поуздања у Промисао Васионе Душе; 
од Доброте, Лепоте и Истине дакле, од бескрајне свесаздавне 
воље самосаздавне Светотајства, од Бога. Цивилизација пакла 
човечанског и грдобе на земљи, хабзбуршка богочовечност и 
Немачке Царевине Држава Достојевскога, цивилизација аме- 
ричка социјалне правде и европска династијског поштовања ч0- 
вечанство, побеснила снага земље и воља живота надмоћнија је 
од воље за идеал и вере за човечанство; од идеје је живот 
страхобније јак. Живот земље је свенадвладнији од мисли бес- 
крајне, од воље за живот и свепобедности земље јача може бити 
једино животна воља идеја, животна вера у победу над земљом. 
Друга трећина човечанске културе мораће бити бескрајна мисао 
прве трећине, самоодјављење васионе истине на земљи, али 
мисаопретворенау живот, оваплоћење вечне предивности, 

идеја богољуди од којих је цивилизација прве грећине историје 
страшнија у снази. 

Философија Богочовечне Земље неће бити огледање васи- 
онога отајства у свести завршног људства само, не једино разу- 
мевање божанскога промисла и освешћење светотајствено Чове- 
чанства Васионе у човечанству земље; Завршна Философија 
Људства биће самоуверење земљиног становништва у своју 6о- 
гоналикост и свепобедност, биће Идеал Човечанске Културне 
Воље или Васиона Душа пресаздана у Културну Цивилизацију 
Државе Човечанства, у Богочовечност Планете Људи или у Бога 
на земљи. Бескрајна философија највећег — и јединог правог 
— човечанства биће заснивање Царства Божјег на Земљи биће 
самосаздање Културне Воље Човечанства Васионе, или Васионе 
Душе, самосаздање Душе Божанства, или Доброте, Лепоте и 
Истине у Буде, Платона, Христа, Канта, Достојевскога, Толстоја 
бескрајну цивилизацију. Васиона Душа или Човечанство Васионе 
преведено у државу и културу човечанства на Земљи зваће се 
бескрајна философија будућности, владање Бога на Земљи или 
ЈЉудског Рода планетом отаџбином и владање Идеала, Бескраја 
и Светотајства, свебратством и свеслободом људи. Свепобедног 
Човечанства биће име философије будућности, над земљом у себи 
и над земљом ван себе, над подземљем плоти или вољом про- 
тивкултурности, и над хором планете или бездушевном храни- 
тељицом; Превласт Човечанства Васионе или Културног Идеала 
Рода Људи над Земљиним Човечанством или над Противкул- 
турном Вољом Материје; Философија Будућности биће Култура 
Човечанства, Мисао ће бити Живот. Велико човечанство будућ- 
ности неће о Доброти, Лепоти и Истини мислити само него ће, 
Идеал Духа претварајући у реалност Материје, заснивати циви- 
лизацију или живот тог Тројства које је Васиона Душа или Бог 
Човечанства Васионе или Културни Идеал Човечанства Земље; 
философија будућности зваће се достојанство и слобода, свепо- 
бедност и богоналикост људског рода, држава и цивилизација, 
култура и предивност претврде и грубе станодавнице, преболне 
и противчовечне хранитељице, престрахобне и свепобедне саз- 
давнице људства. Што на завршетку Првог Доба Културне Исто- 
рије влада свепобедност земље човечанством, и земље која је 
тело културе или цивилизација и живот и земље која је саз- 
давна хранитељица, доказ је да ни они кроз које је мислило 
Светотајство Васионе, ни бескрајни умови философских генија 

нису били кадри да савладају побеснилост воље противкултур- 
ности земљине; мисао богочовечних људстава безмоћна је пред 
страхобом материје у човечанству и на земљи. Средњи Век исто- 
рије људства мора бити живот и свепобедност вечне филосо- 
фије бескрајних; мора човечанство из доба Човечне или Аријске 
Европе или то средњевековно човечанство из Доба Људских 
Раса да последњем добу Културне Цивилизације Рода Људи за- 
снује темеље културне воље, или философију културе. Филосо- 
фија Културе је Живот или Победност Идеја, Претварање Кул- 
турног Идеала Човечанства или Царства Божјег у цивилизацију 
и живот људског рода. 

Философија је Философија Културе. Платон и Кант Модерне 
Земље, човечанству величајног овог Средњег Културног Века у 
који улазимо ових столећа, биће они вечни мислиоци, прадубоко 
негенијални и престрахобни преводитељи идеја у живот, или кри- 
тичари, који буду од парламената и династија старовековних нам 
држава јачи и који Прву Државу човечности заснују Бескрајну 
Заповед Предивности Кантову и државу што ће бити Храм Бо- 
жанству на земљи философску, Платона ко преведе из мисли и 
сна у стварност постојања. Ко сазда Прво Богочовечно Људство 
биће гениј философије будућности; а није да се мисаоно ство- 
ритељство културне воље човечанства саздало већ потпуно и 
да је средњевековна историја немоћна да избаци и бескрајних 
мислилаца. Васионо Отајство је светотајство и бескрајно је; раз- 
открива Вољу Светотајства или животодавност Васионе, спознати 
себе најскривенијега и правога, бескрајнога себе, вечни је за- 
датак човечанстава у световима; ако и јесу Буде и Христа, Пла- 
тона и Канта бескрајна човечанства самообјављена Човечанства 
у Васиони, самога Божанства, ипак се Светотајство Васионе, Све- 
тотајство Васионога Човечанства или Бог није бескрајно разот- 
крио себи самообјављеном у човечанству земље; мисао ће људска 
имати још богостворитељски да Светотајство у себи преводи у 
Свесазнање, и вечних философија, генијалних свеоткривања ће 
још бивати у човечанству. Али ће вечни створиљи истина, гени- 
јално богостворитељство Прелазног Века Културе овог, Примрем- 
ног Доба Човечанства бити не свезналаштва и свеоткривање, не 
откровење никад негледаних и необјављених истина него земљо- 
обимност и свенадмоћност културне воље, Вере у Бога и Васионе 
у Човечанству Земље, Вере у Човечанство Богочовечне или За- 
вршне Земље у Васионом Човечанству или у Богу. Философија 

Средњег Века Културног Људства биваће и бездушевна и несаз- 
давна, и даровита или силно саздавна, и генијална или надземаљ- 
ски и богоналико свепобедна, јер ће бивати нејуначка или бес- 
плодна, насилничка или плодотворна, и херојска величајно или 
престрахобна и јача вољом живота и вером у идеал од земље у 
човечанству, Философија Прелазне Историје, овог нашег чове- 
чанства што је између заласка прадревног сунца из камене епохе 
„људске културне цивилизације и изласка првог историјског сунца, 
првог културе у најбољем људству или људству Индије, Хелен- 
ства, Латинства. Германства, Словенства, Аријевског, та која ће 
бити Философија Преисторијског Доба Културног Људства пре- 
давана Величајном Добу Бога на цивилизацији, биће Философија 
Генијалног Нестворитељства, Надземаљског Пресаздавања, Фи- 
лософија Критике, Величајност Пресаздавања Слова у Плот. 
Пресаздавна генијалност нестворитељске те Философије 
Критике, негенијалност њезиног створитељства биће духовна бо- 
гоналикост Средњевековног Људства или Философија Културе, 
биће Саздање Немогућности или претварање Небивства у Бив- 
ство, Богостворитељство или Платон и Кант, Богочовечни Пакао 
и Нови Завет, бескрај Васионе Душе у Човечанској Вољи или 
Надземаљство Људи или Самосаздавање Васионога Човечанства 
у Род Људи, генијалност; претварање Идеје у Живот је бого- 
створитељство или генијалност колико и разоткривање отајства 
и самоосвештавање Васионе Душе у једном бескрајног духа сину 
Земље. Философија Саздавања или Самообјава Светотајства кроз 
геније мисли величина је и вечност Првога Људства. Философија 
Пресаздавања, та Философија Културе или Стваралачка Критика 
Самосаздавање је Васионе Душе у Човечанство Земље; Само- 
објављење Светотајства кроз геније мисли оживљене, преведене 
у постојање, и то ће створитељство бити земљообимност и вазда 
животност Средњега Људства. Богостворитељство будуће фило- 
софије, те Критике или Философије Културе биће Пресаздавање 
Васионе Душе у Првом Човечанству. Философија дакле, пресаз- 
давање и Религија Достојевскога и Христа, мисли о богочовечној 
доброти, која би била закон васионе и мисли о бескрајној Ле- 
поти, Доброти и Истини Светотајства што је Животодавност Ва- 
сионе и закон Човечанства, тих вера и свезнања у Републици 
изложених и у Федросу, у Филебону, Пармениду, Теетету, 
и у Критици Практичног Ума и Метафизици Морала, иу 
Јовановом Јеванђељу, и Марковом и Матејевом и Лукином, и 
вере бескрајне душе Индијине или Веда, вера и свезнања свих 

тих и других још предивних не мање Плотина, Бемеа, Силезијуса, 
Толстоја пресаздавање у вољу парламената и династија. 
влада и држава људских, у културу свебратске државе 
човечанства, у живот. У живот земљиног човечанства ве- 
личајно пресаздавање Васионе душе која се самосаздава у Прво 
Човечанство биће генијалност нестворитељског идејно-живот- 
ног, иликултурног, посла Средњег Човечанства који 
ћесезвати Критика; философијау животу, религија, 
уметност, наука, морал у животу, или Критика; само- 
саздавање философије будућности, Културне Философије Не- 
створитељски Бескрајне Успехом, или Критика. Пресаздавна 
Критика живот је Културне Философије, дело јоји 
успех, Културна Философија пак је идеја о животу бо- 
гочовечне земље или Теорија Критике. Културна Филосо- 
фија и пресаздавна Критика биће створитељство и генијалност 
Новог Људства овог што га заснивају столећа и деценије, го- 
дине и дани што их пролази за наше савремености род људи, 
народи Европе и Америке, главно културотворство Првог Века 
или Аријско Људство навластито. Нова Философија биће побе- 
дност и живот Старе, а Критика ће бити због победоносног свог 
успеха генијална животодавност тој Философији Будућности; говор 
је о културној вољи сутрашњих који ће нестворитељском и неге- 
нијалном снагом посла и успеха засновати за последње људство 
вечна створитељства досадање Васионе у Човечанству или гени- 
јалних пророка, мислилаца, уметника, и који ће поврх философ- 
скијег живота људи засновати и животнију философију надљуди 
или Богостворитеља тих Буда, Платона и Достојевских; и земљо- 
обимнијих Христа, и Канта победоноснијих неизмериво. Вечна и 
бескрајна будући као сама Васиона Душа, стара философија 
та ипак је само замислила Богочовечност Земље, није се 
самосаздавала у живот човечанства и није обогочовечена) њом 
планета људи; Отајство Васионе пак биће Светотајство Бескраја 
и за потоње богочовечне умове у роду коначних нас; и за ван- 
животну мисао, непресаздавну и непреболну мисао охолу и са- 
мозадовољну што је свеогледавајућа свепојамност васионе и 
превод светотајства у бескрајну истину, и за самосвест ту бес- 
краја и огледало вечности остаће бездана хаоса неосветљених, 
пространстава прамаглених васионог тела и духа. 


ДИМИТРИЈЕ МИТРИНОВИЋ. 


РУСКА ПОЛИТИКА НА ИСТОКУ 
И БУГАРСКА ШИЗМА 


М. 
Концил од 1872 године и бугарска шизма. 


Патријарх Григорије повуче се почетком јуна 1871 године. 
Његов следбеник буде изабран и заузе положај у септембру. То 
је био један екс-патријарх, г. Антимос, који је већ у два маха 
заузимао то место. Био је стар, потпуно глув, „али и ако његово 
присуство у патријархату није трајало чак ни више од три ме- 
сеца, тврдио је ђенерал Игњатијев, надати се да ће он довести 
бугарско питање до правичне солуције. Већ пре својега избора, 
патријарх је примио према мени позитивне обавезе у том по- 
гледу“:. У размену за то, господин Антимос себи је обезбедио 
заштиту руске амбасаде. 

Нови патријарх уносио је видљиву журбу да би доказао 
своју стварну жељу да заврши споразум са Бугарима. Он пре- 
вуче сунђером преко свих испада бугарских епископа, свих њи- 
ховнх скорашњих погрешака. Место да чека на њихово покајање, 
он је учинио прве кораке и, да би отпочео нову еру у односима 
Велике Цркве са Бугарима, дао им је разумети да су погрешке, 
по њему, више долазиле због његова претходника, него због њих. 
Његова благост ишла је тако далеко да је учинио походу бугар- 
ским епископима које је у то време био одлучио од цркве један 
локални концил. 

Не ограничавајући се на лепе речи, патријарх је саопштио 
Бугарима пројект аранжмана који је знатно проширивао терито- 
ријалне границе егзархата на које је био пристао господин Гри- 
горије. 


1 Телеграм ђенерала Игњатијева. Пера, 26. октобра—7. новембра 1871 го- 
дине, Мо 251. 

Али дух помирљивости патријархове само је повећао пре- 
тенсије Бугара. Предлози Велике Цркве изгледали им су као сим- 
птом слабости ове последње. Предлозима патријарховим ставише 
на супрот контра-пројекат захтевајући тридесет и пет дијецеза 
чије су се границе „протезале до капија Цариграда и обухватиће 
три четвртине Македоније“, 

После бурне дискусије Бугари изјавише да не могу наста- 
вити преговоре на основима предложеним од патријарха. Овај 
последњи ипак их позва да се врате. „Траже од мене, говорио 
је ђенералу Игњатијеву, више него што разложно могу дати. Кад 
бих прешао границе онога што је могућно у очима Грка, то не 
би било од користи никоме“'. Одиста, сувише велика попустљи- 
вост могла је повући пад патријархов, а од његова следбеника 
тешко је било очекивати продужење исте политике. 

Ако је патријарх чинио све што је у људској снази у циљу 
који беше себи поставио, његови напори били су помагани не 
мање енергичном акцијом Русије. Он успе да добије од патри- 
јарха још неколико дијецеза у корист Бугара. У исто време чинио 
је притисак на ове последње да попусте, претећи им да ће на- 
пустити њихову ствар ако се покажу непопустљиви. Радећи као 
посредник између двеју страна, трудио се да захтеве Бугара учини 
подеснијима за примање и успевао је да добија од патријарха кон- 
цесије једну за другом. Још један пут, напори свих оних који су 
тежили за споразумом изгледаху као да ће се испунити; на крају 
године, остајало је да се уреди само неколико питања детаља без 
велике важности. Али та несрећна размирица није се могла свр- 
шити мирним путем. 

У оба противна логора присталице претераног национализма 
биле су многобројне. Високи грчки клир није крио своје незадо- 
вољство пред погледом на многобројне концесије на које је био 
пристао његов шеф. У публици, говорило се да се господин Ан- 
тимос подетињио. Обавештени људи налазили су да је боље да се 
„Бугари насилно одвоје од Велике Цркве као гангренозни део 
тела, него их пустити да уђу у састав с њима“. Више пута па- 
тријарх се жалио на раздраженост Грка у детаљима разграни- 
чавања. 

Грчка влада, од своје стране, ма да се показивала кулантна 
у детаљима религиозног карактера, правила је забуне патријарху 


1 Телеграм ђенерала Игњатијева. Пера, 26. октобра—7. новембра 1871 го- 
дине, М 251. 

у главном питању географског разграничавања, употребљавајући 
сав свој утицај на високи клир. Новчане тешкоће, тако исто, нису 
олакшавале задатак патријархов. Ове последње беху се још више 
отежале због забуне и дезорганизације у које је Црква ушла 
после фермана. 

Такве су биле тешке погодбе у којима се налазио патријарх, 
налазећи потпоре само код царева представника. У толико је 
била његова већа заслуга што је умео савладати многобројне 
препреке, које његова околина није ни помишљала да му уклања. 

Ако истакнута грчка странка није желела споразум са Бу- 
гарима, међу овим последњим налазило се људи који су на мо: 
гућност таког свршетка гледали са још више одвратности. 

После промулгације фермана, доведоше у Цариград пред- 
ставнике свих бугарских места. Саставише Народну Скупштину 
која је заседавала у Ортакеју, у блиском суседству престонице. 
Скупштине су се бавиле многобројним питањима организације. 
Неколицина њених чланова било је делегирано од ње да воде 
преговоре с Портом и патријархатом. Ти делегати били су у ве- 
ликој зависности од својих властодаваца који су сваког часа могли 
опозвати њихова пуномоћства, те су морали рачунати са тежњама 
и импресијама својих земљака још више него патријарх са же- 
љама грчкога народа. 

То је без икакве сумње остављало уске границе њиховој 
личној ивицијативи. На предлоге патријархове, они су пре свега 
одговорили упорном намером да се не удаљавају од граница фер- 
мана и, да би оправдали своје држање, позивали су се отворено 
на страх да ће им се одузети мандати ако би радили друкчије. 
Тада се напори ђенерала Игњатијева и одмерених Бугара окре- 
нуше тежњи да створе повољну струју у самој Скупштини у Ор- 
такеју. Стрпљењем и енергијом ствар је изгледала да ће се добро 
свршити. Одмерени однеше већину гласова. 

Видећи да јој се управа измиче из руку, истакнутија пар- 
тија узбуни се. Да би изиграли ресултате који изгледаху већ за- 
добивени делу споразума, не нађоше ништа боље него да при- 
бегну скандалу. 

Бугарски епископи, чије је присуство у Ортакеју само трпео 
екуменски патријарх, уздржавали су се да служе у Цариграду, 
пошто нису имали за то канонског овлашћења својега духов- 
ног главара. 

Јануара 5. године 1872, у очи празника Епифаније, Чумаков, 
Словејков (редактор једног бугарског листа), Христо Топчилешти 

и друге вође истакнуте странке, на челу једно педесет Бугара, 
— коњушара и људи из простог народа, — одоше у Ортакеј да 
дигну тројицу владика који се ту налажаху. Њихов љубимац био 
је владика Панарет. Овај последњи није се одупирао наговарању 
својих земљака и придружи им се. Бојећи се да му не оставе „ко- 
ристи жалосне популарности“, његова два друга, после тренутна 
оклевања, допустише такође да их одведе гомила. 

Не далеко од резиденције екуменскога патријарха била је 
једна црква која је припадала Бугарима, коју су од постањка јој, 
опслуживали свештеници њихове народности. Тамо се крете го- 
мила која се уз пут повећала другим саучесницима и простим 
радозналцима. 

Кад су стигли до места, неколицина од њих одвоји се. Хи- 
ларион, епископ из Ловче, праћен Словејковим и неколицином 
саучесника, „упадоше у патријархат“ у девет часова у вече. На- 
редише да се пробуди патријарх који их прими у постељи и за- 
тражише одмах канонско овлашћење за сутрашњу службу. 

Оправдано увређен таким поступком, патријарх одби кате- 
горички. У исто време посла да известе турске власти о ономе 
што се скује. Свесно или не, ове последње нису придавале ве- 
лику важност томе случају. Бугари бише позвани да не газе фер- 
ман ни права патријархова. Један вод жандарма беше послат на 
лице места да одржи ред; али његово присуство било је пре храб- 
рење за Бугаре, који нису имали да се боје интервенције грчког 
становништва. | 

Служба је била одслужена од стране одметничких епископа 
а извршено је и „молебствије“ за султана. 

„Патријарх је био поражен догађајем“, говорио је у изве- 
штају ђенерал Игњатијев. Одиста је било немогућно не изгубити 
храброст пред очигледном жељом Бугара да по сваку цену рас- 
кину канонске везе са Великом Црквом, не поштујући ни при- 
стојност, ни најосновнија правила верске дисциплине. 

У једној ноти (такрир) великом везиру, патријарх је фор- 
мулисао ове захтеве: 1-во, растурање незаконите Скупштине у 
Ортакеју и прогонство из Цариграда тројице одметничких епи- 
скопа; 2-го, забрану свештеницима цркве у Балати да у њој служе. 
Корак господина Антимоса био је потпомогнут од стране амба- 
садора Русије који није крио своју срдитост због понашања тро- 
јице епископа. „Нећу више да стварам себи никакву илузију о 
будућности једне хијерархије у којој би учествовали елементи 

равни онима које смо видели на делу, писао је он. Тако недо- 
стојни елископи биће увек неспособни да оснују православну 
цркву, која би била достојна тога имена“!. Мишљење ђенералово, 
у осталом, делиле су и присталице одмерене бугарске странке. 
Чланови комисије која је имала да преговара са патријархом на- 
зивали су недостојном издајом скандал који су приредили Чу- 
маков и његови аколити. Не хотећи да изгледају солидарни са 
овима последњим, они су се повукли из Скупштине у Ортакеју. 

Истакнута странка користи се тиме да би заузела локал. 
Покретачи догађаја од 6. јануара постадоше природно шефови. 
У њиховим очима дисидентска Црква која не мора чинити кон- 
цесије пагријархату била је много кориснија од сваког споразума 
са Великом Црквом. Касније, кад политичко питање буде исцрп- 
љено, мислили су, њихова Црква биће призната од автокефалних 
Цркава. 

Догађај од 6. јануара био је фаталнији датум у развоју 
грчко-бугарске размирице него промулгација фермана. 

Горко разочаран у својим надама, патријарх промени др- 
жање. Далеко од тога да иде сувише оштрим примером својег 
претходника, који показујући се непредусретљив на крају својег 
патријархата, није никад примио интервенцију световњачког еле- 
мента у области Цркве, господин Антимос упути испитивање пи- 
тања једној искључиво световњачкој комисији. И тако, као што 
је напомињао ђенерал Игњатијев, „Црква се тада одрекла својега 
ауторитета и пустила да он падне у руке једне врсте републи- 
канског скупа“. 

Грчки световњачки скуп, као што се могло предвидети, од- 
лучи оштре мере против подстрекача случаја од 6. јануара. 

Грчка штампа поново се распламти противу Бугара. У залуд 
су се трудили они који су били паметнији да зауставе ту струју. 
Међу овима био је г. Разис, грчки отправник послова. Ђенерал 
Игњатијев, радећи и даље у правцу стишавања странака, тражио 
је његову сурадњу, доказујући му „да расцеп између двеју пра- 
вославних народности у Турској иде нарочито на штету јелинизма 
због његове бројне слабости““. Сурадња г. Разиса донесе му само 
неколико оштрих критика од грчких листова, који га оптужи- 
ваху да ради као панславистички агенат. 

Световњачка скупштина у Фанару даде маха самом вели- 
ком везиру, да очита једну лекцију патријарху да би се осветио 


1 Телеграм ђенерала Игњатијева, Пера, 11—23. јануара 1872, М 8. 
2 Телеграм ђенерала Игњатијева. Пера 18—30 јануара 1872, ~ 12. 

за прекоре које је Велика Црква једнако упућивала влади. Јасно 
је, говорило се у једној тескери великог везира господину Ан- 
тимосу, да „сазив од стране патријархата извесних индивидуа и 
простих људи може да се сматра, са гледишта патријархата, као. 
преступ против његових легалних дужности па чак и као увреда 
и презирање за свештеничко тело...“ И тескера се завршивала 
овим речима пуним ироније у устима једног Турчина: „Упутио 
сам Вашој Светости ово пријатељско писмо да бих је подсетио 
на дужно поштовање према привилегијама Цркве, као и на по- 
требне обзире у погледу дужности поданства у привременим 
стварима“.: 

Међу тим световњачки грчки елеменат, представљен поли- 
тичарима најистакнутије националистичке ниансе, однео је пре- 
вагу и диктовао своје одлуке патријарху. Непосредна последица 
тога било је измирење између одмерених и истакнутих бугарских 
странака. 

Турска влада, јаче наклоњена Бугарима него Грцима, и же- 
лећи да једном за свагда сврши са размирицом, извести патри- 
јархат да ће се ферман извршити без одлагања. У свим тим 
распрама, положај амбасадора Русије једнако је био пун забуна. 
Није било лако држати право теразије између контрадикторних 
захтева двају супротних логора, и улога посредника често је до- 
носила представнику Русије неповерење и једних и других. Бу- 
гари су добивали из Одесе писма од својих земљака која су их 
храбрила да истрају у својем држању и уверавала их да се ре- 
зервисано држање руске амбасаде не одобрава у Петрограду. 
У исто време велики везир давао им је савет да унесу измене 
у догме своје Цркве, што би „упростило положај Порте према 
патријархату“. 

Сви напори руске амбасаде били су упућени да би се пре- 
дупредио такав обрт и да би се бугарски народ одржао у пра- 
вославној вери. Тај задатак врло је тешко било извршити до. 
год је беспрекорно држање патријархово наметало дужност да 
се он потпомаже свом снагом. Али предајући питање световња- 
цима, преносећи га по својој властитој вољи на чисто политички 
терен, господин Антимос учинио је озбиљну погрешку. На томе 
новом терену, он није могао рачунати да ће бити помаган као 
раније од стране русме амбасаде. Ова последња вратила је себи 
пуну слободу акције. Од сада, она је имала да се управља само 


' Телеграм ђенерала Игњатијева. Пера, 22 фебруара—5 марта 1872. М 46. 

према својим властитим политичким интересима који је више при- 
ближаваху бугарској народности, у наточ свим заблудама у које 
су је вукли сви њени вођи. 

Историја борбе између двеју супарничких раса изазива, без 
икакве сумње, сама по себи најживљи интерес. Међу тим, ми не 
претендујемо да јој оцртамо потпуну слику. Пре свега, документи 
који служе као основица нашој студији нису довољни за тај 
посао. У осталом, и не пратећи у детаљима укрштање разних 
интрига у оштрој борби између црквених великодостојника и 
световњака, можемо створити себи довољан појам о њиховим 
страстима. Што се тиче разних перипетија грчко-бугарске разми- 
рице, трудили смо се да их оцртамо у потребној мери да би се 
разумело какви су угицаји реаговали на руску политику, одре- 
ђујући карактер њеној еволуцији. 

Вођена штампом, агитација се распростре за кратко време 
на цео јелински свет растурен по источном приморју Јадранског 
Мора. У Јерусалиму, у Александрији, по свим главним центрима 
грчке ортодоксије, догодиле су се сличне манифестације, а аги- 
татори су позивали грчки народ у борбу противу страшнога не- 
пријатеља који се јављао под заставом панславизма. „Готово 
нико није смео дићи гласа у корист умерене странке, а да се не 
изложи најтежим увредама а по некад и сумњи да се продао 
панславизму“. Хтели су раскинути старинске везе које су вези- 
вале Грчку за православну Велику Силу чија их је заштита то- 
лико пута покривала. Грци су се бунили на Русију од несрећног 
исхода борбе заметнуте 1866 године на Криту; „та прилика је, 
у њиховим очима, показала да Русија неће да штити искрено и 
стварно аспирације Грчке. Заморени нашом опрезношћу, приста- 
лице јелинске идеје сматрају да треба да се окрену ка западним 
силама. Они истичу мисао да се Јевропа неће противити њи- 
ховим амбициозним аспирацијама кад буде видела да су онеу 
отвореном раскиду са словенским светом. Савез овога послед- 
њег био је баријера између Грчке и Запада. Прешно је учинити 
да ње нестане. Грци замишљају у својем лудом заносу да ће се 
политика Енглеске и Аустрије израђивати према њиховим иде- 
јама, чим буду гласно објавили расцеп с Бугарима“.: 

Световњачке вође Фанара делиле су те идеје. Како нису 
успели да добију пристанак Порте за сазив екуменског концила, 


1 Ђенерал Игњатијев канцелару. Бујукдере, 8—20 августа, 1872 г. 

они се приклонише да скупе у Цариграду локални концил са- 
стављен од автокофалних црквених главара на Истоку и епар- 
хијских епископа екуменског патријархата. Тај концил имао је 
за прикривени циљ испитивање бугарске размирице; признати 
му мотив било је питање о уговорним добрима која припа- 
дају Црквама, а налазе се у Румунији, и која је конфисковала 
влада кнежевине. 

Отварању концила претходиле су многобројне манифеста- 
ције грчке гомиле које су имале за циљ да застраше црквене 
великодостојнике. 

Цариградски политичари, потпомогнути својим друговима 
из Атине, организоваше одбор да би руководили покретом и до- 
били од концила прокламовање бугарске шизме. 

Од свих шефова автокефалних Цркава на Истоку, једини 
патријарх Кирил, из Јерусалима, био је апсолутно противан ра- 
скиду. Што се тиче осталих црквених великодостојника, неко- 
лицина од њих били су неодлучни, а више њих хтело је избећи 
неопозиван свршетак, али ови нису имали довољно чврстине да 
се одупру пресији агитатора који се не заустављаху ни пред 
увредама, па чак ни пред претњама. Господин Кирил био је на- 
рочито предмет непријатељства гомиле која га је вређала при 
проласку. Он је при свем том остао чврст и није се дао ни 
застрашити ни поколебати аргументима и живим молбама својих 
колега. 

Кад нису успели задобити га за своје идеје, националисте 
подметаху да се тај црквени великодостојник продао Русији. 
Грчки прелати пребациваху господину Кирилу да је себе довео 
у контрадикцију са самим собом, јер је у своје време осуђивао 
тенденције Бугара. Истина је у томе да се патријарх од тада 
обавестио о детаљима питања. Налазио је да, ако су Бугари у 
истини били бунтовни прама црквеној дисциплини, и Велика 
Црква имала је својих погрешака, и да одлука, диктована 
страшћу, не може доликовати концилу од црквених велико- 
достојника. 

Савршено беспристрастан, господин Кирило жалио се ђе- 
нералу Игњатијеву на понашање бугарских прелата који су 
јако отежавали посао својег браниоца. У ствири бугарски ег- 
зархат беше се склопио, егзарх је био изабран и потврђен у 
својој новој дужности од стране турске владе. Бугарски епи- 
скопи посвећивали су сваке недеље нове црквене великодостој- 

нике. У стању духа, који је владао у патријархату, такво др- 
жање изгледало је као провокација. 

Необавештен о локалним страстима и не могући да стане 
ни на страну Велике Цркве, ни још мање на страну бунтовних 
епископа, господин Кирило одлучи да не узме учешћа у кон- 
цилу. Указа му се једна згодна прилика да би мотивовала његов 
повратак у Јерусалим. Ускоро су очекивали великог кнеза Ни- 
колу у Светој Земљи. Амбасадор Русије достави Порти савет 
да господину Кирилу повери бригу да дочека високог хаџију у 
име султана. 

Септембра 16—28, буде прокламована бугарска шизма. Кон- 
цил је признао за јеретички нови принцип филетизма на коме 
је била заснована нова дисидентска заједница. Ево од речи до 
речи тога акта: 1. Оптужујемо са неодобравањем и осудом фи- 
летизам, то јест разликовање по расама, оспоравање, свађе, за- 
висти и националне поделе у Цркви Христовој, сматрајући их у 
принципу као противне јеванђелском учењу и светим канонима 
наших блажених Отаца, који ојачавајући Свету Цркву и уређу- 
јући њену хришћанску администрацију, воде побожности. 2) Са- 
образно светим канонима проглашујемо за туђинце према јединој, 
општој и апостолској Цркви, према томе за шизматике оне 
који примају филетизам у означеном смислу и који се усуђују 
оснивати на основу тога принципа сличне оделите заједнице. 
Објављујемо да су шизматици и туђинци према православној 
Христовој Цркви они, који су се одвојили од православне Цркве, 
који су подигли засебни олтар и основали засебну националну 
заједницу, а на име епископи који су раније били касирани и 
искључени: Хиларијон из Макаријутула, Панарет из Филипо- 
поља, Хиларијон из Ловче, Антим из Видина, као и они скоро 
касирани: Доротеј из Софије, Партеније из Ниша, Генадије из 
Велеса, и они који су од њих били посвећени, епископи, свеште- 
ници и ђакони, и сви они који су у заједници с њима, који деле 
њихово мишљење, који раде са њима, као и они који признају 
као стварни и канонски њихов светотатски благослов и њихове 
верске обреде, како свештене тако и световњачке“. 

Такав је био свршетак бугарске размирице. 


КнЕЗ ГРИГОРИЈЕ ТРУБЕЦКОЈ. 
(Превод с француског) 

БРАЋА КАРАМАЗОВИ 


ДЕО ДРУГИ. — КЊИГА ШЕСТА. 
РУСКИ МОНАХ. 


Ш 
Из беседа и поука старца Зосиме. 


ђ) НЕШТО О ГОСПОДИ И СЛУГАМА И О ТОМ, ДА ЛИ ЈЕ МОГУЋНО ДА 
ГОСПОДА И СЛУГЕ ПОСТАНУ УЗАЈАМНО У ДУХУ БРАЋА. 


Боже, кажу да је и у народу грех. А пламен распадања 
множи се скоро очигледно, сваког часа, одозго иде. Наступа и у 
народу издвајање: почињу се у његовој средини јављати зеле- 
наши и изелице; већ трговац! све више и више жели почасти, 
тежи да се покаже као образован, док у ствари нема ни мало 
образовања, а ради тога гнусно занемарује старинске обичаје, 
па се чак стиди вере отаца својих. Одлази у посету кнезовима, 
а сам није ништа друго, него сељак шугави. Народ пропаде од 
пијанства, и већ не може да га се откане. А колико дивљаштва 
и грубости према породици, према жени, па чак и према деци; 
а све од пијанства. 

Виђао сам по фабрикама чак деветогодишњу децу: јадну, 
слабу, згурену, па већ развратну. Загушна радионица, лупа од 
машине, рад од јутра до мрака, развратне речи и ракија, ракија, 
а зар то треба души још тако малог дететаг Њему би требало 
сунца, дечјих игара и свуда светао пример и макар капљица љу- 
бави према њему. Па да не би и даље тога било, да не буде 
мучења деце, устаните, браћо монаси, устаните, и проповедајте 
то што брже, што брже. 


' Код Руса је велика већина трговаца — народ, прост, нижи сталеж. 

Него, Бог ће спасти Русију, јер и ако је развратан прост 
човек и већ не може да се одрече смраднога греха, он ипак 
зна да је проклет од Бога тај његов смрадни грех и да он 
рђаво поступа кад греши. Тако, да наш народ још неуморно 
верује у правду, Бога признаје, умилно и блажено плаче. 

Али није тако код виших. Идући за науком, они хоће да 
удесе живот једино помоћу ума свог, али без Христа, као и 
некад, и већ су прогласили да нема злочина, да нема више греха. 
Па по њиховом схватању тако и јесте: јер кад ти немаш Бога, 
онда откуд се може и говорити о злочину» У Европи се диже 
народ на богаташе већ силом, и народне вође свуда га воде на 
крв и уче га да је праведан гњев његов. Али „проклет је гњев 
њихов, јер је суров“. А Русију ће спасти Господ, као што ју је 
спасавао већ много пута. Из народа ће спасење изићи, из вере 
и смирености његове. 

Оци и учитељи! Чувајте веру народну, јер ово није машта: 
мене је целога века у великом народу нашем изненађивало и пора- 
жавало његово достојанство дивно и истинито, сам сам видео, 
сам посведочити могу — видео сам и дивио сам се; видео сам, 
чак и крај свег смрада грехова и убогог изгледа нашега народа. 
Он није ропског духа, чак ни после татарског ропства од два 
столећа. Он је слободан спољашњим обличјем и понашањем, али 
без икакве увреде и насиља. А није ни осветљив, ни завидљив. 
„Ти си знатан, ти си богат, ти си паметан и даровит, — па 
нека, нек ти да Бог. Штујем те, али знам да сам и ја човек. 
Тиме, што те без зависти уважавам, тиме и ја исказујем своје 
човечанско достојанство пред тобом“. 

Ваистину, ако и не говоре тако (јер још не знају тако да 
искажу), али тако се понашају, ја сам то сам лично видео, сам 
сам искусио, и верујете ли: што је сиромашнији и нижи наш 
„руски човек“, тим се више опажа код њега те дивне правде, 
јер богати сељаци — зеленаши и изелице — већином су већ 
развраћени, но ту се много, много пореметило и искварило 
због нехатости и непажње наше. 

Али Бог ће спасти људе своје, јер је велика Русија сми- 
реношћу својом. Ја маштам и сањарим, и као да већ јасно 
видим нашу будућност: јер ће се збити тако, да ће чак наш 
најразвраћеннји богаташ свршити тиме, што ће се застидети 
свог богатства пред сиромашним, а сиромашак, видевши ту 
његову смиреност, разумеће и уступиће му, са радошћу и 

љубављу ће одговорити на дивни стид његов. Верујте да ће се 
свршити тим: на то иде. 

Само је у човечанском духовном достојанству једнакост, и 
то ће се појмити само код нас Руса. Нек само буду браћа, па 
ће бити и братства, а док не буде братства, никад неће моћи 
право поделити што имају. Лик Христов чувајмо, па ће засијати 
као драгоцени дијаманат целом свету... Нек да Бог да тако 
буде, нек да Бог да тако буде! 

Оци и учитељи, десила ми се једаред једна дивна ствар. 
Путујући, ја једаред наиђох, у губернијској вароши К., мог нег- 
дашњег посилног, Атанасија; а од оно доба, како сам се био 
растао са њим, тада беше прошло већ осам година. Изненада 
ме спази на пијаци, познаде ме, притрча ми, и, Боже, колико 
се обрадова — просто полете к мени: „Роде мој, господине, та 
јесте л' ви то» Та је л могућно да ја вас видим >“ 

Поведе ме својој кући. Беше већ изишао из војске, оженио 
се, и већ добио двоје деце. Живео је са својом супругом од 
ситне трговине па пијаци.: Соба му сиротињска, али чиста — 
радосна. Посади ме, подложи самовар, посла по жену, баш као 
да сам му неки празник начинио, што сам му дошао у кућу. 
Доведе ми дечицу: „благословите их, баћушка“. — „Зар ја да 
благосиљам, одговарам ја њему, ја сам монах прост и смирен, 
Богу ћу се за њих помолити, а за тебе се ја, Атанасије Павло- 
вићу, увек, сваког дана, од самог оног дана, Богу молим, јер 
се, рекох, због тебе после све и десило“. Па му то објасним, 
како сам умео. Па што ти је човек! — гледа на мене и никако 
не може да замисли да сам ја, пређашњи господин његов, офи- 
цир, — да сам ја сад пред њим у таквом стању и у таквом оделу: 
чак се заплака. 

„А што плачеш — велим му ја, — ти незаборављени ч0- 
вечег — Боље се развесели у срцу због мене, мили мој, јер је 
радостан и светао мој пут“. 

Он није много говорио, него је све некако хукао и умилно 
махао према мени главом. 

„А где вам је, — пита он мене, — ваше богатство 7“ 

Одговарам му: „Манастиру сам, рекох, дао, а живимо у 
општежићу“. 

После чаја стадох се праштати од њих, кад ми он наје- 


' У дугуљастом, сасвим пљоснатом коританцету разносио је по пијаци и 
продавао разне ситнице (воће и друго). 

даред изнесе полутак:, поклон манастиру, а други полутак, гле- 
дам, тура мени у руку, ужурбао се: „то, вели, вама, странцу, пут- 
нику, требаће вам, баћушка“. 

Примих његов полутак, поклоних се и њему и супрузи ње- 
говој, и одох радостан, па мислим путем: „гле, ми се сад ваљда 
обојица — и он код своје куће, и ја овако идући — чудимо и 
радосно се смејемо, машући главом и сећајући се како нам Бог 
даде да се видимо“. 


И више га од оно доба нигда не видех. Био сам му го- 
сподар, а он мени слуга, а сад, кад се љубавно изљубисмо иу 
духовној милини, међ нама се изврши велико човечанско сједи- 
њење. Мислио сам о томе много, а сад мислим овако: та зар је 
тако недоступно уму да се то велико и простодушно сједи- 
њење у своје време и посвуда изврши међу нашим Русима 2 Ве- 
рујем да ће се то збити и да је то време близу. 


А о слугама ћу да додам још ово: ја сам се пре, као мла- 
дић, много љутио на слуге: те, не знам, „куварица изнела на 
сто сувише врело јело“, те „посилни није добро хаљине очи- 
стио“. Али ме тада наједаред обасја мисао мога милога брата, 
коју сам од њега слушао у детињству мом: „да ни ја сав“ не 
заслужујем да мене други служи, и да га, због његове сиротиње 
и простоте, кињим >“ И зачудих се тада, како се најпростије мисли, 
очигледне и као дан јасне, касно јављају у уму нашем. Без слугу 
је немогућно у свету, али ти тако удеси, да код тебе твој слуга 
буде још слободнији духом, него и да није слуга. И што да ја не 
бих могао бити слуга моме слузи, па још тако, да он чак и види 
то, и то без икакве гордости од моје стране, а с његове — без 
сумње и неверовања2 Што као не би мој слуга био као мој рођак, 
тако да га напослетку примим у породицу своју и да се још обра- 
дујем томе! То је чак и сад тако лако остварљиво, али ће по- 
служити као основа за будуће великолепно сједињење људско, 
кад човек не буде себи тражио слуге, као што је данас, него, на- 
против, из све снаге зажели, да и сам постане слуга свима, по 
Јеванђељу. И зар је то само машта да ће човек напослетку 
налазити своје уживавање и радост само у подвизима просве- 
ћењаз и милосрђа, а не у радостима грубим, као данас, — у су- 


1 Пола рубље. 
2 Т. ј. овакав какав сам, са свим својим духовним недостатцима и гресима. 
8 Моралног, хришћанског. — Прев. 

вишном јелу, блуду, охолости, хвалисању и завидљивом узди- 
зању једнога над другим 2 Ја чврсто верујем да то није машта, 
и да је близу време кад ће се то и збити. 

Смеју се и питају: па кад ће то време настати и има ли 
изгледа да ће оно настати2 Ја ипак мислим да ћемо ми са Хри- 
стом то велико дело решити:. И колико ли је било идеја на 
земљи, које су још на десет година пре свога остварења изгле- 
дале неостварљиве и које су се наједаред јављале, кад би им 
дошао њихов тајанствени рок, и разилазиле се и распростирале 
по свету» Тако ће и код нас бити, и засијаће свету народ наш 
и казаће сав свет: „Камен, који су одбацили зидари (т. ј. руски 
народ) — постао је каменом темељцем“. 

А исмеваче би требало запитати: кад је ово наше машта, 
а кад ли ћете ви подићи своју зграду и кад ћете удесити свој 
живот правично само помоћу ума свога, а без Христа» А 
ако они и тврде, да баш они, напротив, и иду ка сједињењу, 
то ваистину у то верују само најпростодушнији између њих, 
тако да се човак просто чудити мора тој простодушности. До- 
иста, у њих има маштаве фантазије више него у нас! Они мисле 
да удесе живот правично, — али, одбацивањем Христа, они ће 
свршити тиме, што ће прелити свет крвљу, јер крв изазива крв, 
а ко извуче мач, тај ће од мача и погинути. 

И да није обећања Христовог, они би просто истребили и 
уништили један другог чак до последња два човека на земљи. 
А и та два последња не би знали у гордости својој издржати 
један другог, тако да би последњи уништио претпоследњег, а 
затим и себе самог. И тако би се збиља и догодило, само да није 
обећања Христовог, да ће се то зло због кротких и смирених 
прекинути... 

Почех ја тада, још док сам био у официрском мундиру, 
после двобоја мога, говорити о слугама у друштву, и сећам се 
како ми се сви чудише: „шта, веле, зар да посадимо слугу на 
канабе, па да га чајем служимо2“ А ја им тада одговорих : „а 
што баш не бисмо и тако, па макар само понеки пут“. Сви се 
тада засмејаше. Питање њихово беше лакомислено, а одговор 
мој нејасан, али мислим да је у њему била и нека истина. 


е) 0 МОЛИТВИ, О ЉУБАВИ И О ДОТИЦАЈУ СА ИНИМ СВЕТОВИМА. 


Младићу, не заборављај молитву. Сваки пут у молитви тво- 
јој, ако је искрена, сијне ново осећање, а у њему и нова мисао, 


1 Са Христом, т. ј. са његовим великим моралним заветима у срцу. 

коју ти раније ниси знао, и која ће те наново охрабрити, и ра- 
зумећеш да је молитва васпитање. Још запамти: свакога дана, и 
кадгод само можеш, понављај у себи: „Господе, смилуј се на све, 
који су данас пред тебе изишли“. Јер сваког сата и сваког тре- 
нутка хиљаде људи остављају живот свој на овој земљи, и душе 
њихове долазе пред Господа, — а колико се много њих са зем- 
љом растало усамљених, никоме незнаних, у;гтузи и терету душев- 
ном, што нико неће зажалити за њима, нити чак и зна за њих да 
ли су живели или не. И гле, можда ће се с другог краја земље 
уздићи ка Господу за спокој душе његове и твоја молитва, макар 
ти њега никако и не знао, нити он тебе Како ли слатко и умилно 
мора бити души његовој, која је у страху стала пред Господом, 
— осетити у тај час да се и за њега неко Богу моли, да је остао 
на земљи човечански створ, који и њега воли. А и сам Бог ће 
милостивије погледати на обоје вас, јер кад си га већ ти толико 
пожалио, колико ли ће га више пожалити Он, који је бесконачно 
милосрднији и љубезнији, него ти. И опростиће му тебе ради. 

Браћо, не бојте се грехова људских, волите човека и у греху 
његовом, јер то вам је већ слика Божанске љубави и врхунац је 
љубави на земљи. Волите све створење Божије, и целокупно, и 
сваку мрвицу. Сваки листић, сваку зраку Божију волите. Волите 
животиње, волите биље, волите сваку ствар. Будеш ли волео сваку 
ствар — и тајну ћеш Божију разумети у стварима. А схватиш 
ли је једаред, ти ћеш је после нећ неуморно почети познавати 
све даље и више, свакодневно. И заволећеш, најзад, сав свет вас- 
целом, васионом љубављу. 

Животиње волите: њима је Бог дао клицу мисли и тиху ра- 
дост. Немојте им је нарушавати и реметити, не мучите их, не оду- 
зимајте им радост, не противите се мисли Божијој. 

Човече, не узноси се, не мисли да си бољи од животиње: 
оне су безгрешне, а ти са својим величанством гнојиш земљу сво- 
јом појавом на њој и траг свој гнојни остављаш после себе, — 
и то, авај, скоро сваки између нас! 

Децу волите нарочито, јер она су тако безгрешна, као ан- 
ђели, и живе да би нас раздрагала и усрећила; она живе зарад 
чишћења срдаца наших и као неки путоказ за нас. Тешко ономе, 
ко увреди дете. А мене је отац Антим учио да децу волим: тај 
мили и ћутљиви човек, кад смо бивали на путу, за оне грошиће 
што нам је свет делио, куповао би шећерлеме и гурабије, па би 
их деци раздавао; он није:могао проћи поред дечице без потреса 
душевног : такав је то човек. 

Пред понеком мишљу станеш у недоумици, нарочито гле- 
дајући грех људски, па се запиташ: „да ли треба силом побеђи- 
вати, или смиреном љубављу“ Свагда одлучуј овако: „победићу 
смиреном љубављу“. Одлучиш ли се тако једаред за свагда, цео 
свет ћеш моћи покорити. Љубавна смиреност је страшна сила, 
од свих најјача — нема јој равне на свету! 

Сваког дана и часа, сваког тренутка надгледај самога себе 
и пази на себе, да ти изглед буде благ и леп. Ето, прошао си 
поред малог детета, прошао си љут, са ружном речју, са озло- 
јеђеном душом; ти ниси, можда, ни приметио дете, а оно те је 
видело, и лик твој, ружан и злочест, можда је остао у његовом 
слабачком и незаштићеном срдашцу. Ти то ниси ни знао, а међу 
тим ти си можда већ тиме бацио рђаво семе у његову душу, а 
то семе ће можда и порасти, а све стога, што се ниси уздржао 
пред дететом, јер у себи ниси одгајио пажљиву и делатну љубав. 

Браћо, љубав је учитељка, али је треба знати стећи, јер се 
она тешко стиче, скупо се купује, дугим радом и после дугог 
времена, јер волети треба не само случајно и на један тренутак, 
него на свагда. А случајно може свако заволети, тако може и 
злочинац заволети. Младић, брат мој, птице је за опроштење 
молио: то изгледа скоро као бесмислено, али је истина, јер је 
све као океан, — све тече и додирује се, — на једном месту до- 
дирнеш, на другом се крају света одазива и разлеже. Нека је и 
безумље птице за опроштење молити, али и птицама би било 
лакше, и детету, и свакој животињи око тебе, кад би ти сам био 
бољи но што си сад — макар мрвицу би им било лакше. Све 
је као океан, кажем вам. Тада би се ти и птичицама почео мо- 
лити, васионом љубављу мучен, као у неком одушевљењу — 
молио би их, да ти и оне твој грех опросте. Цени и воли то 
одушевљење, ма како оно људима изгледало бесмислено. 

Другови моји, молите радости од Бога. Будите радосни као 
деца, као птичице небеске. И нек вас не буни грех људски у вашем 
делању ; не бојте се да ће он затрти дело ваше и да му неће дати 
да се изврши, не говорите: „јак је грех, јако је непоштење, јака 
је гадна околина, а ми смо усамљени и немоћни, сатрће нас гадна 
околина и неће дати да се изведе, да се изврши добра ствар“. 

Клоните се, децо, од те бојазни! Ту ти је једини спас: узми 
себе и учини себе одговорним за сав грех људски. Друже, па то 
збиља и јесте тако, јер чим ти себе искрено начиниш одговорним 
за све и за свакога, ти ћеш онога часа увидети да оно тако и 

јесте у самој ствари, и да ти баш и јеси за све и за свакога крив. 
А збацајући и товарећи своју рођену леност и своју немоћ на 
људе, свршићеш тим, да ћеш се сатанском гордошћу опасати и 
на Бога ћеш узроптати. 

А о гордости сатанској ја овако мислим: нама на земљи је 
тешко њу и схватити, и стога како је лако пасти у погрешку па 
се здружити са њом, и још при том држати да нешто велико и 
лепо радимо. 

А и много шта од најјачих осећања и покрета природе наше 
ми на земљи постићи не можемо, али ти се тиме не саблаж- 
њавај, нити помишљај да ти то ма у чем може служити као оправ- 
дање, јер ће вечни Судија од тебе тражити оно, што си могао 
учинити, а не оно, што ниси могао; сам ћеш се о том убедити, 
јер ћеш тада све правилно увидети и већ нећеш спорити и по- 
рицати. На земљи пак ми збиља као да лутамо, и да нема дра- 
гоценог Христовог лика пред нама, ми бисмо пропали и залутали 
сасвим — као некада род људски пред потопом. Много је на 
земљи од нас сакривено, али нам је на место тога даровано тајно 
скривено осећање живе свезе наше са другим светом, са светом 
горњим и вишим, а и клице наших мисли и осећања нису овде, 
него у другим световима. И ето зашто кажу филозофи да се су- 
штина ствари не може постићи овде на земљи. Бог је узео се- 
мена из других светова и посејао их на овој земљи и однеговао 
врт Свој, и никло је све, што је могло никнути, али то однеговано 
живи и живо је само осећањем додира свога са тајанственим дру- 
гим световима; ако то осећање, у теби слаби и уништава се, онда 
умире и оно, што је однеговано у теби. Тада ћеш постати према 
животу равнодушан, па ћеш га још и омрзнути. Ја тако мислим. 


ж) МОЖЕ ЛИ ЧОВЕК БИТИ СУДИЈА СЕБИ СЛИЧНИМА 2 
О ВЕРИ ДО КРАЈА. 


Нарочито имај на уму да не можеш никоме судија бити. 
Јер нико не може бити на земљи судија злочинчев, пре него што 
и он сам — судија — не позна да је и он сасвим онакав исти зло- 
чинац, као и онај што стоји пред њим, и да је он можда више 
него ико други крив за злочинство тога, што стоји пред њим. Кад 
постигне то, онда ће моћи постати и судија. 

Ма како да то изгледа безумно, али је истинито. Јер кад 
бих ја сам био праведан, тада можда не би било ни злочинца, 
што стоји преда мном. Ако будеш кадар примити на себе зло- 

чинство тога, што стоји пред тобом и којега твоје срце осуђује, 
ти одмах прими и пострадај за њега сам — њега пак без укора 
отпусти. Па чак ако би те баш и сам закон поставио за његовог 
судију, то, колико ти само буде могућно, и тада учини у том сми- 
слу, јер ће оптужени отићи и осудиће себе сам још горе, но што 
би га твој суд осудио. Ако ли га пак твој братски пољубац не 
дирне у срце, ако не изазове у њему добро осећање, и он оде 
од тебе смејући ти се, ти се не дај збунити ни тиме: значи, још 
му није рок дошао, али ће доћи у своје време; а ако не дође, 
свеједно: ако неће он, — други ће место њега познати и постра- 
дати, и осудити и окривити себе сам, и правда ће бити задово- 
„љена. Веруј овоме, несумњиво веруј, јер баш у томе и лежи све 
уздање и сва вера светитеља. 

Делај неуморно. Ако се сетиш ноћу, лежући да спаваш: 
„нисам извршио, што је требало“, а ти онога часа устани и уради. 
Ако су око тебе људи злобни и неосетљиви и не усхтеју те слу- 
шати, ти падни пред њима и замоли их да ти опросте, јер си ва- 
истину и ти за то крив, што неће да те слушају. А ако већ не 
можеш да говориш са љутима и озлојеђенима, ти им служи ћу- 
тећки и у понижењу, никад не губећи наду. А ако те сви оставе 
и силом те истерају, а ти, кад останеш сам, падни на земљу и 
љуби је, натопи је сузама својим, и даће земља плода од суза 
твојих, па макар те нико не видео и не чуо у самоћи твојој. Веруј 
до краја, па макар се чак и тако десило, да сви на земљи скрену 
с правог пута и покваре се, а ти једини веран да останеш ; при- 
неси и тада жртву и хвали Бога ти, једини који си остао. А ако се 
вас два таква састанете, — ето вам већ читавог света, света живе 
љубави. Загрлите један другог у милини и хвалите Господа: јер 
макар само у вама двојици, али се ипак извршила истина Његова. 

Ако сам згрешиш и будеш жалостан до саме смрти због 
својих грехова, или због каквог свог изненадног греха, ти се 
радуј због праведнога, радуј се томе, што кад си већ ти згре- 
шио, зато је он праведан и није сагрешио. 

Ако те злочинство људско збуни негодовањем и већ несавлад- 
љивом жалошћу, чак тако, да зажелиш да се светиш злочинцима, 
највише се бој тога осећања; одмах иди па тражи себи мука — 
тако, као да си ти сам крив за то злочинство људско. Прими 
те муке и отрпи, умириће се срце твоје и појмићеш да си и сам 
крив, јер си могао сијати злочинцима макар и као једини без- 
грешан, а ниси им сијао. Да си сијао, ти би светлошћу својом 

и другима обасјао пут, и онај, што је извршио злочинство, можда 
га не би ни извршио при твојој светлости. Па чак ако ти и сијаш, 
па видиш да се људи не спасавају чак ни поред твоје светлости, 
ти остани сталан и немој да посумњаш у снагу светлости не- 
беске ; веруј, да ако се сад нису спасли, они ће се после спасти. 
А ако се не спасу ни после, онда ће се синови њихови спасти, 
јер неће умрети светлост твоја, макар и ти умро. Праведник 
одлази, а светлост његова остаје. Обично се увек спасавају тек 
после смрти праведникове. Род људски не прима пророке своје 
и обично их избије, али људи воле мученике своје и штују 
оне, које су муком уморили. Ти пак за целину радиш, за бу- 
дућност радиш. 

Награде никад не ишти, јер ти већ и без тога имаш велику 
награду на овој земљи: духовну радост твоју, коју само пра- 
ведник налази. Не бој се ни знатних, ни јаких, него буди пре- 
мудар и свагда на свом месту. Знај меру, знај време, научи се 
томе. А кад останеш на само, моли се. Воли падати на земљу 
и љубити је. Земљу љуби непрестано, ненасићено је воли, све 
воли, свакога воли, нарочито тражи таквог усхићења и заноса. 
Натопи земљу сузама радости своје и воли те сузе своје. А тога 
се заноса не стиди, цени га и уживај у њему, јер је то дар Божји, 
велики дар, а и не даје се многима, него само избранима. 


3) О ПАКЛУ И ПАКЛЕНОМ ОГЊУ, РАЗМИШЉАЊЕ МИСТИЧКО. 


Оци и учитељи, ја мислим: „шта је пакаог“ Судим овако: 
„Пакао — то је она патња и терет, кад више не можеш да волиш“. 

Једаред, у бесконачном битисању, које се не може измерити 
ни временом, ни простором, дана је била неком духовном бићу, 
кад се појавило на земљи, способност да каже само себи: „ја 
јесам и ја волим“. Једаред, само једаред, дан му беше трену- 
так љубави делатне, живе, а зато му је био дат земаљски живот, 
а са њим времена и рокови, па шта се десило: то срећно биће 
одбаци тај неоцењиви дар, не оцени га, не заволи га, погледа 
подругљиво и остаде без осећања! И ето такав један, кад је 
после већ отишао са земље, види и крило Авраамово, и бе- 
седи са Авраамом, као што нам је у причи о богаташу и о Ла- 
зару казано, и рај посматра и ка Господу може да иде, али се 
баш тиме и мучи, што до Господа оде без љубави, дође у додир 
са онима који су волели, а њихову љубав није прихватио. Јер 
види јасно и већ сам себи говори: „сад већ знање имам, па и 

ако сад жудим да волим, али у љубави мојој неће бити никаквог 
подвига, нити ће бити каквог пожртвовања, јер је довршен живот 
земаљски и неће доћи Авраам да макар капљицом живе воде 
(то јест, поновним поклоном земаљског живота, пређашњег и 
делатног) расхлади пламен моје жудње за духовном љубављу, 
којом сад горим, презревши и одбацивши је на земљи; нема 
више живота, нити ће више бити времена! Премда бих ја сад 
готов био и живот свој дати за друге, али сад већ није мо- 
гућно, јер је прошао онај живот, који се је могао у љубави на 
жртву принети, а сад је бездан међу оним животом и овим бићем“. 

Говоре о пакленом материјалном пламену: не испитујем 
тајну ову и бојим се, али мислим, да кад би и постојао пламен 
материјални, њему би се збиља обраловали, јер, — ја тако ми- 
слим — у мучењу материјалном они би макар на један тренутак 
могли заборавити још страшнију муку духовну. А одузети им ту 
муку духовну немогућно је, јер мучење то није спољашње, него 
је у њима. А кад би се и могла одузети, мислим, да би отуд 
постали још несрећнији. Јер и ако би им опростили праведници 
из раја, гледајући муке њихове, и дозвали би их к себи, волећи 
их неизмерно, али би им баш тиме још повећали муке, јер би још 
јаче пробудили у њима пламен жудње предусретљиве, делатне и 
благодарне љубави, која је сад за њих већ немогућна. Али ја у 
бојазни срца свога мислим, да би им сама свесност те немогућ- 
ности напослетку послужила и као одлакшање, јер, примивши 
љубав праведних, а не могући одазвати се на њу, они ће, у по- 
корности овој и у дејству смирености ове, наћи, на последак, 
као неки образац оне делатне љубави, коју су занемарили на 
земљи, и наћи ће као неко дејство њој слично... 

Сажаљавам, браћо и другови моји, што не умем да кажем 
ово јасно, али тешко онима, који сами себе уништише на земљи, 
тешко самоубицама! Мислим да од ових већ нико не може ни 
бити несрећнији. Грех је, рећи ће нам се, за те се Богу молити, 
и црква њих на изглед бајаги одбацује, али мислим у тајности 
душе моје да би требало и да би се могло помолити Богу и за 
њих. Та неће се Христос на љубав ражљутити! За такве сам се 
ја у себи целог мог живота молио, а и сад се сваког дана молим. 

О, има их који и у паклу остају горди и свирепи, крај свег 
свог неоспорног знања и посматрања неотклоњиве, неизбежне 
истине; има их страшних, који су се сасвим здружили са сатаном 
и са гордим духом његовим. Њима је пакао већ добровољан и 

ненаситан; то су већ добровољни мученици. Јер они су сами себе 
проклели, проклевши Бога и живот. Злобном се гордошћу својом 
хране, као кад би гладан у пустињи своју сопствену крв из свог 
тела сисати почео. Али, вековечито ненаситни, они и опроштење 
одбацују; Бога, који их зове, проклињу. Бога живог без мржње 
гледати не могу и захтевају да не буде Бога живота; да Бог уни- 
шти Себе и све створење Своје. Они ће горети у огњу гњева свога 
вечно, жудеће за смрћу и небићем. Али неће добити смрти... 


Овде се завршује рукопис Алексија Фјодоровића Карама- 
зова. Понављам: рукопис није потпун и испрекидан је. Биограф- 
ски податци, на пример, обухватају само прву младост старчеву. 
А од поука његових и мишљења сложено је заједно, као у једну 
целину, оно што је он казао очевидно у разна времена и услед 
разних побуда. Све пак оно, што је старац изрекао, нарочито у 
ове последње часове живота, није одређено тачно, него је дат 
само општи појам о духу и карактеру и те беседе, ако се упо- 
реди са оним што је наведено у рукопису Алексија Фјодоровића 
из пређашњих поука. 

А смрт старчева десила се доиста сасвим неочекивано. Јер 
премда су сви, који се беху скупили код њега тог последњег ве- 
чера, потпуно схватили да је смрт његова близу, али ипак није 
било могућно замислити да ће она наступити тако изненадно; на- 
против, пријатељи његови, као што сам и напоменуо горе, ви- 
дећи га те ноћи тако, скоро свежег и разговорног, беху чак убе- 
ђени да се његово здравље приметно побољшало, макар само и 
на кратко време. Чак на пет минута до смрти, као што су са чу- 
ђењем после причали, не могаше се још ништа предвидети. Он 
наједаред осети као некакав врло јак бол у грудима, побледе и 
крепко притиште руке на срце. Сви тада устадоше са својих места 
и полетеше к њему; али он, премда му беше врло тешко, још 
увек са осмехом погледаше на њих. Полако се спусти с насло- 
њаче на под и клече, затим се саже лицем ничице к земљи, рас- 
простре своје руке, и као у неком радосном усхићењу, љубећи 
земљу и молећи се (као што нас је и сам учио), тихо и радосно 
даде душу Богу. 

Глас о смрти његовој одмах се разнесе по скиту и достиже 
до манастира. Они што су били најближи новопреминулом и они, 
којима је то спадало у дужност по чину, сташе по стародревном 

обреду опремати тело његово, а сва се братија скупише у саборну 
цркву. И још до сванућа, као што се после по чувењу причало, 
вест о новопреминулом стиже до вароши. Пред зору у мало те 
није цела варош говорила о том догађају, и мноштво грађана 
поврви у манастир. Али о том ћемо рећи у идућој књизи, а сад 
ћемо само напоменути у напред да још не прође ни један дан, 
а деси се нешто у толикој мери за све неочекивано и, по утиску 
учињеном у средини манастирској и у вароши, у толикој мери 
чисто као чудновато, узнемирујуће и збуњујуће, да се у нашој 
вароши и до данас, после толико година, чува најживља успо- 
мена о том дану, који је многима причинио толико бриге и уз- 
немирења. 


ДЕО ТРЕЋИ. — КЊИГА СЕДМА. 


АЉОША. 


| 
Разорни дух. 


Тело преминулог јеросхимонаха оца Зосиме опремише за по- 
греб по утврђеном „чину“. Умрле монахе и схимнике, као што 
је познато, не купају. „Када ко од монаха ка Господу оде (ре- 
чено је у Великом Требнику), онда учињени монах (то јест, зато 
одређени) истаре тело његовом топлом водом, правећи пре тога 
губом (то јест грчким сунђером) крст на челу преминулога, на 


прсима, на рукама и на ногама и на коленима, више пак ништа“. · 


Све је то и извршио над преминулим сам отац Пајсије. После 
трења, обуче га у монашку одећу и обави га мантијом; чега ради 
ју је, по правилу, малко расекао, да би покојника умотао у виду 
крста. На главу му натаче „кукољ“ — капуљачу са осмоугаоним 
крстом. Капуљачу не свезаше с преда, него је оставише отворену, 
а лик покојников покрише црним ваздухом. У руку му мет- 
нуше икону Спаситељеву. Тако опремљеног преместише га ујутру 
у сандук (већ пре одавно припремљен). А сандук су намеравали 
наместити и оставити у ћелији (у првој великој соби, у оној истој, 
у којој је покојни старац примао братију и световњаке) преко 
целог дана. 

Пошто је покојни по чину био јеросхимонах, то су над њим 
јеромонаси и јерођакони читали не Псалтир, него Јеванђеље. Чи- 
тање отпоче отац Јосиф, одмах после опела; а отац Пајсије, који 
је после зажелео да чита цео дан и целу ноћ, за сад је још био 

у великом послу и брижан заједно са оцем настојатељем скита, 
јер се наједаред поче показивати нешто необично, некакво не- 
чувено и чак неумесно узбуђење и нестрпељиво очекивање — 
и то, што даље, све већма — како међу манастирском братијом, 
тако и међу световњацима, који су гомилама долазили из мана- 
стирских гостионица и из вароши. И настојатељ манастирски, и 
отац Пајсије трудили су се што су више могли да умире узбу- 
њени свет. Кад се већ довољно разданило, тада почеше из ва- 
роши долазити чак и такви, који су повели са собом своје бо- 
леснике, нарочито децу, — баш као да су тога ради очекивали 
нарочито овај тренутак, очигледно надајући се на брзу силу ис- 
цељења која се, по њиховој вери, морала одмах појавити. И ту 
се ето тек показа, у коликој су мери сви код нас навикли били 
да сматрају покојнога старца, још за живота му, за несумњивог 
и великог светитеља. И међу онима, који су долазили, било је не 
само простог света. То велико очекивање верујућих, које се тако 
журно и очевидно показивало, и чак са нестрпљивошћу и у мало 
што не са неким захтевањем, изгледаше оцу Пајсију као несум- 
њива саблазан, коју је он истина одавно предосећао, али која је 
у самој ствари надмашила његова очекивања. 

Сретајући се са некима од монаха, који беху узбуђени, отац 
Пајсије им чак стаде пребацивати: „Такво и толико брзо оче- 
кивање нечег великог“, — говораше он, — „јесте лакомисленост, 
која је могућна само међу световњацима, но која нама монасима 
не приличи“. 

Али њега мало слушаху, и отац Пајсије забринуто опажаше 
то, крај свега тога што чак и он сам (ако ћемо већ све по истини 
да кажемо), макар што се љутио на сувише нестрпљива очеки- 
вања и макар да је видео лакомисленост и таштину, — али 
тајно сам за себе, у дубини душе своје, и он очекиваше скоро 
то исто што и ови узбуђени, — што је морао и сам себи при- 
знати. Крај свега тога, њему беху особито непријатни састанци 
са понекима, који су у њему, услед неке слутње, изазивали ве- 
лике сумње. 

Тако, на пример, у гомили света што се гурао у ћелији покој- 
никовој, опази он са душевном одвратношћу (због које је сам себе 
ту одмах и прекорео) присуство, на пример, Ракитина, или уда- 
љенога госта Обдорског, оног монаха, који још непрестано пре- 
биваше у манастиру, и њих обојицу отац Пајсије наједаред због 
нечега поче сматрати као подозриве, — премда му нису само 

они били подозриви. Од свију који беху узбуђени, Обдорски 
монах се највећма беше ужурбао; њега је човек могао опазити 
свуда, на свима местима; свуда је он нешто распитивао, свуда 
је ослушкивао, свуда се дошаптавао са некаквим нарочитим та- 
јанственим изразом на лицу. А израз лица беше му најнестрп- 
љивији и чисто као већ раздражен тиме, што се тако дуго не 
збива оно, што се очекује. А што се тиче Ракитина, он се, као 
што се после видело, тако рано нашао у скиту по нарочитој 
поруци госпође Хохлакове. Ова добра али бескарактерна жена, 
која сама није могла бити пуштена у скит, тек што се беше 
пробудила и дознала о преминулом, наједаред се преиспунила 
тако необузданим љубопитством, да је одмах послала место 
себе у скит Ракитина, с тим, да овај све посматра и да јој 
одмах саопштава писмено, од прилике свако пола сата, о свему 
што се деси. А Ракитина је она сматрала за најблагочасти- 
вијег и најрелигиознијег младог човека — толико је он умео са 
свима се понашати и сваком се приказати према његовим же- 
љама, ако би само у томе уочио макар најмању корист за себе. 

Дан беше ведар и светао, и од дошавших богомољаца 
многи се гомилаху около скитских гробних хумки, и око оних 
што беху сасвим близу код храма, и као и око удаљенијих и 
разасутих по свем скиту. 

Обилазећи скит, отац Пајсије се наједаред сети Аљоше и 
како га одавна није видео, скоро још од ноћас. МИ тек што га 
се сети, кад ли га наједаред угледа у најудаљенијем углу скита, 
код ограде, где седи на гробној плочи једног монаха у давна 
времена преминулог и знаменитог својим подвизима. Он је седео 
леђима окренут скиту, лицем према огради, и као да се крио 
иза надгробног камена. Пришавши му сасвим близу, отац Пај- 
сије опази како он, покривши лице обема шакама, истина немо, 
али горко плаче, тресући се свим телом својим од јецања. Отац 
Пајсије стајаше над њим неко време. 

— Доста, сине мили, доста, пријатељу, — изговори он 
најзад са осећањем, — шта ти јег Радуј се и немој плакати. 
Или зар ти не знаш да је овај дан највећи између његових 
дана» Где је он сад у овом тренутку — сети се само тога! 

Аљоша погледа на њега, отворивши своје лице, подбуло 
од суза као у малог детета, али се одмах, ни речи не рекавши, 
окрете и опет покри лице обема шакама. 

— А, најпосле, нека те, — изговори отац Пајсије зами- 
шљено, — најпосле, и плачи — Христос ти је те сузе послао. 
„Умиљате сузице твоје само су одмор душевни и послужиће за 
весеље твог милог срца“, додаде он већ за себе, одлазећи од 
Аљоше и љубавно о њему мислећи. У осталом, он од њега оде 
брже, јер осети да ће се врло лако још и сам заплакати, гле- 
дајући на њега. 

Време је међутим ишло, манастирске службе и опела за 
покојником настављаху се својим редом. Отац Пајсије опет опази 
оца Јосифа код сандука и наново прими од њега читање Јеван- 
ђеља. Али још не прође ни три сата после подне, кад се деси 
нешто што сам ја споменуо још на крају прошле књиге, нешто 
толико код нас неочекивано и што се толико противило свеоп- 
штем надању, да се — понављам — подробно и непотребно 
причање о том догађају чак и до данас са необичном живошћу“ 
спомиње у нашој вароши иу свој нашој околини. Ту ћу још је- 
даред додати од себе лично: мени је скоро непријатно и споми- 
њати о том бесмисленом и саблажњивом догађају, а у самој ствари 
најништавнијем и природном; и ја бих, наравно, прешао преко 
њега и оставио бих га у мом причању просто без икаква спомена, 
да он није на најјачи и известан начин утицао на душу и на срце 
главног, премда тек будућег јунака моје приче, Аљоше Ка- 
рамазова, начинивши у души његовој као некакав прелом и пре- 
врат, који је потресао, али и укрепио његов разум коначно, на 
сав живот и за извесну сврху. 

Него, да се вратимо на саму причу: 

Кад су још пре сванућа положили припремљено за погреб 
тело старчево у сандук и изнели га у прву собу, која је служила 
за примање гостију, онда се некако међу онима што беху око 
сандука појави питање: треба ли отворити у тој соби прозорег 
Али то питање, које неко исказа мимогред и овлаш, остаде без 
одговора и скоро неопажено, — осим што га приметише, па и то 
за себе, неки од присутних, али само у том смислу, да је неочеки- 
вање трулежи и задаја од тела таквог покојника сушта бесми- 
«слица, чак достојна сажаљења (ако не подсмеха) због мале вере 
и лакомислености онога који је изговорио то питање. Јер се оче- 
кивало нешто сасвим противно — то јест, да се од тела преми- 
нулога старца Зосиме неће у опште никако ни јављати никаква 
трулеж, ни задај. И гле, убрзо, одмах после подне, појави се нешто, 
што је у почетку било примано од оних који су улазили и из- 

лазили само ћутећки и за себе и чак са очигледном бојазни сва- 
кога, да ма коме саопшти заметак и клицу од своје мисли, — 
но што се око три сата после подне осетило и обелоданило већ 
толико јасно и неоспорно, да је глас о томе у тренутку облетео- 
сав скит и све богомољце-посетиоце скита, одмах је продро и 
у манастир и бацио у дивљење све манастирце, а напослетку, 
после врло кратког времена, доспео је и до вароши и узбудио 
у њој све, и верујуће и неверујуће. Неверујући се обрадоваше, 
а што се тиче верујућих, међу њима се нађоше понеки, који се 
обрадоваше чак већма и од самих неверујућих, јер „људи воле 
пад праведника и срамоту његову“, као што је изрекао и сам 
покојни старац у једној између својих поука. 

Ствар је у том, што је од сандука почео излазити мало по 
мало, али што даље, тим све већма опажан — тежак и непријатан 
задај, који се око три сата после подне и сувише јако појавио: 
и који се непрестано појачавао. И давно већ није било, па чак 
је немогућно било и сетити се из свег прошлог живота нашег 
манастира такве саблазни, грубо разуздане, а у каквом другом 
случају просто чак и немогућне, као што беше ова, која се по- 
јави одмах после овога догађаја чак и међу самим монасима. 
После већ, и чак после много година, многи паметни монаси 
наши, сећајући се подробно целог тога дана, чудили су се и ужа-- 
савали се, како је то та саблазан могла тада достићи до онаквог 
ступња. Јер и пре тога се дешавало да су умирали монаси веома 
праведног живота и чија праведност беше свима на очима, старци 
богобојажљиви, а међу тим и од њихових смирених сандука из- 
лажаше задах трулежи, који се природно као и у свих других 
мртваца појавио, али то није стварало ни саблазни, нити и нај- 
мањег каквог узбуђења. Наравно, било је и код нас неких у 
давној давнини преминулих, чија се успомена још жива сачувала 
у манастиру, и о којима предање прича да њихови земни остатци 
нису показивали знаке трулежи, што је дирљиво и тајанствено: 
утицало на братију и сачувало се у њеном памћењу, као нешто 
дивно и чудесно и као неко обећање да ће се од њихових гроб- 
ница у будућности дочекати још и већа слава, ако само вољом 
Божијом дође време за то. 

Између таквих нарочито се чувала успомена о старцу Јову, 
који је живео сто пет година, знаменитом подвижнику, вели- 
ком испоснику и ћуталици, који је преминуо већ одавно, још 
у десетим годинама нашег столећа, и чију су гробницу са на- 

рочитим и ванредним поштовањем показивали свима богомољ- 
цима, који би први пут дошли, тајанствено напомињући при 
том о неким великим надама. (То је онај исти гроб, на ком је 
отац Пајсије јутрос затекао Аљошу где седи). Осим овога у 
давној давнини преминулога старца, беше жива така иста успо- 
мена и о великом оцу јеросхимонаху старцу Варсонофију, који 
је недавно преминуо, — о оном истом, од кога је отац Зосима 
и примио стараштво, и кога су, док је био жив, сви долазници- 
богомољци сматрали просто за јуродивог'. 

О тој обојици сачувало се у предању да су они у својим сан- 
дуцима лежали као живи, те су били сахрањени сасвим без трулежи 
и задаја, и да су чак њихови ликови у сандуку изгледали неком 
светлошћу обасјани. А неки су се чак просто сећали и упорно 
спомињали да се од њихових телеса очевидно осећао миомир. 

Али чак крај свих тих тако јаких и освојних успомена, 
ипак би тешко било објаснити онај прави узрок, по ком се 
код мртвог тела старца Зосиме могла десити тако лакомислена, 
ружна и пакосна појава. Што се мене лично тиче, ја држим да 
се ту у исто време стекло и много других ствари, много дру- 
гих узрока који су заједно утицали. Један од таквих узрока 
"било је чак оно исто укорењено непријатељство према стара- 
штву као према шкодљивој новотарији, које се дубоко крило 
у манастиру, у умовима још многих монаха. А после, ту беше, 
наравно, и завист према светости покојниковој, која се тако 
јако утврдила била за његовог живота, да је чисто као било 
забрањено и рећи нешто против. Јер, и ако је покојни старац 
привукао себи многе, и то не толико чудима, колико љубављу, 
и подигао их беше около себе као читав свет људи, који су 
га волели, ипак је он, тим још већма, створио и завидљивце 
према себи, а одмах за тим разжешћене непријатеље и јавне 
и тајне, и не само међу манастирцима, него чак и међу светов- 
њацима. Он истина није, на пример, никоме учинио никаква зла, 
али гле: „зашто да га сматрају за тако светог2“ И већ само то 
једно питање, понављајући се поступно, створило је, напослетку, 
читав бездан незајажљиве злобе. Етс зашто ја мислим да су се 
многи, осетивши да заудара задах од његовог тела, па још тако 
брзо, — јер не прође још ни један дан од његове смрти, — 
неизмерно обрадовали; као што се и међу онима, који су му 


' Јуродив — занет, као луд ради Христа и његових великих религиозно- 
моралних захтева. 

били одани и који су га до сад поштовали, нађоше одмах такви, 
који у мало што нису овим догађајем били лично увређени. А 
поступност ове појаве дешавала се на овај начин: 

Тек што се почео показивати и заударати задај, одмах се 
већ по самом изгледу монаха, који улажаху у ћелију покојникову, 
могло закључити зашто они долазе. Уђе, остане неко кратко 
време, и излази да што пре потврди вест другима, који у го- 
мили очекиваху напољу. Неки од тих што напољу чекаху,. 
тужно би махали главама, али други чак не хтедоше већ ни 
скривати своју радост, која очигледно сијаше и севаше у љу- 
титим погледима њиховим. И нико их више није корео, нико 
доброг гласа није подизао, што је чак било и чудновато, јер је 
ипак у манастиру била већина одана покојноме старцу: али 
види се да је тако сам Господ допустио, да овога пута мањина 
за неко време одржи победу. 

Ускоро сташе као такве уходе долазити у ћелију и све- 
товњаци-посетиоци, већином образовани. Простог је света ула- 
зило мало, премда га се беше накупило много код скитске ка- 
пије. Несумњиво је то, да се баш после три сата навала све- 
товњака-посетилаца веома појачала, и то нарочито услед сабла- 
жњиве вести. Они, који можда овога дана не би никако ни 
дошли, нити су и мислили долазити, сад су нарочито дошли; међу 
њима неке особе од већег положаја. У осталом, ред и пристој-- 
ност се на изглед нису још реметили и кварили, и отац Пајсије 
поузданим гласом и развлачећи, са лицем строгим, и даље чи- 
таше Јеванђеље на глас, као и не примећујући шта се догодило 
премда одавно већ беше приметио нешто необично. Али ево и 
до њега сташе стизати гласови, испрва веома тихи, али поступно, 
све сигурнији и смелији. „Види се, да суд Божји није то, што 
људски!“ зачу наједаред отац Пајсије. То је први изговорио 
један световњак, варошки чиновник, човек већ старији, и ко- 
лико је познато било о њему, веома побожан, али, изговоривши 
гласно, он је само поновио оно, што су одавно међу собом мо- 
наси један другом на уво шапутали. Ови су већ одавно били 
изговорили ту безнадну реч, и најгоре је од свега било то, што. 
се скоро сваког тренутка показивао и растао са том речју некакав 
триумф. Међутим, ускоро поче чак да се нарушава и квари и сам 
ред и пристојност, и гле, сви баш као да осетише да имају право 
да их кваре. 


— ИМ како се то могло десити, — говораху неки између 

монаха, с почетка као са сажаљењем, — јер тело му беше доста 
мало, суво, за кости прилепљено, па откуд ту задах да буде 
— Значи, нарочито је Бог хтео да нам укаже, — журно 


додаваху други, и њихово се мишљење примало без спора и 
одмах, јер ипак напомињаху неки, да кад би се залај баш и по- 
јавио природним путем, као код сваког обичног грешног човека 
кад умре, он би ипак избио доцније и не с таквом толико очи- 
гледном брзином, — појавио би се бар после двадесет четири 
сата, а „овај је превазишао природу“, значи ту није нико други, 
него баш — Бог, и нарочити прст Његов. Хтео је да нам на- 
рочито укаже. То је мишљење побеђивало без поговора. 

Кротки отац јеромонах Јосиф, библиотекар, љубимац по- 
којников, поче већ побијати тврђења неких опадача, објашњава- 
јући да „није свугде то тако“ и да тај захтев: да праведничка 
тела не смеју трунути и да од њих не сме ићи никакав задај — 
да то није никакав догмат у православљу, него само мишљење, 
и да се чак у најправославнијим земљама, на пр. у Св. Гори, 
не буне толико на тај задај од трулежи, и да се тамо као 
главни знак светости не сматра телесна нераспадљивост, него 
боја њихових костију пошто тела њихова најпре много година 
прележе у земљи па чак и иструну у њој, па „ако се обрету 
кости жуте као восак, онда ето и најглавнијега знака, да је Го- 
спод прославио покојног праведника; ако се пак не нађу жуте, 
него црне, то значи да таквога Господ није удостојио славе, — 
ето како је у Светој Гори, месту великом, где се од памтивека 
нетакнуто и у најсјајнијој чистоти чува православље“, — заврши 
отац Јосиф. 

Али речи смиренога оца беху изговорене без убедљивости 
и чак изазваше исмевачки отпор: „то је све ученост и новота- 


рија, не вреди ни слушати“ — одлучише за себе монаси. 
— Код нас је по старом; зар сад мало има свакојаках но- 
вина, ко би то све примао» — додаваху други. 


— Ми нисмо имали мање светих отаца, него они. Они тамо 
под Турчином седе и све су позаборављали. Код њих се и пра- 
вославље одавно помутило, они ни звона немају, — додадоше 
највећи подсмевачи. 

Отац Јосиф се одмаче с тугом, тим већма, што је и сам 
исказао своје мнење не баш Бог зна како одлучно, него чисто 
и сам слабо верујући у њега. Али он сад сетно и невесело прозре 

и увиде да се почиње нешто врло ружно и непристојно, и да 
чак и сама непослушност диже главу. 

Мало по мало одмах за оцем Јосифом ућуташе и сви раз- 
ложни гласови. М некако се тако десило, да сви који су во- 
лели покојнога старца и који су са радосном послушношћу при- 
мали установу стараштва, страшно се наједаред од нечега упла- 
шише и, сретајући се један с другим, само што се бојажљиво 
један другом загледаху у лице. А непријатељи стараштва као 
новотарије гордо подигоше главу. „Од покојног старца Варсо- 
нофија не само да не беше задаја, него се разливао миомир“, 
— злурадо напомињаху они, — „али он то није заслужио стара- 
штвом, него тиме, што је и сам праведан био“. А одмах се за 
тим на сад преминулога старца осуше већ и осуде, па чаки 
оптужбе: „неправо је учио; учио је да је живот велика ра- 
дост, а не плачна смиреност“, — говораху неки између најне- 
паметнијих. 

— Веровао је по моди, материјални огањ у паклу није 
признавао, — додаваху други још непаметнији од оних. 

— Према посту није био строг, дозвољавао је себи сласти, 
слатко од вишања јео је с чајем, то је врло волео — госпође су 
му слале. Зар пострижник чајеве да пије2 — могло се чути од 
понеких завидљиваца. 

— Са гордошћу је седео, — немилосрдно напомињаху нај- 
злобнији, — мислио је о себи да је светац, на коленима су пред 
њим падали, и то је примао као нешто, што мора бити и што 
му припада. 

— Тајну исповести је злоупотребљавао, — злобним шапатом 
додаваху најжешћи противници стараштва, и то чак између 
најстаријих и у свом богомољству најсуровијих монаха, правих 
испосника и ћуталица, који су ућутали још за живота покојни- 
ковог, но који су сад наједаред отворили уста своја, што је већ 
било страшно, јер су јако утицале речи њихове на младе мо- 
нахе, који у духовном погледу још не беху „стали на своје 
ноге“. Веома је све то слушао и Обдорски гост, калуђерак од 
светога Силвестра, дубоко уздишући и климајући главом: „Не, 
види се да је отац Терапонт право јуче судио“, — размишљаше 
он у себи, а ту се као наручен показа и отац Терапонт; баш 
као да је зато дошао, да подвостручи потрес. 

Ја сам већ пре споменуо да је он из своје дрвене ћелијице 
на пчелињаку ретко излазио, чак се ни у цркву дуго није јав- 

љао, и да су му на то кроз прсте гледали као јуродивом!, не 
свезујући га правилом, општим за све. Али, ако ћемо да ка- 
жемо праву истину, њему се за све то гледало кроз прсте чак 
и из неке потребе. Јер тако великога испосника и ћуталицу, који 
се и дане, и ноћи молио (чак би често и заспао клечећи), некако је 
чак и зазорно било упорно га оптерећавати заједничким уставом, 
кад он сам није хтео да му се подчини. „Он је светији од свију 
нас и врши много теже подвиге, него што је по уставу“, — ка- 
зали бил тада монаси, — „а што у цркву не иде, то значи да 
он сам зна кад треба да иде: он има свој устав“. И због тог ве- 
роватног гунђања и саблазни и остављаху оца Терапонта на миру. 

Старца Зосиму, као што је то већ и свима било познато, отац 
Терапонт страшно није трпео; а садево и њему у његову ћели- 
јицу дође наједаред вест о том, да „суд Божији, дакле, није онакав 
какав је у људи, и да је Зосима чак — „и природу превазишао“. 

По свој прилици, први је отрчао да му саопшти вест — 
Обдорски гост, који га је јуче посећивао и у страху од њега 
отишао. Споменуо сам такође да и отац Пајсије, који је чврсто 
и непоколебљиво стојао и читао над самртником, премда није 
могао чути ни видети шта се збивало изван ћелије, но у срцу 
свом све је главно тачно унапред погодио, јер је скроз знао 
своју околину. Збуњен пак није био, него је очекивао све, што 
се још могло десити, без страха и продирућим погледом пратећи 
будући свршетак узбуне, која већ излазаше пред духовни по- 
глед његов 

У то наједаред долете до његовог уха и изненади га не- 
какав жагор у ходнику, необичан и такав, да је већ очигледно 
кварио манастирски ред и пристојност. 

Врата се отворише широм и на прагу се показа отац Те- 
рапонт. За њим, као што се могло приметити и као што се чак 
јасно видело из ћелије, беше се доле код степеница скупило 
много монаха, који су га пратили, а међу њима беху и светов- 
њаци. Они, који су га пратили, међутим, не уђоше, и на степе- 
нице се не успеше, него, зауставивши се, чекаху шта ће казати 
и учинити отац Терапонт даље, јер они предосећаху, и то чак са 
некаквим страхом, крај све своје смелости, да он није узалуд 
дошао. 

Зауставивши се на прагу, отац Терапонт подиже руке, а 
испод његове десне руке извирише оштре и радознале очице 

Обдорскога госта, који једини не издржа и устрча устопице за 
оцем Терапонтом по степеницама због превелике своје радозна- 
лости. Остали пак осим њега, тек што се са жагором широм 
отворише врата, на против, устукнуше још више назад од из- 
ненадног страха. Подигавши руке горе, отац Терапонт наједа- 
ред велегласно викну: 

— Избацујући избацићу! — и одмах поче, обраћајући се на 
све четири стране редом, крстити руком зидове и сва четири 
угла ћелије. Тај чин оца Терапонта одмах разумедоше сви, који 
су га пратили; јер знађаху да је свагда тако радио, куд год би 
улазио, и да он обично нити ће сести, нити реч проговорити, пре 
него што истера нечисту силу. 

— Сатано, изиђи, сатано, изиђи! — понављаше он при сва- 
ком крсту. — Избацујући избацићу ! — завапи он опет. Он беше 
у својој грубој долњој мантији, опасан конопцем. Испод грубе 
кудељне кошуље провириваху голе груди његове, обрасле седим 
длакама. Ноге му пак сасвим беху босе. Тек што стаде махати 
рукама, сташе се трести и звектати грубе вериге, које је носио 
на себи до голог тела, под доњом мантијом. Отац Пајсије прекиде 
читање, мало напред коракну и стаде пред њим очекујући. 

— Што си долазио, часни оче» Зашто благочинство квариш» 
Зашто стадо смирено будиш2 — проговори он напослетку, строго 
гледајући на њега. 

— Чеса ради дошао јеси; Чеса иштешг Како ве- 
рујеш» — викну отац Терапонт, понашајући се као јуродивац, 
— притекох да овдашње ваше госте изгоним, ђаволе погане. 
Гледам, да л' их се много накотило, откад ја нисам ту. Метлом 
брезовом хоћу да их чистим. 

— Нечистога изгониш, а можда баш њему и служиш, — 
настављаше отац Пајсије без икакве бојазни, — и ко о себи може 
казати да је свет Зар ти, очер 

— Поган јесам, а не свет. У стол нећу сести, нити ћу за- 
желити да ми се, као идолу, клањају! — загрме отац Терапонт. 
— Данас људи свету веру упропашћују. Овај покојник, светитељ 
ваш, — окрену се он гомили света, указујући прстом на самрт- 
ника у сандуку“ — није признавао да има ђавола. Против ђавола 
је давао — лек за чишћење! А они се ето код вас накотили по 
угловима као пауци. А данас је и сам почео смрдити. У овоме 
прст Господњи видимо. 

А то се и збиља једанпут тако десило за живота оца 30- 

симе. Једноме од монаха поче се у сну јављати, а напослетку и на 
јави приказивати нечиста сила. А кад је он то, у највећем страху, 
поверио старцу, овај му посаветова да се непрекидно моли Богу 
и да строго пости. Али кади то није помогло, он му препоручи да, 
не напуштајући пост и молитву, узме један лек. То је тада многе 
збуњивало и говораху међ собом, помахујући главом, — а понај- 
више отац Терапонт, коме се одмах тада пожурише да испричају 
неки противници о овој „необичној“ наредби старчевој у таквом 
нарочитом случају. 


— Изиђи, оче! — изговори отац Пајсије, заповедајући. — 
Не суде људи, него Бог. Можда је нама сад ту такво „указање“ 
дато, да га ниси кадар појмити ни ти, ни ја, нити ико. Изиђи, 
оче, и стадо не буни! — понови он одлучно. 


— Постове није издржавао према чину пострижења свога, 
стога се је и догодило ово знамење. То је јасно, а скривати је грех! 
— не хтеде да се умири овај џандрљиви верски фанатик. — Слатки- 
шима се саблажњавао, госпође су му у џеповима доносиле, чајем 
се сладио, цреву је свом служио, сластима га пунећи, а ум охолим 
помислима... зато и јесте ову срамоту претрпео. 


— Лакомислене су речи твоје, оче — узвиси глас и отац 
Пајсије; — посту и подвизима твојима дивим се, али су ти речи ла- 
комислене, као да их је изговорио младић-световњак, непостојан 
и младоуман. Изиђи, оче, заповедам ти, — загрме напослетку отап 
Пајсије. 

— Зар ја да излазим ! — проговори отац Терапонт, као малко 
и збуњен, али не остављајући љутину своју, — ви научењаци! 
Због великог разума свог понели сте се над мојим ништавилом. 
Дотрчао сам овамо мало писмен, а овде сам и што сам знао 
поборавио, мене малог и незнатног сам Господ је од премудрости 
ваше сачувао. 


Отац Пајсије стојаше над њим и чекаше одлучно. Отац Те- 
рапонт поћута и наједаред, стуживши се и наслонивши десну 
шаку на образ, изговори отежући и певајући, погледајући на 
сандук преминулога старца: 

— Над њиме ће сутра „Помоћника и Покровитеља“ певати 
— преславну песму, а нада мном, кад цркнем, само „Каја жи- 
тејскаја сладост“: — малу песмицу, — проговори он са сузама и 

сажаљавајући:. — Погордили сте се и понели, пусто је место 
ово! — закука он наједаред, — као безуман, па, махнувши руком, 
брзо се окрену и брзо се сиђе низа степенице са трема доле. 

Гомила света, која доле очекиваше, ускомеша се; неки по- 
ђоше зи њим одмах, понеки се задржаше, јер ћелија још непре- 
стано беше отворена, а отац Пајсије, изишавши одмах за оцем 
Терапонтом на степенице, посматраше стојећи. Али захуктани ста- 
рац још не беше све довршио: одмакавши се на једно двадесет 
корака, он се наједаред окрену према сунцу које залазаше, по- 
диже над собом обадве руке, и, — као да га неко посече, — 
стропошта се на земљу са превеликом викох: 

— Мој је Господ победио! Христос је победио, кад сунце 
залазаше! — помамно викну он, пружајући према сунцу руке, па, 
паднувши лицем ничице на земљи, зарида, као мало дете, сав се 
тресући од суза својих и ширећи по земљи руке. 

Ту већ сви полетеше к њему, заорише се узвици, сташеи 
они са њим кукати... Некакав занос обузе их све. 


— Ето, ко је свет! Ето, ко је праведан! — разлегаху се уз- 
вици сад већ без страха; — ето ко треба да седи међу стар- 
цима, — додаваху други већ љутито. 


— Не би тај никад пристао да седне међу старце... тај би 
и сам одбацио... Никад он не би пристао да послужи тој про- 
клетој новотарији... Неће он њиховим будалаштинама подража- 
вати, — одмах прихватише други гласови. МИ чим би се све то 
свршило, тешко је и замислити, али баш у тај мах зазвони звоно, 
позивајући на службу. 

Сви се наједаред сташе крстити. Подиже се и отац Тера- 
понт, па, ограђујући се знаком крста, пође својој ћелији, не освр- 
ћући се, још непрестано узвикујући, ал већ нешто сасвим без 
свезе. За њим потрчаше неки, њих неколико, али већина се поче 
разилазити, журећи се на службу. 

Отац Пајсије предаде читање оцу Јосифу и сиђе се доле. 
Занети невернички узвици њега не могоше поколебати, али срце 
му наједаред постаде сетно и поче да тугује о нечем нарочитом, 
и он осети то. Он застаде и наједаред се запита: „откуд ме сад 
освоји оволика туга, — толика, да сам чак духом клонуо2“ и са 


' При изношењу мртвог тела каквог монаха или схимонаха (из ћелије у 
цркву и после опела, из цркве на гробље), певају се стихире: „Каја житескаја 
сладост“ (Која животна сладост)... а ако је покојник био јеросхимонах, онда му 
певају канон „Помоћник и Покровитељ“. — Ф. Достојевски. 

чуђењем разумеде онога часа да та изненадна туга његова про- 
изилази, очигледно, од најмањег и нарочитог узрока: ствар беше 
у том, што је он у гомили, која се у овај мах гураше код улаза 
у ћелију, међу осталим узнемиренима видео и Аљошу, и он се 
сети да кад га је спазио, оног часа је осетио у срцу своме као 
неки бол. 

„Ама зар збиља овај младић толико много значи сад у мом 
срцу»“ — запита он наједаред себе са чуђењем. 

У том тренутку Аљоша таман пролазаше покрај њега, као: 
журећи се некуда, али не у правцу храма. Погледи се њихови 
сретоше. Аљоша брзо уклони свој поглед и обори очи на земљу, 
и већ по самом изгледу младићевом отац Пајсије се досети каква 
се силна промена збива у њему у овом тренутку. 

— Да се ниси и ти збунио и саблазнио2 — ускликну на- 
једаред отац Пајсије, — та зар си и ти са маловернима! — до-- 
даде он тужно. 

Аљоша стаде и некако неодређено погледа у оца Пајсија, 
али наново брзо уклони поглед и наново обори очи. Он стојаше 
постранце и не окрену се лицем оном што питаше. Отац Пај- 
сије га посматраше пажљиво. 

— Та куда се журишг Звони на службу... — запита он 
наново. 

Али Аљоша опет одговора не даде. 

— Или можда из скита одлазиш> Па зар тако, без питања 
за савет и без благослова 2 

Аљоша се наједаред некако криво насмехну и, чудновато, 
врло чудновато пребаци свој поглед на оца који га питаше, на 
онога, коме га је на самрти био поверио бивши руководитељ ње- 
гов, бивши господар срца и ума његовог, љубљени старац његов 
— и наједаред, непрестано као и пре, не рекавши ни речи, ману 
руком, као да не води рачуна чак ни о учтивости, — па брзим 
корацима пође према излазним вратима напоље из скита. 

— Још ћеш се ти вратити! — прошапта отац Пајсије, гле- 
дајући за њим са тужним чуђењем. 


ФЈОДОР ДОСТОЈЕВСКИ. 


(С руског превсо Јован МАКСИМОВИЋ) 


До 


ЈОШ НЕКЕ КРИТИЧКЕ ПРИМЕДБЕ О ИСТОРИЈИ 
СРПСКОГА ПОКРЕТА 1848 ГОДИНЕ. 


(ЗАВРШНА ДОПУНА РАНИЈОЈ СТУДИЈИ „ПОСЛЕ ПЕДЕСЕТ ГОДИНА“). 


П 


Јаша је, као што рекох, био савременик и веома способан 
сведок догађаја у покрету и као даровит и интелигентан по- 
сматрач он је пажљиво пратио те догађаје и студирао људе, 
који су у тим догађајима играли улогу. Он је та своја опажања 
и карактеристику тих личности саопштио у својим мемоарима". 
У одељку тих својих мемоара коме је наслов „О српским ратни- 
цима године 1848“ он на првом месту међу тим ратницима описује 
Стратимировића као „врховног вожда“. Ту он вели између оста- 
лога: „Доцније сам га као потпредседника Главног Одбора више 
пута виђао, два-триред с њим и разговарао. Из разговора видела 
му се финоћа и изображеност... У покрету није било човека, 
који је био толико хваљен и куђен. На обе стране се прете- 
ривало... Имао је у себи неку црту романтике и знао је људе 
задобити. Био је популаран, ал' је имао и доста непријатеља. 
Једни су га обожавали, други су га по песку вукли. Али једно 
ипак постоји: Извуцише из српског покрета личност Страшими- 
ровића, показаће се велика празнина. Ако су неки дали импулс, 
Страшимировић је дао полеш покрету“. 

Затим Игњатовић помиње почетак ратне акције поводом 
поменутог Храбовсковог препада, и ту између осталога, о тој 
како је он зове „карловачкој афери“ каже: „У тој афери је 
добио покрет свој фактичан израз... Карловачка афера била је 
крштење покрета. Од то доба Стратимировић је смашран за 
вођу Покреша, што му је и доликовало... Стратимировић је 

1 Који су штампани у новосадском „Недељном Листу“ год 1880. 

2 (Ово место из Јашиних мемоара нарочито истиче и познати историк др. 


Прелог, у своме симпатичком приказу Стратимировићевих „Успомена“ у „Босан- 
«ској Вили“ од 30. априла о. г. 

собом начинио кристализациону тачку за људе цивилне и војене 
јер као војник био је стручњак, иначе својом углађеношћу, ин- 
телигенцијом цивилу приступан и од овог омшљен, а на покретне 
покушаје готов и од покретника као мач покрета уважен. Док 
Беч није својим упливом српски покрет за се апсорбирао, и по- 
кретну војску са својом асимилирао, Стратимировић је био први 
војник и војени репрезентант покрета српског. Он је био за по- 
крет као створен, и т. д.“ Мало даље Игњатовић описује како 
је са Стратимировићем ишао кроз карловачке улице па вели: 
„Како Србијанци тако и остали са поштовањем клањали су му 
се, људи стали на сокаку, из биртија су напоље куљали да га 
виде, да му се поклоне. Баш видело се да је популаран. А овамо 
дошао је тобож као на одговор, ал' изгледа канда му ни бриге 
није. Ту сад Рајачићеви људи не даду се ни видети, они шек 
пошајно замке плешу Стратимировићу“. После тога Игњатовић 
у кратким потезима веома занимљиво карактерише спор између 
Патријарха и Стратимировића и каже између осталога: „Да 
Стратимировић није био тако популаран, као што је Рајачић 
био славохлепљив и грамзећ за влашћу, а осим тога енергичан, 
могло би свашта бити само не добро — но Рајачић није имао 
снаге, није имао наслон у војсци...“ Пошто је укратко описао 
како је Стратимировић био „интерниран“ у Карловцима и како 
је при свој забрани да се не удаљује из Карловаца ипак кроз 
све страже продро и „побегао“ он вели даље: „Но и Рајачић 
увидео је с каквим човеком има посла, провидео је све прилике, 
тражио је и нашао је наслон против Стратимировића. Пре него 
што ће Стратимировић у Карловце доћи била је ствар свршена 
да Мајерхофер команду над српским трупама прими. Мајерхофер 
се тога радо примио... То је био важан акт. Рајачић је мислио 
да је задобио Мајерхофера, а овамо Мајерхофер задобио патри- 
јарха и то у практичном смислу. ...Мајерхофер који је тако 
сплео мрежу у корист бечке реакције да улови и патријарха и 
српски народ, у тој распри између Рајачића и Стратимировића 
утискао се међ обојицу, да лакше српску народну војску пре- 
образи у војску бечке реакције. Та распра му је баш добро 
дошла... Рајачић се велике бриге ослободио доласком изабранога 
војводе Шупљикца. Да не дође по Рајачића благовремено Шуп- 
љикац Рајачић би пао у шаке Стратимировићу на милост и неми- 
„лост, ил би се благовремено морао извући тамо где у Београд“. 

На завршетку тога свога извештаја Игњатовић каже: „После 
дочека Шупљикца престадоше трвења међу Рајачићем и Стра- 


432 Д Е лУо 


тимировићем. Долазак Шупљикца поткрепио је Рајачића на уштрб 
Стратимировићева уплива. Стратимировић је имао такта и оба- 
зривости да респектује „народног“ и „царског“ Шупљикца. Во- 
јену власт, коју је себи стекао својим изврсним својствима и по- 
пуларношћу, предао је у руке Шупљикцу. Од тог доба престаје 
главна улога Стратимировића, као главног репрезеншанша чи- 
стог народног покреша. Српска усташка војска постаде један 
војени корпус војске, коју организује бечка реакција против Ма- 


барске. Рајачић је од новог насумце сазваног сабора добио име 


и власт удравштељи, ал у ствари био је он сам управљан од 
Мајерхофера, који је био главни агент исте (Т. ј. бечке реакције) 
у доњим крајевима“. 

Да наведем још шта је о тадашњој популарности Страти- 
мировићевој казао тадашњи народни капетан Голупски; он каже: 
„али треба знати да је Б. Стратимировић тако био омиљен 80/- 
ницима и народу, да би за њим и на његову реч сви стрелимке 
пошли у ватру и у воду“:. 


Ја сам тај опширнији извод из мемоара Јаше Игњатовића, 


као и ове остале сведоџбе о улози Стратимировића у покрету 
навео нарочито с тога, што је у тим извештајима савременика 
и очевидаца тадашњих догађаја правилно оцртано значење борбе 
између патријарха и Стратимировића и што се из тих описа 
веома лепо види, како је у најмању руку чудно тврђење нашега 
историка о Стратимировићу како „претеране му амбиције ошу- 
ђише и грађански елеменаш од њега. Већ у првим данима ра- 


товања довика је прошиву њега била велика и ако неправична,. 


јер се сумњичио његов патриотизам“ и ту др. Павловић на- 
води као поузданога сведока — Димитрија Матића, који је још 


у јулу месецу из Карловаца писао: „Тај се човек више никоме 


не допада, шеврда са Чарнојевићем сиромах, а рад је да има 
с чиме бити раскошан, па га новци заслепити могу!“ Читајући 
те оцене Стратимировићеве тадашње репутације и његова кре- 
дита у народу а нарочито ово „знаменито“ Матићево писмо 


било би умесно оно латинско: аИћсПе ез зајугат поп 5спђеге 


(тешко је не писати сатиру)! 

Видели смо, да је мајска Скупштина указала поверење Стра- 
тимировићу изабравши га за члана главног одбора, а затим му 
је указана још већа почаст кад га је главни одбор изабрао за 


1 Новак Голупски, Успомене, Нови Сад 1893 стр. 37. То исто о популар- 
иости Стратимировићевој посведочио је и барон Јован Живковић у своме чланку 
у „Србобрану“ год. 1898 као што ћу мало ниже навести. 

свога председника. Кад је варадински командант Храбовски 
Главном Одбору послао ултиматум претећи, да ће, ако се Одбор 
не разиђе и рад не прекине, оружаном руком напасти на Кар- 
ловце, онда је Главни Одбор желео да у одсуству изабраног 
војводе нађе привременог главног заповедника српској војсци и 
у томе циљу обратио се неколицини виших српских официра“, 
али они су сви одбили тај позив и онда одбор ту тешку и пуну 
одговорности дужност понуди своме председнику Стратимиро- 
вићу и овај се одважно реши, да прими на се тај тешки и то- 
лико ризичан задатак; они виши и старији официри, који су 
одбили понуду главног одбора, веома су добро знали, шта је 
то значило и колико је ризично било примити главну команду 
над неорганизованим и недисциплинисаним четама добровољаца 
и милиције прошив регуларне војске под командом ћесаро-кра- 
љевског генерала и команданта Славоније; поред тога су ти 
виши официри били везани војничком заклетвом и строгом дис- 
циплином и немајући нимало вере у могућност успешног отпора 
у таквим околностима, они нису смели да угазе у такво опасно 
предузеће знајући врло добро шта их је очекивало у случају 
скоро сигурнога пораза“. Кад се све то има на уму, онду се тек 
може оценити, колику је жртву принео Стратимировић народном 
покрету, кад је куражно примио ту тако тешку команду; Игња- 
товић је то веома разложно оценио казавши: „Смети се одупрети 
главнокоманујућег ђенерала регуларној трупи, у Славонији, у 
Граници, то је било много. Ла Страшимировић је имао смелости 
сташи на чело оних који се одупиру... МИ доиста могло се чудити 
предузетности Стратимировића... Човек, војничкој дисциплини 
вичан, који зна следства таковог корака пресудити, у војеној 
струци изучен, да започне за оно време у почетку тако рећи 
донкихотску а после до пропасти опасну борбу“. 

И видели смо и то, како је Стратимировић сретно и сјајно 
извршио ту своју тешку мисију, кад је одбио препад Храбов- 
скога и тиме управо, као што је већ поменуто, спасао покрет 
из једне тако опасне ситуације. спасао га од слома. 


(Наставиће се) 
Гига ГЕРШИЋ. 


' Пуковнику Расићу, потпуковнику Халавањи и др. 

1 Они би прошли тако исто као и Којић и Стратимировић, заповедници 
одељења српске устаничке војске у Банату, који су претрпели пораз код Вршца, 
ухваћени, одведени у Темишвар и тамо погубљени, 


Дело, књ. 71. 28 

СЛОВЕНЦИ. — БРОЈЕВИ И РЕФЛЕКСИЈЕ:!. 


[. Народна област. 

Словенци, најзападнији народ Југословенске Нације, Нације 
„која долази“, преостатци су некадањих моћних панонских и по- 
алпских Словена и броје данас око 1,500.000 на целоме свету, од 
тога у Аустрији 1,253.000, у Угарској с Хрватском и Славонијом 
100.000, у Америци преко 100.000. Престављају дакле 1'075% 
Словена уопште. Словенци, поред тога што су најмалобројнији 
словенски народ, после Лужичких Срба, имају највећи постотак 
у Америци, после Пољака и Чехо-Словака (Словенци: око 4:5%, 
Пољаци, око 8:3%, Чехо-Словаци око 9%о свог народа). У Ау- 
стрији их је дакле 82:54%, у Угарској-Хрватској 7%, у Италији 
(Млетачка покрајина) 2.32% (36.000 душа), у Америци 7'5%, у 
другим земљама до неких 20.000. Статистика је недовољно по- 
уздана, разни методи пописа у појединим земљама као и наро- 
чите тенденције у ретушовању исказа народности онемогућују 
потребну екзактност статистичких података. За националну 
област долазе у обзир једино аустријски Словенци (и ту не сви!) 
и они у Америци. Словенци Италије и Угарске били су и остају 
тогуип. Они немају своје интелигенције, у Угарској ни својих 
свећеника ни школа и тако их нестаје полагано, претапају се у 
Италијане односно Мађаре. Исељеници у Америци пролазе кроз 
добру школу живота, враћају се надојени демократским духом, 
прекуживши туторисање цркве и клира престављају по повратку 
добар фермент за развезивање енергија, за свесно национално 


' За многе податке дугујем захвалност г. Фрањи Перицу академичару у 
Трсту и г. Др. Фр. Илишичу председнику Матице у Љубљани. Нека им је и 
овим путем изречена. 

наступање према цркви и држави, које су подвезивале и подве- 
зују размах одлучног и радикалног југословенског национализма. 
По покрајинама престављају Словенци % становништва: 


1851 г. 1900 г. 
Крањска 88:10% 94:249/ 
Корушка 29998: 25:08 ,„ 
Штајерска 36:16, 31:18, 
Приморска 3720, 29:90 , 


У Корушкој су позиције незгодне, на многим местима заби- 
јени су клинови немачких насеља, предње линије су изречно угро- 
жене. У Штајерској је распоред знатно бољи, исто тако и у При- 
морској. По табели би се чинило да Словенци назадују огромно 
(осим Крањске). То међутим још није доказано. Статистика је 
званична, а у Аустрији не познаје статистика појам матерњег је- 
зика него „опћевалног језика“ (Отсапозргасће) те према томе 
бележи н. пр. све оне служавке Словенке које су по талијанским 
односно немачким домовима Талијанкама одн. Немицама, исто 
тако и све приватне службенике. Осим тога фалзификују се и 
такови, неисправни, податци још накнадно у круновинским зва- 
њима, у Трсту на корист Талијана, у Корушкој и Штајерској у 
прилог Немства. Поред тога игра извесну улогу и исељеништво 
јер не исељавају се у тој мери Немци ни Талијани него већином 
Словенци, сељаци, а њихова места заузимају немачки досељеници 
из Немачке које размешта 5Ндтагк (све-немачко друштво за гер- 
манизацију од Драве до Јадрана) по одређеном национално-стра- 
тегијском плану. Као трећи разлог стварног назадовања долази 
асимилација. 

По градовима престављали су Словенци од целокупног 
„становништва (с грађанским правом): 


год. 1880 1890 1900 1910 
Птуј (РеНац) 94.799 19:09%0  15'09% — 10:70%/6 
Цељ (СИН) 36:03, 2611, 2264, 2 


Марибор (Магђиго) 1511, 1397, 1734, 1364, 
Целовац (КЈагетил) 3583, 282, 210, 2:94 , 
Горица (Обг2) УВ 3" ПРВА А ЈАРЕ 2 


У Горици је већина талијанска, у осталим местима немачка. 

"Све то по званичној статистици! Деведесетих година по- 

оштрена је национална борба, средином прве деценије после 1900 

достигла је свој врхунац на коме се још држи. Отуд падање по- 
28% 

стотка словеначких мањина у немачким градовима. Приморава 
се и накнадно се још и фалзификује исказ. Да су ти бројеви не- 
тачни доказују политички избори при којима отпада на слове- 
начке кандидате знатно већи постотак него што би га могли до- 
бити по званичној статистици; па и приватни, од Словенаца при- 
ређени пописи, исказују знатно већи удео, често и двострук. 
Околина свију тих градова, осим Целовца, словеначка је. Сло- 
венци чине готово искључиво цео контигент досељеника. Посебно 
место заузима у словеначкој статистици, па и југословенској уоп- 
ште, Трст. У Трсту је било год. 1846 25.300 Словенаца = 35'22"/0. 
и 46:530 Талијана 


71.880 становника. 
Идућих година било је пак по званичним пописима Слове-- 


наца само год. 1880 26:263 или 21:79% 
1890 отет б и ОЧЕ 
1900 ОД Б и Баов 


Године 1910 нашао је талијански муниципиј само неких 
37.000 т. ј. 14:80%о! Словенци на то принуде владу у Бечу да 
изврши званичну, државну ревизију пописа. Ревизија нађе округло 
70.000 т. ј. 30%. Потребно је приметити да ни ревизија није могла 
бити потпуно праведна, јер неколико тисућа служавки и службе-- 
ника нису се смели исказати Словенцима јер би их њихови гос- 
подари односно послодавци Талијани одмах отпустили из службе. 
Исто је тако било и у Горици. Муниципиј нађе једва неку пе- 
тину Словенцима а владина ревизија изнађе 50% ! Исто би се до- 
годило у случају ревизије и у осталим градовима с изузетком 
Љубљане где је управа у рукама Словенаца. Тежиштем Слове- 
наца постаје Трст. Већ сада је највећи словеначки град, трећи 
Југославије. Од када је пробијен Суецки канал развија се Трст 
нагло и ако га влада ни близу толико не мази и негује као на 
пример мађарска влада Ријеку. Нагла индустријализација и ди- 
зање увозне и транзитне трговине привукоше многе хиљаде до- 
сељеника из словеначког Нипепапд-а али и преко 30.000 Талијана 
из краљевине. Спочетка се је све присељено у току неколико 
година поталијанчило, општина је радила већ од почетка на томе. 
Исто тако и „Личи“ Хрвати из северног дела Истре па и она 
шачица Срба, данас већином православних Талијана. Одбранбени 
рад почео је тек 80-их година бити интензивнији. Али се ипак 
може рећи да су више тисућа асимиловали још после 1900 год. 
Асимилација се не врши само у Трсту, била је исто тако иу 

Горици где Словенство тек последњих година узима све већег 
маха, тако да је близу час када ће му и градска управа пасти у 
руку, а Корушка је управо земља плача, земља германизације. 
Године 1851 било је у Корушкој 223.489 Немаца и 95.735 Сло- 
венаца, већ год. 1857 померен је сразмер на 231.558 Немаца и 
92.767 Словенаца (28:60%о). Тако званична статистика. Приватна, · 
од свећеника приређена броји још године 1860 преко 100.000 
„тврдих Словенаца, који не разумеју немачке речи“. Године 1880 
било је Словенаца опет 29:38% (101'252), год. 1890 опет (сад већ 
„само“) 101'039 Словенаца = 27'98%. Године 1900 већ само 90495 
Словенаца = 24:63%, а 1910 само 82000 (= 20%). У Целовцу је 
нађено год. 1857 од 9414 целокупног становништва 6000 Слове- 
наца т. ј. 63:70%. Ето така судба постизава колевку Словенства, 
Корушку, некадању Раша Зсамогшт. Германизација, тако нагла 
и осетна, има више покретача. Политичка власт, те услед ње и 
школа, црква и економски развој, сво је то радило често с нај- 
већим притиском на што бржем германизовању. Од године 1849 
добила је Корушка посебну политичку управу која је одмах по- 
чела са свесним и често насилним германизовањем. Чињени су 
притисци на чиновништво, нарочито субалтерно, које је било 
великим делом словеначко, на жељезничко, оружничко, финанси- 
ско особље. Они су под претњом (разуме се између четири ока!) 
да ће их отпустити из службе морали давати своју децу у не- 
мачке школе да би се тиме показало како све више опада број 
ђака у словеначким школама да их полагано могу затварати. 
Политичке власти потпомагале су најобилније немачка нацио- 
нално-агресивна друштва у колонизовању Немаца, већином из 
Немачке, у чисто словеначким местима да их пољуљају, „умек- 
шају“. Па онда економски развој! Изградњом пруга горњом до- 
лином Драве, развојем градова уз пруге, дизањем летишта на 
чаробним језирима источне Корушке која привукоше имућни не- 
мачки свет престонице, Штајерске, Доње Аустрије, потискиван 
је сељачки елеменат Словенаца од окретнијег, углађенијег и до- 
витљивог Немца или се је и Словенац морао акомодовати тим 
новим животним условима. Почео је да одише менталитетом са 
новчаним газдинством срашћеног човека а то је тамо Немца. 
Словенац је видео како је добро, уносно знати немачки, владати 
се угодно политичким властима и он се је претапао. А није било 
других снага које би га уздржавале од тога. Црква је у Кору- 
шкој у последњем полувеку. стално под немачким бискупима“ 

И они раде систематски на германизацији. У многим местима 
где је незнатна мањина Немаца заведена су стална немачка еван- 
ђеља а где је Слевенаца Уз и % једва да се који пут у години 
чује словенска реч. Католицизам у свом конкретном облику као 
резултат историјског развоја није нимало склон одбранбеном на- 
ционализму, ако је противник угрожене народности такође като- 
личке вероисповести. Последња пола века пактира Ватикан са 
државом и само онда потпомаже националне мањине у одбран- 
беној им борби против државне народности, ако је ова последња 
некатоличка. Само један пример тог случаја: Пољаци у протес- 
тантској Пруској, док се Словаци и „Швабе“ у Угарској не могу 
ослањати у својој националној борби на цркву, па ни Словенци 
Корушке. Школе су биле по периферији већином „утраквистичне“ 
т. ј. двојезичне: у доњим разредима претежно словеначки, у гор- 
њим је готово искључиво немачки предавајући језик, а словеначки 
се предавао једино као предмет (и то често факултативан!) који је 
у распореду часова редовно одређен за последњи час, онда су 
деца најуморнија и најнепажљивија ! Учитељство, у колико је сло- 
веначко, стење и дави са под притисцима немачких школских над- 
зорника, немачких духовника, дрхти од страха да ће му деца 
остати незбринута, даје своју децу у немачке конвикте и крај је 
песми познат: губе се, лутају, изумиру. Тако је у Корушкој". 

У Штајерској је положај Словенства за последњих 60 го- 
дина знатно бољи но у Корушкој али се не сме никако назвати 
повољним. Ружичастости нема у словеначком народном животу 
и бојати се је да данас најсветлија тачка, Трст, не постане црном 
усудом, Маззепотађ Словенства, да их не поплави једном краље- 
винско талијанско море! 

„Године 1850 набројано је у Штајерској 642:194 Немаца и 
363.750 Словенаца, тада је било још 42.653 над трећином Сло- 
венаца ; године 1880 било је 794.841 Немаца и 388.419 Словенаца, 
по томе већ 18.003 испод трећине. Немци су за 30 година напре- 
довали за 152.647, Словенци само за 24.669 душа. Године 1900 
набројано је 902.343 Немца и 409.621 Словенац. Немци су за 20 
година напредовали за 107.502, Словенци пак само за 21.112 душа. 
За последњих 50 година помножише се Немци за 4072%, Сло- 


' Подробна излагања о постепеном повлачењу словеначког елемента у Ко- 
рушкој садржи књижица: ,Зјоуепзко-пет5зка теја па Когозкет“ од Ап!е Вер-а, 
Кјиђђапа, 1908, стр. 104; и Магодт Кафазјег Когобке од истог писца, ГјиђЏапа,. 
1910, стр. 80. . 

венци само за 127»%“«,! Такво бројно напредовање Немства мора 
се објаснити, осим фалзификовања пописа и са нешто, асимила- 
ције т. ј. германизације Словенства дуж Муре али у главном ин- 
дустријализацијом Горњег и Средњег Штајера дакле немачких 
делова! Међутим се је из словеначког дела Штајерске иселило 
од 1869 до 1910 год. преко 104.000 Словенаца, преко половице 
за Америку, велики део за Приморску, Горицу и Трст. У угро- 
женим периферичним местима и у Штајерској делују исти фак- 
тори на германизацији али у нарочито великој мери познати 
5сћшуегејп. Но у тим крајевима развијају словеначка народно- 
одбранбена друштва већу акцију и бољи је и размештај слове- 
начких насеља а нарочиго боља веза са Крањском и Љубљаном 
но што је случај код Корушке. У Приморској није назадавало 
словенство. Треба имати на уму да је у Трсту до 40.000 Тали- 
јана из краљевине који померавају однос на уштрб словеначког 
елемента. Сада су две велике, опште народне задаће: освојење 
Горице и Трста. Тежиште данашње словеначке народне политике 
лежи у продирању према југо- западу, у освајању градова од обез- 
сочених талијанских патриција и ћифта. Сељак силази са гора 
и висоравни и улази у град. „Варвари су нам пред капијама“ од- 
јекује талијанском штампом и по зборовима. 


М. КОсић. 


О ЦРКВЕНОЈ АУТОНОМИЈИ СРБА У УГАРСКОЈ. 


Када је у лето 1912 год. укинута црквена аутономија Срба 
у Угарској, сложиле су се четири народне опозиционе странке 
(самостална, либерална, радикална и демократска) да заједнички 
раде на томе да се црквена аутономија српскоме народу у Угарској 
врати и да се аутономне прилике дефинитивно уреде. 

Борба српскога народа за своју црквену аутономију прошла 
је од тога доба кроз многе и разне фазе а исто тако мењали 
су се и променили за то време односи српских народних стра- 
нака међу собом. На те разне перипетије кроз које је прошло 
српско црквено питање у Угарској за последње две године, ути- 
цале су много и спољне прилике због разних промена које су 
за то време настале а можда још и више унутрашње прилике 


1 Ате Вер: Зјоуепзко-петзка теја па З!ајегкет. Гјиђ апа, 1905. Незнатно 
се разликују односни бројеви у Нидерлеа (Га Касе З1ауе, стр. 141). 

у Монархији. Али су на положај у коме се сада српско црквено 
питање у Угарској налази и на односе међу народним стран- 
кама највише утицале политичке промене које су настале у Тро- 
једници. 

Повратком уставности у Троједници дошла је тамо на владу 
српско-хрватска коалиција чији је најглавнији члан српска само- 
стална странка. По себи се разуме да је српска самостална странка, 
која у своме програму има и уређење црквене аутономије и која 
је према томе за последњих десет година напоредо са борбом на 
политичком пољу водила борбу и на српско-црквеном пољу, ста- 
вила себи за задатак да сада, када је на влади, уреди и српску 
црквену аутономију. 

Самостална странка сматрала је и сматра да је она позвана 
и да је она у могућности да сада у договору и споразуму са ме- 
родавним политичким факторима у Монархији реши сва питања 
и дефинитивно уреди српску црквену аутономију. Али да би то 
могла извести, самостална странка сматра да мора имати не само 
поверење меродавних фактора него да мора имати и пуну власт 
на српском црквеном сабору, који ће у споразуму са меродавним 
факторима то питање решавати. Стога самостална странка мисли 
да је потребно да добије апсолутну ваћину на црвеном сабору 
и тражи да је остале српске народне странке у томе лојално по- 
могну, примајући наравно на себе сву одговорност за рад око 
уређења црквене аутономије. 

Али кад је самостална странка ставила овај захтев онда је 
дошло до дефинитивног распада блока српских народних стра- 
нака у Угарској. Представници остале три српске странке (ра- 
дикалне, либералне и демократске) доказивали су да се српској 
самосталној странци не може дати превласт у црквеном сабору 
и да њени односи са меродавним факторима и степен поверења 
што га она код њих ужива, не дају довољно гарантије да ће се 
питање црквене аутонономије овога пута дефинитивно решити 
и да ће се решити онако како ће то народним интересима нај- 
боље одговарати. 

Тако је дошло до расцепа између самосталне странке са 
једне и демократске, либералне и радикалне странке, као но- 
вога блока са друге стране, и већ је почела жучна полемика и 
свакојаке рекриминације са обе стране. 

Расцеп међу српским странкама у Угарској у овом пџитању 
повећаће још и разно становиште што га српска самостална 

странка и нови блок заузимају принципски према црквеној ау- 
тономији. Док демократска, радикална и либерална странка стоје 
на становишту да је питање црквене аутономије, животно и нај- 
важније питање за српски народ у Угарској, дотле самостална 
странка доказује да је то становиште један велики анахронизам, 
да су политичка питања несравњено важнија за српски народ 
у Монархији и да се према томе црквенога питања треба што 
пре ослободити и решити га ма на који начин, а не узалудно 
око њега трошити снагу и губити време. 

Чисто теориски српска самостална странка је готово у свима 
питањима у праву, али практички ствари можда друкчије стоје. 
Српско црквено питање споредног је значаја у Монархији и оно 
ће увек бити од меродавних фактора удешавано у свима прав- 
цима према другим вишим интересима монархије, који често не 
стоје у вези са самим питањима аутономије. Меродавни ће фак- 
тори увек бити готови да жртвују српску црквену аутономију 
кад год то интереси њихови, можда и споредни и безначајни, 
буду захтевали. Стога нема никакве гарантије да ће уређење 
српске црквене аутономије ако би га сада извела самостална 
странка, бити дефинитивно, макар то било учињено у потпуној 
сагласности са свима меродавним факторима. Народни отпор 
међутим и борба за аутономију биће овим расцепом јако ослаб- 
љени и он ће свакако донети више штете но што ће у најбољем 
случају донети моментане користи. 


НАУЧНИ ПРЕГЛЕД 


ВАСПИТАЊЕ И СПРЕМАЊЕ ЗА БУДУЋНОСТ. 


На једној седници Српског Ученог Друшгва, пре тридесет 
и неколико година, читао је један члан друштва своју расправу, 
у којој је тврдио да се храброст и друге ратне врлине у поје- 
диних народа смањују, у колико у њих напредује култура и 
цивилизација. За доказ томе навео је српско-турске ратове 
1876—1878 године, у којима Шумадинци, као образованији нису 
показали толико храбрости као Црногорци, који су мање на- 
предовали у културном погледу. 

Потписани је био противног мишљења, доказујући, да и 
најобразованији народи могу бити храбри, кад се њихова омла- 
дина правилно васпитава, а нарочито кад се у ње у зрелијим 
годинама негују ратне врлине, и да су Шумадинци били тако 
исто храбри као Црногорци, и као Срби из бивше Српске Вој- 
водине и бивше Војничке Крајине, из Босне и Херцеговине и 
и из других области, у којима Срби живе; јер све је то један 
народ, и то сразмерно мален народ, те у њему не може бити 
тако великих разлика, као што то може бити н. пр. у великом 
руском народу. Ну други су чланови потпомагали оно прво ми- 
шљење, и тако је оно усвојено. Али то су каснији догађаји 
оборили. 

Српски је народ у свима крајевима имао да издржи велике 
и тешке борбе. То се види нарочито из његове најновије исто- 
рије, од почетка прошлог века па до 1913 године. Наш је 
народ само за то једно столеће имао у разним крајевима око 
двадесет већих и мањих ратова, као што се то види из овог 
прегледа. 

Од 1804—1812 г. ратовали су Шумадинци против Турака. 
Год. 1806 борили су се Срби из Црне Горе, из Дубровника, из 

Боке Которске, из Далмације и из Горње Крајине против Фран- 
цуза. Год. 1815 био је други рат између Шумадинаца и Турака, 
1833 год. трећи рат. Године 1848 војевали су српски граничари 
у Италији (било их је тамо преко 35.000); а 1848—49 год. бо- 
рили су се Срби из Војводине, Славоније, из Хрватске, из Вој- 
ничке Крајине и из Србије против Маџара. Год. 1858 ратовали 
су Црногорци с Турцима; а 1859 год. Срби из Горње Крајине 
и Хрватске с Италијанима и Французима. Год. 1862 борили су 
се Босанци и Херцеговци против Турака (под Луком Вукало- 
вићем). Год. 1866 учествовали су Срби из Аустро-Угарске у рату 
с Италијанима и Прусима. Год. 1869 Срби из Боке Которске 
(Кривошије) борили су се против аустроугарске војске. Године 
1875 био је босанско-херцеговачки устанак; а 1876 рат између 
Србије и Турске. Год. 1876—78 Црногорци су се непрестано 6о- 
рили против Турака; и 1877—78 год. Србија је поново рато- 
вала с Турском. Год. 1878 Срби из Босне и Херцеговине борили 
су се с аустро-угарском војском (Хаџи Лоја). Год. 1885 био је 
рат између Србије и Бугарске. Год. 1912—13 ратовале су Ср- 
бија и Црна Гора с Турском; а 1918 год. с Бугарском. Нај- 
после, прошле године је српска војска морала да се бори и сАр- 
наутима. 

Из овога прегледа не види се, да се још и Вардарска Ср- 
бија (Стара Србија и Маћедонија) борила за последњих 100 го- 
дина. Али она се у ствари борила непрекидно, за цело то време, 
као и раније, од пропасти старе српске државе па до скорашњег 
ослобођења, и она је највише и страдала, и то поглавито од Ту- 
рака и Арнаута, а после и од Грка и Бугара. 

Српски се народ свуда храбро борио и показао је свагда 
изванредну издржљивост. Али ови последњи ратови као да су, 
својим начином вођења и својим ресултатима, надмашили све 
раније ратове. Они су изненадили и пријатеље и непријатеље 
наше; они су задивили цео образовани свет. Они су подигли 
углед целоме српском народу, и охрабрили су друге словенске 
народе и ми сами били смо пријатно узненађени успесима српске 
војске, која у тим ратовима нигде није побеђена. 

Ми старији осећамо се срећнима, што смо доживели, да су 
наши потомци постигли тако сјајан успех. Зрели људи, као пред- 
ставници садашњег нараштаја, с правом се могу поносити, што 
су осветили негдашњу маричку и косовску погибију; што су по- 
вратили сјај српском оружју, које је било мало потамнило при 

одступању српске војске од Сливнице (1885 г.); и што су укро- 
тили један полудивљи народ, заузевши његову земљу све до ја- 
дранског мора. А српска омладина, наш млади нараштај, дожи- 
вео је славна дела својих очева и других старијих сродника, те 
има леп пример и важну поуку за своју будућност, као и за бу- 
дући напредак свога народа. 

Садашња је генерација доказала, да има довољно снаге 
за одбрану наше отаџбине и за заштиту нашег народа. Она је 
једног вишевековног непријатеља далеко одбила од српске гра- 
нице. Али остали су у близини други непријатељи, који су још 
гори од онога. Стога је потребно непрекидно спремање за обез- 
беђење будућности српског народа у свима крајевима. 

Најпоузданије је обезбеђење у спремању јаког поколења, 
које ће наследити јуначке особине и примити културне тековине 
својих заслужних предака. 

Али те особине, и ако су урођене, и ако су од родитеља 
прешле у тело и у душу потомака, морају се нарочито неговати; 
морају се развијати и усавршавати, па да добију потребну снагу 
и извежбаност. А културне тековине мора свако лице на ново 
освајати, учењем и радом у своме животу, да би се примљена 
готовина могла одржати, усавршити и умножити. Јер никоме 
није од природе дато нешто готово и савршено; него се све 
мора мало по мало тећи. Све се развија и расте полагано: и ор- 
гани нашег тела и нашег духа, и телесна и умна снага, као и це- 
локупна култура и цивилизација. 

У том погледу сви су људи једнаки: сви морају учити, па 
да стеку корисна знања и да развију снагу свога разума, и сви 
се морају вежбати, па да умеју радити корисне послове и да 
могу стећи физичку снагу. Цео период младости човечје, од де- 
тињства па до доба зрелости, то је школа за учење и за веж- 
бање; то је уједно школа живота и рада и школа у ужем сми: 
слу, т. ј. завод нарочито уређен за васпитање и образовање 
омладине. 

Добро уређен породични живот и правилно организована 
школа, то су главна места за васпитање у опште, а нарочито 
за национално васпитање, коме је главни задатак развијање на- 
ционалне свести и осећања родољубља и отачаствољубља и сна- 
жење моралне воље у том правцу. 

Садашња млада генерација имала је прошлих година тако 
згодних прилика за национално васпитање у поменутом смислу, 
каквих нема по читава столећа у неких народа. Ништа не утиче 

јаче на душу младих људи од онаквих ратних догађаја, какве 
смо ми доживели претпрошле и прошле године. 

Српске породице васпитавале су своје синове за јуначке 
борбе помоћу усменог предања о славној прошлости старе 
српске државе и о борбама храбрих српских јунака у ранијим 
ратовима, као што је то изнесено у народним песмама и у на- 
родним приповеткама. А српске школе су радиле на том јоши 
помоћу књиге, упознајући ученике с историјом српскога на- 
рода и са садашњим стањем његовим у свима крајевима, где 
Срби живе. 

Српска је породица до сад доста учинила за свој народ. 
Она ће и од сад вршити своју родољубиву дужност. Али жи- 
вот друштвени и државни постаје све сложенији, те је и за 
породични живот потребна јача спрема и веће образовање, да 
би се он могао обезбедити, и да би се омладина могла боље 
васпитати. Ово је последње сад тим потребније, што наш народ 
мора у будуће да води борбу и с културно напреднијим про- 
тивницима. 

Стога на српску школу пада све већи терет Она има да 
спрема поједине младе људе за солидан лични и друштвени 
живот. Она треба да образује српску породицу тако да она може 
као друштвена јединица, суделовати у државним пословима. 
Она има да просвети и преобрази српско друштво тако, да се 
оно уздигне на виши ступањ културе и цивилизације. Најпосле 
она треба да спреми српској држави добре грађане, ваљане рад- 
нике и храбре војнике. 

Породица треба и у будуће да производи и подиже здрав 
и снажан подмладак. Зато треба у њој испуњавати здравствене 
и моралне погодбе, и треба се старати за материјално обезбе- 
ђење њено. Држава има и право и дужност, да потпомаже и за- 
штићава породицу у овом погледу. 

Још је важнија обавеза државе да подиже и уређује школе 
разне врсте, а нарочито да се стара за државно-грађанско ва- 
спитање и за стручно образовање. Као што државни представ- 
ници не смеју бити равнодушни према опадању наравствености 
у породици и у друштву, и као што не смеју допустити сиро- 
машење м материјално пропадање појединих породица, тако исто 
не смеју они бити равнодушни према непросвећености народне 
масе, и не смеју допустити, да српска омладина и у најмањем 
селу или заселку остане без духовне хране, коју школа даје. 

Народ има, тако рећи, природно право на школско образовање, 
а има право на то и према позитивном закону. 

Српска је земља у обе наше државе знатно увећана. У њој 
има доста места за живљење и доста простора за рад, те се Срби 
не морају селити у туђе земље, нарочито у Америку. Сад треба 
свуда подизати вишу културу, материјалну и духовну. Пре свега 
треба подићи земљорадњу (агрикултуру), и заједно с њом за- 
нате. индустрију и трговину, како би се народ материјално обез- 
бедио. Ово важи нарочито за српски народ у новоослобођеним 
крајевима, који је под притиском туђинске управе осиромашио. 
Стога су тамо, поред основних школа, најпотребније ратарске, 
занатлијске и трговинске школе. 

Виша духовна култура негује се у средњим и вишим шко- 
лама и у научним заводима разне врсте. Она се може само по- 
ступно уносити у онај народ, који живи у садашњо! јужној (вар- 
дарској) Србији; јер је он за читаво столеће заостао иза оног 
дела нашег народа, који живи у северној (моравској) Србији. 
Стога се не мора журити с отварањем многих гимназија (или 
чак и с отварањем једног непотпуног университета) у тим кра- 
јевима, а нарочито стога, што нема довољно наставничких снага 
ни у досадашњим гимназијама. 

Нуди кад би се отворило много школа, нижих, средњих и 
виших, како општих тако и стручних, ни материјална ни духовна 
култура не би се могла подићи на виши ступањ, ако не бисмо 
имали довољан број стручно спремљених, савесних и карактер- 
них, родољубивих и патриотичних васпитача, учитеља и профе- 
сора. Стога се српске државе морају постарати, да спреме такве 
наставнике, који ће цео свој живот посветити васпитању и про- 
свећењу српске омладине и српског народа. 

Ово ће се најпре постићи тако, ако се материјално потпо- 
могну сиромашни а даровити ученици, те да могу свршити стручне 
школе, и ако се добро награди рад наставника у свима школама. 
Ово је последње нарочито потребно у новим крајевима, где за 
живот образованих породица има мање угодности него у старим 
крајевимо. и где је и школски рад знатно тежи и оговорност 
много већа, јер су тамошње васпитне прилике сложеније него 
овде код нас у северној Србији. 

До сад су храбри српски војници обилазили села и гра- 
дове у јужној земљи српској, коју су они ослободили од непри- 
јатеља; а од сад ће одушевљени српски просветници и други 

културни радници заузети њихова места, те ће ослобођавати 
народ од мрака незнања, од заблуда и празноверица, од пред- 
расуда и погрешака. 

Српска војска ће се и даље спремати за снажну одбрану 
наше отаџбине и за постижење највишег идеала нашег народа. 
А српска ће просвета радити на васпитању млађег нараштаја, 
који ће се одликовати јаком умном снагом, дубоким националним 
осећајем, чврстим моралним карактером, енергичном вољом и 
извежбаном физичком снагом. Само на тај начин ћемо обезбе- 
дити будућност своје отаџбине и свога народа. 


Рг. В. БАКИЋ, 


ТЕОРИЈА О ДРЖАВИ СЛОБОДАНА ЈОВАНОВИЋА. 


Г. Слободан Јовановић, редовни професор Државног Права 
на Универзитету, приредио је друго, проширено и у многом по- 
гледу измењено издање своје Правне Теорије о Држави). Публи- 
цистички рад г. Јовановића довољно је познат и ширим круго- 
вима, тако да се о томе при појави ове књиге, не би имало шта 
особено говорити. Али г. Јовановић је један од малог броја срп- 
ских правника, који се бави чистом правном науком или правном 
теоријом; истина у светлости идеја Јавнога Права, али ипак то- 
лико, да се тој страни његова рада његова мора поклонити осо- 
бита пажња. Правна теорија о држави има наравно и таквих рас- 
матрања, која нису чиста теорија већ се пре могу означити као 
практични наук о држави и државним функцијама. И у том погледу 
књига г. Јовановића преставља врло драгоцену лектиру не само 
за студенте права — којима је она првенствено намењена — већ 
и за сва она лица, која се интересују јавним стварима или се 
показују као да се интересују. Међутим теориски, чисто научни 
део књиге г. Јовановића заслужује већу пажњу и тај део књиге ми 
ћемо пропратити са неколико критичких примедаба. 

Г. Јовановић је доста опширно изложио разлике између по- 
јединих врста људских заједница, а нарочито разлику између др- 
жаве и осталих заједница. Главни моменат за разликовање лежи 
по г. Јовановићу у томе, што код државе постоји једна власт, 


"Основи Правне Теорије о Држави од Слободана Јо- 
вановића. Друго прерађено и проширено издање (Београд 1914, издање књи- 
жарнице Геце Кона. Цена 7 динара). 

која наређује вршење правила, док код осталих заједница, код 
којих је, као и код државе, унутарње јединство изражено у из- 
весним спољним нормама, таква власт не постоји. Код ових за- 
једница правила се врше из властитог осећања дужности. Ауто- 
ритет је њихов чисто моралан, док пак код државе постоји из- 
весна силу, које обезбеђује поштовање друштвених норма. Овако 
схватање доводи до чисто милитаристичког појма о држави. До- 
иста г. Јовановић истиче да је војна мисија битна особина др- 
жаве, ма да то тврђење може се рећи, има само релативну вред- 
ност. Кад би се остварила установа обавезне арбитраже, или кад 
би се нашао други неки модус за мирно решење међународних 
сукоба, држава би била ослобођена војне мисије, али би ипак 
остала државом. Тешко се може примити и тврђење г. Јовано- 
вића, да се у другим заједницама појединац покорава друштве- 
ним правилима из осећаја дужности. Тај осећај дужности постоји 
исто толико и у држави, колико и у другим заједницама. Велики 
део правних прописа у држави примењује се баш из осећаја 
правне везаности, правне дужности, без и помисли на евентуалну 
принуду. Друштвена власт пак постоји у свакој заједници, као и 
у држави, и изгледа да је много боље оно мишљење, које је г. 
Јовановић имао у првом издању своје књиге, наиме, да између 
државе и осталих заједница постоји разлика у ступњу објекти- 
висања заједничког уверења, дакле чисто квантитативна, али не 
квалитативна разлика, бар не у том погледу. Иста примедба може 
се учинити и даљем тврђењу, да држава одређује ко ће постати 
њеним подаником, док код других заједница то зависи од самог 
појединца. У ствари пак између поданства и чланства у којој другој 
заједници нема појмовне разлике. Обе установе изражавају у су- 
штини исти однос, ма да по садржини постоји извесна чисто кван- 
титативна разлика. На ону разлику која се огледа у универзал- 
ности државе, у обухватању целокупне личности, откуда потиче 
и јаче истакнути карактер државних норма, — и специјалности или 
ограничености осталих заједница, које само делимично потчиња- 
вају личност човекову, на ту разлику г. Јовановић није скренуо 
пажњу, ма да она знатно олакшава појамно издвајање државе 
из круга осталих људских заједница. 

У одељку „Право и Држава“ г. Јовановић расматра питање 
о узајамном односу између Права и Државе, о вези њиховој, 
зависности или независности, па се том приликом изјаснио и о 
свом појимању Права у опште. Методички би се могло замерити 

то, што није претходно утврђен појам Права, па би онда, према 
тако утврђеном појму, лакше било одредити однос Права према 
Држави. У место тога г. Јовановић је непосредно ушао у ра- 
справљање поменутог питања, тако да крајњи закључци његови 
о суштини права изгледају као последица његова схватања о др- 
жави и односу Државе према. Праву, док је, као што у осталом 
и г. Јовановић на другом месту наводи, схватање Права незави- 
сно од појимања Државе. Право се има појмити и разумети из 
себе самога, а не из односа према нечем другом, на пример према 
Држави. У суштини г. Јовановић долази до закључка, да је право 
државина воља, да је то скуп правила којима је држава дала оба- 
везну снагу. Ја: сам се у свом „Грађанском Праву“ нарочито тру- 
дио да утврдим да Право у опште није воља, па дакле ни др- 
жавина воља ; да је то сувише формалистичко посматрање Права, 
кад се узима да је то воља, макар то била општа воља. Разлози 
г. Јовановића нису ме могли убедити да своје мишљење, стечено 
под утицајем немачке правне. философије, променим. Ја и сад 
сматрам, да би схватање права. као воље било врло кобно по 
друштвени развитак. Право би, као што сам навео на другом 
месту, и ако има једно звучно и привлачно име, у ствари било 
израз воље онога, који је јачи у друштву. Организација друштва 
и рад у друштву сводили би се у крајњој линији на силу, на 
право јачега. Право би, по речима берлинског професора Гирке-а, 
који ту: теорију о праву као вољи комбатира, било једна особена 
форма силе, која би паметним самоограничењем давала изглед 
као да је нешто. друго а не сила. Познати немачки правни фи- 
лософ Рудолф. Јеринг. врло је духовито повукао баш ту конзе- 
квенцу овог схватања, које иначе и он дели, рекавши: „Паз Кесћ! 
Е фе моћјуегајапдепе Роник дег Деха!“ — „Право је добро 
удешена политика силе“, Са таквим схватањем права ја сениу 
ком случају. не. бих могао сложити. Право је првенствено ум, 
разум, уверење. То је особена еманација људског духа у 
друштвеном животу и корен му је у уму човечијем, у свести. То 
није: произвољан продукт. воље, већ укорењена идеја, испољена 
"одређеним начином у чулном свету. На овом гледишту стоји иде- 
„алистичка- правна философија, на супрот утилитаризму и реа- 
лизму; чији је присталица г. Јовановић. 

У одељку о државној личности г. Јовановић обара орган- 
ску теорију о држави, наводећи сасвим умесно да друштво није 
организам и ако може бити организовано као организам. Што 

се тиче питања, да ли је држава правно лице, или пак само 
правни однос, на то питање даје г. Јовановић одлучан одго- 
вор у прилог теорије о правној личности. До овог закључка 
дошао је г. Јовановић сасвим методичким путем: одредио је прво 
шта су то правна лица, па је онда истраживао, да ли се и др- 
жава може подвести под појам правних лица. Излагање г. Јова- 
новића о природи и суштини правних лица врло је поучно и 
мени лично било је задовољство да констатујем, да се у том пи- 
тању потпуно слажем са г. Јовановићем. Моја расматрања о прав- 
ним лицима у „Грађанском Праву“ и посебним расправама слажу 
се у битним цртама са мишљењем г. Јовановића, и желети је да 
се то и теориски и практички важно питање, како за Приватно 
Право тако и за Јавно Право, једном дефинитивно реши. Идеје 
г. Јовановића о том питању јасно показују где треба тражити то 
коначно решење. 

У одељку о елементима државе г. Јовановић је при изла- 
гању правног положаја државне области пропустио да расмотри 
питање о опсегу државне области, специјално пак питање да ли 
и ваздух над земљом преставља државну област. Питање је од 
практичне важности с обзиром на употребу справа за летење. 
Овим питањем бави се истина и Међународно Право, али пра- 
вилан се одговор може добити тек применом принципа Др- 
жавног Права. Три главна мишљења постоје. По једном, које 
заступају махом француски правници, ваздух је слободан про- 
стор, вантериторијалан, као и океанска пучина. По другом, ваз- 
дух је саставни део територије. По трећем, средњем мишљењу, 
које је бранио професор Колер на овогодишњем Конгресу Ме- 
ђународног Друштва за Правну Философију и Законодавна Пи- 
тања, ваздух је саставни део територије, али државино право 
заповедања у погледу ваздушног простора, особене је природе. 

Код питања о суверености г. Јовановић разлаже, како је 
данас државна власт суверена, како сувереност није оличена ни 
у владару, ни у народу, већ у државној власти, коју врше осо- 
бени државни органи. Што се тиче пак народне суверености као 
основе за данашњу организацију једне слободоумне државе, њу 
г. Јовановић само спомиње као један политички принцип, који 
по г. Јовановићу означује просто тежњу да се што ширим 
слојевима народним допусти учешће у јавним пословима. Г. Јо- 
вановић по свом интимном уверењу није пријатељ народне 
суверености ни као политичког принципа и отуда се да обја- 

снити мала пажња коју он указује овом основном начелу свих 
уставних држава са парламентарним режимом. 

Чисто теориско је питање о државним органима и о прав- 
ној природи њихових функција. Ту се спор води око тога, да 
ли су они, који делају у име државе, органи државе, или су 
пак прости заступници или пуномоћници. Ако се узме 
да су та лица прости заступници, онда се, према појму заступ: 
ништва, оштро издвајају два засебна субјекта: заступљени, а то 
је овде држава, и заступник, онај који дела у име државе. На- 
против, ако се прими мишљење да су односна лица прави ор- 
гани, инструменти државе, онда се између органа и државе, 
чији је то орган, не може истицати никаква појамна разлика. 
Држава и орган су једно исто, они се идентификују. Г. Јова- 
новић је у првом издању заступао органску теорију, али је сада 
од тога одступио, покушавши да створи неко средње решење. 
Међутим тим средњим решењем се тешкоће само увећавају. Пи- 
тање остаје и даље отворено, какав је карактер функција оних 
лица што делају у име државе, и то питање има крупан практички 
значај. Наиме, од одговора на то питање зависи и питање о од- 
говорности државе за радње органа. Ако су ти органи само пуно- 
моћници, држава, као и сваки властодавац, одговара само у то- 
лико у колико се пуномоћник кретао у кругу свога пуномоћства. 
Све што уради пуномоћник ван тог круга, нема никаквог прав- 
ног значаја за властодавца. Обратно, код органа, који појамно 
није одвојен од организма, од државе, све што уради орган, на 
основу логичке нужности мора се приписати целини, дакле др- 
жави. Ово питање о одговорности државе за радње органа није 
додирнуо г. Јовановић, ма да је оно пробни камен тачности из- 
нетог мишљења о органима. Ја налазим да је доследност захте- 
вала да се државним органима призна карактер правих органа, 
чим је држава призната као правно лице. У том смислу сам се 
изјаснио у свом „Грађанском Праву“ па и сада сматрам да је 
такво појимање једино правилно. 

Не слажем се са гледиштем г. Јовановића о проглашавању 
закона. Г. Јовановић каже (стр. 151): „У модерној држави се 
сви закони стављају написмено. Пошто се законодавни чиниоци 
сагласе да нешто буде закон, о томе се издаје једна исправа 
која има да служи закону као крштено писмо. Издавање те 
исправе, којом закон долази до спољашње егзистенције, назива 
«се проглашавањем закона“. Одмах затим г. Јовановић наводи: 

29» 

„Актом проглашавања утврђује се аутентичност и законитост 
закона т. ј. да је наведени текст прави законски текст, и да је 
тај закон доиста усвојен од законодавних чинилаца на начин 
који је законом, одн. Уставом прописан“. Ова два става из- 
тледа ми да не координирају, и док је други став несумњиво 
тачан, за први став се може баш обратно тврдити. 

Закон добија конкретни облик, писмену форму, у самом 
законодавном телу, у парламенту. У таквој одређеној форми 
закон се подноси на потврду другом чиниоцу законодавне власти, 
владару, који својим потписом, изјавом свога пристанка, довр- 
шује акт стварања закона. То је санкција закона и тиме је закон 
постао законом. Закон је дошао до спољне егзистенције и без 
проглашавања. Али, да би тај закон могао бити примењиван, 
да би дакле почео и дејствовати, потребно је да грађани буду 
аутентично обавештени о постанку закона и о садржини закона. 
Извештај о постанку закона даје владар проглашавањем закона, 
т.ј. саопштавањем грађанима, да је један закон донесен. Садр- 
жину закона грађани дознају из текста законског који објављује 
надлежни министар (обнародовање закона). Кад проглашавање 
и обнародовање имају исти циљ: да прибаве грађанима извесност 
о постојању закона и о садржини његовој, изилази да се теори- 
ски та два акта могу слити у једно, да међу њима нема појамне 
разлике. У том смислу сам ја већ говорио у свом Грађанском 
Праву у одељку о постанку закона. Г. Јовановић је био љубазан 
да цитира моју књигу, али се, као што се види, не слаже са овим 
мишљењем. На другом месту ни проглашавање, ни обнародо- 
вање нису, по мом мишљењу, акти законодавне власти, нити стоје, 
по природи својој, у вези са једном одређеном влашћу. Законе 
би могло проглашавати и обнародовати и председништво пар- 
ламента, или ма који други орган јавни, чија би изјава пружала 
грађанима аутентичан доказ о постанку закона и о садржини за- 
кона. Г. Јовановић међутим сматра да су и проглашење и обна- 
родовање нека врста законодавних аката, и да се они не могу 
одвојити од стварања закона. То се мишљење; по нашем уве- 
рењу, тешко може одржати, јер стоји у противности и са при- 
родом закона и са позитивним зконодавством. Законе прописује _ 
законодавна власт, а министар, који их обнародује, није чинилац. 
законодавне власти. 

Врло су значајна разлагања г. Јовановића о опструкцији у 
парламенту. У времену нервозном, као што је оводанашње, гдепо- | 

једине странке немају ни толико мирноће и присебности, да хладно 
и објективно прате, цене и критикују рад странке која је на влади, 
корисно је чути речи г. Јовановића, у којима је садржана једна 
и ако врло проста истина, ипак таква истина, против које читаве 
странке у Србији отворено устају. Г. Јовановић каже: „Опструк- 
ција је противправна појава. Мањина има права критиковати оно 
што већина предлаже, али нема права спречавати већину да не 
реши оно што за умесно налази. Воља већине мора бити старија 
од воље мањине; ако се мањини допусти да, и ако мањина, ипак 
остане јача од већине, цео представнички систем постаје једна бес- 
мислица“. Ми бисмо само могли подвући ове речи и препоручити 
професионалним политичарима да их најозбиљније приме к срцу. 

Из богате садржине г. Јовановићевог дела могло би се на- 
водити још много крупних и значајних питања, које је писац не- 
обично лепо разрадио, као на пример питање о изборним си- 
стемима, о деоби законодавног тела, о подели власти и т. д. 
Завршићу приказ са напоменом, да је у одељку о политичким 
странкама писац одвећ строг био и да је његова карактери- 
стика политичких странака више субјективне природе. Политичке 
странке су велики културни фактори, и не треба извесне слабе 
стране њихове организације означавати као карактеристику по- 
литичке странке. Г. Јовановић је посматрао странке више споља, 
и зато је његов суд онако оштар испао, ма да није сасвим нетачан. 


Рт. Л. МАРКОВИЋ. 

БОГДАН ПОПОВИЋ 
(поводом издања његових књижевних и уметничких огледа) 


Г. Богдан Поповић је највећа, најлепша и најсимпатичнија 
појава у нашој књижевности. Он је творац наше модерне кри- 


тике, и, у исто време, остао је једини представник праве научне 


критике. Он није импресионист у обичном, уличном значењу те 
лепе речи. Свакој критици је, нема сумње, основ, врело и побуда 
извесна импресија. Али, у г. Богдана Поповића није прва импре- 
сија која га неодољиво гони да је задржи и да јој, у једној кри- 
тици, у једном есеју, у једној студији, да извесну уметничку форму. 


Као научник, он нема вере у ту прву импресију и он, отуда, једно. 


књижевно дело чита два пут, три пут, четири пута, гледа једно 
уметничко дело небројено пута и, на тај начин, проверава своју 


прву импресију, одобрава је, ако се она подудара са осталим им-- 


пресијама, одбацује је, ако се она, после нових импресија, пока- 
зала само као производ извесног душевног стања које се јавило 
само у томе тренутку и никада више. Г. Богдан Поповић, који 
искључиво оперише научним и научничким методом, морао је, 
сасвим природно, и на основу своје велике интелигенције, и на 
основу својег темперамента, и на основу својег опсежног знања 
и на основу својег импозантног литерарног поштења, постати 
творац једне чисто аналитичне критике. Све те његове особине, 
уз један бриљантан стил, морале су да учине да г. Богдан По- 
повић буде највећа, најлепша и најсимпатичнија појава у нашој 
књижевности. 


| 
Г. Богдан Поповић ни из далека се у нас не цени колико 


би он то заслуживао. У средини, у којој ми живимо, то нити је 


УП РРА, А "ЛА 

една загонетна нити једна неразумљива појава. Поред све европ- 
ске позе коју ми волимо да заузимамо, ми смо, у основи иу 
ствари, нарочито када је реч о књижевности и уметности, остали 
примитивни. Та примитивност нашла је својег најпогоднијег из- 
раза у једној полуварварској агресивности. Ми волимо агресив- 
ност у сваком облику и у свакој појави. Агресивност, сама по 
себи, нити је рђава нити је некорисна карактерна особина јед- 
нога човека или једнога народа. Али, наша, српска, агресивност, 
у већини случајева, није творачка. Она је деструктивна. Србин 
не воли рушење из неодољиве жеље за новим и бољим. Он воли 
рушење само рушења ради. Српска агресивност, изражена при- 
мерима, не подсећа на анархију заради новога реда којом се оду- 
шевљавао један Бељински. Она више подсећа на анархију заради 
анархије којом се одушевљавао један Бакунин. Отуда су, поред 
наших добрих карактерних особина, и наше карактерне особине: 
оговарање, мржња према ауторитетима, мржња према сваком оном 
који штрчи. Отуд ми туђ успех сматрамо као личну увреду. 

Та деструктивна агресивност нашла је, нарочито за последње 
две деценије, израза у књижевној и уметничкој критици. Однос 
између критичара и писца, односно између критике и дела са- 
вршено се изменио. Пређе менторска, професорска, критика је 
постала џелатска. Писац је тада био један неук ђак који је тре- 
бало да слуша својег учитеља критичара, ако мисли да добије 
добру оцену. Упорни писац, који је при свем томе, ишао својим 
путем, морао је, најпосле, постати кривац који је стављао своју 
главу на пањ да му је џелат критичар или осече или да га по- 
љуби у чело. Естетика је, тако, у Српству изгубила свој прво- 
битни значај. Њезине норме нису се мењале или допуњавале про- 
изводима оригиналнога писца. Писац је напустио свој пут који 
је, са напрегнутом душевном снагом, себи крчио и, мимо своју 
вољу и мимо своје убеђење, пошао је путем који није одгова- 
рао ни његову таленту ни његову темпераменту. Критичар није 
ишао за писцем, већ је писац ишао за критичарем. И критичар 
је, тако, као и естетика уосталом, сасвим природно, морао изгу- 
бити свој првобитни значај. 

Критичар, културнији и оштроумнији од писца, присвојио 
је себи једну власт коју он, иначе, не би требало и не би смело 
да има. Критичар није, као у Европи, од које је он, иначе, ис- 
кључиво живео, био посредник између писца и читаоца, није био 
његов медиум, није био, пред читаоцем, пишчев тумач и пишчев 

сарадник. Он је био само аутократ и ментор, био само судија и 
џелат. И ако, донекле, паразит пишчев, он је, агресивношћу која 
писцу треба да недостаје, променио улогу са писцем: писац је 
постао критичарев паразит, јер је то, у главноме, био врховни 
услов за његов успех. 

И таква критика морала је, у средини као што је наша, 
имати успеха. Занесена успехом, она је морала изгубити равно- 
тежу, њезина агресивност није могла имати ни мера ни граница. 
Агресивни критичар вечито је живео у уверењу да је необично 
напредан дух и да, у својој критици, искључиво примењује нај- 
модерније оружје. Такав критичар, међутим, био је, уз пркос 
својем разметању са модерним критичким идејама, један реакци- 
онар у критици: он је негирао тековине модерне критике и вра- 
ћао се старим, преживелим, принципима критике. 

Стара законодавна естетика је а рпот стварала појмове о 
лепом и ружном, независно од књижевног и уметничког дела. 
Она је те своје круте појмове апстрактном философијом и, го- 
тово, без емпиричких основа и елемената сабила у сурове за- 
коне по којима су се почела стварати извесна књижевна и умет- 
ничка дела. Психолошка анализа, овако како је ми данас разу- 
мемо, за њу је била још непознато земљиште. Философски кри- 
тички разум — ни у којем случају данас тако много хваљени 
и савршено непоуздани здрави разум — био је једини судија 
у свима питањима, па и у питањима о Лепом. Осећај је сматран 
као један феномен, због своје ефемерне несталности, неподесан 
за чврсте философске формуле, које, најпосле, треба собом да 
представљају извесан философски систем. У времену Кантова 
сурова категоричког императива, у времену када је Кант створио 
понор између разума и осећаја, између даз Ота ап чсћ и Фе 
Ууе ај5 Егзсћетипе, није, свакако, осећај могао доћи до својег 
права. Тек временом, поред разума, признат је и осећај и та 
два фактора, та два елемента створила су укус. Али, еволуцијом 
укуса и откривањем дотле непознатих осећаја, који су у нама 
до тада били несвесни, свргнути су естетички законодавци са 
својих престола. После круте законодавне, или, како би ју је 
ваљало назвати, бирократске критике, после критике чији су 
представници тежили за стварањем естетичких шаблона коју су 
створили и подржавали Аристотел, Боало и Лесинг, дошла. је 
једна друга критика, створена под утицајима природних наука, 

дошла је критика констатовања и испитивања, дошла је критика 
Сент Бева и Тена. 

Естетика је сишла са катедре и ушла је у живот, Створена 
је импресионистичка и аналитична. критика. Естетичар се, нај- 
после, уверио да је сва његова наука о а рпоп прописивању 
естетских закона била не само. немоћна него и савршено илу- 
зорна. Она се уверила да је, за све време, радила противно од 
онога. што је требала радити. Пређе је ишла испред писца, сада 
се уверила да треба да иде за. њиме. Пређе је нарочито про- 
писивала. законе по којима је писац требало да ствара своја дела, 
сада проучава пишчева дела и, једино према његовим делима, 
формулише естетске захтеве. (Основе модерне естетике створили 
су писци. Естетичари. су тим основама дали само једну научну 
форму, створили су од њих једну научну дисциплину. Естетичар 
је, најпосле, дошао до. уверења да књижевно дело не стварају 
естетски закони, него да је дело производ само свих оних мно- 
гих и различних особина које собом сачињавају једну књижевну 
личност, 

Г, Богдан Поповић није, као критичар, никада био агре- 
сиван, није био ментор и судија, па, према томе, није могао ни 
бити реакционар у критици. Аналитичар који своје књижевне и 
уметничке импресије подвргава једној минициозној и језиво не- 
умитној „научничкој- анализи, он није могао бити популаран у 
једној средини која се одушевљава само лепом и звучном фра- 
зом) широким декламаторским гестом, која, заради своје. умне 
лености, тражи општи утисак и која више воли „сарањивање“ 
књижевнога дела, него његову подробну и микроскопску анализу. 


П 


Као; естетичар, који се бави литерарном и уметничком кри- 
тиком, г. Богдан Поповић је, као Тен уосталом, човек од си- 
стема и човек од симетрије. Он, као Тен, воли у свему да про- 
нађе и утврди велике основне линије Као Тен, има велики и 
неодољиви нагон за симплифицирањем. Г. Богдан Поповић, нај- 
после, уме, као Тен, да потискује своју субјективност, као да 
је свој научни метод усвојио од природних наука. 

Све те еминентне особине једног научног критичара могу се 
уверљиво представити једино проучавањем његова метода рада. 
На тај начин читалац ће морати доћи до уверења да је за г. 
Богдана Поповића критика, врх свега, једна примењена наука, 

и, уз то, једна уметност, то је наука у уметничкој форми, то је, 
речју, једна виша уметност, до које он долази једним савршено 
научним методом. Као научник критичар, он је прожет фило- 
софским духом, један дух који све ствари и све појаве воли да 
сведе на једну општу, синтетичну идеју. ИМ да би дошао до те 
идеје, он не проучава један факт или једну појаву, него проу- 
чава читав низ факата и читав низ појава. 

Метод рада г. Богдана Поповића може се, чини ми се, нај- 
боље утврдити проучавањем његове студије о Домановићу', 
једном писцу према којем сам ја, успут речено, савршено равно- 
душан. Ваља прочитати само ту једну студију г. Богдана По- 
повића, па је довољно, ма човек и не долазио од великих европ- 
ских критичара, да се дође до уверења да је г. Богдан Поповић 
највећи наш критичар којем се није успео приближити ниједан 
српски писац критика. 

У тим студијама је реч о трима сатирама Домановићевим: 
Краљевић Марко по други пут међу Србима, Дангаи 
Вођа. Г. Богдан Поповић отпочиње своју студију синтезом До- 
мановићева талента, кратким али врло изразитим портреом До- 
мановићеве литерарне личности. После тога настаје, са једном 
несрпском скрупулозношћу, анализа те синтезе и, брижљива и 
минициозна, анализа појединих приповедака. Те анализе, које 
собом представљају ремек дело једног великог и савесног науч- 
ника и једног интелигентног и упечатљивог уметника, изукрштане 
су читавим предавањима о литерарним облицима, предавањима 
која нису никад на одмет и која су необично занимљива. Те ана- 
лизе, задахнуте отменим духом и прожете невероватним знањем 
и искуством, изнете су са пуно такта једног литерарно-уметнич- 
ког џентлмена. Оно што свима нама у највећој мери недостаје, 
има г. Богдан Поповић у највећој мери: такт, отменост, мера у 
изразима и мера у суду, објективност (не у смислу безличности 
него у смислу непристрасности). Отуда читалац није кадар да 
дозна да ли г. Богдан Поповић пише о једном писцу са симпа- 
тијом или са антипатијом. Он, речју, једно књижевно дело про- 
учава онако како ботаничар проучава једну биљку. Њему није 
стало до љубави или мржње према једном писцу. Дело није повод 
да манифестује своје личне осећаје према творцу тога дела. Њему, 
као и ботаничару, стало је само до истине, до своје истине, коју 


1 Огледи из књижевности и уметности од Богдана Поповића. 1. Београд, 
Издање С. Б. Цвијановића. 1914, дин. 4.50. 

он поштено тражи. Али, та његова истина постаје, хладном и 
часном анализом, објективна истина, постаје општа истина. 

Навешћу само један пример — незгодно је преписивати целу 
студију. 

Г. Богдан Поповић констатује на једном месту да Домано- 
вић није имао аутокритике, није имао пречишћеног литерарног 
укуса и није имао довољно културе, потребне, чак, и српском 
писцу. Г. Богдан Поповић констатује то на један ванредно оба- 
зрив начин. „Ту треба времена, вазда будне критике, однегована 
укуса, зналачке оцене“. Све те особине, без којих се један добар 
писац не може замислити, Домановићу су, по мојем мишљењу, 
савршено недостајале. Агресиван критичар који, уз то, није према 
Домановићу пријатељски наклоњен, констатовао би то на један 
бруталан начин (а та бруталност би годила и њему и његовим 
читаоцима). Г. Богдан Поповић, међутим, ни за тренутак не смеће 
с ума да критика, суд о писцу и његову делу, не може бити ап- 
солутна. И зато то констатује на један сасвим други начин. „Код 
Г. Домановића, који тих особина нема у довољној мери...“ Г. 
Богдан Поповић употребљује две пуне стране најоштроумније и 
најбеспрекорније анализе да докаже како су Домановићу недо- 
стајале све те особине. И тек кад нас је несумњиво убедио, он 
каже: „Г. Домановић не спада међу писце у којих критички дар 
и осетљивост иду упоредо са творачким даром — међу правилне 
и углађене писце“. Против тога се, тако, не буни ни онај за којег 
је Домановић био Сфивт. 

У студији г. Богдана Поповића нема ниједног једитог твр- 
ђења, било оно повољно или неповољно по писца, које није обра- 
зложено и поткрепљено непретржним низом аргумената. У њој 
нема ниједне голе констатације. Он не тражи од читаоца, па, 
свакако, и од писца да му верује на голу реч, да верује његову 
несумњиву ауторитету. Научник, он оперише само фактима. Отуда 
његове констатације, праћене поворком факата, не подсећају на 
божанске одлуке, подарене грешним људима са једне магловите 
висине које они, без разумевања и без роптања, морају примити 
као еманације једног непогрешног бога. 

Детаљна научна анализа г. Богдана Поповића има тројаки 
значај. Он, прво, жели да, до исцрпности, објасни свој утисак, 
добивен од једног књижевног дела; жели, друго, својом науч- 
ничком објективношћу, да буде праведан према писцу и да му, 
на основу низа несумњивих факата, докаже да његово дело, 

поред врлина, има и мана и да, поред мана, има и врлина; жели, 
треће, да обрати пажњу читаоцу на извесна, добра или рђава, 
места која је он у читању, може бити, превидео и да, врх свега, 
научи српског читаоца како се чита једно књижевно дело. 


Ш 


У роду српском било је критичара у чијим су делима чи- 
таоци налазили куд и камо више забаве него у делима г. Бог- 
дана Поповића. Али, ко год је што хтео да научи, он је ипак 
морао да оде код г. Богдана Поповића. И то је сасвим при- 
родно. Г. Богдан Поповић није фељтонист, није пригодни писац 
којем је свака прилика добро дошла да покаже како бљешти 
његов дух, да се као жонглер или као Готје, размеће својом 
виртуозном стилистиком („Ја своје реченице бацам у вис и ма 
како их бацио, оне, као мачке, падају на ноге“), да се, као литерарни 
скоројевић, ребри новим обртима и да се, као литерарни сноб, 
горди новим епитетима, сјајним као шљокице али и драгоценим · 
као шљокице. И кад говори и кад пише, он не тежи да згране нео- 
бавештеног. Он говори и пише о самој ствари ствари ради, тражи 
суштину ствари, служи самој ствари. Он никад не иде за модом. 
Он иде увек само за својом душом и за својим разумом. Он,“ 
ма како то чудно изгледало, није створио своју школу, јер при- 
сталице његове личности знају врло добро да пут, којим г. Бог- 
дан Поповић иде, не води брзо слави. Други критичари били 
су забавнији и занимљивији од њега. Али, њега таква забава 
и таква занимљивост није никада привлачила. Њега је сасвим 
нешто друго привлачило. Он је хтео увек да поучи, хтео је увек 
да буде правичан. И у томе је увек и успео. А те две особине 
нису, у Србији, никада биле ни популарне ни забавне. 

У нас се од критичара, обично, не захтева анализа импре- 
сија. Од њега се, већином због умне лености, тражи општи ути- 
сак једнога дела, тражи се само импресија од тога дела. Импре- 
сионистичка критика се у нас, тако, под утицајима читалаца који 
воле готова, али не и образложена, мишљења, извргла у један 
засебит род критике која је, донекле, подсећала на импресио- 
нистичку критику у Европи. Тај рђаво схваћени или рђаво при- 
мењени импресионизам, којем ваља тражити порекла у једном 
непризнатом литерарном еготизму, морао је, доследно, одвести 
до крајњег субјективизма. Сваки критичар, пишући критику на 
једно књижевно или уметничко дело, пише, на крају крајева, о 

себи самом. Књига или слика је повод да критичар, својим иде- 
јама и својом формом, реагира на идеје или форму једнога дела. 
Он дискутује са писцем и, дискутујући с њиме, он постаје ме- 
диум између дела и читаоца, постаје тумач пишчев, постаје његов 
сарадник, па ма критика била повољна или неповољна. Крајњи 
субјективист у критици одриче се те часне улоге, ма да се њезин 
носилац никад не обележава звездицама, као статист или као фи- 
гурант. Он писца, волео га или га не волео, сматра за својег про- 
тивника, сматра га за својег ривала. Он не дискутује с њиме, он 
га не убеђује, он, часном анализом, не објашњава његово дело, 
не рашчлањава дело на добре и рђаве елементе. Он се рве с њиме 
и тек кад га обори, не увек по свима правилима борачке вештине, 
он победилачки ликује: њему је, била критика повољна или не- 
повољна, увек стало до тога да докаже своју надмоћност над 
писцем. Еготизам у критици, као и другда уосталом, негира 
пишчево ја и, често до монструозности, потенцира властито ја 
критичара. Повод критике, књига или слика, ишчезава, писац се, 
као статист, потискује у позадину и на позорници почиње аги- 
рати јунак, протагонист који, као у рђавим позоришним трупама, 
постаје велико видело око којег круже више мушице него звезде. 
Г. Богдан Поповић није поклоник еготизма. Он није ни такав 
импресионист. Свако дело и свака критика производ је импре- 
сија: Добар писац добија импресије непосредно од живота. Добар 
критичар добија их непосредно од дела. Али, и један и други про- 
веравају своје импресије новим импресијама. И, захваљујући том 
проверавању импресија, долази се до извесне, релативне, објек- 
тивности која једном делу даје општи и, понекад, вечити значај. 
Та објективност чини да извесна дела никада не застаревају и 
да собом увек представљају магазине вечитих истина. Свака је 
импресија, сасвим природно, индивидуална, али, добар и велики 
"писац не реализује никад прву импресију — осим када су у пи- 
"тању пејсажи — 'и отуда реализована импресија има нечег оп- 
штег, постаје опште човечанска, престаје бити индивидуглна, по- 
стаје колективна, постаје опште добро свега народа или свега 
човечанства. Отуда су нам, у подједнакој мери, приступачни и 
Енглез Шекспир, и Рус Достојевски, и Немац Гете, и Француз 
Балзак. | 
За г, Богдана Поповића није никада меродавна прва им- 
пресија. Он је и сувише научник да би могао поклонити веру 
првој импресији. Он зна боље него ико да прва импресија, ма 

како она, иначе, била силна, не мора увек бити трајна. Она може 
бити производ једног извесног душевног стања, изазваног не само 
делом, које се јавило у томе тренутку и које се можда никада 
више неће вратити. Али, предпостављајући да се г. Богдан По- 
повић баш, понекад, и задржи на тој првој импресији, она ипак 
не мора да се покаже као трајна. Анализом те импресије долази 
се, често, до других импресија и та се импресија, тако, несвесно, 
претвара у другу импресију, или се, бар, донекле, модификује. 
Отуда г. Богдан Поповић још унапред не верује у прву импресију. 


П. С. Талетов. 


„КРВАВИ ЦВЕТОВИ“ ВОЈИСЛАВА Ј. ИЛИЋА - МЛАЂЕГ. 


Господин Илић није од јуче, и ова збирка песама има нечег 
од данас што ће остати и сутра. Наиме, она је искрени одјек 
оног борбеног одушевљења које је обузело било духове за 
време последњих ратова. У огромној продукцији наше данашње 
ратничке литературе ова збирка истиче се искреним акцентом, ја- 
сноћом и простотом, беранжеовском простотом. То је управо спо- 
собност певати неизвештачено, доступно ширим слојевима чита- 
лачке масе, иако можда мало конвенционално и у старинским 
формама, онако како је некада певао Владимир Јовановић. А 
Влада Јовановић није био нико; он је био читан у маси и чита 
се и данас можда више него иједан наш песник и ако је био 
таленат другог реда. Један наш млађи литерат, наивни претен- 
дент на упражњени престо критичарски, тврдио је пре годину- 
две у својој монографији Владимир Јовановић, да се ње- 
гове песме више не читају. Сасвим нетачно. Млади литерат 
има површно око; њега вара факт да се данас књиге савре- 
мених песника више растурају, што још не значи и да се чи- 
тају. Јер, данас се не чита, данас се прегледа и прелистава. Није 
потребно нарочито наглашавати колика је разлика у томе по- 
гледу између данашњег нервозног доба и оног доба у коме је 
писао Владимир Јовановић. Данас се књиге купују али не читају: 
онда су се књиге мало куповале, али су се читале темељитије 
и много више него данас — оне су се позајмљивале и ишле из 
руке у руку све дотле док нису постале потпуно неупотребљиве. 
Данас се оне купују и чувају врло често и непрочитане у би- 
блиотеци. 

Један од тих песника, који ће бити читан иако можда 
неће стећи кућу од свог књижевног рада, јесте г. Војислав Ј. 
Илић-Млађи. Господин Илић је песник другог реда, без ве- 
ликих идеја, често са врло баналним мотивима, али ипак песник 
који је способан да нас својим интимним талентом придобије и 
очара. Он уме да нађе најпогоднију реч којом искаже што 
мисли. Он је импресиван. Када је пре неку годину издао такође 
једну збирку својих песама наша официјелна критика замерила 
му је, уосталом доста неоправдано, ту сувишну импресивност и 
интимност. Међутим у тим песмама које су ишчупане из срца, 
тек у тим крвавим песмама он је понајбоље изразио свој та- 
ленат. Такав је на многим местима и у овој збирци, иако сви 
крвави цветови још не значе и крваве песме. Тамо где 
је најдубље осетио трагику једног човека, он ју је и сам про- 
живео и отуда је у тим песмама највише онога што једну песму 
чини добром. 

Таква је песма Отац. То је трагика једног оца који иде од 
места до места, где-год се борило, и тражи свог Јову, своје мило 
дете. Када је прешао стопама наших ратника, па чак преко ал- 
банских кршева стигао Скадру на домак, он се мрзне од студи, 
а син стражар налази га мртвог. 

Таква му је и песма Једноруки див с Тарабоша, где 
пева старца који полази, иако без једне руке, да свети своја два 
погинула сина: 


Па пође. Пред њиме стаза не беласа... 
Планинско беспуће... непролазност крша... 
Бела му се брада на ветру таласа, 

један празан рукав за њиме лепрша. 


Војничко писмо јесте најјача песма не само у овој збирци, 
већ у целој нашој родољубивој и ратној поезији, и могла би да 
буде украс антологија много јачих књижевности. 


На бојишту лежи мртав ратник. 

Лежи блед, осмехнуо, крвава одела, 

А војничко писмо још непрочитано 
једним му крајичком вири из шињела. 


То му пишу од куће. Мајка пита хоће ли борбе једном пре- 
стати, жели му здравља, јавља да му је бабо умро и да ће бербу 
винограда одложити док он не дође. Жена му жели да се што 
пре врати јер чезне за њим. Она му пише о деци: 

Деца су нам златна. Њих сад мама љуби. 
Тата је далско... тежак живот води. . 
Дођи, тата, дођи... Малом ничу зуби, 
Јова учи, Мића почиње да ходи, 

Господин Илић-Млађи овим трима песмама остаће као нај- 
бољи представник наше патриотске и ратне поезије, која је код 
других наших — савремених песника постала шаблон. Штета је 
само, да је Г. Илић пожурио и дао збирку у којој поред ових 
и још једног мањег броја добрих, има много више песама осредње 
вредности. Ни песници првог реда нису у стању да тако убрзо 
по рату даду читаву збирку песама које би биле уједначене по. 
вредности; Стога није ни требало журити. Поред свега ова збирка 
оставља добар утисак и значи добит. 


Мирко. ДАМЊАНОВИЋ. 


ЕКОНОМСКИ ПРЕГЛЕД 


ПРИВРЕДА У НОВОЈ СРБИЈИ. 


| 

Године 1912 и 1913 донеле су Србији, после два успешна рата, 
двогубо повећање њене државне територије. Али се тиме њена 
привредна моћ није једновремено и у истој сразмери повећала. 
Ослобођене и присаједињене области су далако привредно за- 
остале иза старих крајева Србије. Требаће доста времена и ис- 
трајног рада да се привредни ниво ослобођених крајева изједначи 
са привредом у досадашњој Србији. Пре него што би се иоле 
важније мере могле предузети за њихово привредно унапређење, 
потребно је било проучити стање привреде онакво какво је за- 
течено одмах иза турског режима. 

Млади и предузетни министар Народне Привреде, г. Пг. Ве- 
лизар Јанковић, који је дошао на то место непосредно по завр- 
шењу ратних догађаја, образовао је, убрзо по свом доласку, једну 
комисију од наших и страних стручњака, којој је ставио у зада 
так да оде на лице места, па да проучи тамо стање целокупне 
привреде и предложи најпотребније мере за стварање што по- 
вољнијих погодаба за привредни развитак нових крајева. Коми- 
сију су састављале шест поткомисија : за трговину, радиност и са- 
обраћај, за ратарство, за сточарство, за винодељство и воћарство, 
за шумарство и рударство. 

Прошле јесени комисије су свршиле свој посао и о том 
поднеле Министарству опширне извештаје, који су сада оштам- 
пани у једну књигу под насловом Народна Привреда у При- 
саједињеним Областима. Пред њима је кратак, али есенци- 
јелан предговор министра г. Пг. Јанковића, у којем је изложен 
план и циљ ових саопштења. 


Дало, књ. 71. 30 

Г. Ог. Милан Тодоровић, секретар Министарства Народне 
Привреде и члан комисије за трговину, радиност и саобраћај, 
задржао се у свом извештају на спољашњој трговини присаје- 
једињених области. Г. Тодоровић, служећи се званичном турском 
статистиком, колико о њој може бити говора, извештајима стра- 
них консула, од којих истиче ваљаност извештаја немачких и 
аустриских консула, и резултатима своје личне анкете, даје једну 
прегледну статистику увоза и извоза ових крајева, док су они 
били под турским режимом. 

Највише се увозило вунене, памучне и свилене тканине, ме- 
тала, брашна, шећера, коже и израда од ње, хемијских производа, 
од којих је у већини сапун, цереалија, пиринча ит. д. Велики 
увоз цереалија и брашна објашњава се оскудицом унутрашњих 
путева, великих млинова, а увоз пиринча добрим квалитетом ко- 
чанског пиринча, који се извози у иностранство, а одатле се увози 
јевтинији пиринач. Најјачи је увозник Аустро-Угарска, на коју 
пада добра четвртина увоза: колонијал и текстилна роба. За њом 
долази Немачка, која у последње време јако потискује Аустрију, 
јер немачки индустријалци поклањају већу пажњу захтевима по- 
трошача и предусретљиви су у кредиту. Немачка увози погла- 
вито метале т. ј. све гвоздене израде и ситне израде од тканине. 
Србија увози шећер, брашно, пиво и ужарију. Највећи део увозне 
трговине иде воденим путем, преко Солуна. Од аустро-угарске 
робе се најчешће служи сувим путем шећер. 

У извозу највише је заступљен опијум и маково семе, па 
онда долази дуван, воће, где грожђе заузима две трећине вред- 
ности, кокони, суве коже, цереалије, стока, највише овце, пири- 
нач и друго. Вредност извоза зависи од добре или рђаве године, 
те су велика варирања у величини годишњег извоза. Г. Тодоро- 
вић наводи средњу цифру извоза: 27,595.000, а увоза 51,347.000. 

Ово није велика сума кад се узме на ум да новоослобођене 
области заузимају 43—44.000 квадратних километара. Разлог је 
томе прво слаба насељеност. На том простору, који је готово 
толики као досадања територија Србије, нема више од 1.200.000 
становника. Потрошачку снагу становништва чине великопосед- 
ници, затим трговци, занатлије и чиновници. Великопоседници, 
који држе готово све непокретно земљиште у новим областима, 
по правилу муслимани, не живе на свом имању, већ по великим 
варошима ван наше територије. Они који остају у земљи троше 

много на кућни намештај, ћилиме, посуђе, али међу њима има 
доста њих чија су имања презадужена и чији приходи не допу- 
штају велики луксуз. Трговци и занатлије, обично Словени и Грци, 
не живе од великих операција и обрта, већ они од своје мале 
дневне зараде уштеде по који грош. Чиновници су друштвена 
класа са најјачом потрошачком снагом, али је и та снага овде 
умањена због чиновничке несталности и нередовног примања 
плате. О потрошачкој снази сељака „па било да је он слободан 
или чивчија, није потребно ни говорити: његова потрошачка 
снага је минимална, јер он једва заради толико колико му је по- 
требно за издржавање“. Као наш сељак пре 50 година, он под- 
мирује својом властитом производњом све своје потребе; „у по- 
трошњи увезених артикала он се готово и не појављује“. 

Поред свих повољних услова, стање привредне радиности 
е на ниском ступњу развића, јер се осећа велика оскудица у 
друга два фактора производње: у раду и капиталу. Принос од 
земљишта не достиже ни половину онога што се добија код нас. 
Проценат обрађеног земљишта 8%. Томе су узрок феудални имо- 
вински односи, оскудица личне и имовне безбедности, непра- 
ведно пореско оптерећење, оскудица у радној снази и у саобра- 
ћајним средствима. 

Железничка пруга која просеца ове области преко поло- 
вине, у дужини од скоро 400 км., била је од користи само оним 
местима која су поред пруге. Остала места су остала усамљена, 
јер немају колских путева. Изузетак чине колски друмови: Велес— 
Прилип—Битољ, Феризовић—Призрен, Скопље—Тетово—Гости- 
вар, и Велес—-Штип—Кочане. Али је незгодна страна ових пу- 
тева што су чисто стратегиски и при њиховом трасирању није 
"се водило рачуна да ли ће проћи кроз плодна или неплодна места. 
Уз то су транспортне услуге врло скупе, а транспортна средства 
врло рђава. На железници се доноси терет у врећама или кота- 
рицама које носе људи или магарци. Ако и има каквих кола, она 
су волујска и на њих може да стане једва нешто више од 2-3 вреће. 

Кад се упореди извоз са увозом наших нових области, види 
се да је трговински биланс у пасиви за 25,000.000 динара. Г. То- 
доровић налази да се ова пасива надокнађивала печалбом Ма- 
ћедонаца у Србији, Бугарској и Румунији, одласком у Америку, 
новцем који су трошиле српска, бугарска и грчка комитетска 
организација, као и новцем који је остављала турска војска 
која је кантонирала у тим крајевима. Стога му изгледа не без 

разлога, да је биланс плаћања тих крајева био „у равнотежи, 
или чак и активан“. Као главни разлог, наводи факт откуп чив- 
чија који се стално, из године у годину вршио. Највише откуп- 
љених имања има у јужном делу нових крајева, одаке су сељаци 
и ишли најчешће у Америку. Овом разлогу треба додати и од- 
личан глас, који трговци из тих крајева уживају као дужници 
у Солуну и иностранству, где добијају велики кредит. По једном 
поверљивом меморандуму Солунске Трговачке Коморе, потра- 
живања солунских гросиста према нашим трговцима достижу 50 
милиона динара, док их наша Трговачка Комора цени само наб 
милиона. Г. Тодоровић их рачуна међутим на 15 милиона. Поред 
кредита који су наши тамошњи трговци добијали од трговачких 
кућа, код којих су робу набављали, од значаја су још банке, 
као Отоманска и Солунска Банка са својим филијалима у Ско- 
пљу и Битољу, Оријентална Банка са филијалом у Битољу, при- 
ватни банкари и фондови: Св Ђорђа у Призрену, Св. Николе 
у Приштини и Св. Уроша у Феризовићу. 

Задржавајући све потребне резерве, г. Тодоровић верује да 
ће промена режима у нашим новим крајевима повољно утицати 
на даљи развитак њихове привреде и закључује да ће будућа 
њихова спољашња трговина бити далеко јача но што је била 
до сада. Ово напредовање спољашње трговине појавиће се као 
последица развитка привредне радиности уопште, подизања сао- 
браћајних установа, укидана свих препрека, које су ометале при- 
вредни развитак тих крајева, као укидање феудалних имовин- 
ских односа, осигурање личне и имовинске безбедности, уки- 
дање неправедног пореског система, отклањање стране конку- 
ренције јачом заштитом домаће радиности, уређење трговачког 
кведита, завођење трговачке и стручне наставе, увођење динар- 
ског новчаног система, увођење нашег трговачког законодавства. 
у опште. 


(Свршиће се) 


Рт. Милутин УСКОКОВИЋ. 


ПОЛИТИЧКИ ПРЕГЛЕД 


ПРОБЛЕМИ УНУТАРЊЕ ПОЛИТИКЕ. БОРБА РАДИКАЛНЕ СТРАНКЕ СА 
ОПОЗИЦИЈОМ. НОВИ ИЗБОРИ И ЊИХОВ ЗНАЧАЈ. 


Проблеми унутарње политике потисли су сва друга питања 
у позадину. Скупштина је распуштена и изборна борба је у пуном 
јеку. Она се овога пута врши под особеним околностима, њу прате 
појаве сасвим нове и досадањем политичком животу Србије не- 
познате, тако да је потребно њима забавити се и о њиховом зна- 
чају најозбиљније размислити. Те појаве тичу се извесног покрета, 
који је обухватио политичке странке и који врло лако може до- 
вести до нежељених резултата. 

Од 1903 године, од како је на основу слободоумног Устава 
од 1888 године уведен у Србији парламентарни систем владавине, 
тежиште унутарње политике и унутарње политичке борбе пре- 
нето је на политичке стванке. Круна се држала на довољној ди- 
"станцији, остављајући странкама да у слободној утакмици оства- 
рују свој утицај на државне послове. Али, мимо очекивања, борбе 
странака узимају облик и правац, који су далеко од тога да би 
могли васпоставити миран и нормалан развитак унутарњих при- 
лика. У Србији у последње време не даје се могућност ни једној 
странци да по праву свом, као странка која има већину у пар- 
ламенту, руководи државним пословима. У место да опозиција 
води борбу са странком, која је на влади, у конкретним држав- 
ним питањима, која се буду решавала, опозиција се бори са вла- 
дајућом странком око питања, која странка треба да дође на владу, 
и зашто баш радикална странка да влада. Чим се о томе боре 
духови, борба добија одијозан карактер, страсти се распламте и у 
целом државном животу наступају потреси и застоји. Кривица за 
ово стање лежи поглавито на самосталној странци, на неодмере- 

ном и нервозном држању њених представника у Скупштини као 
и на специјалним особинама њиховог политичког менталитета. 

Режим од 1903 године па до данас јесте режим радикалне 
странке. Изузев једног кратког времена за анексионе кризе, кад 
је била образована коалициона влада из свих странака, на влади 
су се ређали представници радикалне странке и самосталне ра- 
дикалне странке. Али, и то је оно што је аномално на први по- 
глед, али се ипак лако да разумети, у место хармоније између 
ове две политичке групе, са истим идејама унутарње и спољне 
политике — пошто су самосталци у целини усвојили и програм 
и рад радикалне странке — у место те хармоније опажа се стална 
и врло жучна борба самосталаца са радикалима. Та борба нема 
ничега начелног, она се не тиче никаквог конкретног државног 
питања, где би се самосталци разликовали од радикала, јер та- 
квих питања нема, нити би самосталци уопште имали интереса да. 
износе неке нове идеје о спољној политици, о финансиској и тр- 
говинској политици ит. д. кад се ноторно зна, да су у свима тим 
гранама јавних послова радикали пожњели несумњиве успехе — 
и тако се просто води борба око промена личности, око ула- 
жења и самосталаца у радикални или који други кабинет. 

Да је ово тврђење тачно, показују чињенице које следују 
и чија је истинитост несумњива. Године 1905, кад су самосталци 
дошли на владу, цео њихов изборни програм био је више нега- 
тивне природе; неће се зајам за грађење жељезница, већ да се 
граде жељезнице домаћим капиталом; неће се зајам за војне по- 
требе, јер, прво, то није хитна потреба, а друго, услови зајма су 
по Србију неповољни. Са тим програмом самосталци су добили 
поверење народно у облику већинне од једног посланика. Била 
је доиста велика смелост са таквом већином владати, али су са- 
мосталци, то им се мора признати, ту смелост имали, Свој су 
програм једанаест месеци остваривали и постигли су ово: 1. за- 
држали су питање о грађењу жељезница, пошто су и сами уви-. 
дели бесмислицу свог тврђења, да се жељезнице могу градити 
домаћим капиталом; 2. закључили су познати зајам на опције код 
бечке Унион Банке, од кога су после и сами одустали, увиђа- 
јући штетност тог корака. Повукли су се са владе, осетивши 
све тешкоће које повлачи управа државним пословима, тешкоће 
којима они нису били дорасли, по свом властитом признању у 
акту оставке. 

Долазак самосталаца на владу 1905 године, била је једна. 

велика њихова погрешка. То је самосталцима отуђило симпатије 
многих, а са странке спао је нимбус којим је она дотле била 
увенчана. Али, еггате ћшпапит ез!. Изгледало је да ће самостал- 
ски политичари доцнијим радом загладити учињену пренагље- 
ност и да ће радом у странци и вођењем лојалне али енергичне 
опозиције према радикалима, боље припремити странку за по- 
слове, који су јој изгледали намењени. Тако није било. Неодме- 
рене амбиције извесних првака странкиних, и нервозна природа 
самосталских представника завеле су странку са тог једино па- 
метног пута и гурнули је у најстерилнију и најнесимпатичнију 
борбу, у борбу за власт, и то за власт што пре! Само се тако 
дају објаснити последњи догађаји, као и чињенице, које прате 
садашње изборе и у којима се до очигледности јасно огледа 
борба самосталских првака за власт ма по коју цену, ма на који 
начин и ма с ким у друштву. 

Пред крај марта месеца опозиционе странке, на челу са 
самосталцима, тражиле су сазив Велике Скупштине ради про- 
мене Устава. Овако крупна ствар мора се претпоставити да је 
била предмет нарочитог размишљања и одлучивања, те је оправ- 
дано мислити, да је самосталцима много било стало до сазива 
Велике Скупштине и промене Устава. Председник Владе г. Па- 
шић, пошто се обавестио о мишљењу Круне, изјавио је у име 
Радикалне Странке, да и радикали сматрају ревизију Устава за 
потребну и да ће влада, по свршетку најхитнијих законских 
предлога, предузети мере за сазив Велике Скупштине, Међутим, 
убрзо по том, на непун месец дана, самостални радикали, после 
једног сукоба у Скупштини, који су они сами инсценирали, по- 
чињу опструкцију и позивају остале опозиционе странке на оп- 
струкциону борбу против радикала тражећи нове изборе. Овако 
држање показивало је са колико су озбиљности самосталци ми- 
слили на Велику Скупштину и ревизију Устава, кад су наједан- 
пут све то напустили, тражећи изборе за редовну Скупштину. 

Ако се ова недоследност и нелогичност остави на страну, 
па се приступи оцени новог самосталског тражења, да се иде на 
изборе, несумњиво је да такав захтев није необичан, и да опо- 
зиција начелно може да покреће питање о томе, да ли странка 
која је влади, има или нема народно поверење. У Енглеској, у 
колевци парламентаризма, било је примера баш у скоријој про- 
шлости, да су конзервативци, не слажући се са политиком ли- 
берала у питању ирском (Ноте Кше), тражили да се питају би- 

рачи, да ли одобравају такву политику или не. И о том захтеву 
опозиције влада је у Енглеској водила рачуна и цео спор изно- 
сила пред народ, пред бираче, да они пресуде. Тако и захтев 
опозиције у Србији, да се иде на изборе, ма да се не оснива 
ни на каквом правном овлашћењу, није необичан. Али само- 
сталци, који говоре у име опозиције, нису се зауставили на 
томе. Они сад траже, не у опште да се врше избори, него да 
опозиција врши изборе, да опозиција пита народ, да ли ради- 
кали уживају народно поверење! Овај захтев је у најмању руку 
чудноват и необичан. Истина, код питања о изборима само- 
стални радикали имају особене теорије. Тако су њини прваци 
у неколико махова тражили неку специјалну „изборну владу“, 
неку „неутралну владу“, која не би изишла пред народ ни с ка- 
квим програмом, већ која би имала да се постара о правилном 
пребројавању, колико која странка има присталица у земљи. 
Оваке „изборне владе“ у земљама са парламентарним режимом 
су права бесмислица и самосталци су врло добро урадили што 
су се ове теорије благовремено ослободили. Приликом последње 
министарске кризе, кад су од Круне питани за мишљење, само- 
сталци нису тражили „изборну“ владу, као што се види из ко- 
миникеа који је објављен у „Одјеку“ о току разговора само- 
сталских; првака са Круном. 

Кад су самосталци тражили да се иде на изборе и кад је 
влада г. Пашића учинила Круни предлог да се распусти Скуп- 
штина и изврше нови избори, Круна је, користећи се својим пра- 
вом, позвала представнике опозиције да чује њихово мишљење. 
Ако су самостглци уверени били да су радикали изгубили већину 
у народу, они су просто могли да саветују Круни да пристане на 
нове изборе. На тим изборима самосталцима би, који тврде да 
радикали немају већину, била дата прилика да потуку радикале 
и народна воља и народно поверење довело би их на владу. Јер, 
као што је познато, Круна даје, у парламентарним земљама, своје 
поверење оним људима за које зна да имају народно поверење, 
или за које бар има разлога веровати, да им је народ у већини 
наклоњен. Али самосталци, изгледа, нису били сигурни у народно 
поверење; они нису волели тај непосредни пут, кроз народ за на- 
род, већ су замолили за Крунино поверење, надајући се да тим на- 
чином дођу и до народног поверења. Другим речима самосталци 
су предлагали Круни да чини експерименте, оно што Круна у пар- 
ламентарним земљама баш треба да избегава да чини. Круна није 

на то пристала и влади г. Пашића дато је овлашћење да распусти 
Скупштину и путем нових избора да пита народ да ли одобрава 
политику радикалне странке или не. 

Тако се покушај самосталаца да дође на владу. свршио не- 
успехом. Сад су самосталци приступили новој једној акцији, ства- 
рању изборног опозиционог блока, те најновије творевине само- 
сталне радикалне странке, која потпуно одговара политичком мен- 
талитету самосталаца и њиховим деструктивним особинама. 

Самосталци као да немају воље да иду на изборе онако како 
је у реду, већ покушавају специјалним изборним аранжманом да 
изиграју Устав и Изборни Закон, који зајемчавају странци са рела- 
тивном већином бирача извесну апсолутну већину у парламенту. 
Устав је сасвим разложно ублажио пропорционални систем бирања, 
не допуштајући апсолутно представништво мањине, с обзиром на 
познату чињеницу, да је мањина обично подељена на више раз- 
личних група, са разним идејама и разним програмима, и да отуда 
мањина има фактички много слабији значај, но што се на први 
поглед узима, према броју гласача. Самосталци, народњаци и на- 
предњаци могу укупно имати више гласача него радикали, али 
између њих нема никаква јединства: самосталци представљају 
један политички правац, народњаци други, а напредњаци трећи. 
Раздељене те три странке никад се не појављују као целина и 
зато Устав, привилегисањем странке са највећим бројем гласача, 
омогућава ојачање већине те странке у парламенту. Та одредба 
Устава српског може бити одобравана или осуђивана, али она 
постоји и ваља је поштовати. Самосталци пак изборним блоком 
хоће да обиђу Устав и Изборни Закон и тако онемогуће ради- 
калној странци да се користи привилегијама, на које има права 
по Уставу. У место да изилазе на изборе као три одвојене странке, 
пошто то у ствари и јесу, самосталци, народњаци и напредњаци 
су закључили споразум по коме ће на изборе изићи заједнички, 
као целина, са заједничким листама. Против таквог споразума, 
кад би он имао какву позитивну садржину, нико не би могао, 
са гледишта општег, ништа замерити. Ако се самосталци, народ- 
њаци и напредњаци сложе у једном заједничком програму, ако 
изилазе пред народ са истим идејама о спољној или унутарњој 
политици, такво груписање могло би чак бити корисно. Земља би 
добила енглески систем двеју партија, који систем у парламантар- 
ним земљама најбоље успева. Теориски говорећи, заједница из- 
међу самосталаца, народњака и напредњака, ако би се оличавала у 

извесној, макар и ограниченој идејној заједници, имала би смисла, 
ма да би такав корак од стране самосталаца, који се називају и 
радикалним демократама, значио једну крупну недоследност. Ме- 
ђутим од свега тога код овог изборног блока нема ништа. Свака 
странка улази у блок са својим особеним програмом. Опозициони 
блок управљен је дакле на то да заведе бираче, да се престави 
бирачима као јединство, док је он у ствари разноликост. 
Једна листа, на којој се налазе као кандидати самосталци, на- 
родњаци и напредњаци, политички преставља анахронизме. Она 
садржи и захтев самосталаца за општим правом гласа и захтев 
напредњачки за ограничењем права гласа, она је и за Горњи Дом 
и против Горњег Дома, она је за Државни Савет и против Др- 
жавног Савета, она је за политику наслона на Русију и Тројни 
Споразум — коју политику одобравају самосталци и напредњаци 
— и против те политике (народњаци). Заједничке листе опози- 
ционих странака без заједничког програма су дакле проста бес- 
мислица. Њима се, као што је речено напред, иде на то да се 
изиграју Устав и Изборни Закон, и то на један ни мало симпа- 
тичан начин : завођењем бирача. Први услов за правилно функци- 
онисање бирачког права јесте да бирач зна за шта гласа. Само- 
сталци са овим новим изумом очекују од народа да гласа бланко, 
невиђено, Самосталци подносе бирачима једну листу, која пре- 
ставља три разна програма, 

Наше је уверење да су опозиционе групе, а нарочито са- 
мосталци, сувише олако и без довољног размишљања ушли у 
ову духу Устава противну и ни мало симпатичну комбинацију, 
за коју ће се тешко моћи загрејати гласачке масе. Први август 
биће, изгледа, врло интересантна проба народне свести. Тог дана 
ће се показати, да ли народ наш може да гласа и за апсурдуме, 
као што је овај изборни блок опозиционих странака. 


Рописиз. 


НОВИ ПРАВАЦ РУМУНСКЕ ПОЛИТИКЕ. 
(поводом посете руског цара у Костанци) 


Николај Александровић, Цар свих Руса, дошао је са шефом 
спољне политике, у пролетњим цвећем украшену приморску 
варош Констанцу, да Краља Карола од Румуније поздрави на 
његовом земљишту. Само зато2 ИМ то би био велики догађај. 
Цар Никола није покретљив нити жуди за свечаним пријемима; 

он радије седи мирно у породичном кругу, у соби за рад; же- 
нира га, кад га посматрају, макар и пријатељски, хиљаде очију; 
не уображава да је један од оних, што својом личношћу праве 
светску историју. „Је пе уешх рез ебге еп рагаде“ — реч је 
чуо већ понеки доглавник, који је покушавао да га упути 
стазом Едуарда (не Вилхелма). Кад се руски самодржац креће 
из Крима, места где проводи своје најпријатније дане, у емпо- 
ријум Добруџе, да учини посету једном кнезу, који је његовом 
деди био скоро васал, онда о томе вреди говорити. И, Госпо- 
дин Сазанов је ишао пред Царем, имао је дуге разговоре са 
председником министарства Браћаном и правио је излет у ње- 
говом друштву, у провинцију, где Власи живе под скиптром 
Хабзбурга. Русу као да показује Румун цену, коју има да до- 
бије у новом послу. На ту висину уобразиља се данас још не 
мора пењати. Да руско-румунски споразум постоји, знамо ми 
одавно. Не знамо на која се питања односи, нити пак, да ли 
је уплетен у план брачне везе, која би сину румунског престо- 
лонаследника довела за жену ћерку Белог Цара. У Ливадији и 
Синаји седе мирни људи, који су научили да су најбољи по- 
слови они који се у тишини сврше; и који радо, кад им нешто 
испадне за руком, уљуљкују суседе у веровању, да се ништа 
значајно није десило. Зато и овога пута, као и приликом потписа 
Балканског Савеза, никакви свечани чланци, никакво клицање. И 
зато је сасвим могуће, да Русија није тражила од Румуна отказ 
тајних уговора, који их везују за Немачку и Аустро-Угарску, и 
да, као што је граф Андраши хтео напоменути у делегацијама, 
аустриско-румунска конвенција од 1883 године још важи. Зашто 
не2 Румунија има старе и поуздане финансиске везе у Берлину; 
желела би да уштеди старом Каролу нагли преокрет, да не љути 
још старијсг Фрању Јосифа. Зна она да се уговори исто тако 
лако уништују, као и други документи од хартије. Последња Зе- 
лена Књига показазала је дипломатију ове земље на угледној 
висини. За њу значи посета у Констанци најодлучније потвр- 
ђење (Аустријанцима и Мађарима немилог) Букурешког Уговора, 
признање румунске превласти у југоисточној Европи, даље из- 
вођење политике утврђене у Монци и Ракониђију (романско- 
словенски споразум са фронтом против мађарског клина и про- 
тив сваког надирања германске снаге). М тако се она осмехује 
учтиво и подругљиво, кад чује сина графа Андрашија, коме се 
Румунија стиснутих зуба морала приклонити, како говори: „За 
Румунију је животни интерес, да се на нас ослонити може“. Под- 

ругљиво се смеје, ма да је то опште мишљење с обе стране Лајте. 
Животни интерес значи: гарантије и јемство од државне смрти. 
Да видимо неколико успомена. Кад је принцу Каролу од 
Хохенцолерна понуђена круна дунавске кнежевине, Бизмарк му 
саветује да је прими и одмах затим да тражи руку једне руске 
велике кнегиње. „Кад се Русија придобије, све је добивено“. Карол 
му дуго не верује. Још у јануару 1868 пише он своме оцу: „Нај- 
већа опасност за Румунију био би савез између Француске и Ру- 
сије“. Годину дана доцније чита он у једном писму Бизмарковом: 
„За Румунију би вредело да постане „Белгија Дунавска“, а Вашем 
Величанству би најбоље приличила слава и захвалност Европе, 
коју краљ Леополд оставља за собом. Свака експанзивна по- 
литика довешће вашу Светлост с једне стране у сукоб са готово 
свима европским силама, а Пруска неће бити у стању да заложи 
своје снаге за династичке симпатије, које Његово Величанство 
има према Вашем Височанству. С друге стране свака тежња управ- 
љена споља ослабиће ауторитет Вашег Височанства унутра. Ако 
се Ваше Височанство сложи са овим схватањем, онда из њега по 
себи проистиче пријатељски однос према Мађарској. Ја нипошто 
не мислим саветовати, да односи према Русији оладне. Они неће 
трпети ништа од добрих односа према Мађарској, само ако Ваше 
Величанство успе да одржи везе са Петроградом, са Царем каоси 
са канцеларом, везе које не би ишле каналом узбуђених и узбуд- 
љивих конзуларних агената. Царска Влада је много правичнија и 
умеренија од својих дипломатских агената. Од сумњичења за со- 
лидарност у погледу тобожњих румунских намера на Ердељ, сваки 
пруски министар морао би најодлучније да се огради“. Бизмарк 
саветује даље Каролу, да енергично гони све елементе, који би 
га хтели уплести у размирице са Портом или Угарском. 
Пруска тада још није била дошла до циља своје немачке жеље; 
она хоће да спречи, да се ремети мир у земљи, која има да оствари 
уједињење Немачке; боји се да Русија, по претећим речима Ни- 
коле |, не покуша спречити уједињење немачких племена и зато 
гледа да ојача све што би се као мађарски или османлијски кор- 
пус, у часу невоље могло мобилисати против Цара Подјармитеља. 
У августу 1869 одлази кнез Карол у Ливадију и буде срдачно 
примљен од Цара Александра (чији се пратиоци, давно је било, 
још увек зову Остен-Сакен, Коцебу, Глазенап, Адлерберг). Карол 
је задовољан. Он пише оцу: „Мој пријем на Криму био је задо- 
вољавајући у сваком погледу, и врло сроднички (Царица Марија 
Александровна, једна Хесенка, је ујна његове матере); „ја очеку~ 

јем од овог пута добре резултате“. План руске свадбе ипак про- 
падне, кнез испроси кнегињу Елизабету од Вида („ез рппсеззез 
аПетапдез зоп! 51 еп «јеубез“, каже Луј Наполеон, који још 
увек ведри и облачи у Европи); а пароброд, на коме се млади 
пар возио од Базјаша до Турн- Северина, звао се случајно 
„Франц Јосиф“. 

Кад је немачко-француски рат постао неизбежан, буде влада 
у букурешком парламенту јавно опоменута, да се не руководи 
личним интересима, већ да води једино могућу политику, ону 
коју буде налагала расена симпатија. Да би се одржала, влада 
је морала изјавити: „Где се латинска раса бори, ту су наше сим- 
патије; и наша најсрдачнија осећања прате стога француске за- 
ставе“. Ако је Карол још и сумњао, сад је морао знати да му 
престо стоји на слабом тлу једне земље, која жудно чезне за 
титулом „Егапсе де Г" Опеп!“. У мају говори се да је руски кан- 
целар казао Хотеку, он познаје Румунију и зна, да нити се она 
по себи може држати нити пак дуго сносити једну страну дина- 
стију. Андраши, који стално чини пажљивим на руске махинације, 
изјављује: „Ми имамо доста тешкоћа и не мислимо на анексију 
Румуније. Али ми се и не бојимо Румуније, јер ми смо у своје 
Румуне из Сибенбиргена исто онако сигурни, као и у праве Ма- 
ђаре, и шака подстрекача, што примају инструкције од буку- 
решких црвењака, не задаје нам никакве бриге“. (Оп зоп! ]е5 
пејсез фФ' апгапр Месецима већ мучи се граф Тиса узалуд за 
какав такав споразум са „својим“ Румунима). Пред Божић кнез 
је, љут на већину у парламенту и њену „фанариотску перфи- 
дију“ готово стајао пред одлуком да сиђе с престола, на који 
га је довео био народни избор пре пет година. Он записује 
у свој бележник: „Господин Прокеш-Остен, аустриски амба- 
садор у Цариграду, једва скрива своју радост, што сигурно 
предстоји крај династији Хохенцолерна у Румунији, и тиме се 
можда припрема још већи реванш Хабзбурговаца према Хохен- 
цолернима“. Исти дипломат (чију разборитост показују већ ње- 
гови рани судови о Бизмарку и Мантојфелу) саветовао је, два- 
наест месеци пре тога, Румунима, да још педесет година, ма 
шта се напољу дешавало, само унутарњи развитак, духовних и 
материјалних снага, унапређују; и прорицао је, да ће независна, 
до пуне снаге развијена Румунија тежити да обухвати све Ру- 
муне и да се повећа земљиштем Аустрије и Угарске. (Од тих 
педесет година четрдесет и четири су протекле и Карол их је 
мудро искористио). Из Версаља пише Бизмарк : „Факат да Ваше 

Височанство од Русије никакву потпору, ни дипломатску, не 
може очекивати, одговара традиционалној политици Русије, која 
је била против уједињења двеју дунавских кнежевина „(Влашке 
и Молдавске), док ми пак односно непријатељског држања Беча 
према Вашем Височанству недостаје са гледишта аустроугарске 
политике, никакво логичко објашњење“. Кад му је Радовиц, гене- 
рални консул у Букурешту, јавио за најновију резолуцију буку- 
решког парламента, уперену против кнеза Карола, помиње Биз- 
марк опет „бечку акцију против консолидовања гунутарњих при- 
лика у Румунији“ и наговештава, да ће се Аустро-Угарска некада 
кајати за ту погрешку. Тако прост, једноставан и једнобојан, као 
што се сад обично преставља, није дакле био положај Румуније 
према силама. Аустроугарска је причињавала Румунији по неку 
сметњу. Хохенцолерн пак није могао спречити за време немачко- 
француског рата, да чак и активни румунски официри држе го- 
воре у прилог Француске, пишу чланке и скупљају прилоге. А 
промена у духовима, која је већину румунске интелигенције раж- 
љутила против Русије, изазвана је једино лудом идејицом Гор- 
чакова. Тај је хтео да изиграва врховног господира Румуније. 
Показао је румунском Хохенцолерну песницу, коју није могао за- 
манути пред шефом те омрзнуте скоројевићске породице и њего- 
вим силним слугом; и свог кратковидог цара навео на луду одлуку 
да Каролу, спасиоцу код Плевне, узме сочни комад Бесарабије, а 
као мршаву накнада му да Добруџу, и то не целу, чак ни жељену 
линију Рушчук—Варна. После тако страшног разочарења постала 
је Румунија, три године по дефинитивном утврђењу граница, 
расположена према позиву да се придружи немачко -аустриском 
савезу. Али овај корак удаљења од Русије био је за Румунију само 
једно нужно средство и означавао је љутњу на руску политику. 

„Још у прошлом веку било је опасно рачунати на безусловну 
снагу једног уговора о савезу, ако би се односи, под којима је 
уговор постао, накнадно изменили; а данас је једној влади го- 
тово немогуће да заложи снагу своје земље за другу земљу, при- 
јатељску, ако народно уверење то не одобрава“. Ова изрека Биз- 
маркова (који је и то помињао, да је, према државним уговорима 
што су важили у Немачком Савезу, битка код Кенигреца „тео- 
риски“ била немогућа) могла би се применити у пуном обиму, 
ако би Румунија сматрала за опортуно да уговоре, који је ве- 
зују Средњу Европу, остави и даље да важе. Можда зато, да би 
за сваки случај (као Италија према Енглеској и Француској) имала 
у рукама једно средство изнуде; да би показала да пред њом 

стоје отворене и друге могућности; да би на истоку навела жи- 
лаве Русе да јој врате парче Бесарабије. Да ће Русија бити го- 
това на тај уступак (једне њој непотребне земље) ја сам још за 
време првог балканског рата на овом месту истицао као веро- 
ватноћу. У међувремену је она помогла Румунима да добију давно 
жељену границу и да се попну на ранг прве балканске силе. Тај 
добитак без руског пристанка није се могао постићи. Где лежи 
од тога доба румунски животни интерес» У савезу са Аустро- 
угарском остала би Румунија увек наковањ, никада не би била 
чекић; не би могли никад мислити на повратак Бесарабије нити 
на затварање Босфора. Морала би између непријатељских Сло- 
вена и у националном погледу до слепила саможивих Мађара 
крцкати суви хлеб беде. Одрећи се пуног искоришћења поморског 
промета преко Костанце и (што је главно) пута ка Великој Ру- 
мунији, која би из Буковине, из Сибенбиргена, Баната и других 
мађарских комитата добила прираштај од скоро 150.000 км. са 
седам милиона становника. (Ове цифре, још веће, садрже румун- 
ске читанке и објашњења уз географске карте, на којима се чини 
разлика између Коптап!е пђгеиКоптапје аззегу1е). Са 
Русијом може се она о затварању Црног Мора и отварању Дар- 
данела (најпре само за трговачку флоту) лако споразумети. Струје 
интереса обеју држава улазе ту у исто корито. Ако Цар да својој 
кћери као мираз једно парче од југоисточног ребра Бесарабије, 
он ће и за Влахе бити одтада не само глава православне цркве, 
већ и сведоброчини полубог. Одбије ли он то (Бесарабија је још 
од 1812, кад је Букурешким Миром одвојена од Молдавије, при- 
падала Русији све до 1856), или ако се план о удаји Цареве кћери 
поквари, ипак може Царева воља у Албанији, или још пре у по- 
љима, што их је недавно Сазанов, у друштву са Браћаном, раз- 
гледао, богату накнаду наћи. Краљ Карол је остарио (не само по го- 
динама, јер иначе не би се залагао за свога свастића Вида, који 
је постао немогућим); али, и да је у пуној младачкој снази, не 
би успео да самовољном народу на Доњем Дунаву наметне избор 
судбеног пута. Он је у осталом дошао до сазнања да се неоспо- 
рено право на удео у турском наслеђу може реалисати само у спо- 
разуму са Русијом, или после пропасти Русије. Зато, драги прија- 
тељи из Хабзбурговог Царства, оканите се те идеје, да уводним 
чланцима доказујете Румунима, да они и према Русима, који их 
достојанствено третирају, треба да окрену јежеве бодље. Ру- 
муни су „Те реџрје је ршз Тапслзе ди топде“, врло лукави. Од 
времена Букурешког Мира не могу се они ни ласкањем ни прет- 

њама разуверити. „Од савеза са Аустријом немамо се ничему 
надати; као чланови тог савеза имамо се за све бојати од 
Руса и њихових другова. У савезу са Русијом немамо да се 
плашимо ни Беча, Пеште, Београда, Атине, Софије, а много 
чему из хабзбуршке територије да се надамо. Пред избором 
између Бесарабије и аустроугарске земље, не оклевамо ми ни 
тренутка, јер геније нашег народа пружа руке ка Европи, а 
не ка степама на Истоку. А сваки добитак, искупљен мржњом 
наступајућег Словенства, значио би сигурно пресецање нашег 
националног живота; припремио би унапред нашем сну о вели- 


кој сили смртну пресуду“.: 


МАКСИМИЛИЈАН ХАРДЕН. 


ВУ ЧВА МР НЕР СКО 


КЊИЖЕВНОСТ. 


Државно-грађанско васпитање од 
Ф. В. Ферстера, превео Д-р В. Бакић, 
80 стр. 217, Београд, 1914. Цена 3 дин. 

Књига којој наслов овде исписујемо 
и на њу мислимо свратити пажњу на- 
ших читалаца, врло је значајна и један 
важан добитак за нашу политичку ли- 
тературу. У њој познати писац пелагог 
Ферстер расправља питања политичке 
педагогије, васпитања грађанина за др- 
жаву, тако лепо, тако поучно и тако са- 
временом науком и широком политичком 
праксом у најнапреднијих народа пот- 
крепљеним излагањем, да је права сласт 
књигу ову читати. Она је добро дошла 
и политичару од заната, и државном чи- 
новнику, и војнику, и учитељу, и на- 
ропном посланику и свакоме који има 
посла с народом, с војницима, с грађа- 
нима па и с децом. Ту ће наћи многу 
предрасуду ошинуту, многу погрешку 
истакнуту и пребачену, многм уобича- 
јени педагошки начин и принцип осу- 
ђен, као што ће с друге стране наћи 


истакнуте и примерима поткрепљене 
нове педагошке принципе, нарочито 
развијене и одомаћене у Енглеској и 
Америци. 

Ми се не желимо овде дуже задржа- 
вати ва садржини ове лепе и значајне 
књиге. Бојимо се да тако не укратимо 
или ослабимо задовољство које ће чи- 
талац имати читајући је. Ми овде само 
желимо обратити пажњу читалаца на 
њу да је узму, прочитају и размишљају 
што више о питањима која је писац у 
њој расправљао и на која и Немцима 
својим пажњу свраћа. критикујући и 
многе њихове политичке навике и многе. 
њихове политичке погледе. По где-где, 
али врло ретко, наћи ће читалац у књизи 
и по нешто с чим се неће моћи са свим 
сложити. Али то је, као што рекосмо, и 
ретко, и мало, и за саму суштину пра- 
вилнога схватања политичкога васпи- 
тања, васпитања грађана за државу, без 
већег значаја. 

Превод је добар и преводилац заслу- 
жује хвалу за лепо урађени посао. 


1 Превео РОг. Л. М. „О;ге ХиКипт!, % 40 о1 4. јула (п. н.) 1914 год. 

